
PROLOG 
1961 


Bătrânul se uită la ziarul de pe genunchi. 

Şedea în scaunul său cu rotile, fără să poată întoarce paginile. 
Ziarul fusese aşezat pe genunchii lui cu un moment mai devreme. 
Tot ce putea face era să privească fix la titlu şi la fotografia de sub 
acesta. 

Premiul Omul de afaceri al anului fusese acordat în acest an, 
pentru prima dată în istoria sa, unei femei. Frances Bollinger, 
preşedintă şi şefă executivă a lui Computel Inc. Şi maestră 
recunoscută a afacerilor în domeniul computerelor de azi, a 
acceptat premiul la Waldorf - Astoria. Soţul ei era alături de ea. 

Bătrânul se uită la fotografie. Înfăţişa două persoane tinere, 
atrăgătoare, soţul mândru, alături de frumoasa-i soţie. Era uimitor 
de proaspătă şi drăguță, cu o piele mată, lăptoasă, şi păr negru 
bogat care îi cădea pe umeri. Ochii îi străluceau de mândrie pentru 
realizarea ei şi de modestie faţă de marea onoare ce i se acorda. 

El ar fi dorit să poată mototoli ziarul cu mâini puternice şi să-l 
rupă în bucățele. Cu mult timp în urmă, când avusese ocazia, ar fi 
trebuit s-o sugrume pe fata asta. Dar acum mâinile lui erau 
nefolositoare, inerte, insensibile ca două bucăţi palide de carne în 


poală. Nu putea face nimic cu ele, nici măcar să întoarcă paginile 


ca să vadă ce mai scrie în articol. 

Putea doar să stea aici, cu figura ei în faţă, ca un blestem 
batjocoritor. 

— Să întorc pagina? 

O tânără atrăgătoare intrase în cameră. Diferită de bruneta 
înaltă din fotografie, aceasta era micuță, fragilă în frumuseţea ei, 
cu un păr blond, mătăsos. El se uită în sus spre ochii ei. Ura şi 
frustrarea pe care le simţea îi străluceau în irisul negru, de 
cărbune. Ea observă lucrul acesta fără să comenteze şi întoarse 
pagina ziarului. 

— M-am gândit că o să vrei să-l vezi, zise ea. A făcut un drum 
lung, în fond. Merită ceea ce a primit. 

În tonul ei era o bucurie nu lipsită de o urmă de satisfacţie 
sadică. Ea ştia care era durerea lui. Şi era bucuroasă. 

El nu zise nimic. Putea vorbi, desigur - aceasta era unica 
funcţie ce-i rămăsese în trupul său distrus şi care îi mai asculta 
voinţa. Dar constatase, în relaţiile sale cu această femeie, că 
tăcerea era unicul mod de a-şi păstra ce mai rămăsese din 
demnitatea lui - şi era, într-adevăr, singurul lui mijloc de a lupta cu 
ea. 

Dar nici aşa nu reuşea întotdeauna. Căci, până şi când ea se 
îngrijea de corpul lui neputincios, îl spăla şi îl îmbrăca, menținea o 
conversaţie rece, superficial amabilă, sub care el îi simţea revolta 
şi triumful. Era la bunul ei plac. 

El se uită în jos la ziar. Articolul continua cu descrierea 
realizărilor tinerei Bollinger, căsătoria, succesul ei. Închise ochii 
înfuriat. 

Văzând lucrul acesta, fata se întoarse şi îi luă ziarul. 

— Ei, poate o să vrei să te uiţi mai târziu la el, spuse ea. 


El se simţi uşurat. Bruneta din fotografie şi blonda drăguță 


care se afla cu el în cameră erau ca două torţionare gemene. 
Acum, măcar, îl îngrijora doar blonda. 

— E timpul să faci baie, spuse ea. 

Cu braţe surprinzător de puternice, ea îl ridică din scaunul cu 
rotile şi îl aşeză în pat. Braţe puternice... sau trupul lui uscat făcea 
să-i fie atât de uşor? 

Ea îl dezbrăcă, scoţându-i pijamaua, singura îmbrăcăminte pe 
care o purta acum. 

Cu grijă, începu să-l spele cu buretele. El nu simţea ce făcea 
ea. Ştia că pe undeva, acolo jos, ea îi atingea sexul, curăţându-i 
urina involuntară şi observând în acelaşi timp că el nu avea nicio 
reacţie, nicio bărbăţie, ca să găsească atingerile ei interesante. 

Maj rău era că bărbăţia lui nu murise odată cu simţurile. În 
mintea lui, era la fel de sensibil ca totdeauna faţă de prezenţa ei, 
faţă de parfumul membrelor ei, faţă de prospeţimea blondă a 
trupului ei. 

Aceasta era esenţa teribilă a torturii lui. Deşi virilitatea îi 
dispăruse pentru totdeauna, instinctele lui bărbăteşti rămăseseră 
intacte. Şi, astfel, obsesia lui faţă de ea crescuse proporţional cu 
incapacitatea de a face ceva în această direcţie. Nu putea decât să 
fiarbă în suc propriu, iar ea îl aţâţa cu apropierea ei. 

Ea ştia lucrul acesta. Cum ar fi putut să nu ştie? În fond, îi 
cunoştea nevoile şi foamea mai bine decât oricine altcineva. 

Cunoaşterea aceasta se vedea în îmbrăcămintea pe care şi-o 
alegea, în culorile care ştia că îi plăcuseră lui pe vremuri, fustele, 
bluzele care îi cuprindeau sânii micuţi. Se observa când se mişca 
trecând prin faţa lui în dormitorul cu pat de spital. Cânta, 
fredonând melodii familiare, în timp ce împingea căruciorul în scă 
în miezul zilei, cu ziarele şi revistele ale căror pagini trebuia să le 


întoarcă pentru el. 


Ştia, bineînţeles. Chiar şi delicateţea atenţiilor faţă de nevoile 
lui era un mod de a-şi împlânta cuțitul ei special în carnea lui. 

Îl păstra cu gelozie pentru ea însăşi. Nu lăsa lângă el pe 
nimeni altcineva în afară de soţia lui. Toată lumea spunea că era 
atât de devotată, atât de minunată. Doar el ştia adevăratul motiv al 
atenţiei ei. Doar el ştia răzbunarea pe care ea o savura încet, în 
timp ce-l îngrijea în neajutorarea lui. 

Iar azi, triumful ei era la apogeu, acum, când putea să-i arate 
imaginea succesului tinerei Bollinger şi să-l înfurie cu asta. 

Dezbrăcat, se uită în sus la ea în timp ce-l spăla. Simţi în el 
copilăria uitată, când mama sa îl îngrijise în felul acesta. Asta 
fusese cu şaptezeci şi cinci de ani în urmă. 

Viaţa parcursese un cerc complet. La vremea lui, făcuse să 
tremure preşedinţi, făcuse ca şefi de state să vină la el în genunchi, 
iar bărbaţi puternici să se umilească în faţa puterii lui. 

lar acum, totul era în urma lui, totul îi fusese luat de chipul 
din fotografie, totul fusese eclipsat de faţa rece, zâmbitoare a feţei 
care îi curăța trupul lipsit de viaţă. 

— Gata, zise ea. Să te îmbrac acum şi să te duc jos. Poţi să te 
uiţi la televizor. 

El privi în sus la ea, Aân timp ce îl ridica să-i pună pantalonii 
de la pijama, n ochii ei, strălucind ca nişte faruri, se vedea ura pe 
care i-o purta de atâta vreme, pe care acum putea s-o scoată la 
iveală după bunul ei plac. 

— Eşti gata? întrebă ea zâmbind. 

O singură lacrimă îi apăru în ochi şi îi alunecă pe obrazul 
uscat. 

— Eşti trist? întrebă ea, prefăcându-se preocupată. N-ai de ce 
să fii trist. Înveseleşte-te. E o zi frumoasă. 


Mai rău decât toate era că ea ştia că acea lacrimă nu era de 


tristeţe. Era o lacrimă de ură şi de neputinţă. Iar ea ştia că acum el 
era în puterea ei, pentru totdeauna. 

— Haide, zise ea. Să mergem jos şi să citim ziarele. Sunt 
sigură că vrei să vezi restul articolului. 

Înăbuşindu-şi geamătul de furie care îi ardea gâtlejul, simţi că 
ea împinge scaunul cu rotile spre următoarea oră infernală a 


destinului său. 


CARTEA ÎNTÂI 


Pionul regelui 


CAPITOLUL 1 


New York, cu şase ani în urmă 


Pentru oricine era interesat să facă o carieră în afaceri 
Industriile Magnus Inc. Reprezentau singura destinaţie ce merita 
să fie luată în seamă. 

Corporaţia nu numai că avea întâietate în toate domeniile 
financiare şi de producţie, pe care alesese să le exploreze în 
deceniile sale de uriaşă creştere, dar avea de asemeni un prestigiu 
în care rivaliza doar cu General Motors, IBM şi cu alte câteva 
corporaţii similare din lume. Acţiunile erau demne de încredere. 
Clasificarea lor financiară fusese Al timp de peste treizeci de ani, 
fără nici un singur trimestru în deficit, nici măcar în timpul 
recesiunii. 

Compania era o inovatoare agresivă. Făcuse pionierat în 
produse şi în metode noi de inginerie, de producţie şi vânzări şi era 
prototipul conglomeratului multinațional cu sucursale în patruzeci 
de ţări, fiecare în fruntea economiei ţării de bază. 

Cartierul general al corporației se afla într-o structură de oţel 
şi sticlă, înaltă de şaptezeci de etaje de pe Sixth Avenue, creată de 
Wallace Harrison în 1931. Clădirea era ta fel de modernă ca şi 
compania pe care o găzduia. Începând cu faţada ei strălucitoare şi 
holul elegant, locul emana prestigiu, mândrie potolită faţă de 
realizări şi încredere curajoasă. 

Puţini vizitatori ai acestei structuri oarecum imper sonale nu- 
şi dădeau seama de prezenţa lui ca o umbră care dădea ordinele de 
acţiune tuturor celor care lucrau în interesul ei. Industriile Magnus 
fuseseră create în anul 1921 de Anton Magnus, pe atunci un 


imigrant cu umeri laţi de ţăran din Elveţia şi transformate de el 


într-un imperiu. Începând cu câteva magazine de pantofi obţinute, 
după cum se zvonea, printr-o serie de afaceri necurate cu acţiuni 
pe banii altcuiva, el a folosit o combinaţie de strategie elegantă şi o 
execuţie plină de cruzime, pentru a cuceri teritoriu după teritoriu, 
concurent după concurent, până când, pe la mijlocul anilor '20, 
Industriile Magnus deveniseră una dintre corporaţiile tinere din 
New York care se ridica cel mai repede. 

Dar Anton Magnus şi-a făcut averea tocmai în timpul 
recesiunii. Folosindu-se de climatul bizar al afacerilor creat de 
lipsa de bani, el a achiziţionat zeci de companii falimentare şi pline 
de datorii, le-a trecut prin anii slabi şi a apărut în 1939 controlând 
o vastă reţea de influenţă financiară. 

El a pus mâna pe toate aceste comoanii printr-un amestec de 
farmec urban din lumea veche şi un pumn de fier pe care-l scotea 
la iveală când te aşteptai mai puţin. Avea puterea de a capta 
încrederea oamenilor, în timp ce le căuta punctele slabe, aşa încât 
să fie prea dependenţi de el într-un fel sau altul, sau prea terorizaţi 
de el ca să-l refuze când cerea ceva dificil sau neplăcut pentru ei. 
Pe cei mai slabi decât el, îi călca pur şi simplu în picioare; pe cei 
mai Duternici, reuşea să-i învingă prin manipulări inteligente, până 
când forţa lor se transforma în slăbiciuni pe care le putea exploata. 

Maestru precoce de şah la vârsta de treisprezece ani, în ţara 
sa de baştină, Anton Magnus nu uitase lecţiile de strategie pe care 
le învățase la jocul lui îndrăgit. Avea capacitatea de a vedea cu 
câteva mişcări mai departe, înaintea rivalilor săi, şi de a ataca fără 
milă atunci când apărarea lor era prăbuşită. 

Anton Magnus juca neiertător, la câştig. Nu doar un singur 
duşman al său în afaceri a fost mânat spre sinucidere din cauza 
distrugerii financiare suferite datorită lui Magnus. Erau zvonuri că 


lui Magnus îi plăcea să-i umilească pe oameni şi nu era mulţumit 


de propriul său succes, până ce nu era sigur că acesta nu le 
adusese o pedeapsă eternă rivalilor săi. 

Cucerirea cu mâinile goale a Marii Recesiuni a fost doar 
începutul. Ca imigrant european, Magnus văzuse semnificaţia 
mişcării naziste în Europa şi prevăzuse războiul. Cu mult înainte ca 
Germania că fi atacat Polonia, Magnus invadase domeniul 
industriei grele, care, prevăzuse el, avea să răspundă de 
producerea armamentului pentru forţele armate americane. Când 
au venit uriaşele contracte guvernamentale, Magnus era pregătit. 

La sfârşitul războiului, Industriile Magnus erau un colos. 
Când tehnologia americană a fost revărsată în refacerea ţărilor 
europene învinse, Industriile Magnus s-au aflat în fruntea efortului 
de reconstrucţie. Anton Magnus achiziţiona acum pe nimic 
companii europene sărăcite, tot aşa cum făcuse cu cele americane 
în timpul recesiunii. Uriaşul braţ european al conglomeratului 
Magnus data din acea perioadă. 

Pe scurt, Anton Magnus a făcut la fel de mulţi bani din 
ajutoarele postbelice către puterile Axei, pe cât făcuse când 
ajutase ţara lui de adopţiune să le bombardeze pentru a le 
distruge. Şi a realizat la fel de mult din război pe cât realizase din 
recesiune. Din crizele care îi ruinaseră pe alţi oameni de afaceri, el 
smulsese succese şi putere. 

Magnus era un om închis. Îşi păstra viaţa particulară ascunsă 
în tot atâta mister ca şi strategiile care îl plasau cu un pas înaintea 
concurenţilor săi. Deşi imaginea fotografică a feţei lui 
impresionante, cu ochi pătrunzători, sprâncene negre şi păr 
argintiu, era familiară publicului din zeci de fotografii în care 
dădea mâna cu oameni de afaceri de frunte, guvernatori, senatori 
şi preşedinţi, viaţa lui particulară nu era temă de comentarii 


publice. Aşa a vrut Magnus. 


De-a lungul anilor, avusese numeroase amante, deoarece 
personalitatea lui puternică şi trăsăturile atrăgătoare, aspre, 
combinate cu averea şi puterea lui, ce creşteau rapid, erau prea 
mult pentru majoritatea femeilor ca să-i reziste. 

Pe la vârsta de treizeci de ani, se căsătorise cu Victoria 
Wetherell, moştenitoarea uriaşei averi manufacturiere şi navale. 
Căsătoria în sine a fost o uluitoare lovitură pentru un străin ca 
Magnus, fără strămoşi cunoscuţi - cu atât mai mult cu cât Cartan 
Wetherell, tatăl Victoriei, era un snob notoriu şi îşi logodise deja 
fata cu un tânăr din Boston, a cărui familie fusese un stâlp al 
societăţii în Noua Anglie timp de 150 de ani. Nimeni dintre cei 
Patru Sute din acea vreme nu-şi putea imagina ca un asemenea 
tată să accepte căsătoria fiicei lui adorate cu un imigrant de 
origine ţărănească. 

Se zvonea că Anton Magnus făcuse asupra lui Cartan 
Wetherell unele presiuni subtile şi nu prea legale, pentru a-i lua 
unica fiică. Wetherell, care avea o avere veche, a fost luat complet 
prin surprindere când a fost informat de cei mai apropiaţi consilieri 
că Magnus se infiltrase în averea Wetherell atât de adânc, încât îl 
putea duce la faliment pe îndărătnicul său socru, dacă ar fi vrut 
acest lucru. Odată aflat în posesia acestei informaţii 
înspăimântătoare, Cartan Wetherell nu avusese de ales decât să 
capituleze în faţa şmecherului îmbogăţit. 

În anii ce au urmat căsătoriei lor mult discutate, domnul şi 
doamna Anton Magnus au avut trei copii. Gretchen, cea mai mare, 
era o fată blondă care a devenit o cunoscută călăreaţă, înainte de a 
se căsători în familia Trowbridge din Philadelphia. 

Jack, absolvent al St. Paul, Yale, şi al facultăţii de economie a 
universităţii Harvard, se dovedise un tânăr director agresiv la 


Industriile Magnus şi era educat să preia frâiele când tatăl său 


avea să hotărască să se retragă. 

La treizeci şi doi de ani, Jack era frumos şi privilegiat. 
Avusese legături amoroase cu femei frumoase din domeniul 
teatrului şi artelor, precum şi din înalta societate, şi era considerat 
cel mai râvnit colaborator din New York. 

Cel mai mic copil, Juliet, era ceva mai mult decât o zvăpăiată 
şi era „problema” familiei - o problemă a cărei existenţă nu era 
cunoscută în lumea din afara propriului ei grup, atât de hotărât era 
Anton Magnus să controleze ca presa să nu informeze despre el 
însuşi, despre familia şi compania sa. 

Erau o familie strălucitoare şi plină se succes. Cartan 
Wetherell câştigase cu mult mai mult decât pierduse căsătorindu-şi 
unica fată cu pe atunci necunoscutul dar puternicul şi intimidantul 
Magnus. Cu trecerea anilor, familia Magnus a dat petreceri care 
atrăgeau atenţia tuturor din societate, invitând artişti, scriitori şi 
intelectuali în combinaţii picante, care curând au făcut de ruşine 
saloanele rivale ale societăţii New York-ului. 

Casa Magnus, o clădire extravagantă, din marmură, în Park 
Avenue, care fusese cândva proprietatea unui nepot decăzut al lui 
Cornelius Vanderbilt, era plină de mobile potrivite unor regi. Pe 
lângă antichităţile nepreţuite adunate de Anton Magnus, erau 
picturi, porţelanuri şi sculpturi atât de minunate, încât un catalog 
al colecţiei Magnus, tipărit în particular, ajunsese la douăsprezece 
ediţii. 

Anton Magnus avea grijă ca pretrecerile sale bogate să fie 
servite şi decorate de cei mai buni profesionişti în domeniu, din 
Manhattan. Primirile lui de vară de la South-Ampton erau şi mai 
elegante, cu sute de oaspeţi plimbându-se pe pajiştea de peste trei 
hectare a casei de ţară. Petrecerile cu prilejul cărora fetele lui 


fuseseră prezentate în societate, petreceri ţinute la Grosvenor Ball, 


deveniseră evenimente intrate în istorie. 

În legătură cu familia Magnus, nici nu se amintea noţiunea de 
nouveau riche. Într-adevăr, familia avea o asemenea marcă de 
eleganţă şi originalitate, încât şi cei mai discriminatori bărbaţi ai 
cluburilor şi matroane ale societăţii nu puteau rezista să nu vină să 
vadă despre ce era vorba. Victoria Magnus era zilnic asaltată de 
cărţi de vizită ale elitei societăţii. 

Într-un scurt deceniu, prin simpla forţă a personalităţii şi 
ambiţiei lui Anton Magnus, casa lui a devenit cea mai căutată de pe 
Coasta de Est. Anton Magnus îşi înfrânsese rădăcinile umile şi 
devenise o instituţie. Preşedinţi, senatori, guvernatori se alăturau 
unor şefi de state din străinătate ca să-şi facă apariţia la balurile 
lui. O poveste bine cunoscută afirma că Edward, duce de Windsor, 
şi soţia sa, fostă Willis Simpson, îşi petrecuseră o seară întreagă în 
casa din Southampton în 1939, fiind îndrumați cu atenţie, din 
cameră în cameră, de o însoţitoare de la Magnus, ca să evite 
întâlnirea cu ambasadorul britanic, care nu vorbea cu ducele sau 
cu soţia acestuia. Această coregrafie inteligentă a devenit necesară 
prin faptul că nici ducele şi nici ambasadorul nu puteau lipsi de la 
o petrecere a lui Magnus. 

Era începutul unei dinastii. Oricine din cadrul sau din afara 
societăţii putea vedea lucrul acesta. Familia şi imperiul Magnus 
străluceau cu o eleganţă şlefuită de care nu se bucura nicio 
instituţie similară. Se părea că viitorul societăţii precum şi 
finanţele şi industria americană erau în mâinile familiei Magnus. 

Fi porniseră de la nimic, pentru ca, într-o singură scurtă 
generaţie, să devină crema cremei. 

În această zi din luna iunie, cartierul general al Industriilor 
Magnus din Manhattan era ocupat ca totdeauna. Biroul personal 


era plin de tineri absolvenţi de colegiu, plini de speranţă, dornici 


de a avea şansa să găsească de lucru în orice post la uriaşul 
afacerilor din America. 

Domnişoara Althea Drake, asistentă executivă a 
vicepreşedintelui cu problemele de personal, ocupa o poziţie cu o 
putere considerabil mai mare decât indica titulatura ei. Cei din 
interior o numeau „Paznicul porţilor”, întrucât niciun solicitant 
pentru un post la Magnus nu putea fi angajat dacă Althea Drake 
nu-şi dădea recomandarea ei personală pe dosarul lui Sc'iu al ei. 

Ea ajunsese în această funcţie din mai multe motive, în primul 
rând, lucrase în companie de la începuturile ei. La cincizeci şi cinci 
de ani, domnişoară bătrână, îşi dedicase viaţa lui Anton Magnus şi 
Industriilor Magnus. Nici nu-i lipsea şi nici nu-şi dorea un soţ sau o 
familie, îşi vizita sora căsătorită în Phoenix, o dată pe an, şi cu asta 
basta. La începuturile companiei, fusese un fel de Vineri-femeie a 
lui Magnus, lucrând neobosită din zori şi până în seară. Credinţa ei 
era fanatică, - iar energia nemărginită. 

Limitele ei personale i-aufost clare lui Anton Magnus de la 
început, bineînţeles. Îi lipsea imaginaţia şi creativitatea. Iar sexul îi 
era împotrivă, deoarece Magnus nici nu visase vreodată să acorde 
răspunderi executive importante unei femei. Astfel, pe măsură ce 
treceau anii, el o muta de la un post administrativ la altul, 
menţinând totdeauna un responsabil deasupra ei, dar acordându-i 
atâta putere, încât să se simtă importantă pentru companie şi, în 
acelaşi timp, să nu-i poată face nici jjn rău. 

În prezent, poziţiile importante la Magnus erau completate 
prin vânătoare de inteligenţe la nivelul cel mai înalt. Domnişoara 
Drake se ocupa de posturile la - nivel de începători. Aici experienţa 
ei era valoroasă, pentru că ştia tipul de oameni pe care îi căuta 
Anton Magnus - absolvenţi de colegiu, tineri, inteligenţi, agresivi, 


pe care te puteai baza să facă orice sacrificii ar fi fost necesare 


pentru companie, Pe asemenea candidaţi, ea îi trimitea mai 
departe, la cei de la personal. Oricine nu-i plăcea, era oprit imediat 
la uşa de intrare. 

— Domnişoara Drake studia un dosar pe biroul ei. În jele din 
urmă, îşi Idică ochii de pe el. În faţa ei era aşezat subiectul 
dosarului. 

Domnişoara Drake nu se putu opri să nu-şi ridice o 
sprânceană. Tânăra din partea cealaltă a biroului era exti'âordinar 
de atrăgătoare. Avea douăzeci şi ceva de ani, un păr des, negru, şi 
ochi verzui şi limpezi, care străluceau de inteligenţă. Avea un ten 
frumos şi un corp de model. Sânii mici, rotunzi, erau subliniaţi de 
jacheta ei. Avea picioare lungi, trup atletic, subţire. În general 
inspira calmul omului de afaceri şi faptul că era gata să muncească 
serios - exact impresia pe care vrea să o facă un aspirant la o 
slujbă importantă. 

Domnişoara Drake se uită din nou în dosar. Numele feţei era 
Frances Bollinger. Absolvise la Universitatea din Pennsylvania 
economia şi, în paralel, limbile străine şi matematica. Dosarul era 
plin de recomandări foarte bune de la profesorii de la colegiu, 
precum şi de hârtii care atestau rezultatele ei remarcabile 
anterioare. 

Era clar că fata avea de toate. Chiar poate cam prea mult din 
toate, se gândi Althea Drake, în timp ce se uita de la dosar la fiinţa 
frumoasă din faţa ei. 

Închise dosarul şi îşi drese glasul: 

— Domnişoară... Bollinger, spuse ea. Calificările dumitale sunt 
impresionante. Permite-mi să te întreb, de ce ai ales să te adresezi 
Industriilor Magnus? 

Tânăra zâmbi. 


— A fost ambiția mea să lucrez la Magnus aproape de la 


începutul universităţii, răspunse ea. Unul dintre profesorii mei, 
doctorul Fiedler, a lucrat în compania dumneavoastră în timpul 
războiului, când sectorul de cercetare a ajutat Marina să realizeze 
sistemul de ghidare a torpilelor care a fost folosit mai târziu în ziua 
debarcării. El m-a inspirat foarte mult. Întotdeauna am considerat 
că nu mai există o altă companie la fel de bună ca Magnus. E pur şi 
simplu cea mai bună, aşa că inima mea se hotărâse să lucrez aici 
de mult timp. 

Domnişoara Drake dădu din cap, uitându-se din nou la dosar. 
Apoi îl închise şi îl împinse mai departe de ea, pe birou. 

— Apreciem sentimentele dumitale despre noi, zise ea. Dar 
mi-e teamă că, în momentul de faţă, compania nu angajează 
oameni în domeniul dumitale. Lucrurile au fost cam strâmtorate 
anul acesta şi avem o înghețare virtuală a noilor posturi. Poţi să 
mai încerci iarna viitoare sau în primăvară. Până atunci situaţia 
poate se mai relaxează. 

Ea nu încerca să îmblânzească lovitura. Era clar că o 
respingea direct pe fată. 

Chipul feţei înregistră pentru o clipă e nemulţumire sinceră. 
Trăsăturile frumoase, atât de natural energice şi luminoase, se 
acoperiră de o uşoară melancolie. Apoi se înveseli din nou, de 
parcă îşi dădea seama că această problemă de afaceri nu prevedea 
o asemenea dezvăluire a emoţiilor. 

— Fi, zise ea, încercarea nu strică. Vă mulţumesc că aţi 
analizat cererea mea. 

Se ridică şi întinse mâna. Althea Drake fu impresionată de 
strângerea ei de mână fermă şi de paşii repezi, graţioşi, pe care îi 
făcu părăsind biroul, cu picioarele ei lungi, suple, ca ale unui cal de 
curse. 


Când tânăra plecă, Althea Drake închise uşa şi se aşeză 


uitându-se pe fereastră la linia cerului taannhattan-ului. 

Desigur, ar fi putut s-o trimită pe fată sus, în biroul domnului 
Trask, trecând-o astfel prin prima barieră. Trask ar fi discutat cu 
ea despre ambițiile ei şi i-ar fi dat o baterie de teste pe care „fără 
îndoială” că fata le-ar fi trecut cu mare succes. În douăzeci şi patru 
de ore, ar fi avut un post de începătoare la management sau la 
cercetare. 

Dar, într-adevăr, piaţa posturilor era puţin strâmtorată. 
Compania nu angaja chiar pe oricine acum, pentru că situaţia ei pe 
piaţă cerea omul potrivit la locul potrivit. lar Althea Drake, 
înțelegând lucrurile aşa cum le înţelegea, simţea că acum nu era 
momentul să rişte să pună fete tinere în funcţii importante. 

Nu puteai avea încredere în ele. Se măritau, rămâneau 
însărcinate, cereau concedii, îşi părăseau slujbele. Deveneau 
emotive în legătură cu problemele de muncă. Se încurcau cu şefii 
lor. Industriile Magnus aveau nevoie de oameni în care te puteai 
încrede că se vor dedica acestei companii, mai presus de viaţa lor 
personală. Oameni care să nu facă valuri. 

lar această fată, judecând după cum arăta, ar putea tulbura 
apele. 

Althea Drake îşi îndreptă umerii în spatele biroului ei. În felul 
ei mărunt, îşi făcuse meseria de a proteja compania. O menţinuse 
cum se cuvine, acolo unde îi era locul, şi înlăturase o mică celulă 
care ar fi putut să slăbească întregul. Eliminase neaşteptatul şi se 
menţinuse pe linia siguranţei şi a previzibilului. 

— Mary, spuse ea în interfon, trimite-l la mine pe următorul 
candidat. 

Patru săptămâni mai târziu, sezonul era mai agitat ca oricând. 
Capul Altheei Drake era ametit de încărcătura muncii şi de atâtea 


feţe noi pe care le vedea la cartierul general, multe dintre acestea 


angajate prin biroul ei. 

Fu mai mult decât mirată când văzu o faţă care nu avea ce 
căuta acolo. 

Domnişoara Drake era în hol, venind la lucru, într-o fierbinte 
dimineaţă de marţi, din iulie, când o văzu pe Frances Bollinger, 
fata a cărei cerere o respinsese, mergând spre ascensor cu alto 
două fete care lucrau la etajul douăzeci şi doi. 

O auzi pe una din ele spunându-i Francie. Tânăra Bollinger 
zâmbi. Avea o servietă şi purta o fustă şi o jachetă care îi 
îmbrăţişau trupul minunat. O geantă mică îi atârna pe umăr. 
Frumuseţea ei era mai vizibilă ca oricând, ieşind în evidenţă pe 
lângă prietenele ei care arătau obişnuit, făcându-le să pară nişte 
răţuşte urâte pe Hngă o roginft a frumuseţii. 

1 r «dro că nu se afla acolo în vizită*. [inuta ei demnă, 
combinată cu îmbrăcămintea, arătau clar că venise la lucru. 

Althea Drake se grăbi să urce şi controlă în fişele de personal 
numele feţei. Îl găsi cu uşurinţă. Cu siguranţă „cineva dintre 
ajutoareie ei semnase angajarea lui Frances Bollinger în urmă cu o 
săptămână. Fusese luată de domnul Wilbur de la secţia produse 
casnice şi cererea fusese rezolvată fără să mai treacă pe la biroul 
domnişoarei Drake. 

Althea Drake strânse din buze, în timp ce se uita la formular. 
Cum reuşise oare fata? 

Apoi se încruntă. Îşi aminti de obrajii aceia proaspeţi, de părul 
bogat care îi cădea până la umeri, de ochii ciudaţi, de şoldurile 
copilăreşti şi de picioarele lungi. 

Domnul Wilbur era un bărbat căsătorit şi încă unul aşezat, pe 
deasupra. Dar toţi bărbaţii erau dornici de o faţă drăguță. Toată 
lumea ştia asta. 


Cu un oftat, domnişoara Drake închise dosarul. 


CAPITOLUL 2 


Nu fusese chiar atât de simplu. 

La trei săptămâni după ce Francie fusese refuzată se 
domnişoara Althea Drake, Raymond Wilbur şedea în spatele mesei 
de lucru în biroul său din secţia produse casnice din cartierul 
general al Industriilor Magnus. Lucra în companie de şaisprezece 
ani, îşi făcuse treaba bine şi fusese demn de încredere. Avea o casă 
confortabilă în Westchester, o soţie iubitoare şi doi. Băieți care se 
apropiau de vârsta universităţii. 

Raymond Wilbur se descurca bine cu salariul de la Magnus. 
Dar se apropiau taxele universitare pentru cei doi fii ai săi, aşa 
încât acum nu era momentul pentru o schimbare. 

Totuşi, cum se întâmplă cu soarta, au apărut probleme pentru 
Ray Wilbur, în ciuda eforturilor sale de a le evita. 

Secţia lui Ray, de produse casnice, nu mai adusese profituri 
de şapte trimestre. De ce se întâmplă asta, nimeni nu-şi putea da 
seama. Piaţa era puternică, personalul era bun şi capabil, 
produsele fuseseră acceptate de public de multă vreme. 
Concurența nu era foarte agresivă. 

Cu toate astea, nu aveau profit şi productivitatea scădea 
alarmant. Ray Wilbur observase problema după primul trimestru 
de pierderi şi ţinuse şedihţe urgente cu colegii săi într-un efort de 
a îndrepta lucrurile. 

Dar şedinţele nu au dat rezultate. Întrucât nimeni nu putea să 
înţeleagă motivul nereuşitei în secţia care fusese cândva cea mai 
puternică din Industriile Magnus, nimeni nu putea găsi o soluţie 
corespunzătoare. 

L-a revenit lui Ray Wilbur sarcina să raporteze superiorilor 


săi rezultatul trist al trimestrului, ba chiar şi consiliului de 


conducere, într-o luni dimineaţă îngrozitoare din primăvara 
trecută. Făcuse tot posibilul să explice lipsa se succes a secţiei 
sale, citând fluctuațiile pieţei, concurenţa, problemele economiei. 
Dar aerul sceptic de pe feţele şefilor de departamente arătaseră 
clar că autoapă/area lui nu impresiona pe nimeni. 

Între timp, în fiecare zi, la birou, trebuia să se uite la chipul 
liniştit al lui Gordon Hiller, principalul lui asistent şi persoana care, 
probabil, îl va înlocui ca şef al secţiei în eventualitatea înlăturării 
sale. Bucuria lui Gordon faţă de consternarea lui Ray era vizibilă. 
Gordon, pur şi simplu, era în aşteptare şi spera că superiorii se vor 
decide curând să încerce să rezolve problema de la produsele 
casnice schimbându-i şeful. 

Ray Wilbur simţea cum i se agravează boala de ulcer. Nu mai 
dormise bine de luni de zile. Nu mai făcuse dragoste cu soţia sa de 
la Crăciun, atât de mare era îngrijorarea care îi cuprindea 
măruntaiele. La sfârşit de săptămână, îşi conducea în tăcere Ford- 
ul 1948 la (ară, uitându-se rugător la peisajul suburban, de parcă 
ar fi căutat un răspuns care nu venea. 

Ştia că i se scurgea timpul. La patruzeci şi şapte de ani, ar fi 
avut mari greutăţi să înceapă din nou la altă companie, dacă 
Magnus s-ar fi dispersat de el. 

Situaţia lui, cândva atât de sigură, devenise problematică şi 
chiar critică doar într-un an. Patina pe cea mai subţire gheaţă din 
cariera sa. 

Acum era momentul unui miracol. 

Miracolul a apărut, uluitor, sub forma unei tinere vizitatoare 
în biroul său. 

Secretara o anunţase ca fiind Frances Bollinger. 

— Nu e anunţată, domnule. Spune că e vorba de curba 


produselor casnice. E... e foarte insistentă, domnule. 


Oftând nervos, Ray Wilbur acceptă s-o primească pe fată. 

Când ea intră în birou şi îi strânse mâna cu fermitate, el 
rămase uluit de frumuseţea ei. Era înaltă, cu un amestec curios de 
ţinută sportivă şi delicateţe feminină. Avea ochi limpezi şi oneşti. În 
strângerea ei de mână, era o căldură seducătoare, feminină. 

— Cărui fapt îi datorez plăcerea? întrebă el, eliminând nota de 
neplăcere pe care dorise să o pună în voce. Timpul meu e limitat, 
domnişoară... cum ai spus că te numeşti? 

— Bollinger, zâmbi ea. Prietenii îmi spun Francie. 

— Bine, ce pot face pentru dumneata? întrebă el, arătând spre 
fotoliul pentru vizitatori. Ea îşi lăsă poşeta pe jos, alături de ea, şi 
deschise servieta. 

— Încerc să rezolv unele probleme din domeniul dumitale cu 
nişte idei proprii, spuse ea cam ambiguu. Am mai cercetat 
problema funcţiei schimbului. Am să vă răpesc doar un minut. 

Uimit, Ray Wilbur îi făcu semn să continue. 

Ea luă o coală de hârtie milimetrică din servietă, împreună cu 
mai multe scheme şi i le dădu. 

— Curba din stânga reprezintă performanţa secţiei dumitale 
în ultimele opt trimestre, zise ea. Cea de a doua curbă introduce 
ideea la care am lucrat, bazată pe calcule folosind teoria setului şi 
nişte modele matematice de nivel înalt. Zâmbi. Am făcut studii de 
matematică la Universitatea Pennsylvania. Îmi pare rău dacă n-am 
fost clară. 

— Ce înseamnă toate astea? întrebă Ray, uitându-se la 
schemele complicate. 

— Înseamnă, zâmbi ea, că performanţa negativă a secţiei 
dumitale din ultimii doi ani îşi are de fapt rădăcinile într-un factor 
al pieţei. Vezi, e aici în grafic. E clar că nimeni nu se gândeşte să-l 


caute, pentru că, la prima vedere, piaţa pare sănătoasă, iar 


economia în creştere. Totuşi factorul e acolo. Singurul mod de a 
schimba tendinţa de scădere este de a lua în considerare acest 
factor şi de a-l compensa. 

— Cum să-l compensăm? întrebă sceptic Ray Wilbur. 

— Păi, după părerea mea, răspunse fata, cu ochii ei frumoşi 
aţintiţi la hârtia din faţa lui, parfumul ei proaspăt cuprinzându-l 
când ea se aplecă înainte să-i arate cifrele cu mina, procedeul 
corect este să se reducă investiţiile în forţa de muncă în cvadrantul 
X, în timp ice va trebui să crească investiţia în cvadrantul Y. În 
acelaşi timp, procentajul inventarului ca funcţie a vânzărilor din 
partea superioară a graficului ar trebui mărit cu cel puţin treizeci 
la sută, pe o perioadă de şase luni. Rezultatul va fi un profit clar 
înainte de trimestrul doi al enului viitor. 

Ray Wilbur se uita la grafic, uluit. Ceea ce sugera ea nu dvea 
niciun sens despre care să fi auzit vreodată în afaceri. 

— Ştiu că sună ca o nebunie, zise ea. Dar cifrele nu mint. 
Sunteţi prea extinşi în X şi cam la jumătate cât ar fi necesar, în Y. 
Este o problemă veche în teoria setului, dar, după câte ştiu, nu a 
fost aplicată până acum în economie pentru că nu au cerut-o 
condiţiile. Dar, în economia postbelică, lucrurile s-au schimbat. 

Raymond Wilbur se lăsă pe spătarul fotoliului. Se uită la faţa 
lui Frances Bollinger, încadrată de părul ei negru, bogat. Expresia 
ei nu se schimbase. Era serioasă şi respectuoasă. Dar el putea 
simţi inteligenţa din spatele ochilor acelora, precum şi încrederea 
pe care o avea în cifrele ei şi în prezentare. Ştia ea ce face. 

— De unde poţi fi atât de sigură de toate astea? întrebă el. 
Avem specialişti care lucrează în aceleaşi probleme. Nimeni nu a 
sugerat ceva pe linia pe care o propui. Ca să fiu sincer, tânără 
doamnă, este împotriva oricărui principiu de afaceri pe care-l 


cunosc. 


Ea ridică din umeri. Era clar că nu era nicidecum derutată de 
vorbele lui. 

— Întotdeauna este loc pentru idei noi în orice domeniu, 
spuse ea. Întreaga istorie a Industriilor Magnus este istoria unor 
riscuri asumate în interesul creşterii pe termen lung. Totuşi, eu nu 
văd acest procedeu ca un risc. E mai curând o necesitate. 

El se uită din nou la grafic. 

Logica din spatele cifrelor ei era ciudată, dar prea 
atrăgătoare pentru a fi negată fără o studiere mai atentă. 

— Spune-mi, te rog, întrebă el, unde lucrezi în momentul de 
faţă? 

Ea zâmbi. 

— Nicăieri, spuse. De fapt, caut o slujbă. 

Ray Wilbur îşi analiză situaţia. Pe hârtia din faţa lui era poate 
firul Ariadnei care putea să scoată secţia din situaţia nefericită în 
care se afla, să-i salveze funcţia şi să-l ferească pentru totdeauna 
ca locul lui să fie luat de Gordon Hiller. 

Aceasta ar putea fi lumina de la capătul îngrozitorului tunel în 
care se tot târa de doi ani cumpliţi. 

Tot ce trebuia să facă era să urmeze firul. 

Dar nu putea face treaba asta de unul singur. Frances 

Bollinger, cu faţa ei candidă, cu optimismul ei luminos şi 
cunoaşterea  nemăsurată a logicii din spatele problemelor 
sectorului, îi va fi de un ajutor substanţial. Nu trebuia să o lase să-i 
scape. 

Şi nimeni altcineva nu trebuia să ştie de planul ei. Ea trebuia 
să fie numai a lui. 

— Cum ţi s-ar părea dacă ai veni să lucrezi la noi? întrebă el, 
străduindu-se să aibă o voce obişnuită. În sectorul meu, 


bineînţeles. 


Zâmbi şi se ridică, trupul ei feciorelnic înălţându-şi conturul 
în faţa lui. 


— Am crezut că n-o să-mi puneţi niciodată întrebarea asta. 


CAPITOLUL 3 


Ceea ce Raymond Wilbur nu putea şti era că acea fiinţă 
frumoasă şi convingătoare, care apăruse pe neaşteptate în biroul 
lui, era o surpriză pentru ea însăşi ca şi pentru el. 

Deşi îşi propusese să găsească o cale de a ocoli obstacolul 
biroului de personal al Altheei Drake şi de a-şi face rost de o slujbă 
la Industriile Magnus prin metode proprii, Francie era uimită de 
propria ei hotărâre rece. Niciodată, în scurta ei viaţă, nu se 
distinsese ca o persoană agresivă sau vicleană. Totuşi, acum se 
comportase ca o veterană în ale şmecheriilor în afaceri. 

Îşi petrecuse multe ore la biblioteca publică din New York şi 
în diverse instituţii de informare ale statului respectiv şi ale 
federaţiei, căutând cu răbdare o verigă slabă în monolitul care 
erau Industriile Magnus. Nu era o treabă uşoară, deoarece marilor 
corporaţii nu le place să-şi arate în public rufele murdare şi sunt 
specialiste în a-şi ascunde problemele unui sector cu profiturile 
altuia. 

Dar Francie a găsit veriga slabă. I s-a dezvăluit într-o după- 
amiază ploioasă, la zece zile după interviul cu Althea Drake, doar 
la câteva minute de la închiderea secţiei de informaţii publice a 
Serviciului veniturilor interne. Era o declaraţie de profit şi pierderi 
a secţiei produse casnice a Industriilor Magnus, dată spre 
publicare, conform legilor, dar îngropată sub un morman de 
hârţogărie prin care Francie frunzărise timp de trei zile. 

Nu încăpea îndoială că apăruse ceea ce căuta. Sectorul de 
produse casnice al lui Ray Wilbur era victima unei misterioase 
scăderi a profitului şi a productivităţii. Sectorul era o ruşine pentru 
corporaţia din care făcea parte. lar Raymond Wilbur însuşi începea 


să devină o ruşine pentru superiorii lui pretenţioşi. 


Raymond Wilbur era un bărbat în pericol de a-şi rata cariera. 
El era tocmai omul pe care îl căuta Francie. 

Odată aflată în posesia acestei informaţii, Francie trebuia să 
analizeze problemele ce afectau sectorul lui Wilbur şi să descopere 
singură o soluţie pentru acestea. Era în sine o provocare ce ar fi 
oprit orice altă fată în situaţia lui Francie de a-şi mai continua 
urmărirea ţelului ei ambițios. 

Dar era, cum face soarta, o provocare pe măsura forţelor ei. 

Cu şaptesprezeze ani înaintea întâlnirii ei cu întreprinderile 
Magnus, Francie fusese identificată la grădiniţa de copii ca o fetiţă 
de cinci ani, deşteaptă şi ştrengară, care întâmplător era un geniu 
al cifrelor. Deşi în toate celelalte privinţe era un copil normal, 
testul ei de inteligenţă era foarte ridicat. Capacitatea ei de a 
rezolva probleme tehnice şi matematice era aproximativ egală cu 
aceea a unui student bun. 

La început, părinţii ei nu fusesesră în stare să facă faţă veştii 
uluitoarei precocităţi a fiicei lor. Marcus, „Mac” Bollinger, un 
modest muncitor în construcţii în micul orăşel din Pennsylvania 
unde se născuse Francie, nu ştia nimic despre matematică. Soţia 
lui, Helen, fiica unor fermieri locali, era la fel de ignorantă ca şi el 
în privinţa felului cum să se ocupe de un copil atât de înzestrat. 

Părinţii, mândri dar uluiţi, au cerut sfatul profesorilor lui 
Francie precum şi al unor specialişti în educaţia celor supradotaţi. 
Curând, au hotărât să nu o împovăreze pe fetiţă cu ideea că era 
„genială”, nici să o dezrădăcineze de lângă colegii ei de clasă şi să 
o ducă într-o şcoală specială. Francie a intrat la vreme în şcoala 
primară şi a terminat în acelaşi timp cu prietenele ei din orăşelele 
învecinate şi districtele săteşti. Singurul lucru care o distingea de 
semenii ei erau rezultatele foarte bune la şcoală şi la cursurile 


speciale de matematică pe care le urma de două ori pe săptămână, 


la o şcoală experimentală din vecinătate, cu profesori de la 
universitatea statului respectiv. 

Francie accepta acest talent unic al ei ca pe un fapt de viaţă. 
Matematica o fascina. Când era mică, îi plăcea forma cifrelor şi era 
superstiţioasă în legătură cu ele. Tatăl ei îi făcuse în atelierul său 
un 5 uiiaş din lemn. Acesta stătea pe perete în dormitorul ei, iar ea 
simţea un fel de vibraţie misterioasă care emana de la el, când 
umbrea camera seara, la culcare. 

Afinitatea ei cu cifra 5 îi rămăsese şi, curând, i se alătură un 
sentiment special pentru alte cifre: 6 era cifra care, pentru ea, 
însemna pace şi somn, 7 era cifra magică a mitului şi a superstiţiei, 
4 era o cifră gravă şi serioasă, plină de o înţelepciune secretă şi 3 
era cifra care, în mod misterios, o reprezenta pe ea însăşi. 

Fiecare dintre cele zece cifre îşi avea personalitatea ei unică. 
lar combinaţiile cifrelor erau ca nişte căsătorii cosmice. Căsătoria 
între 2 şi 5 pentru a forma 25 era la fel de personală pentru 
Francie ca şi împerecherea celor două pisici ale familiei, una aurie 
şi una neagră, ca să dea naştere unora Atigrate. Cifrele erau 
pentru ea nişte prieteni de joacă. Îi ocupau mintea activă şi îi erau 
la fel de familiare ca şi prietenii şi rudele. 

Cele mai dificile probleme şi calcule matematice nu o speriau 
deloc. Erau ca nişte jocuri, îi stimulau creierul, iar ei îi plăcea 
această provocare. În plus, simţea că cifrele îi erau prietene şi că 
nu-şi ascundeau faţă de ea secretele. Altfel, ceea ce alte persoane 
considerau la ea un geniu uluitor, Francie considera că este un 
hobby şi o pavăză împotriva singurătăţii ei - pentru că, fiind 
singurul copil la părinţi, trebuia să-şi umple timpul liber şi să se 
joace singură. 

Helen Bollinger a murit după o boală cruntă, când Francie 


avea paisprezece ani. Tânăra fată a rămas singură cu tatăl ei, care 


curând a găsit o gospodină irlandeză dură, pe nume Mollie 
Maguire, care să-l ajute să aibă grijă de Francie. Deşi viaţa ei 
acasă cu Mac Bollinger, un părinte devotat şi susţinător, a rămas 
fericită şi caldă, Francie şi-a considerat adolescenţa ca fiind 
dificilă. Ea a înflorit devreme într-o fiinţă suplă şi atletică, de o rară 
frumuseţe. Deşi reuşise să rămână prietenă apropiată cu două fete 
din vecini, celelalte fete de la şcoală au ţinut-o la distanţă. Dacă 
acest lucru se datora inteligenţei ei sau frumuseţii, n-a ştiut 
niciodată. 

În privinţa băieţilor, aceştia erau fascinaţi fără speranţă de 
aspectul ei extraordinar - părul lung, bogat, pielea albă şi ochii 
verzi uluitori - dar erau atât de intimidaţi de intelectul ei, încât nu 
îndrăzneau să o invite să iasă împreună. Deşi era nostimă şi 
binevoitoare în felul cum se purta cu ei şi se împrietenise cu mulţi 
bărbaţi care ar fi dorit să-şi depăşească timiditatea în compania ei, 
ea nu s-a aflat niciodată într-o legătură romanţioasă. 

Această lipsă şi-a lăsat amprenta asupra lui Francie. Ea 
observase cum alte fete, mai puţin înzestrate decât ea cu 
frumuseţe fizică sau personalitate, foloseau subtile şmecherii 
feminine ca să-i atragă pe bărbaţii după care umblau. Francie îşi 
dădu curând seama că acel ceva pe care profesorii îl numeau 
„puterea minţii ei“ nu includea acea inteligenţă instinctivă 
feminină care ştie să manipuleze băieţii astfel încât să sară prin 
cerc, la comandă. 

Spre surprinderea ei, Francie nu le invidia pe celelalte fete. 
Ea nu avea dorinţa să-i uimească pe băieţi cu frumuseţea ei. Voia 
să fie iubită pentru ea însăşi. Visa la bărbatul care, într-o bună zi, îi 
va cuceri inima, cineva puternic şi blând şi frumos, a cărui viaţă se 
va uni cu a ei într-o conjuncţie aproape mistică, similară cu aceea a 


cifrelor care o fascinau atât. Fa decise că soarta nu se hotărâse 


încă să aducă o mare dragoste în viaţa ei. 

Aşa încât se concentrase la pregătirea pentru colegiu - o 
mare realizare printre rudele Bollinger, dar o experienţă pe care 
mama ei i-o dorise şi un vis pe care Mac Bollinger intenţiona să-l 
facă realitate cu orice preţ, în ciuda sărăciei lui. 

S-a întâmplat ca sacrificiul financiar anticipat de Mac să nu 
fie necesar. Mulțumită rezultatelor ei academice perfecte şi notelor 
foarte mari la teste, lui Francie i s-a oferit o bursă completă la 
Universitatea Pennsylvania. Acolo, ea a hotărât să nu urmeze 
matematica în principal, pentru că aceasta făcea parte din natura 
ei şi nu putea visa să devină profesoară de matematică. Voia să 
intre în lumea reală unde provocarea era mai puţin abstractă, mai 
neaşteptată şi mai emoţionantă. 

Astfel ea şi-a ales ca materie principală economia şi, ca 
secundare, matematica şi limbile străine. Constatase mai demult 
că putea învăţa o limbă străină fără efort în mai puţin de un an şi 
adăugă curând germana şi italiana la franceza şi spaniola învăţate 
în liceu. 

Din nefericire pentru Francie, care ajunsese acum o uluitoare 
frumuseţe de optsprezece ani, tinerii care aveau matematica drept 
materie principală la universitate erau la fel de speriaţi de 
înzestrările ei intelectuale pe cât fuseseră băieţii din liceu. Puţini 
erau cei care se obrăzniceau să-i vorbească, darmite să o invite să 
iasă cu ei. 

Cât îi priveşte pe cei de la economie - aceştia erau mai 
agresivi, dar, în cele din urmi, mai puţin plăcuţi. Ei o invitau pe 
Francie să iasă împreună, dar se dovedeau a fi nişte seducători 
neîndemânatici, a căror foame după trupul ei nu era însoţită de 
vreun interes serios faţă de personalitatea ei. Ea le para avansurile 


cu un zâmbet şi reuşea să-şi facă prietenii platonice cu acei care 


nu erau prea descumpăniţi de inteligenţa ei pentru a-şi petrece 
timpul cu ea. 

În ambele secţii, Francie ajunsese să fie văzută ca o 
curiozitate minunată, incomparabilă ca frumuseţe şi ca intelect, 
dar de neatins, în ciuda personalităţii ei calde. Era o figură 
populară, dar nimeni nu ştia cât de singuratică era sub aspectul ei 
luminos. Pentru că de-abia de acum încolo trebuia să întâlnească 
un bărbat tânăr că e să se preocupe să-i cunoască speranţele şi 
visele şi dezamăgirile pe care ar fi dorit să le împartă cu el. 

Astfel, singurătatea lui Francie se adâncise. Ea o ascundea 
faţă de tatăl ei, când se ducea acasă în vacanțe, asigurându-l că 
avea numeroşi prieteni şi activităţi la şcoală. Şi ascundea lucrul 
acesta şi faţă de ea însăşi, concentrându-şi eforturile asupra 
programului ei academic încărcat, în timp ce visa la cariera 
emoţionantă în afaceri ce se afla în faţa ei. 

Şi iată că o nouă ocazie apăru să-i umple timpul şi mai mult. 

Din întâmplare, Şcoala Moore, de inginerie electrică, era 
instalată în Universitatea Pennsylvania şi, acolo, noua ştiinţă 
revoluţionară a computerelor îşi avusese începuturile explozive 
doar în urmă cu puţini ani, cu dezvoltarea acum legendarului 
computer Eniac de către John Mauchly şi J. Presper Eckert. Colega 
de cameră a lui Francie, o drăguță şi tânără vrăjitoare în domeniul 
tehnicii, pe nume Dana Salinger, urma cursuri la Şcoala Moore şi o 
convinse să o investigheze. Francie se trezi curând copleşită de 
noţiunea unei maşini de treizeci de tone, plină de numere şi cu o 
capacitate nelimitată de calcul. 

Cu trecerea timpului, Francie şi-a adâncit interesul faţă de 
computere, câştigând experienţă pe maşinile tot mai sofisticate 
existente în universitate şi se duse într-o excursie cu alţi studenţi 


să vadă Univac, computerul comercial creat de Mauchly şi Eckert 


în 1951. Ea ascultă lecţii ţinute de legendarul John Von Neumann 
la Institutul de Studii Avansate şi citi tot ce era de citit despre 
construcţia computerelor şi despre noul domeniu al programării. 

Când absolvi universitatea, mintea fertilă a lui Francie era 
deja plină de idei noi despre afaceri, matematică şi ştiinţa 
computerelor care se împleteau împreună în culori caleidoscopice. 
Avusese de asemeni o mulţime de fantezii despre viitorul ei în 
lumea excitantă a afacerilor, unde spera nu doar să-şi găsească 
împlinirea profesională, pentru care se pregătise în toţi aceşti ani, 
ci să-l întâlnească, fără îndoială, pe mult aşteptatul bărbat al 
visurilor ei, bărbatul care o ocolise când fusese prea târjără pentru 
a fi pregătită pentru el. 

Şi, alături de mintea ei inteligentă şi activă, avea un dosar 
plin de recomandări favorabile de la profesorii care o admirau. 
Mentorul ei în economie, profesorul George Fiedler, scrisese că ea 
era „fără îndoială, studenta cea mai strălucită pe care am avut 
prilejul s-o am în cei douăzeci şi cinci de ani de învăţământ. E 
destinată unei mari cariere în oricare domeniu, pe care şi-l va 
alege”. 

Această recomandare, al cărei text era necunoscut de 
Francie, ar fi putut să-i aducă imediat o poziţie pe linie executivă în 
orice întreprindere din ţară. Dar, nu o impresionase pe Althea 
Drake de la Industriile Magnus. 

Aceasta o dezamăgise pe Francie, care visase să lucreze la 
Industriile Magnus încă de la începutul studiilor economice, când 
aflase despre realizările strălucite ale lui Magnus în cercetare, 
despre renumele firmei printre celelalte companii şi sucursalele 
toarte variate în ţări străine, interesante, pe care nu le văzuse 
niciodată, dar ale căror limbi le vorbea deja fluent. 


Ceva parcă se rupsese în Francie văzând-o pe Althea Drake 


închizând dosarul ei cu un zâmbet rece şi spunându-i că porţile 
Industriilor Magnus îi erau închise. De când putea ţine minte, 
Francie îşi văzuse eforturile, ca studentă, recompensate de note 
mari şi de aprecierea profesorilor. Dar lumea reflectată în ochii 
indiferenți ai Altheei Drake era o lume nouă şi deosebită de cea 
cunoscută de Francie. 

Ca prin minune, un nou talent apăru, nu se ştie de unde, ca să 
se alăture înzestrărilor naturale ale lui Francie. Sau poate că nici 
nu era în mare măsură un talent, cât un foc interior care ieşise la 
lumină abia acum, după ce trecuse neobservat în copilăria ei. 

Pur şi simplu, nu voia să-l accepte pe „nu“ drept răspuns din 
partea Industriilor Magnus. Ea simţea că biroul lui Altheei Drake 
nu era doar o cămăruţă într-o clădire mare din Manhattan. Era o 
poartă spre o lume în care lucrurile bune nu se întâmplă decât 
dacă le faci să se întâmple; în care obstacolele nu se dau în lături 
din cale decât dacă le dărâmi sau le ocoleşti prin inteligenţă şi 
iniţiativă. 

Această cunoaştere îi dăduse lui Francie ordinul să meargă 
mai departe. 

Când a intrat în biroul lui Raymond Wilbur, îmbrăcată într-un 
costum subtil senzual, de serviciu, cumpărat special pentru această 
ocazie, şi înarmată cu graficele care arătau în detaliu soluţia la 
problemele lui Wilbur, Francie se simţise o altă femeie. Chiar şi 
tremurul pe care îl simţea în legătură cu ceea ce făcea era acoperit 
de exteriorul ei sigur, eficient. Era pregătită să-şi folosească toate 
armele din arsenal pentru a obţine ceea ce dorea. 

Şi, pentru prima oară în scurta ei viaţă, constată că-şi 
mobiliza trucurile feminine într-un amestec picant ca să facă 
impresia potrivită asupra unui bărbat vulnerabil. Ea şi-a orchestrat 


comportarea, vocea şi mişcările subconştiente ale corpului, ca să 


adauge mesaje subtile de atracţie feminină la prezentarea rece, 
matematicăj pe care şi-o pregătise. 

II privea pe Raymond Wilbur căzând sub vraja combinată a 
prezenţei ei fizice şi a cunoştinţelor academice, ca din afara 
persoanei ei. Pus în faţa armelor pe care ea şi le ascuţise cu atâta 
grijă înainte de a i se adresa, el a făcut ceea ce dorea ea. L-a oferit 
o slujbă. 

Iar ea nu a fost surprinsă. 

Vechea Francie ar fi fost uluită de acest rezultat şi de propria 
ei agresivitate pentru a-l obţine. 

Dar vechea Francie încetase să mai existe. Îi luase locul o 
nouă persoană cu talente neaşteptate şi, poate, supusă unor noi 
pericole. 

Francie simţise răceala acestei metamorfoze interne în timp 
ce îi strângea mâna lui Raymond Wilbur şi accepta noua ei situaţie. 
Ea simţea că trecutul dispăruse la fel cum dispare trambulina de 
sub un înotător care se lansează în aer. Viitorul era în mâinile ei, 
trebuia să şi-l creeze. 

Îl sună pe tatăl ei în Pennsylvania, chiar în acea seară, ca să-i 
spună vestea cea bună. Ea putu auzi uşurarea din vocea lui când o 
felicită: 

— Sunt atât de bucuros pentru tine, Frannie, zise el 
spunându-i porecla lui proprie, pe care o folosise de când era mică. 
Am ştiut dintotdeauna că ai să-i faci pe new-york-ezii ăştia să se 
ridice în picioare şi să-ţi acorde atenţie. Sunt mândru de tine. 

— Mulţumesc, tată, i-a spus ea, emoția ei mascând adevărul 
nerostit. Ea nu-i spusese tatălui ei că fusese respinsă direct de 
Industriile Magnus, când făcuse prima cerere acolo. Nici nu putea 
şti de disperatul gambit care îi permisese să obţină ce dorise. 


— Să nu laşi acum să te doboare oraşul cel mare, îi atrase el 


atenţia. Să ai grijă de tine şi să fii fericită. 

Era tipic pentru Mac Bollinger să-şi ascundă îngrijorarea şi 
să-şi exprime întreaga încredere în convorbirile lui cu Francie. Ea 
era tot ce avea pe lume de la moartea soţiei sale, dar se străduia 
să-i respecte independenţa şi se ferea să se aplece protector 
asupra ei. 

— Nu-ţi face griji din cauza mea, tată, îl asigură ea. O să fie 
bine. Totul merge conform planului. 

Când încheie, nu se putu opri să nu reflecteze că, de fapt, 
marele oraş îşi lăsase deja prima amprentă asupra ei. Dăduse 
primul telefon acasă nu doar ca să-i anunţe lui Mac Bollinger 
vestea cea bună, ci şi ca să-i ascundă adevărul despre felul în care 
făcuse să se întâmple asta. 

Aceasta era prima minciună serioasă pe care i-o spusese 
tatălui ei de când îşi putea aminti. 

Francie se gândi mult timp la lucrul acesta, înainte de a se 
culca în seara aceea. Dar când se trezi a doua zi dimineaţa, avu 
mult de lucru şi de învăţat. Uită de minciună şi îşi îndreptă atenţia 


spre viitorul pretenţios din faţa ei. 


CAPITOLUL 4 


La început lucrurile păreau să meargă bine pentru Francie la 
întreprinderile Magnus. 

Se ducea la serviciu cu inima uşoară şi cu mari speranţe de 
viitor. Ray Wilbur o instalase într-un birou al ei propriu, cu ordinul 
expres să-şi schematizeze planul ei de reorganizare, ca să-l poată 
prezenta consiliului de conducere cu prima ocazie. Îi interzise să 
vorbească despre munca ei cu tinerii executivi din birourile 
alăturate. Îi ceruse să-i prezinte lui activitatea ei la sfârşitul 
fiecărei zile de muncă, astfel încât să ia cu el acasă documentele şi 
să le digere înainte de a le prezenta superiorilor săi. 

Tocmai această atmosferă de mare secret în jurul slujbei ei o 
amuza şi o stimula pe Francie. Îi plăcea sentimentul că lucra 
pentru ceva secret şi important, ceva ce o îndreptăţea la un 
tratament special din partea şefului sectorului. 

Totuşi, situaţia ei atrase după ea un sentiment de izolare, atât 
în cadrulsectorului, cât şi în Industriile Magnus luate ca un tot. În 
calitatea ei de asistent special al directorului, era despărțită de 
sectoarele obişnuite care îi legau pe salariaţi. Ea îşi făcea treaba 
singură şi raporta unei singure persoane, lui Raymond Wilbur. 
Avea propria ei secretară, o fată prietenoasă şi cu picioarele pe 
pământ, pe nume Marcia Bonner, dar chiar şi Marcia părea să o 
trateze cu un fel de teamă, de parcă Francie ar fi fost o fiinţă 
curioasnk nici peşte şi nici pasăre, de care nu ştia prea bine o im 
să se apropie. 

Cartierul general al lui Magnus era o clădire frumoasă, având 
coridoare lustruite, o lumină plăcută care să uşureze munca şi 
birouri frumos mobilate. Era un loc silențios, nu se auzeau voci 


ridicate, furioase, şi nu vedeai chipuri deformate de emoţii, când 


treceai prin birouri. 

Dar lui Francie nu-i trebui prea mult timp ca să-şi dea seama 
că acest lustru de eficienţă în conducere ascundea o companie rece 
şi impersonală, care nu primea salariaţi noi cu braţele deschise. 

Puţinii executivi de la Magnus pe care îi întâlnise Francie în 
primele săptămâni la lucru nu erau prietenoşi. Ei îi aruncau priviri 
grăbite, de evaluare, iar glumele lor politicoase erau lipsite de 
căldură. 

Ea se întreba dacă ştiau de modul oarecum neortodox în care 
fusese angajată. Poate, se gândi ea, ei bănuiesc că obținuse slujba 
din cauza unei legături romantice cu domnul Wilbur. Poate că 
tinereţea ei, combinată cu răspunderea înaltă pe care o avea, 
iWăcea să se simtă prost. Oricare ar fi fost situaţia, o tratau pe 
Francie ca pe cineva din afară. Era lăsată de capul ei în micuțul 
birou, şi ea sosiea dimineaţa devreme să lucreze la planul ei şi 
pleca doar după ce-şi depunea rezultatele activităţii zilnice la 
domnul Wilbur sau la secretara lui. 

Patru săptămâni au trecut în acest fel, apoi opt. Francie era 
mândră de munca ei şi era mai sigură ca oricând că propunerea ei 
va da roade, dacă va fi pusă în aplicare. Dar nu se simţea ca acasă 
la Industriile Magnus şi încă nu putea pune degetul pe ce anume o 
făcea să nu se simtă în largul ei în acel loc. 

Apoi a venit răspunsul la toate aceste întrebări. 

La 15 septembrie, ia trei luni după ce Francie venise să 
lucreze pentru el, domnul Wilbur prezentă propunerea ei în faţa 
unei şedinţe a Consiliului de conducere şi fu acceptată. 
Reorganizarea financiară a sectorului produse casnice a fost 
aprobată şi a început punerea ei în aplicare. Domnul Wilbur veni 
personal în biroul lui Francie să o felicite. 


— Ai făcut o treabă bună, spuse el. Continuă tot aşa. Sunt 


foarte mulţumit. 

Avea un aer satisfăcut, care sugera că superiorii lui din cadrul 
companiei fuseseră impresionați de realizarea lui Francie. 

Singura notă ciudată în treaba asta a fost că, în informarea 
din presă a companiei care anunţa reorganizarea şi cercetarea 
care a dus la aceasta, numele lui Francie nu era amintit nicăieri. 
Analizele şi recomandările ei erau descrise în mare amănunţime, 
dar tot meritul era pus pe seama lui Ray Wilbur şi a „echipei” sale. 

Francie era nouă în companie şi ezită să facă valuri. Dar 
natura ei încăpăţânată nu o lăsa să tacă în legătură cu un lucru 
care o deranja. Ea îi spuse domnului Wilbur despre sentimentele 
ei. 

— Eu nu spun că ar fi trebuit să fiu steaua spectacolului, zise 
ea. Dar mi se pare că, întrucât ideea şi munca au fost în întregime 
ale mele, numele meu ar fi trebuit măcar să fie menţionat. 

Ray Wilbur zâmbi. 

— Ar trebui să devii conştientă în legătură cu nişte lucruri din 
viaţa corporațiilor, Francie, zise el. Totul se petrece aici după rang. 
Responsabilul capătă recunoaşterea pentru tot ceea ce se face sub 
conducerea lui. Cine crezi că este creditat cu acest episod chiar în 
acest moment? Vicepreşedintele pentru finanţe şi, peste el, Anton 
Magnus. Nimeni nu-i mulţumeşte lui Ray Wilbur pentru o treabă 
bine făcută. Dacă vrei să continui, mergi mai departe, Francie. În 
felul acesta, într-o bună zi, vei fi executivul în funcţie şi vei fi tu 
aceea care vei primi toată recunoaşterea. 

Francie se uită în ochii lui. 

— Eu n-aş vrea să mi se recunoască o muncă pe care n-am 
făcut-o, spuse ea cu simplitate. Nici atunci şi nici acum. 

Raymond Wilbur ridică din umeri. 


În ziua următoare, datorită bârfelor secretarelor lui Ray 


Wilbur, oamenii din companie au aflat de mica ciocnire a lui 
Francie cu şeful ei. 

— Ai avut dreptate să-l ataci, spuse Marcia Bonner, devenind 
în sfârşit mai caldă faţă de Francie în singurătatea biroului lor. 
Sunt un grup de nenorociţi. N-ar recunoaşte meritele unei femei 
pentru nimic, pe-aici... 

Francie fu luată prin surprindere. 

— Asta era deci în spatele acestei poveşti? întrebă ea. 

— Ce altceva? spuse Marcia amuzată cu amărăciune de 
naivitatea lui Francie. Asta-i numele jocului la bunul şi bătrânul 
Magnus. 

Francie era sincer şocată. Nu-i trecuse deloc prin gând că 
munca ei putea să aibă vreo legătură cu sexul ei. Ea presupusese 
că era vorba doar de rang, că statutul ei inferior în cadrul 
companiei îi determinase soarta. 

— De unde poţi fi sigură? o întrebă ea pe Marcia. Pe un 
bărbat nu l-ar fi tratat în acelaşi mod? 

Marcia zâmbi cu tristeţe. 

— Francie, văd că e nevoie să ţi se deschidă ochii, spuse ea. 
Spune-mi, cu cât te plătesc pe an ca asistent special al 
directorului? 

Francie îi spuse suma. 

— Ştii cât primeşte un începător la management, de sex 
masculin, în primul an? întrebă Marcia. 

Francie clătină din cap. Când Marcie îi spuse suma, ea păli de 
furie. Era aproape de două ori mai mult decât primea ea. 

— Vezi ce voiam să spun? zise Marcia. Industriile Magnus nu 
pun prea mare preţ pe capacităţile sexului feminin. Această 
corporație n-ar da mai multă recunoaştere unei femei pentru 


iniţiativă executivă, cum, n-ar promova-o pe una dintre femeile de 


serviciu ca vicepreşedinte. Asta-i natura bestiei. 

Marcia îi arătă lui Francie o seamă de puncte din aceeaşi 
informaţie pentru presă, care relata povestea despre Ray Wilbur şi 
planul de reorganizare. Bineînţeles, în mai multe dintre relatări, 
erau recunoscute contribuţiile unui executiv, un bărbat tânăr, în 
timp ce meritele lui Francie nu fuseseră menţionate. 

În urma conversaţiei cu Marcia, Francie analiză cu atenţie 
organizarea companiei. Ea văzu că nu era nicio singură femeie 
într-o poziţie cu o responsabilitate real executivă. Singurele femei 
vizibile erau, ca şi Althea Drake, femei cu titluri respectabile, dar 
în domenii mai puţin sensibile ale companiei şi niciodată cu o 
autoritate destul de mare ca să aibă vreo putere executivă. 
Asistent de vicepreşedinte pentru relaţii cu publicul, asistent 
executiv pentru relaţii cu consumatorii şi aşa mai departe. 

Cât o privea pe Francie, avea şi ea un titlu care suna 
impresionant, dar care ascundea faptul că era plătită cu ceva mai 
mult decât secretara unui executiv de nivel inferior. Şi aceasta, în 
ciuda unui complicat plan financiar pe care îl imaginase de una 
singură, plan ce avea să revoluţioneze structura uneia dintre 
secţiile cele mai importante ale Industriilor Magnus. 

Francie era copleşită, înțelegând că sexul ei avusese un efect 
atât de profund asupra sorții ei la Industriile Magnus. Cunoaşterea 
aceasta o umplu de furie, pentru că se simţea de parcă feminitatea 
ei ar fi fost o pată pe care trebuia să o poarte pretutindeni cu ea, 
pată care o stigmatiza ca fiind mai puţin competentă decât bărbaţii 
din jurul ei. 

Incapabilă să-şi mai suporte resentimentul, se duse din nou la 
domnul Wilbur. Ea îşi exprimă nemulţumirea în privita modului în 
care fusese tratată şi îndrăzni să-şi menţioneze salariul. 


— Am făcut pentru compania asta o treabă care a schimbat 


ceva, spuse ea. Puteţi să-mi explicaţi de ce primesc aproape o 
jumătate din salariul unui începător în management, de sex 
masculin? 

Chipul lui Ray Wilbur se întunecă. El vorbi cu un glas moale, 
ameninţător: 

— Francie, spuse el, a trebuit să fac nişte nereguli ca să te 
angajez aici fără să treci prin canalul obişnuit. Fie că ştii sau nu, ai 
o situaţie bună la Magnus. Nicio femeie nu a făcut aici ce ai făcut 
tu, de când pot să-mi amintesc. Dacă începi să discuti, aşa cum te- 
am auzit vorbind chiar acum, ai să te trezeşti fără slujbă înainte să 
faci vreo mişcare. Crede-mă pe cuvânt, tânără doamnă, nu face 
valuri. Asta te-ar da gata. 

Cu o grijă nouă în priviri, el o urmări părăsind biroul. 

Raymond Wilbur spera că pusese capăt discuţiilor privind 
situaţia lui Francie Bollinger, prin atenţionarea lui fermă. 

Nici nu visase vreodată că deschisese de fapt uşa unuia dintre 
cele mai dramatice episoade care avea să se petreacă vreodată în 
cadrul Industriilor Magnus. 

Cât o privea pe Francie, după ce văzuse zidul de piatră ce se 
ridicase în faţa nemulțumirii ei, se întoarse neconsolată la o muncă 
de rutină, care devenea repede de nesuportat. 

Lucra în singurătate. Singurele ei prietene la Magnus erau 
câteva secretare care îi deserveau pe executivii din sectorul 
domnului Wilbur. Acestor tinere femei păreau mai curând că le era 
milă de ea decât că o invidiau. 

Nimeni nu o vizita în biroul ei să-i dea bună ziua. Din când în 
când, câte un tânăr executiv plin de condescendenţă o aborda la 
bufet sau pe coridor, o trata ca pe o secretară şi o invita să iasă cu 
el, având ceva clar în minte. Când refuza, bărbatul mirat îi întorcea 


spatele, ridicând din umeri. În fond, era de la sine înţeles în cadrul 


corporației că singura şansă pe care o avea o angajată de a obţine 
vreun avantaj personal era să fie drăguță cu bărbaţii care îi arătau 
un interes. 

Marcia Bonner era alături de Francie şi îi relata poveşti de 
groază cu tinere inocente care sucombaseră atenţiilor unor 
asemenea executivi, adesea însoţite de promisiuni de căsătorie. În 
majoritatea cazurilor, fetele erau abandonate sau chiar mai rău. 
Curând, Francie înţelese că Marcia ştia tot ce era de ştiut despre 
lumea socială din spatele scenei de la Magnus şi era un fel de 
cloşcă pentru multe salariate ale căror legături amoroase duseseră 
la sarcini nedorite şi la alte dezastre personale. 

Marcia nu trebuia să-i atragă atenţia asupra invitaţiilor pe 
care le primea. Oricum, ele încetară curând, căci acum circula 
zvonul confruntării dintre Francie şi Raymond Wilbur, pe telefonul 
fără fir al bârfei din companie. Francie nu mai era considerată o 
femeie demnă de atenţie, ci mai curând o ruşine ce trebuia evitată. 
Ea era persona non grata în ceea ce privea forţa executivă - un 
grup format numai din bărbaţi. 

Francie încercă să-şi uite neplăcerile, cufundându-se în 
muncă. Acum, când reorganizarea la produsele casnice se punea în 
aplicare de către contabili şi manageri, aspectul creator al muncii 
ei pentru Raymond Wilbur se terminase. I se spusese că erau şi 
alte proiecte care aşteptau atenţia ei, noi provocări în faţa ei. Dar 
când îl întrebă pe domnul Wilbur care erau acestea şi când putea 
să înceapă, el îi răspundea monosilabic şi evaziv, plecând de lângă 
ea cât putea mai repede. 

Francie putea vedea de parcă era scris pe perete. Singurul 
lucru la care se putea aştepta era doar o urmărire de secretariat a 
propriei ei munci la reorganizare şi la orice lucru îi putea găsi de 


făcut Ray Wilbur. Nu numai că nu va primi recunoaşterea oficială 


pe care o merita pentru realizarea ei, dar i se va răpi avansarea 
care recompensa în mod normal o asemenea izbândă. 

Într-adevăr, putea fi înlăturată în curând, având în vedere 
comportarea ei şi reputaţia ei negativă din Cadrul companiei. 
Aproape putea să simtă cum compania îi întoarce spatele. Îşi 
stricase cariera la Industriile Magnus, făcând valuri. Poate că 
superiorii o vor da pur şi simplu afară, după ce vor fi pus în 
practică planul pe care ea îl elaborase. După ce au folosit-o, o vor 
arunca afară. 

Francie se gândi îndelung şi serios la problema ei. Ea înţelese 
că visurile ei despre Industriile Magnus se dovediseră a fi 
incorecte. Cariera pe care o visase'nu avea să devină realitate. 

Dacă ar fi fost o altfel de tânără femeie, ar fi abandonat şi ar fi 
acceptat situaţia, sau ar fi căutat de lucru în altă parte. Dar, într-un 
fel, nedreptatea care i se făcuse la Industriile Magnus îi atinsese o 
coardă sensibilă, aceeaşi coardă care fusese atinsă de Althea 
Drake când îi spusese rece lui Francie că uşile de la Magnus sunt 
închise pentru ea. 

Francie nu înţelegea să accepte lucrurile aşa cum erau. 
Instinctul ei fundamental era să lupte împotriva lor, să le schimbe 
cu orice preţ. 

Totuşi, nu exista nicio cale de ieşire. Ea se străduise deja să 
lupte pentru drepturile ei şi pierduse. Acum, era o mică rotiţă în 
uriaşa maşinărie a corporației, uitată şi incapabilă de a schimba 
ceva. 


Sau măcar aşa părea. 


CAPITOLUL 5 


Who's who, ediţia 55 


CINE SUNT PERSONALITĂŢILE DIN  CORPORAŢIILE 
AMERICANE 

„Magnus, Johan F (Jack), fiul lui Anton Magnus. Născut în 
1923. În prezent, vicepreşedinte, răspunzător de Dezvoltări 
Internaţionale, la Industriile Magnus. Studii la St. Paul, Yale, 
Harvard. A petrecut trei ani în Europa ca director al sucursalelor 
Magnus, înainte de a reveni ca vicepreşedinte în 1953. Considerat 
o forţă majoră în favoarea inovării în interiorul conglomeratului 
întemeiat de tatăl său, deşi este pregătit şi pentru răspunderi 
generale de conducere. Probabil îi va urma lui Anton Magnus şi 
eventual va prezida Consiliul de conducere când bătrânul Magnus 
se va retrage. 

Considerat un conducător corect, dar mai presus de toate 
ambițios în privinţa companiei, Zvonurile referitoare la o ruptură 
de lungă durată cu tatăl său privind politica şi expansiunea 
companiei nu s-au confirmat. Discret faţă de presă şi chiar faţă de 
colegii săi de afaceri în legătură cu ideile şi planurile sale, Jack 
Magnus este, în acţiunile sale, un om devotat companiei”. 

Fotografia ce însoțea articolul despre JacK Magnus, arăta un 
bărbat tânăr, frumos, cu părul negru, care se asemăna în mod 
interesant cu tatăl lui. Ambii bărbaţi aveau sprâncene întunecate, 
ochi pătrunzători şi pielea bronzată. Dar în timp ce Magnus, 
vârstnicul, era greoi şi viril fără să fie frumos, fiul era extrem de 
bine şi fotogenic. Putea fi prezentator de modă, atât de atrăgătoare 
era masculinitatea lui cizelată. 


Francie petrecu mult timp privind la acea fotografie, îşi 


făcuse de asemenea o preocupare din a afla tot ce putea despre 
Jack Magnus din toate sursele posibile, din interiorul şi din afara 
Industriilor Magnus. 

Ceea ce aflase o intriga şi o uimea în acelaşi timp. 

La suprafaţă, Jack Magnus părea croit pentru a simboliza 
Industriile Magnus în viitor, la fel cum o făcuse tatăl lui în trecut. 
Fusese crescut în cadrul companiei şi avusese succese personale 
strălucite. Se dovedise un conducător agresiv şi muncitor, aducând 
profituri şi productivitate impresionante în toate sectoarele pe care 
le condusese de când terminase studiile. 

Datorită cunoaşterii lui enciclopedice a corporației şi 
capacităţii de a aduce schimbări, i se dăduseră domenii tot mai 
dificile de responsabilitate în cadrul companiei. Călătorise prin 
întreaga lume în numele tatălui său, acţionând ca o legătură între 
cartierul general Magnus din New York şi numeroasele sucursale 
pe care corporaţia le achiziţiona mereu. Vorbea curgător câteva 
limbi străine şi devenise specialist în problemele de afaceri în 
America Latină şi Europa. 

În acest sens, Jack era într-adevăr „un om al companiei”, 
devotat corporației care purta numele familiei sale, un strălucit 
tânăr executiv care întruchipa reputaţia de inovator al Industriilor 
Magnus, era inteligent şi avea, mai presus de toate, agresivitate 
competitivă. Avea să fie un succesor perfect al tatălui său. 

Pe de altă parte, existau semne subtile că, în profunzime, 
lucrurile între Jack Magnus şi tatăl său nu erau chiar atât de 
limpezi. 

În cadrul corporației, Jack avea reputaţia unui nesupus. De 
câte ori era pus să răspundă de ceva, mergea pe drumul lui 
propriu, cu preţul unor certuri aprinse cu superiorii săi, oameni 


care reprezentau dorinţele tatălui său. Aceste certuri duceau 


uneori la altercaţii în particular cu Anton Magnus, care erau prea 
dure pentru a vedea lumina zilei în cadrul companiei. 

Mersese vorba că Jack simţea o plăcere să obţină succese 
într-un anume proiect mergând pe alte canale, ocolind 
înţelepciunea prestabilită, asumându-şi riscuri neobişnuite. De 
exemplu chiar la prima sarcină importantă de conducere pe care o 
primise, ca şef al unei noi achiziţionate firme de Consulting la 
Atlanta, el a dat afară oamenii din funcţii importante, aprobaţi de 
tatăl lui doar cu doi ani înainte, şi a numit personalul companiei 
după alegerea sa. Acest lucru a provocat o furtună de disensiuni în 
Consiliul de conducere dar, duDă încă un an, compania respectivă 
a obţinut o creştere a productivităţii de 100 la sută, iar Jack a fost 
iertat pentru acţiunea sa. 

La fel se întâmplase şi după aceea. Unii observator’ au 
considerat că Jack mergea în mod deliberat împotriva curentului, 
pentru a-şi arăta independenţa faţă de tatăl său şi de „stilul 
Magnus” de conducere. Se zvonea de asemenea că Jack era 
posesiv în legătură cu domeniile de care răspundea şi nu primea 
sfaturi şi amestec din afară. 

Mai erau unii care se întrebau dacă Jack, un fiu atât de 
încăpățânat, va prelua vreodată frâiele la Industriile Magnus. Era 
de aşteptat ca nevoia lui de independenţă să fie atât de arzătoare, 
încât el să intenţioneze să-şi creeze propria lui afacere în altă 
parte. Dar cei care susțineau lucrul acesta nu puteau explica de ce, 
într-un asemenea caz, el rămăsese atât de mult timp la Magnus. În 
fond, avea deja peste treizeci de ani. 

Problema rămânea fără răspuns. Dar revolta lui Jack 
împotriva tatălui său mai avea şi altă explicaţie. Se ştia că Anton 
Magnus, părintele manipulator, găsise o logodnică pentru fiul său. 


Având în minte interesele corporației (aşa cum se întâmplase cu 


ocazia căsătoriei lui cu milioanele lui Wetherell şi a căsătoriei fiicei 
sale Gretchen cu cineva din dinastia Trowbridge), el o alesese 
pentru Jack pe Belinda Devereaux, în urmă cu câţiva ani. Imperiul 
petrolului Devereaux, care urma să se extindă în domeniul 
comunicaţiilor, ar fi fost cea mai mare lovitură pe care Industriile 
Magnus, deja gigantică, ar putea s-o dea, în acest moment, în 
istoria americană a afacerilor. 

Dar căsătoria nu se realizase. Unirea lui Jack cu Belinda 
Devereaux, aşteptată aproape zilnic în ultimii şase ani, era încă un 
semn de întrebare. Între timp, reputaţia larg răspândită a lui Jack, 
de bărbat cu multe femei, rămânea neclintită, făcându-i pe mulţi să 
creadă că Jack nu avea intenţia să se însoare prea curând cu 
Belinda Devereaux sau cu oricine altcineva. 

Jack rămăsese un director muncitor, hotărât, la Magnus care 
avea deja un loc în Consiliul de conducere. Dar nu afirma în public 
că intenţiona să-l înlocuiască pe tatăl său în calitatea de şef al 
executivului la  Industriile Magnus. Şi nici nu voia să se 
căsătorească. Cel puţin, nu acum. 

Studiind viaţa şi activitatea lui Jack Magnus, Francie începu 
să aibă senzaţia că-l cunoaşte. Jack era un bărbat inteligent şi 
precaut. Învăţa tot ce se putea la Industriile Magnus, dar îşi 
menținea deschise opţiunile, ca un bun om de afaceri. Poate într-o 
bună zi, va prelua Industriile Magnus - dacă îi va conveni. S-ar 
putea să se însoare cu Belinda Devereaux - dacă şi când el va 
decide s-o facă. Îşi consolida tot mai mult puterea, cunoştinţele şi 
influenţa, dar nu le permitea altora să-i dicteze acţiunile. În acest 
sens, era fiul tatălui său, încăpățânat, plin de voinţă, creator. Dar 
tocmai aceste calităţi îl fă ceau să se ciocnească cu tatăl său. 

Îţi puteai imagina nemulţumirea lui Anton Magnus faţă de 


felul în care se dezvoltase progenitura sa. Jack era pur şi simplu 


prea asemănător cu tatăl său, ca să se plece în faţa voinţei 
bătrânului Magnus. 

Acesta era unul dintre cele două motive pentru care Francie 
era atât de interesată acum de Jack Magnus. 

Celălalt motiv, mai practic, era faptul că Jack răspundea acum 
de toate sucursalele Magnus din Europa. 

De la război încoace, Anton Magnus făcuse o principală 
prioritate din cumpărarea unui număr cât mai mare de companii 
deficitare din Europa. Familiarizarea lui cu economiile europene şi 
puterea tot mai mare de cumpărare a Industriilor Magnus, i-au 
permis să pună piciorul într-un imperiu financiar în Europa care 
putea face istorie în afaceri în deceniile următoare, decenii ce vor 
aduce o uriaşă dezvoltare, având în vedere că Europa se refăcea 
după război. 

Nu era surprinzător faptul că Anton Magnus îl pusese pe fiul 
său demn de încredere să răspundă de legătura şi cooperarea din 
cadrul colecţiei mereu în creştere a sucursalelor Magnus în 
Europa. În ultimii cinci ani, Jack îşi revărsase energia în 
îndeplinirea acestei sarcini, traversând înainte şi înapoi Atlanticul 
pentru a raporta Consiliului despre progresele sale. 

Jack era un conducător strălucit şi excela în găsirea 
defecţiunilor. Dar, în mod interesant, nici marea lui îndemânare nu 
putea ascunde faptul că în Europa erau probleme. 

Sucursalele Magnus, multe dintre ele companii vechi cu 
personal nou, sau companii noi care se luptau să existe, cu 
conducători fără experienţă, erau răspândite într-o duzină de ţări, 
separate prin limbi diferite, cu monede diferite şi vămi diferite. 
Multe dintre aceste ţări fuseseră în tabere diferite în timpul 
războiului. Şefii lor nu aveau încredere unii în alţii, iar acest fapt 


făcea dificilă comunicarea şi cooperarea între ele, ba, uneori, 


aceasta devenea chiar imposibilă. 

În noua Europă întruchipată de ţările NATO, cooperarea 
economică avea să fie o necesitate. Iar Anton Magnus era hotărât 
să exploateze dezvoltarea Europei în avantajul propriei sale 
corporaţii. Dar, până în prezent, companiile Magnus din Europa se 
comportau mai curând ca nişte tovarăşi ciudaţi, dacă nu ca nişte 
adversari, măcar ca nişte soldaţi într-o armată corporatistă unită. 
Creşterea lor părea doar să le amplifice ostilitatea una faţă de 
cealaltă. În ansamblu pierdeau bani, pentru că nu exploatau 
posibilităţile de a se ajuta unele pe altele cu materiale, informaţii şi 
alte elemente pe care lipsa de comunicare le făcea imposibile. 

Companiile europene erau ca o haită de câini în întrecere, ale 
căror lese erau înfăşurate fără speranţă în jurul picioarelor 
companiei de bază. 

Această situaţie, prea haotică pentru a fi acoperită chiar şi de 
rapoartele optimiste ale Industriilor Magnus, pentru deţinătorii de 
acţiuni, ajunse în atenţia lui Francie exact în momentul în care 
avea nevoie urgentă de un nou stimulent. 

Cunoscătoare de limbi străine şi a principiilor economice, 
Francie avea sentimentul că această confuzie, ce afecta companiile 
europene, nu era un rău necesar. Ea s-ar reduce la proporţii 
normale, dac se descopereau uneltele potrivite de analiză şi 
corectare. 

În considerabilul timp liber pe care-l avea acum în sectorul lui 
Ray Wilbur, Francie începu să caute soluţia practică pe care 
mintea ei ascuţită o şi indentificase teoretic. 

Ea îşi petrecu multe ore studiind sucursalele europene. Citi 
toate informaţiile interne şi publicaţiile cu privire la companiile 
Magnus din Franţa, Anglia, Elveţia, Belgia, Olanda, Germania 


Occidentală, Italia, Spania şi Portugalia. Le studie conducerea, 


productivitatea, şefii, relaţiile îngreunate de competiţia şi 
cooperarea rudimentare. Sucursalele includeau bănci, 
întreprinderi, firme de contabilitate, mine, magazine, firme navale, 
ho teluri, ba chiar şi companii de realizare de spectacole. Laolaltă, 
făceau un amestec nebunesc, ca o pictură în miniatură a economiei 
europene, ce creştea repede dar confuz. 

Francie era ameţită de toate informaţiile pe care le înghiţise. 
Dar o atrăgea provocarea şi avea sentimentul că fondul ei 
intelectual îi oferea o soluţie a problemelor din Europa. 

lar unul dintre elementele esenţiale ale studiilor ei îi veni 
acum în ajutor pe neaşteptate: computerele. 

Lui Francie îi veni în gând că problemele cu care se 
confruntau companiile europene puteau fi rezolvate printr-o 
mânuire computerizată a relaţiilor dintre ele. În fond, limbajul 
computerului nu era ca limbajul omenesc obişnuit. El transpunea 
în formule tot ce atingea şi făcea ca informaţia să devină 
folositoare într-un mod nou. Deosebirile de limbă şi de monedă nu 
erau un obstacol pentru computer, aşa cum erau pentru o persoană 
medie. 

Dacă aceste companii europene puteau fi legate prin 
tehnologia computerului, incluzând salariile, profitul şi pierderea, 
materialele, ba chiar şi personalul, s-ar putea realiza, în câteva 
luni, o anumită cooperare, trecând peste limbi şi bariere 
geografice, care altfel ar fi cerut mulţi ani de luptă. 

Pe Francie o emoţiona ideea, cu fiecare zi care trecea. Îşi 
petrecea tot timpul liber gândindu-se la asta şi îşi consuma serile 
citind orice o putea ajuta să devină în stare să acţioneze. 

La cartierul general Magnus, se achiziţionase recent un 
computer nou, puternic, Univac, care era instalat la etajul 


patruzeci şi cinci. Până atunci, maşina fusese relativ nefolosită, 


deoarece tehnologia computerelor era atât de nouă, încât 
conducerea nu găsise încă modurile de a o aplica efectiv în 
corporație. 

Francie reuşi să obţină permisiunea de a folosi noul computer 
în scopuri proprii. Ea începu să experimen teze un program nou, 
destinat să creeze o legătură efectivă între sucursalele europene. 
Munca era obositoare şi dificilă, dar se potrivea cu inteligenţa ei 
ascuţită şi încăpăţânarea ei înnăscută. După doar câteva săptămâni 
de muncă, ea era ferm convinsă de caracterul folositor al 
programului. 

Înfierbântată deja de emoție, Francie porni să facă din 
proiectul ei secret o propunere fermă de schimbare în Europa, la 
fel cum făcuse cu secţia produse casnice condusă de Ray Wilbur. 
Ea desenă hărţi şi grafice ingenios coordonate în legătură cu 
problemele cele mai dificile de marketing şi fiscale ce stau în faţa 
sectorului european. Mai important, ea definitivă programul pentru 
computer şi întocmi o descriere destul de detaliată a logicii interne 
şi a trăsăturilor practice ale acestuia. 

Scopul ei era să creeze o prezentare a sistemului propus de 
ea, care să nu fie doar uşor de înţeles pentru minţile cele mai puţin 
tehnice ale conducerii, dar care să aibă un sens perfect şi în 
domeniul afacerilor. Ea intenţiona să-şi prezinte schema într-un 
asemenea mod, încât să atragă de partea ei pe oricine ar fi văzut-o. 

Iar aceasta însemna, în primul rând, pe Jack Magnus. 

Francie ştia destule despre Jack ca să fie sceptică, în fond, el 
se luptase de cinci ani cu încâlceala europeană şi nu putea privi cu 
ochi buni ca un om din afară, o începătoare, să-i spună ce trebuia 
să facă. 

Pe de altă parte, tendinţa lui Jack Magnus în comerţ, în 


ultimul deceniu, fusese inovaţia. Era cunoscut pentru înclinația sa 


de a adopta cele mai puţin prezivibile, cele mai neobişnuite soluţii 
pentru o problemă. Oricare ar fi fost iritarea sa că o persoană din 
afară îi spune ce trebuie să facă, el va fi interesat de o metodă 
originală pentru a rezolva situaţia dificilă. 

Cel mai important lucru din toate era că Jack Magnus avea o 
mare putere în cadrul corporației. Dacă îi va plăcea ideea lui 
Francie, va fi în situaţia de a fi propulsată spre realizare, mai 
repede şi mai spectaculos decât oricine altcineva de la Industriile 
Magnus. 

Aceasta era cheia întregului plan al lui Francie. 

La 10 noiembrie, Francie termină propunerea amănunţită 
pentru conectarea fiscală şi de conducere prin computer a 
sucursalelor europene Magnus. 

Acum, era un singur mod de a merge mai departe. Ca femeie 
în interiorul ierarhiei Magnus, lui Francie nu i se va da ascultare. 
Dacă va încerca să treacă sugestia ei prin canalele oficiale, va fi cu 
siguranţă ignorată. 

Trebuia să ducă ideea ei direct la Jack Magnus. 

Asta nu era o treabă uşoară. Jack era o figură mai mare decât 
viaţa în cadrul companiei, o figură cu o mistică asemănătoare cu a 
tatălui său. Era membru al Consiliului de conducere şi stătea 
mereu închis în şedinţe cu oameni de cea mai mare putere şi 
influenţă. 

Totuşi, dacă voia să-şi îmbunătăţească propria ei poziţie la 
Magnus şi să iasă din situaţia în care se afla, Francie trebuia să 
găsească o cale ca să-i atragă atenţia lui Jack Magnus şi să-l facă 
să asculte ideea ei. 

După ce îşi analiză cu grijă toate alternativele, Francie se 
hotări să înceapă cu o metodă modestă, dar directă. Ea îi adresă lui 


Jack Magnus o notă sub antetul ei de asistentă specială a lui 


Raymond Wilbur la produse casnice. 

Scrisese aşa: 

„Stimate domnule Magnus, în ultimele câteva luni, am lucrat 
la conexarea computerizată între sucursalele europene ale 
Industriilor Magnus. După cum ştiţi, relaţiile dintre aceste 
companii au fost oarecum dificile, atât în perspectiva fiscală, cât şi 
de conducere. Cercetarea mea s-a transformat într-o propunere 
concretă de reorganizare a reţelei de comunicaţii care leagă 
companiile în chestiune, folosind tehnologia computerelor. 

Materialul inclus detaliază maşinile necesare şi specificaţiile 
de program pentru sistemul pe care-l propun, precum şi procedura 
de punere în aplicare şi beneficiile prevăzute în următorii trei ani 
fiscali. Aş aprecia dacă aţi acorda atenţie acestei propuneri. Dacă o 
consideraţi de interes, vă rog nu ezitaţi să luaţi legătura cu mine. 

A dumneavoastră cu sinceritate, Frances Bollinger, asistent 
special al directorului secţiei produse casnice. 2235 B. Interior 
415“ 

Francie puse materialul şi nota într-un plic şi îl trimise la 
biroul lui Jack Magnus. 


Apoi, cu un oftat adânc, se pregăti să aştepte. 


CAPITOLUL 6 


Trecu o săptămână. 

Apoi zece zile, apoi două săptămâni. Francie ştia destule 
despre mecanismul corporațiilor ca să-şi dea seama că nu era în 
regulă ceva. 

Trimise o a doua notă la biroul lui Jack Magnus, întrebând de 
soarta celei dintâi. Nu primi niciun răspuns. Apoi trimise o a treia 
notă. Din nou nu veni niciun răspuns. 

În cele din urmă, telefonă direct la biroul lui Jack Magnus. 

— Sunt Frances Bollinger de la produse casnice, îi spuse ea 
unei secretare preocupate, l-am făcut o comunicare domnului 
Magnus printr-o notă, cu privire la un raport pe care l-am elaborat 
în legătură cu relaţiile dintre sucursalele europene. Am unele 
probleme în a-l face să ajungă la destinaţie. Puteţi să mă ajutaţi? 

— Îmi mai spuneţi numele o dată? întrebă secretara. 

Francie trebui să-şi spună pe litere numele de familie. 

— O să caut, spuse secretara. La ce secţie ziceaţi că lucraţi? 

— La domnul Wilbur, răspunse Francie, 2235 B. 

— 2235 B, bine, spuse secretara. Am să vă sun cât de curând 
posibil. 

„Cât de curând posibil” se dovedi a fi peste încă două 
săptămâni, la sfârşitul cărora Francie primi o notă de un singur 
rând cu semnătura secretarei. 

Raportul dumitale va fi analizat, scria acolo. 

Tonul nu inspira mare speranţă. 

Francie mai aşteptă încă o săptămână, înainte de a acţiona. 

La sfârşitul acelei săptămâni, ea intră în biroul lui Jack 
Magnus şi o întrebă pe secretara de la intrare cu cine ar putea 


vorbi în legătură cu raportul intern Nr. 4756AA, numărul dat 


raportului ei. 

Urmă o lungă aşteptare în timp ce secretara dădu câteva 
telefoane şi părăsi camera. * 

În cele din urmă, se întoarse cu un zâmbet. 

— Cu domnul Otis, spuse ea. E pe coridor, la camera 511. 

— Mulţumesc. 

Francie merse pe coridor la camera 511, unde găsi un tânăr 
cu ochelari, începător în management, care părea confuz şi 
neinformat în legătură cu raportul ei. 

— Îmi pare rău, domnişoară... cum aţi spus că vă cheamă? 
întrebă el. 

— Bollinger, făcu Francie cu un zâmbet forţat. Sunt la secţia 
domnului Wilbur. 

Tânărul Dărbat se uită într-un mic fişier de pe biroul lui. 

— A, aici era. Spuse el cu un aer mulţumit. „Raport intern 
4756AA despre legarea computerizată a sucursalelor europene”. 

— Asta-i, zâmbi Francie. 

— E în studiu, zise tânărul. O să primiţi rezultatul, când 
raportul va fi complet studiat. 

— Cine-l studiază? întrebă Francie. 

— A... păi, eu, făcu el, puţin jenat. 

— Ce credeţi până acum? întrebă Francie menţinându-şi 
zâmbetul luminos. 

El roşi. 

— Ei, ar fi prematur să comentez în acest moment... răspunse 
el. 

Francie se uită la rafturile încărcate din spatele lui. Erau 
pline de rapoarte. 

— Spuneţi-mi, domnule Otis, zise Francie, mai amuzată de 


inocenţa tânărului decât frustratş de lipsa lui de comunicare. 


Credeţi-mă, n-am să mă supăr. Nu-i aşa că sunteţi singura 
persoană care răspunde de citirea raportului meu? Şi e adevărat că 
încă nu aţi ajuns la el? Şi că nu veţi ajunge la el în viitorul 
previzibil? Nu-i aşa că am dedus corect? 

Tânărul deveni rece şi cu adevărat birocrat. 

— Nu, nu e corect, spuse el. lroseşti timpul meu şi al 
dumitale, domnişoară... oricum te cheamă. Şi ne vom ocupa de 
raportul dumitale cu atât mai repede, dacă părăseşti biroul şi ne 
laşi să ne continuăm munca. 

Francie zâmbi şi plecă. Ea ştia că raportul ei nu va fi citit 
niciodată. Fusese expediat unui funcţionar neînsemnat, care era 
clar că nu intenţiona să-l studieze în mod serios. 

Birocraţia corporatistă de la Industriile Magnus, care era 
legată şi de biroul lui Jack Magnus, îngropase efectiv raportul lui 
Francie. 

Trebuia să reia totul de la început. 

„Foarte bine, îşi spuse hotărâtă în sinea ei. Jocul poate fi jucat 
în doi. O să mai auzi de mine, dumnule Jack Magnus.“ 

Jack Magnus locuia într-un apartament la etajul treizeci al 
unei clădiri pe Strada 68 Est. Era unul dintre locurile cele mai 
căutate din partea de est a oraşului, cu o vedere minunată spre 
Parcul Central şi East River. 

Proprietarul îşi petrecea prea puţin timp bucurându-se de 
privelişte. Jack Magnus era un executiv care îşi lua de lucru acasă 
în fiecare seară, după o zi lungă la birou, şi adesea îşi petrecea 
nopţi întregi studiind rapoarte, proiecte şi note, abia oprindu-se să- 
şi facă o cafea, până când, în cele din urmă, câteodată după miezul 
nopţii, adormea adânc, somnul împrospătându-l pentru următoarea 
zi de lucru. 


Desigur, aceste fapte de intimitate nu-i erau cunoscute lui 


Francie, când se îndrepta spre clădire, într-o luni seara, cu 
propunerea în servietă, cu haina de lână strânsă pe ea, ca s-o 
apere de vântul muşcător de decembrie. 

Când ajunse la clădire, văzu, spre nemulţumirea ei, că exista 
un portar. Acesta stătea în hol, în spatele geamurilor moderne de 
sticlă metalizată, citind o revistă la biroul lui. Ascensoarele erau în 
spatele lui. 

Francie intră în hol, odată cu o pală de aer rece de afară. 

— Am venit la domnul Magnus, începu ea. L.ocuieşte la etajul 
treizeci. 

— Ştiu unde locuieşte, zise portarul cu un zâmbet acru. Vă 
aşteaptă? 

— Păi, da şi nu, începu Francie. Vedeţi... 

— Numele, vă rog, o întrerupse el. 

— Bollinger. Frances Bollinger. Sunt de la Industriile 
Magnus... 

Portarul deja se întorsese şi vorbea la interfonul de pe 
peretele am spatele biroului. El reuşi să-şi reducă vocea la o 
şoaptă, încât Francie nu putea auzi niciun cuvânt. 

În cele din urmă, puse interfonul în furcă şi se întoarse din 
nou spre ea. 

— Nu sunteţi aşteptată, aşa că nu vă pot lăsa să intraţi, spuse 
el. Data viitoare încercaţi mai întâi să-i telefonati. 

— Dar eu... 

Înainte ca Francie să poată să-şi termine propoziţia, sună 
interfonul din perete şi portarul se întoarse să răspundă. 

Stătea cu spatele la ea. Îl auzi din nou vorbind monosilabic şi 
şoptit cu cel care sunase. Avea un ton slugarnic în voce. 

El continuă să vorbească, fără să se preocupe să se întoarcă s- 


o vadă pe Francie. Poate presupunea că plecase deja. 


Francie aruncă o privire la ascensoare. Portarul era cu 
spatele spre ele. Văzu ocazia ivită şi se folosi de ea fără nicio 
ezitare. 

Primul ascensor, spre norocul ei, era la parter. Uşa se 
deschise şi se închise în urma ei, înainte ca portarul să încerce 
măcar să o oprească. Apăsă pe buton la etajul lui Jack Magnus şi 
cabina ţâşni în sus, cu un zgomot de aer pneumatic. 

leşi pe un palier atrăgător, mobilat doar cu o oglindă mare. 
Era o fereastră prin care se vedea o fâşie mică din cerul New York- 
ului şi cele treizeci de etaje de sub ea. Merse încet pe coridor. Erau 
doar patru uşi. Apartamentele din spatele lor trebuiau să fie cam 
mari, se gândi ea. 

Destinația ei era la prima uşă de care se apropie. Avea o 
plăcuţă gravată şi un ciocănel mic: 

Magnus, ]. 

Francie stătu uitându-se ia plăcuţa enigmatică. Începea să-i 
fie cald. Stătea acolo, incomodată de palton, servietă şi geantă. 

Apoi, dintr-un impuls, se întoarse grăbită la oglinda de lângă 
ascensor şi se uită la imaginea ei. Vântul îi răvăşise părul. Îl aranjă 
cât putu de bine. Avea obrajii roşii din cauza frigului. Scoase o 
pudrieră din geantă şi se pudră. În cele din urmă, hotărând că 
arăta cât era nevoie de prezentabilă, se întoarse pe coridor la uşa 
apartamentului şi lovi uşor cu ciocănelul. 

În apartament era linişte. Ascultând cât putu de atentă, 
Francie nu auzi absolut nimic. Poate la Jack Magnus era cineva. 
Poate că nu se va obosi să răspundă la bătaia unui vizitator 
neanunţat. 

Apoi auzi un zgomot estompat de mişcare, în spatele uşii. Ea 
stătea în dreptul vizorului, întrebându-se cum arăta oare privită 


din partea cealaltă. Brusc, se simţi jenată şi speriată. Jack Magnus 


era un bărbat cunoscut şi puternic. Ce o apucase oare să vină la el 
cu atâta neruşinare? 

Era gata să se retragă repede, când clanţa se răsuci şi uşa se 
deschise încet. 

Francie îşi ţinu respiraţia. 

În faţa ei, stătea cel mai frumos bărbat pe care îl văzuse 


vreodată în viaţa ei. 


CAPITOLUL 7 


Jack Magnus era în cămaşă, descheiat la gât. Ținea în mână 
un dosar şi se uita la vizitatoare pe sub gene, de parcă ochii săi 
încă nu se obişnuiseră, după citirea literelor tipărite, cu trecerea la 
privirea chipului din faţa sa. 

— Pot să vă fiu de folos cu ceva? întrebă el cu o iritare 
sensibilă în voce. 

— Îmi pare rău că vă deranjez acasă, zâmbi ea. Nici n-aş fi 
visat aşa ceva. Dar biroul dumitale a arătat atâta ingeniozitate în a 
mă amâna timp de peste cinci săptămâni, încât am simţit că nu mai 
pot continua astfel. 

— Biroul meu? întrebă el. 

— Da, zâmbi ea repede. Am elaborat un plan pentru 
conexarea computerizată a sucursalelor europene Magnus, care 
cuprinde o formularizare digitală a inventarului, salariilor şi, mai 
important, o schematizare a poziţiei pe piaţă indiferent de produs 
sau serviciu. 

Planul ar necesita trei computere principale de putere medie, 
care să fie plasate în anumite centre, să zicem Paris, Londra şi 
Lausanne, precum şi un sistem de raportare şi citire pe care l-am 
creat în acest scop. Este un sistem experimental, dar sunt convinsă 
că va merge. L-am trimis la dumneata prin secretariat, dar a fost 
îngropat undeva şi sunt foarte sigură că nu va fi citit niciodată, aşa 
că m-am hotărât să... 

— Opreşte-te, spuse el privind-o. Mai încet. Cum ai spus că te 
numeşti? 

— Francie, zise ea, Francie Bollinger. Lucrez în secţia 
domnului Wilbur. Produse casnice. După cum vă spun, am cercetat 


mult problema europeană şi specialitatea mea este în computere şi 


programare matematică aplicată la productivitate. Dacă mi-aţi 
acorda câteva minute din timpul dumneavoastră, sunt sigură că v- 
aş putea explica... 

— Vrei s-o iei mai încet, pentru Dumnezeu? zise el. 

În cele din urmă, Francie tăcu. Îl studie pe bărbatul din faţa 
ei. Fotografiile îl nedreptăţeau. Era înalt şi atletic, cu graţia unui 
matador. Avea păr negru, bogat şi ochi negri pătrunzători, care 
erau fixaţi apreciativ asupra ei. Ea îi observă tenul bronzat şi se 
întrebă dacă schia. 

Îi putea vedea părul negru de pe piept, pe sub cămaşă, şi pe 
încheieturile puternice ale mâinilor ce ieşeau de sub mâneci, iar pe 
una purta un ceas Rolex. Avea un aer care o impresiona. 

— Cum ai ajuns aici sus? întrebă el. Cum ai trecut de portar? 

Ea zâmbi din nou, un zâmbet fermecător de şcolăriţă, care îl 
emoţionă. 

— Era ocupat la interfon, răspunse ea, aşa că într-un fel... m- 
am strecurat sus. 

Un ultim lung moment, se uită la ea. Se întreba dacă să o lase 
să intre, să-i închidă uşa în nas sau să pună să fie arestată. 

— Presupun că ar fi mai bine să intri, spuse în cele din urmă, 
dându-se înapoi să deschidă uşa. 

Ea intră în apartament şi se opri admirând priveliştea 
frumoasă. Manhattan-ul se întindea în faţa ei ca un spectacol 
deosebit. Oraşul părea că se ridică şi zâmbeşte prin fereastră, în 
apartament. În parc, pe vârfurile copacilor, era zăpadă, iar aleile 
străluceau ca nişte benzi negre, argintii, sub lămpi. 

— Dă-mi paltonul, spuse Jack Magnus. 

Ea îl lăsă s-o ajute să-şi scoată paltonul. Simţi atingerea 
uşoară a degetelor lui pe umeri, când îi luă haina de lână. 


— La loc, zise el când se duse să atârne haina în cuier. 


Se aşeză pe canapeaua adâncă de piele şi privi în jurul ei la 
apartament. Mobilele erau simple - canapele şi fotolii de piele, 
picturi abstracte, mese mari, joase, şi mochetă lucioasă într-o 
culoare blândă greu de definit, care strălucea cald sub lumina 
lămpilor. Mobilele păreau că se pleacă intenţionat în faţa minunatei 
vederi de la cele două ferestre mari. 

Francie privea zâmbitoare la luxul potolit din jurul ei, 
comparându-l în minte cu apartamentul ei înghesuit din Cartierul 
de Vest, care dădea spre o stradă zgomotoasă, aglomerată. Biroul 
ei de la Magnus era o cameră interioară, fără nicio fereastră. Nu 
era obişnuită cu asemenea privelişti ca aceasta, din faţa ei. 

În cele din urmă, Jack reapăru. Trebuia să-şi controleze ochii 
să nu i se deschidă mari la apariţia lui. Frumuseţea lui era aproape 
mai mare decât viaţa însăşi. Pantalonii şi cămaşa arătau mai 
elegante pe trupul lui dur decât un smoching pe orice alt bărbat. 

Când se apropie, ea se gândi că, în realitate, asemănarea cu 
tatăl lui era mai puţin perceptibilă decât în fotografii. De fapt, orice 
umbră a tatălui său era eclipsată de prezenţa uluitoare a lui Jack. 
Arăta cu totul diferit, asemănându-se cu el doar în perfecțiunea 
feţei şi a trupului său. 

— Vrei să bei ceva? întrebă el. 

Ea clătină din cap, refuzând. 

El se aşeză pe fotoliul djn faţa canapelei şi o privi. Ea îşi ţinea 
raportul în mână. Îi simţi privirea plimbându-se pe ea, analizându-i 
bluza, fusta, picioarele, pantofii cu tocuri înalte. Nu era grăbit şi 
era rece în examinarea pe care i-o făcea. 

— Deci... zise el după un timp. 

Urmă o tăcere. Un moment, Francie nu-şi putu găsi cuvintele. 
Ştia că avea multe de spus şi doar această unică şansă ca să le 


rostească. 


El părea că-i simte neliniştea şi o ajută. 

— Aşadar, lucrezi pentru Ray Wilbur, spuse el. 

— Da, dăau ea din cap. Sunt specialistă în analiză de 
marketing. Eu am făcut... vreau să spun, am lucrat la schema 
domnului Wilbur pentru reorganizarea financiară la produsele 
casnice. 

— Ştiu, zise el. A fost un plan strălucit. Sincer să fiu, nu ne-am 
aşteptat la aşa ceva de la Ray sau de la oamenii lui. 

— N-am crezut... adică nu mi-a trecut prin minte, că 
dumneata ştii despre asta, spuse ea. 

— Fac parte din Consiliul care l-a aprobat, zise el. A fost o 
decizie uşoară. Planul lui Ray... sau ar trebui să spun planul secţiei 
voastre, adăugă el semnificativ, era evident unicul drum de urmat. 

Francie zâmbi încurajată. Putea vedea că ea îl interesa mai 
mult acum. 

— Ce te aduce la mine? întrebă el. De ce te interesează 
sucursalele europene? Ai deja o secţie a dumitale proprie, nu-i aşa? 

Francie îşi muşcă buza, gânditoare. Anticipase această 
întrebare, dar nu avea niciun răspuns potrivit. 

— Mă interesează problemele privind mijloacele de 
comunicare, spuse ea. Am muncit mult în domeniul matematicii şi 
computerelor la Universitatea Pennsylvania şi... 

— Europa este foarte departe de produsele casnice, o 
întrerupse el. Ai timp liber în secţia dumitale? 

Ea ezită. 

— Păi, da într-un fel. Mă aflu acum între proiecte. Domnul 
Wilbur zice... 

— Dă-mi voie să te întreb ceva, o întrerupse el din nou. Cum 
ai ajuns să lucrezi pentru Ray Wilbur? 


— Am făcut o cerere pentru o slujbă... 


— Ce funcţie ai? întrebă el. 

— Asistent special al directorului, răspunse ea. Nu înseamnă 
prea mult... 

— Ai răspuns unui anunţ? întrebă Jack Magnus. Sau ai fost 
recomandată de cineva? 

Ea clătină din cap. 

— M-am dus direct la domnul Wilbur. Aveam nişte idei despre 
problemele economice ale secţiei şi i-am arătat programarea la 
care lucrasem. Domnul Wilbur a fost destul de amabil să... 

— Ăsta nu-i modul specific de a angaja al Industriilor Magnus, 
comentă el cu umbra unui zâmbet în colţul gurii. Nu angajăm pe 
nimeni decât prin Serviciul personal sau cu recomandări directe. 

— Da, recunoscu Francie. Am fost respinsă la Serviciul 
personal. Dar m-am gândit că domnul Wilbur ar putea fi interesat... 

— Şi a fost, continuă el în locul ei. 

— Da. 

Se uită la ea mai atent, cu ochii lui negri, întredeschişi. 

— lar acum crezi că cu aş putea fi interesat în celălalt plan pe 
care-l ai, spuse el. 

Francie aprobă din cap, neliniştită. Interogatoriul lui scurt, la 
obiect, îi distrusese tot camuflajul şi dezvăluise cât de agresivă 
fusese în scurta ei carieră la Industriile Magnus. 

— Eşti dintre aceia care pun mâna pe ce doresc, spuse el. 

Ea zâmbi cât putu de inocent. 

— A fost totdeauna ambiția mea să lucrez la Industriile 
Magnus, de când mi-am început studiile la universitate, zise ea. 
Când m-au respins la Serviciul personal, n-am vrut să-l primesc pe 
„nu“ drept răspuns. M-am gândit că modul cel mai bun de a trata 
situaţia era să arăt că pot face ceva pentru companie. Ştiu că pare 


puţin cam neobişnuit... 


Urmă o tăcere. Ochii lui întunecaţi, tăioşi, o studiau mai în 
adâncime. 

— Mi se pare că-mi amintesc de raportul pentru presă despre 
această reorganizare, spuse el. Am o memorie bună la nume. Al 
dumitale n-a fost menţionat în acel articol, nu-i aşa? 

După o pauză de reflecţie, Francie îi întâlni privirea. 

— Nu, n-a fost, spuse simplu. 

Din nou se aşternu tăcerea, de data aceasta mai lungă. El îi 
oferi o ţigară din cutia de argint de pe masă. Când ea clătină din 
cap, el îşi aprinse una şi o privi. Ea dorea să-i poată citi gândurile 
din spatele ochilor acelora negri. 

— Deci asta-i, zise el în cele din urmă. Vrei să-mi vorbeşti 
despre o conexiune computerizată a compa— niilor europene 
implicând - cum te-ai exprimat? - formularizarea digitală a 
inventarului şi programarea poziţiei pe piaţă, indiferent de produs 
sau servicii. 

Ea zâmbi. Deci el reţinuse fiecare cuvânt al ei, la uşă, în ciuda 
aparentei sale iritări că fusese luat prin surprindere. 

Ea aprobă din cap. 

— Foarte bine, zise el. Îţi acord atenţie. Ai lucrat mult pentru 
asta, aşa că meriţi să fii ascultată. Spune-mi, cum vrei să faci să 
acţioneze planul acesta al dumitale? 

El stinse ţigara şi se sprijini de spătar, cu mâinile sub cap. 
Arăta foarte mulţumit cu el însuşi, dar şi foarte alert şi atent. 

Fără să se uite la propunerile dactilografiate pe care le 
adusese cu ea - pentru că le ştia pe dinafară conţinutul - Francie 
îşi drese glasul şi începu să vorbească. 

Vorbi o jumătate de oră, dar ei i se părură a fi doar câteva 
momente. Jack Magnus nu se mişcase în tot timpul ăsta, stătuse şi 


o ascultase fără comentarii, ochii lui nepărăsindu-i pe ai ei. Mai 


întâi, îi veni greu să-i susţină privirea, de teamă că îi va tulbura 
concentrarea. Dar, după un timp, pur şi simplu se deschise în faţa 
irişilor negri fixaţi asupra ei şi lăsă vorbele pe care le repetase 
aproape două săptămâni să o ducă după ele în curgerea lor 
irezistibilă. Le putea simţi logica şi adevărul, deşi Jack Magnus nu 
dădea niciun semn dacă ea îl convingea sau nu. 

Când ea încheie, el rămase privind-o un lung moment. 

— Eşti remarcabil de frumoasă, spuse el. Vorbele erau rostite 
cu răceală, ca observaţia unui om de ştiinţă. 

Francie se încruntă. 

— Aspectul meu are vreo legătură cu propunerea pe care am 
enunţat-o? întrebă ea cu o iritare în voce. 

El zâmbi. 

— Industriile Magnus nu încurajează femeile tinere, 
frumoase, care să atragă atenţia asupra lor ca experte în 
marketing, zise el. Cu atât mai puţin ca specialiste în formule 
matematice şi conexiune computerizată. Mergi puţin contra 
curentului, nu-i aşa, domnişoară Bollinger? 

Francie îl privi cu prudenţă. 

— Încerc să fac o treabă bună în ceea ce mă pricep cel mai 
bine, răspunse ea. Ca să răspund cinstit la întrebarea dumitale, da, 
mi-a fost greu să fac acest lucru la Industriile Magnus. 

El dădu din cap, gânditor. Apoi zâmbetui acela dezarmant îi 
lumină din nou faţa. 

— Ei bine, eu îi respect pe oamenii care merg împotriva 
curentului, zise el. Corporaţia noastră ar avea nevoie de mai mulţi 
din ăştia. 

Ea îi răspunse tot cu un zâmbet. 

El făcu un gest spre raportul ei. 


— Pot să-l citesc? întrebă el. 


— Asta-i chiar ceea ce am încercat să realizez timp de cinci 
săptămâni, răspunse ea, minunându-se de propria ei sinceritate. 

— Fi bine, ai reuşit. Lasă-mă să mă uit în el şi am să-ţi dau de 
veste. Ai pus telefonul biroului pe raport? 

Ea aprobă din cap. 

El se uită la ceas. 

— Eşti sigură că nu vrei să bei ceva? întrebă el. Cafea? 

Ea clătină din cap. 

— Am răpit mai mult decât destul din timpul dumneavoastră. 
Apreciez că m-aţi ascultat. Puteţi păstra exemplarul, mai am unul. 

El se ridică, ieşi din cameră şi reveni cu paltonul ei. 

— Poftim, făcu el, ţinându-i-l ca să-l îmbrace. 

Pentru a doua oară, ea simţi atingerea mâinilor lui pe umeri, 
singurul contact fizic între ei de când apăruse la uşa lui. Îi simţi 
mirosul curat, masculin, când stătu aproape de ea. Era subtil, dar 
foarte masculin, amestecat cu o uşoară urmă de loţiune after shave 
şi cu aroma tutunului. Îi putea simţi puterea voinţei şi a 
inteligenţei în apropierea ei. O făcu să-şi simtă genunchii moi, mai 
ales după discursul ei lung, disperat. El nu era doar cel mai 
atrăgător bărbat pe care-l întâlnise vreodată, dar şi, de departe, cel 
mai puternic. 

— Îmi cer scuze pentru modul în care ai fost tratată de 
secretariatul meu, zise el. Eu încerc să fiu deschis faţă de ideile 
noi, mai ales din partea oamenilor noştri. Nu este nicio scuză 
pentru amânările la care ai fost supusă. 

— N-are importanţă, zâmbi ea, întorcându-se cu faţa spre el. 
Întrucât dumneata... 

— Da. 

El se uită în jos la ea, cu o urmă de înţelegere plină de 


căldură în privire. 


— Atunci eu... spuse ea, neştiind cum să-şi ia rămas bun de la 
el. 

— Până când ne vom întâlni din nou, deci? întrebă el 
întinzându-i mâna. 

Ea se uită cum mâna ei dispare în palma lui mare. Genunchii i 
se înmuiară mai tare. Simţi cum i se înroşesc obrajii. 

— Da, făcu ea. Până ne vom întâlni din nou. 

— Mulţumesc că ai venit, spuse el. O să ai veşti de la mine. 

O urmări la ascensor, apoi se întoarse în apartament. Luă 
interfonul şi chemă poarta. 

— Seth, îi zise portarului, vine jos o tânără doamnă. Poartă un 
palton negru de lână şi are o servietă. Urc-o într-un taxi şi plăteşte 
şoferului. 

— Da, domnule, veni vocea de la parter, cu o notă de umor de 
cunoscător. 

— Şi, Seth, mai zise Jack Magnus. Data viitoare, să fii mai 
atent când părăseşti biroul ca să vorbeşti la interfon. Nu poţi şti 
cine se strecoară înăuntru. 

— Da, domnule. Vocea de la interfon era supusă. 

Cu un zâmbet, Jack Magnus închise interfonul şi rămase să se 
uite pe fereastră, la oraşul de dedesubt. 


New York-ul era, în fond, un loc interesant. 


CAPITOLUL 8 


Francie nu bănuia că acea unică scurtă oră cu Jack Magnus 
avea să-i schimbe viaţa. 

După vizita în apartamentul lui, ea se apucă din nou de munca 
de rutină, aşteptând, nu fără scepticism, ca el să-i evalueze 
raportul şi să-i răspundă. 

Spre uimirea ei, cinci zne mai târziu, primi un telefon de la 
secretarul executiv, care îi ceru să vină la el în acea după-amiază. 

Francie sosi şi îl găsi pe secretar aşteptând-o. Camera de 
primire a biroului lui Jack era simplă şi modernă în privinţa 
mobilierului, cu O frumoasă vedere asupra Manhattan-ului. 

— Domnişoară Bollinger, spuse secretarul, parcă 
recunoscând-o pe Francie, deşi nu o întâlnise niciodată. Domnul 
Magnus vă aşteaptă. 

Un moment mai târziu, apăru Jack Magnus şi o conduse pe 
Francie în biroul său particular. Camera o surprinse prin lipsa 
totală de strălucire. Peretele din spatele mesei de lucru era 
acoperit cu rafturi adânci, pe care erau zeci de rapoarte, prospecte 
şi publicaţii economice, multe dintre ele cu colţurile întoarse şi 
pline de semne de carte. Pe de altă parte, masa de lucru era 
curată, - cu un singur dosar, cu calendar şi o scrumieră. 

El stătea în spatele mesei de lucru, urmărind-o cum se aşază 
în fotoliul vizitatorului. Era în cămaşă, aşa cum fusese şi acasă, dar 
acum purta cravată. Arăta şi mai vital, cu o urmă de formalism 
adăugată la aureola lui de energie masculină. 

— Am citit raportul dumitale, zise el. Mâine după-amiază este 
o şedinţă a Consiliului de conducere. Am reuşit să te pun în 
program. 


Francie era uluită. 


— Eu... atât de curând? întrebă ea. 

El zâmbi. 

— Te-am făcut deja să aştepţi şase săptămâni, zise. Nu-i de- 
ajuns? 

Era prea şocată de această veste, ca să poată aprecia gluma. 

— Ne întâlnim la ora două, zise el. Îţi vei expune constatările 
şi propunerile, iar Consiliul le va analiza. 

— Eu? întrebă ea. Adică personal? 

Jack îşi ridică o sprânceană, în timp ce o studia peste masa de 
lucru. 

— E munca dumitale, nu-i aşa? zise el. Eşti cea mai apropiată 
de aceasta. Eşti, în mod logic, persoana cea mai în măsură care să 
explice Consiliului şi să răspundă oricăror întrebări. 

Francie păli. 

— Dar n-am avut timp să... să-l cizelez. Să pregătesc 
exponate, proiecţii. 

El clătină din cap. 

— E suficient de cizelat. Raportul pe care mi l-ai dat e perfect 
inteligibil şi convingător. Asta-i tot ce am nevoie. 

— Dar, nu vor fi oare... ostili... eu fiind o nou-venită şi, mă rog, 
toate celelalte? întrebă ea, gândindu-se la acei bărbaţi importanţi 
ce vor analiza studiul unei îngrozitor de complicate probleme. 

El zâmbi. Era un zâmbet special, de parcă ceva ce spusese ea 
îl amuzase. 

— Dacă vor fi ostili, zise el, îi vei câştiga de partea dumitale. 
Doar asta ţi-e slujba, nu-i aşa? 

Francie dădu din cap, nesigură. 

— Eu... da, aşa cred. 

— Ne vedem mâine; zise el. Sala de Consiliu e la etajul şaizeci 


şi cinci. Doar iei ascensorul. Nu poţi greşi. Să fii acolo la ora două. 


Secretarul meu se va îngriji ca fiecare membru al Consiliului să 
aibă o copie a raportului dumitale. 

El nu se aşezase. Tăcerea lui era semnalul că-i mulţumeşte şi 
că poate pleca. Francie se simţea paralizată. Nici în visurile cele 
mai grozave nu-şi imaginase că raportul ei va determina o acţiune 
atât de rapidă din partea unei figuri atât de sus puse ca Jack 
Magnus. 

Începu să se ridice, dar ezită. 

— Eu, a... începu ea. V-ar deranja... vreau să spun, aş vrea să 
ştiu ce părere ai dumneata însuţi. Mă refer la propunerea mea. 

Se uită la dosarul de pe masa lui de lucru. 

— E original, spuse el neutru. E provocator. Dacă va 
funcţiona, nu ştiu. Să vedem ce spune Consiliul. 

Expresia lui era de nepătruns. Era clar că nu va spune mai 
mult. 

— Mulţumesc, domnule Magnus, zise ea ezitând. O să... o să 
ne vedem mâine, deci. 

Şi aşa s-a terminat. Francie se întoarse prin hol la ascensor, 
ameţită. 

Când a ajuns la etajul douăzeci şi doi, începuse să-şi recapete 
încrederea. Va mări hărţile şi graficele în seara aceea, la un 
serviciu de tipărituri, ca să poată prezenta planul Consiliului sub 
cel mai bun aâpect. 

Se uită la ceas. Era două şi jumătate. 

Mai avea timp să iasă să-şi cumpere un costum nou pentru 
această ocazie. 

Ameţită, Francie se pregătea pentru cel mai mare moment din 
viaţa ei. 

Şedinţa Consiliului avu loc conform programului. 


Francie apăru punc4uală la două, îmbrăcată în costumul nou 


pe care şi-l cumpărase. Îşi strânsese părul la spate şi aproape nu 
avea machiaj. 

Erau prezenţi cel puţin douăzeci de membri ai Consiliului. 
Erau intimidant de vârstnici, bărbaţi cu un aer serios, cu păr 
cenuşiu, costume foarte scumpe şi ochelari de citit pe care îi ţineau 
în mână în timp ce ascultau. Mulţi fumau ţigări de foi. Camera era 
ventilată în mod special, încât atmosfera rămânea răcoroasă şi 
plăcută. 

Nu era nicio femeie. Chiar şi cel care înregistra minuta era un 
bărbat de vârstă mijlocie, într-un elegant costum cu vestă. 

În capătul mesei, flancat de doi bărbaţi ale căror chipuri 
Francie şi le amintea dintr-o duzină de fotografii ale principalilor 
executivi ai corporației, şedea figura a cărei nemişcare nega 
vizibila sa autoritate asupra tuturor celor din cameră. Era Anton 
Magnus. Era prima dată când Francie îl vedea. 

Era tăcut şi lăsat cam jos în fotoliul său cu spătar înalt. Avea 
părul cenuşiu ca oţelul, sprâncene negre ca de cărbune şi o piele 
oacheşă. Era îmbrăcat într-un costum gri cu dungi. Îşi ţinea 
mâinile împreunate pe masă în faţa lui. La prima vedere, părea o 
figură de părinte, bonom şi modest. Dar, la o privire mai atentă, ea 
putu vedea că această comportare era doar un camuflaj pentru 
ceva diferit. Lumina arzătoare din ochii lui negri trăda autoritatea 
pe care o exercita. 

Francie se uită în altă parte. Ascultă citirea minutei şedinţei 
trecute şi încercă să evite să roşească atunci când se anunţă 
agenda, cu ea pe locul al doilea. 

— O să începem cu domnul Mac Namara, spuse secretarul, 
care şedea la capătul mesei în partea opusă lui Anton Magnus. 

— Mulţumesc, domnule secretar, spuse un bărbat cu un aer 


distins. 


Ea ascultă cu atenţie când el începu un raport privind politica 
internă, legea impozitelor şi situaţia fiscală actuală. Înţelese doar 
pe jumătate despre ce vorbea. Se uită la membrii Consiliului care 
ascultau. Aproape că putea să simtă puterea grozavă din feţele lor 
fără expresie, în timp ce se ridica fumul de la ţigările lor de foi şi 
de la pipe. S-au pus câteva întrebări. 

Francie nu era în elementul ei, cu fiecare moment ce trecea. 
Ea era o nou-venită în această uriaşă corporație, una dintre cele 
mai temute şi mai respectate firme din lume. Şi iată că ea 
îndrăznea să le comunice planul ei pentru computere unor bărbaţi 
obişnuiţi să lucreze cu milioane de dolari. Se simţi ca un copil în 
mijlocul unei societăţi formate din adulţi foarte serioşi. 

Domnul Mac Namara îşi continua prezentarea. Lui Francie i 
se părea că putea detecta o urmă de nervozitate în comportare, 
precum şi un val de elocinţă în argumentare. Se părea că planul de 
impozite pe care-l prezenta constituia speranţele unui mare număr 
de persoane din interiorul corporației. 

Ea îndrăzni să se uite din nou la Anton Magnus. 

Poziţia lui devenise şi mai ştearsă ca înainte. Ținea acum o 
ţigară de foi între degete şi arăta ca un bărbat bătrân, binevoitor şi 
cam obosit. Nu putea vedea nicio asemănare între el şi fiul său. 
Anton Magnus reprezenta Vârsta, în toată subtilitatea şi 
cumplexitatea ei, în timp ce Jack, aşezat doar la câţiva metri mai 
încolo, era imaginea atracției masculine surprinsă în floarea 
tinereţii şi a puterii. 

Spre norocul ei, privirea lui Francie era la Anton Magnus 
când acesta făcu un mic semn către unul dintre bărbaţii de lângă 
el. Era o scurtă privire piezişă, îmbinată cu o mişcare aproape 
imperceptibilă a capului. 


— E de ajuns, domnule Mac Namara, spuse brusc executivul 


respectiv, întrerupându-l pe vorbitor. Cred că au auzit suficient. 

Toată lumea prezentă înţelese că domnul Magnus ascultase 
destul. 

— Vă rog să votaţi cu mâna, se auzi vocea secretarului. 

Spre uimirea lui Francie, votul fu douăzeci la zero împotriva 
planului propus. Putu vedea, din maniera de a vota, din 
comportarea plină de vinovăţie a victimei şi din aproape auzibilul 
oftat de relaxare a tensiunii în cameră, că propunerea nu avusese 
nicio şansă. 

Şi înţelese cumva că Anton Magnus fusese cel care o ucisese, 
cu autoritatea tăcută a limbajului lui prin semne. 

Ce şansă am eu oare? se întrebă ea, cu inima grea. 

Acum venea rândul ei. 

— Domnişoara Frances Bollinger, asistentă a directorului de 
la produse casnice, a studiat principalele noastre sucursale 
europene şi a elaborat un plan de subordonare computerizată a lor. 
Domnişoară Bollinger, raportul dumitale, te rog. 

Francie îşi drese glasul, în timp ce văzu exemplare din 
raportul ei împărțindu-se pe masă. Avea mâinile reci. Cumva, reuşi 
să nu-i tremure degetele. 

— Bună ziua, domnilor, spuse ea liniştită. Am venit aici să vă 
vorbesc despre un plan pe care l-am elaborat pentru legarea prin 
computer a sucursalelor noastre europene... 

— Puteţi vorbi mai tare, vă rog? se auzi o voce de undeva. 
Consiliul nu vă poate auzi. 

Francie începu din nou. Trebuia să se forţeze să vorbească 
ferm şi să fie încrezătoare în prezentarea ei. Petrecuse ore în şir, 
încercând să atenueze limbajul tehnicist al raportului, astfel încât 
un executiv destul de bine informat să poată să-l înţeleagă, fără să 


fie specialist în computere. Acum, vorbele bine repetate i se păreau 


slabe şi neconvingătoare. 

Vorbea alternativ după notițe şi se ridica să arate cifre pe 
graficele pe care le adusese. Privirea ei alerga dintr-o parte în alta 
a mesei, în căutarea unui chip prietenos. Unii dintre membrii 
Consiliului păreau neinteresaţi, duşi pe gânduri. Alţii, totuşi, o 
urmăreau cu atenţie. Abia mai târziu, îşi dădu seama că aceia erau 
executivi mai mult sau mai puţin direct răspunzători de 
operaţiunea europeană şi de aceea erau preocupaţi de succesul 
sau de eşecul schemei ei. 

Când şi-a terminat raportul, urmă o linişte. Nimeni nu 
zâmbea. Nimeni nu părea încântat de planul ei sau de ea. Nu 
îndrăzni să se uite în ochii lui Anton Magnus sau măcar în ai lui 
Jack, care şedea aproape de tatăl lui, urmărina-o fără nicio 
expresie. 

Brusc, unul dintre executivi făcu un semn cu ochelarii şi 
vorbi. 

— Dacă mă ajută memoria, Central Electric a încercat ceva 
asemănător şi s-a ars, spuse el. Nu vorbea cu Francie, ci cu colegii 
săi. 

— Se spune că tehnologia nu răspunde în condiţii de lucru, 
adăugă un alt membru al Consiliului, uitându-se la primul. Ceva cu 
tuburile cu vacuum... se strică, oricum e cam ştiinţifico-fantastic. 

— Mă preocupă să nu înrăutăţim o situaţie şi aşa proastă, 
făcu un al treilea executiv. Europenele nu lucrează bine laolaltă 
nici în cele mai bune perioade. Ce se întâmplă dacă le încurcăm 
inventarele într-un creier electronic pe care niciunul dintre ei nu-l 
înţelege? Va fi un circ întreg. 

Francie putea simţi fluxul sentimentelor ridicându-se în sală 
împotriva ideii ei. Ce era mai rău, nimeni nu-i cerea să se apere. 


Membrii Consiliului se comportau de parcă ea nici nu s-ar fi aflat 


acolo. 

Cât despre Jack Magnus, el nu se uita la ea, dar ochii îi erau 
atenţi, în timp ce privea de la un membru al Consiliului la altul. 

— Mai e şi problema cheltuielilor suplimentare, spuse un alt 
executiv. Computerele astea costă milioane. Şi aşa suntem 
supraextinşi pe continent, în prezent. De unde ştiu că aşa ceva va fi 
eficient în privinţa costului? 

— John, tu ce părere ai? întrebă un alt membru al Consiliului 
pe un alt coleg. Nu ai avut tu oarecare experienţă în acest 
domeniu? Avem nevoie aici de nişte relaţii în privinţa costurilor. 

La aceste vorbe, Francie se înroşi de furie. Aproape că putea 
mirosi condescendenţa faţă de ea din partea adunării membrilor 
Consiliului. Cei care nu se uitau unul la celălalt, aruncau ocheaae 
pline de interes spre trupul ei şi înapoi spre notițele lor. 

Brusc, Francie înţelese raţiunea ostilităţii lor colective. Era 
sexul ei. Bărbaţilor acestora nu le plăcea ca o femeie să le spună ce 
au de făcut în afaceri. 

— Scuzaţi-mă, domnilor, zise ea brusc, ochii ei verzi aruncând 
săgeți. Dacă vă veţi uita la pagina şaptezeci şi şapte a prospectului, 
veţi găsi o proiectare amănunţită a costurilor de pornire şi a 
cheltuielilor pe termen lung. Cred că veţi constata că toate 
variabilele, inclusiv defectarea aparatelor, au fost luate în 
consideraţie. Am inclus un apendice în legătură cu durata de viaţă 
a tuburilor de vacuum şi cu starea curentă a tehnologiei 
computerelor. Cred că pot rezuma problema în câteva cuvinte... 

Francie explică repede de ce situaţia actuală a costurilor şi a 
performanţelor computerelor militează în favoarea proiectului ei. 
Ea nu ezită să folosească limbajul tehnic pentru a arăta că toate 
întrebările puse acum fuseseră deja luate în consideraţie în 


demersul propunerii ei. Furia ce mai rămăsese în vocea el fu 


eclipsată de un ton de siguranţă. Era clar că ştia despre ce 
vorbeşte. 

— Nu v-aş fi cerut, domnilor, să luaţi în considerare un plan ca 
acesta, încheie ea, decât dacă puteam dovedi că e un risc 
acceptabil în orice norme de afaceri pe care aţi dori să le aplicaţi. 
Eu cred că acest plan va ridica productivitatea într-un an sau doi. 
Dar mai important e că trebuie să ţinem cont de viitor. Tehnologia 
computerelor va revoluţiona contabilitatea şi alte proceduri în 
deceniul următor. Dacă nu stăpânim această tehnologie şi nu o 
folosim în scopurile noastre, o va face concurenţa. Aceasta ar 
putea slăbi poziţia noastră, nu doar în Europa, ci şi în întreaga 
lume. 

Când termină, urmă o nouă tăcere, mai ambiguă acum. 
Francie simţea că bărbaţii din jurul mesei, deşi sceptici din cauza 
tinereţii ei şi a sexului, nu aveau altă alternativă decât să-i 
respecte cunoştinţele. 

Jack Magnus tot nu spusese nimic. Nici tatăl lui. 

Intuiţia lui Francie îi spunea că toată lumea din cameră era 
acut conştientă de prezenţa tăcută din capătul mesei. Niciunul 
dintre ei nu îndrăznea să rişte o opinie definitivă, până nu avea o 
idee despre ce credea marele Anton Magnus cu privire la planul lui 
Francie. 

Iar, în capătul lui de masă, Anton Magnus nu se pronunţa. 

În cele din urmă, secretarul îşi drese glasul. El primise 
probabil un semnal de pe undeva, ca să intervină: 

— Domnişoară Bollinger, spuse el, vă mulţumim pentru 
prezentare. Consiliul va analiza problema. Puteţi să vă retrageţi. 

— Vă mulţumesc pentru atenţie, domnilor. 

Francie se ridică, îşi adună hârtiile şi se întoarse să 


părăsească sala. Observă că Jack îi aruncă o privire scurtă, piezişă, 


dar nici nu se întoarse să-i întâlnească privirea, nici nu se ridică sa 
o conducă. Acum el era unul dintre ei. 

Când uşa sălii de Consiliu se închise în urma ei, Francie 
aproape că-i putea simţi pe membrii Consiliului aplecându-se în 
faţă să-i discute propunerea. 

Abia când fu pe coridor, se miră de ce nu votaseră în prezenţa 
ei, aşa cum făcuseră cu nefericitul plan al domnului Mac Namara. 

Nu-i mai păsa ce se întâmplă. Îşi sleise ce mai rămăsese din 
nervi ca să-şi apere proiectul în faţa unui auditoriu deosebit de 
ostil. 

Voia doar să fie singură. 

Luă ascensorul în jos, spre biroul ei, şi se aşeză pe scaun 
ascultându-şi inima palpitând, timp de o jumătate de oră, care i se 
păru o eternitate. Apoi, îşi dădu seama că nu mâncase nimic toată 
ziua. Se ause jos la bufet, luă un sandviş, dar era prea nervoasă ca 
să-l mănânce, şi ieşi afară pe Sixth Avenue, să facă o plimbare în 
aerul rece de decembrie. Plimbarea nu o împrospătă. Se simţea de 
parcă era gata să leşine. 

Fugind de circulaţia intensă şi de trecătorii grăbiţi, ea se 
întoarse în biroul ei. Îşi turnă o ceaşcă de cafea şi o puse pe birou, 
urmărind aburul care se ridica din ea fără să se poată hotărî să ia o 
sorbitură. Era prea paralizată de groază ca să se mişte. 

Se gândi că va fi dată afară. Se gândi că cineva din Consiliu 
se ridicase acolo arătând o greşeală în planul ei, o dovadă fatală şi 
umilitoare a lipsei ei de experienţă. Putea aproape să audă 
Consiliul hotărând să dea la coş ideea şi să scape de inventatoarea 
ei novice. Îşi imagina cum glumesc executivii în legătură cu 
propunerea ei absurdă. 

Se luptă cu asemenea idei chinuitoare până la ora patru. Apoi 


se auzi o bătaie bruscă în uşă. Francie tresări la acest zgomot, 


aproape răsturnând cafeaua acum rece. 

Era Jack Magnus. El intră în birou, fără să observe lipsa 
mobilierului. Era îmbrăcat tot în costumul de mătase pe care-l 
purtase la şedinţa de Consiliu. În ţinuta oficială, era aproape prea 
perfect ca să fie real. Arăta literalmente de parcă ar fi coborât de 
pe un tort de nuntă. 

Expresia lui, ca de obicei, nu îi dezvălui nimic din gânduri. 

— Ei? întrebă ea. Nu mă ţine în aşteptare. 

El stătu în faţa ei, studiind-o. Se putea simţi cum se 
dezmembrează în faţa ochilor lui. Îi venea să-l apuce de umerii lui 
frumoşi şi să scuture din el adevărul îngrozitor. 

În cele din urmă, vorbi. Un zâmbet uşor îi ridica buzele. 

— Ai mult de lucru în perspectivă, zise el. 

— Ce vrei să spui? 

— Vreau să spun că l-am cumpărat, răspunse el. Totul, Exact 
aşa cum l-ai descris. Nici mai mult, nici mai puţiri. Şi vor să-l 
administrezi. Vei avea un titlu nou, asistent vicepreşedinte 
însărcinat cu sisteme internaţionale. Vei instala personal reţeaua 
de computere. Consiliul a aprobat trei computere principale, la 
Paris, Londra şi Lausanne. Vei avea tot personalul de care vei avea 
nevoie şi bugetul pe care l-ai cerut. Ai la dispoziţie nouă luni ca să 
pui în aplicare sistemul şi să-l pui în funcţiune, înainte de a veni să 
raportezi din nou în faţa Consiliului. 

— Vrei să spui... vrei să spui că le-a plăcut? întrebă Francie, 
incapabilă să asimileze atâtea veşti bune deodată. 

El o privi amuzat. 

— Nu spune „plăcut”, zise el. În afaceri nimănui nu-i place 
nimic - cumpără sau nu cumpără. Crede-mă, să cumperi este cu 
mult mai precis decât să-ţi placă. Ca să-ţi răspund la întrebare, le-a 


plăcut, prin votul lor. Ai intrat în afaceri, domnişoară Bollinger. 


Ea sări de la birou şi îl îmbrăţişă. Simţi cum el o bate pe 
spate. Atingerea lui era plăcută, dar impersonală. Totuşi comunica 
o bucurie pe care el nu voia să o exprime prea deschis şi un fel de 
mândrie în realizarea ei. Ea simţea căldura trupului dur prin 
materialul hainei lui. Simţea un impuls să se sprijine de el, pentru 
a căpăta forţă. Nu-şi dăduse seama cât de îngrozită fusese în 
anticiparea acelei şedinţe a Consiliului. 

Apoi se retrasă de lângă el, jenată de propria ei 
susceptibilitate. El se uită în jos la ea, plin de curiozitate. Ochii lui 
păreau că se întunecă la vederea propriei ei emoţii. 

— Treci pe la mine, mâine dimineaţă, spuse el. O să ne uităm 
peste unele amănunte. Apropo, am înţeles că vorbeşti câteva limbi 
europene. 

Ea aprobă din cap. 

— Franceza, spaniola, italiana, germana şi puţin portugheza. 

— Învață olandeza, zise el. Asta o să completeze. O să pleci în 
Europa peste două sau trei săptămâni. Ne vedem mâine. 

Cu un oftat interior, Francie îl urmări ieşind pe uşă. 

În acel moment, la patruzeci de etaje deasupra biroului ei, 
fără ca Francie să ştie, însuşi marele Anton Magnus se gândea la 
ea. 

APe uriaşul lui birou din lemn de nuc, se afla raportul ei. Îl 
frunzări absent, apoi îl lăsă să se închidă în faţa sa. 

Anton Magnus era în afaceri de peste cincizeci de ani. În 
acest răstimp, luase decizii executive, implicând nenumărate 
milioane de dolari şi viaţa profesională a sute de persoane 
strălucite şi ambiţioase. Făcuse carieră din alegerea sfaturilor pe 
care i le dădeau subor donaţii săi binevoitori iar apoi luând de unul 
singur decizia dificilă, unică şi adesea brutală. Învăţase să sacrifice 


orice considerente, logice, financiare şi personale, pentru o singură 


preocupare supremă: bunăstarea corporației sale. 

Azi, permiţând Consiliului de conducere să aprobe planul feţei 
aceleia, Bollinger, luase o asemenea decizie. 

Dar nu o luase în grabă. O luase prin înţelegerea deplină a 
pieţei şi a oamenilor din jurul său. 

În ciuda inteligenţei de suprafaţă, Dlanul feţei nu i se păruse 
un risc acceptabil. Ideea era prea înaintată pentru epocă. Era prea 
devreme ca o corporație mare ca Magnus să-şi murdărească 
mâinile cu o schemă atât de nesigură. Poate peste câţiva ani, când 
suficient de multe companii mai mici vor fi avut timp să încerce 
ideea aceasta, lucrurile ar fi putut sta altfel. 

Aşa încât, prima reacţie a lui Anton Magnus faţă de 
propunerea adusă atât de precipitat în faţa Consiliului, fusese să-şi 
pună veto-ul de la început. Tinereţea feţei şi lipsa ei de experienţă, 
combinate cu poziţia ei neînsemnată în corporație, militau în plus 
împotriva propunerii ei. 

Totuşi, ceva îl oprise. Planul era mai mult decât ceea ce părea 
ia prima vedere. În primul rând, era însuşi faptul că propunerea 
fusese împinsă în programul adunării de azi a Consiliului - 
întâmplare rară. În al doilea rând, observând cu atenţie discuţia 
din Consiliu şi prima votare, Anton Magnus a putut conchide, fără 
îndoială, că fiul său, Jack, era cu toată inima în spatele planului. 
Era clar că Jack îşi folosise influenţa înainte de şedinţă, ca să 
predispună un grup puternic de membri în favoarea activităţii 
feţei. 

Jack răspundea direct de Europa. Probabil că era convins că 
planul va funcţiona. Şi pregătise terenul, asigurându-şi o 
majoritate de voturi în Consiliu. Jack nu făcea niciodată nimic fără 
un motiv. 


Sau mai multe motive... 


Anton Magnus se întreba care ar putea ti aceste motive. 

De aceea, Anton Magnus nu-şi exercitase puterea de a opri 
întregul plan cu un singur semnal spre cel mai apropiat locţiitor al 
său în Consiliul de conducere. El hotărâse să o lase pe fata aceea 
Bollinger să aibă unica ei şansă de a fructifica planul cu o limită de 
timp de nouă luni. 

Anton Magnus îşi petrecuse viaţa de om de afaceri îmbinând o 
răbdare de pescar cu simţul strategiei al unui maestru al şahului, 
pentru a-i manipula pe cei din jurul lui, colegi şi concurenţi 
deopotrivă, să facă ceea ce dorea el. Cu siguranţă că nu întâlnise 
niciun coleg mai şiret şi mai plin de voinţă decât propriul său fiu, 
bărbatul pe care el însuşi îl alesese să-i ia locul la cârma 
Industriilor Magnus. lar Jack, un executiv strălucit, hotărât şi 
nemilos, dorea acest plan cu computere. Îl voia cu toată puterea 
lui. 

Aşa încât Anton Magnus îl va lăsa să şi-l obţină. Nimeni nu 
putea prezice viitorul. Sacrificiul de azi poate fi câştigul de mâine. 

Într-adevăr, exista şi şansa, îndepărtaia, dar reală, ca sistemul 
imaginat de Frances Bollinger să funcţioneze într-adevăr. 
Implicaţiile tehnologice şi financiare ar fi mari într-o asemenea 
eventualitate şi l-ar putea afecta pe Anton Magnus, pe fiul lui şi 
corporaţia sa într-un mod neprevăzut. 

Dar, în acest moment, gândurile lui Anton Magnus erau în altă 
parte. 

Nu se gândea la planul feţei Bollinger, la elocvenţa şi 
inteligenţa ei în a-l vinde, sau la capacitatea de a-l realiza în noua 
ei poziţie. 

Se gândea la trupul subţire, feciorelnic, sub hainele acelea 
conservatoare. Era de o mare frumuseţe şi încă una neobişnuită. 


Frumuseţea izvora în aceeaşi măsură atât din onestitatea şi 


inteligenţa ei cât şi din fizicul ei. 

Şi îşi amintea felul în care se uitase Jack la ea în tot timpul 
şedinţei. Expresia lui Jack valorase cât o mie de cuvinte. Se 
străduise să arate cât se poate de neutru. Dar un tată îşi cunoaşte 
fiul. 

Poate mai bine uneori decât se cunoaşte fiul însuşi. 

Cu imaginea feţei în minte, Anton Magnus se ridică şi se duse 
în colţul camerei, sub fereastra înaltă, unde ţinea o mică tablă de 
şah. Se uită în jos la piesele tăcute şi zâmbi. 

Frances Bollinger, o femeie tânără, frumoasă şi inocentă, ar 
putea constitui un pion ideal. 

Pionii, reflectă Anton Magnus, sunt piese importante. Se pot 
câştiga şi pierde jocuri, în funcţie de mişcările lor. 


Dar pionii trebuie sacrificați după ce şi-au îndeplinit scopul. 


CAPITOLUL 9 


27 decembrie, 1955 


Francie încă nu-şi revenise complet după şedinţa de Consiliu 
şi se bucura de rezultatul ei neaşteptat, când se întâmplă un alt 
eveniment care avea să aibă consecinţe îndelungate în viaţa ei. În 
timp ce era preocupată de pregătirile pentru călătorie, de 
materiale de computere şi de aranjamente, de un profesor de 
olandeză, Jack îi telefonă ca să o invite la o petrecere în casa 
părinţilor lui din Park Avenue. 

— Petrecerea are un dublu scop, spuse el. Sora mea mai 
mare, Gretchen, a născut un copil. E primul nepot al tatei şi vrea 
să sărbătorească faptul acesta. De asemeni, Magnus a achiziţionat 
o sucursală de navigaţie, datorită legăturii cu socrii lui Gretchen, 
familia Trowbridge. Este într-adevăr ceva deosebit, tata şi Graham 

Trowbridge felicitându-se pentru cei doi copii noi ai lor. 

Francie se miră puţin că Jack se gândise să o invite la o 
asemenea ocazie, dar îşi alungă gândurile şi acceptă bucuroasă 
invitaţia. 

— O să fie multă lume acolo, adăugă Jack ca din întâmplare. 
Unii dintre ei sunt foarte cunoscuţi. Să nu te laşi intimidată. 

Francie nu şi-a dat seama decât în seara petrecerii cât de 
departe de realitate au fost vorbele lui Jack. 

Casa familiei Magnus din Park Avenue oferea o privelişte 
incredibilă. O minune greacă în marmură, înaltă de şase etaje, 
fusese vândută municipalităţii de către familia Vanderbilt cu 
treizeci de ani în urmă, pentru că nici măcar familia Vanderbilt nu- 
şi putea permite să plătească impozitele pentru o asemenea 


clădire. Dar Anton Magnus a cumpărat-o atunci când compania lui 


ajunsese pe locul al treilea din ţară. Pe atunci, averea lui personală 
atinsese o dimensiune prea astronomică pentru a fi făcută publică. 

El restaurase casa în toată gloria ei din trecut şi chiar mai 
mult. Totul fusese importat din Europa: pardoselile din marmură şi 
parchet, lambriurile de lemn şi podoabele. Tablourile de pe pereţi 
reprezentau poate cea mai bună colecţie particulară din America. 
Francie recunoscu sculpturile, tapiseriile, covoarele Aubusson şi 
orientale, cristalurile şi mobilele, după catalogul colecţiei casei 
Magnus pe care îl cumpărase din curiozitate. Era un loc uluitor, ce 
reflecta o mulţime de stiluri şi perioade diferite. Totuşi, cumva, în 
ciuda diversităţii, toate purtau amprenta personalităţii lui Anton 
Magnus. Era greu de explicat lucrul acesta. Locul avea o eleganţă 
specific virilă, care se ascundea în spatele unui lustru de farmec 
din lumea veche. Delicateţea mobilelor nu întuneca niciun moment 
voinţa masculină care le adunase. Când intrai în casă, ţi se oprea 
respiraţia, căci simţeai o putere teribilă, o putere care nu avea 
nevoie să sară în ochi, atât de sigură era de dominaţia ei asupra 
celor care se apropiau de ea. 

Francie era bucuroasă, că nu venise singură. Jack insistase să 
fie însoţitorul ei pentru seara aceea. 

— O să ai nevoie de o companie, a spjs el, iar eu nu văd pe 
altcineva cu care aş dori să fiu în casa tatălui meu. O să înţelegi ce 
vreau să spun, când q să ajungi acolo. 

Când a venit să o ia, a complimentat-o pentru rochie, un 
model de seară, cu linii sinuoase, care îi îmbrăţişa trupul frumos. 

— Eşti amabil că mă iei astfel sub aripa dumitale, spuse ea 
când intrară în casă. 

Aleea de la intrare era plină de limuzine, ceea ce o făcea pe 
Francie să se simtă ca o Cenuşăreasă la un bal unde nu-i era locul. 


— Nu, deloc, zâmbi Jack. Dumneata îmi faci mie o favoare. Am 


motive egoiste. Încerc să evit să mă aflu sub acest acoperiş, ori de 
câte ori pot. Întrucât în seara asta nu puteam lipsi, voiam să fiu cu 
cineva demn de respect. Crezi sau nu, acesta e un lucru rar la 
Industriile Magnus. 

Francie se simţi flatată, dar şi uluită de vorbele lui. Ele 
exprimau o nefericire, dacă nu singurătate, care părea stranie 
pentru un bărbat cu reputaţia lui Jack Magnus. 

Dar nu se mai miră ci, pur şi simplu, le mulţumi stelelor ei 
norocoase pentru compania lui Jack, de îndată ce îi văzu pe 
oaspeţii care populau casa lui Anton Magnus în seara aceea. 
Printre aceştia se numărau tot felul de demnitari, inclusiv delegaţi 
la ONU, politicieni locali şi ai statului, cei doi senatori din New 
York, guvernatorul adjunct şi un reprezentant al preşedintelui, care 
adusese un cadou de felicitare pentru Gretchen, însemnat cu 
sigiliul prezidenţial. 

Era reprezentată şi crema înaltei societăţi. Aceştia erau 
oameni pe care Francie nu avea cum să-i recunoască, dar Jack îi 
şoptea destule despre ei în timp ce făcea prezentările, ca ea să 
înţeleagă cât de importanţi erau. Erau membri ai celor mai vechi şi 
mai admirate familii din ţară, Auchincloss şi Gouverneur şi Van 
Rensselaer din New York, Converse şi Biddle din Philadelphia, 
Spreckel şi Liver More din San Francisco, Taayer şi Endicott şi 
Wethereu din Boston, McCormick şi Pulitzer şi Kettering din 
Chicago şi Midwest. Iar figurile lor arătau clar că nu considerau că 
se află acolo dintr-o obligaţie socială, şi se mândreau, că erau 
invitaţi la o petrecere la Magnus. 

Armata de fiinţe umane exotice şi faimoase era nesfârşită, 
aproape incredibilă în măreţia ei. Francie recunoscu mari stele de 
pe Broadway şi din Hollywood, stele ale scenelor de concert, 


pictori, poeţi, romancieri, editori, regizori. 


Printre aceste specii rare, exista şi un alt soi de bărbaţi, pe 
care Francie nu era destul de sofisticată ca să-i recunoască de la 
început. Dar Jack i-a indicat şi i-a spus cine erau: preşedinţi şi şefi 
executivi ai unor mari corporaţii, cu nume ca IBM, General Electric 
şi General Motors. 

Era o adunare de stele care cuprindea toate straturile 
societăţii, cu cei mai buni reprezentanţi ai ei. Lui Francie nu-i 
venea să-şi creadă ochilor. 

— Nu-i lăsa să te impresioneze prea tare, îi spuse Jack, 
conducând-o prin saloanele elegante, în care cânta muzica, iar 
covoarele groase estompau conversaţia, şi aşa şoptită, a oaspeţilor. 
Sunt doar oameni, în ciuda numelor şi a conturilor lor în bancă. Şi 
am să-ţi spun un secret, Francie. Nouă din zece dintre aceştia îi 
sunt datori cu o favoare tatăului meu sau se tem de ce s-ar putea 
întâmplă dacă. — ar refuza invitaţia. Să nu crezi că ai în faţă doar 
un statut social uman, fiecare cu realizările lui. Aici ai imaginea 
puterii şi a intimidării, amestecate într-o mulţime de moduri foarte 
complicate. Cu cât o să te familiarizezi mai mult cu treaba asta, cu 
atât vei fi mai puţin impresionată şi mai dezgustată. 

Francie fu surprinsă de amărăciunea vorbelor lui. Totuşi, 
trebuia să se gândească la faptul că oamenii din înalta societate nu 
erau mai buni decât alţii. Poate că încăperile împodobite din casa 
lui Anton Magnus erau pline cu toate slăbiciunile omeneşti la care 
te puteai aştepta într-o adunare atât de mare. Şi poate că Jack 
cunoştea destule dintre acele mici greşeli din spatele măştilor lor 
frumoase, ca să considere că totul e deprimant. 

Totuşi, pentru Francie era o lume de basm; uită de emoţii şi 
se bucură de mâinile faimoase pe care le strânse, de vocile 
cunoscute pe care le auzi, de chipurile pe care le văzu în carne şi 


oase în acea seară, după ce le văzuse înainte doar în reviste şi 


ziare sau pe ecranele cinematografelor. 

Ceea ce nu-i trecu prin gând era că ea însăşi ar putea fi 
obiectul curiozităţii mai multor oaspeţi, din seara aceea, ai lui 
Anton Magnus. 

Nu putea să nu observe numeroasele priviri care o urmăreau 
în timp ce Jack o însoțea printre oaspeţi. Ea auzise despre 
reputaţia lui de mare Don Juan, dar până atunci nu se prea gândise 
la treaba asta. Nu încercase să-şi imagineze partea invizibilă a 
vieţii lui care se desfăşura în afara puţinelor ei întâlniri cu el. Ea îl 
cunoştea doar din acele câteva întâlniri scurte, iar acestea fuseseră 
mai mult decât suficiente pentru a-i menţine gândurile ocupate. 

El o conduse prin camerele aglomerate până la un salon 
decorat cu mobile ornamentate şi peisaje franţuzeşti, unde o 
femeie micuță, cu păr cenuşiu, stătea de vorbă cu alte câteva de 
aceeaşi vârstă. 

El i-o recomandă ca fiind mama sa. Francie nu o cunoştea din 
vedere, dar aflase prin moara zvonurilor despre trecutul ei şi 
despre căsătoria cu Anton Magnus. 

Fosta Victoria Wetherell fusese debutantă în 1920 şi 
absolventă a şcolii Vassar, în apusul unei căsătorii de succes cu un 
membru al familiei Bingham din domeniul cosmeticelor, când 
Anton Magnus a apărut din senin şi, pur şi simplu, a smuls-o din 
braţele iubitoare ale familiei, înlăturând obiecțiile tatălui ei şi 
căsătorindu-se cu ea, în timp ce ea urmărea ca vrăjită, din culise, 
lupta particulară dintre cei doi bărbaţi. 

Căsătoria, legendară deja, a catapultat-o pe Victoria Wetherell 
la o faimă pe care nu şi-o închipuise posibilă, în ciuda trecutului ei 
privilegiat, mai ales că rudele ei dezaprobatoare îi preziseseră că 
asta va fi ruinarea ei. 


Lupta împotriva lui Anton Magnus îl distrusese moralmente 


pe Cartan Wetherell, după cum se vorbea, şi acesta a murit ca un 
om sfârşit, la scurtă vreme după căsătoria Victoriei, căci ea fusese 
unica lui fiică. De asemeni, violenţa apariţiei lui Anton Magnus în 
viaţa ei i-a secat ce mai rămăsese din personalitatea Victoriei, şi 
încă de atunci s-a aşternut praful peste căsătoria ei controversată. 
Ea fusese un specimen realmente slăbit al sexului ei, un mic spirit 
timid care bântuia prin camerele uriaşei lor case, în timp ce 
înălţarea familiei spre mărire o lăsa indiferentă. 

Naşterea copiilor ei a părut să completeze procesul de 
oboseală care începuse chiar din momentul căsătoriei, iar ea nu-şi 
revendica nicio autoritate asupra lor, predându-i în mâinile unor 
guvernante şi profesori de când erau mici şi lăsându-l pe Anton 
Magnus să-i disciplineze când era necesar şi să le îndrume cursul 
vieţii. Ca stăpână a casei, ea se limita la mărunte îndatoriri sociale, 
o strunire cam nesigură a servitorilor şi la lungi după-amieze 
petrecute la telefon în conversații cu mama ei sau cu puţinii veri 
Wetherell, demni de încredere, care însă nu o lua niciunul în 
serios. 

Ca un ţel fără valoare în sine, capturată în luptă şi apoi 
abandonată de armata care luptase din greu ca să o câştige, 
Victoria Magnus era un fel de scoică goală rămasă de pe urma 
războiului care îl aruncase pe adoratul ei tată împotriva lui Anton 
Magnus. Şi înțelegând lucrul acesta - pentru că, paradoxal, era o 
femeie deşteaptă - această cunoaştere nu făcuse decât să-i 
adâncească neputinta. 

Francie avusese o idee despre toate astea, înainte de ao 
întâlni pe bătrâna doamnă. Acum, făcând conversaţie cu ea, îşi 
dădu seama că Victoria Magnus ajunsese să nu reprezinte aproape 
nimic în umbra forţei teribile a soţului ei şi abia era capabilă să 


vorbească, având o voce foarte mică. Era politicoasă, posedând 


toate comportările sociale care se imprimă unor persoane cu 
originea ei. Dar părea atât de speriată de orice şi de oricine din 
jurul ei, încât lui Francie îi fu milă de ea. 

Francie nu putu să nu observe că bătrâna doamnă era 
alarmată în mod deosebit chiar de prezenţa ei la braţul lui Jack. 
Când ea şi Jack şi-au luat rămas bun, Jack explicându-i că mai erau 
o mulţime de persoane pe care Francie mai trebuia să le cunoască, 
în ochii mamei lui apăru o lumină de îngrijorare, poate chiar de 
dezaprobare. 

— Îmi imaginez eu oare unele lucruri, întrebă Francie când 
ieşiră din cameră, sau mama ta nu a fost prea bucuroasă să mă 
cunoască? 

Jack nu răspunse imediat. Se uită la grupul de care se 
apropia, lângă scara mare a sălii principale de bal. 

— Imediat vei afla răspunsul la întrebare, zise el. Îmi pare rău 
că eşti obligată să afli atât de multe despre drăgălaşa noastră 
familie şi atât de curând, dar te rog suportă alături de mine. 

Se apropiară de o tânără drăguță, cu păr castaniu şi ochi 
căprui, care se desprinsese dintr-un grup de oaspeţi şi veni spre ei 
să-l salute pe Jack şi să o cunoască pe însoţitoarea lui. 

Jack se aplecă să-i dea o sărutare feţei pe obrazul îmbujorat şi 
i-o prezentă lui Francie. 

— Belinda Devereaux, spuse el. Vreau să o cunoşti pe Francie 
Bollinger. Francie lucrează cu mine la un proiect pentru 
sucursalele din Europa. 

Se întoarse către Francie. 

— Belinda e una dintre cele mai bune prietene ale familiei 
noastre, zise el puţin jenat. 

El se scuză un moment şi le lăsă împreună pe cele două tinere 


femei. Francie încercă să facă o uşoară conversaţie cu Belinda 


despre corporație şi despre oaspeţii de la petrecere, dar Belinda i 
se păru jenată şi distrată, privirea ei urmărindu-l pe Jack în timp ce 
saluta nişte oaspeţi în partea opusă a camerei. După trei-patru 
minute, Francie se simţi uşurată văzându-l pe Jack că se întoarce şi 
o ia din nou de acolo. Aproape că putea simţi privirea Belindei în 
spate, când se îndreptară spre uşă să intre în altă cameră. 

— E foarte drăguță, zise Francie. 

Jack oftă. 

— Da, cred că este. 

Merseră un moment în tăcere. Apoi Jack îi făcu semn unui 
chelner în trecere pentru două pahare de şampanie şi o îndrumă cu 
abilitate pe Francie într-o cameră care, din întâmplare, era goală. 

— Camera asta nu se foloseşte niciodată pentru petreceri, 
spuse el. Se spune că e bântuită. Aici a avut loc o scenă de familie 
în timpul lui Vanderbilt. Oricum, stă nefolosită. Eu mă jucam aici 
când eram copil, când voiam să fiu singur. 

Îi făcu semn lui Francie către un fotoliu dublu, pentru 
îndrăgostiţi, şi se aşeză vis-ă-vis de ea, cu paharul de şampanie în 
mână. 

— Aş vrea să-ţi faci o idee despre ce se petrece aici, spuse el. 
Cu mult timp în urmă, tatăl meu a hotărât că cu îi voi lua locul la 
Magnus când el se va retrage. De asemeni, el a ales-o pe Belinda 
Devereaux s-o iau de soţie. Familia ei are mai multe puțuri de 
petrol şi mine de cupru decât oricine în ţara asta. Tata s-a gândit 
că o căsătorie între mine şi Belinda ar putea fi ceea ce le trebuie 
Industriilor Magnus. După cum ai putut vedea, el e obişnuit să-şi 
impună voinţa lui altor persoane. 

El oftă, puse jos paharul şi îşi trecu o mână prin păr. 

— L-am spus să se ducă la naiba, zise el. L-am mai spus că nu 


am să-l urmez ca şef la Magnus. Am avut o ceartă, nu glumă, în 


legătură cu toate astea. Chiar o serie de certuri, aş putea spune. În 
cele din urmă, am făcut un compromis cu un singur lucru, l-am 
spus că voi sta la corporație până când împlineşte el şaptezeci de 
ani. Asta îi va da suficient timp ca să găsească pe cineva care să-i 
preia funcţia. Eu mă voi duce în altă parte, dar voi continua să fac 
parte din Consiliul de conducere. Şi mă voi căsători cu cine-mi va 
plăcea mie - când o să vreau eu. 

Francie îl privi cu jenă, de parcă se întreba de ce îi spunea ei 
toate astea. 

— Aşa au stat lucrurile, concluzionă el. Bătrânul are şaizeci şi- 
a nouă de ani. Aşteaptă ca eu să mă răzgândesc. Îşi foloseşte 
vârsta tot mai înaintată ca pe o pârghie. Nici nu poţi şti cât e de 
deştept, Francie, cât de neobosit şi de inventiv e, ca să obţină ce 
vrea. Zâmbi. E un vechi jucător de şah. Ne-a învăţat pe toţi copiii 
să jucăm. Niciunul dintre noi nu l-am putut bate vreodată. Eu am 
fost cel mai aproape... 

Oftă din nou. Era clar că subiectul era foarte neplăcut pentru 
el. 

— În ce o priveşte pe Belinda, spuse încruntându-se, nu mă 
întâlnesc cu ea decât la ocazii ca aceasta. Dar ea nu se căsătoreşte. 
Aşteaptă. Aşteaptă ca şi toţi ceilalţi, să vadă dacă bătrânul va reuşi 
să se impună, în cele din urmă. Toţi cei care cunosc familia Magnus 
aşteaptă, ca un grup de spectatori, pentru că nu pot pricepe că 
cineva ar putea să i se împotrivească lui Anton Magnus. 

Francie se uită la el cu ochii ei limpezi. 

— De ce îmi spui mie toate astea? întrebă ea. Nu e treaba 
mea, nu-i aşa? 

El zâmbi cu tristeţe. 

— Vreau doar să înţelegi unele dintre privirile pe care le-ai 


sesizat în seara asta. Ca să înţelegi în ce te-am băgat. Oamenii mă 


văd cu o femeie tânără şi frumoasă ca tine şi limbile încep să se 
mişte. Mama te vede şi se îngrijorează. Apoi apare Belinda şi îţi 
aruncă priviri misterioase. Vreau doar să înţelegi că toate astea nu 
sunt legate de tine. Fac parte din nu prea frumoasa viaţă 
particulară a familiei Magnus. 

— Bine, zise Francie. Îţi mulţumesc că mi-ai lămurit lucrurile, 
dar zău că nu trebuia să o faci. Viaţa ta îţi aparţine. 

El se aplecă înainte. 

— Mai este încă un motiv, zise el. Ai făcut o muncă strălucită 
pentru compania noastră. De două ori până acum, ai dovedit că 
eşti o persoană deosebită, cineva care merită avansare şi 
responsabilitate. Acum, eu sunt cel care te-am ajutat în chestiunea 
cu Europa. Va veni în cele din urmă ziua când eu nu voi mai fi la 
Magnus, dar tu vei fi. Nu vreau ca asocierea ta cu mine să-ţi fie o 
piedică la vremea respectivă. Politica în corporație este un lucru 
periculos, Francie. Mai periculos decât îţi poţi da seama. Un lucru 
mărunt care se întâmplă azi poate să revină şi să te chinuie peste 
cinci ani, atunci când nişte indivizi şi-au schimbat poziţia. Oamenii 
care nu mă plac au memorie lungă. 

Francie se încruntă. 

— Eu nu trăiesc îngrijorându-mă de asemenea lucruri, spuse 
ea. Dacă se întâmplă ceva rău, fac faţă lucrului respectiv. Dar nu- 
mi pot trăi viaţa în umbra unor duşmani potenţiali. Tot ce pot face 
e să muncesc şi să sper. Eu nu încerc să fac rău nimănui. 

El zâmbi: 

— Te admir pentru asta. Este o atitudine care mă încurajează. 
Poate că nu e cea mai sigură, dar măcar e onestă. 

Francie îl studia, fascinată fără să vrea de frumuseţea lui. 
Acum putea vedea urmele eredității din partea mamei lui, la nas, 


bărbie şi păr. Dar, la fel ca şi trăsăturile pe care le moştenise de la 


Magnus, acestea erau total eclipsate de frumuseţea lui specifică, 
aşa încât părea că apăruse din nimic, un bărbat perfect, fără 
trecut, preocupat doar de viitorul pe care voia să-l domine cu 
puternica sa voinţă şi cu marele său talent. 

— Tatăl tău este un om puternic, zise ea. Am avut impresia că 
toată lumea de aici se teme de el, în afară de tine. Poate oare o 
singură persoană să aibă chiar atâta putere? 

Zâmbetul lui Jack dispăru. În ochi îi apăru o seriozitate 
adâncă. 

— Nici nu ştii câtă putere are, zise el. Şi cât e de periculos. 

Francie nu spuse nimic, dar studie expresia din ochii lui. Era 
în ea hotărâre şi provocare, de parcă ar fi ştiut cine era adversarul 
şi se hotărâse să-l învingă cu orice preţ. Părea că se bucură de 
bătălie. 

Francie simţi un fior rece, sesizând o trăire atât de întunecată 
şi de personală. 

În acelaşi timp, se întreba de ce nu se încrucişase încă în 
drumurile ei cu Anton Magnus, în seara asta. 

În acel moment, într-un birou liniştit, despărţit de restul casei, 
primarul New York-ului şedea spăşit într-un fotoliu foarte mare 
îmbrăcat în piele, uitându-se în sus la Anton Magnus. 

Cu toată poziţia lui, aproape că-l puteai vedea pe primar cu 
pălăria în mână. Arăta nervos, rugător. 

— Domnule Magnus, zise el, Anton... 

Folosi numele de botez al gazdei lui cu ezitare. Îi era imposibil 
să vadă în privirea de nepătruns a magnatului ce-i plăcea sau nu-i 
plăcea. Primarului nu-i surâdea rolul de solicitant, dar frebuia să-l 
joace până la capăt, în seara asta. 

— Anton, repetă el jenat, credeam că avem o înţelegere în 


legătură cu obligaţiunile. Aş vrea să pot pleca de aici în seara asta 


ştiind că pot să le spun oamenilor mei că eşti în spatele nostru. 
Pentru noi toţi, ar fi un lucru deosebit. 

Magnus pufăi din ţigara de foi, uitându-se în mod intenţionat 
în altă parte. Ochii lui aveau o privire stranie, rece, aproape 
neomenească în goliciunea ei. 

În spatele acestor ochi, Anton Magnus gândea cu mare 
claritate. 

Ştia că primarul se afla între ciocan şi nicovală. Balanța de 
plăţi a oraşului era din ce în ce mai nefavorabilă în ultimii cinci ani, 
iar structura haotică a impozitelor orăşeneşti şi ale statului, atât de 
prost administrate, atât de împovărate de fraude, încât au permis 
ca lucrurile să se înrăutăţească în loc să se îmbunătăţească. 

Era politica New York-ului în miniatură. Dar, în ultimii ani, 
soarta îi fusese potrivnică oraşului. 

Acum, Anton Magnus era distribuit în rolul salvatorului. El 
avea puterea să convingă un mare grup de investitori - cu toţii 
îndatoraţi faţă de el în diverse feluri - să pună câteva sute de 
milioane de dolari într-un fond special de obligaţiuni pentru a salva 
oraşul de la faliment. Tot ce avea de făcut era să spună un cuvânt. 
Dar obligaţiunile nu le-ar fi adus investitorilor un venit la fel de 
mare pe termen scurt, cât ar fi adus alte proprietăţi existente pe 
Wall Street în acest anotimp. Era pur şi simplu o chestiune de 
bunăvoință şi de mândrie civică. Şi de influenţă. 

Cu mult timp în urmă, când primarul era doar un consilier 
ambițios care aduna votanţi cu orice mijloace, îi trecuse prin cap 
să arunce cu noroi în corporaţia Magnus, ca fiind un monopol 
monstruos ale cărui evaziuni în ce priveşte impozitele făceau să 
sângereze de moarte oraşul. Îşi bazase prima campanie pentru 
funcţia de primar pe promisiunea că va lovi în magnații hoţi ai 


corporațiilor din oraş. Şi câştigase pe baza acestei platforme. 


În mod natural, odată ajuns în funcţie, promisiunile făcute în 
timpul campaniei electorale au fost uitate la fel de repede pe cât 
de iute mânca pateurile înaintea unei cine la Empire Room - 
primarul era un cunoscut gurmand, un bărbat solid, căruia îi 
plăceau mâncarea şi băutura - şi nu s-a mai vorbit despre ele. 

Dar Anton Magnus nu uita niciun lucru mărunt şi cu atât mai 
puţin o atitudine atât de negativă. Ştia că mulţi dintre suporterii 
primarului îl considerau încă un apărător împotriva răului marilor 
afaceri şi puteau face oricând presiuni asupra lui pentru a pune în 
aplicare cu mai multă hotărâre anumite legislații neplăcute, anti- 
monopoliste. 

Aşa încât Anton Magnus a aşteptat. El văzuse la orizont 
problemele băneşti ale oraşului, cu mult mai înainte decât 
planificatorii financiari ai acestuia. Şi îşi împinsese încet corporaţia 
într-o poziţie din care să poată exercita cea mai mare influenţă la 
momentul potrivit. 

Acum venise acel moment. Oraşul mai avea un an sau doi 
până la falimentul total, iar primarul venise să ceară în genunchi 
ajutor. Propriii săi consilieri îşi epuizaseră imaginaţia lor limitată, 
încercând să exploreze planuri alternative de salvare. Nu avea cui 
să i se adreseze, decât lui Magnus. 

Astfel că azi, datorită planificării lui atente de ani de zile, 
Anton Magnus era la cârmă. 

Acela era locul unde intenţionase totdeauna să fie. 

— Domnule primar, spuse el cu un respect pe atât de gol, pe 
cât de mieroasă îi era vocea. Îţi înţeleg situaţia. Şi aş vea să te ajut. 
Dar trebuie să înţelegi că le voi cere asociaţilor mei, care sunt 
investitori pricepuţi, să-şi investească banii în ceva care le va da în 
mod clar un câştig mediocru. În acest moment din istoria 


economică a ţării, înseamnă să ceri mult. 


— Fără ajutorul dumitale oraşul poate da faliment, zise 
primarul cu o urmă de irascibilitate. Era, prin natura lui, un 
luptător şi nu-i plăcea să fie lăsat în suspensie în modul acesta. Şi 
atunci, toţi vom fi la ananghie, continuă el. 

Anton Magnus îl săgetă pe primar cu o privire dură. 

— Nu toţi, domnule primar, zise el. Legile impozitelor sunt şi 
aşa oneroase în New York. Am oferte din California să construiesc 
un zgârie-nori pentru Industriile Magnus în centrul oraşului Los 
Angeles şi ne va fi permis să-l folosim practic fără chirie. Atât de 
tare ar dori prietenii noştri de pe Coasta de Vest ca Magnus să se 
mute acolo. 

Primarul roşi. 

— Sper că le-ai dat un răspuns negativ, zise el. 

Magnus îşi ridică o sprânceană neagră. 

— Bineînţeles că le-am spus nu, răspunse el. Dar ştii cum sunt 
afacerile, domnule primar. Un „nu“ de ieri, poate fi mâine un „da“. 

Primarul scoase o batistă şi îşi şterse fruntea. 

— Anton, zise el. Ce pot face ca să-ţi schimbi părerea? Ce pot 
face ca să te asigur de prietenia mea? Ştii cât de importante sunt 
Industriile Magnus pentru oraşul nostru. Am încercat, în decursul 
anilor, să te fac să înţelegi că ai în mine un prieten. 

— Nu ştiam că ai prieteni printre monopolişti şi magnati hoţi, 
zise Anton Magnus cu o ironie potolită. 

Primarul deveni şi mai roşu la faţă. 

— Doar nu vrei să spui că ai crezut ceva din toate astea? 
Anton, asta a fost doar o politică. Nu se poate să fi reţinut asta 
împotriva mea. 

Privirea lui Magnus se mută în altă parte. 

— Ce aş putea face? Te rog, Anton... zise primarul. 


Magnus îşi drese glasul. 


— Acţionarii mei se simt apăsaţi de legile impozitului care 
sunt aplicate companiei noastre, spuse el. Ei au sentimentul că nu 
o ducem aici, la New York, atât de bine pe cât am putea sau ar 
trebui s-o ducem. De exemplu, taxa de stat pentru câştigurile pe 
capital... 

Nu era nevoie să spună mai mult. Primarul ştiuse de la 
început că acea taxă va fi mărul discordiei. O semnase, devenind 
lege, în urmă cu un an, şi adusese oraşului milioane de dolari de la 
Magnus şi corporaţii similare. Era în prima linie de apărare a 
oraşului împotriva evaziunii fiscale. 

— A fost bună pentru oraş, Anton, zise primarul. Ne-a ajutat 
să încetinim alunecarea în jos. 

Magnus dădu din cap, ridicându-şi o sprânceană. 

— Totuşi, înţeleg problema ta, continuă primarul. Lasă-mă să 
discut cu oamenii mei, sunt sigur că s-ar putea face ceva. 

— Înainte de încheierea anului fiscal? întrebă încet Anton 
Magnus. 

— Absolut. Îţi dau cuvântul meu de onoare, spuse primarul. 

Anton Magnus se ridică şi întinse mâna. O tinu regeşte cu 
palma în jos, aproape de parcă s-ar fi aşteptat ca primarul să i-o 
sărute. Scrâşnind din dinţi, primarul îi luă mâna, o întoarse cu 
nouăzeci de grade şi i-o strânse călduros. 

— Apreciez înţelegerea ta, spuse Magnus. Înseamnă foarte 
mult. Am să mă întâlnesc cu asociaţii mei din corporație 
săptămâna viitoare şi am să văd dacă nu pot aranja ceva ca să te 
ajut cu obligaţiunile. 

— Mulţumesc, Anton. Mulţumesc mult. N-ai să regreţi 
niciodată asta, îţi promit. 

— Mai e încă ceva, zise Anton Magnus, de parcă îi mai venise 


un gând. Soţia mea e curioasă să vadă casa lui Gracie. Ştii cum 


sunt femeile. 

— Păi, bineînţeles, Anton! Primarului i se ivise ocazia pentru a 
face o mică favoare. Dacă aş fi ştiut! Am să vă invit imediat pe 
amândoi. Când ţi-ar conveni să vii? 

— Eu nu, zise Magnus. Doar soţia mea. Ar putea lua, eventual, 
masa de prânz cu soţia ta, domnule primar. Dar ştii cum e presa. 
Ar putea face câteva observaţii. 

— Desigur, spuse primarul. Am să-l pun pe secretarul cu 
presa să se ocupe de treaba asta. Vreau ca oraşul să ştie cât de 
importanţi sunteţi, tu şi doamna Magnus, pentru însăşi existenţa 
noastră. Va ti o mare bucurie. 

— Eşti foarte amabil, spuse Magnus. Atunci vei fi prezent să o 
saluţi? 

Primarul înghiţi în sec. 

— Din toată inima, spuse el. Lasă toate aranjamentele în 
seama mea. Am să sesizez ziarele din timp. 

— Bine, zise Anton Magnus, ridicându-se. Îmi pare bine că am 
lămurit lucrurile. Privi spre uşă. Mai am de dat câteva telefoane 
înainte de a ieşi după tine. Salut-o pe soţia ta din partea mea şi fă-i 
cunoştinţă cu doamna Magnus. Ne vedem peste câteva minute. 

— Desigur, zise primarul, ridicându-se să plece, cu toate că 
ştia că aceasta era o insultă la adresa funcţiei şi a persoanei sale, 
să-l dea afară în timp ce marele Anton Magnus rămânea în picioare 
în spatele biroului său. 

Dar nu avea de ales. Când închise uşa, el cântări incredibila 
putere a bărbatului pe care tocmai îl părăsise. Anton Magnus 
putea influenţa să se livreze oraşului un miliard de dolari într-o 
săptămână, dacă dorea. După cum putea şi să oprească suma, dacă 
socotea că nu era cazul să-şi acorde favoarea metropolei care se 


zbătea. 


Primarul se întoarse la petrecere, ştergându-şi fruntea, şi opri 
un chelner pe care-l văzu. Luă două pahare de Martini de pe tava 
chelnerului. 

Aproape înainte ca acesta să se îndepărteze, primarul 
terminase primul Martini şi lăsă paharul gol pe una dintre 
măsuţele de nuc stil George al III-lea din salon. Cealaltă băutură o 
luă cu el, când se duse să o caute pe soţia lui, ca să-i spună vestea 
cea bună. 

Într-un punct central din principala sală de recepţie, de unde 
porneau cele două scări curbe care duceau spre sala de bal de la 
etaj, se afla Gretchen Magnus Trowbridge, care saluta oaspeţii şi 
primea felicitări. 

Jack i-o prezentă pe Francie lui Gretchen, o femeie plăcută, în 
jur de treizeci de ani, cu voce moale şi surprinzător de timidă. 
Gretchen ar fi arătat ca o simplă gospodină puţin neglijentă, dacă 
nu ar fi fost machiajul complicat, coafura şi rochia de seară pe care 
o purta, şi pentru care nu se făcuse economie în privinţa 
cheltuielilor. Fetiţa dormea într-un bogat leagăn alături de ea, fără 
să-i pese de gala care se desfăşura în jurul ei. 

Francie auzise deja nişte poveşti despre cele două surori ale 
lui Jack, prin telefonul fără fir din birouri. Gretchen, sora mai 
mare, fusese prima născută a familiei şi, în mod normal, fusese 
sortită unei căsătorii strălucite. 

Gretchen fusese în copilărie o fetiţă liniştită şi manierată, dar, 
în adolescenţă, se dezechilibrase. Se răzvrătise, fugise de acasă de 
câteva ori şi făcuse asemenea scene cu părinţii ei, încât a trebuit 
să fie trimisă la o şcoală specială care era de fapt o şcoală ceva mai 
bună de corecție, pentru cei foarte bogaţi. 

Ca adolescentă, fusese foarte drăguță, cu păr roşcat, piele 


albă şi un corp plinuţ. Greşelile ei de la şcoală au dus în cele din 


urmă la o dramă de familie, care a avut loc cu un an înainte de 
debutul ei în societate. 

În timpul unei traversări a Atlanticului cu părinţii ei, întâlnise 
un tânăr. Era fiul unor liber-profesionişti care locuiau la Chicago. 
Gretchen a simţit o atracţie faţă de el, dar a ţinut-o în secret faţă 
de familie. 

Folosindu-şi inteligenţa considerabilă, şi-a moderat 
comportarea uşuratecă şi a reuşit să obţină mutarea ei la o şcoală 
bună de fete la Lake Forest, la nord de Chicago. Acolo s-a potolit, 
şi-a făcut prietene şi a obţinut rezultate bune la studii. Cei din 
familia Magnus erau atât de încântați, încât erau dispuşi să o lase 
să-şi termine studiile acolo. Ei cunoşteau multe familii de pe malul 
nordic care îşi aţinteau de la distanţă ochii pe Gretchen, aşa că se 
simțeau în siguranţă. 

Apoi urmă lovitura. Într-un sfârşit de săptămână de la şcoala 
de fete primi un telefon prin oare se anunţa că Gretchen dispăruse. 
Anton Magnus îşi trimise echipa lui de detectivi particulari să o 
caute şi, în final, fu descoperită în Wisconsin, aproape de graniţa 
canadiană, unde se bucura de o lună de miere interzisă, cu acel 
bărbat din Chicago pe care-l întâlnise pe transatlantic. Ei se 
căsătoriseră şi fugiseră, în urma unui aranjament, exact atunci 
când dispariţia lui Gretchen nu se observase în şcoală. Gretchen 
fabricase o scrisoare ce i-ar fi sosit de acasă şi în care se scria că 
trebuia să vină pentru zece zile într-o problemă de familie. 

Bineînţeles că Anton Magnus a văzut roşu în faţa ochilor, 
auzind asta. Căsătoria a fost anulată pe tăcute, cu consimţământul 
părinţilor băiatului. Gretchen a fost scoasă imediat din şcoala 
aceea, pentru că şi-au dat seama că ea se dusese acolo doar ca să 
fie aproape de frumosul ei. Toată povestea a fost înăbuşită, 


mulţumită influenţei lui Magnus asupra presei. 


Singura bubă era că Gretchen rămăsese însărcinată. Această 
problemă a fost rezolvată printr-un avort făcut în Elveţia. 

După acest episod, zilele de independenţă ale lui Gretchen se 
încheiaseră. Ea apărea cum se cuvenea la adunările de familie, şi-a 
terminat studiile la Vassar şi s-a măritat cu un bărbat ales de 
părinţii ei, Elliot Trowbridge. Căsătoria avea, în mod clar, o bază 
corporatistă şi socială, deoarece bogăţia familiei Trowbridge era 
legendară. 

Gretchen deveni o tânără femeie docilă, puţin grăsuţă, 
plăcută să stai de vorbă cu ea, dar niciodată prezentă în întregime, 
în expresia prietenilor ei. Îşi petrecea timpul făcând cumpărături 
nesemnificative şi primindu-şi familia şi prietenii, şi arătă o 
oarecare bucurie de viaţă doar în momentul când constată că e 
însărcinată cu primul ei copil legitim, bebeluşul a cărui existenţă 
era motivul petrecerii din seara aceea. 

Gretchen nu realizase nimic de la căsătoria ei încoace, cu 
excepţia îndeplinirii obligaţiilor ei sociale, şi a participării la unele 
acţiuni de ajutorare, dar îşi lua treaba în gospodărie în serios, 
aproape prea în serios. Casa ei era atât de curată, încât nimeni nu 
se simţea foarte confortabil în ea. Ea făcea curăţenie iar şi iar, 
ştergea praful din nou şi din nou. Soţul ei, un tânăr răsfăţat, care 
bea şi juca prea mult jocuri de noroc, nici nu părea să observe. Cei 
care o cunoşteau cel mai bine pe Gretchen o compătimeau. Vechea 
ei inteligenţă se observa doar în câte o remarcă incisivă, 
ocazională, despre ultimul spectacol de pe Broadway. Scrisorile pe 
care le scria prietenilor erau la fel de impersonale ca şi notele de 
serviciu. 

Dar părea emoţionată în legătură cu fetiţa ei. Prietenii şi 
familia socoteau că aceasta o va readuce la viaţă. Cel puţin aşa era 


de sperat. Ei vedeau apărând la Gretchen lipsa de curaj a rriamei 


ei. Ea părea atât de speriată de viaţă, atât de neîmplinită! Trist, 
cum se întâmplă cu atât de multe fete bogate, Gretchen avusese 
şansa să devină o persoană în sine şi îşi cheltuise se pare toate 
resursele în scurta ei revoltă din tinereţe. Nu-i mai rămăsese nimic 
decât să facă gesturile social vizibile de mamă şi de soţie. 

Deşi auzise despre trecutul nefericit al lui Gretchen, lui 
Francie îi plăcu imediat. Gretchen avea un aer pământean şi 
vulnerabil care o încântă. 

— Trebuie să fii emoţionată, spuse Francie, uitându-se la 
copilaşul adormit şi simțind o uşoară invidie faţă de mama aceea 
mândră. 

— A fost o aşteptare lungă, zise Gretchen. Am încercat mult 
timp, fără succes. Cred că am luat toate medicamentele care 
favorizează fertilitatea. Mă simt uşurată. 

Gretchen se încălzi repede în faţa lui Francie şi, curând, o 
brusc, o umbră îi apăru pe faţă, involuntar. Francie se răsuci să 
vadă ce anume o provocase. 

Anton Magnus apăruse din senin şi se apropia de fiica sa. 

— Bună, tată, zise Jack, interpunându-se între tatăl său şi cele 
două tinere femei. Aş vrea să ţi-o prezint pe Francie Bollinger. 
Francie, Anton Magnus. 

Aceasta era prima oară când Francie îl vedea de aproape pe 
marele Anton Magnus. Era un bărbat de înălţime şi constituţie 
medii, cu pieptul lat şi cu păr cenuşiu. Cu sprâncene negre, groase, 
şi ochi negri, strălucitori. Avea pielea bronzată. Arbora aceeaşi 
nemişcare impresionantă pe care o observase la şedinţa Consiliului 
de conducere. 

— Am auzit multe despre dumneata, îi zise el lui Francie. 


Raportul dumitale în faţa Consiliului a fost excelent. Ne aşteptăm 


de la dumneata la lucruri mari. Succes cu computerele alea ale 
dumitale. 

El îşi îndreptase deja atenţia din nou spre Gretchen, dar, în 
scurtul moment cât îi reţinu mâna lui Francie, ea simţi o uimitoare 
pătrundere a privirii lui, de parcă ochii lui îi străpungeau sufletul, 
punându-i o întrebare foarte directă, la care nici ea nu cunoştea 
răspunsul. 

— Gretch, i se adresă el fiicei lui, cum te simţi? Sper că 
petrecerea nu te oboseşte prea tare! 

Reacţia lui Gretchen la întrebarea lui fu uluitoare. Ea reuşi să- 
i comunice un „nu“ politicos, fără măcar să se uite la tatăl ei sau 
să-i vorbească. Ea privi pur şi simplu drept înainte, cu trăsăturile 
lipsite de emoție. Era o realizare uluitoare, care o impresionă pe 
Francie. 

— Copilul doarme liniştit? întrebă Anton Magnus aruncând o 
privire spre leagăn. 

Din nou Gretchen îi dădu răspunsul ei straniu, tăcut, cu 
informaţia de care avea nevoie, fără să-i recunoască existenţa. Ea 
îşi ţinea ochii aţintiţi undeva într-un punct, dincolo de micul lor 
cerc, în afară, acolo unde circulau oaspeţii din faţa ei. Anton 
Magnus se întoarse spre Francie. 

— E prima mea nepoată. Nu pot sta prea mult timp departe 
de ea. 

Tensiunea dintre tată şi fiică putea fi tăiată cu un cuţit. 
Gretchen nu se uitase niciodată în ochii tatălui ei, observă Francie, 
şi nu-i adresase nicio vorbă. Era ceva disperat şi încăpățânat în 
comportarea ei, un lucru dureros de suportat. 

Totuşi, aparenţa de solicitudine părintească a lui Anton 
Magnus nu se sinchisea. 


— Aş vrea să o ţin în braţe un moment, dacă se poate, spuse 


el. 

Gretchen se făcu palidă ca o stafie, dar nu se mişcă, în timp 
ce el se aplecă să ia copila adormită, ale cărei mâini micuţe se 
strângeau şi se desfăceau în timp ce era ţinută la pieptul bunicului. 
Tăcerea în micul grup era asurzitoare. Magnus îi mormăi copilei 
câteva cuvinte de neauzit, zâmbi şi o aşeză din nou în leagăn. Apoi 
se întoarse spre Jack. 

— Pot să-ţi vorbesc o clipă, fiule? întrebă el. 

Avu loc un schimb de priviri între tată şi fiu, care nu fu mai 
puţin remarcabil decât cel dintre Magnus şi Gretchen, dar cu totul 
diferit. Era o privire de înţelegere serioasă de la bărbat la bărbat, 
de parcă amândoi erau conştienţi de o importantă stare de lucruri 
care îi unea, fie că le plăcea sau nu. O privire care nu era lipsită de 
ostilitate, poate, dar totuşi o privire de implicare, ca aceea dintre 
două persoane unite fără voie într-o misiune prea importantă 
pentru ei ca să se mai gândească la faptul că nu se plăceau unul pe 
celălalt. 

Francie puse la păstrare această impresie şi îşi petrecu zece 
minute plăcute discutând cu Gretchen, care se relaxa vizibil după 
plecarea tatălui ei. Cu cât Gretchen se desfăşura, cu atât se arăta a 
fi o tânără femeie tulburată, dar foarte inteligentă şi plină de 
căldură. Ea şi Francie erau pe cale de a deveni prietene, când Jack 
reveni. 

— Mai sunt câţiva oameni pe care vreau să-i întâlneşti, îi 
spuse el lui Francie. Ne vedem mai târziu, Gretch. 

Deci acesta e nemuritorul Anton Magnus acasă la el, se gândi 
Francie. Avusese acum două ocazii să-l vadă pe Anton Magnus - 
bărbatul îndepărtat, tăcut de la şedinţa de consiliu, care îşi fuma 
ţigara lui de foi, în timp ce protejaţii săi nervoşi erau adunaţi în 


jurul lui, iar acum blândul pater familias, de care fiica lui cea 


măritată părea neobişnuit de înspăimântată. 

Francie putea să o simtă pe Gretchen urmărind-o din spate, 
uitându-se de la Jack la ea, cu acelaşi aer întrebător care se citea 
în ochii atâtor oameni în seara asta. Francie nu ştia cum să se 
simtă din această cauză. Se simţea flatată că era invitata unui 
bărbat tânăr atât de atrăgător şi interesant. Dar ceva în casa 
Magnus, adăugat la impresiile ei se la corporație şi de la oamenii 
cu faimă de aici, din seara asta, o făcea să se simtă foarte 
stingherită. Se gândi la oraşul ei de baştină din Pennsylvania şi pe 
moment ar fi dorit să fie din nou la intrarea din faţă, cu tatăl ei, 
unde totul îi era atât de familiar, iar căldura dragostei lui o făcea 
să se simtă atât de bine şi în largul ei. 

Jack o conduse uşor sus, trecând pe lângă câteva saloane în 
care oaspeţii vorbeau şi beau şampanie. 

— Cum ţi se pare până acum? întrebă el. 

— Ai o familie frumoasă, spuse Francie diplomatic. 

— Sunt toţi îngroziţi de bătrân, spuse Jack ridicând din umeri. 
Cu Gretchen e aproape o parodie. El i-a ales soţul, după cum îţi 
poţi închipui. Asta sărbătorim în seara asta, fructul peţitoriei lui. 
Sărmana Gretch nu l-a mai văzut pe Elliot Trowbridge din ziua 
naşterii copilului. E pe Riviera. E amator de jocuri de noroc. E trist 
- Gretch e o fată drăguță. Ea o să ajungă ca mama. Mi-e teamă că 
femeile nu-i pot face faţă unui bărbat ca tata. 

— Mie mi-au plăcut oricum, zise Francie cu un zâmbet. 

— Cel mai bun lucru vine abia acum, spuse el. Sau cel mai 
rău, depinde cum îl priveşti. 

El o duse să exploreze ceea ce păru un nesfârşit labirint de 
saloane, camere de zi, camere de lectură, toate pline de oameni 
frumos îmbrăcaţi, printre mobile la fel de frumoase. Părea în 


căutarea cuiva. Pe drum, o încântă pe Francie cu poveşti în şoaptă 


despre unii oaspeţi faimoşi ce erau prezenţi şi despre legătura lor 
cu Magnus de-a lungul anilor. 

El îi atinse cotul când intrară într-o cameră în care o femeie 
tânără, frumoasă, cu păr drept, blond, strâns la spate cu un clips 
cu diamant, discuta fumând o ţigară, cu doi-trei tineri captivaţi de 
frumuseţea şi de personalitatea ei. Ţinea un pahar de şampanie în 
mâna ei subţire, dar nu bea din el. 

Francie aproape că zâmbi, admirând-o. Niciodată nu văzuse 
întruchiparea feţei din clasa superioară, care avea toate avantajele 
şi grațiile. 

E Julie Magnus! Francie o recunoscu după fotografiile pe care 
le văzuse în presă - era aproape prea drăguță ca să fie reală. Era o 
femeie micuță, delicată, cu un corp perfect. Purta o rochie de la 
casa Dior, care îi sublinia talia fină şi braţele subţiri. Era în 
picioarele goale, căci îşi aruncase pantofii. Avea o piele ca de 
porțelan şi ochi albaştri, limpezi. Avea ceva languros, aproape 
static, în timp ce conversa cu cei trei tineri care tăceau şi erau 
hipnotizaţi de ea. 

Era ca o prinţesă cu suita ei. Julie era în mod clar obişnuită cu 
atitudinea de comandă decretată de frumuseţea şi de poziţia ei în 
viaţă şi îşi juca rolul fără niciun pas greşit. La fel cum Jack arăta 
uneori de parcă ar fi coborât de pe un tort de nuntă, Julie arăta de 
parcă ar fi sărit cu graţie de pe coperta revistei Vogue în salonul 
liniştit. 

Dar mai era ceva, greu se definit. Era un fel. De electricitate 
alarmantă în aer, de parcă tinerii frumoşi din jurul lui Julie îşi 
dădeau seama că, sub această sjprafaţă liniştită, pândea ceva 
periculos. Aveau un aer de aşteptare, chiar de teamă. 

Văzându-l pe Jack cu însoţitoarea lui, Julie se scuză şi veni în 


întâmpinarea lor. 


— Frate drag, spuse ea. Demult nu te-am văzut. 

Ea îl bătu familiar pe Jack pe obrazul lui frumos, cu o uşoară 
ironie în comportare. Apoi, ochii ei inteligenţi îi întâlniră pe ai lui 
Francie şi o privi curioasă. 

— Julie, asta-i fata despre care ţi-am vorbit, zise Jack, cu o 
notă de mândrie în glas. Francie Bollinger, sora mea Julie. 

— Nu-mi spune aşa, îl certă ea. Apoi, adresându-i-se lui 
Francie, zise: îi place să mă supere cu numele ăsta îngrozitor pe 
care mi l-au ales, când eram prea mică să mă pot apăra. De fapt, 
cred că cei din familia Magnus au bănuit că voi creşte şi mă voi 
căsători cu un Montague şi le voi strica planurile făcute în privinţa 
mea, spuse ea, zâmbind când îi întinse mâna. Fratele meu mi-a 
vorbit despre realizările tale. Auzindu-l vorbind, se pare că eşti cel 
mai grozav lucru care i s-a întâmplat companiei de când se ţine 
minte. 

— Mă îndoiesc de asta, spuse Francie, simţindu-i mâna mică 
într-a ei. Dar mă bucur să te cunosc. Am auzit atâtea despre tine... 

Vocea ei dispăru, căci pe buzele frumoase ale feţei apăru un 
zâmbet semnificativ. Niciuna nu trebuia să spună ce era clar - că 
orice ar fi auzit Francie nu putea fi decât ceva rău. 

Juliet Baker Magnus, conform unor zvonuri care scăpaseră de 
sub control cu prea mult timp în urmă pentru a fi înăbuşite acum, 
era chintesenţa feţei bogate, zvăpăiate, şi chiar mai mult decât 
atât. Fusese dată afară din tot atâtea şcoli la câte putuseră să o 
trimită părinţii ei. Avusese legături cu tot atâţia prieteni nepotriviţi 
pe câţi putuse pune mâna. Era, ca de obicei, între două colegii, 
cerându-i-se să părăsească în linişte colegiul Smith, după ce 
avusese o legătură cu un profesor de franceză care nu a putut 
rezista frumosului ei trup micuţ şi farmecelor ei sinistre. 


Încă de la vârsta de nouă sau zece ani, fusese implicată în tot 


felul de încurcături specifice fetelor bogate. Fusese prinsă furând 
în magazine. Fusese arestată pentru ultragiu în public. Fusese 
admonestată pentru glume violente făcute în şcoli, inclusiv cea 
când a dat foc colecţiei de peruci a directoarei, la Academia pentru 
fete a domnişoarei Compton. 

De îndată ce a obţinut carnetul de conducere, începu să 
distrugă maşinile familiei Magnus, aducând daune costisitoare unei 
colecţii de automobile Bentley, Rolls-Royce, Ferrari şi Mercedes, 
listă prea lungă pentru a o înşira pe toată. Odată, a rănit serios o 
femeie în timp ce conducea beată. A existat un proces împotriva 
familiei, dar avocaţii bine plătiţi ai lui Magnus au reuşit să-l 
soluţioneze prin înţelegere şi să înăbuşe toată povestea. Când Julie 
ajunse la adolescenţă, alcoolul devenise o parte integrantă a vieţii 
ei. Apărea beată în public, producea tulburări care atrăgeau poliţia 
şi apoi îi ataca pe ofiţeri, verbal şi chiar fizic. Se zvonea că 
experimentase droguri periculoase, inclusiv cocaină şi benzedrină, 
care erau atât de uşor de obţinut prin reţetă de către femeile care 
doreau să slăbească, şi care se găseau în dulăpioarele de 
medicamente ale tuturor celor pe care le cunoştea. 

Proasta comportare a lui Julie era obişnuită şi aproape 
calculată. Ea nu făcea niciodată u efort serios de a scăpa să fie 
descoperită în escapadele ei. De fapt, era aproape un geniu în a se 
lăsa prinsă. Prietenele ei de şcoală, mai respectabile sau temătoare 
de pedeapsă, renunţaseră demult să se asocieze la glumele ei, 
pentru că era sigur că va fi prinsă, şi, odată cu ea, vor fi şi ele 
implicate. Rezultatul a fost că însoţitoarele ei proveneau din clase 
sociale din ce în ce mai joase - fete turbulente ca ea însăşi sau fete 
prea proaste că să facă altceva mai bun decât să i se alăture. Fete 
ce trăiau în promiscuitate, autodistrugătoare, aflate prin firea lor 


în afara legii ca şi ea. 


Acum, că era mai în vârstă, ducea o viaţă dublă în ceea ce 
privea sexul opus. Adesea se întâlnea cu tineri din cele mai bune 
familii, care nu puteau rezista combinației între frumuseţea ei şi 
numele lăudat de Magnus şi o considerau, în ciuda comportării ei, 
o parteneră pentru oricine avea curajul să încerce să o manevreze. 
În acelaşi timp, se înconjura de nişte gigolo, de gurăcască şi de 
drojdia societăţii înalte, care o însoțeau în aventurile ei cele mai 
dezgustătoare. 

Activităţile ei în afara casei familiei Magnus erau prea 
extravagante pentru a fi descrise într-o conversaţie politicoasă. 
Aluneca tot mai jos, deşi nu avea cazier la poliţie, în ciuda zecilor 
se arestări, mulţumită influenţei tatălui ei la Poliţia din New York. 

Singurul lucru pe care reuşise să-l ocolească era acela de a 
rămâne însărcinată. Dacă aceasta se datora controlului sarcinilor, 
unei caracteristici fizice sau unui noroc orb, nimeni nu ştia. 

Având toate aceste bârfe în minte, Francie fu mirată de 
siguranţa şi de politeţea tinerei din faţa ei. Trăsătura cea mai 
vizibilă a lui Julie Magnus, în afara frumuseţii, era foarte clara ei 
inteligenţă. Jack se scuză că trebuie să se ocupe de nişte oaspeţi, 
aşa că Julie făcu o mică plimbare cu Francie, lăsându-i pe cei trei 
tineri uluiţi, şi o întrebă pe Francie despre munca ei. 

Spre uimirea lui Francie, Julie ştia despre Şcoala Moore şi 
avea suficiente cunoştinţe despre ştiinţa computerelor, dat fiind că 
o studiase la Smith cu un tânăr profesor care considera că ele vor 
fi valul viitorului. Mai mult încă, era foarte caldă. Avea un mod de a 
asculta cu seriozitate orice spunea Francie şi de a reacţiona cu o 
înţelegere care arăta că, oricât era de încurcată în viaţa ei tulbure, 
o asculta pe Francie cu adevărat şi era interesată real. 

Când o întrebă dacă îi place să lucreze la Magnus, Julie se 


arătă a fi alături de ea, când Francie atinse subiectul atitudinii 


meschine a corporației faţă de femei. 

— Ai curaj, zise Julie. Este o junglă în care bărbaţii au toate 
armele. Foloseşte-ţi mintea, ca să reuşeşti. Animalul corporatist 
este ambițios şi nemilos, dar îi lipseşte inteligenţa. Asta este în 
favoarea ta. 

Arătă spre picturile de neevaluat de pe pereţii holului şi spre 
măsuţele fixe. 

— Observă portretele noastre, zise ea cu un zâmbet trist. Nu 
prea seamănă cu noi, nu-i aşa? Asta-i pentru că toate reprezintă 
persoane din familia Wetherell. Noi nu putem arăta portrete ale 
familiei Magnus, pentru că sunt toţi ţărani decedați, îngropaţi cine 
ştie pe unde. Vezi, avem aici tot ceea ce însoţeşte o origine veche, 
cu excepţia tocmai a acestei origini. lar tatăl meu ar v'ea ca lumea 
să uite asta. 

— Nimeni n-ar crede aşa ceva, uitându-se la tine, zise 
Francie. Eşti atât de... mă rog, sunteţi oameni care arată atât de 
distinşi. 

La aceasta, în ochii lui Julie apăru o privire curioasă, ce 
străluci o clipă şi apoi dispăru. 

— Ei bine, venim dintr-un şir lung de bandiți şi de ucigaşi, 
zise ea. Sau cel puţin aşa îmi imaginez eu originea noastră. În 
venele tatălui meu, trebuie să fie ceva dintr-un ucigaş, din moment 
ce ne-a adus atât de departe. 

Din nou ceva neobişnuit se zări în irişii ei albaştri ca gheaţa, 
ca o gheară de pisică. Era un resentiment adânc faţă de familia ei, 
faţă de tatăl ei, îmbinat cu o adimraţie involuntară. De parcă însuşi 
edificiul pe care îl ura era atât de mare, atât de copleşitor, încât nu 
se putea opri să nu-i respecte puterea. 

— Suntem cu toţii mândri de Gretchen că a reuşit să 


conceapă un copil cu soţul ăla al ei, conchise ea. Dar Anton 


Magnus încă nu are un nepot, un băiat, care să-i ducă mai departe 
numele, nu-i aşa? Trebuşoara asta îi revine frumosului meu frate. 

Ea o întrebă pe Francie despre viaţa ei şi păru surprinzător de 
dornică să audă mai multe despre ea. 

Francie îi povesti pe scurt despre moartea mamei ei, despre 
existenţa liniştită a tatălui ei, despre anii de la universitate - şi o 
văzu pe Julie ascultând cu un fel de pasiune tăcută. 

— Ei, nu e o viaţă prea interesantă, râse Francie, simțindu-se 
în largul ei pentru că văzuse interesul neobişnuit al celeilalte 
femei. 

— Dimpotrivă, spuse Julie. Este tipul cel mai interesant de 
viaţă - şi cel mai neobişnuit. O viaţă fericită. E un lucru rar ăsta, 
Francie - pot să-ţi spun Francie? - mai rar decât crezi. 

— Sigur, spune-mi Francie. 

— Poate luăm masa la prânz împreună, odată... începu Julie să 
zică. 

Francie era gata să răspundă, când văzu schimbându-se 
expresia feţei, atât de brusc încât şterse complet cele spuse mai 
înainte. 

Julie părea atentă, în defensivă, şi într-un fel înspăimântată. 
Atmosfera prietenoasa care le unise pe cele două tinere femei 
dispăruse. A Francie se întoarse să urmărească direcţia privirii ei 
în spate, îl văzu pe Anton Magnus şi pe Jack apropiindu-se. Tatăl, 
cu vreo optsprezece centimetri mai mărunt decât fiul său, ţinea 
mâna pe umărul lui Jack şi îl îndruma spre cele două fete. Se pr’ a 
simţi puterea prezenţei lui Anton Magnus în timp a-l ţinea pe fiul 
lui, deşi Jack, atât de înalt, de atletic, de mândru, părea că se lăsa 
condus doar din respect şi nu din timiditate. 

În timp ce ei se apropiau, Francie putu vedea, ca un val ce 


trece peste un desen de nisip pe care îl şterge, asemănarea dintre 


Jack şi tatăl lui, greu vizibilă, dar totuşi existentă. În acel moment, 
ereditatea Magnus îi unea pe cei doi bărbaţi printr-o legătură 
secretă. Totuşi, Jack părea să şteargă asemănarea printr-un şiretlic 
al ţinutei lui, de parcă ar fi fost o pată pe care voia să o înlăture de 
pe pielea lui. 

Jack îi zâmbi lui Francie. 

— Ce-i asta? întrebă el. Te-am lăsat singură? Nu se poate aşa 
ceva. 

Surprinsă, Francie se întoarse să-i vorbească lui Julie. 

Dar nu mai era nimeni acolo. La apropierea tatălui ei, Julie 
Magnus dispăruse pur şi simplu. 

Restul serii trecu într-o plăcută strălucire, cu şampanie, 
muzică de la distanţă şi conversaţie liniştită. Jack era o gazdă atât 
de perfectă, încât Francie s-a simţit cu adevărat în largul ei. Începu 
să se simtă mai aproape de el, deşi ocaziile de a duce o conversaţie 
particulară erau limitate din cauza numeroaselor persoane cu 
faimă sau importante, cărora le-o prezentase. 

Singura notă neplăcută din restul serii petrecerii veni ca o 
totală surpriză pentru Francie. 

Ea şi Jack treceau prin coridorul de la etaj pe lângă un salon 
mare, când au simţit că un lucru rău se petrece înăuntru. Jack 
atinse braţul lui Francie, ca să o reţină. 


— Lasă-mă pe mine să văd ce se întâmplă, zise el. Aşteaptă- 


El dispăru în salon, unde se putea auzi acea tăcere şocantă, 
care urmează totdeauna după o scenă. Francie rămase în coridor, 
întrebându-se ce putea fi oare. 

Un moment mai târziu, Jack apăru cu sora sa, Julie, în braţe. 
El o ducea spre scara ce dădea spre dormitoare. 


Doi dintre cei trei tineri care fuseseră mai devreme cu ea îl 


urmăreau cu teamă fascinată pe al treilea dintre ei, care îl însoțea 
pe Jack pe scară. 

Francie se uita uluită şi nedumerită. Julie nu leşinase, dar 
trupul ei era complet inert. Părea paralizată. Totuşi, se putea simţi 
o vo'nţă şi o intenţie obscură dincolo de starea ei apatică. 

Francie întâlni privirea lui Julie, în timp ce Jack trecu pe lângă 
ea. Irişii albaştri deveniseră opaci. Nu era nicio urmă de 
recunoaştere. Parcă Julie se uita la cineva cu totul străin. 
Transformarea era uluitoare şi stranie. Jack ţinea în braţe un robot, 
un cadavru. 

— E bolnavă? îl întrebă Francie pe unul dintre cei doi tineri. 

— Nu, doar beată, spuse el. Poate a mai adăugat şi o pilulă 
sau două la reţetă, ceva mai devreme, în seara asta. Lucrul ăsta 
nu-i face bine. 

Francie tăcu. I se părea că, doar cu câteva momente în urmă, 
conversase cu o foarte atentă şi fermecătoare Julie Magnus. 

— Asta... i se întâmplă des? mai întrebă ea. 

Tânărul ridică din umeri. 

— De fiecare dată când este o petrecere aici, spuse el. Se 
prăbuşeşte, conform programului, aproximativ la miezul nopţii. 
Părinţii ei au învăţat să-i ţină pe oaspeţii mai importanţi mai 
departe, înainte de ora vrăjitoarelor. 

El observă aerul uluit al lui Francie. 

— Nu te îngrijora, făcu el. O să fie bine mâine dimineaţă, 
după o băutură cu suc de roşii şi câteva aspirine. Asta-i modul lui 
Julie de a se distra. 

Francie reuşi să zâmbească. Îi veni în gând că trupul inert al 
lui Julie Magnus era o neplăcere deliberată creată părinţilor ei, 
care şi acum erau cu oaspeţii lor, doar cu o cameră sau două mai 


departe. Acest gând era interesant din punct de vedere psihologic, 


dar vederea lui Julie în ameţeala ei drogată o zguduise pe Francie. 
Era o viziune asupra dezintegrării voite a unei fete drăguţe şi 
talentate. Francie va avea probleme să şi-o scoată din minte. 

După câteva minute, Jack se întoarse. 

— Îmi cer scuze pentru sora mea, zise el. Hai să ne ducem la 
o distanţă sigură de scena crimei. 

O luă de braţ şi o conduse departe de coridorul încă 
aglomerat, unde ea îl aşteptase. Se îndreptară spre o aripă mai 
liniştită a casei. Ea se gândi să-l întrebe de motivul prăbuşirii 
bruşte a lui Julie, dar el nu părea să dorească să discute despre 
asta. 

— Aici, zise el. Hai să-ţi arăt unul dintre locurile mele secrete. 

El o duse printr-o serie complicată de camere, inclusiv un 
dormitor, o debara mare şi un fel de cămară. Ea îl urmă 
ascultătoare, speriată de cotloanele fără de sfârşit ale casei. 

Ajunseră pe un mic palier din spatele unei ferestre interioare, 
rotunde, care dădea spre sala principală de bal. Îi puteau vedea pe 
toţi oaspeţii circulând, cu Anton Magnus acum în centru, discutând 
prieteneşte cu un bărbat ce părea un fel de ambasador. 

— Vedere nemaipomenită, nu-i aşa? întrebă el. Anton Magnus 
şi lumea lui. Ridică din umeri. Aparenţele te pot păcăli. Aceasta 
este cea mai mare şaradă pe care o vei vedea vreodată. 

— Nu-ţi place foarte mult tatăl tău, nu-i aşa? întrebă Francie 
liniştit. 

Brusc, el păru foarte serios, aproape sever. Îi Drinse ambele 
mâini. 

— Ascultă-mi sfatul, Francie. Să nu intri niciodată în raza lui 
de acţiune. Nimeni nu are de-a face cu tatăl meu, fără să fie lovit. 
Asta e legea junglei. Să ţii minte întotdeauna. 


Aspectul feţei lui era straniu, plin de ceva între ură şi respect 


nedorit. 

Apoi se îmblânzi, când se întoarse spre ea. 

— Mi-e teamă că te dezgustăm, zise el. Bogaţi decăzuţi şi 
toate celelalte. 

Francie clătină din cap în umbră. 

— Nefericirea mă face nefericită, spuse ea. Nu-mi place să mă 
gândesc la faptul ca tu te afli într-un loc unde nu vrei să fii. 

El se uită în jos, la mulţimea de oameni. 

— Oricum, n-o să mai fiu pentru multă vreme, mormăi el. 

Brusc i se lumină faţa. 

— Mă gândesc, spuse el. Când o să plec, poate ai putea să vii 
cu mine. Vreau să spun, dacă o să merit să faci asta. Am să am 
nevoie de atâţia oameni străluciți pe câţi voi putea pune mâna, 
când va veni vremea. Poate te voi putea atrage. 

Francie zâmbi. Nu găsea niciun răspuns. 

— Vezi, nici eu nu vreau ca tu să fii nefericită, zise el. Tu nu 
aparţii lumii lui Anton Magnus. 

Ea nu spuse nimic. 

El privi în jos la oaspeţi. 

— Când eram copil, continuă el, am fost primul care a 
descoperit locul ăsta. Gretchen n-a ştiut niciodată despre el. Cred 
că nici părinţii mei nu-l ştiau. Nimeni, în afară de arhitect, nu-l 
cunoştea, decât poate nişte bătrâni din familia Vanderbilt, când 
erau şi ei copii. Veneau aici şi-i spionau pe adulţi, când aveau 
petreceri. Doamne, atunci mi se păreau ceva regesc. Balurile, 
orchestrele, rochiile frumoase ale femeilor, muzica urcând aici 
plină de ecouri. În zilele acelea, credeam că viaţa e magică. 

Arăta gânditor. Durerea era vizibilă pe faţa lui. Se întoarse 
spre Francie. 


— Mi-ar fi plăcut să fi fost şi tu aici, atunci, zise el. 


Vorbele acestea o întristară. Brusc, ea îşi dădu seama ce viaţă 
singuratică putea avea un băiat în lumea lui Magnus. 

Acum, el o privea adânc în ochi. 

— Să doreşti nu este un remediu, bănuiesc, comentă el. 

Ea îi atinse obrazul cu un gest reflex de simpatie. 

Îi simţi mâna pe umărul ei, degetele lui mângâindu-i uşor 
gâtul. O cuprinse o lâncezeală stranie, blândă şi seducătoare. Apoi, 
dintr-odată, ca printr-un magnetism a cărui existenţă nu o bănuise 
până atunci, se trezi în braţele lui, strângându-se aproape de el, cu 
buzele deschise pentru a primi sărutul cel mai adânc pe care-l 
simţise în viaţa ei. 

Braţele ei îşi găsiră drumul în jurul taliei lui şi se apropiară 
tot mai mult unul de altul, sărutul lui umplând-o de valuri de 
flăcări, în timp ce duritatea trupului lui se apăsa tot mai dornic Ade 
ea. Spasme de slăbiciune îi cuprinseră picioarele. În acel moment, 
ea simţi maniera lui protectoare transformându-se în esenţa nevoii 
bărbatului, iar ea nu avea nicio apărare împotriva lui, căci trupul ei 
aşteptase acest moment de când îl văzuse în uşa apartamentului 
lui, în urmă cu două săptămâni. Ea îi visase sărutul cu toate 
simţurile, fără ca gândurile ei conştiente să-şi dea seama vreodată 
de asta. 

Ea nu încercă să reziste sau să se retragă. Degetele ei îşi 
găsiseră drumul spre părul lui şi se îngropaseră încântate în el, în 
timp ce el o ţinea mai aproape. 

Ea începu să-şi dea seama că pasiunea ei era mai periculoasă 
decât bănuise. Voia să-i dea drumul, chiar să-l forţeze să se 
îndepărteze. Dar trupul ei reuşise cumva să-l atingă în toate 
locurile cruciale, coapsă lângă coapsă, sânii apăsaţi pe pieptul lui, 
şolduri care îl mângâiau, vorbindu-i în limba lor proprie despre 


pielea moale de sub ţesăturile care o acopereau şi despre esenţa ei 


femeiască, dornică, profundă şi caldă. 

Brusc, mâinile lui ajunseră sub talia ei, trăgându-l spre 
mijlocul lui cu o foame îngrozitoare. Flacăra din interiorul lui sări 
repede sub pielea ei şi, deodată, cu un spasm al forţei primordiale, 
geamătul extazului ieşi de pe buzele ei, un cântec irezistibil al 
încântării care murea lângă pieptul lui, în timp ce trupul îi tremura 
în îmbrăţişarea lui. Şocată de ea însăşi, îl ţinu aproape ca să nu-i 
vadă faţa. Răsuflarea ei întretăiată era singurul sunet ce se auzea 
între ei. 

În cele din urmă, el o eliberă. Îi văzu faţa apărând ca o 
fantomă din întuneric, dar nu mai uşor de înţeles decât fusese 
înaintea acestui sărut fatal şi minunat. 

El îi dădu drumul, dar îşi menţinu mâinile pe umerii lui. 

— Îmi pare rău, spuse el. N-ar fi trebuit să fac asta. Abia mă 
cunoşti. 

— Nu... n-ai pentru ce să-ţi ceri scuze, zise ea. Eu ar trebui să 
fiu cea care să se scuze. Sunt - mă rog - sunt o fată de modă 
veche. Nu cred că am obiceiul să mă arunc asupra bărbaţilor. N-o 
să se mai întâmple a doua oară. 

Ea întoarse capul, dar el îi atinse bărbia ca să-i încline capul 
spre el. Zâmbetul lui era atât de înţelegător, încât ea reuşi să-i 
răspundă la fel. Mâna ei, cu o timidă voinţă proprie, trecu de pe 
umăr spre ceafa lui şi îl mângâie cu familiaritate. Îi îndreptă 
cravata. 

— Ai ruj pe buze, remarcă ea. 

— Zău? întrebă el de parcă ar fi fost încântat de această 
informaţie. 

Ea îi luă batista din buzunar şi îi şterse buzele. Chiar şi acest 
contact i se părea supărător de intim. Înainte ca ea să-i 


împăturească batista şi să i-o pună la loc în buzunar, el îi prinse 


încheieturile mâinilor, o ţinu imobilă şi o sărută din nou, mai cast 
de data asta, dar nu mai puţin seducător. 

După aceea, ea i se uită în ochi. 

— Ar trebui să ne întoarcem, zise ea. Părinţii tăi se vor 
întreba unde suntem. 

El se încruntă. 

— Cred că ai dreptate. 

— Sunt în dezordine? întrebă ea. Trebuie să mă duc să mă 
aranjez? 

— N-ai nevoie de nimic, răspunse el. Eşti perfectă. 

El o privi. Părea intrigat, curios. Totuşi, ceva din expresia lui 
anterioară, de tristeţe tinerească, rămăsese. Îi atinse obrazul cu un 
deget şi îl trecu prin păr, făcând-o să închidă ochii de plăcere. Apoi 
o lăsă. 

Ea se simţea nesigură pe picioare când plecară de pe palier. 
Văzuse mai mult din lumea lui Magnus decât se aşteptase, iar sub 
forma frumosului Jack Magnus, această lume o atinsese deja acolo 
unde nu intenţionase să fie atinsă. 

Când Jack o conduse acasă, ea se simţi uşurată că lăsa în 
urma ei această lume. Dar când el o sărută de noapte bună, ea se 
întrebă dacă o lăsase în urmă într-adevăr. Pentru că părea că se 
instalase prea intim într-o parte a ei, prea vulnerabilă ca să o dea 
afară iar. 

Când căzu într-un se iln neliniştit, cu aroma şi cu gustul lui 
Jack Magnus în ea, Francie simţi că, pentru prima oară în viaţa ei, 


ştia ce înseamnă să trăieşti în mod periculos. 


CAPITOLUL 10 


La ora două treizeci în d'mineaţa aceea, Julie Magnus auzi o 
bătaie uşoară în uşă? 

Ştia că se terminase petrecerea, ti auzise plecând pe ultimii 
oaspeţi, pentru că se trezise la o oră după ce Jack o depusese pe 
patul ei. Ameţeala după şampanie nu ţinea prea mult. I se părea că 
se înalţă ca un zmeu, exact atâta timp cât să provoace în fel de 
tulburare - apoi beţia dispărea, lăsând-o sleită şi cu dureri de cap, 
culcată în pat. 

În seara asta se întâmplase la fel ca în toate celelalte. Când se 
trezise, luase câteva aspirine şi îşi îmbrăcase pijamaua. Apoi se 
băgase în pat şi aşteptase somnul, ameţită dar incapabilă să 
adoarmă. Auzi casa devenind mai tăcută în jurul ei, în timp ce 
servitorii curăţau după petrecere. Se gândi la oamenii pe care îi 
văzuse în seara aceea şi la neplăcerea pe care o provocase şi se 
uită aiurea neştiind ce să creadă despre toate, dar aşteptând ca 
aripa uitării să vină spre ea, lucru ce putea Jura încă ore întregi. 

Bătaia uşoară în uşă o făcu să se încordeze. Nu zise nimic. 

Încet, cu ezitare, uşa se deschise. O siluetă intră în cameră şi 
închise uşa cu un zgomot uşor. I se păru că îl aude închizând uşa 
cu cheia. 

— Juliet... 

Era aceeaşi voce dintotdeauna, plină de scuze că o 
deranjează, plină de reproş timid, de preocupare pentru 
bunăstarea ei şi, mai presus de toate, de tristeţe pentru starea în 
care ajunseseră lucrurile. 

Ea nu scoase o vorbă. 

Tatăl ei înaintă şi se aşeză pe marginea patului. 


— Juliet, spuse el, cum te simţi? 


Ea îi simţi degetele încercuindu-i mâna. Se încordă, dar nu 
spuse nimic. 

— Fratele tău s-a scuzat în locul tău, continuă el. Nu cred că 
cineva te învinuieşte. 

Ea nu voia să vorbească. Tăcerea se întindea jenantă între ei. 

— Ştii, spuse el mai departe, toată lumea te place, Juliet. Toţi 
prietenii noştri. Nu trebuie să te dai în spectacol. Toată lumea te 
respectă. Eşti un om bun. Ştim cu toţii asta. Dacă te-ai respecta tu 
însăţi maiămult... 

Ea se uită la silueta lui în întuneric. Îi simţi aroma familiară 
de coniac, colonie scumpă şi ţigări de foi fine, care o fascina când 
era fetiţă mică şi şedea pe genunchiul lui când el citea ziarul. 

— Când erai mică, spuse el, de parcă îi citea gândurile, eram 
atât de mândri. Nu-mi puteam crede ochilor. Gretch era deja o fată 
mare, iar Jack era la şcoală. Şi iată a venit acest mic pachet de 
drăgălăşenie blondă... Erai ca o mică zână din basme în mijocul 
nostru. 

El tācu. Nu-i dădu drumul la mână. Palma ei era transpirată, 
dar a lui era uscată, uscată şi calmă, ca întotdeauna. Ea îi asculta 
vorbele cu un fel de fascinaţie dureroasă. Le auzise de multe ori 
înainte. 

— Încearcă să te adtşy-i, Juliet, spuse el. Încearcă să fii fata 
care meriţi să fii. Nu reținem împotriva ta faptele din trecut. Lucrul 
important este să laşi în spate trecutul şi să te gândeşti la viitor. 
Poţi să faci orice vrei, să fii orice doreşti. Nu vrei să te gândeşti la 
asta? 

Avea prea mult tact ca să-i spună că ea îşi ruina singură viaţa 
cu acei tineri fără valoare, adepţi ai promiscuităţii, pe care şi-i 
alegea ca parteneri. De fapt, când îi aducea acasă, el era amabil şi 


politicos cu ei, ascunzându-şi bărbăteşte dezgustul. Anton Magnus 


era întruchiparea tactului. Şi chiar atunci când fiica sa îl împingea 
spre limitele răbdării, el îşi păstra calmul. 

— Mama crede că ai nevoie de o schimbare a atmosferei, zise 
el. N-ai vrea să pleci la Biaritz câteva săptămâni? Stai şi mai mult, 
dacă vrei. la-ţi o prietenă cu tine. Aş putea găsi timp s-o aduc şi pe 
mama, într-un sfârşit de săptămână. Îţi simţim lipsa când eşti 
plecată mai mult timp. 

La aceste vorbe, ea se încordă, dar îşi lăsă mâna în mâna lui, 
urmărind-o cum zăcea acolo, cu ochi pe care el nu-i putea vedea în 
întuneric. 

— Bine, am să te las să te gândeşti la asta, spuse el. Vreau să 
fii fericită, Juliet. Să ţii minte asta. Eşti fata noastră cea frumoasă 
şi vrem doar ce-i mai bun pentru tine. 

El atinse pătura la gâtul ei şi o trase încet în jos. Apăru bluza 
ei de pijama, o strălucire albastră în întuneric. Era o pijama de 
modă veche, de flanel, aproape ca a unei fetiţe. 

— Spune că o să încerci, o rugă el. 

Ea nu spuse nimic. El întinse mâna spre primul nasture al 
hainei de pijama şi îl descheie. 

Apoi, încet, îi desfăcu şi pe ceilalţi. Ea se uită în tăcere cum i 
se dezgoleau sânii pentru el. 

— Juliet, frumoasa mea Juliet, spuse el. 

Ochii ei erau larg deschişi, uitându-se goi în întuneric. Ea nu 


se mişcă atunci când el se aplecă să-i sărute sfârcul. 


CAPITOLUL 11 


În camera de zi din micuța casă de ţară erau trei fju soane. 
Mama şedea într-un vechi scaun cu spătar înalt} tricotând. Fiica, 
în vârstă de paisprezece ani, era culcată pe burtă pe covorul ţesut 
din cârpe, mozolind în gură creionul, în timp ce citea din cartea de 
istorie, H picioarele goale ieşindu-i din jeanşi, călcâiele clătinându- 
se în aer în timp ce se conceptra la notițele pe care le făcea. 

Tatăl şedea pe canapea, în hainele de lucru, ignorând dioul 
care murmura în timp ce el îşi privea familia. Nici soţia şi nici fiica 
nu se uitau în sus ca să-i vadă aerul de sfârşeală din ochii lui 
cenuşii. 

Era un bărbat mare, impresionant prin înălţimea şi ţinuta lui. 
De la distanţă, oamenii credeau că era intimidant din punct de 
vedere fizic. Dar când se apropiau, îi simțeau imediat introspecţia 
visătoare şi ştiau că ultimul lucru pe care l-ar putea face Mac 
Bollinger ar fi să devină duşmanul cuiva. 

De fapt, prin regiune, încă din adolescenţă, fusese considerat 
cam „într-o doagă”, un bărbat ale cărui gânduri nu erau chiar de 
pe lumea asta. Era ceva curios, ba chiar excentric, în legătură cu 
intimitatea lui cu obiectele, cu sentimentele lui faţă de lemn, cu 
simţul lui poetic despre structură. Datorită acestei calităţi, el 
rezolva probleme de tâmplărie şi construcţii cu idei ingenioase, 
care îl făceau să fie un lucrător căutat. 

Mac era un fel de poet al lemnului şi al pietrei, un mânuitor al 
spiritului. Şi, la fel ca toţi poeţii, era un visător. Era puţin 
neobişnuit în modul în care făcea Lucrurile şi în timpul în care le 
făcea. Oamenii din comitat înțelegeau şi acceptau asta şi oarecum 
îl protejau din această cauză. 


Dar azi, Mac Bollinger nu se uita la mica lui familie ca un 


visător. Era ca un bărbat adus brutal faţă-n faţă cu o realitate pe 
care nu suporta să o privească. 

Helen îşi mută privirea de la tricotatul ei spre Francie şi din 
nou în poala ei. Privirea ei o întâlni pe a lui Mac o fracțiune de 
secundă, iar irişii obosiţi păreau că zâmbesc. Apoi ea îşi reluă 
lucrul. 

Cât de inocent părea momentul acela! Soţia şi fiica erau 
ocupate cu munca lor cotidiană, în timp ce soţul, întors de la ziua 
lui de tâmplărie, şedea în casa pe care o construise cu propriile lui 
mâini în oraşul său de baştină. O scenă domestică şi paşnică. 
Totuşi, soarta schimbase totul. Helen tricota puloverul cu o măsură 
prea mare pentru Francie. Fata mai creştea încă şi, în momentul de 
faţă, avea destule haine. Helen tricota puloverul acela pentru o 
Francie mai solidă - o Francie pe care ea însăşi nu va trăi să o 
vadă. 

Pentru că Helen avea să moară curând. O ştiau cu toţii. 
Aceasta va fi ultima ei vară împreună cu soţul şi cu fiica ei. Ea 
tricota acest pulover ca o slabă legătură cu viitorul pe care nu-l va 
împărţi cu ei şi ca un protest împotriva bolii care o măcina. 

Lucrul era tipic pentru Helen. Deşi vorbea blând, ea avea o 
voinţă de fier şi un simţ al umorului cam ascuţit şi oarecum 
macabru, în legătură cu absurdităţile lumii. Îi era caractristic să 
şadă aici lucrând calmă la o îmbrăcăminte care nu va fi folosită 
decât după moartea ei. 

Mama şi fata semănau într-un mod curios, care nu era fizic. 
Părul aspru cafeniu şi ochii maronii roşcaţi ai lui Helen nu fuseseră 
moşteniţi de Francie, care era o brunetă izbitoare cu irişi verzi, 
strălucitori. Nici faţa ovală şi oarecum gălbuie a lui Helen nu 
fusese moştenită de fiica ei, care a luat trăsăturile - dacă nu 


frumuseţea ei extraordinară - de la familia lui Mac. 


Nu, asemănarea era mai subtilă, aproape spirituală. 
Caracterul lui Helen era cel care îşi lăsase amprenta asupra lui 
Francie. Modul hotărât, potolit, al lui Helen de a trata lumea, 
refuzul lui Helen de a se lăsa doborâtă de lume, erau în mod clar 
calităţi pe care le moştenise Francie. 

Dar, pe când puterea lui Helen era amestecată cu o tentă 
aparte, o înclinaţie spre tristeţe, personalitatea lui Francie era 
numai soare şi zâmbet. lar în timp ce Francie moştenise 
creativitatea lui Mac - toată lumea zicea că geniul ei cu cifrele şi 
ecuaţiile mirosea a talentul lui Mac de ioventator de tot felul de 
maşinării şi de desenator de modificări folositoare la case şi ferme 
- ea scăpase de tendinţa lui spre letargie. Mac era un visător 
căruia îi plăcea să şadă şi să se uite cum trece lumea. Francie îşi 
edifica propria ei fericire dintr-o activitate energică, permanentă. 
În această privinţă era fiica mamei sale - iute, hotărâtă, de 
neînfrânt. 

Uneori, în mândria sa de tată, Mac se gândea că Francie 
luase ce era mai bun de la ambii părinţi şi fusese scutită de 
slăbiciunile lor. 

Tocmai gânduri optimiste ca acesta îl ajutau pe Mac să nu 
dispere când se uita acum la soţia şi la fiica sa. Helen slăbea tot 
mai mult; ritualul de dimineaţă, de a o cântări, devenise un coşmar 
care aproape că îi distrugea curajul de a face faţă restului zilei. 
Devenea tot mai slăbită de puteri. 

Cu fiecare săptămână, în ochii ei se vedea o mai mare durere, 
o durere pe care nu o exprima în vorbe, o durere care provenea 
mai mult din faptul că vedea cum îşi părăseşte familia, decât din 
agonia fizică pe care o îndura curajoasă. 

Doar fixându-şi gândurile asupra lui Francie şi asigurându-se 


de puterea ei - putere care creştea pe măsură ce timpul şi lupta cu 


greutăţile o căleau - Mac putea să vadă cum se ducea Helen şi să 
simtă că el însuşi avea să-i supravieţuiască pentru a o creşte în 
continuare pe Francie. 

El se uită acum la fiica sa. În tăcerea ei, pe covor, părea că 
simte privirile lui. Mişcându-şi membrele frumoase, se uită în sus şi 
zâmbi. Cu un efort, îi făcu micul semn cu ochiul care fusese semnul 
lui de umor şi camaraderie faţă de ea. 

El o admira la fel de mult ca şi pe Helen. Dar cu se putea opri 
să nu se îngrijoreze în privinţa ei. //? iuda zâmbetului şi a energiei 
ei, era o fată vulnerabilă. Deşi era un geniu în privinţa cifrelor, nu 
avea o armură proprie împotriva cruzimii altora sau a nedreptăţii 
lumii. Statutul ei de timidă, solitară, în lumea competitivă din 
punct de vedere social a liceului, dovedea lucrul ăsta. 

Şi nici introspecţia, care purta urme ale lumii interioare 
visătoare a lui Mac, nu o putea proteja de răutatea de care erau 
capabili bărbaţii plini de voinţă. H\ r adevăr, frumuseţea ei o putea 
expune la lupte dureroase, pe care Mac nici măcar nu şi le putea 
închipui. 

Nu putea suporta să se gândească măcar că Fthncie va fi 
rănită. lar Francie simţise asta la el de-ă lungul anilor şi îşi crease 
un zâmbet special, un element liniştitor şi aproape matern, în 
personalitatea ei, ca să-i calmeze temerile. 

Dar acum avea să fie lovităaşa cum nu mai fusese niciodată. 
Iar Mac nu putea fac 3 nimic ca să oprească lucrul acesta, nimic ca 
să o protejeze. Pentru că şi propria lui viaţă avea să fie sfărâmată 
în jurul său, când Helen va dispărea. 

Se uită la mama muribundă şi la fiica în creştere, care era 
încă un embrion de femeie adultă. Ce va face Francie după ce 
Helen nu va mai fi? Ce se va alege din ea când legătura naturală 


între mamă şi fiică avea să fie tăiată prin moarte? îşi va ascunde 


oare durerile şi dezamăgirile în spatele zâmbetelor ei luminoase, 
aşa cum Helen le ascunsese în spatele propriei sale aparenţe nu 
chiar atât de însorite? Sau se va retrage în domeniul propriu al 
intelectului ei, aşa cum Mac se ascunsese în lumea umbroasă a 
viselor lui? 

Cine putea spune ce se va întâmplă cu ea când va călca pe 
drumul periculos al adultului tânăr? Mac nu putea şti, nu putea 
prezice. Nu o putek proteja. 

Pe de altă parte, ea era adaptabilă şi curajoasă. 
Încăpăţânarea ei naturală o ajutase nu o dată să-şi revină din 
durere şi dezamăgire şi să facă faţă unor provocări dificile cu o 
încredere pe care nici tatăl şi nici mama ei nu o simţiseră vreodată 
cu adevărat. 

Era era născută să fie fericită. lar ea părea că ştia lucrul 
acesta şi era pregătită să lupte împotriva nefericirii, cu toate 
resurselele minţii ei ascuţite şi ale personalităţii ei pline de 
energie. Poate că, în inventivitatea ei, îşi va găsi propria ei soluţie 
pentru îngrozitoarea dilemă de a trăi pe lume. 

În ciuda acestui gând plin de speranţă, inima lui Mac 
Bollinger era grea de presentimente. Singurul loc de pe pământ 
care fusese locul lui natural - casa lui şi inima lui Helen - era gata 
să-i fie luat. Se întreba dacă el singur va putea reprezenta o familie 
pentru Francie, după plecarea lui Helen. Era o provocare la care 
nu se aşteptase că va trebui să-i facă faţă vreodată. 

Se hotări să găsească o resursă în el însuşi, ca să o ajute pe 
Francie să facă faţă viitorului. 

La fel cum puloverul pe care Helen îl tricota acum avea să 
aştepte ca Francie să crească destul ca să-l poarte, la fel şi puterea 
lui de muncă va aştepta ca un refugiu pentru fiica sa şi ca o dovadă 


a dragostei lui. 


Helen îşi ridică privirea de la lucrul ei încă o dată şi văzu ce 
era pe c' tpui soţului ei, în timp ce o privea pe fiica sa. Ea zâmbi. El 
îi întâlni privirea şi ştiu că ea a înţeles. Îngrijorarea lui slăbi un 
moment, în timp ce dragostea îi uni unul cu celălalt şi cu Francie. 
Apoi durerea lui Helen o luă iar departe şi ea se întoarse la lucrul 
ei. 

Fata care citea pe podea între părinţii ei, nu observase nimic. 
Tinereţea şi speranţa îşi intonau cânteeul etern în trupul ei moale, 
tânăr. lar tatăl ei se uita la ea, speranţa şi disperarea ducând o 
luptă prelungită în inima lui, în timp ce o privea. 

La 12 ianuarie Francie plecă în Europa. 

La Paris se instalase un birou pentru ea la cartierul general al 
lui Mangus - Franţa, cea mai mare sucursală în Europa, prin ea 
însăşi un puternic conglomerat. De la postul ei de comandă din 
Paris, ea va supraveghea munca de instalare a principalelor 
computere acolo, la Lausanne şi la Londra. Ea va răspunde de 
procurarea computerelor, de angajarea şi instruirea operatorilor şi 
va face să funcţioneze întreaga reţea înainte de data limită din 
toamna următoare. 

Oricât de teribilă era această răspundere, Francie dorea să 
înceapă. Urma să plece din New York, departe de Jack Magnus. 

Cele două săptămâni după petrecerea lui Anton Magnus 
trecuseră ca într-un vis. Francie lucrase în fiecare zi până târziu, 
împărţindu-şi timpul între corespondente preliminare cu legăturile 
ei europene şi drumuri ia Armonk, New York, unde s-a întâlnit cu 
exe-cutivi de la IBM ca să discute specificaţiile celor trei 
computere centrale care urmau să fie instalate în Europa în 
următoarele câteva luni. 

Zilele lui Francie erau pline de o mie de amănunte care îi 


saturau mintea, nemailăsând loc pentru alte gânduri decât uriaşa 


provocare ce îi stătea în faţă. 

Dar nopţile ei erau chinuitoare. Pentru că în fiecare seară, în 
timp ce era culcată în pat şi simţea preocupările zile dispărând una 
câte una, ele erau eclipsate de imaginea lui Jack Magnus, ce plutea 
în imaginaţia ei şi făcea ca somnul să-i devină imposibil. 

Părea să-şi amintească fiecare cuvânt pe care i-l spusese Jack 
la petrecere, fiecare zâmbet şi gest. Îşi amintea sinceritatea lui 
curioasă, amară, când vorbea despre familia sa, tandreţea aproape 
paternă faţă de Gretchen, deşi ea era sora mai mare, şi atenţia faţă 
de Julie, care se dezintegrase practic în faţa ochilor lui Francie. 

Mai vedea încă elegantul costum pe care-l purtase el în seara 
aceea, faţa bronzată, zâmbetele pe care le folosise ca să o prezinte 
diferiților oaspeţi şi membrilor familiei, privirile lungi, piezişe, pe 
care i le aruncase în tot timpul serii. Totul îi revenea în memorie cu 
o ascuţime neobişnuită. 

Iar toate aceste imagini duceau în mod necesar la momentul 
brusc, neaşteptat, de intimitate pe care-l avusese în braţele lui 
Jack, acolo sus, deasupra oaspeţilor adunaţi la petrecere, ascunşi 
în mica nişă unde el se jucase de mult, când era un băieţaş 
neastâmpărat. 

Amintirea acelui sărut o urmărea pe Francie. Nu mai trecuse 
vreodată printr-o asemenea experienţă. Aşa cum lumea lui Anton 
Magnus se întindea sub ei doi ca un teren nocturn văzut în lumina 
unui fulger, i se păruse că toată această forţă de fulger trecuse prin 
membrele tari ale lui Jack, prin buzele şi limba şi degetele lui, 
direct în interiorul ei, aprinzând-o. Simţise că se pierdea, că nu mai 
avea control asupra ei, într-un mod în care nici nu visase vreodată 
că ar fi posibil. 

Chiar şi acum îi mai simţea gustul, duritatea muşchilor lui şi 


dorinţa bărbătească a mâinilor care o trăgeau mai aproape, tot mai 


aproape, în timp ce cântecul extazului ei îi gemea în gât. Amintirea 
o făcea să se simtă moale şi ameţită. 

Şi nu putea nega că trupul ei nu-i dăduse paroxismul plăcerii 
în termeni cerţi. Ea însăşi fusese luată aproape în întregime prin 
surprindere, ca o fată care îşi descoperă feminitatea înainte de a fi 
pregătită. Iar această feminitate i s-a dat lui Jack înainte ca ea să o 
poată măsura şi să încerce să o frâneze. 

Se gândi la vorbele ei speriate, ruşinate - „sunt o fată de 
modă veche” - şi blestemă inocenţa lor dură nu mai puţin decât 
abandonarea ei înfierbântată în braţele lui Jack. Ce o gândi el 
despre ea acum? Zâmbea oare la amintirea senzualităţii ei 
dezlănţuite şi la candida aluzie a virtuţii ei? 

Acest gând o umplu de supărare pe Francie. Era o tânără 
femeie mândră şi, de la începuturile ei la Magnus, dorise să fie o 
persoană independentă. Deşi recunoscătoare pentru mâna de 
ajutor pe care o primise de la Jack în legătură cu Consiliul de 
conducere, ea dorea cu disperare să-şi poarte singură povara, să 
fie judecată după meritele ei proprii, după ce putea realiza ea, în 
loc să fie sponsorizată de altcineva. Ea nu putea suporta gândul că 
Jack ar putea interpreta atitudinea ei ca o plată simbolică a 
datoriei faţă de el, sau ca o infatuare de fetiţă în legătură cu 
puterea lui. 

În fond, îşi spunea ea, ceea ce se petrecuse nu fusese nici mai 
mult nici mai puţin decât un sărut între adulţi. Nu însemnase 
nimic. Mai puţin decât nimic. 

Francie se gândi la încântătoarea, sfioasa Belinda Devereaux, 
pe care o întâlnise şi cu care se întreţinuse la petrecere. În toate 
intenţiile şi scopurile, Belinda era viitoarea soţie a lui Jack. Chiar şi 
numai acest lucru dovedea că viaţa lui era a lui proprie şi că 


Francie nu avea niciun rol în ea. 


Şi dacă, aşa cum afirmau zvonurile, între Jack şi tatăl lui era 
un. Conflict în legătură cu ideea căsătoriei cu Belinda, asta nu era 
treaba lui Francie. Nu mai mult, de exemplu, decât celelalte 
conflicte secrete ce păreau să existe sub aspectul demn al familiei 
Magnus. 

Toate astea, îşi spunea ea ferm, nu erau treaba ei. Într-adevăr, 
asta făcea şi mai necesar ca ea să nu le acorde nicio importanţă 
celor ce se întâmplaseră cu Jack, să le ignore şi să meargă înainte 
să-şi îndeplinească sarcina dificilă pe care o avea. 

Cu aceste gânduri în minte, Francie îl evitase pe Jack în 
ultimele două săptămâni, comunicând cu el doar prin note scrise în 
legătură cu pregătirile ei pentru Europa. Şi, spre surprinderea şi 
dezamăgirea ei involuntară, el îşi ţinu înţelegerea nerostită şi nu 
luă legătura cu ea. 

În cursul serilor ei singuratice acasă, Francie nu se putea opri 
să nu urmărească telefonul. Iar când acesta nu suna, blestema 
tăcerea lui încăpăţânată precum şi aşteptarea ei copilărească. 

Era nerăbdătoare să înceapă călătoria. În mod ironic, însuşi 
continentul necunoscut al Europei va fi acum un teren mai sigur 
decât cartierul general al lui Magnus, unde Jack se afla doar la 
distanţă de câteva etaje sau un apel telefonic şi unde fanteziile ei 
despre el erau o permanentă apăsare pe nervii ei şi aşa încordaţi. 

Aşa că Francie îşi făcu în grabă pregătirile de plecare. Dar, 
deşi judecata îi cerea să se urce în avionul acela cât mai repede o 
puteau duce picioarele, trupul ei de femeie dorea ca ea să ridice 
telefonul, să audă vocea lui Jack, să găsească un moa de a-l vedea, 
să fie singuri, să-l seducă în vreun fel pentru împlinirea dorinţei ei 
ca şi dorinţa lui să-i vină în întâmp'nare... 

Nu mai era niciun minut de pierdut. 


Francie porni în zborul de zece ore spre Paris, cu bagajele 


îngreunate de hârtii. Era mult prea încordată ca să doarmă în 
avion, aşa încât îşi petrecu toată călătoria studiind gramatica limbii 
olandeze şi aplecându-se asupra subtilităţilor programului pentru 
computerul principal. 

Când avionul ateriză la Paris, la ora şase dimineaţa, Francie 
era epuizată, dar prea emoţionată de noua provocare din faţa ei şi 
de strălucirea Europei ca să simtă oboseala. 

Aştepta în spaţiul de bagaje să-i apară geamantanele şi cutiile 
conţinând materialele pentru computer, când o voce curios de 
familiară îi vorbi în franceză. 

— Doamnişoara Bollinger? Permiteţi... 

Se întoarse şi văzu un francez drăguţ, îmbrăcat imaculat într- 
un costum de stradă şi pardesiu, întinzându-i mâna şi zâmbindu-i. 

— Eu... Cum m-ai recunoscut? întrebă ea. 

— Spionii mei din New York m-au avertizat că eşti foarte 
frumoasă, spuse el în engleză. Permue-mi să mă prezint. Roland de 
Leaumes. 

— Eu... al Dumneata erai, zise Francie zâmbind. 

Comunicase cu Roland de Leaumes prin scrisori, de când Jack 
o pusese în legătură cu Magnus - Franţa. El era unul dintre 
vicepreşedinţii corporației franceze şi fusese cel mai valoros 
contact la ei pentru orientarea prealabilă în noul mediu care o 
aştepta. 

Acum înţelegea de ce vocea lui îi suna familiar. O auzise de 
două ori în apeluri telefonice de peste ocean când sunase la 
Magnus - Franţa ca să confirme amănuntele sosirii ei. 

În carne şi oase, Roland de Leaumes era exact aşa cum se 
aşteptase o tânără americană să fie un francez romantic. Bronzat, 
elegant în costumul de mătase, cu aspect tânăr şi atletic la 


patruzeci şi cinci de ani, avea părul negru cu câteva fire albe la 


tâmple şi ochi negri de o senzualitate languroasă, precum şi multă 
căldură şi inteligenţă. Vorbea o engleză perfectă, cu subtile urme 
de accent, şi o trata pe Francie cu o delicateţe şi un aplomb 
obţinute printr-o educaţie de generaţii. 

Roland de Leaumes o luă pe Francie într-un Citroen al 
companiei şi o duse la un atrăgător apartament de pe Malul Stâng, 
pe strada Cherche-Midi, unde avea să locuiască în timpul şederii în 
Europa. Clădirea era fermecătoare şi foarte veche, cu o curte în 
spate, o cabină a portarului şi o micuță peluză pe care era o 
curioasă statuie, un sfinx-femeie aşezat pe vine pe un postament de 
piatră. 

Apartamentul era la ultimul etaj. Ascensorul era mic, iar 
Roland trebui să facă două drumuri ca să aducă sus toate bagajele 
lui Francie. Dar apartamentul în sine era o minune. Fost atelier al 
unui artist, avea ferestre foarte înalte, dincolo de care Francie 
vedea acoperişurile Parisului, cu micile lor coşuri şi, ceva mai 
departe, cupolele gemene ale bisericii Saint-Suplice. Era o vedere 
minunată şi părea să surpindă ceva din esenţa Parisului. 

Când toate bagajele lui Francie au fost depuse în siguranţă în 
camera de zi, Roland de Leaumes se pregăti să-şi ia rămas bun. 

— Mă bucur că ai ajuns cu bine, spuse el. 

— Ai fost amabil că ai venit să mă iei, zise Francie. Nu 
intenţionam să te trezesc atât de devreme, dimineaţa. 

— Mi-a făcut plăcere. Acum poate ai vrea să te odihneşti. Pot 
să te sun mai târziu, în cursul zilei? 

Francie aprobă din cap. 

— Vreau să încep lucrul imediat, zise ea. Nu sunt deloc 
obosită. 

— Eşti sigură? întrebă el. Diferenţa de fus orar a zborurilor 


internaţionale poate fi foarte obositoare. 


— Sunt sigură, insistă Francie. 

— Foarte bine, atunci. Am să-i invit pe colegii mei să ne 
întâlnim la prânz. Să zicem la ora unu? Am să vin să te iau de aici. 

— E minunat. 

Francie îşi petrecu următoarele trei ore uitându-se pe 
materialele pe care le adusese cu ea şi întrebându-se cum să 
pornească cu dreptul înainte, cu executivii francezi. Făcu un duş, 
îşi perie cu grijă părul şi îşi îmbrăcă fusta sobră şi o bluză pe care 
şi le cumpărase cu trei săptămâni în urmă pentru această ocazie. 

Roland veni să o ia exact la ora unu. 

— Să nu te alarmezi dacă unii dintre colegii mei nu se vor 
arăta prea calzi faţă de dumneata la început, îi atrase el atenţia 
când se apropiară de restaurantul unde avea să aibă loc masa. 
Trebuie să ţii minte că ţara noastră îşi mai revine încă dintr-o serie 
de probleme şi nu suntem încă atât de vioi ca voi americanii în 
dezvoltarea de metode noi în afaceri. Zâmbi când îi deschise lui 
Francie uşa maşinii. Oricum, îi vei fermeca repede, scoţându-i din 
starea lor, încheie el. 

Dar lucrul acesta nu se realiză chiar atât de uşor cum a prezis 
el. Francie îşi dădu seama curând, când se aşeză la masă cu opt 
francezi foarte neîncrezători, ale căror saluturi politicoase trădau 
mai mult decât doar o uşoară suspiciune faţă de amestecul ei în 
lumea lor. 

— Domnişoară, o salutară ei, unul după altul, ridicându-se să-i 
strângă mână dar fără să zâmbească. 

— Tres content... 

— Enchantă... 

Apoi, fără multă vorbă, începu supliciul. 

Spre surprinderea ei, Francie se trezi cu obiecţii mai 


stresante faţă de planul ei de computerizare decât cele exprimate 


de Consiliul de conducere de acasă, de la New York. Pentru a 
înrăutăţi lucrurile, aceste întrebări îi erau puse repede, într-o 
franceză idiomatică, de nişte străini care păreau înclinați să-i 
testeze nervii. 

— Dacă domnişoara ar binevoi să se intereseze de nevoile 
Europei... spuse unul dintre executivi cu un ton condescendent. 

— Ar trebui totuşi să luaţi în considerare situaţiile... spuse un 
altul. 

— Computerul este o maşină infernală, complet neobişnuită în 
comerţ... insistă un al treilea, suflând fum din ţigara lui Gitane, în 
timp ce se încrunta la Francie. 

Era clar că executivii de la Magnus - Franţa erau speriaţi de 
noul plan de computerizare care urma să le fie impus de temuta 
corporație - mamă şi încă mai suspicioşi faţă de tânăra şi 
neexperimentata fată căreia i se dăduse în seamă această uriaşă 
răspundere. 

Francie se luptă să le răspundă la obiecţii cu asigurări 
raţionale, calme, în legătură cu sistemul ei, cu noile mijloace pe 
care acesta le oferea, precum şi cu schimbările minime pe care le 
va implica în rutina muncii lor. Ea îşi dădu seama că tactul era 
esenţial în comportarea faţă de ei, aşa încât încercă să fie cât putu 
de prietenoasă şi cooperantă. 

Descoperi supărată că franceza ei curgătoare nu includea 
unele expresii tehnice necesare unei descrieri pe înţeles a 
tehnologiei computerelor. Nu o dată, în cursul explicaţiilor, se trezi 
fără cuvântul potrivit. Oboseala zborului de o noapte întreagă 
părea să o tragă în jos din punct de vedere fizic, în timp ce se lupta 
să găsească răspunsuri în acea limbă nefamiliară. Fumul greu al 
ţigărilor franţuzeşti îi înţepa ochii, iar atmosfera închisă a 


restaurantului începu să ia forma unei irealităţi ceţoase. 


Din fericire pentru Francie, Roland de Leaumes îi veni în 
ajutor. El poseda tot vocabularul de bază privind ceea ce francezii 
numeau ordinator şi o salvase nu doar cu termenii tehnici necesari 
ci şi cu explicaţiile sale proprii, care aveau drept scop să-i asigure 
şi să-i calmeze pe colegii lui neliniştiţi. 

La sfârşitul întâlnirii, se ajunsese la un fel de impas. Francie 
reuşise să-i impresioneze pe executivii francezi cu specialitatea şi 
felul ei prietenos de a fi, dar era clar că adoptau o atitudine de a 
aştepta şi de a vedea, nevrând să creadă în computerizare până ce 
aceasta nu-şi va dovedi eficienţa practică. 

În cele din urmă, îşi luară rămas bun cu strângeri de mână. 
Francie primi complimente pentru franceza ei perfectă, fapt care o 
surprinse, întrucât se simţise de parcă gura îi fusese plină de 
pietricele, toată după-amiaza. Zâmbi mulţumindu-le şi promiţându- 
le că se vor întâlni cu toţii în curând. 

— Mulţumesc că ai intervenit când aveam nevoie de 
dumneata, îi spuse ea lui Roland în drum spre apartamentuul ei. A 
fost o prostie din partea mea că n-am învăţat propriul meu 
vocabular tehnic în franceză. 

— Dimpotrivă, zise el zâmbind. Franceza dumitale e 
magnifică. Iar puţinele probleme în ce priveşte expresiile tehnice s- 
au adăugat doar farmecului dumitale. Crede-mă, colegii mei au 
înţeles cât de serioasă eşti. Ai făcut o treabă minunată. Dar acum 
cred că trebuie să te odihneşti. 

Faţa lui frumoasă trăda o oarecare preocupare pentru starea 
ei de epuizare. 

— Ne vedem mâine la birou, îi zâmbi Francie, când el o lăsă la 
uşa ei din strada Cherche-Midi. 

— Abia aştept, zise el, asigurându-se că portarul îi dăduse 


drumul, înainte de a-i face semn cu mâna şi a se îndepărta în 


Citroen-ul silențios care îi adusese. 

Francie urcă sus şi se aşeză pe pat. Îi bătea inima de pe urma 
oboselii după-amiezei. În ciuda epuizării, tot i se părea imposibil să 
doarmă. 

Stătu şi se uită pe fereastră la acoperişuri. În lumina apusului 
de soare de după-amiază târzie, Malul Stâng arăta minunat de 
străin şi atrăgător. Dintr-un impuls, decise că nu are nevoie să se 
odihnească şi că ar ieşi să exploreze locurile. După ghidul ei, se 
afla doar la câteva blocuri de mers pejos de bulevardul Saint- 
Germain şi de Cartierul Latin. Îşi va termina după-amiaza cu o 
plimbare relaxantă, se va culca mai târziu, după o cină uşoară, şi 
va dormi până a doua zi. 

Îşi scoase costumul de serviciu pe care îl purtase la masă şi îşi 
îmbrăcă nişte pantaloni şi un pulover. Îşi luă geanta cea mare, îşi 
puse în ea aparatul de fotografiat şi se pregăti să iasă. 

Apoi, strania moleşeală pe care o simţise în timpul mesei 
reveni, ceva mai puternică de data asta, cuprinzându-i toate 
simţurile şi făcând-o să se decidă cu greu dacă să părăseasca 
odaia. Se culcă pe pat să se odihnească un moment înainte de a 
ieşi. 

Închise ochii, simțind cum aerul cald al camerei îi mângâie 
obrazul. Pentru o clipă, îşi văzu în imaginaţie spiriduşul ei, chipul 
lui Jack Magnus, plutindu-i în faţă. Dar părea mult mai departe şi 
mai puţin real acum, când pusese un ocean între ea şi Jack. 

Totuşi, buzele lui se apropiară, braţele îi erau în jurul ei şi 
mirosul masculin aţâţător care o aprinsese în seara petrecerii 
revenise în simţurile ei, precum şi senzaţia puternică a îmbrăţişării 
lui în tot corpul... 

Cu acestă imagine care pătrundea în fiecare cotlon al viselor 


ei. Francie căzu extenuată într-un somn greu. 


Când se trezi, era după miezul nopţii. Străzile erau tăcute şi 
pustii. Totul dormea în vecinătatea din jurul ei. 

Un lung moment, Francie zăcu de parcă ar fi fost drogată, 
neputfnd să se mişte. Îşi dădu seama că toate visele ei fuseseră 
despre Jack şi că trei mii de kilometri distanţă nu erau suficienţi ca 
să-l alunge din gândurile ei. A în cele din urmă, se ridică şi încercă 
să se adune, încă se mai simţea ca de vată şi ameţită. Ceasul ei 
interior încă era departe de a se adapta la ora franceză. 

Aşa încât se apucăă de lucru. Scoase nişte documente să le 
aranjeze. Începu să scrie o notă în franceză, pe care să o trimită 
mâine colegilor ei. Se gândi la noua provocare de a aduna o altă 
echipă care să lucreze toată noaptea, încercând fără succes să 
moţăie, înțelegând că ziua următoare va aduce cu ea şi mai multă 
oboseală. 

La ora opt fix fu la cartierul general al lui Magnus - Franţa 
din Bulevardul Montparnasse, aranjându-şi în ordine lucrurile în 
noul ei birou. 

Secretara ei, o tânără franţuzoaică atrăgătoare care se numea 
Antoinette, o salută călduros şi îi arătă clădirea. 

— Mai aveţi nevoie de ceva? o întrebă ea pe Francie, când 
aceasta se pregăti de lucru. 

— Încă ceva, Antoinette, zise Francie. Aş vrea să te duci la 
Sorbona şi să-mi cauţi traducerea în franceză a următoarelor 
articole în legătură cu ştiinţa computerelor. 

Îi întinse feţei o listă lungă, pe care o scrisese în cursul nopţii. 

— Pe cele mai multe, dacă nu pe toate, le vei găsi în 
publicaţiile tehnice. Am făcut de asemeni o listă de periodice 
înolandeză, spaniolă, germană, italiană şi portugheză. Încearcă să- 
mi găseşti traduceri şi în limbile acestea. Stai cât timp e necesar. 


Nu o să am nevoie de tine aici până după-amiază. 


— Oui mademoiselle, spuse fata uimită. 

Francie zâmbi când se aşeză la biroul ei. 

Asta în legătură cu jargonul computerelor în limbi străine, se 
gândi ea. 

După acea după-amiază nebună la Paris, Francie nu şi-a 
regăsit cu adevărat tiparele ei de somn dinainte. Ceasul interior îi 
era tulburat permanent de noutatea Europei şi de presiunea muncii 
pe care şi-o asuma. 

Dar, fiind în esenţa ei o luptătoare, Francie folosea dislocarea 
în scopuri practice. Lucra în orele târzii, când europenii dormeau. 
Realiza munţi de activitate când nimeni nu era treaz în jurul ei. 
Dormea când o dobora oboseala, iar restul orelor lucra. 

În scurtă vreme, instală un birou de coordonare prin 
computer, care lucra eficient în sediul de la Paris. Aici a fost 
instalat primul IBM 650, Francie supraveghind personal 
instalatorii şi operatorii care aşteptaseră maşinăria cu nerăbdare. 

Apoi plecă la Lausanne şi la Londra, ca să instaleze celelalte 
două aparate principale, şi făcu vizite prelungite la Roma, Madrid, 
Lisabona şi Haga, ca să-i întâlnească pe şefii celorlalte sucursale 
Magnus, să-i informeze despre sistemul ei şi să le arate avantajele 
acestuia. 

În cursul îndelungatei ei absenţe de la Paris, Robert de 
Leaumes supraveghe în numele ei conducerea biroului. Ea îşi dădu 
curând seama că el era colacul ei de salvare. Deşi avea propriile lui 
înalte răspunderi executive în cadrul lui Magnus - Franţa, era cel 
mai bun cunoscător francez în tehnologia computerelor, aşa încât 
îşi făcea timp să se vadă cu oamenii ei şi să aibă grijă ca orainele ei 
să fie îndeplinite eficient, când era plecată. 

Francie se trezi că-i telefonează aproape în fiecare zi ca să-l 


informeze despre progresele ei şi să-i audă rapoartele despre 


situaţia de ia Paris. După puţin timp, îşi dădu seama că aştepta 
tonul blând, armonios, al vocii lui adânci, atât pentru sprijinul 
moral cât şi pentru aflarea faptelor seci. Aproape din instinct* el 
devenise confidentul şi protectorul ei. 

— Tenez bon, glumea el când ea îi vorbea de o problemă pe 
care o întâmpinase cu unul sau altul aintre grupurile europene. 
Cum spuneţi voi americanii? Ţine-te bine. Nu te îngrijora, ai să-i 
atragi de partea ta în scurt timp. 

Francie avea nevoie de toată încurajarea pe care o putea găsi. 
După cum se temuse, nu era uşor să-i facă. De europeni să 
înţeleagă că a computeriza comunicațiile între companiile lor 
însemna a le face viaţa mai uşoară, şi nu mai grea. Majoritatea 
executivilor priveau computerele ca ce nişte creiere electronice 
futuriste, pline de circuite electronice nesigure. 

Aceiaşi executivi nu erau lipsiţi de neîncredere faţă de 
Industriile Magnus, îndepărtata companie-mamă, şi îşi transferau 
această emoție rapid asupra strălucitoarei, eficientei tinere femei, 
care le explica inovaţia ei în propria lor limbă. Nu o singură dată, 
Francie avu impresia că ei o considerau prea tânără, prea 
frumoasă şi prea străină ca să fie luată în serios. 

Cu mult mai rea decât suspiciunea lor în privinţa ei, care 
părea să se risipească odată cu o mai mare familiarizare, era 
neîncrederea lor mai rigidă unul faţă de celălalt. 

La Roma, unde fusese luată la un tur de gală la Vatican, 
Coliseum şi Galeria Nazionale d'Arte Antica, cu ocazia unui dineu 
festiv dat la Andrea, i se spusese cât de imposibili erau spaniolii. 

În Spania, unde i se arătase colecţia de nepreţuit a operelor 
lui Velasquez de la muzeul Prado, fabulosul Escurial şi vechiul oraş 
Aranjuez din câmpia castiliană, i se spusese că englezii sunt nişte 


barbari care nu ştiu nimic despre comerţul modern. 


La Londra, unde petrecu trei zile minunate explorând 
elegantul cartier Mayfair, British Museum şi grădinile din Regent's 
Park, i se spusese de către salariaţii britanici politicoşi de la 
Magnus - Anglia Ltd. Cât de lipsit de speranţă este faptul de a fi 
nevoiţi să aibă legături de afaceri cu francezii (cu care, în afara 
ultimelor decenii, englezii se războiseră aproape tot timpul, şase 
sute de ani). 

Revenită la Paris, i se arătă Cartierul Latin, aleile largi din 
Bois de Boulogne, încântătoarea insulă de la Câte, insula Sf. 
Ludovic şi pitoreasca colină Montmartre, în timp ce afla de la 
colegii ei cât de imposibil era pentru ei să aibă de-a face cu italienii 
care controlau trei uriaşe firme de minerit Magnus şi care erau o 
bandă necivilizată de hoţi şi briganzi. 

La sfârşitul primului ei tur furtunos prin sucursalele 
europene, Francie îşi dădu seama cât de grave erau disensiunile 
între europeni. Deşi geografic aşezaţi mult mai aproape unii de 
alţii decât statele americane de acasă, erau foarte deosebiți ca 
atitudine şi se uitau unii la alţii cu o neîncredere bazată pe secole 
de conflicte. 

Totuşi, însăşi adâncimea acestei neîncrederi îi confirma lui 
Francie credinţa că reţeaua computerizată pe care o imaginase 
pentru Europa era o inovaţie crucială, capabilă să revoluţioneze 
modul în care sucursalele Magnus făceau comerţ unele cu altele şi 
le mărea tuturor profiturile şi productivitatea. 

Chiar şi cei mai sceptici dintre europeni, cărora le explicase 
planul ei, trebuiră să recunoască faptul că acele computere pe care 
ea le va folosi nu se pre ocupau de problemele lor de monedă, de 
deosebirile de limbă - limbajul computerelor fiind un lucru în sine, 
înţeles de toţi programatorii - şi cu atât mai puţin de deosebirile 


lor de temperament şi cultură. 


Treptat, prin răbdare şi tact, Francie atrase tot mai mulţi 
adepţi la cauza ei. Nu încape îndoială că fluenţa ei în limbile 
europene i-a fost de ajutor în acest sens, la fel ca şi faptul că 
explicaţiile ei veneau de pe o pereche de buze senzuale, din nişte 
ochi verzi limpezi plini de o feminitate la fel de uluitoare ca şi 
mintea lui Francie. 

Singurul necaz în mecanismul noii ei vieţi care funcţiona bine, 
veni dintr-o direcţie pe care nu o atincipase. 

Europenii, până la unul, îl cunoşteau pe Jack Magnus şi îl 
stimau mult. Doar datorită capacităţii lui Jack, energiei lui 
neobosite şi diplomaţiei lui, europenii reuşiseră să funcţioneze aşa 
cum făcuseră în ultimii cinci ani. Mai mult încă, erau dispuşi să o 
asculte doar pentru că ştiau că Francie se afla aici trimisă de Jack. 

Drept rezultat, numele lui Jack era mereu pe buzele oamenilor 
care lucrau cu Francie. Ei îl acopereau cu laude, îi cereau veşti 
despre el şi o întrebau când va mai veni în Europa. 

Gândul de a-l revedea pe Jack o umplea pe Francie de 
sentimente amestecate. O parte a ei nu se temea deloc să-l vadă 
venind în Europa ca*să-i studieze sistemul, când avea să fie 
instalat. Ea saluta ochiul lui critic şi provocarea de a crea ceva 
care îi va plăcea şi îl va impresiona. 

Dar însăşi această dorinţă avea două tăişuri. Trăda 
nerăbdarea ei de a-l revedea, de a fi aproape de el şi, poate, de a se 
afla într-o situaţie în care dorinţa lui pentru ea să-i depăşească 
reținerea naturală, aşa cum se întâmplase în seara petrecerii date 
de tatăl lui pentru Gretchen. 

Propria ei dorinţă o înfuria pe Francie. Nu trecea nicio zi, fără 
ca trupul ei să nu-i amintească de zece ori că locurile ei secrete 
erau flămânde după el şi mai tră dătoare ca oricând. Nopțile ei 


erau bântuite de imaginea lui şi de amintirea îmbrăţişării lui. 


Se întreba ce gândea el oare când primea la New York ştiri 
despre activitatea ei. Oare îşi mai amintea de sărutul lor? Oare 
amintirea lui îl făcea să zâmbească, sau poate îi determina o nevoie 
de o secundă în propriile lui simţuri? 

Francie se lupta să-şi înlăture aceste idei din minte, îşi spunea 
că ea era o persoană independentă, autodeterminată, şi că niciun 
bărbat nu o putea reduce la un ghem de fantezii nefericite cu un 
singur sărut. 

Cu toate acestea, ştia că, într-o bună zi, Jack va veni în 
Europa să vadă rezultatele muncii ei. Iar acestă zi imaginară îi 
stătea în minte ca un vis însorit de emotie şi plăcere vinovată. 

Forţând imaginea alarmantă să-i iasă din conştiinţă, cu un 
spasm de hotărâre, Francie se adânci în munca ei mai mult ca 


oricând. 


CAPITOLUL 12 


New York, 13 ianuarie, 1956 


Juliet Baker Magnus, îmbrăcată cu o rochie fără bretele de la 
Chanel, destul de simplă ca să pară o rochie obişnuită în ochii celor 
neiniţiaţi, dar imediat recunoscută ca un original perfect de către 
cunoscători, intră într-un hol de hotel pe Third Avenue, care purta 
numele neobişnuit La Ofelia. 

Julie fusese singură şi neocupată toată seara. Îşi petrecuse 
după-amiaza în camera ei, citind un exemplar din Adio, arme şi 
bucurându-se de liniştea casei. Mama ei era prea îngrozită ca să 
vină la ea, pentru că, dacă se apropia prea mult, Julie putea să reia 
scena pe care o jucase cu o săptămână înainte, o ceartă amară, în 
care Julie folosise un limbaj golănesc şi spărsese o vază Wedgwood, 
după care dispăruse din casă şi nu mai fusese văzută două zile şi 
două nopți. 

Tatăl era la lucru, desigur. Lui Julie îi trecuse prin cap ideea 
de a se duce la Gretchen să vadă copilul, dar se răzgândise. 
Niciodată nu se simţea bine cu Gretchen, nici în cele mai bune 
momente ale ei. Iar copilul, atât de mic şi de lipsit de apărare, o 
făcea nervoasă. 

Aşa încât se aplecase asupra cărţii lui Hemingway în tăcerea 
camerei sale, zâmbind alternativ la conştienţa scriitorului faţă de 
propriile-i manierisme şi încruntându-se concentrată când vedea 
sâmburele serios al lucrurilor despre care încerca să scrie. Fumase 
o ţigară după alta, sorbise dintr-o ceaşcă de ceai rece şi deschisese 
fereastra să lase să iasă fumul, uitându-se la trecătorii de pe Park 
Avenue. 


La ora patru, închise cartea şi începu să umDle nervoasă prin 


cameră. Folosise toată distracţia pe care o putea avea. Tensiunea 
care se adunase în ea în cursul după-amiezei era pe punctul de a 
face explozie, Trebuia să se mişte, să facă ceva. 

Jucă strălucit rolul de oboseală şi relativă bună dispoziţie, la 
cină. Mama şi tata abia dacă i-au acordat atenţie, purtând între ei o 
conversaţie măruntă despre Gretchen şi familie. Julie prinsese o 
privire piezişă a tatălui ei, care asculta doar pe jumătate la 
plângerile soţiei sale despre una dintre rudele ei Wetherell. 

Când cina se termină, Julie se duse în camera ei, îşi îmbrăcă 
rochia, alese nişte cercei, un colier şi o brățară la întâmplare şi ieşi 
pe uşa laterală, fără măcar să spună cuiva noapte bună. Merse pe 
jos până la colţul străzii Şaizeci şi cinci, opri un taxi şi îi spuse 
şoferului să o ducă în centru. Îi ceru să o plimbe cu maşina până 
când ajunseră în această parte cam mizeră din Third Avenue şi 
apoi se opri la un hotel ce părea popular. 

Acum, şedea la bar, bând un Martini sec şi urmărind clienţii în 
oglinda de deasupra barului. 

Julie juca un joc pe care îl inventase recent. Îi studia pe 
clienţi, încercând să ghicească, după imaginea din oglindă a 
comportării lor şi din frânturile de conversații, care dintre ei va 
avea curajul să vină primul la ea. Îşi alesese în mod deliberat o 
îmbrăcăminte care să-i facă pe bărbaţii obişnuiţi să se simtă jenaţi. 
Se aranjase ca momeală, momeală nu pentru oricine, ci pentru un 
bărbat cu o tendinţă de a brava sau, de disperare, pentru a-l 
încuraja să vină spre ea. 

Doar cineva oarecum aparte sau cam nebun s-ar fi desprins 
din acea mulţime ca s-o întâlnească la jumătatea drumului. Aşa 
încât Julie şedea uitându-se cu răceală în oglindă, aşteptând ca 
Prinţul ei din poveste să apară din umbră. 


Îl văzu venind, de la o distanţă de câţiva metri. O surprinsese 


ieşind dintr-un colţ pe care ea nu-l putea vedea în oglindă. Dar 
ghici după pasul şi privirea din ochii lui, că era omul ei. 

— Pot să-ţi ofer o băutură? spuse el cu o voce adâncă, plină de 
încredere şi cu accent de Brooklyn, o voce mieroasă, din care se 
simţea ceva perjculos. 

Ea se întoarse să-l privească. Era tânăr şi foarte frumos. Un 
bărbat sub treizeci de ani, cu părul tuns cu grijă, mai curând lung. 
Purta o cămaşă descheiată la gât şi o jachetă sport aruncată pe 
umăr. Avea un piept lat şi braţe puternice. Bănuia că făcea exerciţii 
cu greutăţi. 

La încheietura mâinii, purta o brățară de lanţ. I se păru că 
observă un tatuaj pe antebraţ. Avea ochii foarte negri, arzători, cu 
o strălucire arogantă în ei. Avea gene iungi, frumoase, atât de lungi 
încât adăugau ceva misterios de copilăresc feţei lui bronzate, deşi 
lucrul acesta nu făcea decât să-i sublinieze masculinitatea oarecum 
excesivă. 

Intrigată de atitudinea lui de panteră gata să sară, Julie îi 
întâlni privirea. 

— Am deja o băutură, răspunse ea. 

Un zâmbet îi ridică buzele senzuale. Ochii lui negri o evaluau. 
Îşi încrucişă braţele peste piept. Putea vedea cât de strâmţi erau 
pantalonii lui. Conturul bărbăţiei lui era vizibil, era clar că-i plăcea 
să-i facă reclamă. 

— Atunci, poate o plimbare, zise el, fără să se lase respins de 
răspunsul ei. 

— Unde ne-am duce? întrebă ea, ridicându-şi o sprânceană, 
când ochii ei alunecară peste el. 

— La tine. La mine. Zâmbi. N-are importanţă. 

— Ai o părere foarte bună despre tine, nu-i aşa? întrebă Julie, 


sorbind din Martini-ul ei. 


— Cred că trebuie să recunoşti ceea ce merită să fie 
recunoscut, zise el. 

Era clar că era tot aşa tare ca şi ea la răspunsuri. Era 
inteligent, sub acest exterior aspru. Privirea din ochii lui te făcea 
să nu te îndoieşti de asta. 

Inteligent, dar needucat. Vorbea frumos, era sexy, dar nu 
rafinat. 

Totuşi nu făcuse nicio greşeală de gramatică, încă. Putea 
vedea deja că era mândru de bunele lui maniere. Deşi costumul lui 
avea drept scop să-l prezinte femeilor cu zece categorii sub ea şi, 
deşi acest lucru trăda limitele orizontului şi ambițiilor lui, 
dezvăluia un minunat trup bărbătesc şi o personalitate care să se 
potrivească farmecelor sale. 

— Ce te face să crezi că cu caut companie? întrebă ea. 

— A, mi-a spus o păsărică, răspunse ei. 

Ea se gândi un moment. Apoi se răsuci şi privi în ochii lui. 

— Ai încredere în instinctele tale, nu-i aşa? întrebă ea. 

— Tu nu? replică el ambigu. 

— Marcel Proust a scris o dată, spuse ea, că viaţa este o 
greşeală perpetuă. 

El râse. Apoi se aplecă aproape de urechea ei şi îi vorbi cu o 
voce conspirativă. 

— E aici? întrebă făcând cu ochiul. 

Referirea literară nu l-a descumpănit defel. Ba păruse chiar 
să-l amuze. 

Fără să vrea, Julie zâmbi. El îi urmări buzele mişcându-se. 
Admirându-i faţa drăguță şi parfumul expresiv. 

— Oricum, făcu el, tu nu eşti o greşeală. Ai venit în locul 
potrivit. 


Putea vedea părul de pe pieptul lui, sub gulerul descheiat al 


cămăşii, şi îi simţi mirosul care era înţepător, dar curat şi 
atrăgător. Aproape că-i putea simţi forţa din trupul lui dur. Se 
întreba dacă marfa corespundea cu ce se vedea în vitrină. 

Hotări să afle. 

— La mine e exclus, zise ea. 

El râse. 

— Aşa-i totdeauna, iubito, zise el. Dar nu te îngrijora. Lumea e 
plină de colţişoare plăcute. 

O ajută să se ridice de pe scaunul înalt. Strânsoarea lui era 
fermă, bărbătească. Atingerea lui la cot a fost cumva mai intimă 
decât când se culcase cu tinerii pe care-i cunoscuse în toată viaţa. 

Ea se opri când ajunseră la uşă. 

— Nu ştiu cum te cheamă, spuse ea. 

— Johnny. Întinse o mână. Johnny Marante. La dispoziţia ta. 

Din nou părea să-şi bată joc de ea cu siguranţa lui. Era 
deştept, nu glumă. 

— Şi pe tine? întrebă el ţinându-i mâna în continuare. 

Ea ezită. 

El zâmbi. 

— N-are importanţă, dragă, zise el. Nu te obosi să inventezi 
un nume pentru mine. Ai treburi mai importante în seara asta. 

— Spune-mi Juiie, făcu ea, ruşinându-se puţin de propria ei 
timiditate. 

— E un nume foarte drăguţ, zise el cu un zâmbet, de parcă n- 
ar fi crezut-o. Bine, vino Cenuşăreaso. Îi deschise uşa. Mai avem 
două ore doar până când caleaşca se transformă într-un bostan. 

Într-un fel, ultimul cuvânt de pe buzele lui, bostan, îi spunea 
ceea ce avea nevoie să ştie. Avea să fie bun. Foarte bun. 

El nu o dezamăgi. 


O duse la apartamentul lui, nu departe de bar, cu maşina lui. 


Locul era împodobit ţipător cu picturi de nuduri pe pereţi şi o 
strălucire a mobilelor care sugerau că el era un Don Juan serios. 
Exista o cameră de zi, o mică bucătărie şi un dormitor mare cu un 
pat uriaş. 

Ea nu văzu mare lucru din camera de zi, oentru că el stinse 
lumina de îndată ce închise uşa. Puse un braţ în jurul ei, chiar sub 
sâni şi o ţinu cu coapsele lipite de sexul lui, mângâindu-i uşor 
ceafa. 

Ce îmbrăţişare stranie, se gândi Julie. El era în spatele ei, 
braţul lui puternic o imobiliza, în timp ce îi săruta pielea moale de 
sub pomeţii obrazului. Acum, mâna lui liberă alunecă peste şoldul 
ei şi ea simţi amestecul dulceag de whisky şi tutun în respiraţia lui. 

Mâna se plimba uşor, cu un fel de triumf delicat, peste şoldul 
ei mic, rotunjit, iar sexul lui dur masculin se sprijinea de fundul ei, 
fără să se împingă sau să se frece, pur şi simplu stând acolo ca să-i 
spună de prezenţa şi de scopul lui. 

Fără să vrea, închise ochii, un oftat îi scăpă de pe buze şi 
simţi o dorinţă deja mult mai adâncă decât intenţionase să simtă în 
seara aceea. 

El ştiu că-i intrase deja sub piele şi începu să se bucure de 
avantajul său. O conduse în dormitor, cu mâna pe umărul ei şi îi 
scoase cu grijă hainele, punându-i rochia pe un scaun, apoi, 
mulţumit, se ocupă de lenjerie. 

Până să-şi dea seama, era goală, din nou cu spatele la el, 
uitându-se pe geam fără să vadă nimic pe strada întunecată. Îi 
simţi mâinile alunecând pe braţele ei, peste degete, pe coapse şi 
înapoi spre talie, măsurând cât era de micuță - pentru că, la un 
metru cincizeci şi şapte şi patruzeci şi opt de kilograme, Julie era o 
fată micuță, cu o delicateţe de porțelan. 


Apoi auzi un fermoar şi un fâşâit de haine şi îşi pierdu 


răsuflarea când îşi dădu seama că şi el se dezbrăca. 

Se întoarse să vadă trupurile lor goale în oglindă. El era în 
spatele ei. Putu să vadă sexul bărbatului mândru stând ridicat între 
picioarele lui. Era foarte mare. Ceva din aşteptarea tensionată a 
organului arăta obscen de melodramatic. Dar, din cauza acestei 
impresii, era cu aiât mai sexy. 

Mâinile calde se opriră ce umerii ei, masându-i uşor. De data 
asta, buzele lui îi atinseră lobul urechii în acelaşi timp în care o 
atinse cu vârful sexului. 

— Hai, Cenuşăreaso, zise el în şoaptă la urechea ei. E timpul 
baiului. 

Pentru prima oară după ani de zile, Julie fu surprinsă de un 
bărbat. Johnny era un seducător experimentat. Spre deosebire de 
tinerii din societate, neîndemânatici şi beţi, care o mozoliseră pe 
bancheta din spate a maşinilor, spre deosebire de acei gigolo uzaţi 
cu care se înconjurase ca să-şi pună familia într-o situaţie proastă, 
Johnny era un artist de cea mai înaltă artă în a aduce o femeie la 
orgasm. 

Era atent în mângâieri, ferm şi masculin. Foamea lui pentru 
fiecare parte a ei era de nesatisfăcut. Dar era lent şi blând în 
explorare, asigurându-se că o stăpânea în toată locurile interzise, 
asigurându-se că îl accepta acolo, ba chiar îl chema, înainte de a-i 
da plăcerea şi a lua-o şi elpe a lui. 

Fiecare bucăţică a trupului lui era atât de tare, de netedă, 
încât curând nu mai putu distinge nicio parte a lui de uriaşul 
membru masculin dintre picioarele lui. Pentru că el era total 
dedicat cercetării lente, excitante, a fiecărui colţ al cărnii ei. El 
acceptă micile ei suspine şi gemete cu o stranie familiaritate, de 
parcă ar fi cunoscut-o toată viaţa. 


Îi desfăcu picioarele şi o pătrunse cu grijă şi triumfător, 


simţindu-i coapsele strângându-se încântător în jurul taliei lui şi 
înaintă mai adânc, tot mai adânc. Aproape imediat, ea începu să 
tremure, pentru că el părea să-i găsească centrul fierbinte al 
orgasmului aproape înainte ca ea să ştie că vine. 

Şi fiecare mişcare, şi cea mai minusculă, era în sine o 
încântare, poate o profanare - pentru că el ştia din ce societate 
înaltă provenea ea, ştia că se distra cu el şi intenţiona să-i dea o 
lecţie. 

El nu-i ceruse să-l atingă, nu-i îndreptase niciodată mâna sau 
buzele spre el. El era stăpânul, ea sclava, iar el era total interesat 
de cedarea ei şi de cererile ei gemute de mai mult, mai mult, mai 
mult. 

Ea nu-şi dădu seama câi timp continuă aşa, pentru că era 
pierdută în plăcerea pe care i-o producea. Dar excitarea ei crescu 
şi crescu, aprinzându-se cu fiecare orgasm, până când îl simţi 
împingându-se la final, tot lent, tot atroce de cunoscător. 

— Ah, Doamne, gemu ea, tremurând nebuneşte lângă el, 
mâinile ei apucându-l de şolduri ca să-l tragă mai aproape. Ah, 
Doamne... 

— Uşor, păpuşico, şopti el, zâmbind în jos spre ea. Uşor, 
iubito. 

Iar aceste cuvinte, atât de pline de o milă batjocoritoare şi o 
cunoaştere intimă, trimiseră un şoc final prin ea, atât de fierbinte, 
încât îşi ţipă extazul şi mâinile ei tremurară pe pielea lui. 

— Ah, şoptea ea la pieptul lui, cu respiraţia încă în tretăiată, 
mult după ce se terminase. Ah... 

— Ce este? întrebă el. 

— Nu m-am simţit niciodată aşa de... Ea căută un cuvânt 
delicat şi nu găsi. Atât de complet regulată. 


— Pentru asta sunt aici, dragă, şopti el lângă fruntea ei. 


— Eşti bun, oftă ea. Foarte bun. 

— Aşa cum am spus! reveni el la vorbele aspre. Trebuie să 
recunoşti ceea ce merită să fie recunoscut. 

Ea se gudură şi întinse mâna între picioarele lui. 

Brusc, pentru prima oară în amintirea ei, ea însăşi se simţi 
necorespunzătoare. 

— Am fost...? întrebă ea. 

El râse, auzindu-i nesiguranța. Acum ştia că o avea în puterea 
lui pentru că ea trecuse peste toată mândria ei, până la esenţa ei 
tremurătoare de fată şi era strălucitoare de nou găsită inocenţă pe 
care i-o dăduse trupul lui. 

— Eşti o micuță dulce, spuse el. Pur şi simplu, ai avut nevoie 
de un bărbat adevărat, asta-i tot. 

Când ea acceptă aceste cuvinte, el zâmbi şi îi sărută obrajii. 

— Ia-o încet, Cenuşăreaso, spuse el. Lasă-mi doar pantoful de 
cristal şi am să mai vin să-ţi mai dau. 

— Sper, făcu ea cu o candoare de fecioară. 

Ea nu se mai simţise niciodată aşa. Îi văzuse faţa frumoasă în 
oglinda de la bar când se apropiase de ea. 

Se aşteptase la cineva mai îndrăzneţ decât ceilalţi, poate 
puţin mai nebun. 

Dar căpătase mai mult. 

Ca şi Cenuşăreasa, era acum departe de lumea ei familiară, 
într-un loc unde o aşteptau plăceri noi, ameţitoare, precum poate şi 
pericole pe care nu le prevedea. 

Dar tocmai pericolul pe care-l reprezenta Johnny Marante era 


exact ceea ce îl făcea atât de sexy. 


CAPITOLUL 13 


/ 
Paris, 15 iulie, 1956 


Ziua cea mare sosise, în sfârşit. Principalele computere din 
Paris, Lausanne şi Londra erau gata şi aveau operatori aleşi 
personal de Francie. Aceşti operatori se ocupaseră în ultimele două 
săptămâni cu alimentarea lor cu informații din toate colțurile 
sucursalelor europene, iar fiecare din ele avea un mic oficiu special 
care raporta prin teleimprimator la computerul de bază. 

Era acum momentul „pornirii sistemului”, ca să se vadă dacă 
funcţionează. 

Francie era cu Roland de Leaumes şi vreo duzină de 
obsevatori la centrul computerului de la Paris. Ştia că alţi privitori 
ca şi ei erau prezenţi la celelalte două centre principale, dornici să 
vadă ce se /a întâmplă. Executivii Magnus din întreaga Europă 
urmăreau sceptici, ca şi concurenţii lor, să vadă dacă noua idee 
excentrică a computerizării pe scară mare poate reuşi. 

Francie zâmbea, dar era cu sufletul la gură. Îşi dădea seama 
că această întreagă operaţiune fusese concepută şi realizată de ea 
însăşi. Răspunderea se oprea la ea. Dacă sistemul nu lucra eficient, 
nu putea fi învinovăţit nimeni altcineva decât ea, deoarece ea era 
autoarea programului care trebuia să-l facă funcţional. 

Era conştientă de asemeni că la New York se aştepta 
rezultatul de azi. Se auzise prin telefonul fără fir de la Magnus că 
în Consiliul de conducere se urmărea treaba cu deosebit interes şi 
asta nu doar pentru că votul, care îi acordase lui Francie misiunea, 
fusese foarte strâns şi înfierbântat contestat. Succesul sau eşecul 


sistemului se va reflecta puternic asupra lui Jack, ca sponsorul ei, 


într-o măsură mai mare decât asupra sorții lui Fancie Bollinger. 

Şi mai trebuia luat în consideraţie ceva şi mai important. 
Dacă sistemul lui Francie va acţiona într-adevăr, aşa cum se 
intenţiona, acesta va avea un impact uriaş asupra întregului 
concept de comunicare în afaceri. Putea declanşa o revoluţie în 
comerţul mondial, iar consecinţele financiare şi practice ar fi fost 
incalculabile. 

Deci ziua de azi va fi o zi decisivă. 

Francie stătea lângă Roland de Leaumes la centrul 
computerului. Erau linii de teleimprimatoare cu Londra şi 
Lausanne. Când Francie va rosti cuvântul de ordine, toate trei 
computerele vor începe să deruleze programul, iar operatorul şef 
de aici, de la Paris, îi va pune computerului prima întrebare. 
Întrebarea fusese deja hotărâtă. Avea să fie una simplă, în limbaj 
de computer, cerând o comparare între inventarele a doua 
sucursale Magnus, una în Italia, cealaltă în Portugalia. Răspunsul 
nu trebuia să ia mai mult de două secunde ca să apară. 

Francie se uită la Roland, care îi zâmbi încurajator. În 
dimineaţa aceea, el era, ca totdeauna, calm şi echilibrat. Ochii lui 
negri frumoşi străluceau, având încredere în ea. Era bucuroasă că 
el se afla aici ca să o ajute în acest moment crucial. În ultimele 
luni, ea devenise o vizitatoare obişnuită a casei lui din Passy şi se 
împrietenise cu soţia şi cu fiicele lui. Familia Leaumes era cea mai 
apropiată familie a lui Francie la Paris, iar Roland era cel mai bun 
prieten al ei. 

— Londra e gata şi aşteaptă, spuse o secretară cu un telefon 
la ureche, zâmbindu-i lui Francie. 

— Şi Lausanne e gata, spuse o a doua secretară. 

— În regulă, zâmbi Francie încrucişându-şi degetele. Îi dau 


drumul. 


Secretarele vorbeau la telefon şi ea le urmărea. 

Operatorul şef de la computerul principal mişcă nişte butoane 
şi dădu instrucţiuni computerelor printr-o tastatură. 

Urmă o tăcere. Luminile de pe diferite panouri energetice 
clipiră scurt. Banda magnetică se mişcă, în timp ce întrebarea 
dactilografiată era transformată în limbajul maşinii. După câteva 
secunde, maşina ţăcâni scurt şi tācu. 

Operatorul se ridică de la locul lui să se uite şi apoi se 
întoarse spre Francie. Ea se grăbi spre el şi se uită la hârtia cu 
simbolurile computerului şi cu limbajul obişnuit, rudimentar. 

Era doar o propoziţie. 

Scria: 

DATELE INEXISTENTE. CONTROLAŢI COMANDA. 

Francie se încruntă uimită. 

— Ce spune Londra? o întrebă ea pe secretară. 

Secretara vorbi la interfon, apoi se uită în sus la Francie. 

— Nu lucrează, spuse ea. 

Francie privi spre cealaltă secretară. Chipul ei arăta clar că 
răspunsul de la Lausanne era acelaşi. 

— Hai să dăm din nou comanda, zise Francie. Am s-o dau eu 
însămi. 

Se aşeză la taste şi, cu mare atenţie, îi ceru computerului să 
facă treaba simplă care avea să fie prima lui realizare. 

Rezultatul fu acelaşi. 

DATELE INEXISTENTE, răspunse maşina, fără ezitare. 
CONTROLAŢI COMANDA. 

Din nou secretarele vorbiră cu Londra şi cu Lausanne şi 
clătinară din cap ca să arate că nici acolo computerele nu 
funcţionaseră. 


Pentru a treia oară, Francie introduse întrebarea în maşină. 


Era o comandă simplă, atât de fundamentală, încât era de 
neconceput ca maşina să nu răspundă imediat. 

Din nou răspunsul fu acelaşi: 

DATELE INEXISTENE. CONTROLAŢI COMANDA. 

Francie roşi. Se uită la spectatorii din cameră. Majoritatea 
păreau uluiţi. Dar nu puţini dintre cei prezenţi aveau un triumf 
prost mascat pe chip. Erau încântați în secret că schema măreaţă, 
cu care se cheltuise atâta timp şi atâţia bani, se prăbuşea în faţa 
ochilor lor - şi că şefa ambițioasă şi încrezătoare a acesteia suferea 
o umilinţă bine meritată pentru lipsa ei de experienţă şi pentru 
aroganţa proiectului ei. 

Ea dorise să revoluţioneze afacerile a patruzeci de companii 
din ţări străine, pe care nici măcar nu le vizitase până în urmă cu 
puţine luni. Voise să le spună tuturor cum să-şi conducă afacerile. 
Voise să schimbe lumea. 

Ei, s-a terminat cu revoluţia computerelor! 

Francie simţea această falsitate şi gândurile satisfăcute din 
jurul ei. 

Luptându-se cu tremurul nervilor, ea se întoarse spre cei din 
jurul ei. Deschise gura să vorbească, dar nu ieşi niciun cuvânt. 
Toate cunoştinţele ei de limbă franceză păreau că o abandonaseră, 
la fel ca şi computerul în care îşi pusese toate speranţele. 

Roland de Leaumes fu acela care îi veni în ajutor. 

— Allez, les enfants! le spuse el cu autoritate celorlalţi. Au 
boulot. Înapoi la treabă. Aţi mai văzut accidente şi altă dată. Nu 
aveţi la ce căsca gura. O să vă anunţăm când o să facem sistemul 
să lucreze cum trebuie. 

Cu zâmbete forţate şi cu câteva şoapte ironice, observatorii 
părăsiră centrul computerului. 


Roland o privea pe Francie. În ochii lui negri se citea 


preocuparea. 

— Pot să te ajut? o întrebă el. 

— Nu, mulţumesc, spuse Francie, cât de calm fu capabilă. 
Lasă-mă doar să lucrez la asta restul după-amiezei. Am să încerc să 
văd ce s-a întâmplat. 

— Eşti sigură? întrebă el, atingându-i blând cotul. Aş putea să- 
ţi ofer măcar un sprijin moral? 

Ea clătină din cap. 

— O să te plictisească, zise ea. 

— Vrei să spui că o să-ţi stau în cale, râse el. Dar eşti prea 
amabilă ca s-o spui. Bine, pot înţelege o aluzie. Dar nu sta prea 
mult. Promiţi? 

— Promit, răspunse ea. Am să plec înainte de ora şapte. 

— Bine, zâmbi Roland. Şi nu te îngrijora. Ai să găseşti 
defecţiunea destul de curând. 

Un moment mai târziu, era plecat împreună cu toţi ceilalţi. 
Francie îi eliberă pe cei doi operatori şi începu să lucreze ea însăşi 
cu computerul. Era bucuroasă că nimeni nu se mai afla acolo să 
vadă cum îi tremură mâinile când se apropie de maşină. 

Restul acelei zile fu o agonie pentru Francie şi o bucurie 
murmurată pentru cei din Magnus - Franţa, care priviseră inovaţia 
ei cu scepticism chiar de la început şi se uitau la ea cu suspiciune, 
ca la o reprezentantă atrăgătoare dar fără experienţă a corporației 
mamă de dincolo de ocean. 

Francie lucră singură la computer, introducând comenzi, 
studiind reacţia programului şi telefonând instrucţiuni la Londra şi 
Lausanne. Aproape că putea auzi şoaptele din clădire despre 
eşecul sistemului ei şi despre jena ei spectaculoasă, dar reuşi să şi 
le scoată din minte. 


Într-o oră, ea îşi dădu seama unde era defecţiunea. Era în 


schematizarea anumitor informaţii ale programului şi în faptul 
crucial că acel computer nu înţelesese logica din spatele 
schematizării. 

Dar localizarea problemei nu însemna în acelaşi timp şi 
eliminarea ei. Spre necazul ei, Francie îşi dădu seama că eşecul ei 
de azi nu era un accident, ci provenea dintr-o greşeală din miezul 
programului însuşi. Mai rău încă, nimic din experienţa lui Francie 
în ştiinţa computerelor nu-i sugera o soluţie la această problemă. 
Ea va trebui să improvizeze curajos pentru a o rezolva. Dacă putea 
fi rezolvată. 

Absorbită de muncă, uită de noţiunea timpului. Mai lucra încă 
disperată la maşină, trecând de la un ecran la altul şi făcând 
însemnări agitate într-un carnet mare, galben, când se uită la 
ceasul din perete. 

Era aproape miezul nopţii. 

Brusc, energia nervoasă o abandonă pe Francie şi se prăbuşi 
în scaunul turnant din faţa panoului de control al computerului. Îşi 
dădu seama că se agitase prea mult pentru o singură zi. Munca ce 
o aştepta era dificilă. Va trebui să-şi stabilească un anumit ritm şi 
să-şi păstreze forţele, încă multe săptămâni, dacă voia să 
reuşească. 

Părăsi centrul computerului şi porni pe coridor, spre ascensor, 
şi urcă până la etajul şapte unde se afla biroul ei. Îşi folosi cheia ca 
să deschidă uşa, trecu pe lângă masa lui Antoinette, intră în biroul 
ei şi aprinse lumina. 

Spre surprinderea ei, pe masa ei de lucru era un buchet mare 
de flori. 

Era şi un bilet prins de el. Mesajul era în engleză, dar cu un 
scris de francez. 


Citi: Aniversare fericită. La mulţi ani. 


Era semnat: Jack. 

Lui Francie i se tăie respiraţia. Uitase complet de aniversarea 
ei. Va avea douăzeci şi trei de ani săptămâna viitoare pe vremea 
asta. De unde putea să ştie Jack lucrul ăsta? De ce s-ar osteni el să 
o felicite de la o depărtare atât de mare de peste ocean? 

Francie roşi când văzu restul biletului. 

PS. Intenţionez să o petrec cu tine, dacă nu ai alte planuri. Ne 
vedem joia viitoare. 

Biletul tremură în mâna lui Francie. Jack venea aici să o vadă. 

Se aşeză pe fotoliul de la masa ei de lucru şi se uită ameţită la 
flori. 

Jack vine aici! 

Nu doar venirea lui constituia un asemenea şoc - ea ştiuse 
sau bănuise că, la un anumit moment, avea să vină aici, întrucât 
Europa era domeniul lui şi însăşi activitatea ei intra sub autoritatea 
lui. 

O şoca faptul că venea acum, exact în momentul în care viaţa 
ei profesională era în cea mai grea criză. 

Când va sosi, ea va trebui să-i explice eşecul spectaculos al 
sistemului ei, un sistem care fusese construit şi implementat sub 
egida lui. Era un eşec ce afecta toate companiile europene a căror 
bună funcţionare cădea în răspunderea lui Jack. Deci, trebuia să 
aibă un impact asupra propriei lui poziţii în cadrul corporației - 
mamă. 

Ruşinea lui Francie avea deci să se extindă tocmai asupra 
bărbatului căruia îi datora unica şansă care i se oferise la 
Industriile Magnus. 

Bărbatul la care nu încetase să viseze nicio secundă, de când 
plecase din New York, în urmă cu şase luni. 


Şi totul din cauza unui sărut de neuitat, care avusese loc la 


petrecerea lui Anton Magnus în cinstea lui Gretchen şi a copilei ei, 
un sărut pe care Jack poate l-a uitat, dar care încă mai ardea ca un 
cărbune aprins în toate simţurile lui Francie, mai fierbinte ca orice, 
din cauza trecerii timpului şi a adâncirii obsesiei ei. 

Acum, Jack venea aici. Când va sosi, va trebui să încerce să-l 
convingă că mai putea face încă sistemul ei să funcţioneze şi că 
promisiunile ei despre computerizare nu erau simple vise. În plus, 
va trebui să-l facă să uite că fata căreia îi acordase încrederea şi 
atenţia în urmă cu şase luni era acum autoarea unui măreț eşec, 
care constituia tema de discuţie la Magnus - Franţa. 

Va fi performanţa unei vieţi. Francie era o matematiciană 
desăvârşită, dar nu era şi o actriţă desăvârşită. Nu ştia dacă va 
reuşi să facă treaba asta. 

Totul depindea de Jack. 

Cu acest gând, cu mâini tremurătoare, puse bileţelul înapoi în 
plicul lui mic şi îl închise în sertarul biroului. 

Dar tremurul din degetele ei radia în tot trupul ei. 

Jack venea aici, la Paris. Să o ajute să-şi aniverseze cei 
douăzeci şi trei de ani. Şi, cu siguranţă, ca să verifice progresul 
sistemului de computere. 

Dar poate, se gândi ea, e ceva mai mult în venirea lui decât 
doar atât. Poate că nici el nu uitase seara lor împreună şi venea la 
ea, cel puţin în parte, şi ca bărbat, nu doar ca şef. 

Acesta era gândul cel mai îndrăzneţ şi mai delicios dintre 
toate. 

Să se smulgă de acest gând era poate lucrul cel mai dificil pe 
care-l făcuse vreodată. 

Atunci, lasă-l să vină, se gândi ea, când se ridică să plece din 
birou. Ce va fi, va fi. 


Lăsând biletul în sertar, plecă acasă să doarmă puţin, ca a 


doua zi să se poată întoarce să caute defecţiunea programată în 


sistemul ei. 


CAPITOLUL 14 


Francie nu-l văzu pe Jack până când, pe neaşteptate, el apăru 
în uşa biroului ei. 

Era vineri după-amiază, ziua dinaintea aniversării ei de 
naştere. Sperase să-l aştepte la zborul TWA de la New York, a doua 
zi dimineaţă. 

Dar iată, era aici, îmbrăcat într-un costum gri de mătase, 
bronzat ca întotdeauna, cu membrele dure conturate de materialul 
ce le acoperea, iar ochii lui negri străluceau când îi zâmbi. 

— Ce faci aici? întrebă ea, înghițind în sec, admirând 
imaginea lui frumoasă-stând în deschizătura uşii. Te aşteptam abia 
mâine dimineaţă. 

— Am luat o cursă mai devreme, spuse el fără altă explicaţie. 
Ce mai faci, Francie? 

Auzul numelui ei pe buzele lui aproape că o făcu să închidă 
ochii de plăcere. Se forţă să se ridice şi se duse să-i strângă mâna. 

— Foarte bine, mulţumesc, spuse ea cu un zâmbet forţat. Dar 
tu? 

— Bine. Cum merg lucrurile? 

Îşi simţi aparenţa de încredere prăbuşindu-se. El mersese 
direct la chestiune. 

— Nu prea bine, în momentul acesta, zise ea, hotărându-se să- 
i spună adevărul neînfrumuseţat. 

Nu era tipul de om care să aprecieze false asigurări. 

— Zău? Probleme? 

— Aş vrea să-ţi arăt, dacă-mi dai voie! spuse ea. Eşti obosit 
după zbor sau poţi să mă asculţi ce am de zis? 

— Eu mă pricep să dorm în avioane, zise el. Să mergem. 


Ea îl duse la centrul pentru computere şi îi arătă programul 


explicându-i cât putu de clar şi succint că exista o „hibă“ serioasă 
care nu a fost încă identificată. 

Când termină, rămase în picioare şi se uită la el. 

— Ei, am spus-o, făcu ea. Îmi pare ră'i de treaba asta, 
domnule Magnus. Crezusem că sisterhul va fi gata încă de 
săptămâna trecută. Nu pot face altceva decât să examinez 
elementele, unul câte unul, şi apoi să rescriu programul ca să 
funcţioneze. Făcu o pauză. Ce s-a întâmplat a fost un şoc pentru 
mine. 

El o privea cu atenţie. 

— Crezi că poţi face ca toată chestiunea să funcţioneze 
înainte de data limită? întrebă el. 

Ea se forţă să-i întâlnească privirea. 

— Nu ştiu. Tot ce pot face e să încerc, răspunse ea. 

El privi ain nou de la ea la computer şi apoi înapoi. 

— Pari necăjită din cauza asta, comentă el. 

Ee zâmbi, un zâmbet scurt, fals, plin de o teamă vizibilă. 

— Sunt... necăjită. Încercă să mai zică ceva, dar cuvin tele nu 
ieşeau. Se simţea ca un copil care-şi recunoaşte o greşeală în faţa 
unui profesor sever şi respectat. 

Acum, în privirea lui era un aer de evaluare. 

— Prea necăjită ca să faci treaba asta? întrebă el. 

Lacrimile începură să izvorască din ochii ei, dar se luptă 
curajoasă să le reţină. Dacă era ceva ce n-ar fi făcut niciodată era 
să-şi arate sentimentele faţă de Jack Magnus. El o angajase. 
Trebuia să-l facă s-o respecte. Cu orice preţ. 

— Nu, făcu ea ferm. Nu trebuie să te îngrijoreze asta. 

El arătă spre program. 

— Părerea ta bine gândită este că lucrul ăsta o să 


funcţioneze? 


Ea urmări direcţia privirii lui spre mormanul de hârtii şi 
caiete de notițe în care investise atât de mult şi care ascundeau o 
greşeală crucială pe care nu o îndreptase încă. 

Inspiră adânc. 

— După părerea mea, începu ea, nu e nimic rău în sistem. Am 
comis o greşeală undeva în mecanism, dar asta poate fi corectată, 
sunt sigură. 

Asta nu era total adevărat şi Francie o ştia. Greşeala din 
progam era atât de adâncă, încât ameninţa însuşi conceptul pe 
care se baza sistemul ei. Nu existau reguli sau îndrumătoare în 
logica existentă a programelor care să o scoată din dilema ei. Un 
alt programator ar fi renunţat deja la tot planul. 

Dar Francie avea o siguranţă profundă şi putea să-l asigure că 
răspunsul de care avea nevoie era chiar sub nasul ei - dar de fapt 
era ca un ac în carul cu fân. Inteligența matematică, cea care nu o 
trădase niciodată din copilărie, îi spunea că putea rezolva 
problema aceasta dacă o trata cu o minte deschisă şi inventivă. 
Creativitatea nu mecanismul era acum cheia. Nu putea să 
abandoneze, până nu găsea unde făcuse greşeala. 

Dar pe Jack îl minţea, asigurându-l de ceva care de fapt nu 
era deloc sigur. Ea ştia că întreaga Europă era în răspunderea lui 
Jack. El trebuia să ia hotărârea dacă să mai investească timp 
suplimentar şi bani în acest proiect sau să-l sisteze şi să încerce să 
uite eforturile financiare care s-au irosit. 

El nu încetase să o privească. Aproape că îl putea simţi cum 
încearcă să măsoare cât de demnă de încredere este explicaţia ei. 
Un bărbat în poziţia lui trebuie să fi trecut prin multe experienţe şi 
să vadă prin falsele asigurări ale celor din subordinea lui. 

— Bine, zise el în cele din urmă. Pentru mine este suficient ce- 


mi spui. 


Surprinsă, Francie se uită în ochii lui. 

— Vrei să zici... făcu ea. Vrei să zici că n-o să... 

Brusc el râse. 

— Să te dau afară? Să-ţi tai capul? Să iau pe altcineva, sau să 
încep de la zero? Pot să-ţi spun că nu ştii multe despre 
management, Francie. Un bun conducător ştie să-şi găsească 
oamenii cei mai buni şi să-i lase să facă ce pot face mai bine. El nu 
apasă pe butonul de alarmă atunci când apar amânări sau 
probleme. Dacă face aşa, nu va realiza niciodată nimic. 

El atinse programul şi continuă. 

— Ceea ce faci tu aici este foarte complex şi foarte important. 
Era aproape inevitabil să apară probleme. Ţine-te de treabă. O să 
reuşeşti. Sunt sigur de asta. 

Ea măsură impactul vorbelor lui. 

— Eu... eu apreciez încrederea ta, spuse ea. 

— Nu te-ai afla aici dacă nu ai merita-o. Vocea lui era calmă şi 
controlată. 

Urmă o pauză. El se uită la ceasul de pe perete. 

— Te las să-ţi continui treaba, zise el. Trebuie să mă întâlnesc 
cu câteva persoane în după-amiaza asta. Putem lua cina diseară? 

— Eu... desigur, răspunse ea. 

— Vin să te iau la opt, zise el. 

Ea dădu afirmativ din cap. 

— Ştii unde? 

— Secretara ta mi-a dat adresa. Cunosc destul de bine Malul 
Stâng. N-o să-mi fie greu să te găsesc. 

Din nou fu o pauză. Un mic zâmbet de admiraţie nervoasă 
apăru pe buzele lui Francie, fără voia ei, când îi contemplă 
uluitoarea stăpânire de sine şi frumuseţea de nedescris. 


— Bine, atunci, ne vedem mai târziu, spuse el. 


— Da. 

Ea se ridică odată cu el. Îi zâmbea cu o expresie liniştită, de 
om de afaceri şi de bărbat în acelaşi timp. Ea nu ştia ce înseamnă 
aceasta. 

Apoi, cu un ultim salut din cap, dispăru. 

Singură cu aparatul, Francie scoase un oftat lung. 

Să fie oare adevărat? Dintr-o lovitură, Jack Magnus apăruse în 
pragul ei, îi ştersese greşelile, îi dăduse o nouă lecţie de viaţă şi, 
mai mult decât orice, transformase teama ei într-o bucurie cum nu 
mai simţise de când îl văzuse ultima oară. 

Zguduită, Francie îşi contemplă uşurarea şi fericirea. 

Şi faptul că în seara aceea avea să-l vadă din nou pe Jack. 

El veni să o ia la ora stabilită şi o duse la cină la Lasserre. Ea 
fu uimită de elegantul decor Ludovic al XVI-lea al legendarului 
restaurant, de chelnerii şi piccolii cu băuturile îmbrăcaţi în livrea şi 
îl întrebă de ce o adusese într-un loc atât de elegant. 

— Este o seară importantă, zise el. Precis că n-ai uitat? 

Ea îl privi cu uimire. 

— Ziua ta de naştere, nu-ţi aminteşti? spuse el. 

— A! Asta era. Râse. Ce anume te-a făcut să ţii minte ziua 
mea de naştere? 

— Hai să spunem că sunt un curios înnăscut. El zâmbi. 
Probabil că am ştiut mai multe despre colegii mei decât era nevoie 
pentru mine. Oricum, am venit. 

El ridică paharul de şampanie şi îl atinse de al ei. Ea roşi fără 
să vrea, când îi răspunse cu un zâmbet. 

Cina trecu liniştită, punctată de flecăreli şi conversaţie 
banală, care nu făceau nimic ca să potolească furtuna ce se ridica 
în simţurile lui Francie. Sentimentul ei de uşurare în legătură cu 


judecata pozitivă a lui Jack asupra muncii ei lăsase cale liberă unei 


ciudate excitaţii, care creştea prin faptul că se afla în apropierea 
lui în acest loc elegant, intim. 

Fu bucuroasă când se termină cina şi ieşiră afară, în aerul 
proaspăt. Jack adusese o maşină a companiei Magnus - Franţa şi 
conduse în jurul pieţei Concorde, privind împreună cu Francie de-a 
lungul minunatului bulevard Champs Elys6Ges spre Arcul de Triumf, 
înainte de a o lua peste podul Alma spre străzile înguste ale 
Malului Stâng. 

Nu existau locuri de parcare lângă clădirea unde locuia ea, 
aşa că Jack ocoli încet, până când găsi un loc în pitoreasca stradă a 
Dragonului, o stradă îngustă, plină de magazine de antichităţi. 
Împreună merseră până la colţul bulevardului Saint-Germain ca să 
arunce o privire la viaţa de noapte agitată din acest cartier, apoi 
înapoi la Carrefour de la Croix Rouge, cu micile lui magazine şi 
apoi la întunecata stradă Cherche-Midi. 

— Vrei să vezi unde locuiesc? întrebă Francie puţin nervoasă. 
E un mic apartament foarte drăguţ. Roland de Leaumes l-a 
închiriat pentru mine pentru tot timpul cât voi fi aici. 

Ceva străluci în ochii lui Jack la menţionarea numelui lui 
Roland, dar dispăru imediat. Francie nu-şi dădu seama ce însemna. 
Aerul pe care îl avea era total neutru, indescifrabil. 

— Nu ştiu dacă am ce să-ţi ofer de băut, zise ea. Sunt sigură 
că meriţi un pahar, după această cină minunată. 

— Nu vreau să te obosesc, spuse el. Se pare că ai lucrat foarte 
mult. Ai slăbit. 

— Să nu-ți pese de asta, făcu ea cu o curioasă ridicare din 
umeri. 

Trecuseră de cabina portarului şi de curtea cu micul Sfinx şi 
stăteau lângă ascensor, în holul din spate. Luminile difuze de pe 


coridoarele din toate blocurile de apartamente franţuzeşti aruncau 


o lumină stranie pe faţa lui Jack. 'Totul era blând şi auriu. 

— Poate ar fi mai bine să te las să-ţi faci somnul, zise el. 

Ea nu răspunse, dar îi zâmbi brusc, un zâmbet care părea să 
se reflecte asupra trăsăturilor lui frumoase. 

Ea tocmai atinsese butonul ascensorului, când luminile se 
stinseră. 

Micul hol era într-un întuneric total. Francie ştia că pe 
peretele din apropiere că se afla întrerupătorul de lumină. 

Dar nu ajunse la el pentru că, înainte de a se întoarce să-l 
găsească, se trezi în braţele lui Jack. 

Nu era timp să se întrebe dacă ea făcuse primul gest sau dacă 
acele braţe lungi bărbăteşti se înfăşuraseră în jurul ei din proprie 
iniţiativă. Ştiu doar că sărutul care îi schimbase viaţa în casa lui 
Anton Magnus se repeta acum, mai fierbinte ca orice şi mai intim, 
trimiţându-i şocuri în tot corpul, ca o cometă în coada căreia 
trenau sutele de momente pe care le petrecuse în intimitate, 
visându-l pe Jack, după acel prim sărut. 

O voce în sinea ei o avertiza că făcea un pas fără întoarcere. 
Dar aceasta fu înăbuşită de forţa sărutului lui. Ea îl ţinea aproape, 
îşi simţea trupul tremurând lângă al lui şi auzi geamătul straniu, 
feminin, din gât, când întunericul îi legă din nou. 

Apoi, cumva, ajunseră în ascensor. Spaţiul mic, închis, părea 
să-i forţeze să fie mai aproape, iar căldura simţurilor lui Francie 
erupea mai repede decât alunecarea în sus a ascensorului. Ţinea 
ochii închişi, dar mâinile ei, prin cunoaşterea lor proprie, îl 
mângâiau şi îl încurajau. Ele îşi găsiră drum sub haina lui spre 
pieptul tare şi se bucurau de duritatea muşchilor lui. 

Sărutul lui se adânci, în timp ce ascensorul îi ridica mai sus, 
tot mai sus, şi ea îi simţi mâinile strângându-i-se în jurul taliei. 


Atingerea lor părea că o va face să înnebunească. Se mişcă lângă 


el, un ritm ameţitor de trup feminin sinuos, seducându-i ca o 
melodie fiecare parte a trupului lui. Cumva, şoldurile fine care 
tremurau sub mâinile lui îi spuneau că ar putea să o atingă mai 
intim, chiar acum, iar mâinile lui ferme se strecurară sub talia ei, 
să o tragă mai aproape. Limba ei o salută pe a lui, tachinând-o cu 
mici atingeri care făcură să se audă un geamăt din gâtul lui. 

Mai târziu avea să se întrebe cum au ajuns din ascensor în 
apartamentul ei, cum şi-a găsit cheile ca să descuie uşa. Nu-şi va 
aminti niciodată, pentru că pasiunea o făcea să nu-şi mai dea 
seama de nimic, în afară de Jack. 

Singura amintire ce-i rămăsese era întunericul pe care-l 
împărtăşiseră, senzaţia mângâierilor lui pe umeri, pe sâni, pe 
coapse, şi dorinţa aproape dureroasă a Dielii ei de a se dezgoli 
pentru el. Singurul zgomot din apartament era răsuflarea lor 
gâfâită, din cauza dorinţei şi fâşâitul mâinilor lor în timp ce se 
explorau unul pe celălalt. 

Francie ştia că avea să se întâmple ceva înfiorător şi mult 
aşteptat. Ar fi fost consumată de spaima scenei, dacă nu ar fi 
exijstat înţelepciunea nebănuită a trupului ei, care se pregătise 
mereir pentru acest moment şi acum ştia exact cp are de făut. 

Ea îşi strecură degetele pe pieptul lui şi pe sub umerii hainei 
p? tTare i-o scoase uşor. Îl sărută din nou şi începu să-i de*, că 
nasturii de la cămaşă. Simţea cum rochia ei se desprinde la rându- 
i. Toate hainele care îi despărţeau cădeau cu o voinţă a lor proprie, 
ca petalele de pe florile sortite să se fecundeze unele pe altele. 

Ea îl conduse uşor spre dormitor, oprindu-se mereu să-l 
sărute şi să-l atingă. Când se întinse pe patul ei, era goală. Îl 
urmări venind în urma ei, o siluetă pe fundalul nopţii pariziene, un 
zeu drept, care îşi scotea hainele şi se uita în jos la ea. 


Ea întinse braţele spre el. 


El veni să o acopere cu trupul lui şi dulceaţa limbii lui îi 
pătrunse în gură în acelaşi timp în care duritatea dintre picioarele 
lui bătu la poarta intimităţii ei. 

Un fel de nebunie lentă o cuprinse, aşa încât trupul ei, 
neajutorat de atâta plăcere, era totuşi cunoscător şi îndrăzneţ în 
mişcări. Putea simţi cum creşte şi excitaţia lui spre o înălţime 
febrilă şi chiar nevoia ascuţită a dorinţei masculine nu o surprinse, 
deoarece trupul ei ştia exact ce trebuia să facă. 

Ea îl ţinu de şolduri, îndrumându-l încet, în timp ce propriul ei 
sărut se adânci în gura lui. O serie lungă de uşoare ondulări îi uni, 
senzuale şi lente, aducându-l inevitabil mai aproape, aşa încât 
vârful lui fierbinte îi atingea locurile secrete, deschizând deja uşa 
ce îl aştepta, mai mult, tot mai mult. Apoi, cu un spasm, îl simţi 
pătrunzând-o. 

Chiar şi durerea ascuţită pe care o simţi la venirea lui era 
plăcere şi extaz. Îl auzi gemând, iar micile ei ţipete de încântare 
veniră să-l mângâie, în timp ce ea i se dădea tot mai complet, cu 
şoldurile ridicate ca să-l tragă mai aproape, cu degetele ţinându-se 
de şoldurile lui dure, iar sânii ridicându-i-se ca să-i simtă cu 
sfârcurile părul de pe piept. 

Apoi, totul păru că explodează. Acel Jack la care visase atâta 
timp era pierdut în furtuna ce erupea în ea şi toate gândurile 
despre ea înşăsi erau arse de senzaţia fierbinte care se ridica în 
fiecare părticică a ei. Ea nu mai ştia cine este şi ce însemnătate au 
toate lucrurile, dar nu-i păsa. Trupul ei nu-i mai aparţinea. 

În timp ce ea era sub el, nu putea vedea ceea ce vedea Jack: o 
nimfă frumoasă, subţire, transformată de plăcere, cu trupul 
ondulându-se seducător, cu micile sfârcuri fierbinţi dansând sub 
mişcările lui, mâini dulci de femeie sprijinite iubitoare pe şoldurile 


lui ca să-l ajute s-o posede mai total, cu coapse lungi, albe, care îl 


mângâiau în ritmuri şi mai senzuale, mai irezistibile. 

Dar ea îşi dădu seama că abandonarea ei aţâţa un foc teribil 
în el, pentru că el ardea în ea cu o forţă neomenească, mereu, tot 
mai adânc, mai strâns, mai intim cu fiecare mişcare, pasiunea lui 
crescând mereu pe culmi mai înalte, până când nici ţipetele ei de 
extaz nu se mai putură auzi. 

În timp ce focul devenea tot mai fierbinte, ea nu mai ştiu dacă 
propriul ei abandon era de vină sau dacă el însuşi îşi pierduse 
controlul, plecase din lumea lui reală pentru a se alătura acestei 
alunecări nebuneşti a cărnii pe carne, acestui triumf al plăcerii 
asupra minţii. 

Ea crezu că nu se va sfârşi niciodată. Totuşi, ultimele lui 
mişcări o luară prin surprindere, ridicând-o la o înălţime 
nebunească la care niciun visase în fanteziile ei nevinovate. El veni 
mai adânc, şi mai adânc şi un mare spasm al trupului ei îi deschise 
ultima uşă. 

Auzi un geamăt, gros, cald în gâtul lui. Un val dulce, fierbinte 
o inundă brusc şi o tresărire a celor mai intime locuri se încordă 
să-l primească. Apoi se termină totul. 

Ea zăcea moale şi sfârşită în braţele lui. 

Un sărut îi atinse fruntea, apoi altul şi altul, atingându-i uşor 
pleoapele şi obrajii. Ea îşi înfăşură braţele în jurul cefei lui şi îl ţinu 
mai aproape. 

Acum ştia ceea ce aşteptase toată viaţa. 

Noaptea se scursese ca un vis. De câte ori mai făcură 
dragoste, nu ştia. Ştia doar că de fiecare dată era altfel, i se dăruia 
total. I se părea că miracolul atingerii lui aduce la viaţă fiinţe noi 
din interiorul ei, fiecare dintre ele nebănuite până acum şi create 
doar pentru a-i aparţine lui, pentru a-l excita şi a-i face pe plac în 


moduri de care nici nu visase că ar fi capabilă. 


Era un proces lung, frumos, de a se pierde pe ea însăşi. 
Pentru acea Francie care trăise cu propria ei voinţă puternică timp 
de douăzeci şi trei de ani, ar fi fost o experienţă înspăimântătoare, 
deoarece era o capitulare în sensul cel mai total al cuvântului. 

Dar îl avea pe Jack care o ţinea strâns şi îşi alungă temerile, 
gândindu-se la frumuseţea trupului lui. El era la fel de nesăţios ca 
şi ea şi simţea că şi ceva din el capitula în faţa amestecului 
nebunesc al dorințelor care îi atrăgeau unul spre celălalt. 

Când se termină totul, fură cuprinşi de o oboseală delicioasă. 
Lumina pală a lunii intra pe fereastră, iar ea, întinsă lângă el, se 
uita cum îi scălda trăsăturile frumoase. Adormit arăta încă mai 
misterios şi mai atrăgător decât când era treaz. Avea ceva 
enigmatic şi aproape copilăresc în somn. 

Îl văzu mişcându-se, când un vis îi tulbură faţa. Speriată, îi 
urmări braţul întins ca să se înfăşoare în jurul ei, să o tragă spre el. 
Îndrăzni să-l sărute pe obraz, pe buze. El o ţinu aproape, iar ea 
dori să i se poată alătura în visul lui, astfel încât, în gând, să poată 
fi la fel de uniţi cum fuseseră toată noaptea în plăcere. 

Se întreba dacă el simţise revoluţia pe care o produsese în ea. 
Ştia că nu va mai fi niciodată aceeaşi, după noaptea aceasta. 

Şi era bucuroasă că a fost tocmai acest bărbat, cel mai frumos 
dintre toţi, care îi luase virginitatea şi o făcuse femeie. Ce 
însemnau toate astea şi unde o vor duce, nu ştia. Ştia doar că 
trecutul fusese abandonat pentru totdeauna şi viitorul se întindea 
în faţa ei ca un ocean nemărginit de plăceri curate. Cu aceste 
gânduri, Francie căzu într-un somn frumos, fără vise. 

Când se trezi, era singură în pat. 

Alarmată, se ridică şi se uită în jur. Ceasul arăta ora şapte. Se 
simţea ameţită şi dezorientată. Noaptea trecută să fi fost oare un 


vis? Să fi venit oare singură aici şi să fi căzut într-un fel de fantezie 


solitară, nebunească, singură în patul ei? 

Dar căldura din trupul ei îi aminti că totul fusese real. 

Se trezi de-a binelea încet, simțind cuverturile mângâindu-i 
goliciunea. Ascultă dacă se aude vreun zgomot făcut de Jack în 
apartament. Nu se auzea nimic. 

Se sculă şi se duse la baie. Se uită în oglindă. Părul îi era în 
dezordine. Trăsăturile ei purtau urmele pasiunii. Umerii şi sânii goi 
din oglindă erau ai ei; totuşi, apărea ca o străină pentru ea însăşi. 

Pe Francie o cuprinse o teamă muşcătoare, care se înrădăcina 
în simţurile ce-i mai pulsau încă şi stârneau ecou în toate colţurile 
minţii ei. Ştia că ceea ce făcuse cu Jack era iremediabil. Şi acum el 
plecase. Fusese lăsată singură ca să mediteze la cele întâmplate 
între ei. 

Rămase nemişcată un moment, uitându-se la reflectarea ei în 
oglindă. Acum, faţa o descumpăni cu adevărat, pentru că aparţinea 
unei fiinţe nechibzuite care o mânase pe Francie la acţiuni asupra 
cărora nu outea reveni şi la emoţii pe care nu avea dreptul să le 
simtă. 

Îndepărtându-se de la oglindă intră sub duş şi dădu drumul la 
apă. Simţi picăturile curăţând-o, fierbinţi şi înţepătoare. Dar nu-i 
curăţau amintirile. lar ea ştia că, oriunde se afla Jack acum, o 
cunoştea aşa cum era în realitate. 

Când ieşi, purtând un halat de baie şi cu un prosop alb 
înfăşurat în jurul capului, era convinsă deja că a comis cea mai 
mare greşeală din viaţa ei. Nu se mai putea uita la faţa lui Jack 
Magnus cu aceeaşi încredere pe care o avusese mai înainte. 

Când intră în mica bucătărie, aproape că ţipă fără să vrea. 

Jack şedea la masă, uitându-se în sus, la ea. 

Îi zâmbi. 


— Închipuieşte-ţi, să te întâlnesc aici, zise el. 


Francie se uită fix la el, surprinsă. 

— Am crezut... se bâlbâi ea. Am crezut că tu... 

El nu zise nimic. Ochii ei îi săgetau trupul. Era îmbrăcat în 
pantalonii pe care îi purtase cu o seară înainte. Cămaşa era 
descheiată la gât, dezvăluindu-i pieptul pe care-l acoperişe cu 
sărutările ei. Ochii negri care se uitau la ea o priveau cunoscători. 
Aproape că putea vedea reflectată în ei nimfa necugetată ce fusese 
aseară... 

— Eu... începu ea jenată. Vreau să spun... 

El văzu neliniştea ei şi se ridică. Ea tremura toată, incapabilă 
să se controleze. El îi puse mâinile pe umeri şi o trase spre el. Îi 
putea simţi trupul cald prin halatul de baie. Aproape imediat, 
dorinţa veni să se adauge la durerea emoţiilor ei şi simţi o sfâşiere 
insuportabilă. 

L-ar fi implorat să o părăsească acum, să o uite, dacă nu s-ar 
fi întâmplat ceva neaşteptat. 

El o luă în braţe, o ridică la fel de uşor de parcă ar fi fost un 
copil şi o duse încet înapoi în dormitor. O aşeză pe pat, se uită în 
jos la ea cum stătea culcată privind în sus la el şi îi zâmbi. 

Apoi întinse o mână bronzată şi îi atinse cu delicateţe obrazul, 
fruntea, părul ud. Mângâierea lui părea să o calmeze. Privirea din 
ochii lui era plină de un amestec de melancolie blândă şi fericire 
care o hipnotizau. 

El continuă aşa, liniştind-o cu mângăierile lui, în timp ce 
privirea din ochii lui pătrundea adânc, tot mai adânc, în 
simţămintele ei. Deşi propriul lui mister nu se dezvăluia în acea 
privire extraordinară, ea înţelegea că partea cea mai personală a 
lui privea acum la ea. 

Îi luă amândouă mâinile şi i le ţinu cu blândeţe. Buzele i se 


despărţiră. Ea se întreba ce i-ar putea spune el ca să-i înlăture 


nefericirea ce o cuprinsese. Poate căuta pur şi simplu cuvinte pline 
de tact cu care să-i uşureze durerea, înainte de a o părăsi. 

Cuvintele pe care le rosti o luară total prin sur prindere. 

— Te iubesc, spuse el. 

Ochii lui Francie se deschiseră largi. Nu putea crede ce 
auzea. 

— Vrei să te căsătoreşti cu mine? întrebă el, strângându-i mai 
tare mâinile. 

Francie rămase uluită. Vorbele sunau de parcă veneau de pe 
altă planetă, din altă viaţă. Dacă nu ar fi fost mâinile lui care o 
ţineau atât de strâns, ea s-ar fi temut că el va dispărea la fel de 
brusc ca şi caleaşca şi caii Cenuşăresei, când bate miezul nopţii. 

— N-o să spui nu, nu-i aşa? întrebă el. Pentru că, dacă spui 
nu, sunt distrus. 

El se uită la ea, aşteptând un răspuns. Un caleidoscop de 
expresii îi lumină faţa frumoasă, de la şoc şi alarmă la o fericire 
crescândă, irezistibilă. 

Zâmbetul care le încheie pe toate era candid ca al unui copil 
şi lumina din ochii ei verzi era ca zorile unui nou anotimp. 

— Ah, Jack, zise ea. O, Doamne... 

Brusc, o trase spre el şi mâinile lui man îi cuprinseră spatele. 
Faţa ei era lipită de pieptul lui. Îi putea simţi inima bătând repede. 

— Spune-mi, şopti el cu un sunet aspru, gutural. Orice ar fi, 
spune-mi, te rog. Trebuie să ştiu. Te iubesc, Francie. Te-am iubit 
din primul moment când te-am văzut, pe coridorul acela, în faţa 
apartamentului meu. Am simţit că parcă nu mai pot respira. Şi, pe 
zi ce trecea, era tot mai rău. N-am putut să mă hotărăsc să-ţi spun 
atunci, pentru că abia ne întâlniserăm şi erai atât de nouă în 
corporație. N-am vrut să te zăpăcesc, să te smulg... Dar nu mai pot 


aştepta. Asta mă ucide. Te rog, Francie. 


— Da, spuse ea. 

Cuvântul ieşi de la sine, la fel de sigur ca şi pasiunea trupului 
ei cu o seară înainte, un cuvânt care îi ocolise cu uşurinţă mintea 
torturată, ducând cu el secrete pe care încercase tot timpul să le 
ascundă de ea însăşi, care nu mai puteau fi negate. 

— Într-adevăr, vrei să te căsătoreşti cu mine? întrebă el. Mă 
iubeşti cu adevărat? 

— Da, da, da! răspunse ea, bucuria cântându-i în voce. O, 
Jack... 

El o strânse la piept, legănând-o în braţe. I se părea că 
pământul se prăbuşeşte sub ea, ca o pojghiţă subţire de gheaţă. 
Dar simţea că el va fi terenul sigur pe care va umbla de acum 
încolo, Jack, doar Jack pentru totdeauna. 

Îmbrăţişarea lor deveni tot mai strânsă. Fericirea lui Francie 
o făcea să nu mai poată respira. Acelaşi lucru părea să se întâmple 
şi cu iubitul ei, a cărui inimă bătea lângă sânul ei. Revelația care 
tocmai se produsese între ei e; a aproape prea intensă pentru a fi 
suportată. 

Încet, el o lăsă din nou pe cearceaf. Ea stătea culcată uitându- 
se în sus la el, cu ochii ei vii de o stranie intensitate. El privea în ei 
parcă hipnotizat. 

Apoi, mâinile lui îi desfăcură halatul de baie, încet, şi se uită 
în jos la trupul ei gol. În ochii lui era o sfială şi o infinită admiraţie. 

Un ultim moment, Francie contemplă acest vârtej al sorții 
care o smulsese din propria ei viaţă într-o singură scurtă noapte şi 
o aşezase într-un loc străin, la lumi întregi depărtare de visele ei 
care o călăuziseră o viaţă întreagă. Pierzându-se în felul acesta, ar 
fi murit, dacă nu ar fi existat ochii aceia care acum se uitau în jos 
la ea, care promiteau o viaţă nouă şi vise noi atât de frumoase 


încât, pentru ele, ar fi putut sacrifica tot ceea ce făcuse înainte. 


Şi aşa, luându-şi rămas bun de la trecutul pe care îl cunoştea 
atât de bine şi salutând un viitor despre care nu putea şti nimic 
altceva decât că simte o plăcere dincolo de cuvinte, Francie îl 


strânse la pieptul ei pe Jack Magnus. 


CAPITOLUL 15 


New York, 27 iulie, 1956 


Belinda Devereaux lua cina în apartamentul din Sutton Place 
al părinţilor ei, uitându-se la mama ei şi la Victoria Magnus care 
stăteau de vorbă. 

Cu un moment mai devreme Anton Magnus şi Brent 
Devereaux, tatăl Belindei, se ridicaseră brusc de la masă ca să 
fumeze o ţigară şi să bea un pahar de porto în biblioteca domnului 
Devereaux. Lucrul acesta le-a lăsat pe femei să tărăgăneze 
desertul şi, în cele din urmă să se aranjeze în salon, unde bârfa lor 
putea continua, în timp ce Sarah Devereaux croşeta un pulover 
pentru nepoata ei, iar Victoria Magnus se uita prin reviste. 

Era acelaşi program, repetat de fiecare dată când familia 
Magnus venea în vizită. Deşi Brent Devereaux şi Anton Magnus 
erau bărbaţi extraordinar de puternici, iar soțiile lor erau foarte 
căutate în cea mai înaltă societate a ţării, cele două cupluri e 
comportau ca oamenii de clasă mijlocie, mai bătrâni, din toată 
lumea, obişnuiţi cu anumite tabieturi plictisitoare. 

Se întâlneau totdeauna aici, în afară de cazurile în care 
Magnus îi lua pe Belinda şi pe părinţii ei la cină, la restaurantul 
Piaza sau la Pierre. Cumva, era jenant să o aducă pe Belinda în 
casa din Park Avenue fără ca Jack să fie acolo şi unde Juliet putea 
face oricând o scenă. Totul părea mult mai în siguranţă aici. 

lar Belinda era nevoită să suporte, simțindu-se o a cincea 
roată la căruţă, temătoare şi stângace, visând mereu la Jack. 
Pentru că Jack era raţiunea ei nemărturisilă de a trece prin aceste 
insuportabile cine. Dar fantoma tăcută din spatele lor era aceeaşi 


fiinţă umană care nici într-un milion de ani n-avea de gând să-i 


onoreze cu prezenţa lui. 

Jack era la Paris în seara aceea, ocupându-se de un nou 
sistem de computere instalat la Magnus - Franţa. Dar, chiar dacă s- 
ar fi aflat la New York, n-ar fi fost aici. El găsea întotdeauna scuze 
ca să evite aceste adunări. El nu voia să-şi părăsească viaţa 
independentă şi să vină la o cină din obligaţie, cu eventualii viitori 
socri, doar pentru că Anton Magnus i-a spus că trebuie s-o facă. 

Nu, esenţa caracterului voluntar ai lui Jack se opunea 
categoric unei asemenea obligaţii în privinţa libertăţii lui. Destul 
de paradoxal, Belinda îl respecta pentru acest lucru şi chiar îl 
admira. 

Dacă ar fi avut şi ea curajul acesta! Cine putea şti unde ar fi 
dus-o în viaţă o asemenea calitate? 

Dar, întrucât ea nu avea această calitate, şi nu se putea 
desprinde de speranţa slabă că Jack o va alege cumva pe ea, până 
la urmă, şi pentru că era sclava acelui viitor pe care i l-au trasat 
Anton Magnus şi Brent Devereaux - trebuia să continue să suporte 
ritualul acesta interminabil. 

Seara aceea fusese la fel ca toate celelalte cine. Cocktailuri 
politicoase şi bărbații care dominau conversaţia. Saluturi 
prieteneşti din partea doamnei Magnus - o fiinţă atât de îngrozită 
de toţi şi de toate, încât părea o pasăre ce tremură într-o colivie 
aurită - şi un sărut patern pe obraz din partea lui Anton Magnu*. 
Privirea lui întâlnind-o pe a Belindei cu simpatie şi cu un fel de 
cunoaştere semnificativă, de parcă îi. Spunea: „lu şi cu mine 
suntem oamenii cei mai importanţi aici. Tu şi cu mine avem o 
afacere de încheiat, iar eu sunt aici ca să am grijă să o ducem la 
bun sfârşit”. 

La început se făcea conversaţie în timpul cocktailurilor, apoi 


urma o cină minunată pregătită de bucătarul familiei Devereaux, 


iar în final, bărbaţii cădeau într-o tăcere plictisită, în timp ce bârfa 
femeilor prelua conversaţia. Apoi, bărbaţii dispăreau brusc să 
discute afaceri de-ale lor, în timp ce mama şi doamna Magnus 
schimbau zvonuri despre sute de prieteni comuni şi despre rude, 
întrucât familia Devereaux era legată prin căsătorie de familia 
Trowbridge, care era familia lui Gretchen Magnus. 

— Gay Swinerton şi Rollie divorţează, spuse mama. Îţi vine să 
crezi, după atâţia ani? 

— Doamne, credeam că sunt atât de uniţi, zise doamna 
Magnus. L-am văzut abia luna trecută, la Newport. Şi copiii lor 
erau atât de drăguţi. 

— Păi, ştii cum e Lea Widener. Când pune ochii pe un bărbat, 
acela nu mai are nicio şansă. Nici măcar un tip blând, ca sărmanul 
Rollie. E o ruşine. 

— Personal, nu ştiu cum reuşeşte. Arată vârsta pe care o are. 
Chiar şi operaţiile ei estetice au fost urmate de alte operaţii 
estetice. 

Belinda nu se putu alătura acestei sporovăieli anoste. Nu era 
bârfitoare prin natura ei, ci o fată liniştită, studioasă, care dorea o 
stimulare intelectuală. 

Absolvise o facultate de engleză la Swarthmore, iar în ultimii 
patru ani urmaşe cursuri la Colombia în vederea unui doctorat. 
Avea o intenţie vagă să devină profesoară de engleză şi să predea 
literatura pe care o iubea - literatura romantică mai presus de 
toate, incluzându-le pe surorile Bronte, George Sand, Byron - în 
cazul în care lucrul ar deveni necesar. 

Belinda era prinsă într-un laţ care o strângea în fiecare zi din 
ce în ce maj tare. Dar ea nu dorea cu adevărat să fie profesoară. Îl 
dorea doar pe Jack Magnus. 


Totuşi, nu putea evita să recunoască faptul că se va căsători 


cu Magnus doar în eventualitatea că tatăl lui va câştiga o bătălie 
împotriva lui Jack, o bătălie în care Jack se mai lupta şi acum cu 
esenţa mândriei şi a încăpăţânării lui. Dacă Jack va pierde această 
bătălie, ea nu va mai trebui să se gândească să devină profesoară 
de engleză. Dar va trebui să se îngrijoreze de faptul că se va 
căsători cu un bărbat care nu a vrut-o. lar aceasta va deschide uşa 
spre infinite dureri ale inimii. 

Pe de altă parte, aacă Jack nu se va căsători cu ea până la 
urmă, atunci îşi va încheia studiile şi îşi va lua o slujbă în 
învăţământ. Îşi va petrece viaţa comunicând studenţilor ei 
zborurile romantice care o captivaseră în operele autorilor ei 
favoriţi. Aceasta ar fi o viaţă singuratică, desigur, dar nu una 
nefolositoare. Va fi o consolare a sorții pentru ceea ce pierduse. 

Ambele deznodăminte îşi aveau pericolele lor. Era greu de 
spus care ar fi fost mai rău. Calea sigură dar singuratică, fără Jack, 
sau cea mai periculoasă, de a-i deveni soţie împotriva dorințelor 
lui. 

Astfel, Belinda se zbătea în această echilibristică fragilă, 
înconjurată de două goluri, în timp ce asculta la sporăvăiala 
idioată, goală, a mamei sale şi a doamnei Magnus şi se întreba cum 
de reuşise să ajungă în această încurcătură. 

Belinda fusese o fată sănătoasă, normală, deşi puţin retrasă. 
Era pe departe cea mai inteligentă dintre copiii familiei Devereaux. 
Cele două surori ale ei erau mai în vârstă şi se căsătoriseră demult 
cu bărbaţi din familii bogate, dar ea era şi cea mai singuratică. 
Însă, de când era copil, învățase să se joace singură, să inventeze 
propriile ei jocuri, să-şi împodobească propria ei cameră, să-şi 
aleagă singură cărţile, să se piardă în fanteziile ei, fără niciun 
amestec din lumea exterioară. Singurătatea îi adusese un fel de 


independenţă. 


Pe la treisprezece ani, devenise o fată timidă dar înzestrată, 
nu lipsită de mândrie faţă de ea însăşi şi de încredere în viitor. 

Apoi a apărut Jack. El avea deja douăzeci de ani atunci şi era 
un student strălucit, îndrăzneţ. Fusese invitat cu părinţii săi la 
căsătoria lui Simone, sora cea mai mare a Belindei, şi i-a fost 
recomandat Belindei pe peluza casei Devereaux din Southampton. 

Belinda nu va uita niciodată ziua aceea, pentru că îi adusese 
atât bucuria cât şi blestemul care aveau să planeze asupra vieţii ei 
de atunci încolo. 

Jack Magnus era, la douăzeci de ani, cel mai frumos bărbat pe 
care-l văzuse vreodată. Era perfecțiunea întruchipată într-un trup 
masculin, o sculptură însufleţită de Michelangelo a tinereţii şi 
masculinităţii. Inima ei de fată, nu prea sensibilă la bărbaţi până 
atunci, se trezise cu o tresărire şi i se dăruise în întregime lui Jack. 
Există doar o singură primă dragoste, iar Jack era această dragoste 
a Belindei. Puțin emoţionată, ea îl convinsese să-i dea voie să-i 
arate casa din Southampton. Părea bucuros să scape de oaspeţii de 
la nuntă. Era curios în legătură cu ce făcea la şcoală, cu 
preocupările ei. Cu o candoare copilărească, ea îi arătă camera ei. 
Pe masa de lucru era un eseu pe care-l scrisese pentru ora de 
engleză şi care era intitulat „Ce înseamnă pentru mine poezia”. El 
îl citi cu interes şi îi puse o întrebare, două, pline de respect, 
despre ideile exprimate. I se părea că o place. Pa merse chiar atât 
de departe încât o şi tachină puţin. Ea roşi până în vârfr' urechilor 
din cauza atenţiei pe care i-o acorda. 

Simţi un val timid de intimitate căzând delicat deasupra lor. 
Când părăsiră dormitorul ei şi făcură turul casei, ea simţi că dorea 
să-l cunoască, să-i fie prietenă, mai mult ca orice pe lume. 

Apoi, căzu lovitura. Se întoarseră din nou pe peluză, unde 


Anton Magnus şi tatăl Belindei îi aşteptau. Ambii bărbaţi aveau 


zâmbete libidinoase de peţitori, îmbrăcaţi în costumele lor de seară 
şi uit>ndu-se la tânăra peieche care se apropia. Jack văzu expresia 
din ochii lor şi se întoarse spre Belinda. Atitudinea lui prietenoasă, 
zâmbetul lui dispărură pe loc. Aspectul feţei lui frumoase deveni 
brusc rece. 

După aceasta, Jack nu-i mai adresă nicio vorbă Belindei. 
Părea că ştia ceva ce ea nu ştia, ceva ce-i schimbase toate părerile 
despre ea. 

Jack plecă devreme de la petrecere, fără să-şi ia rămas bun de 
la ea. 

Abia mai târziu, printr-o serie de remarci şoptite ale mamei ei 
şi apoi prin intermediul unui telefon primit de la una dintre 
prietenele ei de la şcoală, Belinda a aflat adevărul. Între tatăl ei şi 
Anton Magnus se încheiase o înţelegere la acea petrecere de 
nuntă. Fiica lui mai tânără urma să-i fie destinată lui Jack Magnus. 
Asta avea să fie cea mai mare lovitură pentru Brent Devereaux, 
care făcuse deja căsătorii avantajoase pentru Simone şi Valerie, 
fiica mai mare. Se spunea că familia Magnus era încântată de acest 
plan. 

Totul fusese aranjat. 

Totuşi, după acea primă zi, Jack Magnus nu i-a mai arătat 
niciodată decât o atenţie formală. Dispăruse pentru totdeauna 
intimitatea încântătoare a momentului când îi citise lucrarea, 
dispăruseră ochii blânzi, glumeţi, vocea adâncă dar respectuoasă, 
curiozitatea lui despre ea şi ironia care îi frângea inima - faptul că 
o plăcea. 

Niciodată Jack nu o va mai lua în serios şi nu-i va mai adresa 
zâmbetul acela dt interes. Pentru că nu Jack fusese cel ce o 
alesese, ci tatăl său. 


Devenise un pion într-o iuptă între doi bărbaţi hotărâți să se 


învingă unul pe celă. Alt, doi bărbaţi care nu vor ceda niciodată. 

Iar din acel moment, ea rămăsese în această poziţie. 

Acea unică zi fatidică îi, ridicase inima Belindei la o înălţime 
pe care nuv/-o imaginase niciodată şi apoi o coborâse la adâncime 
sufocantă, pe care nici n-o visase la vârsta ei tânără. 

Mult timp după aceea, se întreba cum va putea face faţă 
acestei poveri pe care trebuia să o poarte. Dar când intră în 
adolescenţă şi fu obligată să-l întâlnească pe Jack de nenumărate 
ori la numeroase manifestări sociale, văzând în ochii lui aceeaşi 
indiferenţă chiar când ea îşi amintea de acea după-amiază când el 
fusese atât de drăguţ cu ea - Belinda găsi unica soluţie a problemei 
ei. 

Îşi păstră neatinsă dragostea ei pentru Jack Magnus, 
nepermiţându-i niciodată să se reverse spre un alt tânăr pe care-l 
cunoştea. Şi îşi păstră şi trupul pentru el. 

Faptul că ştia că Jack nu-i voia dragostea, că nu-i păsa de ea, 
nu făcea decât să sublinieze caracterul nobil al cauzei ei. Ea îşi 
îndrăgea dragostea şi simţea cum creşte în ea, aproape ca o 
autosacrificare de călugăriţă, fără ca el să-i fi cerut asta, dar 
devotându-i-se din instinct. 

În inima ei romantică, Belindei i se părea că, dacă făcea acest 
sacrificiu pentru el, abandonând totul, nepermiţând ca inima ei să 
fie ocupată de altcineva decât de el, soarta ar putea într-o bună zi 
să o răsplătească, reunindu-i din nou în cele din urmă. 

Şi, raţiona ea cu mai multă şiretenie, dacă în final Anton 
Magnus va câştiga şi va reuşi să-l oblige pe Jack să se însoare cu 
ea, atunci puterea şi puritatea dragostei ei vor triumfa cu încetul 
asupra indiferenţei lui Jack. 

Belinda citise poveşti despre oameni din ţările în care 


căsătoriile sunt aranjate de părinţi. Simţise o căldură seducătoare 


când soţii şi soțiile relatau despre felul în care fuseseră hărăziţi din 
copilărie de forţe independente de voinţa lor, dar, cu trecerea 
timpului, au constatat că au ajuns să se iubească unul pe celălalt la 
fel ca şi când s-ar fi ales de la început unul pe altul. 

Belinda ţinea la acest vis în ce îi privea pe ea şi pe Jack. Nu 
ştia dacă avea să se împlinească vreodată, dar ea se păstra pură 
pentru acesta şi pentru Jack. Cu fiecare zi, dragostea ei creştea şi 
însuşi faptul că această dragoste trebuia să crească în secret, 
nebănuită de bărbatul al cărei obiect era, îi dădea curaj Belindei. 
Dacă şi când o va accepta Jack, ea îi va aduce o mare dragoste, o 
dragoste destul de puternică pentru a-i topi armura de revoltă 
împotriva tatălui său. 

lar dacă această zi avea să vină vreodată sau nu, Belinda nu 
putea face altceva decât să aştepte să vadă. Iar, între timp, ea ştia 
că nu era decât o jumătate de om, că nu era nicidecum 
personalitatea care ar fi putut deveni în alte condiţii. Dar făcea 
acest sacrificiu pentru Jack. 

Aşa încât, în seara aceea, şedea acolo, simțindu-se ca 
totdeauna a cincea roată la căruţă, ştiind că singurătatea şi 
umilirea ei erau vizibile pentru toţi, ştiind că bârfa soțiilor avea 
drept scop să-i ascundă necazul, ştiind că bărbaţii se retrăseseră în 
bibliotecă pentru a scăpa de ruşinea ei - iar ea accepta toate astea 
pentru că îl iubea pe Jack şi pentru că dragostea ei putea s-o ajute 
să treacă prin toate greutăţile. 

Dar seara aceea era mai grea ca de obicei. Pentru că în seara 
aceea Jack era la Paris, unde Belinda ştia că lucra acum frumoasa 
salariată de la Magnus, pe nume Francie Bollinger. 

Francie, fata frumoasă, deşteaptă, senzuală, care era la braţul 
lui Jack în seara petrecerii lui Gretchen, şi la vederea căreia inima 


Belindei aproape că se frânsese. Pentru că Jack şi Francie făceau o 


pereche perfectă. Amândoi erau atât de înalţi şi energici şi 
inteligenţi! Oameni făcuţi să zboare împreună printr-o viaţă 
excitantă, oameni făcuţi unul pentru altul - dacă ar fi avut 
libertatea să se aleagă unul pe celălalt. 

Belinda se simţise în seara aceea ca o leproasă. Nu doar 
pentru că Francie era atât de frumoasă, ci din cauza strălucirii pe 
care Belinda o văzuse în ochii lui Jack, când se uita la Francie - şi 
pentru că ştia că propria ei pată, pata de a fi nedorită, se vedea pe 
faţa ei ca o literă roşie ca să o recunoască toată lumea, ca toţi să 
fie martori când Jack i-a prezentat-o lui Francie. 

Ea terminase conversaţia cât putuse de repede şi se 
strecurase departe de ei. Petrecerea deschisese o rană în sufletul 
ei care o duruse cu o intensitate de nesuportat săptămâni în şir 
după aceea şi, de fapt, nu se vindecase încă. 

Iar în seara aceea toată lumea ştia - Jack era la Paris, în timp 
ce Belinda era singură aici, în chip de companie unui cuartet de 
părinţi îmbătrâniţi, îngrijoraţi, plini de speranţă, pentru care ea era 
o povară timidă şi tăcută pe care trebuiau să o ascundă sub 
conversaţia lor şi o falsă bună dispoziţie. 

Dar şi acest lucru avea să-l îndure Belinda. Va suporta şi 
umilinţa cea mai teribilă, pentru Jack. 

În sfârşit, se făcuse vremea ca familia Magnus să plece. Anton 
Magnus ieşi din bibliotecă având un aer calm şi sigur de sine. Tatăl 
Belindei părea, ca întotdeauna, intimidat de Magnus, deşi Brent 
Devereaux era mult mai înalt decât oaspetele lui. Zâmbetul de 
amabilitate şi servilism continua să rămână pe faţa tatălui ei, când 
o sărută pe Victoria Magnus şi îi strânse mâna lui Anton Magnus. 

— O să ne vedem curând, spuneau toţi. 

— Sună-mă săptămâna viitoare. O cină plăcută... Mulţumesc... 


Mulţumesc... 


Anton Magnus se desprinse din grup şi veni să-şi ia rămas- 
bun de la Belinda. Li luă mâna şi o sărută blând pe obraz. 

— Eşti atât de frumoasă, draga mea, zise el, ca totdeauna. 

Şi, aplecându-se mai aproape de ea, ca să nu fie auzit de 
ceilalţi, adăugă: 

— Curaj copila mea. Totul o să se termine cu bine. Îţi promit. 

Ea aprobă din cap cu un zâmbet slab. 

El o ciupi de sub bărbie ca pe o fetiţă mică şi îi şopti cu un 
zâmbet: 


— Totul e aranjat. Ai încredere în mine. 


CAPITOLUL 16 


Paris, 20 august, 1956 


Dragă tată. 

Am veşti minunate. Pentru mine este minunat, oricum, şi cred 
că ai să fii bucuros să le auzi. 

Sistemul de computere, la care am lucrat ultimele câteva luni, 
merge în cele din urmă. A fost o treabă îndelungată şi am avut 
probleme cu el pe parcurs, dar acum toate au fost rezolvate şi o să 
testăm sistemul ultima dată peste câteva săptămâni. 

Mi-ai lipsit mult în tot acest timp. Atât de des mă uit pe 
fereastră la acoperişurile Parisului, seara, şi mă gândesc la tine şi 
la felul în care obişnuiam să stăm împreună la sfârşitul zilei, pe 
terasa din faţă. Parisul este un loc excitant şi minunat, dar nu este 
acasă. Nimic nu poate fi aşa, cred, decât numai acasă. 

Abia aştept să pun totul în funcţiune aici şi să pot veni acasă, 
să te văd din nou. Îţi mulţumesc pentru scrisori. Ştiu că nu eşti 
genul amator de scris, aşa că îţi mulţumesc cu atât mai mult. Şi îţi 
mulţumesc pentru fotografiile pe care mi le-ai trimis. M-au făcut 
să-mi fie dor de acasă, dar şi fericită. 

Cu multă dragoste, peptru totdeauna, Francie. 

Francie închise scrisoarea către tatăl ei şi o expedie, înainte 
de a spune altcuiva despre reuşita ei. Cumva, dorea ca el să fie 
primul care să afle vestea cea bună. 

În urmă cu trei zile, lucrând singură la centrul computerului 
de la Magnus - Franţa, în complicatele labirinturi ale programului 
ei, găsi legătura logică ce lipsea şi care provocase căderea 
sistemului. Problema fusese mai serioasă decât îşi dăduse seama 


chiar şi Francie. Trebuise că creeze un concept total nou în limbaj 


de program, pentru a o rezolva. Nimic din toate studiile ei despre 
computer nu o pregătise, nici pentru provocarea pe care o avusese 
în faţă, nici pentru inspiraţia care i-a permis să o rezolve. 

Propria ei inventivitate o surprinsese şi ar fi fost mândră de 
munca ei, dacă nu ar fi fost gândul înspăimântător la cât de 
aproape fusese de un dezastru total, înainte de a găsi soluţia. 

Ea nu-i spusese tatălui ei despre alarmanta pornire nereuşită 
care o făcuse să se simtă atât de umilită în faţa colegilor ei francezi 
şi să se întrebe dacă era cu adevărat capabilă să determine 
sistemul să funcţioneze. Era mult mai uşor, constată ea, să-i spună 
tatei că lucrurile mergeau bine şi fără probleme, decât să 
recunoască în faţa lui cât de nesigură fusese existenţa ei de când 
venise la Magnus. 

Din acelaşi motiv, nu-i spusese tatălui ei despre Jack. Lucrul 
acesta, mai mult ca orice, o făcea să se jeneze să-i scrie veştile şi 
nu putea decât să se întrebe dacă subterfugiul ei nu se observa în 
scrisori. 

Jauk o pusese pe Francie să jure că va păstra secretul 
logodnei lor. Voia ca ea să-şi termine sistemul înainte ca lumea să 
afle despre planurile lor de căsătorie. 

— Tata n-o să primească uşor dorinţa mea de a face ce vreau 
în această chestiune, spusese el. Vreau să-i prezint căsătoria ca un 
fapt împlinit. Nu vreau să încep o bătălie cu el şi să te folosesc pe 
tine drept armă. 

Vreau să te ţin în afara treburilor astea. Dar este esenţial să-ţi 
termini sistemul, înainte de a ne căsători. Vreau să ai această 
realizare a ta proprie, chiar şi pentru cariera ta. Tu ai făcut lucrul 
ăsta şi meriţi recunoaşterea. 

— Încă nu l-am făcut, protestase ea zâmbind. 


— Dar o să-l faci. Nu am nicio îndoială. Nimic nu trebuie să-ţi 


stea în cale. Trebuie să-i prezentăm tatei două lucruri în legătură 
cu care nu poate face nimic - mai întâi că ai făcut o treabă 
strălucită pentru compania lui şi, în al doilea rând, că tu eşti soţia 
mea. 

Francie acceptase acest6 condiţii. 

Aşa că, acum, că reuşise să găsească greşeala, asta avea două 
înţelesuri fericite pentru ea. În primul rând, marea ei provocare 
era gata să devină realitate. Nu mai era nici cea mai mică îndoială 
în mintea ei că sistemul va acţiona pentru toată Europa. Ştia, ca 
inginer, că găsise soluţia. 

Mai ştia de asemenea că acum nimic nu mai stătea în calea 
căsătoriei ei cu Jack. 

La propria lui insistenţă, Jack se întorsese în Europa de două 
ori după noaptea fatidică a primei lui vizite la Francie. Ea 
încercase să-l convingă să nu vină argumentând că lucrul acesta îi 
va face suspicioşi pe colegii lui, dacă îşi va petrece prea mult timp 
în Europa, dar el i-a înlăturat scrupulele. 

— Nimeni la Magnus nu-mi spune ce să fac, zise el. Plec şi vin 
când îmi convine, 'n plus, adăugă cu un zâmbet, nu mai pot să stau 
departe de tine. Simt că înnebunesc. 

De fiecare dată când Francie îl vedea, era mai miraculos 
decât data care trecuse. Vizitele lui erau scurte, dar asta nu făcea 
decât să amplifice extraordinara intimitate care îl unea cu Francie. 
Se bucurau unul de trupul celuilalt cu o foame aproape disperată. 
Atât de copleşitoare era partea fizică a apropierii lor, încât părea să 
înlăture orice gânduri. 

Ceva în interiorul lui Francie îi spunea că faptul că era atât de 
prinsă ca într-un vârtej era periculos. Dar nu se putea opri. Sunetul 
vocii lui Jack la telefon, vederea scrisului lui pe unul dintre scurtele 


biletele pe care i le trimitea erau suficiente ca să-i paralizeze 


voinţa. lar când îl vedea în carne şi oase şi îi simţea braţele 
cuprinzând-o, întreaga lume dispărea la atingerea lui. 

Când erau despărțiți, ea îl visa nopţi întregi, iar ziua, la lucru, 
îi păstra amintirea, gândindu-se la fiecare amănunt al feţei şi al 
trupului lui. Dar când îl vedea, constata că imaginea ei mentală 
părea că nu corespunde exact cu realitatea minunată a braţelor, a 
sărutărilor, a mângâierilor lui. Deci, aşa e în realitate când se 
întâmplă să-ţi pierzi inima pentru un bărbat. Era ca un zbor 
ameţitor în jos, cu o viteză tot mai mare, până îţi pierzi suflul. 

Iar când făceau dragoste, îi putea simţi propria lui obsesie cu 
trupul şi pasiunea ei, aşa cum simţise în prima lor noapte 
împreună. Era ceva nesăţios în felul lui de a face dragoste. Părea 
că o soarbe în el cu toate simţurile, de parcă ar fi fost nesatisfăcut 
toată viaţa şi-şi dăduse seama de secretul propriei lui bărbaţii abia 
când o întâlnise pe ea. 

În timpul conversaţiilor lor nocturne, ea află mai multe despre 
el. Ajunsese să-i cunoască părerile, visele, 'speranţele lui de viitor 
ca antreprenor independent. 

Şi mai află despre copilăria dificilă, în care a crescut în umbra 
tatălui său, şi despre lupta lui de a se descoperi ca bărbat în ciuda 
puternicei voințe a lui Anton Magnus şi a personalităţii lui 
manipulatoare. Jack era singurul membru al familiei care 
îndrăznise să i se opună tatălui său. Faţă de mama şi surorile sale, 
avea un sentiment amestecat de protejare şi de milă, ele rămânând 
în întregime în orbita lui Anton Magnys. Poliţia lui Jack în familia 
sa era aceea a unui singuratic. 

Francie află toate astea şi încă altele în plus despre Jack 
Magnus. Totuşi, pe măsură ce se apropia de el, misterul lui 
devenea şi mai adânc. Era un om închis, obişnuit să se sfătuiască 


doar cu el însuşi, un om de acţiune căruia nu-i fusese uşor să-şi 


exprime esenţa proprie în cuvinte. Doar în focul dragostei, Francie 
simţea că-i atingea eul interior. 

Astfel încât simţea că-l cunoaşte foarte bine, o parte a lui, 
chiar prea bine, dar altă parte nu i-o cunoaşte absolut deloc. Iar 
această enigmă, care persista, nu făcea decât să-i mărească 
dorinţa de a deveni soţia lui, ca să cunoască şi restul şi să iubească 
fiecare părticică din el. Înţelegea cât de adânc fusese rănit de o 
viaţă dusă în familia Magnus. Voia să-l ajute să-şi vindece rănile şi 
să lase în urma lui această lume. Acum, ziua cea măre nu era 
foarte departe. În curând, avea să-i aparţină complet şi pentru 
totdeauna. 

Când cobori la portar să expedieze scrisoarea către tatăl ei, 
simţi din nou aceeaşi durere pe care o simţise totdeauna când îi 
scrisese, după ce acceptase propunerea lui Jack. Se întreba dacă 
Mac Bollinger, un om intuitiv, care o cunoştea aproape tot atât de 
bine cum se cunoştea ea însăşi, putea simţi din scrisorile ei că era 
îndrăgostită. Ea căutase să facă scrisorile uşoare şi relaxate pe cât 
putea, dar bucuria din ea era atât de arzătoare, încât ar fi putut 
cânta în fiecare cuvânt. 

Nemulțumirea ei era cu atât mai mare cu cât ar fi dorit să-i 
împărtăşească vestea lui Mac poate mai mult decât oricui pe lume. 
Simţea nevoia sprijinului lui în acest mare şi nou pas pe care-l 
făcea. 

lar ea se simţea vinovată că-i ascundea adevărul. Ea 
moştenise chiar de la Mac comportările ei de modă veche. Ştia că, 
în sufletul lui, Mac şi-ar dori să-l întâlnească pe tânărul ei bărbat 
ca să-l cunoască, să fie sigur că unica lui fiică era iubită şi să o 
ducă chiar el la altar. În altă situaţie, Francie l-ar fi dus pe Jack 
acasă în Pennsylvania şi l-ar fi lăsat să-i ceară mâna de la Mac 


Bollinger. 


Dar trebuia să tacă, pentru binele lui Jack. Ob stacole 
puternice stăteau între ea şi căsătoria cu el. Trebuia să aştepte 
până ce căsătoria avea să fie un fapt împlinit înainte de a spune 
cuiva. 

Cu aceste gânduri în minte, Francie îl sună pe Jack la New 
York, imediat după ce expedie scrisoarea către tatăl ei. 

Ora era perfectă. Era ora patru la Paris şi zece dimineaţa la 
New York. Jack era la birou. 

— Dragul meu, îi spuse Francie, am reuşit. O să funcţioneze. 
Sunt sigură. 

— Minunat! Vocea lui Jack suna nenatural de clar. E o veste 
mare. Totuşi trebuie să-ţi mă/turisesc că nu sunt total surprins. Mi- 
am închipuit că vei depăşi situaţia, mai curând sau mai târziu. 

— Şi mai e ceva, adăugă ea. 

— Ce anume? 

— Te iubesc. 

Ea auzi pe fir râsul lui răguşit. 

— Sper că nimeni nu ascultă convorbirea, spuse el. 

— Nu-mi pasă cine află! exclamă ea înnebunită, simțindu-se 
atât de aproape de el. Te iubesc, te iubesc, te iubesc. 

— La fel şi aici, spuse el cu precauţie. Ea se întrebă dacă 
secretara lui era în birou. Asta înseamnă dublu, adăugă el, cu un 
zâmbet în voce. 

— Am stabilit o nouă probă pentru săptămâna viitoare, zise 
ea. Dacă merge, pornim tot sistemul imediat ce va fi posibil. 

— Vreau să fiu şi eu acolo, răspunse Jack. Pentru mine e la fel 
de important ca şi pentru tine. 

— Da, râse ea cu o mare bucurie în glas. Vreau să fii cu mine 
când porneşte. Dragul meu, dragul meu... 


— Ia-o uşor, râse el. Ai grijă de tine şi ţine-mă la curent. O să- 


ţi vorbesc curând. 

Îşi luară rămas-bun. Un moment prelungit, Francie rămase cu 
telefonul în mână, savurând minunea vocii care tocmai se auzise în 
el. 

Apoi, reveni din nou pe pământ şi îl sună pe Roland de 
Leaumes la birou, să-i spună vestea cea bună. 

— Totul va porni din nou, zise ea. Vreau să-i anunţi pe toţi că 
vom încerca din nou, de azi într-o săptămână. 

— Am şi plecat, promise Roland. 

Francie le mulţumi stelelor ei bune pentru Roland. El era cel 
care îi liniştea mereu pe şefii sucursalelor Magnus din întreaga 
Europă că, în ciuda pornirii nereuşite, planul lui Francie va fi cu 
siguranţă un mare succes. Mulțumită eforturilor lui neobosite în 
domeniul relaţiilor cu publicul, europenii credeau într-adevăr că 
noua computerizare era o parte reală a viitorului companiilor lor. 
În afara lui Jack însuşi, Roland era unicul aliat adevărat al lui 
Francie în cadrul corporației. 

Înfierbântată de încântare, Francie închise programul şi se 
duse acasă să se culce. Nu dormise, timp de o lună, mai mult de 
cinci ore pe noapte şi era epuizată. Cu simţurile liniştite de reuşita 
intelectuală şi de anticiparea căsătoriei şi a lunii de miere în 
insulele greceşti, pe care o plănuiseră ea şi Jack, se duse acasă şi 
adormi adânc. 


Nu-i trecuse niciodată prin gând să încuie programul. 


CAPITOLUL 17 


New York. 
24 august, 1956 


Într-un birou din cartierul general al Industriilor Magnus de 
pe Sixth Avenue, doi bărbaţi şedeau, unul în faţa celuilalt, la un 
birou mare de director executiv. 

Pe birou, între ei, era un dosar care fusese adus se la Paris, cu 
patru zile în urmă, de un mesager special. 

Vizitatorul din fotoliul de piele din faţa biroului se uita de la 
dosar la bărbatul din faţa lui. Aştepta întrebarea care ştia că va 
veni, întrebarea care era motivul sosirii lui aici. 

Aceasta apăru fără amânare. 

— Ce părere ai? întrebă bărbatul din spatele biroului. Despre 
ce-i vorba aici? 

Vizitatorul îşi drese glasul. 

— E vorba despre ceva mai important decât ai crezut, spuse 
el. 

Urmă o tăcere. 

— Cât de important? mai întrebă cel din spatele biroului, 
îngustându-şi ochii. 

Vizitatorul se foi în fotoliul său. Era puţin speriat, aflându-se 
în faţa unei asemenea puteri, totuşi era conştient de propria sa 
importanţă. 

Numele lui era Alexander Caulfield şi era vicepreşedinte 
însărcinat cu cercetarea şi dezvoltarea la unul dintre cei mai mari 
producători de computere din lume. Niciun alt om nu avea mai 
multe cunoştinţe despre computere şi aplicaţiile lor. Fusese adus 


aici pentru că era cel mai bun în domeniul lui. Puţini oameni de 


oriunde cercetaseră folosirea computerelor în măsura în care o 
făcuse el în activiatea lui profesională şi în cele câteva articole 
complicate pe care le publicase în reviste ştiinţifice. 

I se dăduse dosarul să-l citească, i se plătise ceea ce pentru el 
reprezenta o sumă uriaşă de bani, ca să păstreze secretul absolut 
atât asupra studierii dosarului cât şi asupra părerii sale. 

Cu un gest uşor spre dosarul de pe birou, el vorbi cu grijă. 

— Pentru a înţelege importanţa acestui lucru, spuse el, 
trebuie să vă daţi seama că domeniul computerelor e tânăr. E la 
început, dar e pe cale să o pornească înainte. Azi, computerele 
sunt nişte curiozităţi. Peste zece sau cincisprezece ani, vor fi un 
lucru la fel de obişnuit ca şi televizoarele acum. Ce poate însemna 
asta în materie de bani, e greu de apreciat. 

Făcu o pauză, căutând vorbele potrivite pentru a-şi exprima 
gândurile. Bărbatul din spatele biroului nu spusese nimic, se uita 
pur şi simplu la el cu ochii lui negri, pătrunzători. 

— Ştim cu toţii azi cât face patentul unui tub obişnuit de 
televizor, spuse Alexander Caulfield. Oricine construieşte aşa ceva, 
trebuie să plătească dreptul pentru asta. Ceea ce mi-aţi arătat, este 
un element similar. La prima vedere este, desigur, un sistem cu un 
scop precis - conectarea unor companii europene. Dar programul 
în sine conţine nişte secrete logice care, după cunoştinţele mele, 
sunt absolut noi în tehnologia computerelor. Nimeni nu s-a gândit 
la ele până acum - deşi ar fi însemnat o mare deosebire dacă 
cineva ar fi făcut-o. 

Îşi strânse mâinile gânditor. 

— Peste câţiva ani, vor fi zeci de sisteme de comunicare, nu 
doar în afaceri ci şi în domeniul învăţământului, guvernamental, 
militar, bancar şi aşa mai departe - iar toate vor trebui să 


încorporeze această legătură logică pe care o vedem aici. Întrucât 


presupunem că acest program va fi protejat prin legea patentelor 
sau legea secretului comercial, autorului i se vor plăti drepturi, de 
fiecare dată când sistemul acesta sau unul analog va fi folosit. 

Bărbatul din spatele biroului îşi drese glasul. 

— Cât? întrebă acesta. 

— Vreţi să spuneţi cât merită? întrebă Alexander Caulfield. 

Interlocutorul lui aprobă tăcut din cap. 

Caulfield ridică din umeri, înălţându-şi sprâncenele, în timp ce 
se uita pe fereastră la cerul oraşului. 

— Pe puţin, zeci Je milioane, spuse el. Posibil şi sute de 
milioane. Totul depinde cât de repede continuă să se dezvolte 
computerele şi cât de bine este protejat produsul. 

Se relaxă în fotoliu şi lăsă ca vorbele lui să fie bine percepute. 

Urmă o pauză care lui Caulfield i se păru interminabilă. 
Bărbatul ain spatele biroului continua să se uiteăfix la el. 

În cele din urmă, bărbatul făcu un gest spre dosar. 

— Care-i părerea dumitale despre persoana care a creat asta? 
întrebă el. 

Caulfield zâmbi. 

— Asta-i lucru uşor, răspunse el. E un geniu - oricine ar fi. Nu 
ştiu dacă şi-a dat seama ce a realizat. Ştiu că aş da foarte mult să-l 
cunosc într-o bună zi. 

Vrei să spui s-o cunoşti. 

Bărbatul din spatele biroului nu rosti aceste cuvinte. 

Un minut mai târziu, Alexander Caulfield îşi luase rămas-bun. 
Bărbatul de la birou şedea singur, uitându-se pe fereastră la cerul 
Manhattanului. 

Sute de milioane! 

Cât de mult o subestimase. 


Dar totul e bine când se termină cu bine, decise el. 


Ridică telefonul de pe birou. 

— Da, domnule? se auzi vocea secretarei. 

— Să vină John Dorrance de la secţia patente la mine, după- 
amiază, spuse el. Nu mai târziu de ora trei. 

— Da, domnule. 

— Mai e ceva, continuă el. Vreau să faci o plată, din contul 
meu personal, spuse. Nu trebuie să fie înregistrat în cadrul 
companiei. E clar? 

— Da, domnule. Către cine o fac? 

— Roland de Leaumes, Magnus - Franţa, Paris. Adresa lui de 
acasă o ai în dosare. Să o expediezi confidenţial. Nu prin canalele 
companiei. 

— Şi cât anume, domnule? 

— Douăzeci şi cinci de mii de dolari. 

— Foarte bine, domnule. 

El închise telefonul. Râmase pe gânduri câteva minute. Acum 
totul se schimbase. Erau atât de multe lucruri noi de cântărit. 
Lucruri care nu fuseseră pe cântar în urmă cu o oră. Lucruri care 
ar putea face ca totul să fie altfel. 

Ricaică din nou telefonul. 

— Încă un singur lucru, spuse. 

— Da, domnule? 

— Fixează-mi o întâlnire la prânz cu Belinda Devereaux, zise 
el. Spune-i că e important. Să fie cât mai curând posibil. Şi mâine, 
dacă se poate. 

— Da, domnule. 

Cu un oftat de uşurare, puse jos telefonul şi închise ochii. 

Belinda, se gândi el. Desigur. 

Ei trebuie să-i spună. Dacă Alexander Caulfield fusese primul 


pas, atunci Belinda trebuia să fie al doilea. 


CAPITOLUL 18 


Paris. 
2 septembrie, 1956 


Două zile mai rămăseseră până la pornirea oficială a 
sistemului lui Francie. 

Al doilea test al computerelor fusese un succes răsunător. 
Fiecare element al programului funcţionase perfect, confirmând 
astfel triumful lui Francie asupra dificultăţilor logice şi matematice 
pe care le întâmpinase. Acum era momentul să pună întreaga 
operaţiune în mişcare şi să înceapă o perioadă nouă de comunicare 
eficientă, economică, între sucursalele europene Magnus. 

Francie era aproape prea emoţionată ca să lucreze. Dormise 
puţin în ultima săptămână, petrecându-şi toate orele de lucru fie 
aplecată asupra programului ei, fie telefonându-le tehnicienilor de 
la Magnus care urmau să răspundă de exploatarea sistemului, când 
avea să fie instalat. 

Iar când nu se gândea la program, se gândea la Jack. 

Se aştepta în orice moment să afle despre planurile lui de a 
veni la Paris. Ştia că Jack voia mai întâi să vadă sistemul ei intrând 
oficial în funcţiune şi apoi s-o răpească din cartierul general de la 
Paris pentru o scurtă lună de miere în insulele greceşti. Plecarea 
lor va fi învăluită în cel mai mare secret. Nimeni nu va şti că s-au 
căsătorit, până la întoarcerea lor. 

Aşa voia Jack. El insistaseră era calea cea mai sigură şi cea 
mai romantică. Îi va permite să preîntâmpine orice obiecţie pe care 
tatăl lui ar putea să o aibă împotriva căsătoriei lui şi, în acelaşi 
timp, să-i dea totală libertate cu Francie. 


— Nu vreau să mă căsătoresc cu tine în biserica Sfântul 


Bartholomeu din New York, spusese el, cu toate rudele Magnus şi 
Wetherell în jur, alături de toată lumea din înalta societate care 
consideră că nunta noastră este treaba lor. Ăsta nu-i un mod de a 
începe viaţa noastră împreună. 

Jack dorea ca însurătoarea lui cu Francie să fie pasul lui final 
şi definitiv în afara familiei Magnus. Francie nu avusese nicio 
obiecţie la asta pentru că ştia câtă nevoie adâncă avea el de 
independenţă faţă de familia sa şi mai ales faţă de tatăl lui. 

În plus, Francie voia să-l aibă pe Jack pentru ea însăşi. Iar 
acum, îndelungata lor aşteptare se încheiase. Visul ei şi al lui Jack 
era gata să devină realitate. 

În timp ce Francie lucra susţinut în biroul ei, i se aduse o 
telegramă din New York. În ea scria: 

REVINO LA CARTIERUL GENERAL DIN NEW YORK 

IMEDIAT - STOP  SUSPENDĂ ORICE PLANURI 
OPERAŢIONALE PÂNĂ DUPĂ CONSULTARE - STOP 

Era semnată de Sanford Ewell, vicepreşedinte însărcinat cu 
relaţiile interne şi, după cum ştia toată lumea, principalul ajutor al 
lui Anton Magnus şi mâna lui dreaptă în Consiliul de conducere. 

Francie încercă să telefoneze la corporație să-i spună 
domnului Ewell că acum era un moment foarte nepotrivit ca ea să 
părăsească Parisul. Dar secretara lui îi comunicase că nu era de 
găsit şi că lăsase instrucţiuni să se întoarcă la New York imediat, 
orice-ar fi. 

Uluită, Francie încercă să-l sune pe Jack. Dar nici pe el nu-l 
putu găsi. Aşa încât îşi luă un bilet de avion, îşi împachetă o mică 
valiză, îi spuse lui Roland să-i pună pe programatori şi operatori să 
ţină sistemul în aşteptare până va primi veşti de la ea şi plecă ia 
New York. 


Zborul fu lung şi obositor, devenit şi mai dificil din cauza 


neliniştii şi a mirării lui Francie în legătură cu ce se întâmpla la 
New York. Poate, se gândi ea, se luase vreo decizie la nivel înalt în 
legătură cu Europa, iar aceasta afectase programul sistemului ei. 
Poate Consiliul de conducere cerea un raport de ultim moment din 
partea ei, înainte de a da aprobarea finală de implementare. 

Sosi la ora cinci după-amiază, ameţită şi epuizată, şi imediat 
sună la cartierul general Magnus. Dar toate birourile erau închise. 
Ajunsese puţin prea târziu. 

Francie se duse la apartamentul ei din Cartierul de Vest. Sub 
influenţa îndelungatei călătorii peste fusele orare, locul i se păru 
străin. Nu-l mai văzuse de opt luni şi îl simţea îndepărtat şi 
aproape macabru. 

Încercă să-l găsească pe Jack la apartamentul lui, dar nu 
răspunse nimeni. leşi să cumpere ceva de mâncare, puse totul în 
frigider şi făcu un duş fierbinte. Îşi pregăti o cină simplă şi îl sună 
din nou pe Jack. Din nou nu răspunse. 

Francie se aşeză în faţa televizorului, în camera de zi. Dădu 
drumul la programul de spectacole de seară, dar i se părură bizare 
şi suprarealiste. În cele din urmă, îşi dădu seama că suferea şocul 
de a fi călătorit pe neaşteptate de la o cultură la alta. Cu o seară 
înainte, se aflase într-un apartament încântător de pe Malul Stâng, 
la Paris, ascultând la radio Mozart şi auzind ştirile despre vremea 
şi despre politica de la Paris, cu tonurile suave ale unei 
prezentatoare franţuzoaice. 

Acum, îi vedea pe Luciile Ball şi Denis Arnaz creând comedie 
bufă în faţa unui public zgomotos de studiou. 

Era prea mult pentru Francie. Închise televizorul, se culcă în 
pat şi stinse toate luminile. 

New York-ul zumzăia în jurul ei cu o intensitate de sirene, 


claxoane de automobile şi huruit de cauciucuri, la o depărtare de o 


lume faţă de pacea şi liniştea din strada Cherche-Midi. Se simţi 
scoasă din elementul ei, singură şi dezorientată. 

Măcar dacă Jack era fi fost aici. El putea să-i explice totul, să-i 
liniştească gândurile, să-i calmeze nervii. 

Şi să o ia în braţe... 

După încă două apeluri fără rezultat la apartamentul lui, 
Francie renunţă. Energia ei dispăruse. Închise ochii şi căzu într-un 
somn greu, plin de vise tulburi. 

A doua zi dimineaţă, se duse la cartierul general Magnus. “ 

Îşi arătă legitimaţia la cabina de pază de la parter şi, 
surprinzător, i se spuse să aştepte. Câteva momente mai târziu, un 
bărbat pe care nu-l mai văzuse până atunci, apăru din ascensor şi îi 
întinse mâna. 

— Howard Aldrich, spuse el. Reprezint Corporaţia, 
domnişoară Bollinger. Trebuie să discutăm înainte de a vorbi cu 
altcineva. 

O conduse într-un birou gol de la parter, doar la câţiva paşi de 
pază. Apoi îi făcu semn spre un scaun tare, din lemn. 

Avea o faţă nervoasă. 

— Domnişoară Bollinger, zise el, n-o să merg pe ocolite. 
Industriile Magnus ţi-au întrerupt contractul de angajare, chiar din 
acest moment. Eu sunt aici ca să te ajut la această tranziţie şi să 
am grijă ca lucrurile să se desfăşoare bine. Crede-mă, comportarea 
dumitale când vei părăsi azi această clădire poate să aibă şi va 
avea efecte incalculabile asupra viitorului dumitale profesional. 

Pe faţa lui Francie se vedea neîncrederea. Pur şi simplu, nu 
putea înţelege ce îi spunea. El scoase o hârtie. 

— Vreau să citeşti asta, spuse el. Este o recomandare 
semnată de vicepreşedintele care se ocupă de personal. 


Francie luă hârtia şi încercă să-şi concentreze ochii pe text. 


Prin aceasta, certificăm pentru cei interesaţi, că Frances 
Bollinger a fost angajată la Industriile Magnus Inc. D |n 25 iunie, 
1955, până la 3 septembrie 1956. În acest răstimp, domnişoara 
Bollinger a lucrat exemplar pentru companie. S-a dovedit a fi o 
salariată neobosită şi ataşată, servind interesele Corporaţiei cu 
mare energie şi eficienţă. 

O recomandăm călduros pe domnişoara Bollinger pentru 
activitatea în orice domeniu doreşte şi vom ratifica această 
recomandare telefonic, la cerere. 

Francie era prea uluită de ceea ce se întâmpla, ca să observe 
că recomandarea strălucită omitea orice referire la computere sau 
la proiectul special la care lucrase pentru Corporaţie. 

Se uită în sus la străin. 

— Nu înţeleg, spuse ea. Dacă au o asemenea impresie despre 
mine, de ce mă dau afară? 

În vocea ei nu era sarcasm. Era uluită cu adevărat. 

El zâmbi. 

— Nimeni nu poate ghici gândurile unei mari Corporaţii, zise 
el. Să spunem doar că nu aţi corespuns planurilor lor. 

Francie se gândi la Paris. 

— Am lăsat în urmă o operaţiune foarte complicată în Europa, 
spuse ea, uitându-şi propriile emoţii. Punem în aplicare mâine un 
nou sistem. L-am amânat ca să vin azi aici. Este un lucru greu de 
condus. Nu sunt sigură că oamenii de acolo vor şti ce să facă, în 
caz că s-ar ivi vreo problemă. 

Zâmbetul rece de pe faţa străinului - uitase deja cum îl 
cheamă - o făcu să înceapă să înţeleagă în ce situaţie se afla. 

— Se va avea grijă de asta, zise el. Nu trebuie să vă faceţi 
probleme. 

Ea oftă. 


— Bine, spuse ea, cred că ar trebui să-mi eliberez biroul. 

El clătină din cap. 

— Asta s-a făcut deja. Lucrurile dumitale au fost împachetate 
şi vă vor fi aduse acasă, sau oriunde vreţi, când ne veţi spune. * 

Francie deveni ceva mai palidă, când se uită în ochii lui. — 
Am o mulţime de lucruri de birou şi personale la Paris... începu ea. 

— Toate acele lucruri sunt adunate în acest moment, zise el, 
cu o strălucire de sadism prost mascat în ochii lui negri. Vă vor fi 
aduse aici. Apartamentul de la Paris va fi redat Corporaţiei. Pot să 
adaug că legitimaţiile dumitale de intrare au fost revocate la Paris 
şi în celelalte oraşe europene, la fel ca şi aici. Asta nu se reflectă 
asupra onestităţii dumitale, desigur. Este doar o precauţie de 
rutină. 

Francie înţelese. Ea era persona non grata de acum încolo la 
Industriile Magnus. Nu se mai putea întoarce la centrul 
computerului de la Paris, cum nu putea urca în clădirea aceasta. La 
biroul lui Jack de pildă... 

— În regulă, spuse ea, agăţându-se de gândul la Jack, în timp 
ce se uita în ochii reci ai străinului din faţa ei. Dorea pur şi simplu 
să plece de aici cât mai repede posibil. Jack trebuia să ştie ce se 
ascundea în spatele acestor lucruri. Trebuia să vorbească imediat 
cu el. 

Străinul o conduse la uşă şi o tinu deschisă când ea ieşi pe 
trotuarul de pe Sixth Avenue. 

Francie era prea uluită ca să-şi ia rămas bun de la el. Fusese 
adusă acasă din Europa ca să fie concediată sumar şi însoţită fizic 
în afara clădirii. 

Opri un taxi şi îi dădu şoferului adresa de acasă. 

În minutul în care intră în casă, ridică telefonul. Formă 


numărul de la Industriile Magnus. Când centrala răspunse, îl ceru 


pe Jack Magnus. 

Urmă un clic şi mai multe sunete. 

— Biroul domnului Magnus. 

— Bună. Eu... domnul Magnus este la birou acum? spuse 
Francie. 

— Cine întreabă?! 

— Frances Bollinger. 

Urmă o pauză curios de semnificativă. 

— Domnişoară Bollinger, zise secretara, cu o voce rece. Mi-e 
teamă că domnul Magnus nu e disponibil. 

— E cu adevărat urgent, spuse Francie repede. Am fost 
chemată brusc din Europa. E vorba de noul sistem de computere 
pe care l-am elaborat sub îndrumarea lui Jack... a domnului 
Magnus. Trebuie neapărat să vorbesc imediat cu el. 

— Îmi pare rău că nu vă pot ajuta, domnişoară Bollinger. Ştiţi, 
domnul Magnus nu e în ţară. Nu se poate lua legătura cu el. 

Mâna lui Francie tremura în timp ce ţinea receptorul. 

— Este cu adevărat foarte important, spuse ea. Ai putea să-mi 
dai o adresă unde să-l găsesc? 

— Nu, asta nu pot, răspunse secretara. El... nu primeşte 
niciun fel de telefoane. 

Urmă o tăcere. 

— Ca să fiu sinceră, adăugă secretara, el e... e în luna de 
miere. 

Lui Francie îi îngheţă sângele în vene. 

Secretara spunea ceva, dar pentru ea era de neînțeles. După 
un moment, Francie pur şi simplu închise telefonul. 

Se întoarse să se uite prin fereastră la strada oraşului de 
afară. Nimic nu i se părea familiar, nimic nu o saluta de bun venit. 


Ea nu locuise cu adevărat aici. Evenimentele de la Magnus se 


desfăşuraseră prea repede, ca să o lase să se obişnuiască. 

Acum, i se părea ca o altă lume. 

Nu ştia cât timp stătuse astfel, uitându-se cum trecea ziua. 
Oboseala se îmbina cu şocul, ameţind-o. Gândurile care îi alergau 
nebuneşte prin minte erau la fel de fără înţeles ca şi obiectele pe 
care le vedea în jurul ei. 

Telefonul sună. Francie îl ridică îngrijorată, sperând cumva 
că-i venea vreun ajutor pe fir. Dar era doar compania care fusese 
angajată să-i păstreze lucrurile. O întrebau când i-ar conveni să i 
se aducă la apartament. Ameţită, le spuse că în după-amiaza aceea 
era bine. 

O oră mai târziu, comisionarul aduse cutiile conţinând cele 
câteva cărţi, broşuri şi obiecte de papetărie din biroul ei de la 
Industriile Magnus, birou pe care nu-l mai văzuse de opt luni. Era o 
brutală eficienţă în tot ceea ce se întâmpla. Francie semnă pentru 
lucruri, îl urmări pe comisionar plecând şi rămase uitându-se la 
cutiile îngrămădite pe podeaua din camera de zi. 

În cele din urmă, văzu că era un mic pachet de scrisori printre 
lucrurile ei. Majoritatea erau note de birou şi reclame. Dar găsi o 
notă cu un scris familiar, fără dată. 

Cu mâini tremurânde o deschise. 

Dragă Francie, îţi scriu ca să-ţi spun lucrul cel mai important 
pe care l-am spus cuiva în tot cursul vieţii mele. 

O dată am încercat să te avertizez în legătură cu pericolele 
care te pasc pe tine ca şi pe mine, la Industriile Magnus. Acum, 
prea târziu, mi-am dat seama că le-am subestimat. 

Tatăl meu e un om puternic. Mai puternic decât ne-am gândit 
vreunul dintre noi. Asta şi numai asta a făcut ca lucrurile să iasă 
aşa cum au ieşit. 


Lucrurile nu sunt aşa cum par. Casătoria mea cu Belinda nu 


merită acest nume. Într-o bună zi, voi fi liber. Când această zi va 
veni, am să te caut şi am să încerc să-ţi obţin iertarea şi dragostea. 

Până atunci, nu am dreptul să-ţi complic viaţa cu prezenţa 
mea în ea. 

Nu-ţi cer să mă ierţi, ci doar să-ţi păstrezi mintea şi inima 
deschise faţă de ideea că ceea ce s-a întâmplat nu e real, nu aşa de 
real cum am fost şi suntem noi. Şi îţi spun ca eu te mai iubesc şi că 
te voi iubi totdeauna, mai mult decât pe mine însumi, mai mult 
decât viaţa mea. 

Jack. 

Francie se uită în jos ia hârtie. Era udă de lacrimile ei. Apoi o 
mototoli, o ţinu la piept mult timp, apoi o aruncă în coşul de hârtii. 
Se aşeză din nou jos şi se uită cum se lăsa încet înserarea. 
Minutele care treceau păreau ca tot atâtea cuțite înfipte în rana 
care se deschidea tot mai mare în inima ei. Năucită, nici nu mai 
observa apartamentul din jurul ei. 

Când seara deveni o umbră întunecată care se strecura în 
odaie, ea se ridică, luă scrisoarea, o netezi şi o aşeză între douăă 
pagini ale uneia dintre cărţile ei favorite de pe raft. Închise cartea 
şi o puse înapoi la locul ei. Ceva îi spunea că nu trebuia să lase 
scrisoarea din posesia ei. 

Urmări micul ei apartament întunecându-se tot mai mult. Cu 
toată durerea ei, mintea continua să-i lucreze. 

În acel bilet era o lecţie. Mai important, era o lecţie în 
legătură cu ce i se întâmplase ei. Îşi dădu seama că era prea 
tânără, prea inocentă, prea naivă ca să o înţeleagă acum. 

Cu timpul, poate o va înţelege. 

Acum avea destul timp disponibil. Oare, avea? 

Un singur lucru Jack Magnus nu-l putuse şti când a scris acel 


bilet, îi veni un gând lui Francie, doborând-o. 


Era însărcinată. 


CAPITOLUL 19 


Western Union, 4 septembrie, 1956 


De la: Anton Magnus, New York City Către: Jack Magnus, pe 
vasul Kungsholm, în drum spre Atena. 

Dragă Jack. 

Felicitări. Stop. Bucură-te de luna de miere. Stop. Sper că nu 
ai resentimente. Stop. 

Tata. 

De la: Jack Magnus, pe vasul Kungsholm Către: Anton 
Magnus, New York City 

Dragă tată. 

Nu am resentimente. Stop. Afacerile sunt afaceri. Stop. 
Belinda foarte fericită. Stop. Ne vedem când mă întorc. Stop. 


Cu drag, Jack. 


CARTEA A DOUA 


Gambitul reginei 


CAPITOLUL 20 


The Wall Street Journal, 10 septembrie 1956 MAGNUS 
COMPUTER ANUNŢĂ O REALIZARE EPOCALĂ 

Purtători de cuvânt de la Secţia europeană a Industriilor 
Magnus au anunţat o legare revoluţionară prin computere a 
sucursalelor europene ale corporației, folosind o tehnologie 
avansată într-un mod negândit până acum. 

Rovert A. Bach, vicepreşedinte însărcinat cu Sisteme 
Internaţionale, a făcut acest anunţ ieri, la o conferinţă de presă, 
aici. După spusele domnului Bach, specialiştii în computere de aici 
şi din Paris, Londra şi Lausanne, au folosit computerul IBM 650 
într-o formă modificată, cu programe create de secţia de 
computere de la Magnus, pentru a lega întreprinderile europene în 
marketing, materiale şi inventare fiscale, trecând astfel baricadele 
de limbă şi monedă. 

„Ne aşteptăm ca întreaga operaţiune europeană să câştige cel 
puţin 20 de procente în productivitate în următoarele trei trimestre 
şi posibil mult, mult mai mult în viitor” a spus Bach. 

„Credem că oamenii de la computerele Magnus au obţinut o 
realizare epocală, şi încă una care va afecta întregul viitor al 
afacerilor de pretutindeni. “ 

Francie şedea singură în apartamentul ei, uitându-se 
înlemnită la articolul din Journal. 

Cumpăni faptul curios că numele lui Jack Magnus nu era 
menţionat nicăieri în articol. Era o ironie fină, întrucât Jack era în 
centrul întregii poveşti - aşa cum, desigur, era şi Francie. 

Lumea se învârtea în jurul ei, cristalizându-se în forme la care 
nici nu visase înainte. Toate regulile erau schimbate. Toate 


presupunerile despre ea însăşi, despre trecutul ei, viitorul ei, 


scopul ei în viaţă, erau sfărâmate. În locul lor, apăruse ceva nou şi 
deosebit de dureros, ca o oglindă crăpată a cărei imagine 
distorsionată reprezintă singurul adevăr. 

Iar în centrul acestui adevăr era trădarea. 

Alături de articolul din Journal, ea pusese anunţul căsătoriei 
lui Jack cu Belinda Devereaux din Times. Fusese publicat aproape 
cu o săptămână în urmă. Dar ea avusese destul timp să se ducă la 
biblioteca publică şi să obţină un exemplar. 

Anunţul de căsătorie era scurt. Includea o fotografie a miresei 
şi a mirelui, menţionarea familiilor lor faimoase şi, bineînţeles, 
câteva cuvinte despre distinsa carieră a lui Jack la Industriile 
Magnus. Nu se vorbea de îndelungata logodnă neoficială a 
perechii. Nici măcar un cititor care le era prieten intim nu 
cunoştea întreaga poveste din spatele mult amânatei căsătorii. 

Oare Francie o cunoştea? 

Cu acest gând în minte se ridică, se duse la raftul de cărţi, luă 
cartea în care pusese biletul lui Jack şi scoase hârtia mototolită. 
Deşi atingerea ei îi făcea greață, se forţă să o recitească. 

Aproape imediat găsi rândul pe care îl căuta: 

Lucrurile nu sunt aşa cum par. 

Francie cântări mult timp propoziţia, apoi o compară în minte 
cu articolul din Journal, cu anunţul din Times cu privire la 
căsătorie şi cu fotografia lui Jack cu Belinda, de parcă acestea ar fi 
fost elementele unei teoreme pe care o putea înţelege doar 
punându-le pe toate laolaltă. 

Uitându-se la cnipul lui Jack Magnus de pe o fotografie - 
ziarul 'Times folosise aceeaşi fotografie care era în anuarul Magnus 
- ea îşi dădu seama că asemănarea lui Jack cu tatăl lui era cu 
adevărat uluitoare. Se mira cum de nu o văzuse mai înainte. Ceva 


din privirea ochilor săi negri îl unea pe tată cu fiul său, cu mult mai 


mult decât asemănarea trăsăturilor. În fond erau fiinţe din acelaşi 
sânge. 

Şi, în timp ce Francie studia fotografia, cu o privire tot mai 
rece, cum era şi inima ei, auzi ecoul vocii lui Jack, la Paris, punând- 
o să jure că va menţine tăcerea despre legătura şi planurile lor de 
căsătorie. 

Să păstrăm secrete planurile noastre, îi spusese el. 

Francie zâmbi la propria ei naivitate. Fraza aproape biblică 
„Nimic nu e aşa cum pare“ se potrivea perfect pentru a o pedepsi 
pentru propria ei prostie şi spre propria ei ruşine. 

Acum înţelegea de ce Jack îi ceruse să păstreze secretul 
despre legătura lor. Înţelese de ce nu a existat un inel, nicio dovadă 
solidă care să ateste faptul că intenţia reală a lui Jack era 
căsătoria. Nici nu intenţionase vreodată să se însoare cu ea. 

Atunci, ce anume intenţionase? 

Vreau să-ţi termini sistemul, înainte de a ne anunţa planurile. 

Pentru prima dată de când îl întâlnise pe Jack, mintea logică a 
lui Francie se întoarse de la faţa lui frumoasă şi se concentră 
asupra acţiunilor lui şi a consecinţelor acestora. Totul era clar 
acum. Nu trebuia decât să priveşti rezultatele finale ale legăturii ei 
cu Jack, pentru a-i înţelege motivele, încă de la început. Industriile 
Magnus îşi aveau sistemul revoluţionar de computere, datorită 
secretului de programare pentru care Francie muncise atât de 
mult ca să-l descopere. 

Iar Jack era căsătorit cu Belinda. 

Deci Jack intenţionase ca Francie să realizeze sistemul de 
computere pentru Industriile Magnus înainte ca el să se însoare cu 
Belinda. Şi dorise să se înfrupte din plăcerea trupului lui Francie şi 
să se bucure de dragostea ei pasionată, atâta timp cât putea, 


înainte de momentul inevitabil când avea să o trădeze. 


Aceasta era concluzia inevitabilă, aproape matematică, ce 
trebuia trasă din evenimentele în urma cărora Francie îşi pierduse 
mijloacele de trai şi care îi frânseseră inima. 

Iar toate astea le făcuse Jack. 

Francie fusese la fel de naivă ca un copil în comportarea ei 
faţă de Jack Magnus. Ei bine, acum nu mai era copil. 

Trecuseră două săptămâni de când se întorsese din Europa. În 
aceste două săptămâni, nu mâncase aproape nimic şi dormise 
foarte puţin, preferând să-şi petreacă orele de noapte trecând în 
revistă mereu groaznicele fapte despre ea, despre Jack şi despre 
Industriile Magnus. 

În tot cursul vieţii ei de până atunci nici nu visase la o 
asemenea amploare a răului aşa cum îl întâlnise acum. Dar, după 
ce-l întâlnise, i se ridicase vălul de pe ochi. Simţea crescând în ea o 
nouă luciditate, cu fiecare moment care trecea. 

Ştia că trebuie să supravieţuiască în vreun fel acestui episod 
şi să-şi continue viaţa. Ştia că era făcută dintr-un material mai 
puternic decât disperarea totală care o trăgea acum la fund. Era 
încă tânără. Avea o viaţă întreagă înaintea ei. 

Cel mai important lucru era să nu permită ca răul ce i-l făcuse 
Jack să o distrugă. Trebuia să supravieţuiască. 

Lucrul acesta îl vedea în absolută claritate, de parcă privea 
din afară. 

Dar, mai vedea şi altceva, ceva mai teribil şi mai imediat. 

Nu putea să înceapă să trăiască, până ce nu dis trugea mai 
întâi ceea ce îi făcuse Jack. Pentru că, furându-i inima pentru a i-o 
frânge, el îşi plantase sămânţa în fiinţa ei. 

lar această sămânță trebuia eliminată, înainte ca ea să-şi 
poată continua viaţa. 


La 20 septembrie, Marcia Bonner, care îşi mai păstra postul 


de secretară la secţia de produse casnice a lui Raymond Wilbur, de 
la Industriile Magnus, a primit un telefon de la o voce familiară. 

— Marcia, Francie la telefon. 

— Francie! Ce grozav... Vreau să spun că e minunat să te aud 
din nou. Marcia se străduia să-şi ascundă mirarea din glas. Ce mai 
faci? 

Urmă o pauză pe fir. 

— Marcia, spuse Francie, cu un ton rece, neutru, mi-ai spus 
odată căv dacă am nevoie de ceva în New York, pot să-ţi spun. Îţi 
aminteşti? 

— Eu... sigur Francie. 

Asta fusese cu mult timp în urmă, când Francie era încă nou 
venită la New York, precum şi la Industriile Magnus, când Marcia 
se oferise să-i împărtăşească familiaritatea ei cu înţelepciunea 
străzii şi cu amănuntele marelui oraş, în orice mod posibil. Acum, 
când înălţarea şi căderea bruscă a lui Francie la Magnus erau 
fapte trecute, Marcia era realmente surprinsă să o audă pe vechea 
ei prietenă. 

— Pot să fac orice, spuse ea. Adevărat. Va fi o plăcere pentru 
mine. 

Din nou urmă o tăcere între cele două tinere femei. Când 
Francie vorbi, în cele din urmă, vocea ei avea un ecou care o făcu 
pe Marcia să bănuiască scopul apelului ei. 

— Nu va fi o plăcere pentru niciuna dintre noi, spuse Francie. 
Putem să ne întâlnim diseară la tine? Să zicem, pe la opt? 

— Sigur, Francie, răspunse Marcie cu nervozitate. 

Stai liniştită până atunci, da? 

— Nu-ţi face griji pentru mine, zise Francie. Ne vedem la opt. 

La zece zile după telefonul dat Marciei Bonner, Francie apăru 


la cabinetul doctorului Eugene Brandt, internistul pe care-l 


consultase cu un an şi jumătate în urmă pentru un control de 
rutină. Tânărul şi atrăgătorul medic o salută călduros, amintindu-şi 
de pasiunea fără succes pe care o făcuse pentru ea la prima ei 
vizită. Dar zâmbetul lui dispăru, când îi văzu privirea din ochi şi îşi 
dădu seama cât de slăbită era. 

— Totul e în regulă? întrebă el. Nu sunt probleme fizice? 

— Aş vrea să mă examinaţi, zise Francie cu o voce neutră. 

În câteva minute, doctorul văzu urmele celor ce se 
petrecuseră şi înţelese de ce această femeie tânără era din nou în 
cabinetul lui. 

— Ce s-a întâmplat? întrebă el îngrijorat. 

Privirea din ochii ei îl ului. Era privirea cea mai rece pe care o 
văzuse vreodată. Cunoscând-o pe Francie ca pe o femeie tânără, 
strălucitoare şi prietenoasă, doctorului Brandt nu-i venea să-şi 
creadă ochilor. Era de parcă s-ar fi transformat peste noapte în altă 
persoană. 

— Un accident, zise ea liniştită. 

Refuză să-i mai răspundă la alte întrebări. Doctorul Brandt o 
examină cu atenţie şi constată, spre uşurarea lui, că avortul care îi 
fusese făcut era competent şi că nu erau semne de infecţie. O 
trimise la un ginecolog care avea cabinetul în aceeaşi clădire din 
Cartierul de Vest, ca şi el, apoi îi recomandă să se odihnească la 
pat zece zile şi să revină la control. 

Ea se întoarse cum i se ceruse, iar doctorul constată că se 
vindeca bine. Dar comportarea ei îl tulbura în continuare. Avea un 
aer de linişte aproape inumnn. Arăta incredibil de frumoasă în 
paloarea ei, dar şi po sedată, vrăjită, parcă ar fi trecut printr-o 
nefericire prea îngrozitoare pentru a fi dezvăluită. 

Doctorul nu putea şti că Francie, o femeie tânără, crescută să 


creadă că avortul este o crimă de neiertat, supravieţuise 


săptămâna trecută doar concentrându-şi ura nemărginită din 
sufletul ei asupra a tot ce i se întâmplase trupului ei şi asupra 
copilului nenăscut rezultat din această întâmplare. Nefericirea o 
schimbase într-un fel pe care nici ea nu-l înţelegea. Ştia că-şi 
pierduse pentru totdeauna încrederea şi inocenţa. Dar nu putea şti 
ce fel de persoană ar putea să le înlocuiască. Doar viitorul putea 
să-i arate în ce condiţii va supravieţui. 

Pentru că era hotărâtă să supravieţuiască. Avea treburi 
neterminate de rezolvat. 

Tânărul doctor, necăsătorit încă, fusese aproape îndrăgostit 
de Francie, din primul moment când intrase în cabinetul lui, cu un 
an şi jumătate în urmă. Acum, inima lui se îndrepta spre ea şi mai 
mult ca înainte, dar nu se putea opri să nu fie speriat de ea. 
Intensitatea acestor ochi verzi, limpezi, îl alarma. Păreau cuprinşi 
de o extraordinară capacitate de a iubi, dar şi de a uri. 

Doctorul hotări să nu raporteze ceea ce pentru oricine 
altcineva era, în mod clar, un avort ilegal. Aproape că era îngrozit 
de vizitele de control ale lui Francie la cabinetul lui. Era bucuros 
că nu cunoştea mai mult din povestea ei. 

Când, în sfârşit, o declară complet însănătoşită, ea îi mulţumi 
politicos, îi strânse mâna şi nu mai veni. El continuă să viseze la ea 
în nopţile lui singuratice, acasă. Dar acum, fanteziile lui despre 
frumuseţea ei erau copleşite de compasiunea pentru suferinţele ei 
şi teama de hotărârea rece care înlocuise firea ei veselă de 
dinainte. 

Francie se îngriji bine, în săptămânile ce urmară. Mâncă bine, 
luă vitamine şi, când fu în stare, începu să facă mişcare. Făcea 
plimbări lungi prin Manhattan, bucurându-se de briza de toamnă şi 
stând la soare cât putea. 


Apoi, îl sună pe tatăl ei. Îi spuse că fusese adusă acasă de la 


Paris din cauza unei infecţii serioase, dar că era deja mai bine. 
Operaţiunea computerelor de la Paris, îi relată, va fi condusă de 
alţii, în timp ce ea se vindeca. Îi zise că aceasta va fi o ocazie 
perfectă pentru ea ca să vină acasă în vizită. Încântat s-o vadă, el 
fu de acord. 

Mac Bollinger o aşteaptă la gară. Chiar dacă a observat 
cumva cât de profund se schimbase în ultimele luni, el a reuşit să- 
şi ascundă emoţiile. O duse acasă, o instală în vechea ei cameră, 
care fusese păstrată neschimbată pentru ea, şi o ajută să prepare 
cina. 

Timp ce zece zile, au trăit în intimitatea care fusese cândva 
viaţa lor împreună. Făceau cumpărături, Francie cosea câte ceva 
pentru Mac şi se plimbau cu maşina prin împrejurimi. Treceau pe 
lângă familii din secta menoniţilor, care circulau pe drumurile de 
ţară, în căruțele lor. Culorile toamnei străluceau în copacii 
Pennsylvaniei, iar mirosurile ei înţepătoare, de anotimp al morţii şi 
renaşterii invizibile, se simțeau pretutindeni. Şiruri dese de pini şi 
mesteceni mărgineau păşunile ca nişte santinele calme. 

Serile, Francie şi tatăl ei şedeau pe terasa de la intrare, 
legănându-se în balansoare şi discutând despre toate noutăţile 
despre care nu apucaseră să se Informeze în aceste ultime luni. 

În starea ei slăbită, lui Francie îi era greu să-l mintă pe tatăl 
ei. Totuşi fiecare cuvânt al ei despre experienţele de la Industriile 
Magnus era o minciună. Minciuna pe care o spusese când 
ascunsese prima oară adevărul despre felul cum obținuse slujba la 
Magnus i se părea că acum căpătase dimensiuni nelimitate. Ea 
descrise o muncă de rutină fericită, la Paris, cu prieteni acolo şi în 
alte ţări, iar boala subită o condamnase lajnternare într-un spital 
francez, înainte de a veni acasă. Îi vorbi lui Mac despre succesul 


planului ei cu computerele şi reuşi cumva să-i spună că îşi va relua 


cariera promițătoare la Magnus din New York, când se va întoarce 
din vizita la el. 

Inventivitatea necesară pentru atâtea minciuni îi stoarse toată 
vlaga lui Francie şi, în primele zile, în timp ce umbla prin casa 
veche şi gătea pentru tatăl ei i se părea că devine tot mai slăbită în 
loc să se înzdrăvenească. 

Apoi, începu să se simtă mai bine. 

Mac Bollinger nu putea să ştie că energia ei nou descoperită 
se datora unor noi idei care se dezvoltau în mintea ei fertilă. 

Francie începea să facă planuri. 

Cursul ameţitor al evenimentelor care îi furase echilibrul în 
ultimul an rămăsesea acum în urmă. Îşi putea analiza cicatricile şi 
forţele. În mintea ei, căpătă deja formă un model nou de acţiune 
curajoasă. 

Îl părăsi pe Mac Bollinger, după zece zile, spunându-i că 
trebuia să se întoarcă la lucru la New York. Pentru mai multă 
siguranţă, îi spuse că noul ei telefon la serviciu la fi altul acum şi 
că trebuie să aştepte ca ea să ia legătura cu el. Desigur, adresa 
apartamentului rămâne aceeaşi. 

Tristă că-l părăseşte pe tatăl ei, dar încântată să se elibereze 
de reţeaua de minciuni pe care fusese obligată să I le spună, 
Francie se întoarse în Manhattan. 

Când ajunse acolo, începu să studieze anunţurile de locuri de 
muncă libere. Îşi cumpără îmbrăcăminte nouă şi mâncă bine, într- 
un efort de a se îngrăşa şi a arăta sănătoasă. Apoi, începu să se 
adreseze pentru slujbă unor companii importante. 

Lui Francie i se oferiră posturi la aproape toate firmele unde 
solicitase. Dar ea nu le acceptă. Văzu clar că aceeaşi prejudecată 
despre femei, care era o trăsătură caracteristică la Industriile 


Magnus, afecta şi alte companii importante. Putea găsi uşor de 


lucru la oricare dintre ele, dar postul şi salariul ar fi fost mult sub 
cele ale nivelului de începător al unui funcţionar bărbat. Lupta 
pentru avansare şi recunoaştere ar fi fost la fel de lentă şi 
descurajatoare la oricare dintre companii. Ar fi însemnat să o ia din 
nou de la început. 

Această concluzie o făcu pe Francie să-şi regândească 
planurile. Programul pe care îl avea în minte nu putea tolera un 
progres atât de lent. 

Va trebui să încerce o altă cale. Într-o zi vântoasă de 
noiembrie, la opt săptămâni după pierderea copilului ei şi la două 
luni şi jumătate după trădarea care îi schimbase viaţa, Francie 
intră plină de încredere în Camera de Comerţ din Manhattan. Era 
îmbrăcată într-un costum de lucru, cu părul periat bine, strălucind 
ca o coamă bogată, sub lumina pală a birourilor. 

— Aş vrea să ştiu ce trebuie să fac ca să deschid o firmă în 
Manhattan, îi spuse ea funcţionarului. 

— Foarte bine, răspunse el. Am să vă dau câteva prospecte de 
informare. 

Ea zâmbi când privi materialele. Funcţionarul era prea 
fascinat de frumuseţea ei, ca să-şi dea seama că ea nu vedea faţa 
lui atunci când îi mulţumi. 

Ea avea în faţa ochilor chipul lui Jack Magnus. 

Şi, în spatele ei, ca imaginile ascunse în spatele unui 


pergament vechi, era faţa lui Anton Magnus. 


CAPITOLUL 21 


Anton Magnus era îngropat de viu. 

Coşciugul era mai strâmt decât îşi închipuise vreodată. Era 
imposibil să se mişte sau să respire. Mătasea, fetidă şi urât 
mirositoare, îl strângea din toate părţile. 

Nu se putea apăra, nici să strige, nici să mişte măcar un 
deget, ca să se smulgă din această închi soare putredă. Totuşi, era 
viu. 

Era o greşeală, o greşeală enormă. Se întâmplase un accident 
uşor, un leşin sau un atac. Rămăsese viu, dar într-o stare de 
paralizie. lar doctorii idioţi care l-au consultat, cu ochelarii şi cu 
stetoscoapele lor, au vorbit în şoaptă unul cu altul, cu voce joasă, 
cu tonuri îngrijorate - pentru că era un om puternic, iar ei ştiau că 
moartea lui era un eveniment important - iar, în incompetenţa lor 
colectivă, se pronunţaseră că era mort şi dăduseră permisiunea să 
fie pus în acest coşciug. 

Cheltuise o viaţă ca să înveţe să nu se încreadă în nimeni în 
afară de el însuşi, pentru că toţi bărbaţii pe care-i cunoştea erau 
nişte fiinţe slabe şi împrăştiate. Totuşi, acum, printr-o crudă glumă 
a sorții, însăşi viaţa lui fusese pusă în mâinile unor asemenea 
bărbaţi, iar în prostia lor plină de teamă i-au condamnat unei 
asemenea agonii. 

El era un bărbat important, cel mai important dintre bărbaţi. 
Şi astfel, coşciugul era dintr-un lemn scump şi din metal, cel mai 
fin ce se putea cumpăra cu bani. Fusese făcut de comandă, la 
cererea rudelor îndurerate. lar acum victima era înăuntru, 
neajutorată, fără glas - dar în viaţă. 

Odată ajunsă sub pământ, cutia elegantă, cu podoabele ei 


lucitoare şi materiale fine, nu avea să reziste atacului lent al 


creaturilor pământului, gazelor corozive din sol, bacteriilor şi 
ciupercilor. Sicriul ar fi putrezit şi n-ar mai fi fost o pavăză ci doar 
o închisoare. 

Mirosul din interiorul acestuia nu se asemăna cu nimic din ce 
mirosise până acum în cele mai rele zile ale lui pe pământ. Mai rău 
cal orice miros din timpul răz -, boiului, din sărăcia tinereţii lui, 
din cel mai groaznic coşmar. Era dulceag, greu şi incredibil de 
pătrunzător. Se strecura adânc în el şi îl învăluia ca un giulgiu. 

Acum îşi dădea seama de ce putoarea aceea crudă era aşa de 
intimă: era mirosul propriei lui putreziri. Prăbuşirea lentă a 
propriilor lui celule, putrezirea muş chilor lui. Descompunera 
tăcută, îngrozitoare, a propriei sale fiinţe. 

Ar fi plâns de furie, şi-ar fi rupt plămânii urlând în panică şi 
agonie, dacă nu ar fi fost tăcerea şi imobilitatea, care erau esenţa 
pedepsei lui. Nu se putea mişca, nu putea nici măcar să geamă. 
Dar nervii lui erau pe punctul de a exploda. Simţea în toată fiinţa 
lui spasmul final, înfricoşat al fugii, când organismul ştie că şi cele 
mai rele temeri ale sale s-au întâmplat, că adversarul lui l-a răpus 
în cele din urmă, într-un triumf hidos. 

Totuşi, el nu putea face nimic altceva decât să zacă aici şi să 
suporte acest paroxism final, strident, al terorii, într-un moment 
care se întindea la infinit, devorându-l ca un vierme care roade în 
tăcere. 

lar acum, înţelese adevărata oroare a situaţiei. Căci viermele 
nu era o simplă idee. Era o realitate. Un vierme al pământului, 
lung, ondulat şi subţire, ce-şi făcea drum spre el, cu o răbdare 
infinită, sfredelind încet lemnul putred al cutiei, făcându-şi drum 
pe la colţuri, rozând cu uşurinţă satinul, până va ajunge la carnea 
lui imobilă, fără apărare'. — Şi nu era un singur vierme. Erau sute, 


mii. Cu toţii se adunau acum asupra închisorii lui, venind mai 


aproape, mişcându-se cu inelele lor mici de carne, st ecurându-se 
prin pământ, prin lemn, prin satin cu sunete minuscule, dar 
auzibile, de mişcare, frecare, ronţăit. 

Viermii aveau dinţi, dinţi mici şi puternici, care rup şi macină, 
şi aveau sucuri gastrice tari care corodează şi distrug. Nu sunt 
animale slabe, ci distrugători puternici, mâncători puternici de 
cadavre. 

Şi veneau aproape, tot mai aproape. Primul venea pe pieptul 
lui, ajungând la gât, la obraz şi se târa, cu ondulări oribile, de-a 
lungul nasului, cu răbdare, şi precizie, spre ochiul său... 

Anton Magnus sări, trezindu-se din somn. 

Un moment îndelungat, se uită în jur fără să vadă nimic, încă 
orbit de coşmarul” care fusese atât de înspăimântător şi totuşi atât 
da familiar. 

Apoi, cu suflul încă în gât, începu să-şi dea seama de lucrurile 
din jur. Era în biroul lui de acasă, aşezat în fotoliul confortabil, în 
faţa tablei de şah. Probabil că aţipise după cină, în timp ce rejuca 
partidele din turneul din 1939 de la Buenos Aires, dintre 
Capablanca şi Czerniak. 

Se uită la ceasul de perete. Era miezul nopţii. Dormise deci o 
oră şi jumătate. Bineînţeles că nimeni nu bătuse la uşă. Lăsase 
ordine stricte ca, atunci când se ducea singur în birou, să nu fie 
deranjat pentru nimic, decât dacă dădea vreun ordin expres în 
acest sens. 

Seri ca aceasta, când se afla singur la tabla de şah, 
constituiau modul în care Anton Magnus trecea prin sită miile de 
amănunte care îijsolicitau atenţia şi le fierbea în vasul fierbinte al 
judecății sale, pentru ca ziua sau săptămâna următoare să fie 
pregătit să ia o hotărâre care putea afecta mii de oamenil şi 


milioane de dolari. 


Îi plăcea să şadă cu un calvados vechi - rachiul de mere 
aromat amintindu-i de tinereţea lui de la fermă - şi să joace din 
nou, lent, marile partide de şah, pe care le ştia pe dinafară. Îi 
plăcea liniştea rece a pieselor de şah, aliată cu puterea şi forţa 
brută a poziţiei lor pe tablă. 

Şahul era un joc crud, în ciuda aparenţei lui elegante. Prin 
mişcările infinitezimale ale oamenilor neînsufleţiţi pe o tablă cu 
pătrăţele, puteai să înfăşori frânghia în jurul gâtului adversarului şi 
să-l strângi, până îi luai viaţa. 

Lumea reală nu era dif:.it.. Ţahul îl învățase de mult pe Anton 
Magnus cum i>a procedeze ca puterea duşmanilor săi să se 
întoarcă îjripotriva lor, cum să j fe. F'ă să se împiedice de propria 
lor iniţiativă, de propriul lor intelect, astfel încât Magnus să fie 
totdeauna cel care câştigă, Magnus care răsucea cuțitul fatal, 
strângea mai tare frânghia şi obținea, în cele din urmă, câştigul. 

Anton Magnus oftă acum, la vederea iubiţilor săi pioni de şah. 
Setul fusese lucrat pentru el de cel mai bun sculptor utn Italia. 
Piesele erau făcute din turcoaz, jad, onix şi alte pietre preţioase. 
Tabla de şah era din marmură. Un set special de lămpi fusese 
instalat în plafon, ca să arunce lumina pe piesele frumoase, 
dezvăluindu-le faţetele şi culorile fără să obosească ochiul. 

Era aproape o plăcere estetică la fel de mare să te uiţi la ele, 
pe cât era una strategică de a juca o partidă. Magnus se relaxă. 
Coşmarul dispăruse, era în siguranţă, acasă, în propriul lui birou 
şi, ca de obicei, stăpân pe tot ce era în jur. 

Studie tabla de şah. Era scena unei lupte vicioase, tăcute. La 
mijlocul jocului, Czerniak respinsese atacul lui Capablanca cu o 
serie de mişcări disperate, care păreau gata să egaleze lupta. Dar 
Capablanca, mereu atent la subitilele slăbiciuni din spatele 


stategiiior adversarului său, îl oprise cu o singură mişcare a 


nebunului şi îl dăduse gata după treisprezece mişcări. 

Era o partidă grozavă, o capodoperă de logică şi strategie. Şi 
îl învățase pe Anton Magnus o mulţime de lucruri, în decursul 
anilor. Era ca un prieten vechi. Dar, pe măsură ce îmbătrânea, 
aceasta părea mai puţin un ideal de imitat cât o reflectare a 
propriei sale vieţi, un fel de monument al geniului său. 

Căci Anton Magnus era, în felul lui, un geniu. 

Acum închise ochii, ştiind că era în siguranţă în privinţa 
coşmarului, şi îşi aminti chiar prima mişcare, cea care îl pusese pe 
drumul lui în afaceri şi semănase seminţele Industriilor Magnus. 

Fusese atât de simplu! În acea vreme, Magnus fusese un 
imigrant de douăzeci şi patru de ani, ale cărui economii de o viaţă 
nu erau suficiente nici să cumpere un Ford Model I. Adversarul său 
era un oarecare James Q. Fitzgerald, un om de afaceri şmecher şi 
avid din Chicago, dornic să facă repede bani. 

Fitzgerald era proprietarul unui lanţ de magazine cu 
amănuntul în Chicago Loop. Îl angajase pe Magnus ca 
administrator al unui magazin dintr-o nouă ramură, pe strada 
State. Ca răspuns la generozitatea lui, el se aştepta ca Mangus să 
contribuie cu trei sute de dolari la firmă - o sumă care ar fi epuizat 
economiile jalnice ale lui Magnus. El trebuia să primească înapoi 
banii, de îndată ce ramura se dovedea solvabilă. 

Fitzgerald intenţiona să pună mâna pe bani, desigur. După un 
interval decent, avea să-l concedieze pe Magnus şi să găsească o 
nouă victimă, un alt imigrant credul, care să facă treaba şi să 
plătească pentru acest privilegiu. Cu asemenea tactici, îşi făcuse 
Fitzgerald mica lui avere. 

Dar Magnus îl înţelesese planul. Şi avea şi el unul propriu. 

James Fitzgerald era îndrăgostit de o drăguță chelneriţă 


catolică pe nume Mary O'Shea. Îi făcuse curte de câtva timp, dar 


ea îi refuzase avansurile, amintindu-i de soţie şi de cei trei fii, pe 
de o parte, iar pe de altă parte, făcând aluzie delicat la virginitatea 
ei, pe care şi-o păstra pentru Prinţul din poveste, pe care-l aştepta 
ca să se căsătorească într-o bună zi. Dar strălucirea din ochii ei şi 
semnele subtile ale trupului ei în prezenţa lui Fitzgerald îi dădeau 
acestuia speranţă şi îi mențineau dorinţa la punctul de fierbere. 

Anton Magnus află despre fată şi petrecu o seară singur cu 
ea. Folosi un farmec special asupra ei şi un tip special de influenţă, 
care erau la mare distanţă de dezmierdările grosolane ale lui 
James Q. Fitzgerald. 

La sfârşitul acelei seri, planul era stabilit. Data următoare, 
când Fitzgerald o văzu pe Mary O'Shea, ea fu de acord să-şi 
petreacă seara de vineri cu el, într-un hotel elegant din Michigan 
Avenue. Fitzgerald, bucuros până peste cap, uită să se întrebe ce 
anume  provocase această schimbare de atitudine a feţei. 
Încântarea ce o simţi în braţele ei în timpul întâlnirii justifica pe 
deplin aşteptarea lui îndelungată. Era o amantă cunoscătoare şi i 
se dădu în moduri inventive, care l-au lăsat leşinat de plăcere. 

În dimineaţa de după întâlnirea lor, Fitzgerald descoperi că o 
cheie a biroului său, de lângă Bursă, lipsea de pe inelul de chei. 
Chemă un meşter să-i dea drumul înăuntru şi descoperi imediat că 
i se furaseră în cursul nopţii hârtii de valoare negociabile de câteva 
mii de dolari. 

Fitzgerald o bănui imediat pe Mary O'Shea că-i sustrăsese 
preţioasa cheie. Dar nu putea să pună să fie arestată, fără să se 
vorbească despre relaţia lui intimă cu ea. Nu doar soţia lui 
Fitzgerald va afla adevărul - lucru de nu prea mare importanţă - ci 
îl vor afla şi mama şi tatăl lui. lar părerea bună a părinţilor şi a 
familiei era un lucru fără de care James Fitzgerald nu putea trăi. 


Aşa încât Fitzgerald în persoană se duse la camera mobilată a 


tinerei doamne, cu intenţia de a o intimida ca să-i returneze 
hârtiile de valoare în schimbul promisiunii de a nu o da în judecată. 

Dar Mar, - 'She-işi părăsise gazda şi nu-şi dăduse noua 
adresă. 

James Fitzgerald nu avusese altceva de făcut decât să ridice 
din umeri la pierdere şi să se întoarcă la afacerije lui., în timp ce 
Fitzgerald îşi blestemea ghinionul, Anton Magnus investea 
inteligent hârtiile de valoare furate la Bursă, transformând cele 
câteva mii de dolari ai lui James Fitzgerald în o sută de mii. 

Acum era momentul mişcării de maestru. 

Anton Magnus se duse la Fitzgerald şi recunoscu în mod 
deschis furtul. Menţionându-şi sărăcia şi dorinţa de a se ridica în 
rândul lumii, îi spuse lui Fitzgerald despre investiţiile pe care le 
făcuse şi îi restitui hârtiile de valoare împrumutate. 

Aviditatea îl cuprinse acum pe Fitzgerald. Îi ceru lui Magnus 
să-i predea 90 la sută din capitalul realizat din furt, iar, în schimb, 
el, Fitzgerald, era de acord să nu-l predea pe Magnus autorităţilor. 

Buzele lui Anton Magnus se ridicară în acel zâmbet care era 
destinat în viitor să-i facă pe oamenii puternici - să se cutremure. 
Ochii lui negri îl străpungeau pe James Fitzgerald, în timp ce îi 
făcea liniştit o contrapropunere. El, Magnus, îi va răscumpăra 
afacerea lui Fitzgerald şi va deveni proprietarul întregului lanţ de 
magazine, pentru suma de cincizeci de mii de dolari - un preţ de 
aproximativ un sfert din valoarea lor. 

Cum era de prevăzut, Fitzgerald îi râse în faţă imigrantului 
arogant. Se opri să mai râdă însă când văzu cartea de atu a lui 
Magnus. 

Era un plic ce conţinea fotografii ale serii pasionate pe care 
Fitzgerald o petrecuse în braţele drăguţei Mary O'Shea. Toate 


părţile trupurilor goale ale perechii precum şi diversele poziţii ale 


plăceriMor fuseseră prinse perfect de aparatul de fotografiat. 

Împreună cu fotografiile, era un contract care prevedea un 
transfer de proprietate a imperiului de magazine al lui Fitzgerald 
către Anton Magnus. 

Magnus îi aduse la cunoştinţă lui JamesFitzgerald că avea 
două minute să semneze contractul. Dacă refuza, a doua zi 
dimineaţă, copii ale fotografiilor jompromiţătoare vor aDărea în 
ziarul din Chicago, tribune, împreună cu un lung interviu, în care 
Mary O'Shea va mărturisi că a fost sedusă de un puternic om de 
afaceri, într-o relaţie într-un „cuib de dragoste”. 

După un minut, semnătura lui Fitzgerald era pe contract. 

Anton Magnus era acum unicul proprietar al unui lanţ lucrativ 
de magazine cu amănuntul şi posesorul a cincizeci de mii de dolari, 
ce reprezentau cealaltă ju mătate din banii câştigaţi la Bursă cu 
certificatele de valoare împrumutate de la James Fitzgerald. 

În anul următor, Magnus transformă la Bursă cei cincizeci de 
mii de dolari într-un milion. În cinci ani, îşi transformase lanţul 
lucrativ de magazine într-un imperiu de comerţ cu amănuntul şi de 
producţie, care se răspândea prin Midwest. Curând, adăugă 
bunurilor sale o mină de argint în Nevada şi două sonde de petrol, 
aparent secate, în Texas, care începură să producă de îndată după 
ce le achiziţionă. 

La sfârşitul deceniului, Industriile Magnus - acesta era acum 
numele imperiului complex de companii - avea o valoare de 
treizeci de milioane. 

Cam în acea vreme, neobservat de lumea afacerilor care îl 
uitase de mult, James Fitzgerald, un om ruinat, care îşi jucase 
economiile şi se apucase de băutură, se sinucise pe tăcute, 
punându-şi capul în cuptorul din bucătăria lui din Chicago şi dând 


drumul la gaz. 


Astfel, Anton Magnus folosise atât aviditatea cât şi 
slăbiciunile sexuale ale victimei sale împotriva ei înseşi. Condusese 
bine mişcarea. Ştia totul despre practica afacerilor lui Fitzgerald, 
metoda lui de a folosi imigranţi săraci ca să-şi umple buzunarele. 
Şi ştia despre căsătoria lui Fitzgerald şi despre preocuparea lui 
faţă de buna părere a familiei despre el, înainte de a face prima 
mişcare. 

În plus, conversaţia iniţială a lui Magnus cu Mary O'Shea îi 
dezvăluise că virginitatea ei fusese de mult timp sacrificată 
exigenţelor vieţii în oraşul cel mare. 

După episodul Fitzgerald, Anton Magnus se îndreptă spre 
ţinte tot mai mari. Dar rămase credincios strategiei sale iniţiale: nu 
avea de-a face cu un adversar fără să aibă informaţii ferme cu 
privire la slăbiciunile acestuia. Şi nu lua niciodată prizonieri. În 
primii zece ani ai vieţii lui în afaceri, trimisese la moarte cel puţin 
o duzină de bărbaţi, deoarece nu făcea compromisuri când era 
vorba de bani. Îi voia pe toţi. 

Azi, patruzeci de ani mai târziu, Anton Magnus avea numeroşi 
duşmani. Dar ei puteau aoar să-şi lângă rănile produse de ei, 
deoarece puterea lui era prea uriaşă ca să-şi permită să se 
gândească la răzbunare. 

Magnus realizase cel mai mare lucru pentru un om de afaceri: 
toată lumea se temea de el. 

Anii fuseseră blânzi cu Anton Magnus. Avea o soţie din una 
dintre cele mai bune familii din ţară - un tip special de presiune 
fusese necesară pentru a o smulge de lângă tatăl ei - şi avea un fiu 
strălucit şi două fiice drăguţe. Era în vârful omenirii. 

Se bucurase pe deplin de viaţă. Avusese toate femeile pe care 
le dorise, toate plăcerile. Dar nimic din toate astea nu egala jocul 


de şah al vieţii înseşi. Oameni mari ca Anton Magnus nu trăiesc 


niciodată doar pentru plăceri. Ei trăiesc pentru a se lupta şi se 
împlinesc adunând realizare peste realizare. Tocmai aviditatea lor 
pentru realizare îi face mari, în timp ce bărbaţi mai puţin 
importanţi, satisfăcuţi uşor doar de plăceri brute, nu lasă nicio 
urmă în lume. 

Anton Magnus era un om de succes. 

Desigur, coşmarul lui repetat, că este îngropat de viu, apăruse 
cu mult timp în urmă, cam în primul lui deceniu în America. lar de 
atunci pusese tot mai mult stăpânire pe somnul lui. Dar trăia cu 
această neplăcere, pentru că, de fiecare dată când se trezea din 
ghearele îngrozitoare ale visului, îşi amintea că era doar un vis şi 
că, în viaţa reală, era liber să facă ce-i place. 

Pe de altă parte, anii treceau acum. Irecuseră prea mulţi, 
într-o curgere tăcută pe care nu o putea opri. Ca toţi bărbaţii cu 
foarte mare putere, Anton Magnus trebuia să accepte ironia crudă 
că influenţa sa asupra lumii nu se extindea şi asupra timpului 
propriu sau asupra trecerii timpului, care îl slăbea progresiv. 

Şi astfel, coşmarul lui familiar avea mai multă putere să-l 
înspăimânte, să-i amintească de soarta care-l aştepta când va veni 
moartea. 

Din cauza visului, decisese de mult să fie ars la crematoriu, 
când va muri. Lăsase instrucţiuni stricte cu privire la examinările 
ce urmau să fie efectuate asupra lui după ultima boală sau accident 
şi numise chiar şi medicii care trebuiau chemaţi. El reînnoia 
această clauză a testamentului. Clauza specifica să fie ars în 
crematoriu la o oră după certificarea morţii. 

Această siguranţă că soarta din vis avea să fie evitată îi dădea 
lui Anton Magnus liniştea de care avea nevoie. Era ruşinat de 
emoţiile temătoare dar raţiona că fiecare om avea dreptul să se 


teamă de moarte. 


Atât timp cât va continua să respire şi va avea rațiune, el va 
domina lumea din jurul lui. Puterea lui era atât de mare, încât şi 
după moarte îşi va lăsa însemnul de neşters asupra lumii şi asupra 
oamenilor din ea. Iar pentru cei care l-au nedreptăţit sau i-au atras 
furia, va rezerva o răzbunare întârziată prin diferite planuri 
introduse în imperiul său de afaceri. Lăsase instrucţiuni ferme 
numeroşilor săi adjuncţi, instrucţiuni care îi obligau la pedepsirea 
în continuare a acelora pe care el decisese să-i împingă pentru 
totdeauna la sărăcie. 

Viu sau mort, Anton Magnus era o forţă de care trebuia ţinut 
seama. 

Se uită la ceasul antic de pe bibliotecă. Era douăsprezece şi 
un sfert. 

În partea opusă a oraşului, ostenită de grijă pentru copil, 
Gretchen probabil că dormea adânc. Magnus se întrebă dacă soţul 
ei lipsit complet de valoare era acasă. Probabil că nu. Probabil că 
era pe undeva, cu! cându-se cu vreo starletă sau la jocuri de noroc. 
Căsătoria asta era un eşec. Dar îşi realizase scopul financiar. 

lar Jack, era fie acasă, cu Belinda, fie la birou, lucrând. 
Nimeni nu lucra mai mult decât Jack. 

Asta, pentru că nimeni nu ştia mai bine decât Jack cât de 
importante sunt afacerile. Învăţase asta de la tatăl lui şi nu uitase 
niciodată. 

Anton Magnus era mândru de fiul lui. Dar asta nu însemna că 
avea încredere în el. Ştia foarte bine că Jack abandonase flirtul cu 
fata aia frumoasă, Bollinger, şi se căsătorise în cele din urmă cu 
Belinda, pentru că ştia că nu era momentul să-l nemulţumească pe 
tatăl său. Era o mişcare strategică şi necesară din partea lui. 

Jack făcea un joc de aşteptare. A respectat ce voia tatăl lui 


pentru că ştia că Anton Magnus era cel care putea să treacă în 


mâinile fiului său frâiele celei mai mari puteri corporatiste din ţară 
atunci când va veni inevitabil momentul ca el să se retragă. 

Jack considera, destul de just, că timpul era de partea lui. 
Dacă îl făcea fericit pe tatăl său, pe termen scurt, conducerea 
Industriilor Mangus îi va reveni lui când Anton Magnus, forţat de 
vârstă şi infirmităţi, o va ceda. Atunci va merge pe drumul lui 
propriu, fără să se gândească la dorinţele tatălui său. În adâncul 
sufletului, lui Jack îi păsa doar de el însuşi - ca şi lui Anton înaintea 
lui. 

Acest aranjament îi convenea lui Anton, pentru că voia ca 
această corporație să rămână în familie şi voia la cârma ei pe 
cineva pe care-l cunoştea şi a cărui acţiuni le putea prevedea. 

Era un meci de şah, interesant între un tată, ale cărui puteri 
erau inevitabil limitate de timp, dar al cărui intelect şi a cărui 
viclenie erau neschimbate - şi un fiu inteligent care credea că 
trebuia doar să aştepte ca să-i cadă în mână cheile împărăției. 

Anton Magnus intenţiona să câştige acest joc, în ciuda vârstei. 
El admira abilitatea lui Jack şi intenţiona să-l folosească la 
maximum. Avea planuri pentru Jack şi pentru Industriile Magnus, 
care se întindeau mult după retragerea lui. Ca maestru de şah, era 
dator faţă de el însuşi să tragă sforile, chiar dacă nu mai răspundea 
personal. 

Jack, bineînţeles, avea alte idei. Abia aştepta să scape de tatăl 
lui, ca să meargă pe drumul lui propriu. 

Dar Jack, cu toate calităţile lui, nu era nici pe jumătate 
bărbatul care era tatăl lui. 

Dar unde era Juliet oare în acest moment? 

Pe afară, ca un cotoi. Fără îndoială că era beată, cu vreun 
fante sau altul, sau poate că se droga şi se băga în belele cât de 


mult putea. 


Dar nu va trece mult şi va veni acasă. 

Anton Magnus decise că o va vizita în noaptea asta. 

Permisese gândurilor să călătorească spre primii ani ai 
căsătoriei sale, când îşi pierduse de mult atracţia pe care probabil 
că a avut-o cândva pentru soţia sa şi când numeroasele cuceriri 
uşoare ale unor tinere femei nesăţioase, ambiţioase, începuseră să- 
l plictisească. 

Atunci se trezise fascinat de micuța Gretchen. 

Era doar o copilă, o creatură inteligentă şi oarecum afectată. 
Poate că asta fusese ceea ce îl atrăsese la ea, odată cu aspectul 
curios al picioarelor ei subţirele de nouă ani, cu mâinile ei delicate, 
cu mirosul ei copilăresc. 

Se jucase cu ideea de a face dragoste cu ea, dar se 
răzgândise. Era din carnea şi din sângele lui. Un copil fără 
apărare... 

Apoi, pentru a-şi înăbuşi scrupulele şi pentru a se bucura de 
trupul ei, se dusese într-o noapte, târziu, în camera ei, o trezise din 
somn şi o sedusese. 

I se supusese uşor, cu ochii plini de teamă, fără o vorbă, 
acceptând avertismentul lui de a nu spune nimănui ce se 
întâmplase între ei. lar plăcerea pe care o primea de la trupul ei 
era redusă în comparaţie cu emoția de a încălca misterioasa lege 
împotriva incestului. 

Mai târziu, Gretchen crescu tulburată, iar el ştiu că asta era 
din cauza celor ce-i făcuse el. Dar asta nu-l opri. lar când Juliet 
avea şase ani, infinit mai frumoasă decât fusese vreodată Gretchen 
şi infinit mai înfocată, i-o făcuse şi ei. 

Cu Juliet, sentimentul înţepător al păcatului şi pericolului 
fusese şi mai mare, pentru că, în spatele spaimei şi al groazei din 


ochii ei, era ceva sălbatic, care îl excita. Pe măsură ce creştea, 


această sălbăticie deveni autodistructivă şi extrem de violentă. 
Chiar şi în seara asta îi îndruma paşii, pe oriunde se afla, şi poate o 
ducea la neplăceri mari. 

Şi asta era tot din cauza lui Anton Magnus. 

Pe măsură ce fetele creşteau - Gretchen timidă şi pasivă 
acum, iar Juliet refractară şi incontrolabilă - el se întreba dacă, 
până la urmă, va fi pedepsit pentru ceea ce făcuse. În fond, 
incestul este un păcat de moarte. Chiar şi un bărbat arogant ca 
Anton Magnus nu putea să nu se simtă speriat de gândul că 
mersese împotriva naturii şi că produsese un rău incalculabil. 

Dar însuşi acest gând îi flata mândria. 

Se gândea că, în multe societăţi, ba chiar şi în societatea 
creştină, doar cu câteva sute de ani în urmă, incestul cu fiicele sale 
era considerat dreptul unui bărbat, când bărbatul era regele 
castelului său. Abia în epoca modernă prohibiţia devenise 
consacrată prin obicei, astfel încât incestul era considerat o crimă 
despre care nici nu se putea vorbi. Anton Magnus se considera un 
om din zilele în care era permis ca un bărbat să facă ce vrea cu 
bunurile sale, cu toate acele femei de sub acoperişul său. 

În felul acesta, Anton Magnus se autojustifica. El era diferit 
de bărbaţii obişnuiţi şi astfel nu trebuia să se supună legilor 
obişnuite. Aşa că îşi luă plăcerile de la Gretchen şi apoi de la Juliet, 
fără să-şi piardă somnul din fricina asta. 

În fond, îşi spunea el uneori, ele erau doar femei. Nu era 
acelaşi lucru cu un moştenitor bărbat. Niciuna dintre ele nu era 
Jack. 

Acest gând îi stătea acum în minte, când se ridica să se ducă 
să facă un duş, apoi să citească în pat, până o va auzi pe Juliet 
venind acasă. 


Cu un oftat satisfăcut, Anton Magnus stinse lumina de 


deasupra tablei de şah. Pionii erau exact acolo unde voia el. îi 
aşezase acoâo - şi acolo vor rămâne, până va hotări să-i mute din 
nou. 


El era maestrul lumii. 


CAPITOLUL 22 


În timp ce Anton Magnus căsca în faţa tablei sale de şah, fiica 
sa Julie era culcată pe burtă printre pijamale aruncate, scoțând 
suspine de extaz care se pierdeau în pernă. 

Johnny o pătrunsese, atât de adânc încât i se părea că o 
posedă în totalitate. Mişcarea lui lentă o copleşea cu puterea şi 
intimitatea ei, iar micile ei ţipete erau un amestec senzual de 
agonie şi încântare. 

El se purta blând cu ea, nu ca un alt bărbat care pur şi simplu 
i-ar fi posedat şoldurile mici, ci mângâia, explora, îi înflăcăra 
fiecare locşor, dovedindu-i cu fiecare mişcare că ea era obiectul lui, 
sclava lui, că niciunul dintre locurile ei secrete nu va uita vreodată 
atingerea lui şi nu va înceta să-l dorească. 

II auzi murmurând. 

— Hai, iubito. 

Se apăsă mai mult în ea, atât de adânc, încât ea avea impresia 
că va exploda. 

— O, Doamne, exclamă ea în pernă. O, Doamne... 

Dar gemetele ei nu erau plângeri. Erau ţipete de satisfacţie 
ale unei fete căreia nu-i place să cedeze unui bărbat nici cea mai 
mică parte din libertatea ei şi a cărei cedare este cu atât mai 
fierbinte şi mai picantă pentru acel rar bărbat care poate să i-o 
smulgă. 

— Iubito, o mângâie el, ştiind că era la limita paroxismului şi 
că se bucura de această pauză. Haide. Dă-ţi drumul. 

Vorbele lui îşi făcură efectul final. Plângând de plăcere în 
pernă, îi dădu ultimul ei geamăt şi se prăbuşi neajutorată în 
orgasm. 


Doar atunci se mai împinse el o singură dată, ţinând-o cu 


mâinile lui mari nemişcată şi calmă, lăsându-şi plăcerea să o 
inunde. 

— O, Doamne, repetă ea fără reţinere. O, Doamne! 

Un moment îndelungat rămaseră aşa, cu mâinile lui pe 
şoldurile ei, cu sexul pulsând în ea, fără să se mişte câtuşi de puţin. 
El se bucura ştiind cât de complet o satisfăcea, cât de complet era 
proprietatea lui. 

Se uită în jos şi îi urmări mâinile micuţe care se strângeau şi 
se deschideau ţinând cearceafurile. Studie forma netedă a spatelui 
ei, şira spinării fragilă, umerii fini şi fundul ei copilăresc. Ce 
încântătoare era. Ţinea în braţe o asemenea fiinţă frumoasă şi 
doritoare, dar cu o voinţă atât de puternică în ochii ei albaştri şi 
reci. O voinţă pe care se bucura să o înfrângă. Şi în plus, ea avea o 
inteligenţă atât de vie - o inteligenţă pe care el o putea reduce la 
gemete animalice de predare la bunul lui plac. 

Dar lucrurile nu erau chiar atât de simple. 

Acum, când o cunoştea mai bine pe Julie, se trezi că are 
nevoie de ea într-un mod care nu-i era familiar în ce priveşte 
nevoia lui de femei. Era ceva legat de delicateţea ei, de pielea ei 
netedă ca de porțelan care îl fascina. Şi era impresionat de modul 
în care îl primea în toate locurile interzise. 

Era o persoană specială, nu doar în lumea ei proprie, de seră, 
ci şi pentru un bărbat ca Johnny, care venea din afara ei. O floare 
rară şi excitantă. 

— Nu te-am mai văzut o vreme, prinţesă, spuse el. Ce-ai făcut 
în timpul ăsta? 

Ea oftă, întorcându-se pe spate şi punându-şi o mână sub cap. 
Torcea ca o pisică mulţumită de strachina cu lapte. 

— Nu mare lucru, răspunse ea. 


Era un răspuns evaziv şi asta îl intriga pe Johnny. Observase 


cât de riguros îşi menținea viaţa ei personală distinctă de 
distracţiile cu el. Îi vorbise despre familia ei faimoasă, descriind-o 
în puţine cuvinte amestecate cu dispreţ. Dar el îşi dăduse seama că 
vorbele puţine nu erau doar un rezultat al urii ei faţă de familie. 
Semnificau şi dorinţa de a-l ţine departe de viaţa ei. 

La început, această atitudine a ei îi convenea perfect. Se 
bucura ştiind cât de mult mai intim era conctactul lui cu ea decât 
al filfizonilor din societate care o înconjurau. Comportarea ei în pat 
nu lăsa nicio îndoială în privinţa asta. 

Dar acum, el nu mai era atât de sigur de sentimentele lui în 
aceată privinţă. Adevărat, împărțea cu el o parte din ea însăşi pe 
care niciun alt bărbat nu o cunoştea. Dar restul rămânea despărţit 
de el, ca de un zid. 

Iar această parte invizibilă îl tulbura. 

— Nu mare lucru, zău? răspunse el. Îmi vine greu să cred. 

Ea nu spuse nimic. Se uita în ochii lui, nu fără preocupare, 
dar desigur fără teamă. 

— Ei? făcu el. 

Fruntea ei frumoasă se încruntă cu un aer de iritare. 

— Eu te interoghez despre viaţa ta particulară? întrebă ea. 
Doar nu eşti deja gelos, sau eşti, iubitule? Doar pentru că am făcut 
puţin amor şi prin locuri neobişnuite? 

Johnny se încruntă. Tonul ei era condescendent. 

El o analiză. Cât de diferită era faţă de fetele cu care făcea 
amor în timpul zilelor. Avea o eleganţă delicată, sculpturală, pe 
care nu o văzuse niciodată până atunci la o femeie. Şi mai erau 
sunetul special al vorbelor ei, zâmbetele ei, mişcările ei. Era o 
fiinţă complexă. Fusese rănită, lucrul era uşor de observat. Era 
sensibilă sub exteriorul ei cinic. Şi tocmai această sensibilitate 


făcea ca inima lui să se îndrepte spre ea. Dar ea nu-şi împărțea 


niciodată înima cu el, când discutau. 

lar pentru acest lucru, exista un motiv. Julie era o fată 
mândră, o fată a clasei ei înalte. Johnny îşi dădea seama în mod 
acut că ea i se dăruia ca unui om din afară, ca unuia care nu va 
putea niciodată aparţine acelei societăţi, care nu o va vedea nici 
măcar o dată din jnterior. 

În plus, el ştia că ea aparţinea acestei societăţi cu toată fiinţa 
ei şi cu tot sufletul. Aceasta o formase şi era creaţia ei. lar din 
punctul de vedere al societăţii ei - oricât de mult o ura ea şi se 
răzvrătea împotriva acesteia - el însuşi era o figură inferioară, 
ieftină, ba chiar grosolană, un bărbat de mahala. 

Asta, bănuia el, făcea parte integrantă din plăcerea pe care o 
avea cu el - intra în noroi. Ea înţelegea că niciunul dintre bărbaţii 
spilcuiţi din clasa ei socială nu ar putea-o satisface la pat aşa cum 
o făcea el. Dar acest fapt şi chiar gâfâielile şi abandonarea cu 
suspine ce-l însoțeau, arăta totuşi că, în mintea ei, el era un nimic, 
un fel de armăsar născut din altă plămadă decât a ei, o creatură 
ale cărei daruri sexuale se îmbinau cu accentul lui din Brooklyn, cu 
acea colonie ieftină a lui şi cu mintea lui necizelată de educaţie. 

Şi astfel, deşi putea să-i producă plăceri, ba chiar să o 
domine, ea n-ar fi visat nicio clipă să-i acorde respectul ei, aşa cum 
îl acorda bărbaţilor din societatea ei. Cu atât mai puţin, inima ei 
tulburată... 

lar când va veni vremea, unul dintre acei alţi bărbaţi, acei 
nevolnici blânzi, goi, cu ochi reci, din societatea ei, îi va deveni soţ 
şi lui îi va naşte copii. 

Aceste gânduri îl umpleau pe Johnny de frustrare şi dezgust. 
Îşi ura propria lui sensibilitate şi avea resentimente faţă de Julie 
pentru că îi crea asemenea stări confuze. 


Aşa încât acum o lăsă în pace, se lungi pe spate şi îşi aprinse 


o ţigară, sprijinindu-se de căpătâiul propriului său pat, simțindu-se 
deprimat. 

Ea simţi supărarea lui. Se aşeză şi ea, goală, şi îşi aprinse şi 
ea o ţigară. Cât de drăguță era cu frumuseţea ei blondă, micuță. 
Chiar şi acum, sămânţa lui era în ea, după cum arăta clar 
satisfacția de pe trăsăturile ei. 

Dar privirea din ochii ei era tulburată. Simţise cu radarul ei 
feminin că el se îndepărtase de ea. Fuma şi se uita la el. 

— Eşti foarte departe, zise ea. Dau un ban pentru gândurile 
tale. 

El nu spuse nimic, dar urmări fumul ţigării care se întindea ca 
un paravan între el şi fata goală. 

— Hei, iubitule, spuse ea, întinzând mâna să-i atingă 
genunchiul. Ai fost dinamită, ca totdeauna. De ce te-ai întristat? 

El o privi. Nu găsea cuvinte ca să exprime ce simţea. Durerea 
din el era supărătoare, pentru că el trăia numai cu mândria şi nu 
putea admite niciun fel de slăbiciune sau emoție. 

Brusc, zise: 

— Vorbeşte-mi despre tatăl tău. 

Ea se uită uluită. 

— Despre tata? 

— Da, răspunse Johnny. Cum e el, de felul lui? 

Ea îl privi cu ochi îndureraţi, aproape furioşi. El simţi că acest 
subiect era tabu. Probabil, din cauza asta nu vorbise despre el 
până acum. Poate de asta adusese el vorbă acum - ca să o preseze, 
să o facă să se simtă prost. 

— Ce-ţi pasă? întrebă ea cu precauţie. 

— Vreau să ştiu, zise el încăpățânat, acum. 

Julie oftă: 


— E un nenorocit, zise ea. Asta răspunde la întrebarea ta? 


Urmă o tăcere. 

Încet, Johnny clătină din cap. 

— Nu chiar, iubito. Ce fel de nenorocit? 

Ea oftă din nou. Era clar că era jenată. 

— Cel mai rău fel. Cel mai rău din lume... Iisuse, Johnny, de ce 
a trebuit să aduci vorba despre el? 

El zâmbi hotărât. 

— Este tatăl tău. Eu sunt bărbatul tău. Singurul tău bărbat. 
Am dreptul să te întreb despre el. 

În umbră, el putu să vadă cum roşeşte de furie. 

— Ai dreptul? întrebă ea. 

Îi simţea voinţa puternică ridicându-se împotriva lui. El ştia 
deja, din mici apropouri aruncate în trecut, că îl ura şi se temea de 
tatăl ei şi era speriată de el. Johnny putea înţelege asta, încrucât 
Anton Magnus era o figură atât de distantă şi intimidantă. Poate, 
din nou, acesta era motivul pentru care Johnny alesese tocmai 
acest moment ca să-l menţioneze pe bătrân. Pentru că ştia că 
bătrânul bărbat însemna ceva special pentru Julie, avea un loc 
deosebit în gândurile ei. Iar Johnny voia să-i împărtăşească aceste 
gânduri, cum îi împărtăşise deja trupul ei. 

El văzu că era furioasă şi supărată. Aşa încât se hotări să o 
preseze mai tare. 

— Am dreptul, da. El o privi. Sunt o parte din viaţa ta. Am 
dreptul să ştiu şi eu câte ceva din viaţa ta. 

Discuţia lui despre arepturi asupra ei o iritase. 

— Aici greşeşti, tipule, zise ea cu venin palpabil. Eşti bun la 
pat, dar asta nu-ţi dă alte drepturi. 

— Ce vrea să însemne asta? întrebă el. 

Buzele ei se mişcară într-un zâmbet deformat. 


— Am un armăsar grozav în grajdurile de la Forest Hills, 


răspunse ea. Pot călări grozav pe el, mai bine decât pe orice cal din 
regiune. Dar asta nu înseamnă că discut cu el de la suflet la suflet 
despre problemele mele, Johnny. Gândeşte-te la asta. 

Ultimele vorbe îl străpunseră ca un cuţit. Ea făcuse o 
greşeală, umilindu-i inteligenţa. El nu permitea aşa ceva şi nu o va 
permite niciodată. 

El întinse încet mina, îi mingne umărul şi o apuca de păr. Îi 
trase faţa în jos pe pat atât de violent, încât ea ţipă. Era îndoită, cu 
faţa între coapsele desfăcute, ţipând de durere. 

— Ascultă, pisicuţo, spuse el printre dinţi. Eu nu sunt 
armăsar. Dacă gândeşti că asta sunt, ai să ai mai multe necazuri 
decât crezi. 

Îi dădu drumul la păr şi, înainte ca ea să poată reacţiona, o 
plesni tare peste obraz. Mâna lui mare îi atinse urechea, obrazul şi 
buzele. Fu surprins văzând că începe să-i curgă sânge din colţul 
gurii. Nu-şi dăduse seama că o lovise atât de tare. Iar ea era atât 
de mică şi fragilă... Ochii i se umplură de lacrimi. Inima i se 
înmuie, văzându-i vulnerabilitatea. 

Dar ea se uita la el cu ochi în care teama se amesteca cu ceva 
mai dureros pentru el. Ea era uluită de forţa loviturii şi de furia lui. 
Dar îl măsură ca de la o teribilă distanţă, aproape condescendent, 
aşa cum probabil o stăpână albă trebuie să se fi uitat cu teamă şi 
groază dispreţuitoare la un sclav negru pus la vânzare cu un secol 
în urmă. Teama ei nu includea respectul. Preocuparea ei nu trăda o 
consideraţie reală. Se uita la el din turnul de fildeş al clasei ei, un 
turn în care el nu va putea pătrunde niciodată, aşa cum îi 
pătrundea cu atâta uşurinţă trupul moale. 

— Ei? întrebă el, cu mâinile pregătite periculos să o apuce din 
nou. 


— Asta e prima dată când m-ai lovit, zise ea. 


— Probabil că nu şi ultima, spuse el. Ştiai ce căutai, 
Cenuşăreaso. Şi asta face parte din lumea adevărată, să ştii. 

— Ce vrea să însemne asta? întrebă ea. 

El o privi, cântărind-o. Un fel de bravadă apăru în ochii lui. 

— Tatăl tău nu poate ti chiar atât de dur, spuse el. Ce mare 
lucru să păcălească o mulţime de oameni să le ia banii şi să ţină o 
grămadă de slujbaşi ai companiei sub teroarea lui? Nu cred că 
mare lucru, pun pariu. 

O simţi tremurând la aceste vorbe. Dar ea rămase tăcută. 

— Poate am să-l întâlnesc cândva, continuă el. Apoi după ce-i 
măsură tăcerea adăugă: Poate o să mă ocup să-l cunosc cândva. 

— N-o să ajungi destul de aproape nici ca să strigi alo peste 
Piaţa Times, spuse Julie. Şi, dacă ai reuşi, te-ar strivi ca pe o 
insectă. 

Ea îşi regretă aproape imediat cuvintele. Îşi dădu seama că 
fusese ceva inocent şi băieţos în bravada lui. Tot ce trebuia să facă 
era să-i slăbească furia, mândria rănită şi să-l asigure că el 
însemna pentru ea mai mult decât însemnase Anton Magnus 
vreodată. Dar vorbele îi ieşiseră cu o voinţă a lor proprie. Iar acum, 
era prea târziu. 

Johnny întinse o singură mână puternică şi o trase pe 
genunchii lui. Strânsoarea mâinii lui pe braţ era dureroasă şi ea 
ţipă. Ea ştia că-i putea rupe un braţ cu o simplă mişcare din 
încheietura mâinii. El îşi băgă cealaltă mână în părul ei şi o trase 
tare. Ea se strâmbă şi un geamăt copilăresc de durere îi ieşi de pe 
buze. 

Ridică o mână să o lovească. Avea de gând să-i dea o lecţie. 

Dar se uită în jos la ea, o mică nimfă neajutorată, furioasă, cu 
trupul ei moale şi locurile dulci dintre picioarele ei. Groaza şi 


durerea din ochii ei îl mişcară. 


Îi trase faţa maiăaproape de a lui. Din colţul gurii, îi mai 
picura sânge. Încet, ţinând-o de păr, o trase mai aproape şi îi linse 
sângele. Era cald şi înţepător şi straniu. Linse ca o pisică, 
ştergându-l de pe rana pe care el o provocase. 

Ei i se înceţoşară ochii. Un oftat îi scăpă de pe buze. Apoi, 
limba ei mică se alătură limbii lui ca să lingă organul bărbătesc ce 
o curăța de sânge. Limbile se jucară un moment şi un mic geamăt 
se auzi în gâtul ei, un geamăt pe care el îl cunoştea prea bine. 

O sărută mai profund şi o împinse în jos, în aşternuturi. Furia 
şi durerea mai erau încă vizibile pe faţa ei, dar acum erau eclipsate 
de dorinţă, la fel cum picătura de sânge fusese eclipsată de saliva 
lui alunecoasă. 

El întinse mâna să-i atingă sfârcurile cu blândeţe şi urmări 
sclipirea reacției din ochii ei. Îşi trecu un deget peste pântecele ei 
şi trasă cu el cercuri în jurul buricului, blând, ca să n-o sperie, dar 
atât de senzual încât simţi că i se cutremură şoldurile. 

El zâmbi. Degetul se opri pe pântece, apoi se strecură în jos, 
mângâind pielea dulce, netedă, de sub buric, până ajunse la părul 
auriu dintre picioare. [inându-i privirea, lăsă degetul să 
călătorească mai jos, până găsi esenţa ei umedă, caldă şi gata să-l 
primească. Îi urmări ochii pe jumătate închişi. 

— Şi acum, ce-i? întrebă el blând. 

— Te rog, Johnny, cerşi ea. Îmi pare rău că te-am supărat. Hai. 
Nu mă chinui. 

Degetul cerceta delicat sexul sensibil, dornic de atingerea lui. 
Îi simţi spatele arcuindu-se şi observă o minusculă picătură de 
sânge proaspăt la colţul gurii ei. 

Buzele lui atinseră acel loc mic şi îl linseră cu grijă, în acelaşi 
timp când sexul lui găsi celălalt loc cu buze ascunse şi alunecă 


uşor printre ele, până la capăt. 


Geamătul din gâtul ei era aproape disperat. 

— Ah, şopti ea. Ah, Doamne, Johnny! Ah, te rog! 

Sigur acum de supunerea ei, îşi puse mâinile puternice sub 
globurile netede ale fundului ei, o ridică şi o aşeză ca pe o păpuşă 
şi începu să se mişte cu grijă. Ea tremură şi plânse şi îşi cântă 
capitularea, zvârcolindu-se în strânsoarea lui. Orgasmul ei venea 
mai repede din cauza violenţei care îi unise. Această cuplare 
fierbinte era împăcarea lor. 

Şi, cumva, durerea şi răzvrătirea acestei fete făcuseră ca şi 
plăcerea lui să se înalțe repede în el, pentru că voia şi simţea 
nevoia să i-o dea şi să o simtă în schimb pe a ei. Ea îi intrase deja 
pe sub piele, nu mai era fata bogată din înalta societate, despre 
care se lăudase la prietenii lui. Era importantă pentru el, în carnea, 
în furia, în durerea ei. 

Şi pentru a suta oară, când o tachina cu puterea lui asupra ei 
şi când părţile ei feminine tremurau cu nevoia ei neobosită pentru 
el, simţi o mică parte a ei îndepărtându-se, acea parte pe care n-o 
putea atinge, nici cu binele, nici cu răul. 

El se gândi la tatăl ei. Undeva, în acele adâncimi pe care Julie 
le ţinea ascunse, tatăl ei, o figură îndepărtată, din nenumărate 
fotografii, îmbrăcat în costume de o mie de dolari şi care primea 
capete încoronate şi politicieni, acel tată o poseda şi o avea în 
proprietate. Privirea din ochii ei de adineauri confirmase asta, 
chiar dacă tremurul trupului ei dovedea dominaţia lui Johnny 
asupra lui. 

Johnny nu va uita lucrul acesta. Tatăl ei apăruse între ei 
aproape accidental în seara asta, ducând la prima ceartă între ei. 
Dar nu va uita asta, niciodată. Era prea târziu. 

Furia pe care o simţea faţă de ea era inseparabilă de o 


tandreţe interzisă, care îl cuprindea în mod periculos, o tandreţe 


care nu voia doar posesiune fizică, ci şi dragoste. 

Astfel că gelozia se înfigea ca un cuţit ascuţit în el, în acelaşi 
timp în care sămânţa lui i se dădea lui Julie. Iar la ultimul spasm, 
Johnny era zguduit ca niciodată până atunci. Fiind prea preocupat, 
dăduse prea mult. Iar creatura din braţele lui, mai mult o enigmă 
decât o femeie, îi furase sămânţa, dar îşi păstrase sufletul pentru 
ea. Ce plăcere era să-i simtă trupul moale în îmbrăţişarea lui! Dar 
furia care îl făcuse să o lovească, ceâteva minute în urmă, veni să 
se instaleze pe ascuns în braţele care o ţineau acum strâns lângă 
el. Nu mai putea fi alungată. Era acolo definitiv. 

Cu acest gând tulburător în străfundul minţii, Johnny o trase 


mai aproape pe Julie şi o sărută pe buze. 


CAPITOLUL 23 


New York, 25 ianuarie, 1957 


Trecuseră opt săptămâni. 

Era o luni dimineaţă rece şi vântoasă. Oraşul părea înghesuit 
în sine sub un cer noros, pregătindu-se să suporte primul atac real 
al iernii. 

Într-un mic local cu faţada în centrul oraşului pe strada 
Patruzeci, nu departe de Seventh Avenue, Francie şedea singură la 
sărăcăciosul şi folositul birou unde era locul ei de muncă. 

Nu era nimic în singura cameră a biroului, în afară de masa ei 
de lucru, fotoliul ei rotativ, un fişier, un scaun de lemn pentru 
vizitatori cu o scrumieră cu picior, încă o masă de lucru şi câteva 
afişe pe pereţi, care făceau reclamă la computere IBM. 

Pe geamul-vitrină era un anunţ, desenat şi vopsit cu 
dificultate de Francie însăşi: 

Computel Inc. Consultanţă pentru computere comerciale. 

Francie reuşise tocmai să închirieze locul acela cu economiile 
din anul în care lucrase la Industriile Magnus. Ştia că nu va putea 
supravieţui în afaceri mai mult de câteva luni, fără un contract 
oarecare. 

După ce organizase biroul, dăduse mici anunţuri în ziarele 
comerciale şi stătuse să aştepte răspunsuri. Incapabilă să suporte 
tensiunea inactivităţii, se cufundă în toate revistele tehnice şi 
publicaţiile ştiinţifice care aveau vreo legătură cu computerele. Îşi 
făcea o obligaţie din a învăţa tot ce putea despre dezvoltarea 
tehnologiei computerelor şi a prograrfiării. Ştia că existenţa ei 
materială putea depinde de cunoaşterea tuturor datelor existente. 


Ştia de asemeni că, în fericitul caz în care cineva va veni la ea 


pentru consultare, va trebui să poată să elaboreze într-un timp 
minim un program care să acopere inventarul şi obligaţiile fiscale 
ale unei afaceri mijlocii, într-un mod accesibil. Deja, mintea ei 
fertilă reuşise să elaboreze concepte, izvorâte oarecum din munca 
ei de la Magnus, care puteau face faţă. 

Mai era însă problema aparatelor ca atare. Francie nu poseda 
un computer al ei şi ar fi fost norocoasă să fie contactată de o firmă 
care avea. Ea făcuse cercetări în legătură cu accesul la 
computerele principale locale şi aflase că se putea obţine rezervare 
de timp la ele, dar era foarte scump. Nu va putea face altceva 
decât să deconteze aceste cheltuieli considerabile clienţilor săi 
când şi dacă îi va avea. Asta va face munca ei mult mai puţin 
accesibilă clienţilor, decât sperase. 

Aceasta era o problemă pe care nici inteligenţa considerabilă 
a lui Francie nu o putea rezolva. 

Totuşi, intenţiona să reziste până va re: să-şi mişte compania 
din loc. Ştia că aceste compute e erau valul viitorului în economia 
americană. Intenţiona s,: se afle în primele rânduri ale dezvoltării 
computerizării, cu orice preţ. Va supravieţui până îi va surâde 
norocul. 

Se întreba totuşi dacă nu cumva noua ei afacere se va 
prăbuşi, înainte de a fi avut măcar un client. 

Printr-un efort de voinţă, reuşise să-şi păstreze curajul în faţa 
faptului că nici un singur client nu apăruse la uşa ei în primele 
două săptămâni de activitate. Singurul ei vizitator fusese poştaşul 
care adusese nota de telefon şi nişte reclame. Singurele ei apeluri 
telefonice erau numere greşite sau negustori care încercau să 
vândă echipamente de birou. 

Zilele ei erau chinuitoare, singură în birou, ascultând 


circulaţia indiferentă care se desfăşura pe lângă fereastra ei. 


Nopțile le petrecea într-o somnolenţă neliniştită, pline de imagini 
dintr-un trecut pe care nu suporta să-l judece şi un viitor care era 
de nepătruns, ca un cristal negru. 

Ştia că duşmanul ei cel mai mare era lipsa de speranţă. lar 
pentru a o combate, se uita la tăieturile pe care le prinsese pe o 
planşetă, tăieturi din presa economică ce descriau sistemul de 
legare prin computere de la Industriile Magnus, deschizător de 
drum. 

Ştia că era invenţia ei, produsul inteligenţei ei. Îl crease 
singură pentru Magnus, va face acelaşi lucru şi pentru alte 
companii. Talentul era al ei, la fel ca şi ideea. 

Sunt valoroasă, îşi spunea singură mereu. Am o anumită 
valoare, am de adus o contribuţie. 

Repeta acest lucru, dar îi venea tot mai greu să-l creadă. 

În această zi, şedea la biroul ei, cu dinţii încleştaţi ca 
întotdeauna, urmărind cu coada ochiului trecătorii de afară, în 
timp ce încerca să se concentreze asupra revistelor tehnice din 
mâinile ei. 

Spre mirarea ei, unul dintre pietonii fără chip se opri în faţa 
clădirii, uitându-se la firmă. Era un tânăr, sub treizeci de ani, 
îmbrăcat în jeanşi şi o scurtă de piele. Arăta cam şifonat şi 
neîngrijit în lumina soarelui. 

El se uită la firmă şi apoi prin geam. Părea nehotărât. Dar, 
după un interval, deschise uşa scârţâitoare şi intră înăuntru. 
Clopoţelul răsună în gol anunţându-i sosirea. 

Francie îşi ridică ochii spre el şi zâmbi: 

— Pot să vă fiu de folos cu ceva? întrebă ea. 

El se uită la afişele de pe pereţi şi la mobila veche. 

— Poate că nu, spuse el. Din anunţul pe care l-aţi dat în ziare, 


am crezut că aveţi o firmă mai mare. 


Francie îşi ridică o sprânceană. 

— E destul de mare pentru ceea ce facem, spuse ea, reuşind 
un zâmbet încrezător. 

El veni lângă biroul ei şi rămase în picioare, uitându-se la ea, 
sprijinindu-se cu mâinile pe spătarul scaunului vizitatorului, fără să 
se aşeze. 

— Şi anume ce faceţi? întrebă el. 

— Poftim? se miră Francie. 

— Ce fel de consultanţi sunteţi? întrebă el. 

Avea un aer sceptic, dar nu era lipsit de respect. 

Francie îşi drese glasul, pregătindu-se să mintă cât putea mai 
bine. 

— Eu... vreau să spun noi... începu ea, elaborăm sisteme de 
computere pentru afaceri. Oricare sunt nevoile dumitale, îţi facem 
un program care să le rezolve, închiriem aparatura aici în oraş, 
dacă nu aveţi computer. 

El stătu şi se uită în jos la ea, vizibil neimpresionat de 
minciuna ei spusă cu grijă. 

Apoi puse întrebarea de care ea se temea cel mai mult. 

— Pentru cine aţi lucrat? 

Francie îşi drese glasul. Apoi dădu singurul răspuns pe care-l 
putea da. Nu era total adevărat, dar nicio minciună totală nu era. 

— Am lucrat ceva pentru Industriile Magnus, spuse ea. Poate 
ai auzit despre asta. Un sistem de legătură între sucursalele lor din 
Europa. Noi am făcut cea mai mare parte a aranjării şi indexării. 

Un aer de îndoială îi apăru pe faţă. 

— Nu ştiam că o companie ca Magnus foloseşte oameni din 
afară. 

— De data asta, au folosit. 


Francie încercă să-şi controleze roşeaţa. Din fericire pentru 


ea, el schimbă subiectul. 

— Câţi oameni folosiţi? întrebă el. 

— Şapte - cu mine, spuse ea, fără să se uite în ochii lui. 

El trase scaunul şi se aşeză. Atunci, ea îşi dădu seama că el 
era cam gras, lucru care se adăuga la aerul lui neîngrijit. Părul 
avea o culoare îndescriptibilă, ca nisipul. Ochii erau maronii şi 
leneş inteligenţi. Acum se uitau la ea mai atent. 

— Nu mi-ai spune o minciună inofensivă, nu-i aşa? întrebă el. 

— Nu ştiu ce vrei să spui, zise ea. 

— Doar nu eşti singură aici, sau eşti? întrebă el. 

— Sunt singură aici, astăzi, spuse curajoasă. Ceilalţi sunt la 
lucru în afară. Cineva trebuie să stea în birou. 

— Aha. El avu o sclipire de amuzament în ochi. Ei, mă bucur 
că o duceţi atât de bine. Totuşi, nu cred că am venit în locul 
potrivit. 

— Zău? întrebă Francie ascunzându-şi dezamăgirea. Sunteţi 
sigur că nu vă putem ajuta? 

— Doar dacă aveţi o slujbă pentru mine, spuse el. De fapt, 
caut de lucru. Am văzut anunţul în ziare şi m-am gândit că aţi 
putea avea nevoie de un ajutor. 

Faţa lui Francie se întunecă. 

— A „ise ea. În cazul ăsta, cred că aveţi dreptate. Noi nu 
angajăm. Nu acum. 

El o privi apreciativ. Aceeaşi strălucire de umor apăru în ochii 
lui şi trec i subtil pe toate trăsăturile lui. Scoase o ţigară şi o ap, 
îse, fără să-şi ia ochii de la ea. Fumul se răsuci spre plafon, în aerul 
stătut al biroului. 

— Ar fi interesant să aud ceva despre treaba aceea pe care aţi 
făcut-o pentru Magnus, zise el. Înţeleg că era o treabă care vă 


implică. 


Francie nu spuse nimic. Se întreba de ce nu plecase. 

El se uită în jur. 

— Vă răpesc timpul? întrebă el. Aveţi altceva de făcut? 

— Eu... nu, spuse ea. Ei bine, slujba de la Magnus a fost în 
primul rând o problemă de programare. Am avut aparatura de la 
IBM şi eu... noi... am elaborat programele care leagă sucursalele. 

— Ce fel de automat de final aţi folosit? întrebă el. 

Francie îşi ridică o sprânceană. 

— O variaţie a lui 422, spuse ea, cu un compilator algebric pe 
care l-am creat noi singuri. 

Ea continuă cu descrierea, fără să ezite să folosească limbajul 
tehnic, pentru că voia să-i arate că-şi cunoştea domeniul şi că 
munca ei era reală. 

El o întrerupse cu altă întrebare, apoi cu alta, ambele 
mergând direct la centrul lucrării pe care o făcuseră pentru 
Magnus. Limbajul lui era la fel de tehnic ca şi al ei şi ea trebui să 
facă nişte eforturi mentale ca să se ţină în pas cu el. Era un fel de 
box intelectual care o alarmă şi o stimulă în acelaşi timp. În 
momentul când se termină, ea înţelese că şi el era specialist în 
computere. Mai ştia că acum el o lua în serios. 

El îşi stinse ţigara. 

— Nu ţi-au recunoscut treaba asta în presă, nu-i aşa? întrebă 
el. 

Ea ezită. 

— Păi, e o poveste lungă, zise ea. N-ar trebui să te preocupe. 

El îi mâl aruncă o privire scrutătoare. 

— Ei, zise el uitându-se în jur, la camera sărăcăcioasă, lucrul 
important este că ai reuşit să te descurci. 

Francie dădu din cap, cu un zâmbet slab. 


— Dar, făcu el ridicându-se, dacă nu angajaţi, nu angajaţi. 


Mulţumesc că ai stat de vorbă cu mine. 

Se întoarse să plece. 

Francie se ridică să-l conducă la uşă. Atunci, ea observă 
curiozitatea aspectului lui. Deşi era bronzat ca un lucrător în 
construcţii şi arăta ca unul din ei, cu pantalonii lui uzaţi şi cu haina 
veche de piele, avea totuşi ceva blând şi languros. Asta îşi avea 
rădăcinile în ochii aceia visători, maronii, şi părea să radieze în tot 
trupul lui. Nu era ca un idol de matineu. Dar avea o ţinută sigură, 
masculină, într-un mod cum nu mai văzuse până atunci. 

Cumva, îi părea rău să-l vadă plecând. Îi făcuse plăcere să-şi 
aerirească amintirile înăbuşite despre slujba de la Magnus şi 
fusese bucuroasă văzând cât de impresionat era de cunoştinţele ei 
din domeniu. 

Poate citindu-i gândurile, el se opri la uşă şi se întoarse spre 
ea. 

— Ştii ce, zise el, dacă nu mă angajezi, ce-ai zice să iei cina cu 
mine? 

Francie ezită, uitându-se în ochii lui. 

— O să mă faci să mă simt mai bine, spuse el. Dacă ai bătut 
vreodată pavajul, atunci ştii ce înseamnă să cauţi serviciu. 

El se uită la biroul din spatele ei. 

— Văd că trebuie să stai pe poziţii până vin înapoi colegii, 
spuse el. Ne întâlnim mai târziu pentru cină? Să zicem, pe la 
şapte? 

Francie se uită la ceas. 

— Cred că am să pot pleca, răspunse ea. Unde te-ai gândit să 
mergem? 

— La Automat, pe Patruzeci şi doi colţ cu Trei, zise el. 

Ea se uită nesigură la el. 


— Noi, ăştia în căutare de slujbă, trebuie să avem grijă de 


buzunar, adăugă el, cu un zâmbet acru. 

Privirea din ochii lui mai avea urme de ironie, aar şi o 
încredere calmă, care o intrigă pe Francie. Conversaţia lui despre 
computere o impresionase. Asta şi menţionarea Automatului erau 
suficiente ca să se hotărască. 

— E o întâlnire, zise ea. 

Trei ore mai târziu, Francie şedea la una dintre mesele de 
plastic ciobite la Automat, urmărindu-l pe Sam Carpenter - căci 
ăsta era numele lui - mâncând o farfurie mare de spaghete şi o 
plăcintă cu mere, în timp ce ea mâncase un sandviş cu brânză. 
Acum ea sorbea din cafea urmărindu-l cum îşi aprinde a treia 
ţigară din seara aceea. 

— Fumezi prea mult, zise ea. 

El dădu leneş din cap, afirmativ, fumul învăluindu-i faţa 
bronzată. Ea observă că mâinile lui arătau asore, aproape ca ale 
unui muncitor. 

— Nu mănânci destul, comentă el. 

Zâmbiră amândoi. 

Conversaţia lor la cină fusese neînsemnată, până acum, 
concentrându-se asupra vremii şi a cheltuielilor de trai în New 
York. 

— Spune-mi ceva despre tine, zise Francie. 

El ridică din umeri. 

— Nu-s prea multe de povestit, zise el. Am crescut în statul 
New York, Ithaca, lângă lacul Cayuga. Am urmat Institutul Tehnic 
Northwestern. M-am căsătorit acolo cu o fată. O fată din Midwest. 
Apoi am plecat, când m-au concentrat după ce a început războiul 
din Coreea. 

Făcu o pauză să tragă din ţigara Lucky Strike. 


— În armată, am lucrat la panourile de traiectorie a 


rachetelor sol-sol, continuă el. Erau computerizate. Aşa am început 
cu computerele. Când m-am întors acasă, soţia mea mă aştepta cu 
actele pentru divorţ. Mi-a zis că timpul s-a interpus între noi. 
Cuvinte de genul ăsta. N-am făcut scandal. Privirea din ochii ei 
arăta clar că-şi găsise alt bărbat. 

Din nou făcu o pauză. 

— N-ai copii? întrebă Francie. 

El clătină negativ din cap. Dintr-o privire piezişă din ochii lui, 
Francie bănui că aceasta era o temă foarte neplăcută pentru el. 

— Oricum, spuse el, aveam o mare experienţă în computere, 
în vremea aceea. Aşa încât am hotărât să uit de Northwestern şi să 
caut de lucru. Am căpătat o slujbă la una dintre marile companii de 
aici şi am dus-o destul de bine, câţiva ani. Apoi, mi-am dat seama 
că junglele de aici sunt la fel de rele ca şi cele de dincolo. Într-un 
fel „chiar mai rele. În război, ştiai cine erau duşmanii tăi. Într-o 
corporație mare începi să te întrebi dacă ai vreun prieten. 

La aceste vorbe, Francie trebui să-şi oprească un zâmbet 
amar. Cât de bine exprimau ele propria ei experienţă. 

— Aşa că am plecat, zise el. M-am învârtit pe ici, pe colo, am 
făcut ceva muncă independentă şi am încercat şi la câteva alte 
mari companii. Apoi am abandonat. M-am întors acasă, mi-am 
petrecut câtva timp făcând diverse munci prin jurul oraşului meu 
natal şi am pescuit mult. Acum, m-am întors şi caut din nou de 
lucru. 

Ochii lui se întoarseră spre Francie. 

— Dar tu? întrebă el. 

Ea îşi drese glasul. Nu voia să-i spună tot adevărul, desigur, 
nu despre Magnus. lar ea bănuia că şi el îi făcuse doar o schiţă a 
propriei lui experienţe. 


— M-am născut într-un mic orăşel din Pennsylvania, începu 


ea, în regiunea sectei menoniţilor. Tatăl meu era muncitor local şi 
constructor. De fapt, asta mai face şi acum. E un fel de reparator şi 
un visător, pun pariu că ţi-ar plăcea, adăugă ea, privind la ochii 
leneşi ai lui Sam şi închipuindu-şi-i pe cei doi bărbaţi pescuind 
împreună. Totuşi, nu e un om foarte practic, li place să lucreze cu 
mâinile şi nu se prea pricepe la bani. Mama se ocupa de problema 
asta, până a murit. El ar fi stat toată ziua de vorbă cu fermierii, 
dacă ea nu l-ar fi ţinut din scurt. 

— Când a murit? întrebă Sam. 

— Când aveam paisprezece ani, zise Francie, fără să-şi 
ascundă tristeţea care îi apăru pe chip. Asta a fost acum zece ani, 
dar mi se pare că a trecut mai mult. 

Ea îl simţi dând din cap. Era tăcere. 

— Povestea mea este mai convenţională decât a ta, continuă 
ea. Am fost la studii la Penn şi apoi direct la Magnus. Am avut 
acolo un an productiv. 

— Cine a fost şeful tău la Magnus? întrebă Sam. 

Francie roşi. 

— Poftim? 

— Vreau să spun, cine te-a trimis la planul european? Ăla 
trebuie să fi costat ceva bani. 

Francie încercă să-şi ascundă privirea. Nu voia să discute 
despre Magnus. Pe de altă parte, întrebarea lui Sam cerea un 
răspuns simplu, iar ea nu putea refuza să i-l dea. 

— Jack Magnus, presupun, spuse ea cu o indiferenţă studiată. 
Oamenii lor au căpătat recunoaşterea în final, oricum. Dar ideea a 
fost a mea. După cum spuneai, adăugă cu o încruntare, corporaţiile 
sunt jungle... 

Ea tăcu un moment. Dorea cu disperare să schimbe subiectul. 


— Nu e el fiul şefului cel mare? întrebă Sam. Cred că am citit 


despre el în presă. 

Francie aprobă din cap. Roşeaţa ei se accentuase, fără voia ei. 

— Oricum, încheie ea, m-au lăsat să plec, aşa că am stat un 
timp gândindu-mă ce să fac şi apoi am decis să pornesc acest 
Computel. 

Întâlni ochii lui Sam. Deşi curiozitatea lui leneşă nu se 
schimbase, putea simţi mintea lui ascuţită evaluând ceea ce 
spusese ea şi trăsese probabil concluzii pe care ea n-ar fi dorit ca 
el să le tragă. Îşi dădu seama că dezvăluise mai mult decât 
intenţionase şi că deja dăduse de gol unele dintre minciunile pe 
care i le spusese mai devreme în birou. 

Totuşi, el nu zise nimic. Urmă o pauză în care se uită la ţigara 
lui stinsă din scrumiera ieftină de metal. 

— Ei, eşti altfel decât mine, comentă el. În locul tău, eu m-aş 
fi dus acasă în Pennsylvania şi mi-aş fi petrecut un an, sau aşa 
ceva, pescuind. Tu ai sărit imediat din nou în tigaie. 

Ea îi cântări cuvintele. El pusese degetul pe ceva din 
caracterul ei, pe care nu-l sesizase nici ea până atunci. Ea era într- 
adevăr o persoană activă. Îi lipsea aco modarea visătoare la 
realitate a tatălui ei. Nu era făcută să se legene pe o terasă sau să 
şadă într-o barcă de pescuit, uitându-se cum trece lumea pe lângă 
ea. Părea să fi moştenit hotărârea încăpăţânată a mamei ei de a 
ţine lucrurile sub control, dar cu o doză mai mare de ambiţie, în 
plus. 

Privindu-l peste masă pe Sam, care reprezenta o combinaţie 
curioasă între o inteligenţă deosebită şi refuzir-leneş de a permite 
lumii să-l forţeze să se alăture goanei eide şobolani, ea vedea 
imaginea tinerească a tatălui ei. Îi invidia atitudinea. 

— Ai fraţi, surori? întrebă ea. 


El clătină negativ din cap. 


— Dar tu? 

Francie negă şi ea din cap. 

Urmă o nouă tăcere. Vraja dintre ei părea să se adâncească. 
Era de parcă fiecare spusese deja destul. Puținele lor cuvinte îi 
aduseseră la o stranie apropiere. Deşi abia îl cunoştea, Francie se 
simţea mai puţin singură acum, când îl întâlnise. El părea că-i 
împărtăşeşte singurătatea, fără să i-o încalce. Sentimentul era 
plăcut. Automatul, atât de puţin romantic, era poate locul ideal 
pentru o asemenea relaţie. 

Francie se uită la cafeaua rece din ceaşca ei. Îşi dădu seama 
cât de singură fusese aceste trei luni - de fapt şi înainte de 
acestea. 

El se uită în sus, la ea. Avea o faţă serioasă, dar foarte blândă. 

— Nu mai sunt alţi oameni care lucrează cu tine, nu-i aşa? 
întrebă el. Mi-ai spus o mică minciună inofensivă, nu? 

Francie ezită. O parte a ei voia să se ridice şi să plece de 
lângă acest bărbat, cât putea de repede. Îi dezvăluise deja mult 
prea multe, căzuse prea repede în cursele pe care i le întinsese el. 

Dar simpatia din ochii lui îi risipi curajul. 

— Nu mai e nimeni altcineva, spuse ea. 

El dădu din cap şi privi în jur, la clienţii obosiţi de la Automat, 
care fie că mestecau mecanic mâncarea, fie că priveau pierduţi în 
spaţiu. 

Apoi se aplecă în faţă. 

— Te grăbeşti să te duci acasă? întrebă el. 

Francie se uită la ceas. Era opt şi treizeci de minute. 

— Păi... la ce te-ai gândit? întrebă ea. 

— Dacă ai timp să luăm un metrou până la strada Spring, aş 
vrea să-ţi arăt ceva acolo, spuse el. 


— Eu... acolo locuieşti? nu se putu abţine să întrebe. 


— Da, dar nu e ceea ce crezi. El zâmbi. Nu vreau să-ţi arăt 
tablourile mele. 

Urmă o pauză. 

— Atunci, ce anume? întrebă Francie. 

— Un computer. 

Pentru prima dată de când îl întâlnise, ea văzu o emoție 
aproape copilărească în ochii lui. 

O jumătate de oră mai târziu, Francie stătea într-o mansardă 
mare, rece, cu geamuri givrate, sub care se zăreau în întuneric 
fabricile şi locuinţele din Cartierul de Vest inferior. 

Mansarda era uriaşă şi îngrămădită, reflectând în dezordinea 
ei personalitatea preocupată a chiriaşului. În mijlocul ei, întins pe 
vreo douăzeci pe metri pătraţi, era ceva care arăta doar vag ca un 
computer. Era format dintr-o serie de cutii, cabluri, panouri 
electrice de control şi alte echipamente, aruncate laolaltă, ca o 
invenţie a unui băiat într-un garaj. 

— Asta ai vrut să văd? întrebă Francie. 

Sam aprobă din cap. 

— EuH-am numit 9292, după vechea mea adresă din Ithaca. 2 
un computer de mare putere, pe deplin operaţional. L-am 
transformat dintr-o duzină de analizatori de înalt nivel, ieşiţi din 
modă, de aici, din Boston şi New Jersey. Nu arată prea bine, dar 
poate face tot ceea ce poate un IBM sau un UNIVAC avansat - ba 
cred că şi ceva mai mult. 

Francie se uită fascinată la maşinărie. 

— Cu tobă magnetică, presupun? întrebă ea. 

— Are memorie magnetică de 2000 de cuvinte, dădu el din 
cap. Face o înmulţire în două milisecunde. 

Francie era deja fascinată. Simpla mărime a maşinii o 


impresiona, tot aşa ca şi încrederea creatorului ei. 


— Se strică des? întrebă ea. 

— Din când în când, dădu el din cap. Are cincizeci la sută 
tuburi cu vacuum, iar restul e solid. Se strică atunci când slăbesc 
tuburile. Dar îl repar. Ne înţelegem unul pe celălalt. 

Francie se uită la uriaşa maşină, ce părea construită în grabă. 

— E cu siguranţă destul de mare, zise ea acceptând în mod 
inconştient punctul de vedere al lui Sam care umaniza maşina. 

— Trebuia să-l vezi în urmă cu patru sau cinci luni, spuse Sam 
cu mândrie. Era de două ori cât acum. Am făcut nişte experienţe 
pe el cu circuite integrate. E incredibil câte funcţii poţi înghesui 
într-o fracțiune de spaţiu necesar tuburilor cu vacuum. Şi abia am 
început. Peste un an, 9292 nu va fi probabil mai mare decât un 
Ford Fairlan - sau măcar un Lincoln Continental, adăugă el 
zâmbind. 

Francie era acum tot mai atrasă de implicaţiile maşinii la care 
se uita. 

— În Europa, spuse Francie, am folosit trei maşini IBM 650 cu 
imput magnetic şi teleimprimatoare. Aveam nevoie de multă 
memorie. 

El dădu din cap, scoțând o ţigară. 

— 9292 ar putea face asta pentru tine, zise el cu totală 
încredere. 

— Desigur, răspunse ea, ceea ce am eu de gând pentru 
afacerile locale e mult mai puţin ambițios. Vreau să fac posibil ca 
un om de afaceri mediu să-şi computerizeze inventarul şi taxele 
fără se trebuiască să aibă un computer propriu. M-am gândit la un 
computer control, la care clientul să raporteze cifrele... Dar 
desigur, chiria pentru o asemenea maşină e enormă. 

Sam zâmbea. 


— Eu nu sunt un mare programator, spuse el. Mă pricep în ce 


priveşte maşinăria, asta-i domeniul meu. Dar înţeleg unde baţi. Cu 
programele tale şi cu 9292, aici de faţă... 

Mintea lui Francie lucra cu viteză triplă. Dar, în timp ce se 
gândea, îşi dădea seama că Sam Carpenter era cu un pas înaintea 
ei. În această cameră era aparatul pe care-l căutase tot timpul. 

Ea se uită în sus la el. El îşi fuma calm ţigara şi o privea. Cât 
de acasă arăta el aici, printre sârme şi lumini! Era în elementul 
său. 

— Te gândeşti la ce mă gândesc şi eu? întrebă el. 

— Poate, zise ea. Clienţii pe care îi caut eu, cu siguranţă, nu-şi 
pot permite să închirieze un computer principal. Dacă dacă cu aş 
putea asigura aparatura şi programul şi să le ofer servicii pe baza 
unei taxe lunare... 

— Vei lega cererea cu oferta, trase el concluzia în locul ei. 

Ea se uită la 9292. 

— Dar el e al tău, zise ea. N-aş putea să-ţi cer să... 

— Gândeşte-te mai bine altfel, spuse el. Tu ai nevoie de un 
computer, iar eu am nevoie de o slujbă. N-ar fi de-ajuns asta ca să 
ne unească? 

— Crezi că ar merge? întrebă ea cu ezitare. 

— De ce nu am încerca să constatăm? zâmbi el. Îţi place 
aventura, nu-i aşa? 

Ea se uită fix la el. Stătea sprijinit de o masă nenorocită, cu 
ţigara între degete, arătând la fel de placid şi de relaxat ca în 
primul moment în care îl văzuse. Şi îi cerea să-şi schimbe viaţa, 
doar la cinci ore după ce îl întâlnise. 

Dar logica lui era de fier. 

— Fumezi Drea mult, spuse ea cu un zâmbet mic. 

El ridică din umeri. 


— Aş putea să mai reduc, zise el. Poate că o să ai o influenţă 


bună asupra mea. 

Fără să vrea, îi zâmbi drept răspuns. Avea un umor 
dezarmant. 

— Ne-am înţeles? întrebă el. 

Abia îl cunosc, se gândi ea. 

Dar, cumva, simţea că-l cunoştea pe Sam Carpenter destul de 
bine ca să încerce. În plus, perspectivele ei proprii erau atât de 
slabe, încât trebuia să-i fie recunoscătoare că dorea să-şi adune 
forţele cu ea. 

Ea traversă camera ca să-i strângă mâna. 

— Dacă vrei, poţi să-ţi încerci norocul cu mine, spuse ea. Am 
să-mi investesc banii în noi amândoi şi în 9292. 

— Sună bine. El îi strânse mâna. 

Era prima dată când o atinsese. Palma lui era caldă şi uscată, 
strângerea de mână era fermă, dar plăcută. Ochii lui calmi, 
maronii, care o impresionaseră din primul moment în care-l 
văzuse, erau acum aţintiţi asupra ei, plini de aceeaşi inteligenţă şi 
de o altă calitate pe care ea nu o putea defini. Poate era umor, ori 
poate, pur şi simplu, bunătate. 

Francie simţi că găsise un prieten. Decise să parieze pe 


intuiţia lui. 


CAPITOLUL 24 


Johnny Marante eliberă umerii goi de sub el şi îşi arcui încet 
spatele. 

Singurul conctact dintre el şi fată era pensiul lui îngropat în 
ea. 

El ascultă oftatul ei, când făcu o mişcare de şurub. Ea mirosea 
a parfum destul de ieftin, alături de mirosul de mosc al unei femei 
în călduri, care totdeauna îl excita. 

Avea părul vopsit, machiaj prea mult, iar formele ei erau mai 
puţin decât perfecte la şolduri, dar avea sâni mari, frumoşi, cu 
sfârcuri ca nişte boboci de trandafiri şi îi plăcea totdeauna să le 
sugă până când ea gemea, rugându-se să o pătrundă. 

Se numea Angela şi venşa din.—*l! je din Brooklyn, nu 
departe de unde se născuse el. Era bună la pat, dar brutală. Îi 
plăcea să facă dragoste cajunui animal, prea repede. El venea la ea 
când avea nevoie de dorinţa femeii în modul ei cel mai direct, 
natural. 

Dar, în seara asta, chiar cu toate ondulările ei care îşi găseau 
drum spre nevoia ce se ridică-în el, era nesatisfăcut. Nu mai auzea 
tipetele răguşite al rt feţei, nu se mai uita în jos la pântecele ei cam 
(L.ăsuţ, sau la coapsele bronzate. 

Se gândea la Julie. 

Nu o mai văzuse de la cearta lor furioasă în legătură cu tatăl 
ei - ceartă care se încheiase cu un act sexual sângeros, intim, care 
îşi lăsase încă urmele pe simţurile sale. 

De la cearta lor, se dusese în fiecare seară la barul Ofelia, cu 
speranţa să o vadă pe Julie. Dar ea nu apăruse. 

El bănuia că întâmplarea o supărase mai mult decât îşi 


dăduse el seama sau poate o umilise. Voia să se împace cu ea. 


În cele din urmă, aproape disperat de nevoia de a o avea, 
îndrăzni să o sune acasă. 

— Domnişoara Magnus nu este acum acasă, se auzi vocea 
aspră, cu accent englezesc, a feţei din casă. Pot să întreb cine o 
caută? 

Prima dată, întrebarea îl uluise, atât încât închisese telefonul. 
Dar apoi hotări că n-are de ce să se sperie de o femeie de serviciu. 
Astfel că suna din nou şi îşi lăsă doar numele de familie: domnul 
Marante. 

Julie nu-i răspunsese la apel. 

Sunase din nou, iar femeia din casă, englezoaică, îl asigură că 
primul lui menaj fusese transmis. 

— Domnişoarea Magnus a primit mesajul dumneavoastră, 
domnule Maranti, spuse ea pronunţându-i greşit numele, cu un 
oarecare dispreţ. Şi fiţi sigur că-i voi transmite acest apel. 

După asta, mai încercase de câteva ori să o găsească. Era clar 
că, pentru el, nu era acasă. 

Acest lucru îl supăra considerabil pe Johnny. Îşi dădu seama 
că Julie are o existenţă separată pe care o apăra cu hotărâre, 
împotriva oricărei imixtiuni din partea lui. Se ascundea îi spatele 
gardului acestei vieţi, folosindu-l ca să o apere de el. 

Lucrul acesta îl preocupa tot mai mult cu fiecare zi care 
trecea. Pentru că îi simţea foarte tare lipsa lui Julie. 

lar acum, când nesăţioasa Angela îi absorbea şi îi strângea 
sexul, nu Angela era cea care îl excita. Ci Julie. Imaginea ei blondă, 
blândă, o eclipsase cu totul pe cea a fiinţei obişnuite din braţele lui 
şi pentru ea, pentru acea fantezie, se mişca şi muncea şi împingea, 
simțind un foc teribil trecându-i prin măruntaie. 

— Lubitute, şopti Angela. Haide, dă-mi, te rog, dragule. Ah! 


El se uită în jos la ea, cu indiferenţă, văzându-i sărmanul trup 


de femeie ca un slab înlocuitor al imaginii aurii care stârnise Tocul 
brusc şi neaşteptat din el. 

Dintr-odată, surprinzător pentru el însuşi, izbucni puternic în 
Angela. Tremurul uriaş al orgasmului lui o lăsă moale şi gemând, 
iar el ascultă nervos ţipetele şi suspinele ei; închise ochii acum, 
atenţia lui internă fiind ataşată în întregime imaginii lui Julie. 

Li spusese Cenuşăreasa, la început, doar în glumă. Dar în 
fond, nu era oare ceva magic în jurul ei, ceva dintr-o fiinţă Jin 
poveşti, care e atrăgătoare prin faptul că nu e chiar reală, e 
neancorată în lumea obişnuită a femeilor comune ca sărmana 
Angela? 

Şi ea era de neuitat şi te urmărea, ca povestea Cenuşăresei 
ale cărei farmece l-au obligat pe prinţ să o caute printre toate 
femeile comune din regat. 

Johnny aşteptă un interval decent, se retrase şi-şi aprinse o 
ţigară. Ea se adună lângă el, era o fată înaltă, cu membre 
puternice, iar el îi simţi mirosul oarecum cleios al părului. El o bătu 
absent pe umăr şi îi atinse sânul. 

— Dragule, şopti ea. Mulţumesc. Eşti cel mai grozav. 

— Nu-mi mulţumi mie, dragă, oftă el, pufăind din ţigară. Tu ai 
fost dinamită. 

— Sper că da. Vreau să fiu dinamită pentru tine. Totdeauna. 

Supunerea ei îl plictisea. Era atât de superficială şi 
nesofisticată. Nu avea o voinţă proprie. Era doar o fată din 
Broocklyn, o fată rapidă, suficient de libertină ca să se fi depărtat 
destul de codurile sexuale stricte ale familiei şi societăţii ei şi al 
cărui trup, odată ce se sacrificase dorinţei lui, nu mai constituia un 
premiu. 

Ea făcea parte din societatea lui. Se asemănau ca două 


picături de apă. Ar trebui să se însoare cândva cu o femeie ca ea - 


dar una virginală, care îşi păstrase premiul pentru patul de nuntă, 
înainte de, a se dedica unei vieţi de supunere în faţa bărbatului ei. 

O femeie cu pielea măslinie, cu o engleză agramată, cu 
gusturi ieftine şi cu o grămadă de credinţe, mituri şi obiceiuri 
italiene, la fel de previzibile ca şi mirosul gras al pavajului, ca 
fumul motoarelor şi ca restaurantele care umpleau vechiul cartier. 

Acesta era destinul lui Johnny. Asta îl aştepta. 

Poate că din această cauză, ceva în el se revoltă în seara asta, 
nu doar împotriva cărnii familiare a feţei din îmbrăţişarea lui ci 
împotriva întregii lumi pe care o reprezenta ea în trecut şi în viitor. 

Şi poate de aceea, imaginea lui Julie care îi dăduse trupul ei 
cu un amestec de teamă, revoltă şi poate diri dorinţa de 
autodistrugere - o fată atât de plină de secrete - ajunsese să-i 
stăpânească dorinţa în seara asta. 

Căci Julie nu venise din lumea aceasta. În seara în care o 
întâlnise, îşi dăduse seama că ea se aventurase fără teamă în afara 
mediului propriu, că un lucru nebunesc din sinea ei o pusese pe 
drumuri. Acest lucru îl excitase în aceeaşi măsură ca şi trupul ei 
mic şi dulce. 

Dorise să o satisfacă, în aşa fel încât să nu uite. Şi reuşise, 
fiind mândru de fapta lui. Dar Julie, chiar şi când se dăruia fizic, îi 
intrase cumva pe sub piele. Pentru că nu-şi predase deosebirea ce 
o despărţea de el, aşa cum îşi predase trupul. Rămânea exotică şi, 
într-un fel, de neatins, chiar şi în timpul celei mai strânse 
îmbrăţişări. 

lar acum, Johnny reflecta că dacă ea nu l-ar fi găsit în acea 
primă noapte, ar fi găsit alt bărbat ca el care să-i dea ceea ce 
dorea. Nu fusese Johnny anume cel pe care-l căuta. Căuta orice 
bărbat destul de bine înzestrat şi poate suficient de inferior ei ca 


să-i facă o noapte interesantă de amor. 


lar acum, dispăruse, bune ascunsă după zidurile castelului ei 
din Park Avenue. 

Astfel, ca şi Cenuşăreasa din poveste, ea furase inima 
prinţului, dispărând în noapte. Iar acum, îi revenea lui, la fel ca şi 
prinţului, să colinde regatul cu pantofiorul ei de sticlă în mână, 
încercând să o găsească. 

Da, ea era prinţesa, ascunsă în spatele zidurilor de granit ale 
castelului ei şi el era sărmanul care nu putea trece peste aceste 
ziduri. 

lar acum, ea era supărată pe el. Nu pentru cruzimea lui fizică, 
deoarece aceasta îi făcuse plăcere, ci pentru curiozitatea lui în 
legătură cu tatăl ei. 

Ea îl lăsdăe în afară. Plecase în lumea ei elegantă, cu băieţi! 
ei frumoşi şi bogaţi, iar el era exilat aici în existenţa lui 
sărăcăcioasă, cu Angela şi alte fete ca ea. 

Pufăind din ţigară, întinzând mâna după berea de pe noptieră, 
Johnny luă o hotărâre. 

Va dărâma acele ziduri şi va trece prin ele, la ea. El nu putea 
fi înlăturat chiar atât de uşor cum credea ea. 

Johnny Marante nu era armăsarul nimănui. Era o fiinţă 
umană. 


Era timpul să o înveţe cine era şeful. 


CAPITOLUL 25 


În primele câteva săptămâni, se părea că acea colaborare, 
dintre Francie şi Sam, nu era mai eficientă decât era Francie 
singură. 

Nu apăreau clienţi şi nu mai aveau bani să facă reclamă 
pentru Computel ca o afacere nouă, în dezvoltare. Ideea 
computerizării era atât de nouă şi neexperimentată, încât oamenii 
o priveau cu neîncredere. Computerele erau considerate mai 
degrabă nişte „creiere electronice” de multe milioane de dolari, o 
ameninţare  ştiinţifico-fantastică menită să distrugă societatea 
actuală, decât un instrument folositor care să uşureze munca de zi 
cu zi. 

Francie şi Sam încercau tot ce puteau ca să atragă clienţi. Au 
abordat întreprinderi mari, medii şi mici în regiunea 
metropolitană. Au pus fluturaşi în mii de cutii poştale, făcând 
reclamă serviciului unic şi ieftin al lui Computel. Au pierdut ore în 
şir elaborând un plan de vânzări care să-i elibereze pe oamenii de 
afaceri medii de suspiciunea faţă de computere. Au stat pe rând în 
birou, încercând să facă o breşă în indiferența oraşului faţă de 
produsul lor. 

N-au reuşit nimic. Se părea că această companie Computel se 
născuse moartă. Era o idee prea nouă pentru vremea ei, pentru a 
supravieţui în actuala lume a afacerilor. 

Apoi apăru o breşă. 

Într-o luni, la mijlocul lui martie, Sam intră în birou cu un aer 
emoţionat pe faţă. Ţinea în braţe un număr din The New York 
Times. 

— Uită-te la asta, îi spuse el. 


Deschise ziarul la pagina de anunţuri şi îi arătă lui Francie o 


pagină întreagă pe care o recunoscu ca fiind reclama săptămânală 
a unui lanţ de drogherii numită Discount Drugs. Era o pagină plină 
cu preţuri ieftinite săptămânal ia unele mărfuri, de la unelte 
casnice la jucării, de la medicamente fără reţetă şi cu reclamă 
mare, la medicamentele cu reţetă, cu preţuri reduse. 

— Pentru ce-mi arăţi mie asta? întrebă Francie. Toată lumea 
cunoaşte Discount Drugs. Şi eu îmi cumpăr de acolo cosmeticele. 

— Din două motive, spuse Sam. În primul rând, gândeşte-te 
un minut la problemele de inventar pe care trebuie să le aibă un 
lanţ ca Discount Drugs. Cincizeci de magazine doar în regiunea 
metropolei. Mii de mărfuri diferite în fiecare magazin, ca să nu mai 
vorbim de un uriaş inventar de medicamente. Poţi să-ţi închipui un 
client mai ideal pentru computerizare decât ăsta? 

Francie aprobă din cap. 

— Înţeleg ce vrei să spui, zise ea. E perfect pentru noi. Dacă 
am putea atrage o asemenea afacere. Înseamnă că am făcut un 
mare pas înainte. 

„Am îi zâmbea. 

— Ei? întrebă ea. Care-i cel de al doilea motiv? 

— Sâg] deja prinşi în cârlig, spuse el. Am avut un interviu cu 
Sol Saperstein, la sfârşitul săptămânii. L-am contactat aşa, la 
inspiraţie. S-a dovedit că era uşor de întâlnit. E un tip simpatic, cu 
picioarele pe pământ. L-am găsit lucrând sâmbăta într-un magazin 
din Manhattan. Cred că e interesat. Dar trebuie să înclinăm 
balanţa în favoarea noastră. 

— Cum? întrebă Francie. 

— Aici vine rândul tău, zise Sam cu un zâmbet. 

Sol Saperstein lucrase în domeniul afacerilor cu produse 
farmaceutice de treizeci de ani, iar de aproape cincisprezece era în 


vârful profesiunii. 


Trecuse trei băieţi prin colegiu, îşi căsătorise o fată cu un 
membru al uneia dintre cele mai importante familii evreieşti din 
oraş şi cheltuise o avere ca să se îngrijească de marea lui familie şi 
de cea a soţiei sale, inclusiv cheltuieli de casă pentru părinţii săi, 
până acum patru ani, când murise mama sa. 

Sol fusese un soţ bun, credincios soţiei sale şi poate prea mult 
sub papucul ei decât fusese necesar. Ea personal se ocupa de 
contabilitatea întregului lanţ de magazine Discount Drugs, lucrând 
mână-n mână cu el, ca să menţină afacerea la nivelul ei înalt, 
competitiv. 

Se numea Irene şi era o femeie micuță, energică, foarte 
frumoasă în tinereţe şi care, la vârsta mijlocie, devenise 
extraordinar de meticuloasă în îmbrăcăminte şi îngrijiri, deoarece 
frumuseţea dispăruse în mod inevitabil. Era o cumpărătoare a 
numeroaselor produse de înfrumusețare vândute la Discount 
Drugs. De fapt, tocmai bogatele cosmetice ţineau Discount Drugs 
cu un pas înaintea principalului lor concurent, Farmaciile 
Potamkin, un lanţ din Manhattan, care se dezvoltase în mod 
inexorabil în ultimii zece ani, la o poziţie aproape egală cu cea a lui 
Discount Drugs. 

Sol ştia că-i datora tot ce avea Irenei. Ea era tovarăşa lui de 
suflet şi partenera de lucru. Dar era şi o soţie severă şi 
pretențioasă care îl mâna fără milă. Iar Sol era un bărbat obosit. 
Luptase pentru a construi din nimic Discount Drugs şi storsese ce 
era mai bun în el. 

Cel de-al doilea război, cel de a se menţine cu un pas 1 
înaintea Farmaciilor Potamkin şi a proprietarului lor agresiv, Phil 
Potamkin, îi epuizase energia lui Sol. 

Sol era un bărbat care avea nevoie de odihnă. 


Sam Carpenter a obţinut cea mai mare parte a acestor 


informaţii dintr-un singur interviu, în grabă, cu Sol Saperstein, căci 
Sol era, prin natura lui, un bărbat care se plângea. 

— Uită-te aici, spusese, arătând cu mâna la uriaşul spaţiu al 
farmaciei din mijlocul oraşului, unde Sam îl întâlnise. Treizeci de 
salariaţi, un stoc de marfă în valoare de un milion de dolari în faţa 
ochilor dumitale, o chirie care creşte în fiecare lună şi un hoţ de 
magazin la fiecare colţ. Cum poate să-şi păstreze un om minţile, 
într-o casă de nebuni ca asta? 

Sam găsise ocazia să-i aducă la cunoştinţă lui Sol Saperstein 
beneficiile pe care i le poate oferi Computel. 

— Îţi poţi computeriza inventarul şi contabilitatea, îl explică 
Sam. Odată ce s-a făcut asta, toa. E informaţiile pentru reordonare, 
redistribuire etc. Îţi s nt la degetul mic. Contabilitatea va lua mai 
puţin de jumătate din timpul care îl necesită acum, iar 
administratorii de magazine vor avea timp să se concentreze 
asupra serviciilor pentru clienţi, în loc să facă mereu inventare. Şi, 
cel mai bun lucru, poţi lega cheltuielile şi costurile pentru toate 
ramurile într-un singur sistem. O să ştii ce se întâmplă în fiecare 
ramură, cu fiecare produs. Reordonarea lor se face cât ai bate din 
palme. 

— Şi cât trebuie să mă coste? întrebă antreprenorul şmecher. 

În acel moment Sam a avut o inspiraţie. 

— Trebuie să-l las pe partenerul meu, Frances, să discute arta 
cu dumneata, spuse el. Frances se ocupă de partel de afaceri. 

— Când pot să mă întâlnesc cu Francis? întrebă Sol 
Saperstein. 

— Când vrei, tu stabileşti, spusese Sam. Ne mândrim că vă 
stăm la dispoziţie. Asta ne-a adus unde ne aflăm azi. 

— Foarte bine, spuse Sol Saperstein. Să vină el aici după 


masa de prânz, joia viitoare. Ar putea să mă dea gata când îmi va 


spune preţul. 

Aruncând cu banul, Sam decise să nu-i spună lui Sol 
Saperstein că greşise sexul lui „Francis”. 

Cel mai bine ar fi ca lucrul ăsta să fie o surpriză. 

În joia următoare, Sol Saperstein rămase uluit când o tânără 
frumoasă, într-un costum deschis, cu un parfum senzual şi un 
zâmbet prietenos, apăru în biroul lui la ora fixată şi se recomandă 
Frances Bollinger. 

— Nu înţeleg, spuse el. Vrei să spui că eşti Frances? 

— Spune-mi Francie, zise ea dând mâna cu el. Toţi prietenii 
îmi spun aşa. 

— Eu... sigur. Sigur, Francie, reuşi să spună Sol Saperstein. 
Vino în biroul meu şi vorbeşte-mi despre Computel. 

Sol Saperstein era pregătit să fie sedus de frumuseţea 
uluitoare a feţei care venise la întâlnirea fixată cu el. Nu era însă 
pregătit să fie copleşit de cel mai irezistibil preţ de vânzare pe 
care-l auzise vreodată. 

Serviciul pe care Computel îl oferea lui Discount Drugs era 
revoluţionar şi virtual garantat să reducă cheltuielile lui Sol 
Saperstein cu 20 la sută în primul an. În plus, serviciul va fi 
surprinzător de ieftin, uşor de recuperat de Sol, după cum explica 
Francie, arătându-i fapte şi cifre în sprijinul argumentelor ei 
convingătoare. 

Sol Saperstein era impresionat. Totuşi, nu se putea abţine să 
nu se cutremure la ideea de a-şi da atât din afacerea lui pe seama 
unui computer. Ca majoritatea oamenilor, Sol era îngrozit de 
„creierele electronice”. El nu avea nicio idee despre ce erau cu 
adevărat computerele - simple calculatoare, deşi la un nivel mai 
înalt de performanţă. 


El considera că erau monstruozităţi tehnologice de neînțeles, 


făcute să gândească în locul oamenilor şi să conducă în locul lor. 

Dar Francie îl eliberă de aceste prejudecăţi, fermecându-l în 
acelaşi timp cu felul ei atrăgător de a fi, cu picioarele pe pământ, şi 
impresionându-l cu înţelegerea problemelor lui de afaceri. La 
sfârşitul unei ore împreună, era mai mult decât îndrăgostit de ea şi 
cel puţin pe jumătate convins că nicio altă soluţie în afară de 
Computel nu-l putea elibera de ulcerul pe care i-l producea 
afacerea lui. 

Dar jumătate nu era tot. Sol Saperstein era un bărbat 
precaut. 

— E un risc prea mare pentru mine ca să mi-l asum singur, 
zise el. Să vorbesc cu lrene despre asta. Ea se ocupă de 
contabilitate. Dacă ea consideră că e bine, o să încercăm. 

Francie ajunsese la obstacolul pe care-l aşteptase tot timpul. 
Sol Saperstein nu lua niciodată o decizie serioasă fără să se 
consulte cu soţia lui. 

Acum, totul depindea de Irene. 

Dar, cum hotărâse soarta, Irene o vizita acum pe mama ei 
bolnavă, la Miami, şi nu avea să se întoarcă decât peste o 
săptămână. Se aranjă o cină la întoarcerea ei, împreună cu 
Francie, care să-şi expună întreaga propunere. 

Francie folosi timpul acesta în mod înţelept. Nu pregăti doar o 
versiune tipărită, amănunţită, a propunerii ei, croită special pe 
nevoile lui Discount Drugs. Mai făcu şi nişte investigaţii particulare 
colaterale, despre care nu suflă nicio vorbă, nici măcar lui Sam. 

La 27 martie, Irene Saperstein se întoarse din Florida. Două 
zile mai târziu, Sol o duse la cină cu Francie şi cu Sam, într-un 
restaurant liniştit, nu departe de magazinul Discount Drugs unde 
Sam îl întâlnise prima dată. 


Cei patru discutară timp de o oră propunerea Computel. 


Irene, o femeie mică şi pretențioasă, ai cărei ochi albaştri 
străluceau de o inteligenţă ascuţită, îi studia pe amândoi, pe 
Francie şi pe Sam, în timp ce vorbeau. Ea îi trată cu politeţe şi 
respect, dar nu ezită să le pună întrebări dure. Ce se întâmplă dacă 
sistemul se defectează? Ce se întâmplă dacă datele cumputerizate 
se pierdeau cumva din cauza unei întreruperi a energiei electrice 
sau a altor dezastre naturale? Ce garanţii putea să asigure 
Computel că va acoperi orice pierdere ar avea Discount Drugs în 
aceste condiţii sau altele asemănătoare? 

Francie rămase impresionată de Irene Saperstein şi înţelese 
uşor de ce era atât de importantă în afacerea soţului ei. Pe măsură 
ce avansa cina, ea fu convinsă că respectul pe care-l avea pentru 
Irene era reciproc. 

La sfârşitul mesei, Irene o luă pe Francie deoparte, pentru a-i 
face complimente cu privire la aspectul ei, cât şi referitor la munca 
ei. 

— E plăcut să vezi o doamnă tânără care îşi cunoaşte meseria 
şi poate fi competitivă într-o lume a bărbaţilor, zise ea. Apropo, te 
deranjează dacă te întreb ce colonie foloseşti? 

— Deloc, zâmbi Francie. Este Le Bonheur. L-am cumpărat la 
Discount Drugs. Mi-a economisit doi dolari şi jumătate faţă de 
concurentul principal. 

— Doi dolari şi şaizeci şi unu de cenți, o corectă Irene. lar 
concurentul nostru principal este Phil Potamkin şi farmaciile lui 
Potamkin. El n-o să ne concureze pe noi decât peste cadavrul meu. 

Francie îşi arătă simpatia faţă de aceste sentimente, 
adăugând că ea îşi cumpăra fardurile şi colonia de la Discount 
Drugs. 

Francie şi Sam plecară de la cină cu mari speranţe că 


rezultatul avea să fie primul cont al lui Computel. 


— Amândoi te-au plăcut, spuse Sam. Sol era deja de partea 
noastră, dar am fost îngrijorat de Irene, până am văzut cum se uita 
la tine. Cred că i-ai stârnit instinctele materne. Îi avem în 
buzunare, Francie. 

Francie zâmbi doar. 

Timpul o va dovedi, se gândi ea. 

Trei zile mai târziu, sosi vestea cea rea. 

Sam răspunse la telefon şi îi anunţă surpriza neplăcută lui 
Francie. 

— Era Sol Saperstein, spuse el. A zis că-i pare rău, dar că nu 
au sentimentul că-şi pot asuma riscul. Concurența e prea mare ca 
să se implice în ceva care îi poate distruge inventarul, în 
eventualitatea unei întâmplări nefericite. Îmi pare rău, Francie. Se 
pare că Sol era mai fixat în sistemele lui decât am crezut eu. 

Francie dădu doar din cap. 

Ea ştia motivul real al eşecului Compute/-ului de a atrage 
magazinele Discount Drugs în calitate de clienţi. 

Acesta era Irene Saperstein. 

Din primul moment, intuiţiile feminine ale lui Francie i-au 
spus că Irene era o soţie geloasă, posesivă. În spatele exteriorului 
ei mămos, cordial, Irene era foarte suspicioasă faţă de entuziasmul 
soţului ei în favoarea schemei propuse de această fată tânără şi 
atrăgătoare.  Cunoştinţele lui Francie în domeniul ei o 
impresionaseră într-adevăr pe soţia temătoare, dar nu suficient ca 
să contrabalanseze preocuparea faţă de ochii alunecoşi ai soţului 
ei. 

Francie se gândi că, dacă ea ar fi rămas total în afara 
contractului, Sam singur poate ar fi încheiat vânzarea. 

Pe de altă parte, Sam singur poate n-ar fi atras interesul lui 


Sol Saperstein. Pentru asta fusese necesară tinereţea şi 


frumuseţea lui Francie. 

Francie învăţăă prima ei lecţie importantă despre succesul b 
afaceri. Însăşi arma care cucereşte teren preţi6s >. Teput, se poate 
dovedi a fi piedica ce distruge o întreag? facere. Pentru a reuşi cu 
Discount Drugs, un negustor priceput ar fi trebuit să se gândească 
la un mod de a-i câştiga pe amândoi, pe Sol şi pe Irene. Ea şi Sam 
n-au reuşit să facă asta. 

Dar Francie nu fu disperată auzind vestea cea proastă 
transmisă de Sam. De fapt, ea mai avea un atu în mânecă. Mintea 
ei strălucită în afaceri fusese ascuţită în experienţa ei amară cu 
Industriile Magnus şi, în noua ei întreprindere, era gata pentru 
orice provocare. 

— Linişteşte-te, îi zise lui Sam. Ceva o să apară. Sunt aproape 
sigură. 

Sam nu-şi dăduse seama că Francie nu vorbise în abstracții 
optimiste, când îi spusese că veştile bune erau chiar după colţ. 

La mai puţin de o săptămână după pierderea afacerii cu 
Saperstein, Francie intră în birou cu răsuflarea tăiată şi puse un 
document pe masa la care Sam şedea neconsolat. 

— Surpriză, spuse ea. 

Sam se uită la document. Era un contract prin care se 
angajau pe şase luni serviciile Computel pentru întregul lanţ al 
Farmaciilor Potamkin din Manhattan şi celelalte cartiere din 
metropolă. 

Contractul fusese deja semnat de Philip Potamkin, preşedinte 
al Farmaciilor Potamkin şi de Francie. 

— Semnează alături de numele meu, zise ea, dându-i un pix 
lui Sam. 

Sam o privea neîncrezător. 


— E o glumă? întrebă el. 


— Nicio glumă, zise Francie. Phil Potamkin ne aşteaptă la 
prânz la Sardi să sărbătorim contractul. Vrea să te cunoască, l-am 
vorbit mult despre tine. 

Ameţit, Sam semnă contractul şi o însoţi pe Francie la 
faimosul restaurant din Strada 44 Vest, unde îl prezentă lui Philip 
Potamkin, un bărbat înalt, bronzat, spre şaizeci de ani. 

— Încântat să te cunosc, Sam. Spuse domnul Potamkin cu un 
zâmbet expresiv. Micuța doamnă mi-a vor bit despre dumneata şi 
computerul dumitale 9292. Nu mă jenez să spun că am fost greu de 
cumpărat, dar a reuşit să mă convingă că voi doi puteţi face treaba 
pentru lanţul meu de magazine şi să mă ajutaţi să-i ajung din urmă 
pe Sol şi pe Irene. De cincisprezece ani tot alerg după Discount 
Drugs şi o să reuşesc să ating vânzările lor, chiar dacă ar trebui să 
mă caţăr pe Empire State Bulding ca să obţin asta. 

Sam se uită de la Philip Potamkin la Francie. O idee cu privire 
la adevăr îi licări în adâncul minţii, dar trebui să aştepte până la 
sfârşitul mesei cordiale, ca să afle exact ce s-a întâmplat. 

De îndată ce el şi Francie fură singuri, el puse întrebarea care 
îi stătuse în cap toată ziua: 

— Cum ai reuşit? 

Francie zâmbi. 

— Pur şi simplu, simţul afacerilor, răspunse ea. Pe orice piaţă, 
un om de afaceri deştept se uită la concurenţă. Discount Drugs se 
luptă de multă vreme să o ia înaintea Farmaciilor Potamkin. Mi-a 
venit în gând că, dacă Sol şi Irene erau refractari să ne folosească 
pentru ca să rămână în frunte, Phil Potamkin ar putea să vrea să-şi 
asume riscul, pentru ca să-i ajungă din urmă. L-am contactat 
săptămâna trecută, i-am spus preţul nostru - şi am avut noroc. 

Sam clătină din cap, minunându-se. 


— Ştiam că eşti deşteaptă, zise el. Dar nu ştiam că eşti chiar 


atât de deşteaptă. Aveai planul ăsta în minte tot timpul cât am 
cinat cu familia Saperstein? 

Francie dădu afirmativ din cap. 

— Atunci, felicitări, zise Sam, îmbrăţişând-o scurt, călduros. 
Eşti o jumătate de jucător de poker, pot afirma asta. 

— Mulţumesc pentru compliment, zise ea. Vrei să ştii care a 
fost cartea mea secretă? 

Sam se uită la ea întrebător. 

— Mă predau, îi răspunse el. Spune-mi. 

Francie se uită în ochii lui. 

— Phil Potamkin n-are soţie, zise ea. E văduv. 

Sam îşi ridică o sprânceană. În acel moment, el înţelese nu 
numai rolul crucial pe care Irene Saperstein îl jucase în ruinarea 
şanselor Computel cu Discount Drugs, dar şi cât de în perspectivă 
gândise Francie tot timpul. 

— Mai bine stau cu ochii pe tine, zise el. Eşti mai şmecheră 
decât credeam. 

Drept răspuns, ea zâmbi doaF. Ochii ei erau plini de prietenie 
şi de triumf maliţios, dar în spatele lor era ceva îndepărtat şi 
complicat, care îl umplu pe Sam cu o combinaţie de admiraţie şi 
alarmă. 

Hotărât lucru, în Francie Bollinger găsise o femeie de care 


trebuia să ţină seama. 


CAPITOLUL 26 


New York, 10 aprilie, 1957 


Julie Magnus era la o serată de binefacere dată de Liga 
Tineretului la Waldorf - Astoria. 

Era plictisită până la lacrimi şi dorea să se fi aflat oriunde în 
altă parte. Sala de bal era încinsă şi plină de o tăcere ridicolă, în 
timp ce doamna Chillingworth, iniţiatoarea acestui eveniment 
anual, îşi ţinea discursul ei interminabil despre copiii nevoiaşi şi 
răspunderea oamenilor bogaţi de a ajuta comunitatea. 

Julie sorbea absentă din ceaiul ei şi căuta o cale de a scăpa 
mai devreme din treaba asta, când un băiat de serviciu din hotel îi 
transmise un mesaj. 

— Un domn Marante vrea să vă vadă, domnişoară, spuse el. E 
în hol. 

Julie se uită la mesaj. Furia îi întunecă ochii. 

Johnny, afurisitule, se gândi ea. Ce curaj ai! 

— E o greşeală, îi spuse ea omului de serviciu. Nu cunosc pe 
nimeni cu numele acesta. 

— Foarte bine, domnişoară, zise el şi dispăru. 

Julie dădu din cap, enervată. Asta trebuie să-ţi dea o lecţie, 
masculule, se gândi ea cu amărăciune. 

Totuşi, era îngrijorată de acest mesaj. Nu-şi închipuise 
niciodată că Johnny ar putea avea neruşinarea să o acosteze pe 
terenul ei propriu. 

O ascultă absentă pe doamna Chillingworth, care continua să 
vorbească. Din fericire, discursul se apropia de sfârşit. Curând, 
Julie va ieşi de acolo. 


Omul de serviciu se întoarse tocmai când aplauzele răsunau la 


sfârşitul discursului. 

— Domnul Marante insistă, zise el. Să rog pe cineva din hotel 
să discute cu el. 

Conform funcţiei lui, omul de serviciu trebuia s-o protejeze pe 
Julie de cineva pe care atât ea cât şi el îl considerau nepotrivit. El 
era pregătit să-l scoată afară din hotel pe cel care o căuta. 

Dar ceva o făcu pe Julie să-şi schimbe părerea. 

— O să mă ocup eu de treaba asta. 

Se scuză şi se duse pe furiş, în hol. 

Fără voia ei, i se opri respiraţia câna îl văzu pe Johnny. 

Îmbrăcat cu o haină sport care se potrivea perfect cu trupul 
lui atletic, dar nu-i ascundea clasa din care provenea, stătea 
zâmbindu-i din mijlocul camerei mochetate. Purta o cămaşă de 
culoare închisă, o cravată deschisă şi o pereche de pantaloni 
strâmţi, care făceau reclamă masculinităţii lui într-un mod deosebit 
de supărător. Când privirile li se întâlniră, el îi făcu un mic gest de 
salut. 

Ea se uită în urma ei şi le văzu pe doamna Lydecker, doamna 
Bishop şi pe celelalte îndreptându-se spre uşa dublă a sălii de bal. 
Peste un moment, se vor revărsa în hol. Trebuia să se mişte 
repede. 

Se grăbi lângă Johnny. 

— Cum m-ai găsit aici? întrebă ea. 

El zâmbi. 

— Nu erai greu de găsit, zise el. O mulţime de lume te 
cunoaşte, Cenuşăreaso. 

Julie se uită în jur, îngrijorată. Nu-şi putea permite să fie 
văzută în compania unui băroat ca Johnny, într-un loc ca acesta. 

— Hai încoace, spuse ea, trăgându-l după un stâlp, în partea 


opusă sălii de bal. 


Când fură în afara razei vizuale a prietenilor ei, se încruntă la 
el. 

— Ce faci aici? 

— 'Ţi-am simţit lipsa, zise el. Se pare că Cenuşăreasa l-a uitat 
pe frumosul ei Prinţ. Oare din cauza acelei mici certe pe care am 
avut-o? 

Julie îşi simţi nervii tresărind la apropierea lui, aici, în locul 
acesta interzis. Apariţia lui bruscă o şocase. 

Dar mândria el fu cea care vorbi: 

— Pleacă de-aici, îi spuse. Să nu mă mai deranjezi vreodată 
într-un loc ca ăsta. Ştiu unde să te găsesc când te vreau. Stai acolo 
unde e locul tău. 

El îi prinse braţul cu o strânsoare de fier. Privirea din ochii lui 
o îngrozi. Reflecta o furie arzătoare, la fel de fierbinte ca şi 
senzualitatea care îi întuneca irişii negri. 

— Cum le-ar plăcea doamnelor tale din societate să cunoască 
ce fel de companie ai tu noaptea? întrebă el. Eu nu sunt timid, 
Cenuşăreaso. 

Ea păli. Vorbea serios. Îl credea absolut capabil să o tragă 
prin hol în salonul de bal şi să se recomande prietenelor ei. Julie 
făcuse multe nebunii în viaţa ei, dar totdeauna cu băieţi din cele 
mai bune familii. Nu putea concepe să se vadă târâtă de Johnny 
Marante în salonul de bal de la Waldorf. 

— Dacă îţi promit că vin diseară la bar la Ofelia, o să pleci? se 
rugă ea. 

El o privi un moment prelungit, neîncrederea citindu-i-se în 
expresia ironică. 

Apoi, încet, îi eliberă braţul. 

— La nouă şi treizeci, zise el. Să nu întârzii, Prinţesă. 


Ea înghiţi în sec, aprobând din cap. El zâmbi, în timp ce se 


retrase de lângă ea. Degetul lui îi atinse buzele, într-un mod 
neruşinat, el arăta uluitor de frumos. Fără voia ei, Julie simţi un val 
de dorinţă amestecându-se cu alarma din nervii ei. 

Probabil că el îi simţise sentimentele, cu intuiţia lui ascuţită, 
pentru că îi prinse mâna. Uitându-se dincolo de ea prin cameră, el 
îi îndrumă mâna fină între coapsele lui. Julie se făcu roşie ca sfecla, 
când îi simţi sexul sub pantalonii strâmţi. 

— Johnny! şopti ea îngrozită. 

— Ne vedem la ora vrăjitoarelor. El rânji, eliberind-o. 

Simţindu-şi genunchii moi, ea plecă de lângă el şi se grăbi să 
se întoarcă la doamne. 

— Julie! exclamă doamna Bishop. Te-am căutat peste tot. 
Unde te-ai ascuns? 

— Eu... mi-am puarat nasul. 

Julie zâmbi stânjenită, neîndrăznind să se uite înapoi ca să-l 
poată eventual vedea pe Johnny încă o dată. 

— Vino, zise femeia mai în vârstă. Vreau să-ţi prezint pe 
cineva. 

Cu un oftat, Julie o urmă cu pasul nesigur. 

Şapte ore mai târziu, Julie era din nou în braţele lui Johnny. 

Zidurile în umbră ale aoartamentului său, cu picturile lor de 
nuduri senzuale, se adunau în jurul ei, ca şi aroma familiară a 
locului care amesteca mirosurile de ţigări, bere şi whisky, cu 
murdăria din gospodărie şi parfumul trupului gol de lângă al ei. 

Cearceafurile erau moi, senzaţia braţului lui musculos în jurul 
gâtului ei era înnebunitoare ca totdeauna, iar sărutul cald al 
buzelor lui pe sfârcuri trimitea fiori de aşteptare prin trupul ei. 

— Îmi pare rău că a trebuit să năvălesc aşa peste tine azi, 
iubito, şopti el, limba lui alunecând pe pielea mătăsoasă a sânului 


ei. 


— N-are importanţă, oftă ea, ţinându-l aproape. 

Îşi dădu seama cât de mult simţise lipsa trupul ei, din seara 
certei lor. O parte a ei simţea că acest apartament străin, 
sărăcăcios, era un fel de paradis sigur pentru emoţiile ei, la fel cum 
minunatul lui trup era o încântare pentru simţurile ei. Cu Johnny, 
putea să-şi dea drumul ca niciodată până acum. 

Era aproape bucuroasă că el apăruse în felul acela, astăzi. 
Doar o ameninţare deschisă, ca aceea pe care i-o pusese în faţă la 
Waldorf, putea să triumfe asupra mândriei ei şi s-o aducă înapoi 
aici, în seara asta. 

— Să nu te mai ascunzi niciodată de mine, iubito, şopti el. Am 
prea mare nevoie de tine. 

— N-o să se mai întâmple, promise ea. 

Buzele începură să o exploreze mai curajos acum, iar mâinile 
lui îi mângâiară membrele goale. Gândul se transformă în plăcere, 
în mintea ei. 

Astfel se uită pe sine, făcând dragoste. Ea nu putea şti la ce 
se gândea el în timp ce o mângâia. 

Johnny nu-şi făcuse curaj să-şi arate faţa la Waldorf din simplă 
bravadă. 

Făcuse lucrul acesta pentru că propria lui nevoie de a o avea 
pe Julie ajunsese la punctul de fierbere. Şi pentru că durerea 
stranie din inimă, din cauza separării de ea în urma unei discuţii, 
era prea mare ca să fie suportată. 

Ea nu putea şti că, abia ascunsă sub aspectul lui de aroganță 
din după-amiaza aceea, era o rugăminte pe care el nu îndrăznea să 
o recunoască. Atunci când o văzuse ieşind din sala aceea de bal, 
atât de micuță şi de frumoasă, în bluză şi fustă proaspete, părea că 
aduce cu ea o întreagă lume căreia el ar fi dorit să-i aparţină cu 


orice preţ, ca să poată să fie cu ea. 


Dar aceea era lumea ei, nu a lui. Şi chiar când ieşea din 
aceasta, cu trăsăturile ei drăguţe, deformate de furie şi de jenă, ea 
îl ţinea în afară. Era o prinţesă interzisă, care îi arunca săgeți din 
ochi. Peste o prăpastie de netrecut. Această înţelegere, care îi 
străpungea inima când ea apăru, îi readuse resentimentul arzător 
şi îi dăduse curajul să-şi joace scena de dominație masculină, din 
holul hotelului Waldorf. 

Dar chiar şi acum, în timp ce o ţinea în braţe, nu-i era uşor să 
joace rolul stăpânului seducător, care se juca cu trupul ei. Pentru 
că simţurile lui erau cuprinse de mari valuri de uşurare, prin 
reînnoirea intimităţii lor. 

Johnny se mira cum de rezistase atât de mult fără ea şi se 
întreba dacă ar mai putea vreodată repeta lucrul ăsta. 

Dar aceste sentimente de nevoie se combinau greu cu propria 
lui mândrie. El însuşi nu apreciase gândul de a se arăta în faţa unui 
grup de doamne de societate ca o curiozitate de categorie 
inferioară. Ideea sprâncenelor lor ridicate şi a  privirilor 
condescendente în timp ce se uitau la el, identificându-l a fi 
tovarăşul lui Julie din viaţa interlopă, nu-l atrăgea. Se simţise 
deosebit de jenat în elegantul hol al hotelului Waldorf, plin de 
clienţi îmbrăcaţi impecabil. 

Dar se aventurase în afara lumii lui, pentru Julie. O făcuse 
pentru că ştia că nu o putea contacta acasă la ea şi pentru că ea 
nu-l lăsa să o găsească nicăieri în altă parte, de bunăvoie. 

Umilinţa îl ardea la gândul că a trebuit să-şi iasă din 
elementul lui, ca să o aducă înapoi. 

Dar acum se întorsese la el. Iar el intenţiona să se bucure de 
lucrul acesta şi să o facă şi pe ea să se bucure, până va cerşi să-i 
dea ceea ce numai el îi putea oferi. 


— Hai, Prinţesă, şopti el, desfăcându-i picioarele cu o atingere 


blândă. Să lăsăm supărarea şi să ne distrăm. 

Auzi geamătul capitulării ei, când o atinse în locuri secrete. 
Se mişcă şi se aşeză deasupra ei şi, foarte senzual, foarte încet, 
alunecă în ea. 

Se uită în jos şi văzu un orgasm brusc, contorsionându-i 
trăsăturile. Ţinea ochii închişi, cu mâinile cuprinzându-i şoldurile. 
El ştia acum cât de mult îi lipsise în timpul despărțirii lor. 

Dar oare de el avea nevoie? De Johnny - omul, sau doar de 
bravura impersonală a trupului lui? Plăcerea care îi lumina faţa nu- 
i dădea răspuns. 

La acest gând, se mişcă mai adânc în ea, furia şi frustrarea 
dându-i o forţă care o făcu să geamă din nou. Iar la auzul acestuia, 
plăcerea lui, atâta timp reţinută, veni repede să o întâlnească pe a 
ei. 

Astfel, se ţinură unul pe altul mai strâns, mânaţi de o nevoie 
pe care nu o mai simţiseră până atunci, dar fiecare fiind orb la ce 
simţea celălalt. 

Totuşi, ştia fiecare că se petrecuse ceva crucial în celălalt. Iar 
această cunoaştere, simțită mai curând separat decât împărtăşită, 
îi duse pe înălţimi ale pasiunii pe care nu le cunoscuseră înainte. 

Johnny simţi că se apropie de extaz. Se mişcă mai adânc, cu 
un ultim spasm fierbinte. Trăsăturile lui erau distorsionate de 
plăcere. Se sufoca simțind că dăruieşte atât de mult din el unei 
femei. Îl cuprinse un sentiment de nefericire. 

Julie îşi arcui spatele, ca să-l primească. Trupul ei micuţ se 
cutremura. Plăcerea pe care o simţea părea că vine din altă lume. 
Un moment îndelungat, ea uită unde se afla. Exista doar trupul 
bărbatului care o poseda. 

Apoi, când extazul scăzu, lumea reală reapăru să-şi ceară 


drepturile. În timp ce iubitul ei îi mângâia trupul cu degete 


cunoscătoare şi îi acoperea fruntea cu săruturi blânde, se gândi la 
patul pe care şi-l aşternuse şi începu să se întrebe dacă va fi 


capabilă să iasă din el tot atât de uşor pe cât intrase. 


CAPITOLUL 27 


— Când plouă, toarnă! îi spuse Francie lui Sam. 

La o săptămână după ce Francie încheie contractul cu Phil 
Potamkin de la Farmaciile Potamkin, Sol şi Irene începură să simtă 
că cedaseră teren preţios adversarului lor pe care-l urau. 
Rezultatul, surprinzător, a fost că Discount Drugs a devenit al 
doilea client al Compu? e/-ului, doar la două săptămâni după ce le 
provocase primul mare eşec. 

Aproape peste noapte, Francie acceptase sarcina să 
computerizeze cele două mari lanţuri de drogherii din New York. 

Era o provocare considerabilă într-o etapă de început a erei 
computerelor. Dar Francie îi putea face faţă. Ea personal 
supraveghe fiecare aspect al inventarului, raportând şi ordonând 
proceduri pe care le stabilise pentru ambele firme. Programele pe 
care le crease acționau fără nicio greşeală. Arzându-se deja odată 
cu eşecul iniţial de a pune în funcţiune operaţiunea Magnus 
Europa, Francie studiase de atunci problema şi înţelesese exact ce 
capcane să ocoleasca în programarea unor asemenea treburi. 

Cât îl privea pe 9292, computerul lui Sam Carpenter, acesta 
funcţiona perfect, folosind doar o mică parte a uriaşei lui memorii 
pentru a face ceea ce i se cerea. 

În câteva săptămâni, operaţiunea era un succes deplin pentru 
ambele firme. Deşi competiţia dintre Farmaciile Potamkin şi 
Discount Drugs deveni şi mai dură acum, când fiecare companie 
avea mai puţine cheltuieli de care să se îngrijoreze, ambele erau 
prozelite în favoarea serviciilor specializate şi la preţ acceptabil 
oferite de Computel. 

Datorită, fără îndoială, vorbelor aruncate peste tot de cei doi 


Saperstein şi de Phil Potamkin, noi clienţi apărură în calea lui 


Francie. Nu peste mult timp, un lanţ de magazine de încălţăminte 
şi o mare lăptărie din New York deveniră clienţii lui Computel. 

Francie nu se opri aici. Avea planuri mai mari. Curând, ea şi 
Sam îşi rupeau picioarele alergând la interviuri cu viitori clienţi în 
perspectivă. Pe măsură ce trecea timpul, învăţară amândoi să-şi 
perfecţioneze reclama vânzărilor şi să-şi prezinte şi altor clienţi 
succesele obţinute la Discount Drugs şi Farmaciile Potamkin. 
Viitorii clienţi în perspectivă erau interesaţi de ideea de 
computerizare, dar încă speriaţi de necunoscut. 

Sam şi Francie se completau strălucit unul pe celălalt. Acolo 
unde caracterul prietenos, liniştit, al lui Sam nu reuşea să obţină 
nimic, frumuseţea şi dovada vizibilă a cunoştinţelor în computere 
ale lui Francie reuşea de obicei. 

lar Francie şi Sam au învăţat o lecţie importantă din lupta 
pentru supremație dintre cei doi Saperstein şi Phil Potamkin. Când 
abordau un om de afaceri de succes, dădeau a înţelege că, prin 
computerizare, întreprinderea lui va obţine mai uşor victoria 
asupra celui mai apropiat concurent. Cel mai adesea, omul de 
afaceri accepta Computel de teamă că, în caz contrar, concurentul 
lui va face primul acest lucru. 

Combinația între vânzări inteligente, servicii serioase şi 
reclama verbală a dat curând roade. Un important lanţ de 
magazine de îmbrăcăminte s-a alăturat curând Computerul. Urmă 
un angrosist cu vânzări de multe milioane în echipamente 
electronice. 

Apoi Sam dădu o adevărată lovitură crucială. S-a întâmplat să 
menţioneze natura afacerilor sale unui vice preşedinte al băncii cu 
care lucra Computel, First Federal din Manhattan. 
Vicepreşedintele, cunoscând creşterea rapidă a contului lui 


Computel, văzu o şansă de a-şi impresiona superiorii cu propria lui 


iniţiativă şi, cu ajutorul lui Sam, elaboră un prospect în care se 
arăta cum putea Computel să computerizeze întregul sistem de 
contabilitate al băncii, economisino sute de mii de dolari din 
salariile contabililor. 

O lună mai târziu, după numeroase consultări între Consiliul 
de directori şi Sam şi Francie, se încheie afacerea. Computel era 
acum braţul oficial de contabilitate al lui First Federal şi al 
sucursalelor sale. Înainte de sfârşitul iernii, alte trei bănci din 
Manhattan îi contactaseră pe Francie şi pe Sam, cerându-le 
aceleaşi servicii, cât mai curâna posibil. 

Afacerile se înmulţeau ca ciupercile. Peste noapte, Computel 
se ridicase din obscuritate şi devenise o forţă de care trebuia să se 
ţină seama în lumea afacerilor din Manhattan. 

Francie avu îndelungi discuţii de strategie cu Sam, referitor la 
cum să acţioneze faţă de creşterea bruscă a companiei. Clienţii lor 
deveneau mai bogaţi, cantitatea de muncă devenea tot mai mare, 
cu fiecare zi. lot mai mulţi bani şi mai multă răspundere se 
scurgeau spre Computel, care acum folosea o duzină de raportori 
şi operatori care să ajute la mânuirea fluxului mereu crescând al 
informaţiilor. 

Primul pas a fost închirierea a doua noi computere IBM în 
Manhattan. Cheltuiala era mare, mai mare decât îşi putuse 
imagina Francie cu şase luni în urmă. Dar 9292 nu putea singur să 
acopere cantitatea de muncă. Era nevoie de mai multe aparate. 
Computel trebui să se extindă din punct de vedere financiar, ca să 
poată să-şi permită noile computere, dar Francie şi Sam îşi dădură 
seama amândoi că acesta era singurul mod de a dezvolta compania 
în mod eficient. 

La sugestia lui Sam, Computel şi-a mutat birourile într-un 


local nou, luminos, pe strada Cedar, nu departe de Wall Street. 


Francie şi Sam au dispus ca locul să fie decorat modern, elegant şi 
atrăgător. Podeaua era mochetată, tablouri colorate atârnau pe 
pereţi, existau mici birouri pentru funcţionari care ţineau legătura, 
telefonic, cu principalii clienţi, şi o sală mai mare de conferinţe 
pentru întâlniri cu clienţii şi cu cei în perspectivă. 

În noul sediu, Computel arăta mai mult a ce era de fapt, o 
companie tânără, în dezvoltare, cu un mare viitor. 

Încărcătura de muncă asupra lui Francie şi Sam era uriaşă, 
deoarece ei singuri răspundeau de crearea tuturor programelor 
alcătuite pentru orice tip de afaceri cărora le făcea servicii 
Computel. Fiecare program era diferit, iar programarea era încă o 
artă modernă, ale cărei reguli nu erau clare. 

Curios, Francie reuşi să-l cunoască mai bine pe Sam prin 
programele lui. Adesea, lucrau separat în diversele domenii ale 
unui program, apoi îşi comunicau rezultatele pentru produsul final. 
Prin activitatea lui Sam, ea află ceva despre intelectul şi 
personalitatea lui. Avea o minte foarte logică, dar nu agresivă. În 
loc să taie nodurile gordiene cu lovituri rapide, nervoase, aşa cum 
făcea Francie, Sam găsea cu răbdare soluţii de a le dezlega. El 
avea un mod blând de a rezolva oroblemele, o dorinţă de a pluti pe 
valul numerelor şi ecuaţiilor, care îi lipsea lui Francie. Ea ataca o 
problemă ţinând capul înainte, o scutura ca un câine un os în bot, 
şi se îngrijora, până când îi venea în gând o soluţie. 

Această linişte interioară a lui Sam o ajuta de asemeni pe 
Francie să suporte acea tensiune zilnică, necesară edificării unei 
companii din nimic. El observă că orele îndelungate de la Computel 
amenințau să o ducă la extenuare. Aşa încât o aducea seara sau la 
sfârşit de săptămână în mansarda lui şi o aşeza să privească, în 
timp ce el meşterea la 9292. 


El modifica funcţiile puternicului computer, în timp ce 


micşora tot mai mult monstruoasa maşină, înlocuindu-i tuburile 
grele de vacuum prin panouri cu circuite tranzistorizate. 9292 
devenea mai mic şi mai puternic - dacă nu şi mai frumos - cu 
fiecare săptămână. 

Pe Francie o relaxa să-l privească pe Sam, pentru că nu-i 
plăcea să-şi lase cu totul munca la sfârşitul zilei şi ar fi fost mult 
mai neliniştită singură, acasă. 

În timp ce el lucra, stăteau de vorbă nu despre Computel, ci 
despre tinereţea ei din Pennsylvania, despre mama şi tatăl ei şi 
despre rudele ei din statul New York. Sam părea să fie un bărbat 
tânăr, fericit în esenţă, care fusese iubit şi dorit de părinţii lui, 
când era copil. Nu fusese mânat spre succes, ca Francie, ci vizibil 
divizat între o sete sănătoasă de aventură şi dorinţa mai profundă 
de a avea un cămin şi o familie proprii, ferite de lume. 

Din acest motiv, se gândi Francie, cea mai neagră umbră din 
viaţa lui Sam a fost lovitura întoarcerii din Coreea la o căsătorie 
ruinată. Ea bănuia că fericirea cea mai mare ce şi-ar fi putut-o 
concepe el însuşi ar fi fost o soţie iubitoare şi şansa de a le fi tată 
propriilor săi copii. Asta ar însemna pentru el mult mai mult decât 
orice succes profesional. 

Ea se bucura să afle mai mult despre el şi să-i vorbească 
despre ea însăşi. Prietenia lor se adânci şi deveni mai completă, pe 
măsură ce munca îi apropia. 

Ajunsese să-i placă să se uite la el cum lucrează liniştit la 
9292, cu bluza de bumbac murdară pe el, în timp ce o ţigară ardea 
în scrumieră pe podea, lângă el. La radio cânta încet muzica, 
făcând ecou prin colţurile întunecate ale mansardei. Prezenţa lui 
Sam era ca o sobă, care aducea căldura căminului acestui loc 
impersonal. 


Uneori, duminicile, o ducea la pescuit la Long Island, cu o 


barcă închiriată. Îl amuza văzând că ea nu era croită pentru acest 
gen de petrecere a timpului. Ea nu avea răbdare să şadă şi să 
aştepte ca peştele să muşte când vrea el. Ea voia ca lucrurile să se 
întâmple la iniţiativa ei. 

— Tu eşti ceea ce tatăl meu obişnuia să numească „un om de 
acţiune”. El zâmbi lenevind în barcă în timp ce briza răcoroasă a 
primăverii îi mângâia. O să faci lucruri mari, Francie. Dar există 
unele lucruri care vin numai dacă ai învăţat să aştepţi. Cred că e 
misiunea mea să te învăţ să fii pescar. 

El zâmbi mulţumit. 

— Acolo de unde sunt eu, continuă el, este un lac mic, lacul 
Firefly. E atât de mic, încât poţi striga de pe mal la cineva din 
mijlocul lui ca să-i spui să vină la masă. Pun pariu că ştiu jumătate 
din peştii din lacul ăla. Cei mai mulţi sunt prea deştepţi ca să fie 
prinşi. lar când îi prinzi, nu ai inima să-i mănânci, aşa că, în cele 
din urmă. Îi arunci înapoi. Când m-am întors din război, am ieşit 
acolo în fiecare zi, timp de o săptămână. Rămâneam pe apă timp de 
şapte ore, apoi mă duceam acasă să ascult radiouhcu părinţii mei. 
Am învăţat multe de la lacul acela. 

Francie era uimită de vorbele lui. Se întreba ce putea învăţa 
un bărbat despre lumea reală de la tăcerea unui lac din pădure. 
Dar îl cunoştea destul de bine pe Sam acum, ca să-i respecte 
inteligenţa considerabilă. Trebuia să asculte mai mult, înainte de a 
respinge de la început vorbele lui. 

— Poate am să văd lacul acela cândva, zise ea. 

— Poate că da, aprobă el din cap. 

Ea îi zâmbi. Putea simţi relaxarea naturală a personalităţii lui, 
încercând să o molipsească şi nereuşind cu totul, niciodată. 

Dar ea se bucura văzându-l cum încearcă. Şi era mulţumită să 


se trezească în fiecare dimineaţă amintindu-şi că acest Computel 


nu era doar al ei, ci şi al lui Sam. Dacă esenţa ei era un fel de 
acţiune de arc voltaic, sfidând lumea care o făcea să se 
prăbuşească. 

Sam era balanţa sigură care o lega de gravitația pământului şi 
astfel îi permitea să meargă mai departe. 

Francie îl aprecia pe Sam Carpenter cu fiecare zi mai mult şi 
în moduri noi şi surprinzătoare. 

Oricât de bucuroşi erau amândoi de creşterea vertiginoasă a 
Computel-ului, trebuiau să recunoască faptul că nu mai puteau 
face faţă singuri. Sarcina de a elabora noi programe şi a mânui 
cele trei computere principale era o greutate prea mare ce apăsa 
pe umerii lor. 

În acest moment, tocmai când cantitatea de muncă ameninţa 
să-i copleşească, norocul le ieşi în cale. 

Într-o joi dimineaţa, Francie lucra din greu când primi o 
vizită-surpriză a Danei Salinger, fosta ei colegă de cameră şi cea 
mai apropiată prietenă de la Universitatea Pennsylvania. O fată 
slabă, liniştită, care îşi ascundea aspectul foarte atrăgător în 
spatele ochelarilor şi în preocuparea pentru matematică şi ştiinţă. 
Dana nu se schimbase deloc. Era la fel de mlădioasă şi de 
gânditoare ca totdeauna. 

Intrase doar să o salute, pentru că văzuse anunţul cu 
Computel în presa economică şi, remarcând cuvintele „Frances 
Bollinger, Preşedinte“ se întrebare dacă era vechea ei prietenă. Ea 
şi Francie au luat masa pe prânz la un restaurant învecinat şi au 
vorbit despre trecut. Francie îi vorbi despre ea atât cât putu, fără 
să se oprească la episodul ei neplăcut de la Magnus. Dana, în 
modul ei laconic obişnuit, îi spuse că şi-a terminat studiile la 
Pennsylvania şi a lucrat ca absolventă la Mit înainte de a se duce la 


o firmă de Consulting în Connecticut. 


— Suntem consultanţi în inginerie, îi zise ea lui Francie. Cu 
precădere în electronică. Eu mă concentrez asupra modelelor 
matematice pentru aplicare. Nu e rău. Dar îmi lipsesc computerele. 
Tu eşti norocoasă că eşti în miezul lucrurilor. 

Francie îşi aminti că Dana fusese o mare vrăjitoare a 
computerelor la Pennsylvania. Împreună, îşi petrecuseră multe seri 
lucrând cu profesorii de la Şcoala Moore în probleme de analiză la 
nivel înalt. 

Dana nu arăta nici cu o zi mai în vârstă sau schimbată. Avea 
acelaşi păr moale castaniu, aceeaşi piele lăptoasă cu un uşor bronz 
natural, acelaşi trup subţire şi ochi maronii, liniştii, în spatele 
ochelarilor. 

— N-ai niciun prieten? întrebă Francie. 

— Nimic care să merite discuţia, zâmbi Dana. 

Dana nu se schimbase, se gândi Francie. Fusese întotdeauna 
atât de absorbită de munca ştiinţifică încât, în ciuda frumuseţii ei, 
nu a avut relaţii amoroase serioase. Părea că ascunde ceva 
important din ea însăşi în spatele acestor ochelari studioşi cu ramă 
de metal şi a acestor atitudini introspective. La Pennsylvania, 
Francie se întrebase dacă Dana se temea de bărbaţi sau pur şi 
simplu nu-i lua în serios. Ea însăşi nu putu să se apropie suficient 
de Dana ca să cunoască răspunsul. 

— Dar tu, Francie? întrebă Dana. Pari fericită. În viaţa ta este 
cineva anume? 

Nu era în firea Danei să întrebe o asemenea chestiune 
personală, dar Francie o invitase. 

— Nu, din păcate, spuse ea, sperând că expresia ei neutră 
ascundea adevărul despre aventura pe care o suferise inima ei, de 
când nu o mai văzuse pe Dana, şi despre cicatricile lăsate de 


aceasta. 


Conversaţia trecu la alte subiecte. În timp ce sporovăiau, 
Francie avu impresia că Dana nu era satisfăcută de munca ei 
actuală. Aceasta, plus faptul că o ştia pe Dana nelegată romantic, o 
decise pe Francie să-i facă o sugestie îndrăzneață. 

— Dana, zise ea. Sam şi cu mine avem cu adevărat nevoie de 
ajutor la Computel. Ajutor calificat, vreau să spun. Am muncit 
amândoi până la istovire ca să ne ţinem la curent cu afacerile noi. 
E o luptă grea. Noi suntem singurii programatori şi e greu pentru 
noi să fim şi con ducători. lar Sam trebuie să-l menţină în funcţiune 
pe 9292 şi să se îngrijească şi de celelalte computere în acelaşi 
timp. Ascultă: ştiu că e pe neaşteptate, dar ce-ai zice dacă ţi-ai 
părăsi slujba şi ai veni la noi? 

Dana se uită la Francie fără să arate niciun semn de surpriză. 
Era tipic pentru ea, după cum ştia Francie, dat fiind că locuise 
împreună cu ea, la Pen. Nu-şi arăta niciodată emoția. Chiar şi într-o 
criză personală, era aproape neobişnuit de controlată. 

Francie reflectă că acum avea nevoie tocmai de această 
răceală, de siguranţa ei, precum şi de uriaşa competenţă a Danei la 
computere. 

Dana părea să ezite. 

— Lasă-mă să mă gândesc câteva zile, zise ea. 

— Ai dreptate, zâmbi Francie, fără să adauge ceva ca să o 
atragă, pentru că Dana era o fată care vorbea puţin, dar care 
credea în tot ce spunea. 

După cum s-au dovedit lucrurile, Francie a avut noroc. 

Exact la o săptămână după întâlnirea lor, Dana a sunat din 
Connecticut. 

— Dacă încă mă mai vrei, Francie, zise ea, pot să fiu liberă 
peste zece zile. Trebuie să termin aici un proiect, dar după aceea 


sunt liberă. 


— Ura! strigă Francie la telefon. Abia aştept, Dana. O să fje 
iar ca pe vremuri. Şi o să-ţi placă Sam. 

În două săptămâni, Dana s-a alăturat echipei şi era adânc 
implicată în elaborarea şi implementarea programelor pentru lista 
tot mai mare a clienţior companiei Computel. Dana era încântată 
că se afla din nou în domeniul computerelor, cărora le simţise atât 
de mult lipsa şi se avântă entuziastă în provocarea neobişnuită de a 
crea un program pentru o anumită ramură de afaceri. 

Francie răsufla uşurată în fiecare zi când venea la lucru, 
pentru că acum ştia că are o asociată de încredere care îi putea lua 
de pe umeri o treime din muncă. 

Dana nu se plângea niciodată şi nu arăta nici cel mai mic 
semn de dezorientare în noua ei slujbă. Când avea greutăţi, venea 
la Francie sau la Sam - cu acesta stabilise repede o cordială relaţie 
de muncă şi întreba ce să facă. Cu mintea ei ascuţită, pricepea 
sfatul ce i se dădea şi se ducea înapoi la lucru fără să mai spună un 
cuvânt. Francie era încântată de grija imaculată şi de inteligenţa 
pe care Dana o adusese la slujba ei. Mulțumită ei, Computel putea 
să continue să se dezvolte în ritmul lui ametitor, fără să-i solicite pe 
conducători până la epuizare. 

Se părea că, odată cu Dana, un alt noroc venise la Computel, 
tocmai când era mai mare nevoie de el. Pentru prima oară în 
aproape doi ani, Francie se simţea cu adevărat înconjurată de 
prieteni. Mai mult încă, ea începu să simtă o emoție care fusese ce 
multă vreme acoperită de misiunea particulară ce se ascundea în 
spatele muncii ei dure. 


Francie era fericită. 


CAPITOLUL 28 


27 august, 1957 


Belinda Magnus se uită la pendulă. 

Din păcate, ăsta era un obicei familiar în ultima vreme. 

Era nouă treizeci seara. Jack era la birou, lucrând târziu ca 
întotdeauna. El lucra multe ore. Ore dure, obsesive. 

Ea cunoştea destule despre Corporaţia Magnus ca să ştie că 
Jack răspundea de o mulţime de oameni şi de o mulţime de 
proiecte complexe şi dificile. Ştia de asemenea că se apropia ziua 
inevitabilă în care îşi va asuma răspunderea pentru întregul 
conglomerat. Dar numai asta nu explica munca lui suplimentară. 
Un alt bărbat, oricâtă responsabilitate ar fi avut, ar fi transferat o 
parte din ea unor subordonați, cu atât mai mult cu cât, ca fiu al 
şefului şi omul care avea să moştenească afacerea, nu trebuia să se 
afirme în fiecare zi la slujbă. 

Dar Jack muncea ca un câine. Cunoştea fiecare colţişor 
ascuns al companiei şi nu doar partea de sub controlul lui direct. 
Cei din jurul lui erau speriaţi de energia lui şi uluiţi de modul 
supărător în care îşi îndeplinea sarcina pe care el însuşi şi-o 
stabilise. 

El era întotdeauna cu Câţiva paşi înaintea celorlalţi, testând 
concepte, făcând contacte, revizuind idei vechi, generând altele 
noi. Acţiona de parcă ţinea pe umerii săi întreaga corporație. 

Belinda ştia că Jack nu era un bărbat fericit în munca lui. Nu 
satisfacția unei munci bine făcute era cea care îl împingea la 
eforturi tot mai mari. Altceva, ceva invizibil şi nerostit, se afla în 
spatele orelor lui prelungite la Magnus. 


Nici în căsnicie nu era un bărbat fericit, - seşi îşi juca 


minunat rolul unuia care ar fi fost. 

Jack era un soţ atent. O copleşea pe Belinda cu îmbrăţişări, 
sărutări prieteneşti, mici cadouri, o mie de semne de tandreţe şi 
consideraţie pe care fiecare soţie le-ar fi invidiat. Glumea cu ea, 
citea ziarele de dimineaţă cu ea, o ajuta să pregătească cina în 
seara liberă a bucătăresei. O lua cu el în toate călătoriile de afaceri 
şi în vacanțe, la sfârşit de săptămână, la schi în Adirondack sau la 
înot în Bahamas, de câte ori îi permitea uriaşa lui muncă. 

Doar Belinda ştia cât de false erau toate aceste gesturi. 

De câte ori era momentul să fie împreună, să se simtă bine ca 
soţ şi soţie, Jack făcea tot posibilul să fie cu alte persoane de faţă. 
Reuşea să implice alţi oameni în activităţile lor din timpul liber, 
dând impresia că totul era întâmplător. Vacanţele lor de sfârşit de 
săptămână păreau să se termine întotdeauna cu cine sau mese de 
prânz cu prieteni din companie sau cunoştinţe din societate, care 
se întâmplau să fie în preajmă. 

În mod inteligent, chiar strălucit, Jack aranja lucrurile în aşa 
fel încât rareori rămânea singur cu soţia sa. 

Iar în puţinele lor momente de reală singurătate, reuşea să 
schimbe în mod subtil conversaţia, aşa încât ocoleau problemele 
care ar fi avut pentru ei un sens mai adânc şi mai intim, ca de pildă 
relaţiile dintre ei, gândurile proprii ale fiecăruia despre viaţă şi 
despre celălalt şi, lucrul cel mai important, posibilitatea de a avea 
copii. 

Jack îi ceruse Belindei să aştepte în chestiunea copiilor, până 
ce el va putea să înţeleagă compania, ceea ce va necesita circa trei 
ani. La început ea fusese de acord, pentru că voise să-l poată 
cunoaşte mai bine pe soţul ei înainte de a-şi începe o viaţă de 
familie. Dar n-ar fi acceptat asta, dacă ar fi simţit dinainte ce 


scoică goală avea să se dovedească a fi această căsătorie. 


Nu că n-ar fi fost o scoică frumoasă. Viaţa Belindei era uşoară 
şi plăcută. Jack era un bărbat frumos, un soţ perfect - şi un iubit 
minunat. 

Jack era tandru şi atent în pat. Mângâierile lui erau pricepute, 
găsea întotdeauna punctele de plăcere pe care începuse să le 
cunoască în trupul moale al soţiei lui. Dar însăşi abilitatea lui de a 
cânta pe ea ca pe o harpă arăta cumva că inima lui nu era acolo. 

lar când o pătrundea şi o ducea cu mişcările lui lente la 
spasme de excitație, era ca şi cândă însăşi plăcerea lui era doar o 
mască, un zid între ei. În acele momente, devenea un pur animal 
mascul, fără inimă, în spatele mişcărilor, cu respiraţia întretăiată. 

Nu era acel Jack pe care crezuse ea că-l iubeşte. Nu era acel 
Jack pe care-l dorise şi îl aşteptase toţi aceşti ani. Era un străin. 

Dar Belinda nu-l învinovăţea doar pe el de lucrul acesta. În 
fond cum putea el să fie altceva decât un străin? Din ziua în care el 
aflase că ea fusese aleasă de alţii să-i fie soţie, o văzuse cât putuse 
mai rar şi nu-şi manifestase interesul să afle nimic mai mult despre 
ea. Cum ar fi putut ea, în acest caz, să-l cunoască aşa cum îl 
cunoaşte o logodnică pe tânărul bărbat care i-a făcut curte, i s-a 
mărturisit, i-a împărtăşit dorinţele şi visurile? 

Da, Jack era un străin. Dar asta era vina sorții, nu a lui Jack. 

Nu există o tortură mai mare pentru o tânără soţie decât 
aceea de a nu fi iubită de soţul care îi stăpâneşte inima, dar nu i-o 
vrea. Belinda se gândea singură acasă la această tortură, în timp 
ce Jack era la lucru, sau se lupta cu ea în timpul nopţilor lungi, în 
timp ce se uita la el cum doarme alături de ea. 

Belinda era o tânără femeie inteligentă. Bănuise încă din 
primul moment al neaşteptatei cereri în căsătorie, în urmă cu un 
an, că ceva nu era în regulă. În ciuda sincerităţii, ba chiar a 


pasiunii cererii lui Jack, ea ştia că nu avea niciun sens ca el să o 


caute acum, după ce o evitase timp de atâţia ani. Era ca şi cum un 
plan secret, despre care ea nu ştia nimic, decretase că acum era 
momentul ca el să o aleagă. 

O parte a Belindei se temuse de ce era mai rău, chiar din acel 
moment. Dar altă parte a ei îl iubea prea mult pe Jack ca să-i spună 
nu, îl iubea destul ca să-l accepte în orice condiţii, speriind fără 
nicio şansă că această căsătorie va fi o reuşită. 

Iar acum, în ochii lumii exterioare, era de fapt o reuşită. 

La începutul căsniciei, când Belinda a simţit paravanul care 
se lăsase între ea şi soţul ei, îi vorbise lui Jack despre asta. Îi 
spusese că simte o distanţă între ei. 

— Îmi pare rău, draga mea, zisese el. Din cauza muncii. 
Muncesc prea mult. Să nu mă părăseşti. 

Şi o cuprinsese în braţe şi o făcuse să tacă, sărutând-o atât de 
călduros, încât oricine altcineva ar fi considerat toate acestea 
drept dovezi ale unei dragosti adânci. 

O lună mai târziu, când îndrăznise să ridice din nou problema, 
fusese mai serios în răspunsul său. 

— Poate că am în mine mai mult din familia Magnus decât aş 
vrea să recunosc, spuse el. Nu suntem oameni expansivi, Belinda. 
Înţelege doar că te iubesc, că te vreau. Uneori nu mă pot exprima 
aşa cum aş dori. Dar crede-mă, te iubesc. 

Şi în tonul lui era doar o idee de finalitate atunci când închise 
subiectul, dar suficient ca ea să se teamă să-l mai abordeze din 
nou. 

De atunci, lucrurile au continuat ca mai înainte. 

Anton Magnus şi soţia lui avansau în vârstă şi au predat multe 
din răspunderile corporației şi ale reuniunilor sociale lui Jack şi 
Belindei. Jack şi-a asumat slujba ca o datorie, pentru că ştia că, 


într-o bună zi, va fi numai a lui şi că trebuia de pe acum să-şi 


cimenteze relaţiile bune cu oamenii de la Magnus. 

Belindei îi revenea sarcina să fie o soţie şi gazdă perfectă, pe 
care o realiză cu instinctul clasei ei sociale, ascuţit şi cizelat timp 
de cinci generaţii la cele mai bune şcoli din Europa. 

Nu ar fi deranjat-o obligaţiile, dacă această căsătorie a ei ar fi 
fost reală. 

În condiţiile pe care doar ea le cunoştea, era cea mai grea 
tortură pe care o putea îndura. 

Belinda trăia pe muchie de cuţit între două păreri 
contradictorii despre ea însăşi. O parte a ei se simţea cea mai de 
disprețuit fiinţă inventată vreodată de Dumnezeu ca să facă 
nefericit un bărbat nevinovat. Îşi blestema propria ei laşitate de a-i 
fi lăsat pe tatăl ei şi pe Anton Magnus să o împingă cu sila în 
braţele lui Jack, când el de fapt nu o voia. Se simţea ca un vas gol 
şi ca un înlocuitor slab pentru femeia pe care Jack o dorise de fapt. 

Pe de altă parte, Belinaa era rănită şi furioasă. Nu era lipsită 
de mândre. Ştia că era inteligentă şi creatoare. Avea multe de 
oferit altora. Coloana vertebrală dreaptă a personalităţii ei îi 
amintea de valoarea ei personală şi îi dădea un resentiment 
sănătos faţă de faptul că fusese un pion într-un joc pe care nu-l 
alesese ea. Îşi datora ei înseşi faptul că nu lăsase ca nemulţumirea 
ei în privinţa lui Jack să-i distrugă moralul. Nu intenţiona să 
permită propriei ei vieţi să coboare până la tragedie, dacă putea 
evita aşa ceva. 

Aşa încât se menținea activă. Citea şi frecventa cursuri de 
literatură pentru diplomă. Preda scrisul şi cititul, ca voluntară, la o 
şcoală de copii handicapaţi. Găsi chiar suficient respect de sine şi 
ambiţie ca să scrie scurte povestiri şi câte un poem ocazional pe 
care le ţinea într-un caiet încuiat în biblioteca ei. Îşi respecta toate 


întâlnirile sociale obligatorii pentru poziţia ei ca soţie a lui Jack, 


dar nu le lua niciodată în serios şi nu permitea ca lipsa lor de 
substanţă să o molipsească. 

Se agăța de respectul de sine şi făcea tot posibilul să-l 
menţină, de parcă înţelegea că acesta era calitatea cea mai 
periclitată în viaţa ei actuală. 

Dar nu era o sarcină uşoară, căci în fiecare zi, oricât încerca 
să oprească această tendinţă, se simţea puţin mai goală pe 
dinăuntru, puţin mai neajutorată, puţin mai lipsită de speranţă în 
viitor. 

Se întreba cum ar fi putut arăta viaţa ei dacă s-ar fi născut 
într-o familie americană normală, o familie burgheză neafectată de 
o mare avere şi de o anumită poziţie socială. 

Lacrimi izvorau din ochii Belindei, când se gândi la această 
soartă modestă, simplă, cerească. Pentru că, dacă ar fi fost o fată 
oarecare, s-ar fi putut căsători cu cineva ales de ea. Acesta ar fi 
fost un bărbat obişnuit, un bărbat care ar fi iubit-o şi pe care l-ar fi 
iubit. Ar fi putut trăi oriunde doreau şi şi-ar fi ales prietenii printre 
vecini. Ea ar fi putut merge la cumpărături, şi-ar fi plimbat primul 
copil într-un cărucior şi ar fi cumpărat perdeluţe noi pentru 
bucătărie, perdeluţe ieftine dar pe care le-ar fi ales ea singură. 
Perdele care nu aveau drept scop să-i impresioneze pe prietenii ei 
din societate, ci doar să arate nostim. Perdele care dau viaţă unui 
cămin. 

O viaţă normală, fericită. Cât de nebuni sunt oamenii obişnuiţi 
să considere o asemenea fericire ca un lucru de la sine înţeles şi 
să-şi închipuie că bogaţii, care nu fac nimic, au ceva mai bun, ceva 
demn de dorit. Dacă ar şti ei ce înseamnă să fii obligată să te 
căsătoreşti de către două familii bogate şi să-ţi petreci viaţa jucând 
un rol fără conţinut! Acesta era un joc crud, în care singurul 


câştigător real putea fi preţul unor acţiuni la Bursă, un preţ 


câştigat pe seama a doua inimi omeneşti. 

Belinda ar fi abandonat de mult întreaga şaradă nesănătoasă 
şi s-ar fi întors recunoscătoare la viaţa ei singuratecă, dacă nu ar fi 
fost faptul paralizant că îl iubea pe Jack. 

Aici era ironia fatală care îi lua puterea de a schimba situaţia 
sau de a scăpa de ea. 

Aşa încât Belinda încercă să fie o cât mai bună soţie, îşi 
acoperea ruşinea şi durerea cu umor, afecţiune şi atenţie, pentru 
soţul ei. Se străduia să fie o iubită inteligentă şi activă. Făcea toate 
lucrurile mărunte pe care le face o soţie pentru a-l face pe soţ să 
ştie că îl doreşte şi că depinde de el. 

Ea accepta atât cât avea din el şi aştepta să vadă dacă timpul 
nu-i va aduce mai mult. 

Se ruga ca, până la urmă, el să înveţe să o dorească. Poate, 
cândva, sâmburele nevăzut din spatele imitaţiei lui perfecte a 
dragostei, se va încălzi pentru ea. 

Pentru asta, era dispusă să acţioneze şi să aştepte. 

Şi, ca multe femei din înalta societate, puse să fie urmărit. 

Desigur că ea îi cunoştea reputaţia de bărbat ale meiat. 
Curios, dar nu asta o preocupa, atunci când puse să i se controleze 
mişcările de către detectivi discreţi. 

Radarul feminin al Belindei o alertase că există o atracţie 
între Jack şi fata aceea, Francie Bollinger, din noaptea în care se 
întâlniseră la petrecerea familiei Magnus, pentru Gretchen. 
Lumina involuntară din ochii lui Jack când se uita la Francie nu-i 
lăsase nicio îndoială în privinţa asta. lar Jack fusese destul de 
reţinut în legătură cu vizitele lui la Paris, atunci când Francie lucra 
acolo, ca să confirme suspiciunile Belindei. 

Belinda nu putuse niciodată să şi-o scoată din minte pe 


Francie. Francie era atât de proaspătă, atât de frumoasă, iar ea şi 


Jack făceau o pereche atât de perfectă. Mai mult, ea îmbina o 
inteligenţă deosebită cu o personalitate naturală, neviciată, care 
era imposibil să nu-ţi placă. 

Cunoscând-o, nu puteai decât să fii impresionat de bunul gust 
al lui Jack. Acest gând îi rănea şi acum memoria Belindei. 

Iar Belinda era destul de deşteaptă ca să bănuiască faptul că 
Jack, căsătorindu-se împotriva voinţei lui, se mai vedea probabil cu 
cealaltă femeie. 

Surprinzător, dar asta nu se întâmplă. 

Agenţia de detectivi raportă că Jack nu se întâlnea cu nimeni. 
Orele lui târzii la birou le petrecea într-o muncă grea, obositoare. 
Extenuarea de pe faţa lui când venea acasă seara era din cauza 
muncii, nu a distracţiei. 

La suprafaţă, acesta era un semn bun. Jack nu-i era 
necredincios. Dar, în fond, putea însemna ceva mult mai sinistru. 
Poate că Jack, ca parte a planului său de a fi un soţ model şi un 
executiv de corporație model, va adăuga fidelitatea faţă de soţie ca 
un mijloc în vederea unui scop. 

Asta o tulbura pe Belinda. Imitarea unei căsătorii fericite, pe 
care o făcea Jack, nu avea nicio fisură. Niciuna exterioară, de fapt. 

Nu exista nicio soluţie la această ghicitoare, în afară de timp. 
Belinda avea o voinţă puternică, dar era îngrădită de legile 
societăţii căreia îi aparţinea şi de propia ei dragoste. 

Aşa încât ea aştepta şi iubea şi spera. 

Jack se întoarse acasă la ora zece. Îşi sărută soţia, îşi turnă o 
băutură şi se aşeză pe canapea cu braţele în jurul ei. 

Deşi zâmbea, părea obosit. Avea ochii roşii de prea multă 
muncă. 

— Ai avut o zi grea? întrebă ea. 


— Nu mai grea ca de obicei, răspunse el. Poate nu sunt în 


formă. Ar trebui să fac mai multă mişcare. 

Urmă o tăcere, în timp ce Belinda cântărea această eschivare. 
Apoi, Jack se înveseli. 

— Azi am terminat planurile columbiene, zise el. Ar trebui să 
intre în funcţiune la începutul anului. Poate o să ai o vacanţă 
frumoasă la sud de graniţă. 

— Minunat, încercă Belinda să pară sinceră, dar ea ştia deja 
cum erau vacanţele astea de lucru. Abia de-l va vedea pe Jack şi îşi 
va petrece fiecare zi plănuind cum să-i primească sau să fie primită 
de colegi în fiecare seară, lar cu limba necunoscută va fi şi mai 
greu. 

Dar ea ştia cât era el de mândru de noua sucursală din 
Columbia. O plănuise el însuşi, o realizase de la început până la 
sfârşit, fără niciun ajutor de la nimeni din corporație pe care să-l fi 
angajat personal. Dovedea inițiativa lui, cunoştinţele şi 
independenţa faţă de tatăl său. 

Dar toate astea nu o linişteau pe Belinda. 

— Hei, zise el brusc. La ce naiba stăm noi aici aşa? De ce nu 
sărbătorim? Un bărbat nu creează în fiecare zi o companie nouă. 

O trase spre el şi o sărută, surprinzător de tare. Avea impresia 
că simte tremurul îndepărtat al nevoii lui bărbăteşti în spatele 
acestui sărut. Ea se strânse ghem pe genunchii lui, îl trase mai 
aproape şi îşi trecu mâna prin părul lui. 

Era târziu. Poate vor face dragoste, vor lua o cină târzie şi se 
vor bucura de un timp petrecut împreună, poate vor sta de vorbă, 
cum s-a întâmplat o dată, în timpul lunii de miere. 

Belinda începu să se simtă mai bine. 

— Sună minunat, zise ea. 

El îi dădu drumul. 


— Ce-ar fi să-i chemi pe cei doi Billington? întrebă el, 


zâmbindŞtiu că-i târziu, dar pun pariu că nu fac nimic. Sunt 
flămând. Poate vor să ne întâlnim la Plata să mâncăm ceva. Cum ţi 
se pare? 

Belinda se străaui să-şi ascundă dezamăgirea în spatele unui 
zâmbet curajos. 


— Foarte bine, Jack, spuse ea. Am să sun la familia Billington. 


CAPITOLUL 29 


16 septembrie, 1957 


Julie Magnus promisese să se comporte cât mai bine. 

Petrecerea se ţinea într-un apartament respectabil de două 
camere, de pe Fifth Avenue şi era dată de verişoarele mamei ei în 
cinstea surorii lor Eunice Childs, care era foarte bolnavă de o 
degenerare a terminaţiilor nervoase şi care îşi aniversa împlinirea 
a cincizeci de ani. Medicii şi familia se gândeau că va fi ultima 
aniversare. 

Lui Julie îi plăcuse întotdeauna Eunice. Când era copil, fusese 
în vizită la vila familiei Child în Hilton Head Island şi fusese dusă 
să vadă aligatorii şi muşchiul ce atârna pe copaci şi păsările 
oceanice. Eunice avusese discuţii de la inimă la inimă cu Julie, în 
timp ce expiorau plajele întinse în căutarea dolarilor din nisip. 
Totul fusese foarte tropical şi romantic, iar Eunice şi soţul ei Geoff 
trăiau ca băştinaşii, petrecând multe ore jucând cărţi şi puzzle, pe 
veranda casei lor vechi. 

Vizitele s-au terminat, când Geoff a murit în urma unui atac 
de cord în urmă cu zece ani şi Eunice s-a închis în ea, 
nemaiprimind musafiri. Dar rămăsese o credincioasă 
corespondentă şi Julie se gândea cu drag în urmă la amintirile ei 
de la Hilton Head, căci momentele petrecute cu Geoff şi Eunice 
fuseseră un refugiu de acasă. 

Aşa că o salută pe Eunice, care nu arăta deloc a fi bolnavă, în 
afara de însoţitoarea ei care stătea alături, în eventualitatea unei 
slăbiciuni bruşte, iar amândouă au petrecut o oră plăcută 
împreună, înainte ca Julie să-şi ia rămas bun. Eunice era la fel de 


prietenoasă şi plină de umor ca totdeauna, deşi nu-şi putea 


ascunde aerul de îngrijorare care îi umbrea ochii când o privi pe 
Julie. Ea, la fel ca şi toată lumea, auzise numeroasele zvonuri 
despre viaţa libertină a lui Julie şi ştia că, cel puţin unele din ele, 
trebuiau să fie adevărate. 

Julie se pregătea să părăsească petrecerea, când întâlni un 
chip cândva familiar, pe care nu-l mai văzuse de douăzeci de ani. 

Numele lui era Scott Monteagie. Familia lui era din 
Philadelphia, şi avea un nume căutat în societate, care dispăruse 
din vedere după ce tatăl lui pierduse totul în timpul Recesiunii şi se 
aruncase pe fereastră, în Broad Street. 

Când era fetiţă, Julie îl cunoscuse pe Scott - pe atunci i se 
spunea Scotty - la o vizită în familie şi se îndrăgosti de el pe dată, 
un amor de elevă. Scotty era un băiat sensibil, cam delicat, iar Julie 
a găsit încântătoare atenţiile lui sfioase. Au fost foarte apropiaţi la 
două sau trei întruniri de familie, au corespondat un timp, când 
mama şi surorile lui l-au dus înapoi în Anglia, patria de origine a 
familiei, dar apoi au pierdut legătura. 

Julie îşi mai amintea o ocazie curioasă, când amândoi fuseseră 
singuri pe uriaşa pajişte a domeniului unei rude din familia 
Monteagle, la o petrecere în grădină, şi s-au ascuns în umbra unui 
castan bătrân ca să se îmbrăţişeze şi să se sărute cum făceau cei 
mari. Ea îl atrăsese spre aşa ceva, pentru că era precoce. Dar el 
fusese fascinat de frumuseţea ei blondă şi întâmplarea fusese cu 
adevărat romantică. Nu o uitase niciodată. 

Azi, la petrecerea pentru Eunice, nu-l recunoscu la început. 
Prea mult timp trecuse de la ultima lor întâlnire. Curios, nu i-au 
trebuit decât trei minute de conversaţie cu el ca să ştie că şi el îşi 
amintea de singura lor întâlnire. Lucrul acesta era evident în ochii 
lui şi în atitudinea lui tandră. 


Crescuse şi devenise un tânăr bărbat manierat şi frumos. 


Avea un accent englezesc, din cauza anilor petrecuţi în străinătate, 
dar, cu cât vorbea mai mult, cu atât Julie îl recunoştea pe băiatul 
visător, timid, de care se îndrăgostise în tinereţe. Nenorocirea 
familiei sale părea să-i fi făcut bine. Părea fericit cu poziţia lui 
modestă în lume - era avocat la Londra - şi era plin de un umor 
încântător care o făcea să se simtă bine în apropierea lui. 

Julie constată că îi face plăcere conversaţia cu el şi rămaseră 
să stea de vorbă împreună peste o oră. Îşi povestiră unul altuia 
despre viaţa lor. Scott avea două surori, cea mai mare căsătorită, 
iar cea mică studentă, la finanţarea studiilor ei ajutând-o atât el cât 
şi o mamă care lucra o normă întreagă, ca secretară la un şef 
executiv din Londra şi locuia într-un apartament modest suburban. 
Relatarea lui fu scurtă, clară şi neemoţionantă, dar pentru Julie era 
fascinantă, pentru că era o viaţă atât de curată, atât de plină de 
motivări onorabile, de curaj şi aşteptări modeste. 

Destul de curios, în timp ce-l asculta vorbind, Julie începu să 
simtă faţă de el aceeaşi atracţie pe care o simţea când era copilă. 
Asta o făcu timidă. Vorbind despre ea însăşi, ea se îndepărtă mult 
de adevăr în legătură cu stilul ei de viaţă, dar nu voia ca el să 
gândească rău despre ea. Simţea dorinţa de a fi fata pe care o 
cunoscuse el cu atâta timp în urmă. 

Era o experienţă nouă pentru Julie, întrucât îşi subliniase 
bravarea în cursul vieţii. Dar propria ei jenă o umplu de o stranie şi 
plăcută senzaţie. Privirea atentă, respectuoasă, din ochii lui Scott, 
amestecată cu amintirea secretă a romantismului lor din copilărie, 
o încălzi adânc în interior. Nu voia să rupă vraja. 

La sfârşitul conversaţiei, el o surprinse exprimându-şi 
interesul de a o mai vedea. 

— N-ai vrea să iei cina cu mine? întrebă el. Aş dori să mai 


vorbim de trecut şi să te cunosc mai bine. 


Julie nu era sigură cum să răspundă propunerii lui Scott care 
era un tânăr drăguţ, evident foarte atent şi sincer. Simţea că 
intenţiile lui faţă de ea erau serioase. Voia cu adevărat să încerce o 
relaţie cu ea. 

Descumpănită de această neaşteptată întorsătură a lucrurilor, 
Julie ezită înainte de a reuşi să bâlbâie un „da”, dar zâmbi când 
văzu cum i se luminară ochii la acceptarea ei. Promise să vină să o 
ia la cină, a doua zi, seara. 

Îi ceru voie să o conducă acasă, iar ea acceptă. Îşi luă rămas- 
bun de la Eunice cu o scurtă durere interioară. Eunice nu va mai fi 
multă vreme pe lumea aceasta. Poate era ultima lor întâlnire. Dar 
Eunice o văzuse stând de vorbă cu Scott, iar în ochii ei obosiţi 
apăru o lucire complice. Asta o făcu pe Julie să se simtă mai bine. 

Întâlnirea la cină cu Scott Monteagle a fost în acelaşi timp 
fascinantă şi tulburătoare. O luă cu maşina lui închiriată - departe 
de a fi o limuzină - şi o conduse la un restaurant modest, atrăgător, 
în Village, pe care cineva din familia ei nu l-ar fi vizitat niciodată, 
dar pe care, destul de curios, ea îl vizitase de câteva ori în nopţile 
ei de beţie, cu prietenii, în trecut. 

Locul era atât de transformat din cauza lui Scott, încât era de 
nerecunoscut. El era un bărbat atât de departe de societatea ei, de 
sărăcie cât şi de Oceanul Atlantic, încât a fi cu el era ca şi când ar 
fi luat-o pe un drum transversal, direct în afara lumii pe care ea o 
cunoştea. 

El îi vorbi despre viaţa în Anglia, pe care o descrise cu umor 
ca fiind plicticoasă - fotbal, metrou şi BBC - dar care suna în mod 
curios romantic, venind de pe buzele lui frumoase. 

Ea îi studie faţa şi trupul. Era subţire dar arăta atletic. Nu era 
un dur, dar era clar un bărbat puternic cu o personalitate distinctă. 


Drept răspuns la întrebările ei, îi spuse că juca cricket şi călărea, 


când îşi putea permite să închirieze un cal. 

Avea ochi cenușii, păr moale castaniu cu o nuanţă roşcată şi o 
piele curată, albă. Care strălucea ca alabastrul în lumina slabă din 
restaurant. Vocea lui o fermeca, pentru că îi trezea nişte amintiri 
îndepărtate, care erau prea slabe ca să le fixeze locul, dar care o 
emoţionau cu atât mai mult prin caracterul lor vag. Avea mâinile 
blânde, delicate, şi purta un ceas de mână vechi, ieftin, dar care 
totuşi avea eleganța minimă cerută unui avocat. 

Era de o sărăcie mândră care o fermeca pe Julie poate mai 
mult decât tot restul. O sărăcie liniştită, deloc jenată de ea însăşi, 
aproape fericită. 

El încercă să afle mai multe despre ea, dar ruşinea o făcu să 
ocolească întrebările lui, nu cu foarte mare îndemânare. El nu o 
presă. Cu siguranţă că auzise numeroasele zvonuri despre ea. Dar 
nu părea să-i pese. O trata exact de parcă cei douăzeci de ani care 
trecuseră de la petrecerea lor de pe pajişte nu existaseră. El avea 
aceeaşi candoare, aceeaşi atenţie de băiat faţă de ea, din când în 
când. Julie era fascinată de personalitatea lui blândă şi de efectul 
acesteia asupra ei. 

Când plecară acasă, îi spuse şoferului să aştepte şi o conduse 
până la uşă. În umbra vestibulului, el o luă în braţe şi o sărută. 

— Am aşteptat să fac asta timp de douăzeci de ani, zise el. 

Ea îl privi cu ochi măriţi de surprindere şi reuşi să zâmbească 
slab. 

— Nu te-ai schimbat, spuse el. Atingându-te, fiind cu tine, mai 
pot simţi mirosul ierbii din Connecticut. Mai pot auzi tacâmurile de 
pe mesele acelea de pe pajişte şi vocea mamei mele strigându-ne. 

Julie îşi tinu respiraţia. Şi ea îşi amintea. Se îmbrăţişau, de 
fapt se sărutau, ea cu rochia ei de petrecere, iar frumosul băieţel 


în costumul lui cu pulover, când vocea mamei lui răsunase peste 


pajişte, „Scotty! Ce mai faci oare acum?“ 

Îndepărtata după-amiază o mişcă. Şi la fel se întâmplase şi în 
seara care urmaşe. Întoarcerea acasă, dormitorul, gândurile ei 
copilăreşti despre Scotty. Jack şi Gretchen mai erau încă acasă, în 
camerele lor. Şi manha şi tata. Tata... 

Julie închise ochii. Când îi deschise, îl văzu pe Scott privind 
adânc în ei. Îşi puse mâinile pe umerii ei şi o trase spre el. 

Trupurile lor se atinseră. Un foc interzis pătrunse pe sub 
hainele ei, simţindu-i trupul lângă al ei. Mâinile ei se mişcară să-l 
atingă, ezitară şi căzură în lături. O simţi încordată în îmbrăţişarea 
lui şi îi dădu drumul. 

— Te-am jignit? întrebă el. 

Ea dădu negativ din cap, în umbră. 

— Nu, deloc, Scott. 

Eu te-am insultat pe tine. 

Vorbele se formară singure în mintea ei, cu o ascuţime crudă, 
dar nu zise nimic. 

— Pot să te mai văd? întrebă el. 

Răspunsul ei veni în şoaptă. 

— Desigur... Scotty. 

— Am să te sun deci, dacă-mi dai voie? 

— Te rog. Oricând vrei. 

Ea rămase singură în vestibul, cu fiecare fibră a trupului 
tremurând, în timp ce îl urmărea coborând treptele de marmură şi 
urcându-se în maşină. Încercă să-şi ascundă neliniştea, când îi făcu 
semn cu mâna. 

După plecarea lui, se aşeză moale într-un fotoliu, în salonul de 
la parter. Închise ochii. Se simţea ameţită, de parcă era la 
marginea unei prăpăstii şi se temea să privească în jos. 


Apoi, se urcă la etaj, îşi scoase rochia frumoasă, verde, pe 


care o purtase când fusese cu Scott şi stătu singură în ciorapi şi 
furou. La un impuls, deschise oglinda mare, îşi scoase ciorapii, 
sutienul şi chiloţii şi se privi goală. În spatele ei, vedea camera în 
care locuise de când era copil, camera în care visele ei s-au 
transformat în coşmaruri. 

Studie imaginea din oglindă. Deci acesta este trupul pe care l- 
a simţit Scott în îmbrăţişarea lui, carnea care nu l-a dezgustat. 

Toată lumea afirma că Julie e drăguță. Membrele albe, netede, 
încheieturile mâinilor şi gleznele fine, gâtul lung de lebădă, părul 
mătăsos - totul la un loc forma ceea ce lumea numea o tânără 
drăguță. 

Pentru Julie, trupul ei îi părea a fi doar carne crudă, lături, 
stârv pentru ciori. Pentru ea, trupul ei era la fel de oribil ca şi 
carnea unui lepros. 

Totuşi, numai ea putea vedea această realitate. Ca şi hainele 
noi ale împăratului din poveste, oroarea de a fi ea înşăşi era 
invizibilă pentru lumea din afară. 

Se uită la ochi, atât de plini de durere şi de scârbă. Cât ura ea 
ochii aceştia! Cât de mult ura durerea ei şi eforturile inutile de ao 
potoli cu orice fel de excese putea găsi. 

Când te gândeşti că Scott Monteagle a dat ceasul înapoi, a 
văzut în ea o fetiţă proaspătă, nevinovată, şi a venit să ia legătura 
cu acea fetiţă. Era orb faţă de toţi anii care au trecut, orb faţă de 
putreziciune, de umilinţă, de oroare. 

El tot o mai plăcea. 

Se cutremură puternic cu gândul la trecutul ei hidos şi la 
hotărârea stranie, liniştită a frumosului Scott Monteagle de a da 
înapoi ceasul şi de a-i ştergejuşinea. 

Simţea cum aceste două forţe o sfâşiau. În următorul minut, 


pământul trebuia să se deschidă să o înghită dacă nu va părăsi 


acest loc şi aceste gânduri. 

Cobori în hol la bibliotecă, găsi sticla de whisky vechi şi luă o 
înghiţitură lungă, adâncă, ce-i arse gâtul. Apoi se întoarse în 
dormitor şi îşi îmbrăca altă rochie, una cu decolteu mare şi sexy. 
Găsi pantofi potriviţi şi îşi aplică puţin machiaj pe pleoape. 

Alcoolul îi încălzea măruntaiele în timp ce cobora scara în 
vârful picioarelor, îşi puse haina şi ieşi afară. 

Noaptea îşi strânse braţele în jurul ei ca nişte tentacule ale 
răului, oribile, dar vechi camarade, prietene, care o cunoşteau. 

Tremurând uşor, porni în jos pe stradă, să oprească un taxi. 


Trebuia să-l vadă pe Johnny. 


CAPITOLUL 30 


The Wall - Street Journal, 8 mai 1953. 

Azi, Computel Inc. Din New York, a devenit o companie 
publică, oferind spre vânzare acţiuni în valoare de 14,12 dolari 
bucata. 

Firma de Consulting pentru computere şi-a sporit cifra de 
afaceri cu 600% în ultimele trei trimestre. A deschis sucursale în 
Atlanta, San Francisco, Los Angeles şi Chicago şi plănuieşte altele 
noi, care se vor deschide în viitoarele şase luni în oraşe cheie. 
Clienţii firmei includ acum mai multe zeci de bănci şi firme de 
investiţii, precum şi lanţuri de magazine şi mari angrosişti. 

Frances Bollinger, preşedintă şi şef executiv al dinamicei 
tinere companii, a anunţat oferta acţiunilor la o întrunire specială a 
conducătorilor Computel din San Francisco, ce a avut loc azi 
dimineaţă. 

Exemplarul din Wall Street Journal zăcea pe podea, lângă 
Francie. Ea şeaea pe vechea canapea din mansaroa lui Sam 
Carpenter, uitându-se la Sam care lucra la 9292. 

Francie era atât de obosită, încât abia îşi putea Jine ochii 
deschişi. Totuşi imaginea cu Sam meşterind răbdător la maşinăria 
lui iubită, îmbrăcat ca de obicei cu jeanşi şi o bluză de bumbac şi 
cu o ţigară arzând în scrumiera de pe Dodea, lângă el, era atât de 
binevenită şi liniştitoare încât nu-şi putea lua ochii de la el ca să-i 
lase să se închidă. 

Sosise acasă de la San Francisco la ora cinci. Sam fusese la 
La Guardia s-o aştepte. Intenţionase să o scoată la cină în oraş, dar 
dintr-un impuls, ea îl rugase să o lase să vină aici, să-l ajute să 
pregătească o mică cină, aşa cum făcuseră pe vremuri. Au gătit 


macaroane şi au făcut o salată, iar acum el se retrăsese la vechea 


lui ocupaţie, dându-şi cumva seama că asta dorea ea să-l vadă 
făcând. 

Nu era de mirare, se gândi ea, că era într-o stare de spirit 
propice amintirilor. Ultimele opt luni constituiseră o revoluţie în 
viaţa ei, care nu lăsase timp de reflecţie şi nici măcar de emoție. 

Computel creştea într-un ritm imposibil de controlat, noii ei 
clienţi depăşind capacităţile forţelor lor de muncă. 

Întrucât compania avusese un asemenea succes şi întrucât nu 
avea concurenţi reali, cererea pentru serviciile sale era mai mare 
decât putea cuprinde. Afaceri din oraşe îndepărtate, precum San 
Francisco, Atlanta, Detroit, Chicago şi Los Angeles, inundau 
Computel-ul cu cereri pentru serviciile sale. Aceşti noi clienţi 
aveau probleme de inventar şi de contabilitate şi înţeleseră 
rentabilitatea computerizării, ca un procedeu care face economie 
de timp şi bani. 

Computel a trebuit să se extindă. La sfatul juristului 
companiei, Lee Nugent, Francie a hotărât să devină o companie 
publică, oferind acţiuni. În calitate de companie particulară, 
Compuiel era pur şi simplu lipsită de resurse finaciare ca să se ţină 
în pas cu creşterea ei uluitoare. 

Francie era acum şeful executiv complet. Nu prea mai avea 
timp de programare şi trebuia să lase cea mai mare parte a acestei 
munci pe seama lui Sam şi a Danei ca şi a programatorilor pe care- 
i angajase de pe la diferite colegii şi institute tehnice din ţară. Mai 
mult de jumătate din timp era plecată din New York, fie ca să 
înfiinţeze noi sucursale ale lui Computel în alte oraşe, fie ca să 
viziteze sucursalele existente şi să se asigure că directorii aleşi de 
ea ţineau sub control numeroasele conturi. 

Creşterea companiei Computel era la fel de obositoare pe cât 


era de stimulatoare. Era minunat să vezi compania reuşind atât de 


repede, dar Francie nu scăpa de sentimentul că se afla pe un val 
mare pe care nu-l putea controla. Când pornise compania ca o 
operaţiune a unei singure femei, avusese vise vagi cu privire la un 
eventual succes, închipuindu-şi-l ca pe o situaţie de stabilitate şi 
fericire. Nu-şi dăduse seama niciodată că succesul ar putea fi o 
goană atât de nebunească pentru a te ţine după o operaţiune ce 
creşte ca un bulgăre de zăpadă rostogolit, a cărei creştere este 
mereu cu un pas înaintea eforturilor ei de a o controla. 

Slujba aceasta îşi cerea drepturile. Ea era prea slabă, prea 
obosită majoritatea timpului şi nu părea să poată găsi timpul să se 
mai relaxeze. Succesul este un stăpân dur. 

Nu era de mirare deci, că în seara asta, extenuată fiind, se 
întorsese la Sam. Când acesta deschise uşa mansardei, după scurta 
lor oprire la magazinul alimentar de lângă casă, locul i se păru ca 
un vechi prieten. Nu-l văzuse de trei luni. Colţurile erau întunecate 
ca un pântece matern, iar 9292, cu panourile cu circuite şi luminiţe 
mici, avea ceva din liniştea unui cămin, care îi calma nervii lui 
Francie. 

Dar vremurile trecute ale intimităţii lor liniştite în mansardă, 
când 9292 era unicul computer de la Computel, iar Francie şi Sam 
erau unicii angajaţi, dispăruseră acum. Într-adevăr, 9292 nu mai 
era o parte activă a operaţiunii, fiind înlocuit de două IBM noi 
nouţe, închiriate în ultimele şase luni. lar Francie nu mai venea la 
mansardă, pentru că serile şi le petrecea în noul ei apartament din 
Riverside Drive, făcând apeluri telefonice interurbane către 
directorii Computel şi clienţii importanţi. 

Francie fu surprinsă văzând că 9292 era acum redus la 
jumătate din mărimea lui anterioară. De când serviciile maşinii nu 
mai erau necesare pentru Computel, Sam îşi  înmulţise 


experimentările de înlocuire cu circuite integrate a sutelor de 


tuburi cu vacuum. Expert în construcţia computerelor, Sam se 
ţinuse la curent cu noua tehnologie în microcircuite şi îi spunea 
mereu lui Francie cât de mult credea că miniaturizarea era valul 
viitorului în materie de computere. 

— Chiar şi azi, obişnuia el să spună, sunt microcircuite de 
mărimea unghiei tale, care pot face treaba pe care Uniac o făcea în 
1945. Viitorul este nelimitat. 

Abia acum, văzând cât de mic devenise 9292 fără să-şi piardă 
puterea de computerizare şi analiză, îşi dădea seama Francie câtă 
dreptate avusese Sam. În timp ce studia computerul, care acum 
arăta cât cinci sau şase maşini se spălat vase aşezate în şir, în loc 
de zece sau douăsprezece ca pe vremuri, îi veni în gând că s-ar 
putea să vină o zi când un computer nu va fi mai mare decât, să 
zicem, un frigider. Cât de simple vor fi lucrurile atunci, pentru 
operatori şi pentru cei care aveau nevoie de un computer. 

Dar lucrul acesta era încă departe. 

După cină, oboseala lui Francie făcu să-i fie aproape imposibil 
să scoată o vorbă. Sam îi respectă tăcerea şi o instală pe canapea, 
cu o ceaşcă de cafea lângă ea, să se uite la el cum lucrează. El 
ridica ochii din când în când şi zâmbea, dar nu prea vorbea. Ei îi 
venea foarte uşor să tacă, atunci când era cu el. Ceva din natura 
lui relaxată, înlătura orice presiune de a face conversaţie. 

În timp ce îl privea, el întinse mâna să-şi stingă ţigara care 
arsese uitată în scrumieră. Mişcarea trunchiului lui făcea să-i iasă 
bluza din pantaloni. Francie zâmbi. În secunda aceea, arăta ca un 
băieţel, a cărui piele se zărea între bluză şi pantaloni. 

Dar Sam nu era un băiat, era un bărbat în toată firea, după 
cum Francie îşi dăduse seama lucrând cot la cot cu el, aproape un 
an şi jumătate. 


Doar cunoscând forţa interioară şi derea lui Sam, putea 


cineva să aprecieze prezenţa masculină a trupului lui. Membrele 
lui musculoase, cu puful olond de păr, faţa atrăgătoare cu ochii lui 
maronii languroşi, pielea cu pistrui, mâinile şi braţele puternice - 
erau un tablou de o frumuseţe care se deosebea radical de ceea ce 
vedea la stelele de cinema contemporane sau în reclamele ce 
descriau bărbaţi demni de a fi doriţi. Totuşi, era atrăgător în felul 
lui aparte; pentru că Francie ştia ce bărbat puternic era Sam, în 
ciuda modestiei şi a felului său relaxat de a accepta lumea. 

El privi în sus spre ea, din poziţia lui de pe podea, şi zâmbi. 
Ea îi zâmbi drept răspuns, şi roşi puţin în umbră, pentru că îl 
studiase fără să vrea cu o fascinaţie care o tulbura. 

— Eşti obosită? întrebă el. Să te duc la tine acasă? 

Ea clătină din cap. 

— Mă simt bine. 

În seara asta, dorea să se afle aici, nu-i păsa cât era de 
obosită. Nu voia să fie singură. 

Sam îşi reluă lucrul. Francie era bucuroasă că n-o mai privea, 
căci se simţea jenată să-i întâlnească ochii. Poate era de vină 
extenuarea ei sau altceva ce se adunase în ea în aceste ultime 
săptămâni, fără ca ea să-şi fi dat seama. Îmbrăţişarea lui Sam la La 
Guardia o făcuse să simtă nu doar căldura căminului, ci şi durerea 
acumulată de a fi fost plecată. Dorise să se strângă în îmbrăţişarea 
lui, ca o fetiţă, şi să-şi uite necazurile. 

Cu acest gând, ochii începură să i se închidă. Imagini de vis îi 
cuprinseră mintea, înlăturând gândurile. Ea nu se mai afla aici în 
mansardă, la zece paşi de Sam, ci în braţele lui, aşa cum o 
strânsese s-o salute la aeroport, îmbrăţişarea lui îi era familiară, 
dar şi ameţitoare, ca un drog care o scotea din ea însăşi şi o făcea 
să plutească spre locuri stranii. 


Totuşi, nu se afla la aeroport. Se părea că era undeva pe lacul 


lui, Firefly, pe care ea nu-l văzuse niciodată, şi mergeau la pescuit. 
Putea auzi sunetele potolite ale păsărilor de pădure care făceau 
ecou peste apă şi simţea soarele din zori pe obraz. Mirosea a cafea 
proaspătă şi a apă şi a ace de brad care acopereau cărările, căzute 
din copacii deşi ce înconjurau lacul ca braţele unui îndrăgostit. 

Iar Sam o ţinea strâns lângă el. Soarele blând de dimineaţă îi 
adusese într-o bruscă stare de spirit tandră şi o luase în 
îmbrăţişarea lui, strângând-o lângă el şi spunându-i că totul va fi 
bine. Ea îşi văzu părul căzându-i pe umerii lui. Îi simţi mirosul 
curat, natural, amestecându-se cu aroma dimineţii. 

Şi atunci, cumva, parcă îl săruta, braţele ei trăgându-l mai 
aproape. Era îngrijorată că el va fi şocat, se va retrage şi îi va 
spune că nu se purta cum trebuie. Dar nu: tandreţea şi buzele lui 
se deschideau ca să-i răspundă la sărut. Mâinile lui mari, 
bărbăteşti, erau pe spatele ei, mângâind-o. Şi o dorinţă înăbuşită, 
teribilă, îi traversa toate simţurile, o capitulare fierbinte 
mărturisindu-se în cele din urmă... 

Francie dormea adânc. 

Sam îi auzi respiraţia blândă, egală, şi se uită în SES. Francie 
era ghemuită pe canapea, cu capul sprijinit de perne, cu ochii 
închişi. 

Se temuse că aşa se va întâmplă. La aeroport, păruse total 
epuizată şi cel puţin cu câteva kilograme mai slabă. Inima lui se 
îndreptase spre ea, pentru că la ieşire, arăta însingurată şi 
pierdută ca o fetiţă. 

El ar fi insistat ca ea să se ducă direct acasă, să se culce, dar 
fusese ceva atât de emoţionant în dorinţa ei de a veni aici, încât 
cedase. Fusese prea mult timp pe drumuri şi avea nevoie să-şi 
recapete sentimentul că aparţine locului acestuia. 


În timpul cinei, arătase sfârşită de oboseală, dar atât de 


bucuroasă. Încât el nu avusese inima să-i sugereze să o ducă acasă 
devreme. lar acum, adormise, cum era de prevăzut, în timp ce îl 
privea cum lucrează. 

Se ridică liniştit şi se duse lângă ea. Îi atinse obrazul, uşor. Ea 
mormăi în somn. 

Nu avea rost să o trezească şi să o ducă acasă. Ar fi fost prea 
crud. Sam se duse în dormitor, îi pregăti patul lui mare şi îşi căută 
o pătură veche pentru el. El avea să doarmă pe canapea, după ce o 
va culca pe ea în pat. 

Se întoarse în camera de zi, îşi strecură un braţ pe sub gâtul 
ei şi unul sub genunchi şi o ridică încet. Era atât de uşoară! Era 
mândru dar şi trist, gândindu-se la mintea extraordinară din 
spatele acestei feţe adormite şi la voinţa încăpăţânată din trupul 
acesta firav. Ea muncea prea mult. Fără milă. Se întrebase adesea 
de ce o face, dar niciodată nu înţelesese, de fapt. 

O duse în dormitor şi o aşeză cu grijă pe pat. Braţele ei se 
strânseseră în jurul gâtului lui, în timp ce o purta prin umbră, iar 
acum ea nu-i dădea drumul. Adormită, se agăța de el, cu un mic 
geamăt straniu în gât. El mirosea dulceaţa unică a trupului ei, un 
parfum care îl atrăgea totdeauna. 

Încercă să se elibereze din îmbrăţişarea ei, dar ea nu-l lăsa. I 
se părea că, şi în somn, starea ei de spirit, de singurătate 
disperată, nu o părăsea. 

Faţa lui era acum aproape de a ei. Jenat, zâmbi şi o bătu pe 
umăr. Se simţea absurd, aplecat deasupra ei în felul acesta în 
întuneric, reţinut de braţele şi de visele ei care o făceau să-l 
îmbrăţişeze. 

— Mmm, o auzi murmurând, gândurile ei fiind invizibile în 
spatele ochilor închişi, dar trupul ei lipindu-se prea intim de al lui. 


Sam încercă să o facă să-l elibereze. Dar propria lui apărare 


f? a de frumuseţea ei nu e. A prea puternică şi se simţi e. Însuşi 
atras mai a roape de ea. Buzele ei îi atinseră obrazul, o atingere’ 
caldă, care îl făcu să-şi simtă trupul moale. Se. Oitura parfumată a 
gâtului ei atinse buzele lui şi simţi că-l trece un fior. 

Pe Sam îl cuprinse teama. Era un joc periculos. Francie era 
singurul prieten adevărat pe care-l avea pe lume şi respecta 
existenţa ei separată în tot acest timp. Îşi ascunsese sentimentele 
reale pentru ea ca un blestem care ar fi putut ruina relaţia lor de 
prietenie pentru totdeauna, dacă şi-ar fi dezvăluit sentimentele 
vreodată. 

lar acum ea era în patul lui, ţinându-l strâns în timp ce 
dormea şi nedându-i drumul. Nu-i mai putea rezista multă vreme. 

— Francie... şopti el. E-n regulă. Dormi acum. 

Dar ea nu-l auzea. Buzele ei îşi găseau drumul fără greş şi 
căutau să i le desfacă pe ale lui. 

— Iubito, se ruga el. Tu nu vrei asta. 

El îl reduse la tăcere cu un sărut, care era în acelaşi timp atât 
de candid şi atât de îndrăzneţ, încât îi aprinse trupul. Tot corpul ei 
lung, fin, era în braţele lui. Îi simţea sânii mici, lângă pieptul lui, 
coapsele lungi frumoase îi atingeau şoldurile. Şi, nu se ştie cum, 
mâinile ei îşi găsiseră drum pe pielea goală a coşului pieptului lui, 
unde bluza îi ieşise din pantaloni. 

El cedase de mult în gândurile sale la orice rezistenţă faţă de 
frumuseţea lui Francie. Imaginea ei îi stăpânea visurile din prima 
săptămână când o întâlnise. Dar acum, acest trup minunat i se 
oferea, iar instinctele lui bărbăteşti strigau puternic să-i cedeze. 
Nu treouia, se gândi el. Ea era adormită. Nu ştia ce face. 

— Francie, spuse el, te rog, nu. 

Sărutarea ei deveni mai blândă, dar cumva cu atât mai 


seducătoare. Mâinile ei pe pielea lui goală se opriră la şolduri. 


— Nu spune nu, şopti ea. 

lar el îşi dădu seama că ea era destul de trează ca să ştie 
exact ce făcea. 

Cu această înţelegere, ultima apărare a lui Sam se prăbuşi. O 
tinu mai aproape, simţi o coapsă lungă suplă alunecându-i între 
picioare şi limba ei veni din nou în gura lui şi auzi geamătul dulce 
din gâtul ei, în timp ce bărbăţia lui plină de dorinţă o întâlni. 

— Ah, gemu ea, ţinându-l cu braţe subţiri devenite brusc 
puternice. Ah... 

lar Sam abandonă lupta. 

Două ore mai târziu, Sam Carpenter stătea întins treaz în pat, 
alături de Francie, sprijinindu-şi capul cu o palmă obosită, uitându- 
se la ea cum doarme. 

Simţea o emoție tulburătoare, ceva între teamă şi fericire, în 
timp ce ochii lui se plimbau pe trupul ei moale, ale cărui locuri 
secrete le cunoştea acum. Francie nu arătase atât de frumoasă 
până atunci, sau atât de naturală sau atât de emoţionant de 
inocentă. 

Avea un trup de zeiţă, curbe netede şi contururi copilăreşti, 
cu şolduri drepte de fetiţă, pântece drept, sâni tari şi o faţă mai 
încântătoare acum, când se odihnea. 

Sam o studie, gândindu-se la toate lunile pe care le petrecuse 
ajutând-o să-şi realizeze visul şi mirându-se de faptul că totul îl 
adusese aici. Deşi fiecare colţişor al trupului său bărbătesc cânta 
de bucuria de a o fi avut, nu se putea opri să nu se considere ca un 
hoţ care i-a furat ceva ce ea nu era cu adevărat gata să dea. 

Se gândi la relaţia lor de muncă şi la prietenia lor. Fuseseră 
colegi apropiaţi. Dar, ca oameni, nu fuseseră cu adevărat în relaţii 
intime. Asta era poate vina lui Sam, mai mult decât a oricui 


altcuiva. El ştiuse aproape de la început că inima lui nu putea să-i 


reziste lui Francie, aşa încât îşi folosise cât mai bine puterea de 
voinţă pentru a se ţine la distanţă de ea şi a-i respecta 
singurătatea. 

lar Francie făcuse restul. Ea părea să dorească exact 
prietenia pe care i-o oferea el şi nimic mai mult. Propria lui 
distanţare părea să-o facă să aibă mai multă încredere în el. Iar în 
sinea lui, el permisese acestei încrederi să înlocuiască sentimentul 
mai adânc pe care fanteziile lui îl cereau din partea ei. 

Nu-i fusese uşor să stea în partea lui, dincolo de această linie 
invizibilă, în toate lunile acestea, dar o făcuse pentru binele ei. Şi 
fusese sigur că avea dreptate. 

Dar acum, aşa, pur şi simplu, toate eforturile lui deveniseră 
zadarnice. 

Se întreba ce-i va spune mâine. Vor exista scuze? Promisiuni 
că nu se va mai întâmplă niciodată? Sau poate tăcerea care 
coboară uneori între doi oameni care au făcut un pas pe care-i 
regretă amândoi? 

Va avea ea oare aceleaşi sentimente faţă de el ca până acum? 
Asta era întrebarea cea mai importantă. Va mai avea ea încredere 
în el? 

Sam nu îndrăznea să se gândească la asta. Durerea ce i-o 
provoca era la fel de groaznică precum era de frumoasă plăcerea 
ce i-o dăduse ea în seara aceasta. 

Dar, în timp ce se îngrijora de păstrarea relaţiei pe care o 
avusese cu Francie, o voce surdă din sinea lui se întreba dacă nu 
cumva o eră nouă răsărise între ei în noaptea asta. Oare ea avea 
pentru el aceleaşi sentimente pe care le avea el pentru ea, atât de 
dureros şi de puternic, chiar de la început? Oare să le fi ascuns ea 
tot acest timp, aşa cum făcuse el? 


Această idee distruse şi ultima rezistenţă a lui Sam. Inima îi 


bătea puternic în piept. Bucuria aproape îi tăie respiraţia. 

În timp ce el o privea, ea se mişcă în somn şi fruntea i se 
încruntă. Un cuvânt îi scăpă printre buze, înăbuşit şi îndepărtat 
aşa cum e de obicei vorbitul în somn. Arăta dulce ca un copil în 
somnul ei. Inima lui se îndreptă spre ea. 

Apoi ea repetă cuvântul, într-un geamăt din somn. lar de data 
asta, spre durerea lui, îl înţelese. 

— Jack... 

Sunetul fu ca un cuţit împlântat în trupul lui Sam, în punctul 
lui cel mai slab. O răceală i se ghemui în stomac, umplându-l de 
ruşine. 

— Jack... 

Cuvântul ieşi din nou, abia mişcându-i buzele. Deşi era 
mormăit, el transmise un ecou ascuţit în inima lui Sam, prevestirea 
unei realităţi mai rele decât se temea şi a unei pedepse mai totale 
decât îndrăznise să se teamă. 

Pentru că ştia despre cine era vorba. 

Apoi, ea se întoarse pe o parte, şi se îndepărtă pe aripa 
viselor, în care el nu avea loc. Sam o privea în tăcere, simțindu-se 
de parcă ea îl părăsea pentru totdeauna. 

Acum, toate întrebările lui aveau răspuns. 

Frances Bollinger, preşedintă şi şef executiv al dinamicei 
tinere companii, a anunţat oferta acţiunilor la o întrunire specială a 
conducătorilor Computel din San Francisco, ţinută azi-dimineaţă. 

Jack Magnus şedea la masă la micul dejun, citind The Wall 
Street Journal. 

Putea simţi privirea Belindei aţintită asupra lui, din partea 
opusă a mesei. Era îmbrăcată într-un costum atrăgător, de 
dimineaţă, arătând luminoasă şi feminină. Belinda se îmbrăca 


totdeauna frumos, pentru el. 


Era tăcută. Îi respecta nevoia de a citi ziarul cu atenţie. Doar 
când îl punea deoparte, stătea de vorbă cu el despre planurile zilei. 

Dar acum, Jack nu se mai gândea deloc la Belinda. 

Se uita la articolul din Journal despre Computel, tânăra 
companie de succes de Consulting, care tocmai emisese acţiuni. 

Şi privea fotografia mică, dar devastator de frumoasă, a lui 
Francie Bollinger, care însoțea articolul. 

Jack spera că nu-i tremurau mâinile, în timp ce se uita la 
fotografie. Se întreba dacă Belinda, tăcută, în partea opusă a 
mesei, putea să-i simtă emoția. 

Nu era pregătit pentru efectul fotografiei asupra lui şi pentru 
informaţiile despre Francie şi viaţa ei nouă, plină de succes. 

El considerase că avea lucrurile sub control. Făcuse ce era 
necesar, cu un preţ considerabil pentru el însuşi. 

Trebuise să se însoare cu Belinda, deoarece că sătoria era o 
parte a planului său de maestru. Ştia că tatăl său nu va accepta 
nicio altă alegere. Sau Belinda, sau nimic. Dacă Jack ar fi încercat 
să o păstreze pe Francie, tot viitorul lui ar fi fost aruncat pe 
fereastră. 

Fusese cea mai grea alegere din viaţa lui Jack, dar o făcuse şi 
era hotărât să trăiască aşa. 

Chiar atunci când o întâlnise prima dată pe Francie Bollinger 
şi căzuse sub farmecul complex al zâmbetului, al onestităţii şi al 
minţii ei strălucite, îşi dăduse seama că, în strategia jocului cel 
mare, ea nu putea fi inclusă. 

Dar asta nu însemna că-i putea rezista. 

Când ea îl sărutatse prima oară, acolo sus, de unde se vedeau 
oaspeţii tatălui lui la petrecerea pentru Gretchen, îi sinea lui se 
trezise ceva straniu şi excitant, un lucru pe care crezuse că nu i-l 


va da nicio femeie. Şi odată gustat, era un fruct oprit fără de care 


nu putea trăi. 

Se dusese să o caute la Paris, pentru că amintirea acelui prim 
sărut aproape că-l înnebunise de dorinţă. El folosise fiecare 
vicleşug pe care-l ştia, ca s-o facă să-i cedeze, iar când ea a cedat - 
ah! ce noapte a fost aceea! - el făcuse singurul lucru despre care 
ştia că ar putea-o face pe a această fată cinstită, să accepte să 
rămână iubita lui. Îi promisese căsătoria. 

În acel moment, era prea ametit de trupul şi de farmecul ei ca 
să se gândească foarte departe. Voia doar să continue legătura cu 
ea cât se putea de mult. Astfel încât o convinsese să ţină în secret 
planurile lor de căsătorie şi să lase lucrurile în voia lor, până la 
terminarea sistemului ei de computere. El se gândise că va găsi 
mai târziu un aranjament, aducând-o pe Francie înapoi în S.U.A. Ca 
iubita lui, obişnuind-o treptat cu ideea că, în fond, nu se pot 
căsători. 

Desigur că ştia că Francie n-ar fi visat să devină amanta lui, în 
timp ce el se căsătorea cu alta. Era mult prea mândră pentru o 
asemenea capitulare. 

Dar era adânc legată de el. Privirea din ochii ei, când erau 
împreună, făcea lucrul acesta perfect clar. Iar felul în care făcea 
dragoste... Era clar că Jack găsise drumul spre inima ei. Asta îi 
dădea speranţa că, în vreun fel, avea să o poată ţine lângă el. 

Astfel, el încercase să o lege de el până va putea găsi o 
soluţie. 

Atunci a intervenit tatăl lui. 

Anton Magnus avusese o discuţie cu Jack şi îi arătase foarte 
dur că venise momentul să nu mai piardă vremea ci să se însoare 
cu Belinda. De data asta, bătrânul nu glumea, nu încăpea îndoială. 
În plus, strălucirea specială din ochii lui negri sugera că el ştia 


ceva despre sentimentele lui Jack pentru Francie - suficient ca să- 


şi dea seama că pentru Jack, va fi un sacrificiu important să 
renunţe la ea. Era o acţiune clasică pentru Anton Magnus. El nu 
era sigur pe un om, până nu-l torţa să renunţe la ceva la care ţinea 
mult. Doar atunci, era convins de loialitatea şi de obedienţa 
acestuia. 

Astfel, Jack s-a supus. Nu avea de ales. 

lar câna a aflat că Francie urma să fie concediată, ca parte a 
înţelegerii lor - un alt gest tipic al lui Anton Magnus de a pune sare 
pe rană, de a nu lua prizonieri - el nu protestase. Trebuia să-l lase 
pe tatăl lui să facă ce voia, indiferent cât suferea el. 

Dar făcând lucrul acesta, el se gândise la viitor. Pentru că, 
într-o bună zi, Jack însuşi avea să aibă controlul asupra Industriilor 
Magnus. Totul trebuia sacrificat, pentru planul strategic de 
maestru. Atâta timp cât Anton Magnus rămânea în fruntea 
imperiului pe care-l crease, viaţa lui Jack era incompletă. 

Era un joc al aşteptării. Iar Jack învățase totul despre arta 
jocurilor, de la Anton Magnus. lar astăzi, Anton deţinea puterea. 

Dar cartea de atu a lui Jack era însuşi timpul. Nici măcar 
Anton Magnus nu o putea păcăli pe Mama Natură. Oricât era de 
deştept şi de diabolic, mai mult decât oricare bărbat pe care îl 
cunoscuse Jack, Anton nu putea opri mersul timpului. Mai devreme 
sau mai târziu, el va trebui să-i predea fiului său corporaţia pe care 
o edificase în cursul vieţii. 

Iar când Jack avea să deţină puterea, lucrurile vor fi altfel. Va 
fi liber să facă ce vrea, să se gândească la propria lui fericire, 
poate să-şi reevalueze căsnicia cu Belinda şi să facă o schimbare, 
dacă va dori. 

Trebuia să o sacrifice pe Francie pentru această cauză mai 
importantă. Pierderea ei aproape îl omorâse, dar trăise agonia, 


pentru că nu exista altă cale. Dacă s-ar fi căsătorit cu Francie, ar fi 


pierdut totul. 

Iar planul lui dăduse roade. În timp ce stătea azi aici cu 
Belinda, soţia sa credincioasă şi atrăgătoare, se afla la distanţă de 
un fir de păr de premiul pe care şi l-a dorit toţi aceşti ani. Tatăl lui 
avea şaptezeci şi doi de ani. Curând, va trebui să se retragă. Jack 
va controla totul. 

Dar acum, acest mic articol din Journal a apărut ca să-i 
amintească lui Jack de singurul inel slab al schemei, un inel slab pe 
care încercase bărbăteşte să-l uite în tot acest timp. 

Nu putea trăi fără Francie. 

Deşi, în mod normal, Jack îşi pierdea prea puţin timp cu 
analiza emoţiilor sale, de data asta trebui s-o facă. Pentru că ceea 
ce simţea în timp ce se uita la fotografia lui Francie era ca un val 
de flux. Era de parcă ea ar fi fost centrul pământului, exercitând o 
atracţie infinit mai puternică decât voinţa lui. 

Zilele petrecute cu ea la Paris îi reveniră în minte. Deşi 
avusese multe femei în viaţa lui, nu trăise nicio experienţă sexuală 
care să poată fi comparată cu emoția de a fi avut-o pe Francie. 
Avea o anumită dulceaţă şi o complexitate senzuală feminină care o 
făceau irezistibilă. 

El încercase să uite zilele acelea. Dar imaginile lor îl 
urmăriseră, copleşindu-i fanteziile de fiecare dată când făcea 
dragoste cu Belinda. 

Încercase să le combată prin înlăturarea gândurilor despre 
sex, prin cufundarea în muncă, făcând din muncă energia 
devoratoare a vieţii sale. 

Şi crezuse că a reuşit. 

Dar acum, văzuse fotografia lui Francie. El îşi dădu seama că 
ea nu dispăruse, pur şi simplu, când el se căsătorise cu Belinda. Ea 


îşi continuase viaţa. Şi acum ieşise în lume, mai frumoasă ca 


oricând, independentă, urmându-şi propria ei iniţiativă, având 
succes în munca ei, locuind undeva în apartamentul ei, purtând 
hainele ei simple, acordându-le zâmbetul ei celor din jur, poate şi 
râsul ei. 

Gândul acesta îl orbi pe Jack de dorinţă. Toate aceste luni 
trăise cu gândul că Francie încetase să mai existe. Acum, ştia că 
era totuşi în lume. 

Şi trebuia să o aibă. 

Dar cum? Asta era întrebarea. 

Jack ştia că nu putea sacrifica tot ce avea, tot pentru ce se 
străduise şi pentru care mai lucra încă, doar pentru nevoia sa. 

Sau chiar pentru dragostea lui, dacă acesta era cuvântul 
potrivit. 

Nu. Misiunea vieţii lui era clară. Industriile Magnus îi vor fi 
înmânate pe o tavă de argint şi, odată cu asta, poate şi cea mai 
mare putere pe care oricare bărbat o poate poseda în lumea 
afacerilor. Ceea ce Anton Magnus făcuse deja din această putere 
era uriaş. Ce putea face Jack cu ea în următorii zece sau douăzeci 
de ani era incalculabil. Putea controla preşedinţi, îşi putea lăsa 
amprenta asupra întregii lumi, putea influenţa însuşi cursul 
istoriei. 

Nu putea renunţa la asta. 

Pe de altă parte, după cum îşi dădea seama acum, cu o foame 
dureroasă care îl făcea aproape să leşine, nu putea trăi fără 
Francie. 

Acest lucru crea o dilemă deosebită. O problemă aproape la 
fel de complexă ca şi problemele de şah care îl fascinau pe Anton 
Magnus şi pe care Anton Magnus obişnuia să i le explice fiului său 
în anii trecuţi. 


Cum să o câştige pe Francie, dar să nu piardă premiul pentru 


care sacrificase deja atât de mult? 

Nu i se putea opune tatălui său. Oricum, nu în acest moment. 
Încheiaseră pactul, iar el trebuia să i se supună. Anton Magnus nu 
era un om care să privească trădarea cu uşurinţă. 

Nu exista nicio cale de a-l ocoli pe bătrân. Era prea inteligent 
şi avea o voinţă prea puternică. 

Dar este posibil, dacă eşti destul de precaut, să ajungi la o 
înţelegere cu Anton Magnus. 

Dar premiul trebuie să fie valoros. Anton Magnus nu accepta 
niciodată altceva decât o victorie totală - sau ceea ce credea că era 
o victorie totală. 

Va fi o tocmeală dură, cea mai periculoasă mişcare a jocului. 
Jack va trebui să se gândească cu multe mişcări înainte şi să 
prevadă toate posibilităţile, înainte de a acţiona. 

Dar chiar şi acum, când studia fotografia lui Francie, i se păru 
că întrezăreşte o cale. 

El lăsă în jos ziarul şi o privi pe Belinda. Ea îi zâmbi, când îi 
întâlni privirea. 

Îi păru rău pentru ea. Ea era adevăratul perdant în toată 
treaba asta. Dar n-avea încotro. Femei ca Belinda erau pioni. 
Aceştia erau totdeauna sacrificați. 

Jack avea de lucru. 

Timpul era de partea lui. Dacă folosea lucrul acesta cu grijă, 
putea lua toate piesele. 

Iar Jack era fiul tatălui său. Pentru el conta totul său. Nimic. 
Un Magnus nu se mulțumea niciodată cu lucruri de calitatea a 
doua. 

Dacă Jack nu ar fi fost atât de pierdut în gândurile sale 
amoroase despre Francie şi în dilema care stătea în faţa vieţii lui, 


s-ar fi gândit că şi alţi ochi, în afara ochilor lui, puteau fi interesaţi 


de articolul din The Journal. Şi ar fi putut bănui că evenimentele 
erau pe cale să dea deoparte planurile sale pe termen lung, cel 
puţin pentru un timp. 

Întâmplarea făcu că, exact în acest moment, la cafea, în 
dormitorul său din casa din Park Avenue, Anton Magnus să 
citească articolul despre Computel şi succesul acestuia de peste 
noapte. 

Concluziile lui erau considerabil diferite de cele ale fiului său. 

După ce citi cu atenţie articolul, el ridică telefonul şi o chemă 
pe secretara sa executivă, care era deja la birou. 

— Vera, spuse el. Vreau să-i spui domnului Decker de la secţia 


juridică să fie la mine în birou la ora zece. Vreau să-i arăt ceva. 


CAPITOLUL 32 


Era 1 iunie, cu o săptămână înaintea primei adunări a 
acţionarilor de la Computel, care urma să se ţină la San Diego în 
sediul birourilor celei mai noi ramuri a Computel. Era o dimineaţă 
de vară. Lumea arăta plină de parfum şi primitoare prin ferestrele 
mansardei lui Sam. 

Francie se trezise prima. Ea rămase un lung moment să-l 
privească dormind pe Sam, apoi se sculă să prepare cafeaua şi să 
aducă ziarele. Trecu prin camera principală a mansardei, unde 
9292, acum şi mai redus decât fusese cu o lună în urmă, arăta 
pierdut şi slăbit în comparaţie cu mărimea lui anterioară. Francie 
zâmbi, pentru că ştia că, în ciuda aspectului său demn de milă, el 
făcea de multe ori mai numeroase operaţii decât înainte. Acesta 
era miracolul microprocesării, combinat cu marele talent tehnic al 
lui Sam. 

Nu se putea reţine să nu se uite în urma ei spre dormitor, 
unde Sam mai dormea încă. El răsufla calm, cu braţul său gros 
aruncat peste pat, acolo unde ea fusese culcată în urmă doar cu 
câteva momente. Trupul lui era înmiresmat de propria ei pasiune 
şi, în timp ce se mişca prin mansardă, folosind o cămaşă a lui în 
chip de cămaşă de noapte, propriile ei simţuri erau pline de aroma 
înţepătoare a masculinităţii lui. 

Ea îşi întoarse gândurile în urmă la săptămânile de la prima 
lor noapte împreună. După această primă experienţă, Francie 
fusese într-o stare de şoc. Nu putea crede ceea ce făcuse. Ce o 
apucase? 

Nu ştia. Când se întâmplase, fusese pe jumătate adormită şi 
înnebunită de prea multă muncă. Dar ea nu folosise asta drept 


scuză. Chiar şi numai în trupul şi în dorinţa ei, ea ştiuse ce făcea. 


Sam încercase omeneşte să-i reziste, iar ea îl copleşise cu aceeaşi 
nevoie care o copleşise şi pe ea. 

De unde venise nevoia asta şi ce anume însemna ea în 
realitate, era adevărata enigmă. Ea ştia că avea încredere în Sam, 
îl respecta şi se baza mult pe el. Dar îl iubea oare? 

Acum, când comisese cu el actul dragostei, educaţia ei o 
obliga să-şi pună această întrebare. Dar nu putea da răspunsul şi 
acest lucru o tulbura. Ştia că nu se simţea completă fără Sam. El îi 
dădea sentimentul unui cămin, al căldurii şi fericirii vieţii ei, care 
părea că nu există fără el. Totuşi, nu sentimentul pentru Sam era 
acela care o împingea spre ambiţii tot mai mari. Impulsul nerostit 
care o împingea necontenit înainte în viaţă era separat de prietenia 
pe care i-o purta lui Sam. 

Când Sam se trezise, în acea primă dimineaţă, ea îi ceruse 
scuze pentru ceea ce făcuse şi îl asigurase că nu se va mai 
întâmplă niciodată. Ura faptul că arătă atât de rigidă şi de modă 
veche în comportarea faţă de el, dar nu avea încotro. Ideile ei 
despre sex erau profunde şi stricte. În plus, învățase, din nefericire 
pentru ea, cât de mortală era o relaţie sexuală fără dragoste 
adevărată şi implicare. 

Sam o asigurase că nu are pentru ce să-şi ceară scuze şi că 
acea unică noapte a lor împreună nu-i dăduse idei în legătură cu o 
altfel de relaţie între ei. Nimic nu se schimbase, zisese el. Va fi în 
continuare prietenul ei şi colegul ataşat, de mai înainte. 

Totuşi, ea vedea că şi Sam era tulburat de cele ce făcuseră 
împreună. Părea frământat de vinovăţie şi foarte nefericit. 
Emoţionată de acest fapt, ea îşi puse braţele în jurul lui, îl sărută 
călduros pe obraz şi îi ceru să o ajute să uite totul. În fond, aveau 
de condus o companie şi un viitor aglomerat de care să se 


preocupe. 


În aceeaşi zi, au revenit la munca lor împreună şi nu au mai 
pomenit de cele întâmplate. Dar amândoi se simțeau jenaţi din 
cauza asta. Le stricase sentimentul de prietenie. În zilele ce au 
urmat, păreau că-şi dau târcoale cu nervozitate de parcă se temeau 
să se apropie prea mult unul de celălalt. 

Apoi, se întâmplă din nou. 

Într-o seară, la birou, Francie trecea în revistă treburile zilei 
cu Sam şi Dana, iar ochii ei întâlniră o secundă privirea lui Sam, 
ceea ce fu pentru ea ca un cutremur pe pământ. Înţelese atunci că 
trebuia să fie din nou cu el. 

Se duse acasă ruşinată. Se învârti prin apartament ca un 
animal în cuşcă, încercă să-l uite pe Sam lucrând ceva şi, în cele 
din urmă, fără să mai ştie ce face, îl sună să-l întrebe dacă putea 
trece pe la el pentru un minut. 

Când el deschise uşa mansardei, ea aproape că i se aruncă în 
braţe. Nu simţise niciodată o nevoie fizică atât de copleşitoare. 

Spre surprinderea ei, Sam părea cuprins de acelaşi val de 
pasiune ca şi ea. Au făcut dragoste cu atât mai puternic cu cât îşi 
rezistaseră unul celuilalt atâta vreme. Oftaturile de extaz ale lui 
Francie erau şi oftaturi de uşurare, pentru că se întorseseră la 
apropierea care îi lipsise în încercările ei îndelungi, inutile, de a se 
tine departe de Sam. 

De atunci făcuseră dragoste de multe ori. Nimeni nu spusese 
o vorbă despre sensul ascuns al relaţiei lor. Dar niciunul dintre ei 
nu părea capabil să reziste atracției şi dorințelor lor. Nu discutau 
despre dragoste sau “despre viitor. Dar legătura dintre ei se 
adâncea tulburător. Situaţia nu deveni mai uşoară odată cu 
trecerea săptămânilor. 

Francie nu ştia ce să înţeleagă din treaba asta. Sam nu era 


bărbatul la care visase când era fată. El era cu mult mai cu 


picioarele pe pământ, mai modest şi chiar mai neîngrijit, decât 
bărbatul visurilor ei. 

Emoţia pe care o simţise pentru Jack Magnus fusese o cu totul 
altă chestiune. Era o obsesie, un sentiment nebunesc că se pierde. 
Ceea ce o făcea Sam să simtă, nu era deloc aşa ceva. Era o căldură 
dulce, primitoare, care creştea treptat, ducând-o în mod natural de 
la afecţiune la dorinţă. 

Francie mai era încă o fată de modă veche, în ciuda celor ce 
făcea cu Sam. Se îngrijora de treaoa asta şi se temea că îi va 
provoca necazuri. Dar nevoia ei de Sam era atât de mare, încât nu-i 
putea rezista. Iar senzaţia stranie, seducătoare pe care o avea, căe 
acasă cu Sam, că e ea însăşi doar cu el, deveni tot mai pregnantă. 
Caracterul lui atractiv nu venea doar de la căldura mângâierilor lui 
şi de la sentimentul de apartenenţă când era în braţele lui. 

Astfel încât Francie mergea ca pe sârmă între o prietenie pe 
care o aprecia mai mult ca orice altceva şi o relaţie sexuală 
neaşteptată care părea să amenințe însăşi prietenia din care se 
dezvoltase. 

Aceste sentimente confuze îi dominau mintea lui Francie în 
acea dimineaţă, în timp ce pregăti cafeaua şi deschise uşa ca să ia 
ziarul de dimineaţă. 

Spre surprinderea ei, văzu o scrisoare cu aspect oficial, 
aşezată deasupra ziarului. Era adresată lui Samuel G. Carpenter, 
vicepreşedinte al Computel Inc. Scrisoarea era de la o mare firmă 
de avocaţi din New York numită, Coster, Coster & Whitehouse, 
despre care Francie auzise vag. 

Francie luă scrisoarea în bucătărie şi o puse pe masă. 
Aproape că putea mirosi ameninţarea ce emana de la ea. 
Pregătindu-şi o ceaşcă de cafea, simţi o tentaţie extraordinară să 


deschidă scrisoarea. Dar nu putea. Îi era adresată lui Sam. 


Şedea la masă, îmbrăcată în cămaşa lui Sam, sorbind 
nervoasă din cafea, când răsună o voce, făcând-o aproape să sară 
în sus. 

— Ce s-a întâmplat? Mi s-a părut că am auzit un zgomot. 

Era Sam. 

Francie se ridică repede şi îl îmbrăţişă. Apoi arătă spre 
scrisoare. 

— S-ar putea să fiu nebună, zise ea, dar mă face să fiu 
nervoasă. Deschide-o, Sam, te rog. 

Adormit, Sam deschise scrisoarea. Expresia lui se întunecă, în 
timp ce se uita la conţinutul ei. Apoi i-o dădu lui Francie. Ea o citi 
repede apoi o luă din nou de la început, atât era de şocată de ceea 
ce cuprindea. 

Coster, Coster & Whitehouse, avocaţi ai Industriilor Magnus 
Inc. 

30 mai, 1958 


Computel Inc. 

Samuel G. Carpenter, vice-preşedinte Str. Cedar, 435, New 
York, N.Y. 

Notificare cu privire la încălcarea patentelor. 

Stimate domn. 

Vă informăm, prin prezenta, despre un proces intentat 
împotriva dumneavoastră de noi, în numele Industriilor Magnus 
Inc. Pentru încălcarea patentelor în legătură cu patentul SUA No. 

36475766857 cu privire la sistemele de computer, patent 
deţinut de Industriile Magnus Inc. Clientul nostru s-a sesizat că 
anumite programe de computer folosite de dumneavoastră în 
munca profesională de Consulting pentru computere cuprind 


material tehnic asupra căruia clientul nostru deţine patentul. Dat 


fiind că nu aţi cerut permisiunea necesară pentru a copia aceste 
materiale, clientul nostru pretinde să încetaţi şi să suspendaţi orice 
asemenea activitate, în aşteptarea unei decizii a Tribunalului 
Federal. 

Cu sinceritate al dumneavoastră. 

Graham S. Coster, preşedinte 

Şi către: 

Frances M. Bollinger, preşedinte 

Martin W. Decker, secţia juridică, industriile Magnus. 

Francie păli. 

— Ce înseamnă asta? îl întrebă ea pe Sam. 

El clătină din cap. 

— Să mă ia naiba dacă ştiu, răspunse el. N-am nicio idee 
despre ce vorbesc. 

Francie îl apucase de mână în nefericirea ei. Simţi că el o 
înconjoară cu braţele. 

— Am o presimţire rea în legătură cu asta, zise ea. Cred că ar 
fi bine să-l sunăm imediat pe Lee Nugent. 

Sam aprobă din cap. Lee, avocatul lui Computel, va şti ce 
înseamnă scrisoarea asta. 

Nervoasă, Francie dădu drumul mâinii lui Sam şi se grăbi 
spre dormitor să facă duş şi să se îmbrace. 

Vestea era mai rea decât se aşteptaseră Francie şi Sam. 

Lee Nugent, un bărbat de înălţime medie, cu păr blond, rărit 
şi cu ochi prietenoşi, îi salută pe Francie şi pe Sam în biroul său, 
prea ceremonios pentru a-şi masca propria îngrijorare. 

— Francie, Sam, vreau să vă prezint pe cineva, spuse el, 
arătând spre un bărbat cu un aer distins, de vârstă mijlocie, care 
se ridică să-i întindă mâna lui Francie. Dânsul este Oliver Meinen 


de la Briggs Lotman şi Meinen, o cunoscută firmă de avocaţi din 


Manhattan. Specialitatea lui Oliver este legea patentelor. El e aici 
ca să ne ajute cu sfaturi. 

Îşi strânseră mâinile cu toţii şi se aşezară la masa de 
conferinţe a lui Lee. 

— Am avut o conversaţie cu Graham Coster la telefon, zise 
Lee. Uite care-i propunerea lor. Se pare că industriile Magnus 
deţin un patent al unui sistem de computere de un tip special. Un 
sistem care mânuieşte inventarul, cheltuielile şi productivitatea în 
domeniul afaceri. Am înţeles, Francie, că tu ai lucrat la acest 
material când ai fost la Magnus. Ca să scurtăm povestea, Magnus 
şi avocaţii săi consideră se pare, că pentru actualii clienţi ai 
Computel, foloseşti programe care conţin suficiente elemente din 
originalul Magnus, pentru a face din toată treaba o acţiune în 
justiţie. 

Francie se albi de furie. 

— Lee, zise ea. Eu am inventat sistemul despre care e vorba. 
Vreau să spun că cu personal l-am făcut singură. Am găsit erorile 
programului principal. Eram pe punctul de a-l implementa eu 
însumi când m-au... concediat. 

Lee ascultă calm. 

— Apoi, ce s-a întâmplat? 

— Păi, zise Francie. Am pornit Computel, l-am întâlnit pe Sam 
şi computerul lui şi am început să fac programe pe o scară mult 
mai mică astfel încât să deservesc oameni de afaceri care aveau 
nevoie să-şi micşoreze cheltuielile computerizându-şi 
contabilitatea, finanţele etc. Asta-i tot. 

Lee îşi drese glasul. 

— Ca specialist în computere, ai spune că noile tale programe 
conţin elemente care au fost iniţial create pentru Industriile 


Magnus? 


Francie se încruntă. 

— Cred că da, zise ea, au elemente logice comune. Desigur, 
mi-am folosit în mod natural propria mea invenţie în forme 
modificate pentru a crea programul Computel. 

Lee îşi ridică o sprânceană. 

— Tu nu ai un patent al tău propriu asupra programului 
iniţial, din câte înţeleg. 

Francie se uită la el surprinsă. 

— Nu, răspunse ea. Nu mi-a trecut niciodată prin minte. 

— Le-a venit însă în minte celor de la Industriile Magnus, zise 
Lee. Au cerut un patent asupra procedeului lor la - stai să văd - la 
24 august 1956. 

Francie păli. 

— Asta era chiar în săptămâna în care am plecat de acolo, 
spuse ea cu o voce înceată. 

— Patentul a fost cerut şi a fost acceptat în cele din urmă, 
spuse Lee. Au patent pentru tot procedeul logic de la baza 
programului. Acum, dacă ei pot dovedi că ceea ce ai făcut la 
Computel foloseşte acelaşi concept pe care l-ai folosit la Magnus, 
tu ai încălcat patentul. Va trebui să plăteşti daune şi poate va 
trebui să încetezi folosirea programelor. 

Francie simţi că-i tremură degetele. Nu-i venea să-şi creadă 
urechilor. 

— Lee, trebuie să mă crezi, spuse ea, eu am inventat 
prototipul pe care ei l-au patentat. L-au furat de la mine, înţelegi, 
atunci când m-au concediat. 

— Nu ţi-a venit în gând atunci să-i dai în judecată, sau să-ţi 
patentezi singură prototipul? întrebă Lee. 

Francie clătină negativ din cap. 


— L-am socotit doar ca o muncă, spuse ea. Nu ca o invenţie. 


Niciodată nu mi-a trecut prin cap că se poate patenta un lucru ca 
acesta pe care-l făcusem eu. Cred că nu ştiam mare lucru despre 
patente. 

— Ei bine, ei ştiau, zise Lee. Nu crezi că ai ceva materiale cu 
privire la invenţia în sine, care ar dovedi că era a ta de la început? 
Vreun jurnal zilnic al muncii tale? 

Francie se gândi la activitatea ei la Magnus, atât la New York 
cât şi în Europa. Îşi pierduse aproape toate însemnările pentru că 
fuseseră la sediul companiei când fusese scoasă afară, în 
săptămâna în care fusese concediată. Cât privea notele ei 
anterioare despre ideea ei privind computerizarea, cum ar fi 
prospectul pe care i-l dăduse lui Jack Magnus şi îl citise în faţa 
Consiliului director, le aruncase, dezgustată şi furioasă după ce 
fusese concediată. 

Acum nu putea decât să clatine din cap. 

— Nimic, Lee. S-a pierdut. 

— Există oameni la Magnus care ar putea depune mărturie cu 
privire la rolul pe care l-ai jucat tu în crearea programului original? 
întrebă Lee. 

Francie se gândi la Jack Magnus, la Consiliul de conducere, la 
Roland de Leaumes şi la e< egii ei de la Magnus - Franţa. 

— Toată lumea ştie că era răspundcea mea şi invenţia mea, 
răspunse ea. De aceea a treouit să suport neplăcerile când nu a 
acţionat prima dată. Dar dacă există dovezi privind rolul meu... nu 
ştiu, Lee. 

Lee se întoarse spre Oliver Meinen. 

— Oliver, tu ce crezi despre toate astea? întrebă el. 

— Într-un caz ca acesta, spuse Oliver Meinen, toată greutatea 
legii este de partea deţinătorului patentului. Dacă s-ar fi pus 


problema, cine are dreptul ia patent, asta ar fi fost în litigiu în 


urmă cu doi ani atunci când Magnus a cerut patentarea. Chiar şi 
atunci, ar fi trebuit să aveţi dovezi palpabile privind rolul în cadrul 
invenţiei şi ar fi fost probabil o luptă dură, domnişoară Bollinger, 
dat fiindcă aţi fost o salariată a Industriilor Magnus când aţi 
efectuat munca. Magnus ar fi pretins că erau îndreptăţiţi asupra 
patentului, întrucât munca prestată a fost pentru ei. 

— Aş fi putut câştiga? întrebă Francie. 

Avocatul ridică din umeri. 

— Aţi fi putut lupta, răspunse el. Dar cazuri din acestea se 
tărăgănează ani de zile. Nu ştiu. 

Francie zâmbi amar. Se gândi la primele ei zile la Magnus şi 
la activitatea ei pentru Raymond Wilbur. Prima ei experienţă la 
Magnus fusese aceea de a i se fi luat recunoaşterea muncii făcute. 
Acum, lucrurile completaseră cercul. 

Se întoarse spre Lee. 

— Şi acum, ce facem? întrebă ea. Le plătim taxe pentru 
patent? Putem să ne permitem, nu-i aşa? Nu poate fi chiar atât de 
mult. 

Lee se încruntă. 

— Mi-e teamă că nu se poate, spuse el. Avocaţii lor pretind că, 
în conformitate cu legea federală, ai uzurpat dreptul lui Magnus de 
a exploata patentul pentru profit. Aşa că vă dau în judecată pentru 
pierderea profitului ce li s-ar fi cuvenit. Şi insistă ca să încetaţi de 
a mai obţine profituri pe baza acestui sistem. 

Lui Francie nu-i venea să-şi creadă urechilor. 

— Vrei să zici, întrebă ea, uitându-se la Sam, că încearcă să 
ne scoată din afaceri? 

Lee arăta îndurerat. 

— Mi-e teamă că despre asta este vorba, spuse el. 


Urmă o tăcere. Francie aruncă o privire piezişă câtre Sam. 


Era copleşită de o combinaţie ameţitoare de vinovăţie, pentru că 
simţea că îl atrăsese pe Sam într-o treabă care, din cauza ei, 
eşuase. Furie, pentru că ştia perfect de bine că răutatea, o răutate 
infinită, era în spatele acţionării în justiţie de către Industriile 
Magnus. 

Lee încercă o falsă încurajare. 

— Desigur că ne putem lupta în tribunale, în treaba asta, 
spuse el. Există clate clare cu privire la partea ta în invenţia 
conceptului. Îi putem cita pe salariaţii de la Magnus care au lucrat 
sub îndrumarea ta, sau au avut legătură cu tine în acel moment. 
Desigur, nu putem fi siguri ce anume vor spune. Şi putem 
presupune că Magnusva aduce oameni care vor spune o poveste 
diferită. În sfârşit, mai este problema că ai fost salariată la Magnus 
când ai făcut treaba respectivă. Asta-i punctul nostru cel mai slab. 
Mi-e teamă că Magnus va pretinde dreptul la patent şi la profituri 
numai pe această bază. 

Francie se uită de la Sam la cei doi avocaţi din faţa ei. Se 
gândi la puterea înspăimântătoare a Industriilor Magnus. 

— N-am câştiga, nu-i aşa? îl întrebă ea pe Lee. 

Elazâmbi tăios. 

— Împotriva firmei lor de avocaţi cu preţuri piperate şi cu 
greutatea legii de partea lor? întrebă el. Nici 9 şansă, Francie. Nu 
te poţi lupta cu ei. Sântăprea mari. În jumătate din cazuri, ei 
dictează regulile. În cealaltă jumătate, le încalcă şi scapă basma 
curată. Aşa sunt marile aşa -, ceri... îmi pare rău. 

Francie şezu un moment prelungit, parcă dusă pe gânduri. 
Tăcerea din cameră deveni insuportabilă. În cele din urmă se ridică 
şi dădu mâna cu Oliver Meinen. 

— Vă mulţumesc pentru sfat, spuse. Şi îţi mulţumesc, Lee, că 


te-ai ocupat de asta. 


Se întoarseră să plece. 
— Şi ce o să faceţi acum? întrebă Lee. 
Ea îl privi cu un zâmbet trist. 


— Nu ştiu, zise ea. Într-adevăr, nu ştiu. 


CAPITOLUL 33 


În noaptea aceea, Sam nu o văzu pe Francie. 

Nu răspundea la telefon, la apartamentul ei. Sam se duse să 
vadă dacă era acolo, dar nu răspunse nimeni. 

Se întoarse la mansardă să aştepte veşti de la ea. Erau multe 
amănunte de discutat. Lee Nugent intenţiona să înceapă discuţii cu 
corporaţia Magnus în vederea unei înţelegeri. Cineva trebuia să 
decidă cum să se procedeze la lichidarea clienţilor Computel. 
Exista pericolul falimentului. 

Erau multe de făcut. 

Sam era îngrijorat în legătură cu Francie. Văzuse cât era de 
întunecată când venise peste ea în biroul lui Lee; avea un aer cum 
nu mai văzuse până atunci pe faţa ei frumoasă. Era un aer de furie 
şi de ceva dincolo de furie. 

Trebuia să o găsească. Pentru prima dată de când o 
cunoscuse, era cu adevărat îngrijorat că nu era ceva în regulă cu 
ea. 

Francie îşi petrecu noaptea într-un hotel din oraş. Intrase 
acolo fără bagaj, nici măcar cu o periuţă de dinţi, şi îşi luase o 
cameră. Stătu toată noaptea fără să doarmă. 

În primele ore, încercă să-şi învingă nedumerirea faţă de cele 
întâmplate. Niciodată în viaţa ei nu-şi putuse închipui o asemenea 
putere, sau o asemenea răâutate, ca aceea pe care corporaţia 
Magnus o manifestase, scoţând-o din afaceri pentru că folosise 
sistemul pe care ea însăşi îl inventase. Un sistem pe care Magnus 
însuşi îl poseda printr-un furt calificat. 

La început, Francie simţi doar oroare la gândul că monstrul 
Magnus apăruse de nu se ştie de unde ca să o urmărească în felul 


acesta şi să folosească patentul, obţinut pe nedrept, ca să o scoată 


din mica dar prospera afacere pe care o făcuse din nimic. Agonia 
neputinței ei în faţa unei asemenea nedreptăţi o orbea mai presus 
de toate. 

Apoi, îi trecu prin minte, cu o stranie satisfacţie că Industriile 
Magnus, cu toată puterea lor uriaşă şi îndepărtarea ei, nu fuseseră 
în stare să meargă pe drumul lor aparte şi să o uite pe Francie. 
Goliat nu fusese destul de sigur în faţa lui, ca să-l uite pe David. Se 
întorsese să o urmărească, de parcă nu avea încredere în 
dominaţia lui asupra el. 

Acest gând o intrigă pe Francie şi îi umplu mintea cu idei noi, 
stranii. 

Ea începu să se gândească la trecut. Se gândi la Industriile 
Magnus, la Raymond Wilbur, la Roland de Leaumes, la Jack 
Magnus şi la tatăl lui. Treptat, un fel de claritate necunoscută până 
atunci veni să-i lumineze gândirea. Ea înţelese că furia pe care o 
simţise din momentul când văzuse scrisoarea de la avocaţii lui 
Magnus era inutilă, şi era o slăbiciune din partea ei că se înfurie. 

Furia nu-i făcea niciun bine acum. 

Era nevoie de altceva. 

A doua zi dimineaţa, după ce nu închise ochii, se duse acasă, 
făcu un duş şi se îmbrăcă, îşi perie cu grijă părul, se machie şi luă 
un taxi spre cartierul general al Industriilor Magnus în Sixth 
Avenue. 

Abia când ajunse în hol, îşi dădu seama că nu putea trece de 
paza de securitate din clădire. 

Stătu să se uite în cartea de telefon. 

Magnus Anton, 6511 


Magnus J. 6134 


Luptându-se cu încordarea nervilor, Francie se întreba de ce 
venise aici. În timp ce studia cele două nume din faţa ei, înţelese 
brusc. Mişcarea complexă a gândurilor ei în lunga noapte cât 
stătuse singură, se îndreptase spre o unică întrebare. Era timpul să 
afle răspunsul. 

Se duse la grupul de telefoane publice din hol şi formă 
numărul Industriilor Magnus. 

— Industriile Magnus, cu ce pot să vă ajut? veni vocea 
centralistei. 

Doar în acel moment se decise Francie de care Magnus avea 
să întrebe. 

— Biroul lui Anton Magnus, vă rog, zise ea. 

— Un moment, vă rog. 

Urmă o lungă tăcere. Apoi o secretară veni pe fir. 

— Biroul domnului Magnus, domnişoara Ober la telefon, zise 
ea. Cu ce vă pot fi de folos? 

— Da, zise Francie. Biroul domnului Coster. Graham Coster, 
de la Coster, Coster & Wheitehouse. Avem un litigiu pentru domnul 
Magnus în legătură cu o firmă de computere care se numeşte 
Computel. Am un apel urgent de la domnul Coster pentru domnul 
Magnus. 

— Un moment, vă rog. 

Din nou o pauză. 

Acum apăru o a treia voce pe fir. 

— Biroul domnului Magnus, spuse aceasta. Pe cine anunţ la 
telefon? 

Francie zâmbi. Era de înţeles că o persoană care începea cu 
numărul centralei companiei, trebuia să treacă prin mai multe 
nivele ale monolitului Magnus ca să ajungă la secretara executivă a 


lui Anton Magnus. 


Francie repetă mesajul ei fals. 

— Domnul Coster spune că va dura doar un moment, spuse 
ea. E în legătură cu ultima lor convorbire. 

— Un moment, vă rog. Vorbeşte la un alt telefon, dar cred că 
vă pot face legătura. 

Francie îşi strânse degetele, sperând că secretara lui Anton 
Magnus nu-i va închide telefonul cu promisiunea să-l sune pe 
domnul Coster peste câteva minute. 

Dar avu noroc. 

După o întârziere de încă un minut, o voce adâncă, familiară, 
se auzi pe fir. 

— Graham, cu ce-ţi pot fi de folos? 

Francie nu zise nimic. Ascultă liniştea din telefon. 

— Graham, alo? spuse Magnus. Eşti pe fir? 

Din nou Francie nu zise nimic. Ascultă cu atenţie tăcerea. 

Acum pauza fu mai lungă. Probabil că Anton Magnus devenise 
nerăbdător. Lui Francie i se părea că îi putea auzi respiraţia în 
telefon. 

Dar, cumva, el nu închisese telefonul. Aştepta. Poate avea o 
idee cine era pe fir. 

— Domnule Magnus, spuse Francie încet. 

— Da, cine-i acolo? Alo? Cine... vocea dispăru. 

Tăcerea era pregnantă de ambele părţi. Francie îl putea simţi 
pe Anton Magnus întrebându-se cine îl chemase. Ea îi urmări 
cursul gândurilor: în timp ce cântărea mesajul secretarei sale, se 
gândea la firma sa de avocaţi şi la litigiul cu Computel şi se gândea 
că parcă recunoscuse vocea care îi spusese doar două cuvinte. 

Tăcerea deveni mai adâncă. Francie putea simţi parcă voinţa 
grea a lui Anton Magnus de partea cealaltă a liniei telefonice. Ea 


ştia că, în mod uluitor, el era în defensivă. Ar fi trebuit să închidă 


telefonul până acum, dacă ar fi fost total sigur pe el şi pe lumea lui. 
Dar era intrigat, interesat, preocupat în legătură cu cine îl suna. 

Putea simţi vulnerabilitate omenească în tăcerea lui, scăpată 
ca o pradă din spatele fortăreței puterii. 

Nu mai spunea „alo“. Doar tăcerea îi unea. 

Foarte încet, Francie închise telefonul. 

Ea se uită din cabina telefonică la cei ce treceau prin hol. 
Acum, cu şaizeci şi cinci de etaje deasupra ei, Anton Magnus o 
întreba pe secretară despre apelul acela şi îi cerea să-l sune pe 
domnul Coster şi să vadă ce se întâmplase. În câteva minute, 
secretara avea să-l informeze pe Anton Magnus că domnul Coster 
nu-l sunase. 

Atunci Anton Magnus va avea confirmarea gândurilor ce-i 
trecuseră prin minte. 

Deci, castelul Magnus nu era chiar atât de invulnerabil. Între 
zidurile lui era doar o fiinţă umană, cu nervi şi instincte şi poate cu 
temeri, la fel ca oricine altcineva. În centrul labirintului, 
minotaurul era doar un bărbat. 

lar Francie avea răspunsul pe care îl căutase atunci când 
intrase în holul lui Magnus şi se oprise la cele două nume din 
cartea de telefon, Anton şi Jack. Tatăl şi fiul. 

Nimic nu este ceea ce pare a fi. Vorbele lui Jack Magnus îi 
reveniră în minte din adâncimile cele mai dureroase ale memoriei. 
Acum sunau cu totul altfel. Lui Francie i se păru că adevărurile de 
ieri pot fi transformate de timp în adevăruri cu totul noi şi 
neaşteptate, mâine. 

— Nu te poţi lupta cu ei, spusese Lee Nugent. Sunt mult prea 
mari. 

Nu se putea nega că vorbele lui sunau adevărat. Totuşi mintea 


ascuţită a lui Francie văzuse ceva ce Lee Nugent nu putuse vedea 


seara trecută „şi îi fusese confirmat la telefon chiar acum. 

Cumva, ea nu se mai simţea neajutorată. 

Nu se duse acasă. Luă metroul şi se duse în mansarda lui 
Sam. Intră înăuntru şi aşteptă, urmărind cum trecea după- 
amiaza... 

Telefonul sună de câteva ori, dar ea nu răspunse. 

La şapte şi treizeci veni Sam. Îşi petrecuse ziua la sediul 
Computel, aşteptând în zadar ca ea să sune. 

Fără o vorbă, el traversă camera şi o luă în braţe. 

— Francie, spuse el sărutându-i obrazul. Am fost atât de 
îngrijorat din cauza ta. 

Ea nu răspunse. Dar braţul ei se înfăşură în jurul taliei lui şi îl 
trase mai aproape. Ea îi atinse bărbia cu un deget şi reuşi să 
zâmbească. 

— Te-ai gândit mult, nu-i aşa? întrebă el. 

Ea dădu din cap, ambiguu. Avea o privire dusă departe, 
descumpănitoare dar foarte frumoasă. 

Şezură împreună mult timp, fără să spună nimic niciunul. 
Lumina scăzu în jurul lor. Cumva, durerea care îi umplea trupul lui 
Francie începu să cedeze încet, la căldura apropierii lui Sam. Deşi 
nu-i putea cunoaşte gândurile în acest moment extraordinar, 
afecțiunea lui însemna mai mult pentru ea decât înţelegerea. 
Brusc, existenţa lui Sam i se părea cel mai important sprijin din 
lume pentru ea. 

El continuă să o ţină strâns, în timp ce umbrele se măreau. 
Când se făcu întuneric, el o depărtă la distanţa braţului şi se uită la 
ea. 

— Sunt un bărbat fericit, zise el. Care a fost zâna care m-a 
făcut să-ţi tai calea în ziua aceea? 


Francie nu zise nimic. Dar zâmbetul ei îi spunea ce simţea. 


— Mi-a venit o idee, spuse el. În amintirea vremurilor trecute, 
ce-ar fi să mergem la Automat pe strada Patruzeci şi doi, să luăm 
cina? O să ne readucă amintiri fericite. 

Ea aprobă din cap. 

— Cu tine aş merge oriunde, zise ea. 

El o ţinu aproape şi arătă spre 9292, care acum se redusese 
cam la mărimea a doua automate de Coca, unite prin sute de fire. 

— Uite, spuse Sam, putem fi zdrănţăroşi şi caraghioşi, ca 
9292 aici de feţă, dar ne cunoaştem meseria. Am sentimentul că 
făptui întâmplat ieri nu este sfârşitul lui Francie Bollinger. 

Francie se uită la computer, care împărtăşise norocul lor de la 
început. Ea înţelese vorbele lui Sam. 9292 nu arăta prea grozav, 
dar capacităţile lui crescuseră pe măsură ce mărimea lui 
descrescuse. 

Francie se simţea ca şi 9292. Era mai mică decât fusese 
cândva şi lovită de experienţele dureroase, dar tot mai putea face o 
treabă bună. Şi putea raţiona mult mai clar acum, decât înainte. 

Cu aceste gânduri, ea se uită mai îndeaproape la computer. 
Era într-adevăr mult mai mic decât îşi dăduse seama. Fusese atât 
de ocupată în ultimele luni, încât nu văzuse ce progrese făcuse 
Sam. 

— Peste un mult timp, nu va fi mai mare decât un frigider, zise 
ea. 

— Poate chiar şi mai mic, zise Sam. Nu există limite. Crede- 
mă. Eu ştiu. 

Brusc, Francie se ridică. Se uită de la computer la Sam. 

— Cât timp crezi că ar trebui ca să construieşti un 9292 aşa 
de mic? întrebă ea. 

Sam o privi surprins. 


— Nu ştiu, răspunse el. Probabil că nu mult. Un an, poate mai 


puţin. De ce întrebi? 

— Ar costa foarte mult? mai întrebă ea. 

Sam îşi ridică o sprânceană. 

— Nu ştiu, zise. Eu fac totul singur, ştii doar, iau panouri de 
circuite, de ici de colo, şi cârpacesc... Unde vrei să ajungi? 

Francie îl bătu pe obraz. 

— Ce se aude cu cina aia? întrebă ea. Avem unele lucruri de 
discutat. 

— Hai să mergem. 

El o luă de mână şi o conduse spre uşă. În timp ce o ajuta să- 
şi pună haina, putea simţi încărcătura electrică a iniţiativei în 
trupul ei subţire. Hotărât, nimic nu o mai putea opri. Bănuise el 
asta şi mai înainte, dar acum era sigur. 

Sam începu sa înţeleagă că, legându-şi soarta de a lui 


Francie, îşi agăţase căruţa de o stea. 


CAPITOLUL 34 


12 iunie, 1958 


Scott Monteagle o ţinea în braţele lui pe Julie Magnus. Erau 
aşezaţi pe bancheta din spate a unei trăsuri care circula prin 
Central Park. O pătură călduroasă de lână era aruncată peste 
picioarele lor. Seara era răcoroasă şi stăteau strânşi unul lângă 
celălalt, în timp ce călătoria continua. 

Ochii lui Julie erau închişi de plăcere. Se simţea la căldură şi 
protejată în îmbrăţişarea lui Scott. Obrazul lui se sprijinea de 
fruntea ei. Se simţea ca o şcolăriţă cu prietenul ei. 

Trecuseră opt luni de la prima vizită la New York a lui Scott. 
Deşi îi lipseau mijloacele materiale ca să revină pe banii săi, 
reuşise să manevreze în aşa fel încât să fie trimis într-o nouă 
călătorie de afaceri de către firma lui de avocatură din Londra. 

Între timp, îi scrisese lui Julie cel puţin o dată pe săptămână. 

Scrisorile lui descriau cu elocvenţă fiecare aspect al vieţii lui. 
Prin intermediul acestora, începuse să cunoască multe despre 
gândurile şi personalitatea lui. Dar, mai presus de toate, scrisorile 
lui dovedeau cât de preocupat era de Julie şi cât de mult îl durea 
despărţirea de ea. 

Cu timpul, acest mesaj a mărit vraja ce o cuprinsese pe Julie, 
în cele câteva zile petrecute cu Scott toamna trecută. Iar acum, 
când el se întorsese, ea îşi dădu seama că el ajunsese să ocupe un 
loc în inima ei, loc care nu existase înainte ca el să fi intrat în viaţa 
ei. 

Chiar şi acum, când presiunea lui fizică se unea cu mesajul 
mental pe care îl purtase despre el, în ultimele şase luni, şi cu 


personalitatea care apărea vie în scrisorile sale, ea era speriată de 


modul straniu în care o făcea să se simtă. 

Toată viaţa fusese moartă în sinea ei şi bucuroasă să calce 
pământul ca o stafie a unei fiinţe umane avortate. Dar Scott 
Monteagle credea în ea cu o credinţă atât de puternică, atât de 
nezdruncinată, încât reuşea cumva să o readucă la viaţă. Aceasta 
era o realizare absolut dincolo de înţelegerea ei, de parcă un 
doctor magician pătrunsese prin țesutul gros al cicatricilor ei şi îi 
curăţase rănile astfel încât să se poată vindeca în sfârşit. 

Totuşi, Julie se temea de sensibilitatea acestei cărni lipsite de 
apărare. 

Dar ea ştia că Scott îi simţea groaza şi asta nu-l îndepărtase 
de la scopul său. 

Scott părea că o cunoscuse pe Julie din trecut. Pe Julie cea 
adevărată, o fată nestricată şi inocentă care rămăsese cumva 
intactă în spatele acelei Julie pe care Anton Magnus şi lumea o 
transformaseră. O Julie pe care chiar şi ea însăşi o abandonase de 
multă vreme. Dar Scott credea în ea, ba, chiar mai mult, putea să o 
găsească, putea întinde mâna ca să o scoată la suprafaţă cu 
blândeţea lui. 

Deşi era înspăimântător să fii martor la bătălia pe care 
afecțiunea lui o ducea împotriva unor incredibile greutăţi, era în 
acelaşi timp emoţionant şi îi dădea lui Julie sentimente stranii, care 
nu erau prea deosebite de cel mai interzis dintre toate - speranţa. 

Trăsura îşi croia drum spre intrarea parcului din Strada 59. 
Scott o strânse mai tare pe Julie şi ea simţi pe frunte sărutul moale 
al buzelor lui. 

Se strânse lângă el, ca un copil. 

— Te simţi bine, spuse ea. 

— Şi tu la fel. Şoapta lui o liniştea ca un drog exotic. 


În ultima săptămână, începuse să se simtă tot mai aproape de 


trupul lui Scott, pentru că. Acum, conţinutul bogat al numeroaselor 
lui scrisori se adăugase la forma fizică pe care şi-o amintea, din 
urmă cu şase luni. Îndrăzni să se bucure de căldura lui şi să-l adore 
cu o foame de copilă, care o făcea să se gândească la impulsurile 
normale ale adolescentelor, o dorinţă visătoare, curată, pe care ea 
nu o simţise niciodată până acum. 

Îmbrăţişarea lor trebuie să fi atins o nouă coardă în trupurile 
lor, pentru că buzele lor s-au întâlnit brusc într-un sărut care făcu 
să treacă un tremur prin simţurile lui Julie. Scott o ţinu mai strâns 
şi îi putu simţi nevoia stârnită de propria lui dorinţă. 

În ciuda tuturor sentimentelor noi şi minunate pe care el i le 
adusese în această săptămână care trecuse, ea rezistă acestui val 
al dorinţei. Nu că ar fi vrut lucrul acesta. Mişcarea el fu la fel de 
reflexă ca şi reacţica unui claustrofob care intră într-un ascensor. 
Se întâmplă, înainte ca ea să se poată opri. 

Scott o simţi şi îşi slăbi îmbrăţişarea. Ruşinată de semnalul 
fals care îl obligase să-i dea drumul, Julie încercă să se cuibărească 
mai aproape de el, de parcă i-ar fi explicat cu trupul ambivalenţa 
chinuitoare a inimii ei. Actul i se părea însă caraghios şi tragic în 
acelaşi timp. Se simţea cea mai josnică dintre mincinoase şi cea 
mai puţin dorită femeie. 

Dar Scott nu părea tulburat de cele întâmplate. O ţinea 
aproape dar cast iar ea simţi căldura interzisă, relaxându-se în 
blândeţea afecțiunii lui faţă de ea. 

Se simţi din nou în siguranţă, în braţele lui. Cu o singură 
mişcare blândă, el recunoscuse jena ei, o ac ceptase şi îi acorda 
suficient spaţiu. Julie îi era recunoscătoare pentru înţelegerea lui, 
într-atât încât aproape că-şi putea ierta faptul că nu o merita. 

— Sâmbătă va fi ultima mea zi aici, zise el. 


Ea îşi şopti regretul: 


— N-aş vrea să plec. 

Vocea lui sună foarte tinerească atunci când rosti vorbele 
acestea. 

Julie îl privi în ochi. Era atât de frumos! Acum, când avusese 
ocazia să-i studieze faţa, cu ochii blânzi şi trăsături fine, bărbăteşti, 
ea îşi dădu seama că nu se oprise complet de a-l visa încă din 
copilărie, deşi fusese doar un băieţaş când îşi petrecuse cu el acea 
după-amiază secretă. 

Acum, chipul lui de om matur părea să fi completat fantezia 
ei, dându-i viaţă. Anii nefericiţi pe care-i petrecuse fără el păreau 
uitaţi. Scott era la fel de real pentru ea ca orice persoană pe care o 
cunoscuse vreodată. Iar el deschidea o fereastră spre o parte a ei 
care îi era nouă, pentru că se părea că exista doar pentru el. 

Când îi transmitea lui Scott un gând, un sentiment, o 
amintire, acestea erau deja diferite decât le simţise înainte de a i le 
spune. Le făcea mai interesante, mai umane şi mai naturale, prin 
atenţia pe care le-o acorda şi prin respectul lui pentru ea. 

Era şi ea surprinsă mereu, în conversațiile cu el, deoarece 
spunea lucruri pe care nici măcar nu se gândise că ar fi capabilă să 
le rostească. Pur şi simplu, îi ieşeau din gură, noi şi strălucitoare, 
de parcă el ar fi făcut din ea o altă persoană. 

O persoană bună... 

Totuşi, oceanul ruşinii se ivea în spatele acestor tentative de 
deschidere spre el şi ameninţa să o înghită în orice moment. Şi ar fi 
fost o tortură de nesuportat să meargă pe această sârmă întinsă, 
dacă nu ar fi fost Scott însuşi acela care să simtă adâncimea 
nefericirii ei şi să i-o îndepărteze, ori de câte ori aceasta ameninţa 
să o atace. 

A fi împreună cu el era ca un vis frumos. Sau, mai curând, o 


realitate luminoasă, care făcea ca viaţa ei anterioară să-i pară un 


coşmar. 

Care dintre cele două vieţi era cea reală? Oare Scott 
Monteagle era prea bun ca să fie adevărat? Ruşinea şi teama lui 
Julie o făceau să se întrebe. Dar privirea din ochii lui şi atingerea 
mâinii lui îi dădeau curaj să continue să creadă în această 
prețioasă nouă aventură care se deschisese în faţa ei, tocmai când 
se gândise că era prea târziu pentru ea să mai simtă vreodată aşa 
ceva. 

Trăsura îi ducea spre marginea parcului şi spre sfârşitul 
acestei seri. 

— Ce-am să mă fac fără tine? întrebă Scott. 

— Păi, zâmbi ea, o să te duci din nou la lucru, ai să termini de 
construit bufetul mamei tale, o să stai cu fetiţa lui Lucy, o să te 
duci la filme şi o să citeşti din Shakespeare şi din Thoreau şi din 
doctor Johnson... 

— Doamne! exclamă el. Ştii la fel ca şi mine despre rutina 
vieţii mele. Mă simt ruşinat că ţi-am spus atât de multe. 

Ea râse. 

— Dimpotrivă, zise ea. Este cea mai minunată informaţie pe 
care mi-am introdus-o în minte, în douăzeci de ani. 

El se uită în ochii ei. 

— Şi tu. Ce-o să faci după ce am să plec? întrebă el. 

Ea se opri gânditoare. 

— Când ai să fii plecat, răspunse ea, am să mă uit la ceas şi o 
să adaug cinci ore şi o să mă gândesc unde eşti şi ce faci. Cândo 
să mă trezesc dimineaţa, o să mă gândesc la tine că iei masa de 
prânz şi îţi întâlneşti clienţii. Când o să mă duc la şcoală, - Julie 
hotărâse să se ducă din nou la colegiu, ca navetistă, la New York 
University, să-şi termine diploma - o să mă gândesc cum îţi termini 


după-amiaza. Când o să iau masa ce prânz, o să-mi închipui că iau 


cina cu tine. lar când o să vină sfârşitul de săptămână, o să mă 
gândesc la casa ta de la fermă şi o să doresc să fiu acolo cu tine. 

Ea era prea cufundată în ceea ce spunea, ca să se gândească 
la excesele sexuale şi de altă natură la care putea să se dedea după 
plecarea lui. Era atât de liniştită în apropierea lui, încât uita să se 
mai ruşineze de viaţa ei. Se gândea doar la el. 

Mâna lui îi prinse încheietura mâinii. 

— Nu continua, spuse el cu o emoție bruscă. Mă doare prea 
Tău. 

— Te doare? întrebă ea surprinsă. 

— Nu vreau să fiu departe, zise el. Nu vreau să fiu la mii de 
kilomentri distanţă de tine. Nu mai vreau vechea mea rutină, aşa 
cum era. Nu acum. Nu acum, când ştiu că tu eşti aici, că ai crescut 
exact aşa cum mă gândeam eu că o să creşti, devenind o tânără 
femeie frumoasă. Nu acum, când ştiu că te gândeşti la mine... Mă 
doare prea rău. 

Ea se uită îndelung şi profund în ochii lui. Ceea ce văzu acolo 
îi topi cea mai rece gheaţă din interiorul ei. Îi atinse buzele cu 
buzele ei. Sărutul lor fu uşor şi cast la început, apoi mai intim. Ea 
simţi dorinţa în trupul lui şi simţi că se reţine, din cauza ei. Li 
atinse faţa cu ambele mâini şi îl eliberă. 

— Scotty, zise ea. 

Ea încercă să oprească vorbele ce-i veneau pe buze, dar era 
imposibil. Ţinea prea mult la el, ca să-i ascundă ce avea în minte. 

— Am vorbit despre atâtea lucruri, continuă ea, dar nu despre 
mine. Niciodată despre mine. Nu e corect faţă de tine. Tu nu ştii 
nimic despre mine. 

El o privi cu o surprindere reală. 

— E ceva ce nu ştiu, întrebă el, dar trebuie să ştiu pentru ca 


să te fac fericită? 


Ochii lui Julie se măriră. Exista o logică ce nu putea fi negată 
în vorbele lui. Nu putea găsi niciun răspuns. 

Interpretând probabil greşit tăcerea ei, Scott zâmbi. 

— Ştiu tot ce am nevoie să ştiu, spuse el. Când ai să crezi 
asta, ai să înţelegi că nimic nu ne poate despărţi. 

Julie se uită în ochii lui. Pentru prima oară, îşi dădu seama de 
forţa de dincolo de exteriorul lui blând. Dar nu putea uita 
obstacolele ce-i stăteau lui în cale. 

— Nu sunt fata care par a fi, zise ea. 

— Nu-mi pari a fi ceva anume, o corectă el. Tu eşti tu. Eşti 
Julie a mea. Te-am aşteptat toată viaţa, iar acum eşti aici, în carne 
şi oase, destul de aproape de mine ca să te ating. Destul de 
aproape de mine ca să te iubesc. Ce altceva mai e de spus? 

Vorbele lui îi făcură carnea să se înfioare. Drept răspuns, ea îl 
sărută din nou. Nu era uşor să se simtă pe marginea prăpastiei şi 
totodată să-l simtă cum o trage înapoi la viaţă, cu încăpățânare, 
într-un moment când moartea i se păruse unicul ei refugiu. 

El băgă mâna în buzunarul de la piept şi scoase un plic mic. 

— Era să uit, spuse el. Am aici ceva ce o să te surprindă. 

El îi înmână plicul. Putea vedea că era Toarte vechi. Era o 
scrisoare, trimisă, se pare, şi primită cu mulţi ani în urmă. După 
aspect, fusese purtat mult timp în buzunarul cuiva. 

Ea băgase deja mâna înăuntru şi desfăcu scrisoarea, înainte 
ca frigul din oasele ei să-i spună de la cine era. Începu să citească 
scrisul copilăresc: 

Dragă Scotty. 

Scrisoarea ta a sosit sâmbătă, exact înainte să plecăm la East 
Hampton ca să mergem să călărim cu mătuşa. Ai fost un băiat rău 
că ţi-a trebuit atât de mult până să-mi răspunzi, dar acum te iert 


pentru că eşti drăguţ în scrisoare. 


Mama zice că trebuie să-mi petrec toată după-amiaza în 
camera mea şi să-mi curâăţ lucrurile de şcoală. Urăsc şcoala, pentru 
că fetele sunt meschine, iar băieţii sunt proşti. Trebuie să-mi spui 
dacă şi tu urăşti şcoala. Dacă da, atunci o s-o ştergem amândoi în 
Canada sau în Australia şi nu vom mai merge niciodată la şcoală. 

N-o să mai vii niciodată în America? Te rog, spune-i mamei 
tale să te aducă înapoi imediat, ca să putem să jucăm şah şi „fata 
bătrână”, aşa cum am făcut în casa verişoarei tale. 

Azi, Gretchen se duce în oraş cu mama ca să-i cumpere haine 
pentru debutul în societate. Voi rămâne singură să-mi curăţ 
lucrurile de şcoală - până se întoarce Jack. Apoi o să vină şi tata 
acasă şi o să luăm cina. Sper ca menajera să nu mă pună să 
mănânc mazare în seara asta. Urăsc mazărea. 'Ţie îţi place, băiat 
rău ce eşti? 

Scrisul copilăresc se ştersese în ochii lui Julie. Simţi cum 
propriile ei lacrimi udă vechea hârtie de scris, care avea inițialele 
ei şi o siluetă de profil de fetiţă tipărit alături. 

Sughiţuri de plâns o scuturară brusc, când duse scrisoarea la 
piept. Toată viaţa era strânsă în jurul ei, un tunel întunecat în care 
fata inocentă din tinereţe se pierduse de atâta timp. 

Iar acum, în mod sfâşietor, acel copil fusese readus la viaţă de 
Scott. 

— Te-am supărat? întrebă el, cu preocupare în voce. Îmi pare 
rău, Julie. Am crezut că o să te amuze, după toţi aceşti ani... Te 
rog, iartă-mă. 

— Nu e vina ta. 

Ea clătină din cap cu frustrare, incapabilă să găsească 
vorbele potrivite pentru a descrie ceea ce simţea. Părea cu 
adevărat zguduită, în timp ce îi dădu înapoi scrisoarea. 


— Straniu, zise el. Am citit scrisoarea asta de o sută de ori. 


Nu mi-ar fi trecut niciodată prin minte că, într-o bună zi, va fi 
pătată de lacrimile tale. Lacrimile drăgălaşei tinere femei care a 
crescut din fetiţa aceea. Vremea îţi joacă asemenea renghiuri 
neobişnuite. 

Plângând, Julie îl trase mai aproape. Brusc, i se păru că el era 
unica ei şansă. 

— Ah, Scotty! exclamă ea. Nu pleca. Te rog, nu... 

El o mângâie blând, scoțând un slab sunet ca s-o liniştească. 

— Nu te îngrijora, spuse el. Trebuie să plec. Dar nu maie 
acelaşi lucru acum. Dacă douăzeci de ani, nu ne-au putut despărţi, 
cu siguranţă că Oceanul Atlantic nu va reuşi nici el s-o facă. 
Oricum, nu pentru mult timp. 

Ea aprobă din cap, cu braţele în jurul gâtului lui. 

— Spune-mi că vei veni în vizită de Crăciun. Promite-mi. 

— Am să vin în vizită, promise ea. 

El o ţinu aproape. 

— O să-mi lipseşti atât de mult! 

Ea aprobă din cap lângă obrazul lui, incapabilă să-şi găsească 
cuvintele. 

Acum, era timpul să meargă acasă. Părăsiră trăsura şi el o 
conduse cu maşina la casa din Park Avenue. Era tăcută. Doar aripa 
în care locuiau tata şi mama era luminată. Partea ei era în 
întuneric. 

Se crispă. când văzu casa. El îi simţi emoția şi o ţinu mai 
strâns. 

— O să vii să mă conduci, sâmbătă, la Idlewild? întrebă el. 
Vreau ca faţa ta să fie ultimul lucru pe care-l văd în America, 
înainte de a mă urca în avionul acela. 

— Da, răspunse Julie. Am să fiu acolo. 


El o conduse până la uşă şi o sărută. Trupul ei micuţ era cald 


şi moale lângă al lui şi el o simţi cum se deschide spre el, mai mult 
decât înainte, la fel ca în fiecare noapte a acestei vizite 
încântătoare. Cu fiecare zi ce trecea, el simţea plăcerea să o 
cunoască ceva mai bine, să o dorească un pic mai mult, să o simtă 
că-l iluminează pe dinăuntru. 

Totuşi, la regretul ei de a-l părăsi acum, când mai era 
emoţionat de durerea ei în legătură cu scrisoarea, se adăugă şi un 
element de teamă, pentru că trebuia să intre în propria ei casă. 

— Atunci, noapte bună, şopti el. Ne vedem mâine. 

El o urmări cum dispare în casă. Era ceva furişat în mişcările 
ei, aproape de parcă ar fi intrat într-un castel în care se va trezi un 
căpcăun adormit ca să o înghită, dacă n-ar fi umblat tăcută ca un 
şoricel. În acea fracțiune de secundă, ea nu mai era acea Julie pe 
care o cunoştea el, ci o străină ce dispărea într-o existenţă de 
neînțeles. 

El se întoarse la maşină şi rămase în picioare, uitându-se la 
casa întunecată. Părea ghemuită în ea însăşi, masivă şi sinistră în 
lumina lunii. Simţi în buzunar scrisoarea udată cu lacrimile lui 
Julie. 

Ce ţi-au făcut ei oare? se întrebă el. Ce naiba ţi-au făcut ei? 

La poarta aeroportului Idlewild, Julie stătea cu mâna în cea a 
lui Scott Monteagle. 

Erau amândoi trişti, dar emoţionaţi. Deşi acum trebuiau să se 
despartă, ştiau că se vor vedea din nou, curând. Săptămâna care 
trecuse adusese legătura lor la o nouă intimitate, care îi umplea de 
anticipare pentru viitor. 

Lacrimi izvorâră din ochii lui Julie, când se uită la tânărul 
bărbat care devenise atât de important pentru ea, într-un timp atât 
de scurt. 


Scott se uita în jos la ea, cu o expresie de admiraţie şi de 


tandreţe în ochii lui cenuşii. 

— Cât de frumoasă eşti, spuse el. Trebuie oare să mă întorc 
cu adevărat acasă şi să văd chipul acesta doar în vis? 

Ea se aplecă înainte şi îşi lăsă capul pe pieptul lui. Îi ţinea 
ambele mâini cu ale ei. 

— Aş fi vrut să rămâi aici. 

— Nu mai spune aşa ceva, zise el, atingându-i părul cu 
obrazul. Nu mă face mai slab decât sunt deja. O să ajung să rămân 
aici, până la urmă. Apoi, o să-mi pierd slujba şi o să fim cu toţii la 
ananghie. 

Ea zâmbi la umorul lui. Dar durerea despărțirii o făcuse 
palidă. 

— Nu vreau să fiu aici fără tine, zise ea. Nu e drept. Vreau să 
fiu acolo unde eşti şi tu. 

— Dar o să vii de Crăciun. 

El nu o înţelesese cu adevărat, nu înţelesese adâncimea crizei 
ei. Dar vorbele lui avură efectul dorit. O calmară. 

— Da, răspunse ea. O să ne vedem de Crăciun. 

La difuzor se anunţă zborul lui. Scott se uită în ochii ei şi 
expresia lui deveni serioasă. 

— Nu te îngrijora, spuse el. Toate lucrurile sunt posibile. N- 
am dovedit-o noi oare în săptămână care a trecut? 

Ea aprobă din cap. 

El o îmbrăţişă strâns. 

— În urmă cu şase luni eram doar un om obişnuit, ducând o 
viaţă obişnuită, fără nimic la care să mă aştept, în afară de o viaţă 
de muncă şi poate, cândva, o femeie obişnuită. Acum, uită-te la 
mine. Mă simt ca yankeul din Connecticut la curtea regelui Arthur. 
M-ai transformat într-un prinţ. 


Tu eşti deja un prinţ, se gândi Julie, cu lacrimi strălucindu-i pe 


obraji. 

— Sper să ajung ziua în care să pot usca aceste lacrimi în loc 
să le provoc, spuse el. 

— Ah, Scotty. 

Ea îl strânse cu toată puterea. Nu va putea niciodată să-i 
spună cât de minunate erau acele lacrimi şi cât de prețioasă era 
durerea de a-l lăsa să plece, când ştia că el dorea să o vadă din nou 
şi că o va aştepta. 

Se sărutară. A fost un sărut lung, pasionat, mai adânc decât 
cele de până acum. O căldură delicioasă pătrunse în trupul ei, o 
căldură care îi opri durerea, devenind o plăcere, o căldură care o 
făcea să se simtă mai întâi în siguranţă, apoi o excită. 

În cele din urmă, fu nevoit să-i dea drumul. 

— Am să-ţi scriu în fiecare zi, spuse el. 

— Am să aştept poştaşul. Ea zâmbi. N-am făcut aşa ceva până 
nu te-am întâlnit pe tine. 

— Să fii fericită, îi ură el, desprinzându-se de ea. 

Da, datorită ţie, se gândi ea făcându-i semne cu mâna, printre 
lacrimi. 

Ea îi făcu semne, până ce el trecu prin poartă. 

Atenţia ei era atât de concentrată la silueta lui Scott 
Monteagle care se îndepărta, încât nu se gândise nicio clipă să se 
uite înapoia ei. Dacă ar fi făcut asta, l-ar fi văzut, urmărind-o din 
spatele unui stâlp, pe Johnny Marante, cu ochii lui negri fixaţi 


asupra ei cu o intensitate întunecată. 


CAPITOLUL 36 


11 august, 1958 


Vara fierbinte era la apogeu în New York. 

În acea seară, în mansarda lui Sam Carpenter, erau adunaţi 
Francie, Sam şi Dana şi încă un număr redus de oameni invitaţi 
acolo de Francie. 

Printre ei erau Barbara Bettinger, care fusese principala 
ajutoare în programare a Danei înaintea dezastrului de la 
Computel, şi Joel Gregg care fusese şeful vânzărilor. Joel era un 
manager experimentat şi un director de vânzări care ştia tot ce se 
putea şti despre finanţarea şi conducerea tinerelor companii. 

Francie îl instruise pe Lee Nugent să iniţieze un răspuns la 
procesul intentat de Industriile Magnus, folosind orice strategie pe 
care o cunoştea, ca să amâne procesul în tribunale. Compania era 
într-o stare de lâncezeală, închizând încet conturile cu diferiţii 
clienţi dezamăgiţi. Francie hotărâse să menţină viu numele 
Computel, din motive proprii. Motive pe care avea să le 
împărtăşească doar azi. 

Barbara şi Joel îşi căutau, pe bună dreptate, noi slujbe, în 
timp ce supravegheau încetarea conturilor Computel. Acelaşi lucru 
se întâmplă şi cu Dana, care reluase contactul cu firma de 
cercetări din Connecticut, dar se menținea lângă Francie, atâta 
timp cât va avea nevoie de ea. Cât îl privea pe Sam, el şi Francie, 
erau la ananghie. Dar expresia de pe chipul lui nu părea de 
nemulţumire. Dimpotrivă, la el era un aer de emoție Dotolită. 

Mai erau încă două persoane necunoscute celorlalţi. 

Francie îi prezentă. 


— Vreau să-i cunoaşteţi pe Terry Gelman şi pe Quinn Metzler, 


spuse ea. Ei sunt specialişti în maşinăria computerelor şi au fost 
chemaţi să vină aici în seara asta de către Sam. Quinn a fost cu 
Sam în Coreea. Iar Terry lucrează acum cu Quinn în New Jersey. 

Francie servise cafeaua. Toată lumea se uita la ea în 
aşteptare. 

— Ştiu că vă întrebaţi cu toţii de ce v-am chemat aici în seara 
asta, zise ea. Ei bine, am să vă dau răspunsul. Să începem cu nişte 
comentarii în legătură cu Computel. 

Făcu o pauză, uitându-se de la o faţă la alta. Erau cu toţii 
aaunaţi pe canapea, pe fotoliile vechi şi pe nişte perne pe podea, 
arătând mai curând ca nişte oaspeţi la o petrecere boemă, cu vin, 
decât nişte specialişti în afaceri sau tehnologie, cum erau de fapt. 

— Din motive legale, continuă Francie, Computel a fost forţat 
să-şi înceteze operaţiunile active. Natural, am fi dorit ca lucrul 
acesta să nu se întâmple, pentru că ne descurcam foarte bine. 
Totuşi, nu ne putem crampona de trecut. În seara asta, vreau să vă 
vorbesc despre viitor. 

Toată lumea privea surprinsă. Întrucât Computel nu avea 
viitor, se întrebau despre ce putea vorbi Francie. 

— Computel, spuse Francie, a fost o bună experienţă pentru 
modul de a introduce tehnologia computerelor în afaceri. Am fost 
capabili ca, în scurt timp, să le per mitem unor companii medii şi 
mari să-şi computerizeze inventarul şi finanţele şi astfel să reducă 
sute de ore de muncă din cheltuieli. Efortul nostru a avut succes şi 
acesta este probabil unul dintre motivele pentru care am intrat în 
probleme juridice cu un conglomerat care consideră că are un 
patent asupra iniţiativei noastre. 

Nu era nicio urmă de amărăciune în vocea lui Francie. Se 
gândea doar la afaceri. De fapt, era chiar o răceala de oţel, 


impresionantă, în prezentarea ei. 


— În ciuda succesului Computel-ului, continuă ea, compania a 
suferit tot timpul de o slăbiciune de structură. Această slăbiciune 
avea două laturi. În primui rând, computerele sunt scumpe. 
Cumpărarea sau închirierea unor computere principale se adăuga 
substanţial la preţul pe care trebuia să-l cerem pentru consultaţia 
noastră. Francie făcu o pauză. În al doilea rând, spuse ea, întrucât 
consultantul - adică Computel - avea maşinile, clientul trebuia să 
ne transmită nouă datele şi apoi să aştepte rezultatele, fără să 
poată face propria computerizare pe baza unui program pe care el 
însuşi să-l opereze. Cu alte cuvinte, clientul se simţea prost în 
privinţa computerului pentru că maşinăria rămânea în mâinile 
consultantului. În eventualitatea unor probleme, clientul se putea 
baza doar pe bunăvoința consultantului ca acesta să-l ajute. Ca să 
conchidem, nu l-am adus, în realitate, pe omul de afaceri faţă-n 
faţă cu computerul. 

Cei ce o ascultau pe Francie păreau uimiţi. Dana vorbi prima. 

— Dar, Francie, spuse ea, clienţii noştri erau foarte bucuroşi 
de serviciile pe care le asiguram. Întrucât noi cunoşteam aparatura 
şi scriam programele, eram consultanţi la fel ca oricare alţii. Dacă 
aveau rezultate, şi au avut, clienţii erau satisfăcuţi. 

— Ai dreptate, Dana, zise Francie. Dar numai în măsura în 
care te referi la situaţia din lumea de azi a afacerilor. În câţiva ani, 
tehnologia computerelor va fi atât de avansată, încât clienţii nu vor 
mai fi satisfăcuţi cu tipul de servicii pe care le oferim noi. Clientul 
nu va mai vrea să-şi trimită cifrele unor străini şi să aştepte ca 
aceia să le analizeze şi să-i rezolve problemele. Va dori să 
folosească direct tehnologia computerelor şi să-şi rezolve singur 
problemele. 

Dana tăcu. Mintea ei ascuţită văzuse aeja unde bâtea Francie. 


Lee Nugent, avocat, dar cu o înţelegere limitată a 


computerelor, vorbi: 

— Dar, Francie, spuse el, nu înţeleg. Ideea companiei 
Computel era tocmai să aducă puterea de analiză a computerelor 
la clienţii care nu ar fi avut altfel acces la ele. Aţi reuşit să faceţi 
asta. Luaţi o taxă modestă şi aţi avut rezultate. Clienţii vă iubeau. 
Ce poate fi mai bun decât atât? În fond, clientul nu-şi poate 
permite să aibă computerul său propriu... 

Francie zâmbi. 

— Tocmai asta o să schimbăm noi, Lee, zise ea. 

Lee rămase perplex. 

— Ce vrei să spui? întrebă el. 

— O să punem la dispoziţia clientului un computer pe care să- 
şi poată permite să opereze singur, răspunse ea cu răceală. 

În cameră se auziră gâfâieli. 

— Nu am reuşit să înţeleg, zise Joel Gregg. Vrei să spui un 
computer principal pe care clientul să-l poată închiria? 

— Nu, răspunse Francie. Vreau să spun că e vorba de un 
computer care să fie al clientului. 

Joel zâmbi neîncrezător. 

— Cu tot respectul pe care ţi-l datorez, Francie, nu crezi că 
eşti cu câteva decenii înaintea epocii? întrebă el. Computerele 
costă o groază de bani, nu-i aşa? 

— Ba da, dar nu-i nevoie să coste tot atât şi în viitor, zise 
Francie. 

Făcu un gest spre mansarda în care se aflau. 

— Cei dintre voi care îl cunoaşteţi pe Sam şi această 
mansardă, spuse ea, aţi remarcat probabil că este ceva deosebit 
aici, în seara asta. 

Dana şi Joel aprobară din cap. Principala cameră a mansardei 


părea goală. Ce lipsea era 9292, computerul la care Sam meşterea 


se patru ani. 

— Unde-i 9292? întrebă Joel. 

— Dacă veniţi toţi după mine, zise Francie, Sam o să vă arate 
ceva. 

Sam conduse grupul într-un colţ al mansardei, unde un obiect 
de mărimea unui frigider era acoperit cu o pânză. 

Sam zâmbi maliţios. 

— N-am să ridic încă pânza, spuse el, pentru că nu vreau să 
vă influenţez. Ce este sub pânză. Nu e frumos. Deocamdată. Dar 
vreau să remarcaţi dimensiunile. 

El trecu în revistă feţele celor am grup. Erau cu toţii 
interesaţi. 

— În ultimii câţiva ani, continuă el, am înlocuit progresiv 
circuitele cu tuburi de vacuum ale lui 9292, cu panouri. După cum 
ştiţi unii dintre voi, primele tranzistoare au fost inventate încă în 
1947. Dar tehnologia tranzistoarelor în computere este încă nouă. 
Totuşi, există mici firme în ţară care produc piese cu siliconi, care 
se numesc semiconductori, care au o mare capacitate de 
compuiare şi care devin tot mai ieftine aproape cu fiecare oră, 
pentru că se pot produce uşor, în masă, după realizarea 
prototipului. 

El făcu un gest spre forma de cutie de sub pânză. 

— Asta-i ce a rămas din 9292, zise el. E aproximativ a 
douăzecea parte din cât era ca mărime înainte. Dar puterea lui de 
computerizare şi analiză este cam de zece ori mai mare decât 
înainte. Asta datorită circuitelor şi siliconilor. 

Făcu o pauză, ca vorbele lui să fie pricepute. 

— Trebuie să le mulţumesc lui Quinn şi lui Terry, aici de faţă, 
care m-au ajutat să accelerez procesul în ultimele luni, zise el. Am 


folosit oarecare influenţă ca să nu plătim pe circuite preţul de pe 


piaţă. Şi ne-am făcut noi prieteni în domeniul afacerilor cu 
tranzistori. Prieteni de care vom avea nevoie anul viitor. Am 
discutat cu Francie treaba asta şi am ajuns cam la aceeaşi 
concluzie. 

El se întoarse spre Francie şi îi făcu un gest să continue ea. 

— Ca să scurtăm povestea, spuse Francie, Sam şi cu mine 
credem că, având o tehnologie potrivită, putem produce un mini- 
computer, mic ca dimensiune şi ca preţ, care să poată fi folosit de 
aceleaşi companii care au fost clienţii Compute/-ului - bănci, 
companii de asigurare, magazine, firme de investiţii şi aşa mai 
departe. 

Urmă o pauză. Joel Gregg, întotdeauna om de afaceri, vorbi la 
rândul lui. 

— Cât de curând credeţi că poate fi realizat? 

— Asta-i o întrebare de o sută de puncte, replică Francie. Ştiu 
că se poate face curând. Ceea ce nu ştiu este dacă vom putea pune 
mâna pe suficient capital de investiţii ca să finanţăm operaţia şi să 
o ţinem solvabilă până ieşim cu produsul pe piaţă. Asta-i problema 
ce ne stă în faţă. Motivul pentru care sunteţi cu toţii aici în seara 
asta este ca să vă întrebăm dacă vreţi să vă asumaţi riscul 
împreună cu noi. Va însemna multă muncă şi salarii minime, în tot 
acest timp. O să lucrăm toţi pentru ceva ce ar putea să reuşească 
sau să eşueze. Aş vrea să ştiţi asta de pe acum şi să vă gândiţi. 

Francie se uită la chipurile din faţa ei. 

— Mai este ceva ce trebuie menţionat, zise ea. Motivul pentru 
care sunteţi aici voi şi nimeni altcineva, este pentru că oamenii din 
această cameră sunt singurii în care Sam şi pu mine simţim că 
putem avea încredere totală. Toată această operaţiune va fi strict 
secretă. 


Sam, Quinn şi Terry vor fi răspunzători de cercetare şi 


dezvoltare. Restul, vom lucra în colectiv la programare, ambalare, 
vânzări, asigurare, patentare - pe scurt, tot ce înseamnă a face o 
companie din nimic. Nimeni nu va mai participa la acest proiect, 
decât dacă persoana e acceptată de noi toţi. 

Ea zâmbi. 

— Dacă vreunul dintre voi a avut vreodată o dorinţă de a avea 
o aventură de capă şi spadă, asta-i o şansă unică. 

Se aşeză comod în fotoliu. 

— Eu am terminat, zise ea. Dacă cineva are întrebări, este 
liber să le pună. 

Spre surprinderea ei, urmă o tăcere completă în cameră. 

Francie îşi ridică o sprânceană. 

— Vreţi să vă hotărâți chiar acum? întrebă ea. 

Ceea ce nu ştia era că persoanele din cameră nu se uitau la 
ea şi la proiectul ei ca la nişte necunoscute. Ei ştiau deja ce făcuse 
ea din Computel. Şi îl cunoşteau pe Sam. 

— Ei bine, întrebă ea, câţi dintre voi acceptă să intre? 

Toţi cei din cameră ridicară mâna. 

Francie zâmbi. 

— Foarte bine, spuse ea, se pare că avem o echipă. Dacă 
vaporul se scufundă, ne ducem la fund cu toţii. Dacă pluteşte, o să 
avem o al naibii de frumoasă călătorie împreună. 

O oră mai târziu amănuntele erau stabilite. Fiecare dintre cei 
prezenţi avea să-şi abandoneze slujba şi avea să vină să lucreze 
pentru Computel. Nu va exista un stat de salarii oficial. Totul va fi 
făcut în mare secret. A fost închiriată o magazie în Brooklyn, 
pentru proiect. Birourile Computel din strada Cedar aveau să 
rămână deschise, ca un fel de acoperire, arătând incapacitate şi 
inactivitate. Pentru lumea din afară, Computel avea să fie o 


companie muribundă, o fantomă. 


Francie, Sam şi Dana vor revărsa toate resursele câştigate în 
perioada lor de la Computel, în noul proiect. Nu erau prea mulţi 
bani, dar erau suficienţi pentru a menţine deschise birourile din 
strada Cedar şi pentru închirierea magaziei. 

lar pentru finanţarea reală a noului proiect, Francie 
intenţiona să contacteze capitalişti îndrăzneţi, odată ce prototipul 
noului produs va fi gata. Era pe deplin încrezătoare că va putea 
atrage suficiente fonduri pentru a scoate produsul pe piaţă. 

Şedinţa se termină la ora unu noaptea. Când toţi plecară, 
Francie şi Sam rămaseră singuri cu versiunea redusă a lui 9292. 
Francie se sprijini de pernele canapelei vechi şi oftă. 

Sam se uită la ea. 

— Eşti frumoasă, când eşti furioasă, zise el. 

— Arăt furioasă? 

— Furioasă nu e un cuvânt suficient de tare, spuse el. Nu mi- 
ar plăcea să te întâlnesc pe o stradă întunecată, când arăţi astfel. 

Francie zâmbi şi se uită în sus spre el. 

— Dar nu sunt furioasă pe tine, Sam, zise ea blând. 

Ea se ridică şi veni în braţele lui. Când trupurile lor se 
atinseră, între ei trecu un brusc spasm de dorinţă. Sam putea simţi 
ceva excitant şi periculos emanând de la ea, ca zumzetul unui 
milion de volţi de energie electrică din interiorul unui fir cu aspect 
inocent. 

El o trase mai aproape, întrebându-se cum un trup feminin 
atât de fragil poate cuprinde atâta putere concentrată. Apoi, buzele 
ei le atinseră pe ale lui şi gândul din mintea lui se îndreptă ameţit 
spre plăcere. 

Fata din braţele lui era acum pentru el un mister, mai mult ca 
oricând. Dar oricine ar fi fost ea şi oriunde ar fi mers, în seara 


aceea era a lui. 


Mâna ei îi cuprinse blând talia, când el o îndreptă spre 


dormitor. 


CAPITOLUL 37 


28 septembrie, 1958 


Era ora două noaptea. 

Apartamentul era luminat doar de strălucirea din Upper East 
Side care se afla la treizeci de etaje mai jos. 

Zgomotele îndepărtate ale circulaţiei se amestecau cu muzica 
în surdină din apartament. Mobilele şi tapetele de pe pereţi păreau 
că pândesc pe furiş, în umbră, ca nişte icoane religioase păgâne, 
însoţind un ritual misterios. 

Alte zgomote în cameră erau doar oftaturile care veneau din 
pat şi care puteau avea un singur înţeles. 

Fata era goală. Îşi scosese hainele doar cu câteva momente 
mai înainte, când lumina lămpii acum stinse strălucise şi-i aurise 
pielea moale. El o urmărise flămând, pentru că ea ştia cum să se 
dezbrace într-un mod unic, provocator, atingându-şi uşor bikinii, în 
timp ce aceştia alunecau pe coapsele ei, apoi închizătoarea 
sutienului, pe care-l făcea să se desfacă printr-o mângâiere 
languroasă. 

Ea îşi netezea hainele pe trup, înainte de a şi le scoate, atât 
de senzual încât părea că ea însăşi face dragoste cu ele. Mâinile ei 
făcură mici cercuri pe piele cu pantalonaşii de mătase, înainte de 
a-i lăsa să cadă, iar trupul ei în umbră oărea un deget care te 
cheamă. 

Ea îl obligase pe el să se dezbrace mai întâi, ca să poată 
vedea reacţia trupului lui la dansul ei. Ochii ei se plimbară peste el, 
admirându-i fizicul dur, dar venind mereu să se concentreze, 
fascinată asupra penisului în erecţie şi pulsând în ritm cu seductia 


trupului ei. 


Când ajunse complet goală, el avea atâta nevoie de ea, încât 
ar fi tras-o cu forţa spre el, dacă nu ar fi înţeles că această 
abordare lentă era tocmai ceea ce o excita pe ea. 

Ea întinse mâna să stingă lumina şi veni, în cele din urmă, la 
el, ca o silfidă moale ce i se oferea îmbrăţişării lui ca un dar. 

— Iubitule, şopti ea. 

Era o fată care vorbea puţin. Învăţase asta despre ea. Dar 
acele puţine cuvinte erau atât de pline de sex pur, încât nu puteau 
fi ascultate fără a simţi primii fiori ai orgasmului adânc în trup. 

Se ghemui peste el şi îl sărută încet, cu o limbă lungă, 
alunecoasă intrând în gura lui ca să guste şi să exploreze. Degetele 
ei îi atingeau blând umerii şi, în jos, muşchii pectorali, spre stomac, 
destul de aproape de penis ca să-l excite, dar încă neîndrăznind să- 
l atingă. 

O simţea suspendată deasupra lui, aşteptând cu răbdare în 
aerul cald al dormitorului, în timp ce genunchii ei îi încălecau 
şoldurile. Doar limba mângâietoare o unea cu el şi mâinile ei moi 
pe şoldurile lui. 

— Mm, gânguri ea, îmi placi în felul ăsta. 

lar acum, trupul ei uşor şi fin se lăsă pentru a-l mângâia în 
toată lungimea. Îşi simţi sexul fierbinte pe pântecele ei, în timp ce 
ea se ondula subtil. Ea îi sărută ochii, obrajii, şi îşi trecu degetele 
prin părul lui, zâmbind cu răceală, în timp ce se freca de el ca o 
pisică. 

— Mmnm, toarse ea, alunecându-şi din nou limba în gura lui. 

Erau amândoi excitaţi acum şi gata să facă dragoste, dar ea 
voia să-l tachineze ceva mai mult. Părea că ştie ce armă puternică 
era trupul ei. Când era îmbrăcată, acesta se ascundea în mod 
inteligent sub personalitatea ei rece. Părea introspectivă, ba chiar 


vulnerabilă. Nu puteai avea idee ce fel de femeie era, până nu o 


cunoşteai în acest mod, goală şi provocatoare şi triumfătoare în 
senzualitatea ei. 

Acum se îndreptă, stând pe vine deasupra lui. Încă mai păstra 
o distanţă minimă, dar acum mâinile ei găsiră penisul şi începură 
să-l mângâie. O auzi murmurând, un tors din gât, satisfăcut. 

lar acum, îşi dădu seama confuz - pentru că plăcerea pe care 
ea i-o dădea îl făcuse să închidă ochii - că ea îl îndruma spre 
centrul ei. Nu se mai juca doar cu mâinile cu penisul lui, ci cu 
mijlocul dulce dintre picioarele ei. Îl introducea câte un 
centimetru, retrăgându-l, mângâindu-l, introducându-l din nou mai 
adânc, tachinându-l cu jocul ei îndemânatic, încât nu ştia când erau 
degetele şi când era sexul ei. 

— Ah, oh, şopti ea, când excitaţia îl făcu să se împingă în ea. 
Putea simţi zâmbetul de pe buzele ei. Nu aşa repede. 

Ea continuă astfel, tachinându-l, gângurindu-şi provocările, 
lăsându-l să o pătrundă mai adânc, chinuindu-l cu o carne care îl 
poseda, în timp ce ea se reţinea, până când el nu mai putu suporta. 

O apucă, o tinu de încheieturile mâinilor, cu o dorinţă urgentă 
şi se împinse adânc în ea. Ea scoase un mic țipăt, de prefăcută 
spaimă şi vizibilă plăcere. Şi asta făcea parte din jocul ei, şi ştia că 
îl excita. 

Penisul era în ea până la capăt, mişcându-se repede în centrul 
ei. Ea răspundea cu gemete şi ţipete totdeauna înăbuşite de 
sentimentul ei misterios de reţinere - era cu adevărat o fată foarte 
tăcută - dar cu atât mai senzuală, pentru că aceste sunete erau ca 
nişte şoapte intime, vinovate, cu scopul de a pătrunde până la 
izvorul nevoii lui şi a-l încălzi până la punctul de fierbere. 

Era greu să nu ajungi cu ea la extaz imediat. Încântarea de a-l 
excita era atât de perversă, încât sămânţa voia să se dăruiască 


imediat acelor măruntaie care tremurau în jurul lui. Trebuia să se 


gândească la altceva, ca să se distragă şi să se poată bucura de ea. 

Lucrul nu era prea dificil pentru el. Avea multe idei, multe 
planuri, fiecare dintre ele la fel de excitante în felul lor, ca şi o 
femeie. Lumea era un loc care aştepta să fie cucerit, dar care nu 
ceda aşa uşor şi de bunăvoie ca această fată senzuală. Lumea îşi 
reţinea premiul, iar lupta pentru a-l obţine era mai subtilă şi mai 
dificilă decât plăcerea imediată de a face amor cu ea. 

Dar şi ea făcea parte din luptă. Tocmai asta era frumuseţea. 
Trupul ei, şoaptele, mângâierile ei, erau toate o parte a acelei 
provocări mai importante. 

Se gândi la lucrul acesta cât putu de mult. Dar mâinile ei se 
plimbau peste tot pe trupul lui, găsind puncte ale plăcerii cu un 
instinct care nu dădea greş, nu doar cele pe care le găsise la el în 
ultimele câteva dăţi, unele de care nici el nu-şi dăduse seama, până 
când ea nu le atinsese acum. 

O mână moale se mişca lent în interiorul coapselor, apoi de-a 
lungul şoldurilor, spre pântece, şi îi atinse buricul trimițând în el 
un uriaş tremur neaşteptat. Vocea mică încă mai şoptea încurajări. 

— Hai... încă puţin... Oh! Dragule... 

Auzi un geamăt, nu lipsit de un mic chicotit pervers de 
plăcere, când el se împinse mai tare în ea. Putea vedea sânii moi 
mişcându-se în umbră, în timp ce ea era deasupra lui şi putea 
vedea contururile frumoase ale coapselor ei. Părul uşor, desfăcut, îi 
dansa pe umeri şi pe spate, în timp ce capul ei drăguţ se mişca 
înainte şi înapoi. Era în elementul ei acum, fiecare instinct al ei 
unindu-se în simfonia actului sexual. Ea trăia pentru asta. 

— Mm... ah! Aşteaptă... încă. 

Ea voia mai mult, voia totul, voia să-l ţină aşa toată noaptea. 
Dar totul se termină. Ultimul val venea, fierbinte, din adâncul 


fiinţei lui, şi el ştia că nu se mai putea opri acum. Era prea mult: 


goliciune, şoapte de alcov, degetele, buzele, toată activitatea 
sexului ei. 

O ţinu de şolduri şi se împinse cât putu de adânc în ea. Îl 
scutură un spasm uriaş, iar ea tremura ca o frunză. Degetele ei îi 
atingeau umerii şi gemu cu şoapte joase, ca torsul pisicii, 
încântată. 

Când se termină totul, ea se lăsă pe pieptul lui odihnindu-se, 
în timp ce el rămase în ea. Trupul ei se bucura de atingerea 
trupului lui dur. 

Rămaseră aşa câteva minute fermecate. Apoi, el începu să se 
depărteze de ea, iar ea însăşi se retrase în sine, reluându-şi 
exteriorul rece şi calm. Ea îl bătu cu palma să-i mulţumească 
pentru plăcere, dar nu-l mângâie drăgăstoasă ori posesivă. Era din 
nou departe, independentă, preocupată doar de persoana ei. Jocul 
complicat, pe care-l demonstrase înainte, era menit doar să-l excite 
pe el. Nu era nicio afecţiune în spatele lui. Doar dorinţă şi poate 
chiar ceva mai rece decât dorinţa. 

O urmări dispărând în baie. Se aprinse lumina. Auzi curgând 
apa. Când se întoarse, era tot goală, dar mişcările ei nu mai erau 
senzuale. Erau naturale, rapide. 

Se aşeză pe marginea patului, trăgându-şi ciorapii. Când ea se 
ridică să-şi caute chiloţii, priveliştea ciorapilor lângă pielea goală 
aproape că îl excită destul ca să o tragă din nou lângă el. 

Ea îşi trase chiloţii şi micui sutien. Nu se uita la el. Era 
absorbită în ea însăşi, probabil gândindu-se unde trebuia să se 
ducă, ce muncă avea de făcut în seara asta şi mâine. Era foarte 
ocupată în prezent. Îi venea foarte greu să vină să-l vadă, chiar şi 
seara. 

Îşi găsi slipul, îl îmbrăcă, apoi îşi puse rochia pe care o 


purtase, dreaptă, drăguță de o culoare pală. Îşi căută în păr 


agrafele, se întoarse la baie şi stătu în faţa oglinzii, să-şi refacă 
machiajul, să-şi strângă părul la spate, aplicându-şi rujul cu o 
privire critică. 

Veni alături de el. Se aşeză pe marginea patului. Ea nu făcuse 
remarci cu privire la goliciunea lui languroasă, ştia că-i plăcea să o 
privească îmbrăcându-se. 

Ea îi zâmbi. 

— Când o să mai am veşti de la tine? întrebă el. 

— Când o să am ceva pentru tine. 

— Mai devreme nu? ridică el o sprânceană. 

— Poate. Dacă ai să fii băiat cuminte. 

Urmă un moment de tăcere. Îl atinse cu un deget moale, pe 
nas, pe bărbie şi apoi pe un sfârc. Trasă acolo un cerc, înainte de a 
aluneca pe suprafaţa pielii lui, spre penis. Era gata să pună mâna, 
când el o opri. 

— Aş vrea să fii ceva mai limpede, în legătură cu unele 
lucruri, zise el. 

— Care lucruri? Mâna ei mică încă mai dorea ceva. Se mişcă 
în strânsoarea lui. 

— Despre când anume, spuse el. Cât timp mai durează? 

— Eşti dur, zise ea. 

Zâmbi. Cuvântul, cu dublu sens, era intenţionat, referindu-se 
atât la misiunea ei cât şi la penis care era deja în erecţie numai la 
apropierea mâinii ei. 

— Ştiu. 

Renunţă. N-avea rost să o preseze. 

— Nu pot face mai mult decât atât, spuse ea. Totul e în aer. 
Lucrurile se schimbă atât de repede - de la o zi la alta. lar eu nu 
particip chiar la tot. 


El se întrebă dacă să o creadă. 


— E deşteaptă, nu-i aşa? întrebă el. 

— Da, oftă ea. Asta este. 

— Sună-mă marţi, spuse el. Fie că ai veşti, sau nu. Zâmbi. Îmi 
place să am veşti de la tine. 

Ea aorobă tăcută din cap. 

Se uită la penisul lui cu un fel de nostalgie. Apoi, cu un oftat 
scurt, feminin, se ridică. 

— "Ţine minte, îi atrase el atenţia. Să nu mă suni niciodată la 
lucru. Niciodată. 

Ea ridică din umeri, arătându-şi disprețul faţă de această 
chestiune. De parcă nu ştiuse până acum că putea avea o încredere 
implicită în ea. 

Îşi luă geanta şi îşi scoase ochelarii din ea. Erau totdeauna 
primul lucru pe care şi-l scotea şi ultimul pe care şi-l punea pe ea. 
Cu ei pe nas, se retrase definitiv în spatele măştii reci, lipsite de 
emoţii, care-i era de mare folos în zilele ei pline de activitate. 

— Noapte bună, zise ea. 

El dădu din cap, părându-i rău că o vede plecând atât de 
curând, dar conştient că nu putea fi prea mult timp departe de 
munca ei. O singură absenţă fără explicaţie ar fi însemnat 
prăbuşirea ei - şi a lui. 

— Noapte bună, Mata Hari, spuse el. 

Cu un mic zâmbet la gluma lui, ea îşi luă haina şi ieşi din 


apartament. 


CAPITOLUL 38 


5 martie, 1959 


Francie se trezi speriată. 

La început, nu ştiu unde se află. Ochii, ameţiţi de somn, se 
uitau la pereţii în umbră, care o înconjurau, fără să-i recunoască. 

Un moment, se gândi că era din nou acasă, în dormitorul ei 
din Pennsylvania. Uită de trecerea timpului şi i se păru că aude 
vocea liniştită a mamei ei în bucătărie, vorbind cu tatăl ei. 

Cu ochii pe jumătate închişi, Francie simţi viaţa cea veche 
venind să o îmbrăţişeze cu blândeţe. Simţi siguranţa pe care o ai 
acasă. Trupul ei adormit era plin de amintirile lui proprii despre 
locul vechilor pereţi şi al ferestrei care dădea spre curtea unde 
bicicleta ei zăcea pe o parte, lângă leagănul în care se jucase când 
era copil. Se întoarse înapoi spre vise, fiind sigură că, atunci când 
se va trezi, în bucătărie va mirosi a cafea şi a micul dejun, iar 
mama o va aştepta cu zâmbetul ei şi cu mâinile ei moi. 

Dar somnul se mai depărtă cu un pas şi Francie îşi aminti 
unde se afla. 

Se uită la pereţii dormitorului. Nu mai erau fotografiile 
înrămate şi ursuleţii din copilărie. Pereţii aceşt'a erau goi. Nu mai 
era nici masa de lucru la care îşi făcuse lecţiile, când era elevă. În 
camera aceasta, era doar un dulap şi un fichet. 

Se întoarse şi îl văzu pe Sam adormit alături de ea. 
Dezorientarea o indispuse, pentru că o făcea să alterneze două 
lumi, atât de îndepărtate una de cealaltă. Dorea să întindă mâna 
să-l atingă, poate să-l strângă la piept. Dar nu voia să-i tulbure 
somnul, aşa încât rămase un moment uitându-se la el, apoi cobori 


uşor din pat şi se duse în picioarele goale în camera de zi. 


Niciunul dintre ei nu-şi putea permite să-şi piardă somnul, 
pentru că era un bun preţios care le lipsea lor şi colaboratorilor lor. 
Fiecare dintre ei supravieţuia cu cel mult cinci ore de somn pe 
noapte şi lucrând în ritm febril toată ziua. 

Şi nimeni nu lucra mai mult decât Francie. 

Fusese obligată să lase cea mai mare parte a aspectului de 
afaceri al noului proiect în seama lui Joel Gregg. Sam se ocupa de 
computerul însuşi, de la circuite, la amplasare şi control. lar 
Francie abandonase totul, pentru a crea programul general care să 
permită aparatului să înţeleagă instrucţiunile şi să prelucreze 
informaţiile. 

Programul ceruse cel mai mare efort intelectual din viaţa ei. 
Uriaşa lui subtilitate de amănunt şi execuţie avea să rămână 
complet ascunsă faţă de operatorul computerului, un individ 
obişnuit, care va fi instruit doar în câteva ore, să folosească 
aparatul în munca lui zilnică. 

Sam şi Dana, programatori experimentați şi ei, i-au spus 
deschis lui Francie că programul ei era genial, o inovaţie care o va 
face cunoscută în toată lumea. Dar Francie nu avea timp să-şi 
cânte osanale pentru ceea ce realizase deja. Mai erau încă multe 
de făcut. Trebuia să-l finiseze şi să fie gata, în momentul când 
computerul va fi terminat, dată care se apropia cu fiecare zi. 

Munca la computer era un proiect la care se lucra şapte zile 
pe săptămână. Nimeni nu-şi lua zile libere. Dar duminicile, echipa 
nu apărea în magazie până în jurul amiezei, Asta însemna că 
fiecare putea să-şi petreacă o sâmbătă noapte relativ normală, de 
relaxare, - începând adică de la ora şase, când se termina lucrul. 

Francie îşi petrecea toate nopţile cu Sam. Se întorceau 
împreună de la lucru în mansarda lui, luau o cină liniştită împreună 


şi îşi petreceau seara făcând dragoste şi rămânând în tăcere unul 


în braţele celuilalt. 

Adormeau devreme, obosiţi. O clipă mai târziu, după cum i se 
părea lui Francie, era din nou trează, visele risipindu-i-se repede, 
dându-şi seama că noaptea trecuse deja şi ceasul deşteptător era 
gata să sune. Ea se trezea înaintea lui Sam şi pregătea cafeaua 
când ieşea de sub duşul rapid, ca să se îmbrace cât putea de 
repede. Era din nou în plină activitate, încordată ca o coardă 
întinsă, gata pentru cursa nebunească a zilei pe care o avea în faţă. 

Iar fiinţa feminină care se cuibărise în braţele puternice ale 
lui Sam era acum uitată, nu mai exista. Ea nu mai apărea, până ce 
nu lua sfârşit o nouă zi de muncă istovitoare, o zi în care căutarea 
ei să fi făcut paşi uriaşi spre finalizare. 

Aceasta era viaţa pe care o ducea Francie. Ea nu se gândea 
niciodată să pună sub semnul întrebării cerinţele ei teribile sau 
răsplata ei secretă. Munca îi devora zilele, iar plăcerea îi consuma 
scurtele momente de odihnă. 

Astăzi o trezise ceva important. Putea simţi lucrul acesta. În 
mod normal, dormea bine şi nu s-ar fi trezit decât dacă îl umbla 
ceva prin minte. Deşi nu-şi putea permite să-şi piardă somnul, se 
aşeză în camera de zi, întrebându-se ce anume ar putea fi. 

Se uită la vechea siluetă destrămată a ceea ce fusese 9292, o 
cutie mare, cu fire şi cu circuite ce ieşeau din el ca umplutura 
dintr-o păpuşă stricată. Sărmanul fusese jefuit fără ruşine, pentru 
completarea prototipului computerului care încă nu avea nume şi 
pe care-l construiau. 

Iar acum, Francie înţelese de ce se trezise. 

Produsul pe care ea şi colegii săi se munceau până la epuizare 
să-l creeze încă nu avea niciun nume. 

În străfundul minţii, în zilele încărcate, se întrebase mereu 


cum să-i spună produsului. Discutase problema cu Sam, Dana, Lee, 


Joel şi cu ceilalţi, dar în zadar. Fiecare sugera doar nume 
numerice, că Era 1103, sau acronime ca UNIVAC. Dar Francie avea 
o senzaţie interioară că asemenea nume nu erau bune, în principiu. 
Era convinsă că asemenea nume ar împiedica produsul să se 
vândă, în loc să-l ajute. 

Dar nu se putea gândi la o alternativă. 

Acum, ea şedea în întuneric, scormonindu-şi mintea pentru a 
mia oară. Cum ar trebui să se numească viitorul computer? 
Trebuia să fie ceva neştiinţific, ceva cu picioarele pe pământ şi 
prietenos. Oamenii de afaceri erau şi aşa destul de îngroziţi de 
tehnologia computerelor. Nume ca ENIAC ŞI IBM 702 nu făceau 
decăt să-i înspăimânte mai mult, făcându-i să se gândească la 
cheltuieli mari şi la o tehnologie îndrăzneață. 

Francie se gândi îndelung, simțind cum o părăseşte somnul, 
în timp ce tensiunea muncii o cuprindea din nou. Dar niciun nume 
nu-şi făcu apariţia. 

Se întinse pe canapeaua lui Şam în întuneric şi încercă să-şi 
limpezească mintea. Încă somnolentă, îşi aminti brusc de zilele de 
acasă, cu mama şi cu tata în Pennsylvania, care îi reveniseră în 
amintire adineauri, când se trezise. 

Ea zâmbi, gândindu-se că apropierea ei de Sam o făcuse să-şi 
amintească de acele zile. Sentimentul de siguranţă şi apartenenţă 
pe care Sam i-l adusese, se reflectase în amintirea ei despre 
copilărie, un timp în care avea impresia că lumea era ca o mamă 
dulce care o aştepta să o primească în braţele ei, când după ce se 
trezea în fiecare zi, îşi punea pantalonii şi bluza de bumbac şi ieşea 
să se joace sau să-l ajute pe tatăl ei în atelier. 

Da, fusese o vreme fericită şi fără griji. Şi era la o depărtare 
de ani lumină de lumea nebună, de înalta tensiune, în care trăia ea 


acum. Cum ajunsese atât de departe? Ce pierduse oare pe drum? 


Când o abandonase complet pacea din viaţa din copilărie? 

Se gândi la zilele îngrozitoare dinaintea morţii mamei ei. 
Helen Bollinger suferise de o boală lungă, dar nu se plânsese 
niciodată. Francie şi-o amintea şezând tăcută în fotoliul ei din 
camera de zi, citind sau vorbind cu tata, care îşi ascundea atât de 
bine îngrijorarea, încât Francie nici nu-şi dăaea seama pe atunci 
prin ce trecea el. 

Se obişnuiseră amândoi cu ideea că viaţa alături de mama ei 
le scăpa printre degete. lar Francie urmaşe exemplul tatălui ei de a 
îndura inevitabilul fără să vorbească despre el. Agonia tăcută pe 
care au trăit-o cu toţii i-a legat şi părea o luptă pe care ar fi putut-o 
duce la nesfârşit, deşi se subţiaseră, slăbiseră, şi erau cu toţii tot 
mai disperaţi. 

Şi într-o zi, aşa, pur şi simplu, mama plecase. A venit 
ambulanţa, apoi cel se la pompe funebre. Au fost chemaţi prietenii 
şi rudele, pastorul a făcut o rugăciune, s-au dus la cimitir, apoi 
Francie cu tatăl ei s-au întors singuri în casa goală. 

Abia atunci i-a izbit durerea cu toată forţa. După ce trecuse 
emoția artificială a aranjamentelor funerare, după ce plecaseră 
oaspeţii, iar slujbele religioase se terminaseră, erau singuri cu 
golul lăsat de mama. Timp de câteva săptămâni, au trăit într-o 
tăcere mormântală pe care Francie nu o va uita niciodată. Durerea 
care îi lega era cea mai rea pe care o cunoscuse vreodată. I se 
părea că viaţa nu mai e posibilă. 

Apoi, după cum a vrut soarta, cineva le-a venit în ajutor. 

Nişte fermieri vecini, Maguire, aveau o mătuşă văduvă, care 
imigrase recent din Irlanda şi era singură în America, neavând ce 
face. Fusese gospodină şi nu avea nicio meserie. Copiii ei erau 
mari, căsătoriţi, şi locuiau în oraşe îndepărtate. O chema Mollie şi 


era nervoasă din cauza inactivităţii în ferma familiei Maguire. 


Li se sugeră ca ea să vină să locuiască împreună cu Francie şi 
cu tatăl ei ca menajeră şi bucătăreasă. Întrucât avea asigurarea 
rămasă de la soţul ei şi nişte economii proprii, putea să se întreţină 
din salariul neînsemnat pe care Mac Bollinger şi-ar fi permis să i-l 
plătească. Îi plăcea modul taciturn de a fi al lui Mac şi se 
entuziasmă de personalitatea luminoasă a lui Francie. 

Mollie era prin natura ei o plângăreaţă plină de supărare în 
legătură cu America, cu rudele ei, cu vârsta care înainta şi cu toate 
celelalte la care se putea gândi. Dar, sub nemulţumirile ei care 
erau exprimate cu un minunat accent irlandez şi cu o frazeologie a 
ei proprie - era o jeluitoare de mare forţă şi rezistenţă. Ea veni să 
se ofere ca singura înlocuitoare a lui Helen Bollinger care îi putea 
înveseli pe Francie şi pe tatăl ei. 

Întreaga casă reveni la viaţă, sub egida lui Mollie. Ea lucra în 
grădină, tricota pulovere pentru Francie, pentru Mac şi covoare cu 
motive din ţara cea veche. Gătea carne cu varză şi friptură 
irlandeză şi ţinea bucătăria strălucitor de curată. Învăţă sistemul 
lui Helen de a-l scoate pe Mac din letargie şi de a-l pune să lucreze 
la proiecte folositoare. Deşi nu o putea ajuta pe Francie la lecţii, 
fiind doar alfabetizată, nu era nevoie să facă lucrul acesta, pentru 
că notele maxime ale lui Francie erau un fapt obişnuit. Dar ea 
putea şi o ajuta pe Francie să-şi îmbunătăţească aspectul şi o ajută 
să ajungă dintr-o fetiţă stângace de paisprezece ani, o frumoasă şi 
bine îmbrăcată liceană. 

Într-un mod subtil, Mollie a umplut un goi uriaş din vieţile a 
doi oameni îndureraţi şi confuzi. Umorul ei, munca susţinută şi 
faptul că le înţelegea problemele, o făcuseră un adaos 
indispensabil la viaţa lor. Şi, deşi nu recunoştea niciodată, propria 
ei durere datorită pierderii, soţului ei şi a depărtării copiilor, se 


alina prin relaţia ei cu Mac şi cu Francie. 


La un moment dat, Francie cochetase cu ideea de a deveni 
peţitoare şi de a-l face pe tatăl ei să se însoare cu Mollie. Dar ea 
era prea tânără să înţeleagă relaţia lor. Mac purta torţa lui Helen, 
care îi consuma întreaga viaţă, şi nici nu putea visa să se însoare 
cu o altă femeie. Mollie, înțelegând lucrul acesta, chiar la o oră 
după ce îl cunoscuse, îşi asumase un rol de soră, despre care ştia 
că va contribui mai mult la alinarea durerii lui decât orice altceva. 

Când Francie plecă la colegiu, Mollie se mută din casă, pentru 
că aşa era frumos, şi se întoarse la rudele ei Maguire. Dar tot mai 
venea în fiecare zi să curețe, să gătească şi să facă haine pentru 
Mac. Citeau împreună scrisorile lui Francie de la colegiu şi, odată, 
când Mac pleca la Philadelphia să o vadă pe Francie, Mollie se 
duse cu el. Făceau o pereche curioasă: Mac îmbrăcat într-un 
costum pe care Mollie i-l găsise la un preţ convenabil, iar Mollie cu 
o îmbrăcăminte elegantă care o şocă pe Francie, fiindcă nu o 
văzuse până atunci decât cu şorţul în faţă. 

Francie era bucuroasă că tatăl ei o avea pe Mollie. Acum, 
când şi ea era plecată de acasă, Mollie îl ţinea pe Mac Bollinger 
legat de viaţă. Adesea. Mollie era cea care ridica telefonul când 
Francie suna pe interurban din Pennsylvania. Vocea proaspătă, 
irlandeză, era un sunet drag, un sunet de acasă. 

Apoi, Mollie a murit. 

Evenimentul îi era cu atât mai străin cu cât tatăl ei îi spusese 
despre acesta de la sute de kilometri distanţă. Mollie suferise mulţi 
ani de o formă serioasă de diabet şi nu le spusese niciodată, lui 
Francie sau lui Mac de-l spre asta. Sfârşitul ei a fost din fericire, 
brusc, dar Fran-l de află că avusese dureri mari în toţi aceşti ani. 

Acum, Francie înţelese motivul real al văicărelilor I constante 
ale lui Mollie. Se elibera astfel de deznădej-l dea reală din 


interiorul ei. 


După moartea lui Mollie, Mac rămăsese singur, folol sind o 
femeie din vecini să vină la curăţenie, dar ocu pându-se singur de 
gătit şi de cumpărarea hainelor. Deşi (nu a arătat niciodată, el 
suferea acum cu adevărat pentru Mollie, aşa cum încă mai suferea 
pentru soţia sa J decedată. Când îl vizita Francie, ei vorbeau 
adesea despre Mollie şi amândoi îi erau recunoscători pentru anii 
preţioşi pe care ea şi i-a dăruit lor. 

Francie şedea acum în camera de zi, gândindu-se la 
numeroasele zile care fuseseră luminate de umorul lui Mollie, de 
limba ei ascuţită şi de loialitatea ei neclintită faţă de Mac şi faţă de 
fiica lui. Merita cu prisosinţă să fie evocată ca să-şi reamintească 
modul curajos, luminos, în care ea intrase în viaţa lor, atunci când 
pierderea lui Helen ar fi putut-o întuneca definitiv. 

În cele din urmă somnolenţa îi cuprinse din nou trupul lui 
Francie şi ea se ridică să se întoarcă în pat. Merse în dormitor şi se 
strecură în pat lângă Sam. Deşi nu era mai aproape de 
soluţionarea problemelor ei, gândurile la Mollie, la tatăl ei, o 
făcură să se simtă mai puţin singură. 

Când Sam simţi patul mişcându-se, întinse somnoros un braţ 
şi o trase pe Francie spre el. Deşi viaţa de zi cu zi alături de el era 
agitată şi grăbită, aşa cum nu fusese niciodată în trecut, el avea 
ceva calm şi hotărât care, ca un glob de cristal secret conţinea 
copacii şi păşunile copilăriei ei, tot aşa cum în pieptul lui, undeva, 
se afla amintirea tinereţii lui în statul New York, cu pădurile şi 
lacul său preţios. 

Francie era gata să adoarmă în braţele lui, când deodată văzu 
semnul secret al gândurilor ei. Mollie Maguire nu-i venise în minte 
complet accidental. Se gândise la computer şi cum să-l vândă 
oamenilor de afaceri, care aveau idei preconcepute despre 


computer ca despre nişte creiere electronice impersonale, care 


lipseau de umanism tot ceea ce atingeau. 

Francie se gândea la computerul pe care îl elaborase Sam, 
într-o magazie umilă, destinat să facă viaţa omului de afaceri mai 
uşoară, fără să-l oblige să devină tehnician de computere pentru a-l 
putea folosi. Acesta va fi un aparat la care cumpărătorul să se 
gândească cu familiaritate sau chiar cu o idee de umor, ca lao 
parte prietenoasă şi domestică a vieţii lui de muncă. 

Iar acum, cele două direcţii de gândire care se luptaseră să se 
găsească una pe cealaltă, se uniră în mintea lui Francie. Ea îşi 
închipui computerul şi văzu şi numele pe care avea să i-l dea. Era 
numele cei mai puţin aşteptat din lume, dar şi cel mai uman. 

— Mollie... se gândi ea visătoare, când adormi în braţele lui 


Sam. 

Numele Mollie părea să fie ultâna” e în lansarea noului 
computer al Computer ului s, g un viitor strălucit. Oricine auzea 
numele acesta, se îrgostea de el, de la colaboratorii lui Francie 
până la capitaliştii investitori, inteligenţi şi sceptici, pe care ea şi 
Joel încercau să-i intereseze în noul proiect de luni se zile. 

Un grup de bănci de investiţii, care stătuseră deoparte în 
iarnă, de deciseră în cele din urmă să investească peste trei 
milioane de dolari în Mollie şi Computel, în schimbul opțiunii la 
acţiuni şi ai unui loc în consiliul de conducere. Aproape peste 
noapte, urmă un important fond mutual şi apoi altul. 

În cursul verii, munca la Mollie avansă în salturi. La 8 
septembrie Sam făcu o amplă demonstraţie a puterii de 
computerizare a lui Mollie şi a simplităţii manevrării, în faţa unui 
mic grup de investitori particulari, având drept rezultat alte patru 
oferte de câte un milion de dolari. 

După o masă de prânz de sărbătorire, care avusese loc la Four 
Seasons, Francie îl felicită pe Sam. 

— Tu eşti eroul, azi, spuse ea. Dacă Mollie n-ar fi funcţionat 
atât de bine pentru specialiştii lor, ne-am fi întors fără nimic. 

— Nu-mi mulţumi mie, spuse Sam. Eu sunt doar o rotiţă în 
mecanism. 'Tu eşti cea care pui totul în mişcare, Francie. 

Ea zâmbi obosită. Ştia, la fel de bine ca şi Sam, că erau încă 
departe se linia finală. Vor avea nevoie de un capital de investiţii de 
două ori mai mare decât aveau acum, ca să lanseze computerul 
Mollie în toată ţara, într-un mod convingător. Se părea că, odată cu 
fiecare pas înainte pe care-l făceau în compania lor, riscul pe care 
şi-l luau căpăta proporţii tot mai mari. Erau implicaţi tot mai mulţi 


bani şi tot mai mulţi oameni aşteptau momentul adevărului. 


Şi, cel mai rău lucru dintre toate, Computel nu producea 
niciun ban, pentru că produsul companiei nu ajunsese încă pe piaţă 
şi nici nu avea să ajungă, dacă nu găseau noi finanţări. Între timp, 
aspectul strict secret al companiei făcea cu atât mai dificilă 
atragerea investitorilor. Administratorii de fonduri mutuale şi alţi 
capitalişti investitori nu puteau să convingă consiliile lor de 
conducere să verse mari fonduri într-un proiect a cărui existenţă 
era un secret. 

Francie înţelegea acum cum se simțeau producătorii unor 
mari musical-uri pe Broadway, după ce au investit milioane de 
dolari şi echipe de actori şi tehnicieni într-un spectacol strălucitor, 
ca apoi să trăiască cu teama că spectacolul putea cădea după 
premieră, fiind o pierdere financiară pentru toţi cei implicaţi. 

Fără voia ei, Francie avea tracul scenei. Ajunsese prea 
departe cu Mollie, ca să mai dea înapoi acum. lar toţi oamenii pe 
care îi implicase în proiect erau în răspunderea ei. Dacă vaporul ei 
s-ar fi scufundat, se duceau cu toţii la fund odată cu el. 

Dar acum nu mai avea nici timpul, nici energia să mai dea 
înapoi. Unica direcţie în care puteau merge era înainte. 

La o oră după prânzul din Manhattan, Francie şi Sam erau 
înapoi la magazia care era împărţită în secţiuni în care lucrau 
diferite echipe la proiecte separate - desenatorii, specialiştii în 
aparate, tehnicienii, cei de la marketing. 

Sam se întoarse la lucru cu Quinn şi cu Terry, gândindu-se la 
problema circuitelor lui Mollie. Zâmbi gândindu-se la iubitul lui 
9292, la care meşterise atâta timp, şi la noile lui avataruri care, 
dacă Francie va reuşi, vor schimba modul de a se face afaceri în 
America şi în lume. 

El deveni curând atât de absorbit în munca lui, încât nu-şi 


dădu seama că Francie se strecurase afară din magazie. 


Nimeni nu ştia că plecase. Francie plănuise astfel lucrurile. 
Luă metroul spre Manhattan, luă un taxi şi dădu şoferului o adresă. 

În câteva minute, se afla într-un birou oarecare la etajul doi, 
în faţa unui tânăr în pantaloni şi pulover, aspect potrivit cu natura 
muncii lui. 

Se numea Kevin Still şi deţinea şi conducea magazinul de 
produse electronice de sub biroul său. Adevărata lui afacere, prea 
discretă pentru a i se face reclamă, era supravegherea electronică. 

Francie îl angajase în urmă cu două luni şi aflase veşti de la el 
în fiecare săptămână. Până atunci, nu avusese nimic de raportat. 
Săptămână trecută îi spusese chiar că, după părerea lui, arunca 
banii degeaba. 

Dar, în dimineaţa aceea, sunase la magazie să-i lase un mesaj 
criptic care însemna, în codul lor, că apăruse ceva în cele din urmă. 
De aceea se afla ea aici. 

— Ce ai pentru mine? întrebă ea. 

— Ceea ce cauţi, cred, răspunse el. Uite, pune caseta asta şi 
ascultă cu mine. 

Îşi puseră amândoi căştile şi ascultară o bandă magnetică pe 
un casetofon sofisticat, cu reducere de zgomote. 

Francie auzi zgomotul unei convorbiri telefonice. Apoi apăru 
pe fir o voce de bărbat. 

— Ceva nou? întrebă el. 

— Da, răspunse o voce de femeie. Se pare că Aronsen o să se 
alăture. Cu un milion. Au văzut ultimul prototip şi asta i-a atras. 

Francie recunoscu numele unuia dintre investitorii cu care 
luase azi masa. 

— Cum a mers? întrebă vocea bărbatului. 

— Perfect, răspunse fata. A fost chiar mai bine decât ne 


aşteptam. 


— Care-i data stabilită? întrebă el. 

— Nimeni nu ştie sigur, răspunse ea. Dar sperăm toţi că la 
începutul verii. Va fi multă publicitate, o? mplă campanie de 
marketing. 

— Deci nu sunt proble d tehnice? întrebă vocea masculină. 

— Niciuna demnă de menţionat. Sam lucrează la asta. 
Programul pe care l-a conceput Francie e cu adevărat puternic. Aş 
fi dorit să-l fi făcut eu însămi. 

Urmă o pauză. 

— O să mi-l aduci? întrebă bărbatul. 

— Îndată ce o să am timp să-l copiez, replică fata. Suntem 
groaznic de ocupați. 

— Foarte bine. Ai făcut treabă bună. Adu-mi-l acasă la mine. 

Convorbirea se termină. 

Francie îşi scoase casca. Era palidă, dar nu total surprinsă. 

— Ai auzit ce-ai vrut să auzi? întrebă Kevin Still. 

Francie zâmbi. 

— Nu ce-am vrut săaud, nu, zise ea. Dar am aflat ce aveam 
nevoie să ştiu. Îţi mulţumesc, Kevin. 

— Să-mi mai menţin omul la treaba asta? întrebă el. 

— Bineînţeles, spuse ea. Şi îţi mulţumesc. 

— Ştii cine era bărbatul de la telefon? întrebă el ridicându-se 
în picioare. 

Francie păru să facă o pauză o secundă înainte să răspundă. 

— Asta nu e important acum, zise ea. 

— Totuşi, fata... spuse Kevin. 

— A, fata da, zise Francie. Despre ea nu e nicio îndoială. 

Îi mulţumi şi plecă. Când fu afară pe stradă, se uită în jurul ei 
şi respiră adânc aerul oraşului. Nu era deosebit de curat, dar, în 


condiţiile de faţă, îi dădea putere. 


Şi asta se aplica la partida de şah pe care-o juca, se gândi ea. 
Nu era foarte curată, iar lucrurile aflate nu erau foarte plăcute. 
Dar trebuie să joci până la capăt şi să joci ca să câştigi. 


Dana, oftă ea, nu m-am gândit niciodată că tu vei fi aceea. 

A doua zi după-amiază, Francie convocă o adunare urgentă a 
principalilor colaboratori, incluzându-i pe Sam, Joel, Barbara, 
Terry, Quinn şi Lee Nugent. 

O întrebare din partea lui Quinn o luă înaintea anunţului pe 
care urma să-l facă Francie: 

— Unde-i Dana? 

— Am concediat-o pe Dana, azi-dimineaţă, zise Francie. N-o 
să mai lucreze cu noi. Barbara, treaba asta o să treacă pe umerii 
tăi şi vei avea nişte răspunderi în plus. Tu şi cu mine o să ne 
ocupăm de programare. Sper că simţi că poţi face faţă. 

Urmă o pauză stânjenitoare în cameră. Toată lumea o 
cunoştea bine pe Dana şi contaseră pe energia şi pe cunoştinţele ei 
în mai multe privinţe. Le va lipsi dureros. Mollie era produsă de un 
grup mic, monolit, de specialişti. Pierderea unuia dintre ei era o 
lovitură grea. 

— Poţi să ne spui de ce a trebuit să plece Dana? întrebă Terry. 

— Aş prefera să nu vă spun acum, răspunse Francie. Dar 
vreau să ţineţi minte cu toţii în săptămânile următoare că 
securitatea e principala prioritate aici. Cele mai mari pericole 
pentru Moiiie nu mai sunt cele tehnice. Sunt stategice. E clar? 

Urmă o tăcere. Toată lumea era îngrozită de tonul rece, 
controlat, al lui Francie şi de efectul de gheaţă al zâmbetului ei 
calm. Uitându-te la ea, nu ţi-ai fi putut închipui că tocmai fusese 
trădată de cea mai apropiată prietenă. Arăta exact ca un şef care 
tocmai anunţase data unui picnic al companiei. Era un om de 
afaceri, cu stăpânire de sine. 

Când se termină adunarea, Sam o luă deoparte. 


— Cum ai descoperit? întrebă el simplu. 


Francie se gândi un moment înainte de a răspunde. 

— Am pus să i se urmărească telefonul, spuse ea. 

Sam avea o figură îndurerată. Nu fusese personal apropiat de 
Dana, dar lucrase cu ea într-o sută de probleme tehnice în aceşti 
doi ani şi crezuse că o cunoaşte destul de bine. 

— Ce te-a făcut să o bănuieşti? întrebă el. 

— Nimic, răspunse ea. 

— Nimic? zise Sam ridicându-şi o sprânceană. 

— Am pus să vi se urmărească tuturor telefoanele, zise 
Francie. Expresia din ochii ei era lipsită de orice emotie. 

Sam o privi cu surprindere. Păru necâjit de vorbele ei, dar 
parcă arătau un grad de suspiciune care era nesănătos. Totuşi, nu 
putea nega faptul că acţiunea lui Francie dăduse rezultate. 

— Spune-mi doar un lucru, zise el. Cine a cumpărat-o? 
Magnus? 

Francie ezită înainte de a răspunde. 

— Sam, spuse ea, mintea asta ascuţită a ta este necesară 
pentru o muncă mai importantă, chiar acum, decât să se 
îngrijoreze de Dana şi de ce s-a întâmplat. Vreau să mă laşi pe 
mine să mă ocup de asta. Când o să se termine totul, vei primi 
răspunsul la întrebări. Bine? 

Sam o privi adânc în ochi. Acum vedea durerea din ei. O 
ascunsese faţă de ceilalţi, dar era prea aproape de el, ca să se 
ferească total. 

El îi atinse braţul cu blândeţe. 

— Îmi pare rău, Francie. 

Ea zâmbi. 

— Totul e corect în dragoste şi în război, spuse ea. Hai să ne 
întoarcem la lucru. 


Un moment mai târziu, Sam era înapoi cu Quinn, lucrând la 


prototip, iar Francie era în micuța despărţitură pe care o folosea 
drept birou, într-un colţ al depozitului. 

Îşi oermise un ultim gând la Dana. Dana era ultima persoană 
la care s-ar fi aşteptat s-o trădeze. Dar acum era bucuroasă că 
aflase. Asta îi arăta că încă mai avea de învăţat multe despre 
natura omului - şi nu prea mult timp în care să înveţe toate astea. 

Dar speranţa viscerală cu care traversase aceste ultime luni 
îngrozitoare îi veni din nou în ajutor. Închise ochii şi îşi concentră 
mintea la munca ce o avea înaintea ei. 


Acum urmează mutarea ta, domnule Magnus, se gândi ea. 

În săptămânile următoare, nimeni nu spuse o vorbă despre 
Dana. 

lar Sam găsi timp să se gândească la cele întâmplate şi să se 
întrebe ce va însemna asta pentru Francie. 

Ştia că Francie şi Dana fuseseră cândva colege de cameră şi 
prietene apropiate. De o sută de ori venise la Computel sau în 
depozitul nou şi le găsise lucrând împreună, o intimitate tăcută 
unindu-le, de parcă ar fi fost surori. 

lar acum aşa, pur şi simplu, Dana dispăruse. 

lar Francie nu era schimbată. Sau, mai curând, era aceeaşi 
femeie tânără, hotărâtă, care apăruse de nicăieri în ziua în care a 
fost lansată campania pentru Mollie. Din acea primă zi, Sam îşi 
dăduse seama că Francie crease o linie invizibilă care o forţase să 
se recreeze pe ea însăşi, pentru provocarea ce-i stătea înainte. 

Acea Francie pe care o cunoştea azi aproape că-l speria pe 
Sam, pentru că era atât de adâncită în ea însăşi şi atât de 
misterioasă. Ea nu mai era acea Francie pe care o întâlnise prima 
dată şi pe care începuse să o cunoască în urmă cu doi ani şi 
jumătate. Acea Francie, pe care o invitase la Automat în prima 
seară, îi păruse o fată care fusese rănită, dar, în esenţă, o persoană 
normală, sănătoasă, vulnerabilă şi bună. Când i s-a alăturat la 
formarea companiei Computel, ştia că o ajută într-un moment 
dureros din viaţa ei şi se ajuta pe el însuşi, unindu-şi mâinile cu ale 
ei. 

Devenind prietenul ei, se apropiase mai mult de rana 
invizibilă din ea şi de obsesia care o mâna spre succes. El nu 
considerase asta un obstacol între Francie şi el, pentru că ştia că el 


şi 9292 o ajutau să-şi atingă Jelui. Nu exista o contradicţie între 


prietenia lui şi viaţa ei particulară. 

Apoi, veni pedeapsa lui. 

Chiai în prima noapte în care afecțiunea lor, o forţă atât de 
fragilă şi delicată, îi adusese în cele din urmă în pat împreună, şi 
traversaseră linia interzisă pentru a deveni amanți, soarta alesese 
tocmai acel moment ca să-i arate în mod fatal ce anume fusese în 
mintea ei în tot acest timp. 

— Jack... 

Vorba aceasta pe buzele ei, rostită în somnolenţă, a fost ca o 
uşă deschisă spre un coşmar care l-a urmărit pe Sam de atunci, fie 
că era treaz, fie că dormea. De o mie de ori se chinuise singur cu 
ideea că, dăruindu-i-se lui, în modul acesta, când era epuizată, nu 
era răspunzătoare de faptele ei, ci îl avusese tot timpul în minte pe 
celălalt bărbat. 

Sam suferise cumplit din cauza acelui unic cuvânt. O urmărise 
de o sută de ori pe Francie dormind de atunci încolo, observând-o 
aproape obsesiv când visa - dar niciodată nu-i mai ieşise numele 
acesta de pe buze. 

Totuşi, o dată fusese de ajuns. 

Sam se întreba dacă nu cumva profită de ea, păcălind-o pe ea 
şi pe el însuşi, permiţându-şi să facă dragoste cu ea când, în sinea 
ei, ea purta torţa pentru altcineva. Se gândi la legătura lui cu ea. 
Ştia că are încredere în el şi că depindea de el pentru prietenia lui, 
cât şi pentru munca lui susţinută alături de ea. 

Dar, oare, era ceva în inima ei care să se alăture dorinţei 
trupului atunci când făcea dragoste cu el? 

Sam trebuia să-şi pună această întrebare de fiecare dată când 
Francie era în intimitate cu el. Astfel, cea mai mare durere din 
viaţa lui se unea cu cea mai irezistibilă plăcere, într-un amalgam 


care îl ameţea. 


A face dragoste cu ea era ca şi când ar fi sărit în gol de pe 
ţărmul lumii. Atât de uriaşă era tensiunea în trupul ei, din cauza 
muncii prea intense, încât, atunci când se relaxa în sfârşit, era ca 
explozia unei furtuni cu descărcări electrice, după o după-amiază 
în care s-au adunat norii. Goliciunea ei era un miracol, strălucind 
senzual, ca o nălucă în umbră, în timp ce picioarele ei le mângâiau 
pe ale lui, iar sânii ei dulci şi fermi îi atingeau pieptul. 

Făcea dragoste cu o naturaleţe emoţionantă, cu genunchii 
ridicaţi atingându-i coapsele, cu mâinile pe umerii lui, în timp ce-l 
primea în miezul ei cu un oftat. Totuşi, mângâierile ei. Deşi erau 
calde şi blânde, nu erau niciodată lipsite de acea intensitate 
interioară care o mâna în viaţa ei profesională. O intensitate ce-i 
părea lui Sam că-l devorează şi, în acelaşi timp, trece pe lângă el, 
de parcă nu i-ar fi fost destinată lui. 

Acest sentiment schizoid de a fi atât de aproape de această 
fată complexă şi totuşi atât de departe, îl aducea pe Sam direct 
înapoi la numele pe care-l auzise murmurat de buzele ei. 

Ştiuse, din ziua când o întâlnise, că fusese adânc rănită de 
corporaţia Magnus. Ştia de asemeni că Jack Magnus lăsase asupra 
ei o amprentă care era în mod obscur legată de lupta ei împotriva 
companiei. Când uriaşul Magnus dăduse în judecată Computel, era 
de parcă îi fusese aruncată ultima mănuşă lui Francie. Nu avea să 
mai respire, să mai trăiască până nu va termina această bătălie cu 
un succes care, bănuia Sam, era mai mult o răzbunare decât o 
realizare. 

Totuşi, azi, ca şi în urmă cu doi ani, ea nu voia să vorbească 
despre Industriile Magnus. Ținea ochii fixaţi pe Mollie şi pe viitor, 
insistând că trecutul era trecut. 

Tăcerea ei era atât de profundă, încât Sam avea uneori 


sentimentul straniu că ea îi ascundea ceva în legătură cu Mollie şi 


cu întregul proiect la care lucrau. Desigur că lucrul acesta era 
imposibil, întrucât Sam cunoştea fiecare circuit şi releu al 
aparatului nou şi fiecare centimetru al operaţiunii. Cu toate 
acestea, sentimentul îl urmărea. I se părea că, dacă nu ştia totul 
despre Francie, nu putea şti totul nici despre planurile şi intenţiile 
ei. 

Mai mult, această tăcere a lui Francie era partea cea mai 
dureroasă a pedepsei lui, şi anume că şi-a permis să devină intim 
cu ea când nu avea o dovadă clară că mângâierile ei porneau din 
inimă. 

Era o pedeapsă crudă, iar înţepătura ei devenea tot mai 
agonizantă cu fiecare săptămână de muncă şi cu fiecare noapte 
fermecată, el având tot mai multă nevoie de ea şi fiind incapabil să- 
şi mai închipuie viaţa fără ea. 

— Jack... 

Vorba aceasta atârna încă deasupra vieţii lui Sam, ca un 
simbol al răului ce distrugea fiecare colţ al intimităţii lui cu 
Francie. Părea că imperiul Magnus şi descendentul acestuia, Jack 
Magnus, erau un fel de plasă care o cuprindea şi i-o lua mereu. 
Sam trebuia să se întrebe dacă nu cumva el însuşi era doar o rotiţă 
într-o maşină alimentată de ura lui Francie pentru un bărbat care 
posedase mai mult decât avea el să posede vreodată şi a cărui 
dominație era aovedită de însăşi forţa antagonismului ei. 

Sam nu se bucura că era pionul furiei şi urii ei, o ură 
îndreptată spre un alt bărbat, pe care poate că îl iubise şi poate că 
îl mai iubea încă. 

Pe de altă parte, Sam era convins că această cruciadă 
diavolească a ei şi femeia dură, hotărâtă, care devenise, nu erau 
părţi naturale ale ei. Erau ca nişte trăsături de caracter ale altei 


persoane, transplantate în personalitatea ei aproape dintr-o 


greşeală a sorții şi a circumstanțelor. 

Când se uita la Francie cea de azi, el putea încă vedea fata 
blândă de care se îndrăgostise la Automat - o persoană cu voinţă, 
energică, fără îndoială, dar o persoană făcută pentru fericire mai 
mult decât doar pentru succes. Iar în spatele acestei imagini, el 
putea aproape vedea copilul inocent care fusese nu cu mulţi ani în 
urmă, o fetiţă deşteaptă şi poznaşă, devotată familiei, dornică să 
exploreze lumea din jurul ei. O fată care supravieţuise după 
moartea mamei ei şi se îndreptase spre o fericită carieră 
universitară. 

Aceasta era Francie, cea care stăpânea inima lui Sam. 
Trebuia să fie cea reală, se gândi el. Nu se putea să fi greşit în 
apreciere, mai ales că o ţinuse în braţele lui de atâtea ori de atunci 
şi îi simţise inocenţa şi blândeţea când i se dăruia lui. 

Totuşi, acum, această fiinţă copilăroasă era dublată de ceva 
mult mai periculos în personalitatea lui Francie. 

I se părea că, atunci când făcea dragoste cu Francie, în 
îmbrăţişarea lui erau două femei, una, o fată blândă şi 
încrezătoare, cu care dorea să-şi petreacă restul vieţii, cealaltă, o 
cruciată fără odihnă, a cărei obsesie era îndreptată spre o ţintă din 
spatele lui. 

Trebuia să ştie care era cea reală. 

După concedierea Danei, ajunsese la o hotărâre. Va aştepta 
până ce Mollie va fi gata, înainte de a o întreba direct pe Francie în 
ce ape se scaldă. De îndată ce rezultatele bătăliei ei vor fi vizibile, 
bune sau rele, ea va putea decide încotro se îndreaptă 
sentimentele ei şi ce voia să facă din viaţa ei. 

Sam putea aştepta atât. Dar niciun moment mai mult. Era un 
bărbat prea mândru ca să continue să-şi dea atât de total inima 


unei femei care nu-i aparţinea cu toată fiinţa ei. Nici măcar 


dragostea pe care o simţea pentru Francie nu putea suporta lucrul 
ăsta. 
Era timpul să afle cine era ea de fapt - deşi se temea de 


răspunsul ei, tot atât de mult pe cât îl dorea. 


CAPITOLUL 42 


15 decembrie, 1959 


Julie Magnus era culcată în braţele lui Scott Monteagle. 

Erau în micul dormitor al casei de ţară a familiei lui din 
Surrey. Casa era a familiei, de cinci generaţii. Aparţinuse 
administratorului de pe marea proprietate a strămoşilor lui Scotty 
şi supravieţuise pierderii întregii averi din timpul recesiunii. 

De când terminase dreptul, Scott se ocupase de îngrijirea 
mamei şi a surorii sale şi încercase să salveze finanţele familiei. 
Reuşise să o instaleze pe mama sa într-un apartament atrăgător la 
Londra, lângă rudele ei. Ajutase la finanţarea studiilor surorii sale 
şi fusese cel care o condusese la altar pe sora cea mare, când se 
căsătorise. 

Scott a adunat fiecare ban câştigat ca avocat şi reuşise să 
cumpere o bucăţică de teren nu prea departe de casa familiei. 
Angajase un arendaş fermier, un tânăr prietenos, pe nume Ned 
Templer, care avea familia lui. Cei doi bărbaţi erau prieteni acum şi 
munceau din greu ca să recolteze destui cartofi şi sfeclă de zahăr, 
astfel ca mica fermă să devină profitabilă. 

Cu excepţia casei, o relicvă din timpuri îndepărtate, mica 
fermă era tot ce poseda familia Monteagle. Apartamentul lui Scott 
de la Londra era închiriat, la fel ca şi al mamei sale, iar Moira 
locuia împreună cu alte trei fete în Bloomsbury, lângă universitatea 
ei. 

Familia Monteagle era la distanţă de ani lumină de epoca de 
mare bogăţie a înaintaşilor. Dar erau solvabili, deşi din punct de 
vedere financiar erau strâmtoraţi, ca nişte englezi de clasă 


mijlocie. Iar Scott avea planuri de îmbunătăţire a sorții familiei. 


Era un avocat strălucit şi muncitor, iar activitatea lui în domeniul 
legislaţiei corporatiste şi a celei internaţionale îl făcea să fie 
apreciat la firma unde lucra. În câţiva ani se putea aştepta să 
devină partener, dacă lucrurile mergeau bine. 

Dar Scott nu lăsa ca munca să-i devoreze viaţa. Avea simţul 
umorului în legătură cu problemele financiare ale familiei şi îşi 
purta sarcina de pater familias şi Drincipal susţinător cu o dârzenie 
blândă. El glumi cu Julie în legătură cu munca lui. Ea avea 
sentimentul că el se bucura de fapt de stilul lui de viaţă, cu 
picioarele pe pământ, şi era uşurat că era liber de poverile unei 
mari averi care a adus atât de puţină fericire generaţiei tatălui său. 

Această atitudine combinată, de seriozitate sobră şi 
indiferenţă uşuratecă faţă de vicisitudinile vieţii, o fermeca pe 
Julie. Scott avea o anume independenţă, un fel onest de a trata 
corect şi direct viaţa, care ei îi era cu totul străin, pentru că ea 
trăise într-o lume ca o seră, în care averea familiei şi poziţia ei 
socială erau la fel de sufocante ca şi puterea neomenească a tatălui 
ei. 

La sosirea ei la Londra, Scott o dusese să-i cunoască familia: 
mama sa, o femeie obosită dar atrăgătoare, în jur de şaizeci de ani, 
care părea să depindă de Scott şi pentru propriile ei zâmbete, dar 
care o salută pe Julie călduros; sora lui mai mare, Lucy, care era 
căsătorită cu un agent de bursă şi avea un bebeluş abia născut; şi 
Moira, studentă deşteaptă şi drăguță, care o plăcuse imediat pe 
Julie. 

Moira era foarte plină de ea din punct de vedere intelectual - 
studia istoria şi relaţiile internaţionale şi avea păreri feministe de 
stânga, care uneori o puneau în contradicţie cu fratele ei. 

— Eşti atât de demodat, Scott, zicea ea. Trebuie să te trezeşti, 


să vezi adevărul despre femei în Anglia. Până când femeile nu vor 


avea drepturile lor, niciunul din grupurile dezmoştenite nu le va 
avea. 

Scott zâmbea, pentru că o admira pe sora lui, chiar şi atunci 
când îşi îndrepta săgeata părerilor ei împotriva lui. 

— Nu că n-aş fi de acord cu tine, spunea el. Doar că nu cred 
că vreo părere politică merită, să zicem, să te aprinzi atât de tare 
pentru ea. Trebuie să trăim în lumea asta, cu toate lipsurile ei. Eu 
nu sunt împotrivă să acţionăm ca să o schimbăm. Dar nu putem să 
nu mai răsuflăm până vine schimbarea. Trebuie să trăim azi şi să 
avem grijă unii de alţii cât putem mai bine. 

— Asta-i exact ce spun şi eu, proclamă drăguţa Moira 
triumfătoare, ochii ei negri strălucind pe fundalul părului castaniu. 
Să avem grijă unii de alţii. Nu putem amâna această răspundere 
morală, până când lumea nu va fi mai bună pentru noi, Scotty. 
Trebuie să facem asta acum. Aşteptarea n-a făcut nimănui niciun 
bine. Nu-i aşa, Julie? Se întoarse spre Julie cu un zâmbet. Ajută-mă 
acum. Fă-l să înţeleagă. 

Julie mormăi un răspuns plin de tact, cu simpatie faţă de 
ambele părţi. Nu-i putea spune Moirei cât de uimită era, pur şi 
simplu, pentru că i se ceruse părerea şi cât era de recunoscătoare 
că lua parte, în acest moment, la o discuţie prietenească dintr-o 
tamilie fericită. Ea vedea familia lui Scott ca pe oamenii cei mai 
fericiţi din lume, oameni cărora li se permitea, datorită condiţiilor, 
să fie umani şi să se iubească unii pe alţii. Şi, mai mult, o acceptau 
şi pe ea. 

Scott îi arătă Londra, iar ea încerca să treacă uşor peste 
faptul că mai văzuse totul înainte, de mai multe ori, în cursul 
călătoriilor familiei. Dar treaba nu era prea grea, pentru că Londra 
lui Scott era Londra cu zgomotoasa Piaţă Portobello, grădinile 


Kensington şi modestele ceainării din Soho, în timp ce Londra 


frecventată de familia Magnus fusese Londra magazinului Sotheby 
şi Savile Row şi Claridge şi Wimbledon. 

Scott îi arătă lui Julie Londra oamenilor care muncesc, un 
oraş lovit care îşi revenea după anii de război, cu efort dar cu 
mândria încăpăţânată a unui popor istoric ale cărui tradiţii erau la 
fel de puternice ca oricând. 

— Ţara e ca noi, familia Monteagle, spuse el. Şi-a pierdut 
imperiul şi mândria, dar vechile obiceiuri încă mai oferă alinare. 

Julie nu mai fusese atât de bucuroasă niciodată. Fiecare 
moment liniştit cu Scott şi cu familia lui era pentru ea ca o 
dimineaţă de Crăciun, plină de o prospeţime rece, vântoasă, care o 
susţinea şi o înviora. Ceaţa londoneză nu reuşi să-i strice starea de 
spirit. Dorea să vadă totul prin ochii lui Scott. 

După ce explorară oraşul, Scott îi arătă împrejurimile de la 
ţară din Surrey. El o ţinu de mână când se plimbau în poiana unde 
se jucase el când era copil. O duse cu maşina prin sate 
încântătoare ca Shere şi Friday Street şi îi arătă vechiul cimitir al 
familiei, din Abinger Common, cu morminte ale unor Monteagle 
din secolul al XVI-lea. 

— Vezi, ne-am întors la rădăcinile noastre, îi spuse el. Poate 
că marile bogății nu ni se potriveau nouă. Găsesc cumva atrăgător 
gândul ăsta. 

Cu siguranţă că era atrăgător şi pentru Julie. Cu fiecare 
moment pe care-l petrecea alături de el, îşi dădea mai bine seama 
cât de închisă şi de fetidă era lumea din New York a familiei ei şi 
cât de realmente vesele erau alte alternative oferite de viaţă. 

La o săptămână după sosirea ei la Londra, Scott i-a arătat 
casa de la ţară. Era un loc fermecător, cu o sobă de cărbuni, două 
dormitoare mici şi o cameră de zi cu un cămin mare de piatră şi 


fotolii prea umflate. Pe pereţi atârnau nişte portrete vechi şi 


peisaje pictate de tatăl lui Scott în tinereţe. Era extrem de plăcută, 
de îndată ce soba îşi răspândi căldura de bun venit în camera rece. 

Scott i-a arătat lui Julie unde erau toate cele necesare pentru 
ceai şi o urmări cu mândrie cum îl prepară. 

— Eventual, am putea lua cina aici, spuse el. În vocea lui era o 
uşoară nesiguranţă. 

Ea înţelese sensul de dincolo de această invitaţie. Nu-i trecu 
prin gând să refuze. Făcură o plimbare lungă, înainte de cină, apoi 
aprinseră focul în vechiul cămin. Auzeau vântul bătrân de ţară 
suflând afară şi fâlfâitul aripilor de păsări şi zgomotul şoarecilor de 
câmp, iar Julie se strânse sub pled, lângă Scott. 

Îi simţi sărutările moi pe frunte şi degetele mângâindu-i pârul. 
O căldură interzisă începu să-i pătrundă pe sub piele. Doar în urmă 
cu puţine luni, această senzaţie ar fi umplut-o de o asemenea 
ruşine faţă de ea însăşi, încât nu ar fi îndrăznit să-i permită să 
continue, de teamă să nu-l contamineze pe Scott cu propria ei 
vinovăţie. Dar acum, văzându-l în ţara lui, cunoscându-i familia şi 
ştiind ce simţea el pentru ea, putea încerca imposibilul: să-şi lase 
trecutul în urma ei şi să îndrăznească să fie ea însăşi, ca femeie, 
alături de el. Era înspăimântată dar era o spaimă bună, sănătoasă. 

Când mâna lui ezită la sânui ei, ea îndrăzni să-l îndrume spre 
sfârcul tare de sub bluză. Era ceva simplu şi onest în modul în care 
o mângâia şi, după scurt timp, ea începu să simtă un tremur ascuţit 
pe sub piele. 

Ştia că şi el era excitat. O simţea din sărutările lui şi din 
dorinţa mângâierilor lui. 

Ştia că erau pe punctul ultimei descoperiri a unuia despre 
celălalt. Şi acum, fără să vrea, avea picioarele reci. 

Ea se retrase din îmbrăţişarea lui, exact atât cât să se uitejn 


ochii lui. 


Îi mângâie obrazul şi-l lăsă să-i vadă durerea. 

— Julie, spuse el blând. Ce se întâmplă? Nu eşti sigură? 

Ea zâmbi cu tristeţe. 

— De tine, da. Dar nu mă pot opri să nu mă gândesc dacă voi 
fi destul de bună. Nu vreau să te pierd. 

El o trase spre el şi îi închise ochii cu sărutările lui. 

— Eşti o fată foarte frumoasă, spuse el. O persoană fină şi 
onestă - pe dinăuntru şi pe dinafară. Şi te iubesc. Te-am visat toată 
viaţa, iar acum te-am găsit. Nu te las să pleci. 

Julie tremura în îmbrăţişarea lui. Nu visase vreodată că ar 
putea auzi asemenea cuvinte. Erau ca o uşă deschisă spre altă 
lume. 

El o sărută, încet şi dulce. Apoi, nu se ştie de unde, scoase o 
cutie mică. 

— Deschide-o, spuse el. 

O deschise şi văzu un frumos inel cu granat montat complicat 
în aur. 

— Era al bunicii mele, spuse el. Acesta este inelul de cununie 
cu bunicul. Vine de undeva din familie, de prea departe ca vreunul 
dintre noi să mai ştie. Oricum, dinainte ca familia Monteagle să 
devină bogată. Acum, că suntem din nou oameni normali, inelul e o 
legătură cu trecutul. Vreau să-l porţi, pentru mine. 

Făcu o pauză. 

— Vreau să te măriţi cu mine, Julie. 

Ea se uită la inel şi în ochii lui. Era absolut sincer. Nu încăpea 
îndoială că o iubea. La fel ca şi inelul care-l lega de vremuri de 
dincolo de amintirile lui, Scott însuşi era legătura cu un timp 
dinaintea ruşinii ei, un timp când ea încă era nestricată. El o 
cunoscuse atunci şi îi oferea o întoarcere la eul ei pierdut. 


Un moment, ce i se păru îngrozitor, Julie rămase suspendată 


deasupra prăpastiei trecutului ei şi a disperării care constituise 
lumea ei atât de multă vreme. Scott Monteagle îi întindea un colac 
de salvare, singurul care i-ar putea permite să sară peste acea 
miasmă fără să fie devorată de ea. S-ar putea să nu i-l mai întindă a 
doua oară. Soarta îi dăduse o singură şansă pentru a se salva. 

Zâmbi. Cuţitul care se răsucea mereu în ea părea să se 
retragă, pentru prima oară de când îşi putea aminti. 

— Da, Scott, spuse ea. Am să mă căsătoresc cu tine. 

Îşi puse inelul în deget şi îl privi în ochi. Apoi, în timp ce el o 
urmărea, îşi scoase bluza, îşi deschise sutienul şi îi puse ambele 
mâini pe pieptul ei. Uluit de frumuseţea aurie a trupului ei, o privi 
admirativ. Apoi îşi aplecă faţa spre ea şi o sărută. 

Făcură dragoste pe canapeaua veche, în faţa focului care 
trosnea. Scott era un bărbat tandru şi atent, aproape prea blând în 
comportare. Dar nu ştia cât de preţios era respectul lui pentru 
Julie. Faptul că ea îi dăruia trupul ei era un lucru la fel de sfânt ca 
şi faptul de a-i purta inelul pentru prima oară. 

Când se termină totul, ea îl ţinu în braţe şi îl strânse aproape. 

— Să nu mă părăseşti niciodată, îi şopti ea la ureche. Promiţi? 

— Promit, murmură el. Până când moartea ne va despărţi. 

Julie încercă să-l convingă pe Scott să fugă cu ea. Ştia că erau 
mari obstacole în calea căsătoriei ei cu el. Era sigură că tatăl ei nu 
o va aproba niciodată, pentru că familia Monteagle nu avea bani 
sau statut social, ci era o familie dizgraţiată de propria ei sărăcie. 
Scott Monteagle nu avea absolut niciun plan să devină bogat său 
să recucerească gloria familiei sale. Tot ce dorea era o viaţă 
simplă, împreună cu Julie. 

Scott rezistă la argumentele ei ca să se căsătorească în secret 
chiar atunci. Nu voia să o jignească pe mama sa, în preocuparea ei 


de modă veche pentru respectarea convenienţelor. Mai important 


încă, voia să o aducă în familia sa pe Julie în mod oficial, în 
maniera tradiţională. Familia o plăcuse din primul moment şi voia 
să o primească în cadrul unei ceremonii corespunzătoare. 

Scott îşi anunţă logodna la o petrecere intimă, în 
apartamentul mamei lui. Nunta fu programată pentru iunie. Avea 
să fie ceva simplu, dar vor participa cei mai apropiaţi prieteni ai lui 
Scott, precum şi marea familie Monteagle. 

Fără ştirea familiei Monteagle, Julie nu spuse familiei ei 
despre logodnă. Voia să-şi savureze singură viitorul, un timp, 
înainte de a-l împărtăşi Magnus-ilor. Telegrafiase pur şi simplu 
acasă că avea să mai stea zece zile la Londra. 

Dar mai era un lucru pe care trebuia să-l discute cu Scott 
chiar acum. Era problema moştenirii. 

— Tata o să mă dezmoştenească de îndată ce o să audă despre 
căsătorie, îi zise ea lui Scott. Are planuri în legătură cu mine, la fel 
cum a făcut cu sora mea şi cu Jack. Tata nu-l acceptă pe „nu“ drept 
răspuns. Trebuie să înţelegi, Scotty. Din ziua în care va auzi despre 
asta, o să trebuiască să trăiesc pe picioarele mele. În plus, n-aş lua 
banii lui, nici dacă mi i-ar oferi. Sper că poţi accepta asta. 

Spre surprinderea ei, Scott fu încântat de această veste. 

— Mi-ai luat o greutate de pe inimă, spuse el. Plănuiam să te 
întreţin eu singur. M-am cam dezobişnuit să posed mulţi bani. Nu 
cred că mi-ar plăcea. Mă întrebam cum să te conving să trăieşti ca 
o englezoaică săracă şi nu ca o milionară la New York. 

— Ah, te iubesc! strigă ea, luându-l în braţe. 

El zâmbi când ea îl sărută. 

— E prima oară când o femeie îmi mulţumeşte că o despart de 
o mare avere, zise el. Bănuiesc că e un semn sănătos pentru viaţa 
noastră împreună. 


Pentru prima dată în viaţa ei, Julie Magnus se simţi stăpână 


pe propria ei soartă. Scott stătea ca un zid între ea şi demonii ei 
proprii. Îi putea deja simţi adunându-se în jurul ei, ca o nouă 
familie, pe cei din familia Monteagle, ca să o apere de trecutul ei. 
lar acum, când a renunţat la banii lui Anton Magnus, ce-ar mai 
putea face acesta ca să o oprească? 

Lucrurile se vor aranja, se gândi Julie, pur şi simplu, trebuiau 
să se aranjeze. Dumnezeu, în înţelepciunea lui, nu putea rezerva 
prea multă nefericire pentru doi oameni mărunți. Or, Scott o 
avusese pe a lui, iar ea pe a ei. Împreună, vor fi fericiţi. 

Lucrurile trebuiau să se aranjeze. 

În seara petrecerii de logodnă, în apartamentul doamnei 
Monteagle, Julie simţi brusc că inima ei ar exploda dacă n-ar 
mărturisi cuiva vestea ei cea bună. Dar nu avea prieteni. Putea să 
se încreadă doar în cineva care îi va păstra secretul faţă de părinţii 
ei. 

Se gândi la Gretchen. Exista o legătură între cele două surori, 
care le permisese să-şi păstreze multe secrete una alteia, de-a 
lungul anilor. 

O sună. Întrucât la New York era cu cinci ore mai devreme, o 
prinse pe Gretchen în mijlocul după-amiezei. Gretchen, singură 
acasă cu bebeluşul ei, fu încântată s-o audă pe sora ei. Fu încă şi 
mai bucuroasă când auzi vestea lui Julie. 

— Ah, draga mea, sunt atât de emoţionată pentru tine, spuse 
ea. Când o să fie nunta? 

— În iunie. Sper că ai să poţi să fii acolo, Gretch, spuse Julie 
cu vocea schimbată de emoție. 

— Am să fiu acolo. Dar ascultă, Julie. Sunt noutăţi şi pe-aici. 
N-ai să crezi. 

— Ce anume? întrebă Julie. 


— Jack. El şi Belinda s-au despărţit. A venit ca o surpriză 


totală pentru toţi. Au ţinut secret până acum câteva zile. Nimeni nu 
voia să creadă, la început. 

Julie rămase surprinsă. Credea că-l cunoaşte pe fratele ei 
destul de bine ca să ştie că un asemenea pas era exclus pentru el. 

— Ei, are curaj băiatul, trebuie să recunosc. Nu ştiam că-l are 
în sânge. 

— Dar mai e ceva, continuă Gretchen. '[ine-te bine, se 
căsătoreşte din nou. 

— Din nou? făcu Julie. Deja? Nu-mi vine să cred. 

— Şi, spuse Gretchen, n-o să ghiceşti nici într-un milion de ani 


cu cine se căsătoreşte. 


CAPITOLUL 43 


21 decembrie, 1959 


Mollie mai avea nevoie doar de şase luni. 

Emoţiile erau mari la Computel. La i ltimele patru 
demonstraţii, computerul se comportase s ălucit, impresionându-i 
atât pe investitori cât şi pe sprijinitorii financiari prin puierea 
comDinată se computerizare şi manevrarea uşoară. 

Ultima trăsătură se datora, după cum ştiau toţi, programului 
maşinii care acum fusese bine alcătuit de Francie, la un nivel 
aproape incredibil de eficienţă. Cei din jurul ei erau sincer uimiţi 
de ce realizase ea, cu atât mai mult cu cât acum părea cam 
posesivă şi discretă în legătură cu programul, iar când era 
întrebată de acţiunile interioare şi specificaţiile tehnice, dădea 
răspunsuri vagi. 

Cea mai mare provocare ce stătea acum în faţa echipei de la 
Computel era preţul de vânzare cu amănuntul al lui Mollie. Era 
esenţial ca maşina finită să fie accesibilă ca preţ unei companii 
medii obişnuite, iar garanţia serviciilor ce însoţeşte computerul să 
fie foarte largă, astfel încât primul val de cumpărători să nu aibă 
senzaţia că riscă prea mult achiziţionând noul produs. 

Această problemă dificilă a fost rezolvată prin sacrificiile 
herculeene ale tuturor celor implicaţi în dezvoltarea şi punerea pe 
piaţă a lui Mollie. Principalii conducători ai Computel câştigau 
salarii infime şi îşi cneltuiau proprii lor bani în operaţiuni 
financiare. Aveau optimi la acţiunile companiei, aşa încât ştiau că 
avantajele financiare finale ale muncii pe care o făceau depindeau 
de cât de mult se implicau acum în lansarea lui Mollie. 


Din această cauză, Francie putu să le ofere celor ce voiau să 


investească în Mollie, un preţ cu amănuntul pe care şi-l putea 
permite orice afacere cu un succes rezonabil şi să-i asigure că 
preţul nu va creşte de acum şi până în ziua punerii în vânzare a lui 
Mollie. Țara era gata pentru computerizare, le spusese ea. Fiecare 
companie lucra cu o contabilitate şi tehnici de inventar învechite. 
Era nevoie doar să se transmită mesajul de computerizare uşor de 
folosit către toţi oamenii de afaceri, într-un mod eficient şi 
convingător. Propriul lor interes şi obţinerea profitului vor face 
restul. 

Investitorii fură convinşi. Acordară alte sute de mii de dolari 
pentru finisarea lui Mollie. Erau în aşteptare, pe măsură ce ziua 
punerii pe piaţă se apropia. Riscul pe care şi-l asumau era” mare, 
dar perspectivele arătau mai bine cu fiecare zi. 

Între timp, ritmul muncii la Computel se intensificase. Toţi 
erau permanent epuizați. Dar munceau tot mai mult. Ca soldaţii în 
luptă, păreau să nu le mai pese de situaţia lor personală şi 
mergeau înainte cu pilotul automat. Slăbiţi, palizi, aproape 
neputând să se mai salute dimineaţa, lucrau câte optsprezece, 
douăzeci de ore pe zi, uitându-şi oboseala când vedeau că se 
apropie ziua lansării lui Mollie. 

Tocmai în toiul acestei stări de asediu, într-o seară rece, cu o 
săptămână înainte de Crăciun, Francie se întorcea acasă, după o zi 
lungă de lucru. Păşea încet, în timp ce se apropia de locuinţa ei. 
Nu mai avea forţa să meargă în ritmul ei rapid, obişnuit. Toate 
mişcările îi erau limitate de nevoia de a-şi controla oboseala şi de a 
nu o lăsa să o copleşească. Era mereu ameţită, abia dându-şi 
seama de ce se petrecea în jur, dar, în sinea ei, era îngrijorată cu 
privire la Mollie şi la viitor. 

Băgase cheia în uşa de la intrarea clădirii, când auzi o voce 


adâncă în spatele ei. 


— Poţi să-mi acorzi un minut? 

Se întoarse şi îl văzu pe Jack Magnus stând în faţa ei. 

Fără să vrea, inspiră adânc. Jack Magnus aparţinea părţii 
celei mai întunecate şi mai ascunse a trecutului ei. Nu se aşteptase 
să-l mai vadă vreodată în viaţa aceasta. 

Poate tocmai din această cauză, el i se păru atât de frumos. 
Nu arătase niciodată atât de princiar, atât de elegant. Purta 
pantaloni şi pulover, sub haina de ploaie, îmbrăcămintea lejeră nu 
făcea decât să-i sporească aerul de graţie aproape 
supraomenească. 

La o examinare mai atentă, putu vedea că şi el arăta obosit şi 
prea muncit. Dar tot mai avea aerul acela dur, vibrant, care era 
esenţa lui. lar ochii lui străluceau ca nişte cărbuni, gata să 
izbucnească în flăcări, în timp ce se uita la ea. Emoţia lui era 
vizibilă. Ea ştia că şi a ei era ia fel. 

Cu un efort de voinţă, ea reuşi să-şi controleze tremurul vocii 
şi să-i vorbească clar şi autoritar. 

— Jack, n-ai ce căuta aici, spuse ea. Nu avem ce să ne spunem 
unul altuia. 

— Stai doar un minut aici, zise el, cu vocea uscată şi 
insistentă. Fă-mi doar favoarea să aştepţi un minut înainte de a 
deschide uşa asta, ca să-ţi spun trei lucruri. 

Ea ezită. Se uită în ochii lui şi văzu întreaga lume a familiei 
Magnus reflectată în ei. Ştia că, dacă îl va asculta, dacă îl va trata 
ca pe o fiinţă omenească, era pierdută. 

Totuşi, brusc, îşi aminti de biletul pe care i-l trimisese cu trei 
ani în urmă, un bilet al cărui conţinut îi era încă gravat în inimă. 

Nimic nu e aşa cum pare a fi. 

Ceea ce s-a întâmplat nu e real. Nu atât de real cum am fost şi 


suntem noi. Te iubesc mai mult decât pe mine însumi, mai mult 


decât propria mea viaţă. 

Francie rămase nemişcată, cu cheile în mână. 

— Ai zece secunde, zise ea. 

— M-am despărţit de Belinda, spuse el. Sentința de divorţ se 
va da peste şase săptămâni. Nu mai lucrez la Industriile Magnus. 
Am plecat acum o lună. M-am rupt de familie pentru totdeauna. 
Sunt dezmoştenit. Sunt liber, Francie. Asta sunt cele trei lucruri. 

Se uită lung şi dur în ochii lui. Nu văzuse niciodată o privire 
de o asemenea intensitate. Pledoaria era amestecată cu o supărare 
insuportabilă în expresia lui. Dar ştia că supărarea nu era 
împotriva ei. 

— Ar fi mai bine să intri înăuntru, îi zise ea. 

El o urmă în interior. Se urcară cu ascensorul, în tăcere. Îi 
dădu drumul în apartament. El nu-şi scoase haina, dar se aşeză 
într-un fotoliu, lângă canapea. 

Îşi scoase paltonul şi îşi puse jos servieta. Ea se mişca încet ca 
să folosească timpul pentru a se gândi: 

— Vrei să bei ceva? întrebă ea. 

— Orice bei şi tu. 

Ea prepară cafea, mintea lucrându-i repede, în timp ce se 
mişca prin bucătărie. Nu se auzea niciun zgomot în camera de zi. 
Îşi dădea seama că el îi lăsa timp să evalueze ce-i spusese. 

Fără să se scuze, se duse la baie, să-şi pudreze nasul. Ochii 
din oglindă o speriară, aveau o expresie complexă pe care n-o 
putea descifra. Aproape că nu se recunoştea. 

În cele din urmă, se întoarse în camera de zi aducând cafeaua 
pe o tavă. O puse jos înaintea lui şi se aşeză pe marginea unui 
fotoliu. 

— Pentru ce-mi spui toate astea? întrebă ea. Ce legătură au 


cu mine? Tu şi cu mine am terminat-o de mult, Jack. Mă bucur, din 


moment ce crezi că ai luat o hotărâre bună pentru tine, aar nu e 
treaba mea. Eu am viaţa mea, să ştii. 

Ea văzu efectul vorbelor ei. Arăta de parcă l-ar fi înjunghiat. 
În acea francţiune de secundă, ea înţelese că el se întreba dacă era 
cumva îndrăgostită de altul. 

Apoi, el îşi reveni. Vorbi cu un ton măsurat. 

— Divorțul meu e la buna înţelegere, zise el. N-am iubit-o 
niciodată pe Belinda. Ştii asta, desigur. Şi Belinda o ştia. Nu ne-am 
căsătorit la alegerea noastră. Am făcut eforturi să jucăm această 
farsă până la capăt, dar nu după mult timp ne-am dat seama că 
asta nu va face decât să ne distrugă pe amândoi. Destul de curios, 
am devenit prieteni abia când am hotărât să punem capăt acestei 
farse. Am plătit amândoi preţul pentru că am renunţat. Mai mult 
decât ai putea crede. 

Francie îl studia, măsurându-l cu o privire rece în ochi. 

— Ce fel de oameni se căsătoresc fără să se aleagă, fără 
dragoste? întrebă ea. 

— Noi am făcut-o - eu am făcut-o pentru supravieţuire, spuse 
Jack. Nu este uşor de explicat cuiva care provine dintr-un mediu 
normal, ca tine, împotriva căror puteri trebuia să ne ridicăm. Nu 
mă aştept să mă ierţi. Vreau doar să încerci să vezi lucrurile din 
punctul meu de vedere. Să înţelegi. 

Francie îl privi în ochi. Văzu acolo o frământare reală. 
Propriul ei echilibru începu să se clatine, nu numai din cauza 
oboselii extreme, dar şi din cauza logicii lui curioase. Azi ştia mai 
multe despre lumea lui Magnus decât ştiuse cu trei ani în urmă. 
Ştia cât de nemiloasă este această lume când îşi devorează 
victimele. 

Dar se ţinu tare. 


— Nu, nu înţeleg, zise ea. 


O scurtă lumină străluci în ochii lui negri. Ştia că ea îl ţine la 
distanţă şi ştia că o merită. 

— Uită-te la tine însăţi, continuă el. Eşti tânără, eşti frumoasă, 
eşti liberă. Ai intelectul tău, capacitatea şi viitorul tău propriu. Poţi 
face orice vrei. 

Ezită, de parcă îşi căuta cele mai potrivite cuvinte. Francie îl 
întrerupse. Ceea ce spuse, o luă prin surprindere. 

— Trebuie oare să-i mulţumesc tatălui tău pentru asta? 
întrebă ea. El mi-a furat munca şi m-a concediat pentru că mi-am 
făcut treaba bine. Apoi, când am crezut că am scăpat de tot de el - 
şi de tine - m-a dat în judecată pentru că mi-am folosit propria 
invenţie. Mi-a ruinat această companie pe care am construit-o din 
nimic. Trebuie oare să-i fiu recunoscătoare pentru asta? 

Jack se aplecă brusc înainte. 

— Ascultă, Francie, zise el. Încearcă să înţelegi. Dacă n-aş fi 
făcut ce voia el, în urmă cu doi ani, lucrurile puteau fi mult mai 
rele. Atât pentru tine cât şi pentru mine... 

Ea râse sfidător. 

— Cum puteau fi mai rele? 

Jack clătină din cap. 

— Tu nu-l cunoşti, spuse el. Tu nu ştii de ce este capabil. Nu 
ştii ce lucruri poate face el să se întâmple. Puterea lui nu are 
limite. Crede-mă, ai avut noroc să te îndepărtezi de el doar cu 
cicatricile pe care le ai. Pentru noi, care a trebuit să trăim cu el, nu 
a fost chiar atât de uşor. 

Francie se retrase în sinea ei, încercând să-l vadă de la o mai 
mare distanţă ca să capete o viziune mai clară. Cuvintele lui o 
făceau confuză. Ştia că era un adevăr în ceea ce spunea el despre 
puterea lui Anton Magnus şi despre răutatea lui infinită. Dar aceste 


adevăruri nu-l scuzau pe Jack. Ba dimpotrivă. Ştia că trebuia să se 


agaţe de acest fapt, să nu-i scape niciodată din vedere. 

— Oricum, spuse el, s-a terminat. Belinda îşi are propriul ei 
viitor. O să fie bine. Cât mă priveşte pe mine, sunt cu mult mai 
sărac, dar sunt liber. Am făcut economii pentru asta, de ani de zile. 
Am destui bani ca să-mi deschid propria mea companie. Probabil 
că nu va fi mare lucru, dar va fi a mea. 

Făcu o pauză. Se uită la Francie cu o tandreţe dureroasă. 

— Te vreau înapoi, Francie, spuse el. Te iubesc. Tu eşti ceea 
ce mi-am dorit întotdeauna. 

Urmă o tăcere. Francie se uita fix la el, cu ochii îngustaţi. 

— Prefăcutule, zise ea. 

Putu vedea efectul cuvântului asupra lui. Arăta de parcă ar fi 
fost pălmuit. 

— Nu-mi spune aşa, zise el liniştit. 

— Prefăcutule, repetă ea. Crezi că ai venit aici la fel de 
nevinovat ca şi fulgul de nea, să pretinzi ceea ce este de drept al 
tău. Presupun că pentru tine e normal. Dar ai spus un singur lucru 
care este adevărat, Jack - sunt o femeie liberă. Niciun bărbat nu 
are suficientă putere asupra mea ca să schimbe lucrul ăsta. Nici 
tatăl tău şi, cu siguranţă, nici tu. Acum, pleacă de-aici. 

— Nu înţelegi, spuse el. Am abandonat totul pentru tine. 
Exact cum am scris în biletul meu către tine în ziua... în ziua în 
care te-a concediat. Nu puteam să mă întorc la tine, până nu eram 
liber. Am lăsat în urmă lumea aceea, Francie. N-o s-o mai vezi 
niciodată. Avem tot viitorul înaintea noastră. 

— 'Ţi-am spus să pleci! ţipă ea cu o bruscă violenţă. Tu crezi 
că femeile sunt nişte lucruri pe care le foloseşti şi apoi le arunci. Ei 
bine, eu sunt o femeie pe care nu o poţi lua înapoi, Jack. 

Ştia că furia o ducea prea departe, spusese deja prea mult. 


Deodată, el fu în picioare. Traversă micul spaţiu din tre ei şi o 


apucă într-o strânsoare de fier. 

— Asta gândeşti tu despre mine? îi zise el în ureche. După tot 
ce am trăit împreună? Că mă jucam cu tine? Pentru că, dacă este 
aşa - dacă aşa ai simţit la Paris - atunci sunt terminat. Spune 
adevărul. Spune-mi! 

Vocea lui era încărcată de furie, dar şi de o rugăminte. Îşi 
dădu seama cât de adânc putea să-l rănească. 

Încet, îşi slăbi strânsoarea. Ea îl privi cu ochi plini de durere 
şi frustrare. 

Foarte încet, ea clătină din cap. Nu putea nega acel adevăr. 
Nu era în firea ei să joace teatru în acest moment teribil. 

Dar îşi lăsase în jos garda. El o îmbrăţişa brusc, prea brusc ca 
ea să se poată apăra. lar sărutul, care cândva aprindea o mie de 
fantezii în mintea ei de fată tânără, era din nou pe gura ei, atât de 
intim, atât de plin de magie şi mister, încât îi transmise o senzaţie 
de capitulare în fiecare colţ al ei, înainte de a-l putea opri. 

Cu un spasm de hotărâre, ea reuşi să-l împingă mai încolo. 

— Crezi că asta schimbă ceva... şopti ea printre dinţi. Să ştii 
că nu... 

— Greşeşti, spuse el, apucând-o puternic de încheieturile 
mâinilor şi simțind cum se zbate lângă el. Nimic nu s-a schimbat. 
Nimic nu s-a schimbat niciodată între noi. Nu mi-ai ieşit din minte 
niciun moment, timp de trei ani. Am simţit amintirea ta sfâşiindu- 
mă, când mă aşteptam cel mai puţin, în timpul lucrului, pe stradă, 
la cină, în somn. Am trăit cu tortura asta zi de zi. Şi tu la fel. Simt 
asta. Nu încerca să negi. Spune că n-ai simţit aşa. Hai, încearcă... 

El o sărută din nou, înainte ca ea să poată răspunde. Ea se 
zbătea nebuneşte în strânsoarea lui, luptându-se cu fiecare 
părticică din ea. Dar lupta ei era contaminată de un paroxism de 


excitare involuntară, iar protestul din vocea ei nu era departe de 


un geamăt de extaz. Faptul că o simţea în braţele lui, fragilă, 
furioasă şi excitată, îl făcu să-şi piardă respiraţia de atâta dorinţă. 

Un geamăt răsună în gâtul lui, în timp ce o ţinea în 
strânsoare. Simţurile lui erau copleşite de mirosul ei, de buzele ei 
moi, de mica limbă sălbatică ce-i răspundea, în ciuda eforturilor ei 
de a continua să-l urască. Îi putea simţi sânii fermi frecându-se de 
pieptul lui, coapsele ei frumoase, lungi, atingându-l în lupta lor şi 
putea mirosi chiar excitaţia ei, arsura magică a foamei femeii 
amestecată cu furie şi frustrare. Aproape că-l înnebuni. Se temea 
că ar putea s-o posede cu forţa, chiar dacă asta ar fi însemnat să o 
piardă pentru totdeauna, pentru că pasiunea pe care i-o inspira 
era, pur şi simplu, prea mare pentru a-i putea rezista. 

Dar cumva, în ciuda revoltei faţă de dorinţa care îi apropia, ea 
reuşi, într-un  paroxism final, să-i scape. Cu o putere 
surprinzătoare, ea se smulse din mâinile lui, ieşi din îmbrăţişare şi 
se rioică repede de pe canapea. Rămase uitându-se în jos la el, 
înaltă şi suplă, cu părul în dezordine, cu pieptul agitat în urma 
luptei, cu ochii aprinşi de o expresie complexă, hipnotică. 
Niciodată nu fusese atât de frumoasă. În acel moment, Jack îşi 
dădu seama că mai avea vechea lui putere asupra simţurilor ei, dar 
totodată că puterea ei asupra inimii lui crescuse în anii despărțirii 
lor. 

— Te iubesc, spuse el. Doamne, te iubesc. 

Privirea din ochii ei se înnoură. Părea confuză. Furia ei nu 
scăzuse, dar altceva, ceva la fel de violent, o făcea să ezite. 

— Căsătoreşte-te cu mine, îi ceru el. 

— leşi afară, răspunse ea. leşi din viaţa mea. Dar vocea ei era 
lipsită de convingere. 

— Nu pot trăi fără tine, zise el. Uită-te la mine. Nu vezi că-i 


adevărat? 


— Du-te, spuse ea, închizând strâns ochii, Du-te! Te rog. 

Nota de rugăminte din vocea ei îi dădu lui Jack o idee 
disperată. 

— Ascultă-mă, îi spuse. Divorțul meu va fi definitiv peste şase 
săptămâni. Dacă îţi promit să nu mă ating de tine până la 
căsătorie, ai să spui da? Până nu ne căsătorim într-o biserică în 
faţa întregii lumi, până nu ne eliberăm de Magnus pentru 
totdeauna. Până atunci, nu. O să spui da, dacă îţi promit asta? Fără 
întrebări, fără îndoieli. Fii soţia mea, Francie. Am să renunţ la 
orice. Aş renunţa la viaţa mea, pentru tine. 

Ea se uită în jos la el, tremurând, zguduită de forţe 
necunoscute, puternice, la fel ca şi cutremurele. 

— Chiar crezi asta? întrebă ea. 

El se aplecă înainte, pasiunea îl făcea să arate sălbatic şi 
periculos ca o panteră. 

— Cred, spuse el. Fiecare cuvânt. Spune da, Francie. Te rog! 
Viaţa mea e în mâinile tale. 

Ea se uită îndelung şi serios la el. O mie de emoţii păreau să-i 
treacă pe faţă, caleidoscopic, ameţitor. El putea vedea impactul pe 
care-l aveau asupra ei. O sfişiau, literalmente, sub ochii lui. Apoi 
orice expresie îi dispăru de pe faţă, înlocuită de un aer distant, 
gânditor, aproape rece. 

Apoi, foarte lent, ceva asemănător tandreţei apăru în ochii ei. 
Tandreţe şi acceptare. 

Se lăsă în genunchi, pe covor, în faţa lui. Cu părul tot în 
dezordine, cu trupul subţire ghemuit pe podea, se uită în sus la el, 
părând cea mai frumoasă femeie care a călcat vreoaată pe pământ. 
Şi rosti cuvinte care îl făcură să simtă că leşină. 

— Bine, spuse. Am să mă căsătoresc cu tine. 


El sări în sus la aceste vorbe. 


— Dar promisiunea ta rămâne, zise ea. Va fi aşa cum ai spus. 

— Orice, făcu el. Orice. Mi-aş da viaţa pentru tine. 

— Şi e ceva ce trebuie să termin, spuse ea. Am nevoie de 
câtva timp. Câteva luni. 

— Orice, repetă el. 

— Atunci, e-n regulă, adăugă ea. 

Rămaseră aşa, amândoi într-un fel de şoc, uitându-se unul în 
ochii celuilalt, uniţi şi despărțiți de o mie de agonii şi bucurii 
amintite, iar acum de o promisiune care le va schimba vieţile, ceva 
ce ar fi părut imposibil doar în urmă cu o zi. 

Apoi, o trase spre el şi-o strânse tare. Spera că ea nu va auzi 
tremurul din răsuflarea lui întretăiată şi nu va simţi cât de extremă 
este nevoia lui. În ultimii doi ani, deşi simţise că viaţa este tot mai 
imposibilă fără ea, uitase cât era de irezistibilă. — Dar, în seara 
asta, ea era în sfârşit în braţele lui. Inima îi era fericită. 

E a mea acum, se gândi ei. 

Senzaţia trupului ei apăsat pe al lui îl făcea beat de fericire. 
Nu-i putea vedea ochii, mari, deschişi şi limpezi, în timp ce se uita 
peste umărul lui şi vedea, dincolo de umbrele acestui apartament, 


într-un viitor la care nu îndrăznise să spere până în acest moment. 


CARTEA A TREIA 
Sah Mat 

Scott Monteagle şedea în fața lui Anton Magnus la masa 
lustruită de mahon. 

Se aflau în biroul din casa de pe Park Avenue. Tocmai se 
bucuraseră de o cină cam sobră, dar suportabilă, cu Julie şi mama 
ei. Cele două femei se retrăseseră în salonul de la parter, iar Anton 
îl adusese pe Scott aici sus, pentru ceea ce avea să fie cea mai 
importantă conversaţie a lor. 

Julie se gândise şi se răzgândise de mai multe ori în legătură 
cu o confruntare a lui Scott cu Anton Magnus. Pe de o parte, era 
mândră să-l arate pe Scott ambilor ei părinţi. Pe de altă parte, era 
alarmată şi dezgustată de ideea de a-l aauce pe bărbatul pe care-l 
iubea în apropierea tatălui ei. Teama ei de Anton Magnus era la fel 
de fundamentală ca şi inspirarea şi expirarea aerului. Nu voia ca 
Scott să ajungă în orbita lui. 

Ura ei faţă de familia Magnus era atât de adâncă, încât 
încercase să-l convingă pe Scott să o aştepte pur şi simplu la 
Londra. Acceptând inevitabila dezmoştenire, ea le-ar fi făcut o 
invitaţie la nunta ei. Dacă voiau să vină, era treaba lor. 

Acesta ar fi fost modul cel mai uşor pentru Julie însăşi. Dar 
Scott provenea din şcoala veche şi dorea să-i ceară oficial 
bătrânului mâna fiicei lui, ca s-o ia în căsătorie. El fusese educat 
astfel de multe generaţii Monteagle. Deşi familia lui coborâse pe 


scara socială, se mai ţinea încă de tradiţii. 


Gândindu-se mai bine, Julie fu bucuroasă de insistența lui 
Scott de a sta direct, faţă-n faţă, cu tatăl ei. Era mândră de curajul 
lui Scott. Anton Magnus ar fi dorit cu siguranţă o pereche mai 
bună pentru ea - şi nu putea aproba' un om sărac ca Scott. Dar, 
întrucât lui Scott nu-i păsa de averea familiei Magnus, aprobarea 
lor nu însemna nimic. Lui Julie îi făcea plăcere să se gândească la 
nemulţumirea tatălui ei că dorinţele şi puterile lui erau ignorate. 

De asemeni, ştia că onestitatea simplă a lui Scott şi dragostea 
lui pentru ea vor face ca opoziţia bătrânului să arate ridicolă. Scott 
avea o coloană vertebrală puternică, cu toate că părea să fie slabă, 
ceea ce îl făcea un oponent real pentru Anton Magnus. Era 
insensibil la arma preferată a lui Magnus de-a lungul timpului, cea 
a intimidării financiare. 

În orice caz ea îi spusese lui Scott că se va căsători cu el, 
orice-ar fi. Nimic nu o putea opri. 

— Atât timp cât tu mă vrei, spusese ea, sunt a ta. 

Aşa încât era o situaţie în care nu putea pierde, deşi pentru 
Julie era una foarte neplăcută. I se părea cumva un păcat să-l 
întineze pe Scott, aducându-l în lumea lui Anton Magnus, chiar şi 
pentru cel mai scurt timp posibil. 

Julie fusese supusă în cursul cinei, în timp ce ambii ei părinţi 
îl chestionaseră pe Scott în legătură cu originea şi viaţa lui. 

— Totul e atât de neaşteptat, spunea mereu mama ei cu un 
aer de îngrijorare mulţumită, pentru că îi plăcea Scott, dar ştia că 
sărăcia lui nu putea să-i fie pe plac soţului ei. Comportarea ei era 
pe undeva între aceea a unei peţitoare bucuroase şi a unui iepure 
speriat. 

Scott reacţionă la efervescenţa ei cu o politeţe în care era 
deja palpabilă căldura unui ginere plin de afecţiune. O 


complimentă pentru gustul ei în toate privinţele, o întrebă despre 


viaţa ei şi chiar constată că aveau ceva în comun: pictau acuarele. 

— O să ieşim împreună în Hyde Park, promise el, de îndată ce 
veţi veni în vizită. 

— O să mergem chiar aici în Central Park, îl invită ea în 
grabă, aruncând priviri piezişe, temătoare, spre soţul ei. O să fie 
vesel. O să avem o ieşire plăcută. 

Anton Magnus vorbi puţin în timpul cinei. Era clar că 
momentul adevărului avea să vină mai târziu. Când s-a servit 
cafeaua şi coniacul, mama şi fiica au rămas la parter, în timp ce 
Scott l-a urmat pe Anton în biroul întunecat care dădea spre 
pajiştea din spate. 

Camera era surprinzător de simplă. În afara fotografiilor 
familiei lui Anton de pe bibliotecă, doar o singură fotografie a 
preşedintelui ţării dezvăluia importanţa ocupantului camerei. 

Scott îi aduse complimente lui Anton Magnus pentru 
frumoasa lui casă, la fel cum făcuse şi cu soţia lui. Tonul era 
politicos şi respectuos, deşi puţin impersonal. 

Şezând în spatele mesei de lucru, Magnus îşi adoptase 
comportarea blândă, paternă, care era atât de familiară 
numeroşilor săi prieteni şi duşmani în afaceri. Se uita la Scott, 
măsurându-l. 

— Te deranjează dacă îţi pun o întrebare, domnule 
Monteagle? zise el. 

— Desigur că nu, domnule, zâmbi Scott. Întrebaţi-mă. 

— Cum te-ai simţit când tatăl dumitale şi-a pierdut averea? 
întrebă Anton. 

Scott se gândi un moment. 

— Vreţi să spuneţi, când s-a sinucis? 

Magnus făcu o pauză, urmărind fumul ţigării lui de foi, 


înălțându-se spre tavan. 


— Bine, spuse. Cum te-ai simţit când s-a sinucis? 

Scott era serios. 

— Trist, răspunse. Trist şi furios. Trist pentru că îl pierdusem 
şi furios că un bărbat îşi putea lua viaţa pentru un lucru atât de 
puţin important ca banii. 

Scott era satisfăcut de răspunsul său. Dispreţul lui faţă de 
bani data din ziua în care auzise de moartea tatălui său. 

Magnus arăta interesat. 

— Nu-ţi pasă prea mult de bani, nu-i aşa? întrebă el. 

Scott clătină negativ din cap. 

— Nu prea, domnule, răspunse. Banii nu pot cumpăra 
fericirea. 

Magnus îl privi în ochi. 

— Lumea e plină de milioane de oameni care trăiesc în cea 
mai mare mizerie posibilă şi care îţi vor spune să nu le vorbeşti lor 
de fericire, sau dreptate, sau adevăr, până nu reuşesc să-şi pună pe 
masă o mâncare bună. Banii înseamnă ceva pentru ei. La fel cum 
au însemnat şi pentru strămoşii mei, aş putea adăuga eu. 

Scott aprobă din cap, gânditor. Vedea deosebirea pe care o 
făcea bărbatul mai bătrân. 

— Oamenii aceia mor de foame, zise el. Ei sunt victime ale 
nedreptăţii şi indiferenţei. Dacă ar avea destui bani ca să mănânce 
şi să fie sănătoşi, ei ar trebui, în continuare, să caute fericirea, sau 
împlinirea, la fel ca şi noi ceilalţi, oameni mai norocoşi. lar banii 
nu-i vor ajuta atunci. E adevărat că, fără o cantitate mică de bani, 
la fel ca şi fără sănătate, viaţa este imposibilă. Dar sănătatea nu 
este sensul vieţii. Şi nici banii. 

Acum era rândul lui Anton Magnus să recunoască această 
deosebire. Putea vedea că tânărul lui Julie era inteligent. 


— Cum te-ai simţi dacă Julie ar trebui să renunţe la 


moştenirea ei ca să se mărite cu dumneata? întrebă el. 

— Uşurat, răspunse Scott. Ca să fiu sincer, domnule, nu aş 
dori această cantitate de bani între noi. Am mare încredere în 
capacitatea mea de a avea grijă de Julie şi de a-i oferi o viaţă bună 
prin eforturile mele proprii. Nu-mi trebuie mai mult decât atât, şi 
nici ea nu doreşte. 

Am prefera amândoi să folosiţi aceşti bani într-un mod mai 
productiv. 

Magnus îşi ridică o sprânceană. 

— Nu te temi să-ţi exprimi gândurile, nu-i aşa? 

Scott zâmbi. 

— Gândurile mele sunt foarte simple, zise el. O iubesc pe fiica 
dumneavoastră. Vreau să-mi petrec viaţa împreună cu ea. 

Magnus zâmbi la rândul lui. 

— Deci, dragostea este atât de importantă pentru dumneata? 
întrebă el. 

Scott arătă surprins. 

— Sigur, da, zise. Este singurul lucru care există cu adevărat. 

Urmă o pauză. Magnus se uită în altă parte. Ceva gânditor 
apăru în expresia lui, licări şi dispăru. Se întoarse din nou spre 
Scott. 

— Care-i cel mai rău lucru ce ți s-ar putea întâmplă pe lumea 
asta? întrebă Magnus. 

— S-o pierd pe Julie, rāspunse Scott fără ezitare. 

— Înseamnă atât de mult pentru dumneata? 

— Da, domnule. 

— Cât de multe ştii despre ea? întrebă Magnus. 

— Tot ce am nevoie să ştiu. 

— Ştii că a avut o tinereţe destul de uşuratecă, nu-i aşa. 


— Da, domnule. 


— Şi asta nu te deranjează? 

— De ce ar trebui să mă deranjeze? 

Scott întâlni ochii bărbatului mai în vârstă, cu oarecare jenă. 
Expresia lor de căldură paternă dispăruse. Adâncimea lor era 
opacă, goală, ca ochii unei păsări de pradă. Nicio luminiţă de grijă 
omenească, de slăbiciune sau vulnerabilitate umană în ochii aceia. 

Scott înţelese printr-un instinct nedefinit că se întâmplase 
ceva foarte rău între Julie şi tatăl ei. Îşi dădu seama că tinereţea ei 
uşuratecă avea o legătură cu relaţia dintre ea şi Anton Magnus. O 
seară în compania familiei ei făcuse acest lucru absolut clar. 

Acum era momentul să o îndepărteze de Anton Magnus 
pentru totdeauna. Scott se afla aici ca să realizeze lucrul acesta. 
Putea simţi cât de periculos era Anton Magnus. Dar se simţea sigur 
că dragostea lui pentru Julie era cel puţin tot atât de puternică pe 
cât erau ideile din spatele ochilor negri ai tatălui ei. 

Se făcu tăcere. Magnus părea că-l studiază pe tânărul bărbat. 
Scott întâmpină ochii pătrunzători, fără să clipească. 

În cele din urmă, Magnus vorbi. 

— Juliet mi-e foarte dragă, spuse el. Într-un fel, cred că ea e 
cea mai deosebită dintre cei trei copii ai mei. Simt o răspundere 
aparte faţă de ea, domnule Monteagle. Viaţa ei nu a fost prea 
uşoară până acum. Vreau să fie liniştită şi fericită, de acum încolo. 

— Văd că vrem acelaşi lucru, spuse Scott, cu un zâmbet 
încrezător pe faţă. 

Urmă o lungă pauză. Ochii care îl sfredeleau pe Scott erau 
hipnotici, neînchipuit de intenşi. 

Brusc, şocant, Magnus zâmbi şi-şi împinse înapoi fotoliul. 
Întinse o mână peste masa de lucru. 

— Bun venit în familia noastră, spuse el. Cred că ai să fii un 


ginere bun şi un soţ minunat pentru Juliet. 


Cei doi bărbaţi îşi strânseră mâinile şi se îndreptară spre uşă. 

— Când v-aţi gândit să vă căsătoriţi? întrebă Magnus. 

— În iunie. 

— Am o mică operaţie de făcut la sfârşitul lui mai, spuse 
Magnus. Nimic serios - o veche rană la coloană. Dar o să fiu 
indisponibil câteva săptămâni. Oare aţi putea amâna nunta cu o 
lună sau aşa ceva? O să trebuiască să lipsesc. 

— Nu văd de ce n-am putea amâna, spuse Scott. O să discut 
cu Julie despre asta. Nu cred că n-o să vrea. 

— Şi, dacă nu e o povară prea grea, zise Magnus, cred că o să 
merg împotriva dorințelor dumitale în privinţa banilor. Au o 
legătură strânsă cu fiica mea. Vreau să se simtă în largul ei. N-aş 
vrea să o înlătur, dezmoştenind-o. Vreau să se simtă că face 
întotdeauna parte din familie şi mai ales că este aproape de inima 
mea. 

— Asta depinde de hotărârea dumneavoastră, domnule, zise 
Scott. Sper că înţelegeţi că Julie şi cu mine nu am intenţionat să 
fim lipsiţi de respect, exprimându-ne dorinţa de a trăi din resursele 
noastre proprii. Este, pur şi simplu, preferința noastră. 

El anticipase acest moment, deşi nu discutase problema cu 
Julie. Puteau oricând să lase banii lui Magnus într-un fond pentru 
copiii lor. Scott nu-i va atinge cu propriile lui mâini. Ştia că nici 
Julie nu-i voia. 

Cu toate acestea, Scott aprecie îndemânarea lui Anton 
Magnus ca negociator. Tocmai adusese din nou în discuţie 
problema banilor, deşi Scott şi Julie încercaseră să înlăture această 
problemă. Şi reuşise să-l facă pe Scott să fie de acord să amâne 
căsătoria, deşi pe un termen scurt. 

Scott îşi aminti avertizările lui Julie în legătură cu Anton 


Magnus. Era un bărbat cu ascuzişuri şi chiar periculos, pe 


deasupra. 

Dar căzuse se acord cu căsătoria lor. Poate că o făcuse 
deoarece îşi dăduse seama că Scott era imun la arma cu care i-ar fi 
putut uşor descuraja pe alţi tineri. Sau poate, într-adevăr, o făcuse 
pentru că vedea puterea dragostei lui Scott pentru Julie şi simţea 
cu adevărat că Scott va fi omul potrivit pentru ea. 

În orice caz, cedase. 

În timp ce plecau să dea veste cea bună doamnelor, Scott se 
gândi că reuşise bine. 


Anton Magnus nu era chiar atât de dur cum părea. 

SE ANUNŢĂ LOGODNA MAGNUS - BOLLINGER 

Se anunţă logodna domnişoarei Frances M. Bollinger, fiica 
domnului Marcus Bollinger şi a dispărutei Helen Bollinger, cu 
domnul Johan F. Magnus din New York. Se plănuieşte nunta în 
iunie. 

Domnişoara Bollinger este absolventă a Universității 
Pennsylvania şi este actualmente preşedintă a companiei Computel 
din New York. Domnul Magnus are diplome de la Universitățile 
Yale şi Harvard şi a fost vicepreşedinte cu probleme de dezvoltare 
internaţională la Industriile Magnus Inc, până a demisionat, la 
începutul anului, din anumite motive. 

Francie şi Jack erau strânşi într-o îmbrăţişare atât de intensă, 
încât trupurile lor erau în flăcări. 

Erau pe canapea în apartamentul lui Jack. Aici, cu atâta timp 
în urmă, Francie îi prezentase lui Jack planul ei de computerizare a 
sucursalelor europene ale Industriilor Magnus. Cât de departe 
ajunseseră amândoi faţă de acel moment. Li se părea un fel de 
istorie antică. 

Atracția puternică masculină a trupului lui Jack nu fusese 
niciodată mai copleşitoare decât acum. Braţele lui lungi o ţineau pe 
Francie aproape şi îi simţea toată lungimea corpului încordată 
lângă membrele ei moi. Gustul buzelor lui era ameţitor. Limba, 
care i-o explora pe a ei, îi transmitea un tremur de dorinţă în tot 
trupul. 

Exact când sfârcurile ei începură să se ridice împingând 


materialele ce o despărţeau de el, ea reuşi să se elibereze. 


— Uf, zise ea cu un mic zâmbet. Te rog Jack. Gata! 

El o privea cu un aer cumva între agonie şi încântare. 

— E greu să-ţi rezist, spuse el. Niciodată nu m-am simţit mai 
incapabil să mă controlez. 

Ea îi zâmbi. 

— Nu mai e mult. 

Amândoi ştiau regulile. Nu se vor căsători înainte de cel puţin 
încă cinci luni. Deşi divorţul lui Jack urma să fie definitiv în circa 
două săptămâni, Mollie mai era încă în etapele finale de finisare şi 
nu putea ajunge la public până în iunie. Francie îi explicase clar lui 
Jack că nu se va căsători până când nu se termină marele ei 
experiment, bine sau rău. 

Iar Jack acceptase lucrul acesta, deşi nu de bunăvoie. 

— Am să-ţi spun ceva, viitoare doamnă Magnus, zise el, 
trecându-şi o mână prin păr. Nimeni n-a dorit atât de mult 
terminarea unui proiect, aşa cum doresc eu să se termine treaba 
asta cu Mollie a ta. Uneori, mă gândesc că am să fac explozie 
înainte ca tu să scoţi maşina asta nebună pe piaţă. 

— Fac tot ce pot, spuse Francie, lăsându-se pe spătar să se 
uite la el. El îi admiră trupul lung, sinuos, care în seara asta era 
îmbrăcat în pantaloni moi şi pulover, ceea ce o făcea să pară mai 
caldă şi mai bună de îmbrăţişat decât oricând. 

— Nimeni nu ştie asta mai bine decât mine, comentă el. Stai 
optsprezece ore pe zi în afurisita aia de magazie a ta. Eşti mai greu 
de găsit decât însuşi Anton Magnus. 

— Dar cu mai puţin succes, glumi ea. 

— Nu pentru mult timp, zise Jack. Am un presen* timent bun 
pentru viitor. Ai să ai succes, copilă. Toţi anii mei în domeniul 
afacerilor mă fac să fiu sigur de asta. 


Întrucât munca ei o consuma atât, nu prea avea timp să-l vadă 


pe Jack prea mult - şi asta era cu atât mai bine, deoarece serile lor 
împreună se terminau în mod inevitabil cu aceste momente de 
frustrare. Francie îi vorbise destul de mult despre concepţia lui 
Mollie şi construcţia acestuia în general, ca să-l facă încrezător. 

Jack hotărâse să-şi înceapă jioua lui viaţă în afaceri 
deschizând o firmă de investiţii. Îi spusese lui Francie că Mollie ar 
fi un instrument ideal pentru el în noua lui activitate. 

— Nu numai eu personal voi fi clientul tău, zise el, dar eu am 
o influenţă considerabilă în acest oraş şi prin ţară. Pot să îndrum 
multe afaceri spre tine - şi o voi face. 

— Sunt sigură că voi avea nevoie de tot ce pot obţine, spuse 
ea. 

Discutase cu Jack temerile ei că Mollie apărea prea devreme 
pentru epoca aceasta şi că preţul maşinii şi teama clienţilor faţă de 
mânuirea unui computer de către ei înşişi vor face ca întregul plan 
să eşueze. 

Dar Jack o încuraja. 

— Problema cheie este că răspunzi unei necesităţi, spuse el. 
Fiecare companie din ţara asta lucrează cu o contabilitate şi cu 
tehnici de păstrare a documentelor învechite. Întreaga lume a 
afacerilor ţipă după ceva mai eficient, care să reducă toate aceste 
ore de lucru şi toate cheltuielile. Mollie este exact ceea ce 
recomandă doctorul. Bineînţeles că soseşte înainte de vreme, dar 
tot aşa a fost şi telefonul la vremea lui şi teleimprimatorul şi 
telegrafia. Tocmai asta-i frumuseţea lucrului pe care-l faci, Francie, 
eşti pe marginea viitorului. 

Ea îi mulţumi pentru încurajări şi îi spuse chiar unele 
amănunte despre acţiunile lui Mollie şi designul lui. Lui îi plăcea să 
asculte, deşi recunoştea că experienţa ei tehnică era prea înaltă 


pentru el ca să aprecieze complexitatea realizărilor ei. 


— Când vom fi căsătoriţi şi oamenii mă vor întreba cu ce-şi 
câştigă existenţa soţia mea, am să le spun că este expertă în 
computere, zise el. Sună frumos. Pe de altă parte, aş putea spune 
desigur că sunt căsătorit cu o întreprinzătoare, preşedinta propriei 
ei companii. Asta îmi place chiar mai mult. 

Dar, ori de câte ori revenea subiectul căsătoriei, el nu se 
putea opri să o strângă aproape şi să o întrebe: 

— Cât mai este? Niciodată în viaţa mea n-am aşteptat atât de 
mult pentru ceva anume. 

Iar ea îl liniştea. 

— Nu mai durează mult. 

Dar murmurul vocii ei la ureche şi apropierea buzelor ei de 
ale lui îi răpeau autocontrolul şi o trăgea spre el pentru un nou 
sărut ameţior, înnebunitor, care îi excita pe amândoi atât de tare. 

Când nu discutau despre Mollie sau despre noua firmă de 
investiţii a lui Jack, vorbeau despre căsătoria lor. Discutau unde 
vor locui şi unde îşi vor petrece luna de miere. Jack găsise un 
apartament nou pe Fifth Avenue cu o vedere minunată spre parc. 
Chiar acum îl decorau împreună, aflând reciproc mai multe despre 
gusturile lor. Ambii erau de acord că trebuia să arate modern, 
elegant şi spaţios. Îşi petreceau puţinele ore libere împreună, 
uitându-se în galerii după tablouri şi în magazine de mobile pentru 
mobilier. 

Luna de miere aveau să şi-o petreacă într-o croazieră în 
Insulele Virgine, cu o oprire mai îndelungată într-o insulă din 
Marea Caraibilor, unde Jack găsise o vilă care îi va permite zece 
zile de completă singurătate, cu noua lui soţie. 

Nu aveau altceva de făcut decât să aştepte până când Mollie 
avea să se prezinte în faţa publicului şi atunci vor avea şi ei mult 


aşteptata libertate de a fi singuri împreună, de a fi soţ şi soţie. 


Jack acceptase condiţiile lui Francie, dar faptul straniu de a fi 
atât de aproape de o femeie atât de frumoasă fără să poată să 
dezbrace hainele de pe acest minunat trup şi să o posede, îl ţinea 
tot timpul descumpănit. În plus, i se părea că-l aruncă înapoi în 
timp, în adolescenţă. Pentru ca atunci fusese perioada, dispărută 
de mult pentru el, când fetele erau lucruri magice, necunoscute, 
din cauza tinereţii lor şi a propriei sale virginităţi. Era perioada 
când tinerii bărbaţi idealizează fetele şi se pierd în fantezii cu 
privire la ele. 

Cam aşa se simţea acum, în legătură cu Francie. Deşi cândva 
cunoscuse plăcerile trupului ei în toată intimitatea lor fierbinte, 
acum ea era ascunsă după un văl. Acum, era plină de mister. Când 
vor fi căsătoriţi, în cele din urmă, şi o va poseda, va fi ca şi când ar 
face dragoste cu ea pentru prima oară. 

Aşteptarea aproape că-l ucidea. Cu fiecare zi, dorinţa lui 
ajungea la un nou nivel, şi mai puţin suportabil. Dar frumuseţea ei 
SDorea în aceleaşi proporţii şi el se felicita pentru faptul aproape 
de necrezut că această fiinţă superbă, talentată, strălucitoare, avea 
să fie a lui. 

Poate tocmai din această cauză, nu se putuse reţine să nu o 
întrebe despre viaţa ei amoroasă de după prima lor logodnă. 

— Ştiu că nu am dreptul să întreb lucrul ăsta, spuse el. Dar au 
fost - vreau să zic, a fost cineva...? 

Ea îl privi în ochi cu o sinceritate care îl descumpăni. 

— Sunt o femeie liberă, Jack spuse ea. 

— Ai dreptate. N-are rost. Îmi pare rău. Uită ce am spus, zise 
Jack blând. 

— Dar, ca să-ţi răspund la întrebare, nu, n-a fost nimeni. 

Vorbele ei erau simple şi sincere. 


Lui i se lumină faţa. 


— În fond, cu Mollie, care îmi ocupă optsprezece ore pe zi, 
când aş avea timp. Să mă distrez? 

El o îmbrăţişă strâns. Însuşi gândul că un alt bărbat ar fi 
putut-o dori, îl făcu să-i simtă trupul subţire şi mai straniu în 
braţele lui, mai exotic şi mai misterios ca oricând. Acum era mai în 
vârstă, mai reţinută, decât atunci când o cunoscuse prima oară. 
Chiar şi săruturile ei aveau o componentă complexă, care o făcea şi 
mai atrăgătoare. El ştia prin ce trecuse ea în aceşti ultimi ani şi 
putea vedea cum o maturizaseră. 

Când o cunoscuse prima oară, era mai curând o fată decât o 
femeie, strălucită şi încrezătoare în sine, dar încă nevinovată. 
Acum, avea farmecul mai adânc, mai enigmatic, ce venea de la 
feminitatea ei reală. Aceasta făcea senzualitatea ei de zece ori mai 
puternică decât înainte şi cam tot de atâtea ori mai greu de a-i 
rezista. 

Îşi spunea că va exploda cu siguranţă dorind-o atât, dacă 
afurisitul ei de computer nu iese de pe planşeta de desen pe piaţă, 
cât mai curând. 

Astfel, ei aşteptau şi se ţineau aproape unul de celălalt, 
separați doar de timD şi de prăpastia inevitabilă care desparte 


gândurile a doua fiinţe umane, şi care nu se cunosc unul pe altul. 


CAPITOLUL 46 


Belinda Devereaux şedea singură la masa ei din bucătărie, 
ţinând în mână anunţul logodnei lui Jack cu Francie. Se uita 
liniştită la anunţ, fără să-şi dea seama de lacrimile care îi curgeau 
pe obraji. 

Belinda locuia singură acum. După despărţirea de Jack îşi 
găsise o slujbă, predâna engleza şi scrierea la o şcoală particulară 
din East Side. Închiriase un apartament într-o veche clădire 
atrăgătoare din piatră lângă şcoală, şi făcea naveta la Columbia, 
unde lucra la dizertaţia de doctorat în literatură romantică. 

Îşi împărțea ziua încărcată între preaare, cercetare la 
biblioteca Universităţii Columbia, iar serile şi sfârşiturile de 
săptămână şi le consacra muncii la dizertaţie. 

Belinda nu se oprea să se întrebe dacă îşi făcuse viaţa atât de 
ocupată ca să evite să se gândească la ceea ce pierduse. Pur şi 
simplu, ea supravieţuia de pe o zi pe alta, lăsând viitorul să se 
aranjeze de la sine. 

Nu fusese surprinsă când Jack îi ceruse divorţul. Căsătoria lor 
devenise atât de goală, încât era aproape o tortură pentru ei 
amândoi să mai continue şarada aceasta. Belinda era sincer 
uşurată că această nenorocire imposibilă nu-i va mai devora 
întreaga viaţă. 

Desigur, avea inima sfărâmată. Îl iubise pe Jack din primul 
moment în care îl văzuse, şi îl mai iubea încă. Pierderea lui a 
însemnat pierderea unei părţi din ea însăşi. Dar învățase demult 
tragicul adevăr că a fi căsătorită cu el nu era un remediu pentru 
boala fatală de a-l iubi. La fel de bine, putea să-l lase să plece. Într- 
un fel sau altul, tot ar fi trebuit să înveţe să trăiască singură. 


Atunci, era mai bine să-şi facă o viaţă a ei, complet fără el. 


Tocmai era în mijlocul acestei acţiuni febrile, goale, când 
anunţul din ziarul Times de dimineaţă îi atrase privirea. 

Alegerea de către Jack a frumoasei Francie Bollinger nu o 
surprinse pe Belinda. Intuiţia ei de femeie îi spusese demult că 
Francie avea un loc special în inima lui. 

Acum, în sfârşit, el va fi fericit. Pentru o femeie ca Belinda 
care îl iubea atât de adânc, faptul acesta era un fel de consolare. 
Dacă ea nu-l putea avea, atunci dorea ca el să fie fericit cu femeia 
care îi putea da ceea ce voia el. 

Acestea au fost primele gânduri care i-au venit în minte 
Belindei când a citit ştirea. 

Par acestea nu erau singurele. 

În ultimii trei ani, ea aflase multe despre Jack, despre relaţia 
lui cu tatăl său şi despre Industriile Magnus. Belinda era o femeie 
tânără, inteligentă - mult mai inteligentă decât îşi dădea seama ea 
însăşi. Era obişnuită să analizeze subtextele sinuoase ale celor mai 
strălu citoare romane şi să pătrundă motivațiile ascunse ale unor 
personaje complexe. 

lar acum, ceva îi spunea că această logodnă însemna mai mult 
decât părea la prima vedere. 

Dar ce anume? 

Belinda îşi aminti că o întâlnise pe tânără Bollinger la 
petrecerea lui Anton Magnus pentru Gretchen şi copilul ei. Cel mai 
impresionant lucru la Francie Bollinger era onestitatea şi respectul 
ei faţă de sine. Era o persoană mândră. 

Şi fusese adânc rănită de Jack, rănită doar cum poate fi o 
femeie când un bărbat o părăseşte pentru o alta - în cazul de faţă, 
chiar pentru Belinda. 

Francie fusese concediată de Industriile Magnus în momentul 


căsătoriei lui Jack. Iar de atunci, Belinda ştia că noua companie pe 


care o crease Francie, Computel, fusese dată în judecată de 
avocaţii bine plătiţi ai lui Magnus, pentru încălcarea patentului. 
Belinda aflase asta nu de la Jack ci din citirea cu atenţie a ziarului 
Wall Street Jouhal - unul dintre modurile indirecte în care se ţinea 
la curent cu viaţa soţului ei. 

Francie Bollinger nu putea avea un duşman mai rău decât 
Industriile Magnus şi nicio ură mai îngrozitoare decât cea pe care 
trebuia să o simtă faţă de Jack Magnus. 

Atunci, de ce oare l-a luat înapoi pe Jack? 

Asta era întrebarea. 

Cu acest gând în minte, Belinda puse jos ziarul. Ştia că, mai 
târziu, avea să decupeze ştirea cu logodna şi să o lipească în 
jurnalul ei personal, ca notă finală a legăturii ei cu Jack. Tot restul 
vieţii ei aceasta va sta ca un fel de piatră de hotar, tragică dar 
necesară, în viaţa ei. 

Dar acum, închise ochii şi îşi lăsă mintea să se concentreze 
asupra imagini lui Francie Bollinger şi a lui Jack. 


Belinda avea nevoie să se gândească. 


CAPITOLUL 47 


Sam Carpenter şedea singur în mansarda lui. 

Uriaşa cameră de zi era goală acum. Spaţiul care fusese 
cândva ocupat de computerul lui iubit, 9292, fusese eliberat, 
deoarece computerul devenise Mollie iar Sam aruncase în cele din 
urmă carcasa lui golită. Fusese un învejiş care trăise mai mult 
decât fusese necesar - la fel ca şi visele lui Sam. 

Se uită prin apartament şi cântări golul care îl bântuia. În 
dulăpioYul de medicamente din baie, puţinele articole de toaletă 
ale lui Francie - o perie, o sticluţă de colonie, un ruj de buze - 
dispăruseră. În bucătărie, noul aparat pentru cafea, pe care-l 
cumpărase pentru el, rămăsese o amintire sfâşietoare a dimineţilor 
pe care le petrecuseră aici, unul în braţele celuilalt, grăbindu-se 
apoi să plece la lucru. Pe vechea masă zgâriată din camera de zi, 
nu mai era vraful de manuale şi articole despre computere, în care 
obişnuia să se uite Francie în puţinele ei momente libere. Nu mai 
rămăsese nimic decât scrumiera lui Sam şi sticla de bere din care 
bea acum. 

Cele două umeraşe din dulap, pe care atârnaseră hainele lui 
Francie, haina de ploaie pentru primăvară şi paltonul de iarnă din 
lână, erau goale. 

Şi cea mai mare parte a mirosului subtil al prezenţei ei în 
mansardă, dispăruse. Se păstrase câteva zile după plecarea «ei, 
aproape omorându-l pe Sam cu dulceaţa lui - apoi se evaporase. 
Acum nu mai era nimic altceva decât Sam, viaţa lui goală şi 
amintirile lui. 

Francie îi spusese vestea logodnei ei cu onestitate şi direct. El 
ascultase în tăcere, ascunzându-şi durerea în sinea lui. Apoi, o 


felicitase şi o ajutase să-şi împacheteze cele câteva lucruri. Ştiau 


amândoi că ea îşi petrecuse ultima noapte acolo şi că nu se va mai 
întoarce niciodată. 

El o întrebase dacă prefera ca el să plece din companie. 
Acesta fusese primul lui gând. Dorea să plece cât mai departe de 
ea. Ideea de a o vedea la lucru, când ştia că nu o va mai ţine 
vreodată în braţele lui, era aproape peste puterile lui de a îndura. 

Ea îi ceruse să rămână. 

— Eşti liber, bineînţeles, să faci cum doreşti, spuse ea. Dar te 
rog să stai până când se termină Mollie. Este a ta, la fel de mult pe 
cât e şi a mea. N-aş suporta să o văd ieşind pe piaţă fără ca tu să fii 
alături de mine. 

Ea văzu privirea din ochii lui şi îi luă mâna. 

— Ştiu că vrei să-ţi iei hotărârile singur. Eu nu mă căsătoresc, 
oricum, până nu e gata Mollie Hai să fim împreună tot timpul ăsta. 
După aceea, poţi face cum crezi că e mai bine. 

Sam căzuse de acord. 

Şi astfel trebuise să suporte tortura de a fi aproape de ea în 
tot acest timp îngrozitor. În fiecare zi în care trebuia să o vadă la 
lucru, cu părul prins în sus şi cu halatul peste bluză şi pantaloni, cu 
mâinile ei frumoase murdărite de munca la computer, cu creionul 
pus după urechea ei drăguță... Era o privelişte de o frumuseţe 
aproape prea dureroasă ca să o suporte. Iar în fiecare moment, îşi 
amintea că odată posedase o parte din ea, iar acum o pierduse 
pentru totdeauna. 

În mod natural, el păstră tăcerea în legătură cu logodna ei. 
Era convins că ea făcea lucrul cel mai rău posibil pentru ea însăşi. 
El ştia destule despre Jack Magnus, deşi nu-l văzuse, ca să-şi dea 
seama că nu era bărbatul potrivit pentru Francie şi, fără îndoială, 
pentru orice femeie. Şi îi făcuse deja lui Francie un rău 


incalculabil, direct şi indirect. 


Dar niciun bărbat nu poate schimba inima unei femei. Dacă 
Francie îl voia pe Jack, trebuia să-l aibă. 

Sam se uită înapoi la îndoielile lui în legătură cu Francie şi îşi 
dădu seama că avusese dreptate tot timpul. Ura ei faţă de familia 
Magnus, lupta ei drăcească pentru succes în afaceri, care putea 
însemna doar răzbunare, a inclus totdeauna un foc lăuntric arzător, 
care nu era ură, ci dragoste. Nu şi-l scosese niciodată pe Jack din 
minte. lar când el a venit înapoi, liber să se însoare cu ea, Francie 
nu a fost capabilă să-l refuze. 

Poate că făcea o greşeală îngrozitoare. Dar a te îndrăgosti 
este o greşeală ce nu poate fi îndreptată, o boală incurabilă. 
Nimeni nu înţelegea lucrul ăsta mai bine decât Sam, a cărui inimă 
avea să-i aparţină lui Francie cât va trăi. Dragostea este ceva 
pentru totdeauna. Nu o poţi trata cu rațiune sau voinţă, sau chiar 
cu înţelepciune. Odată ce inima s-a dăruit cuiva, nu mai poate da 
înapoi. Pasul fatal a fost făcut. 

Deci, Sam însuşi va fi doar o notă de subsol în viaţa lui 
Francie. El fusese sprijinul, prietenul şi iubitul ei într-o perioadă a 
vieţii ei în care Jack fusese în afară. Dar când Jack s-a întors, inima 
ei nu putea decât să revină la el, ca magnetul spre nord. 

Timp în care Sam era uitat... 

Acum, Sam lucra mai mult ca oricând în depozit, stând ore 
mai multe, încercând prin munca disperată la Mollie să uite de 
cuțitul care se răsucea în inima lui. Când venea acasă seara, bea 
câteva beri, repede, uitându-se la umbrele din mansardă şi cădea 
epuizat în pat. Uneori, somnul venea repede dar îl părăsea aproape 
tot atât de repede, aşa încât începea să se învârtă şi să se sucească 
în orele cele mai întunecate ale nopţii, chinuit de gânduri despre 
Francie şi de dilema îngrozitoare de a mai trăi, după ce sufletul lui 


murise. 


La ora cinci dimineaţa, se târa afară din pat şi se întorcea la 
lucru, la o nouă zi de uitare, ştiind că la capătul ei era singurătarea 
mansardei lui. 

Nu-şi închipuise niciodată o tortură atât de absolută, în 
fiecare seară, se întreba dacă mai putea continua aşa. 

Dar Francie îl făcuse să promită că va sta. 

— Până când se termină Mollie, spusese ea. Apoi vei fi liber. 
Fă-o pentru mine, Sam. Te rog... 

O va face, pentru ea. 

Iar după aceasta, se va ocupa de inutila treabă de a încerca să 


o uite. 


CAPITOLUL 48 


Scott Monteagle îşi părăsi hotelul marţi, 25 ianuarie, să 
întâlnească un partener al firmei de avocatură care era şi 
corespondentul la New York al firmei unde lucra el. Intenţionau să 
revadă nişte contracte internaţionale şi să discute cu o serie de 
clienţi care foloseau atât firma americană cât şi pe cea engleză. 
După aceea, Scott trebuia să o întâlnească pe Julie la Rockefeller 
Piaza, pentru masa de prânz. 

Scott sună'portarul micului hotel să-i cheme un taxi. Când 
cobori în hol, şoferul îl aştepta, un tip înalt, musculos, cu trăsături 
plăcute şi părul negru, lung. 

— Bună dimineaţa, zise şoferul. Cincizeci şi cinci colţ cu 
Madison, aşa-i? 

Scott clătină afirmativ din cap. Şoferul îl conduse la un taxi 
galben, parcat în faţa hotelului. Portarul se uită impasibil la şofer, 
care îi deschidea uşa lui Scott. 

Un moment mai târziu, erau în mers. Rămaseră tăcuţi în timp 
ce şoferul se strecura pe prima porţiune a circulaţiei aglomerate 
din Manhattan. 

— Ce zici de circulaţia asta? spuse peste umăr şoferul, 
uitându-se la pasagerul său prin oglinda retrovi zoare. Devine tot 
mai rea cu fiecare zi, zău aşa. 

— Dumneata pari să te descurci foarte bine, remarcă Scott, 
observând cât de îndemânatic trecea şoferul de pe o bandă pe 
cealaltă. 

— Păi, în parte, datorită practicii, dar şi din simplu curaj, zise 
şoferul. Dacă laşi şoferii ăştia de autobuz şi de taxi să-ţi stea în 
cale, îmbătrâneşti şi îţi creşte barbă albă până treci prin oraş. 


Din nou se lăsă tăcerea. Taximetristul atingea claxonul în 


sunete scurte, aproape neauzite, în timp ce-şi făcea drum prin 
circulaţia aglomerată. 

— Eşti din Anglia, dumneata? întrebă el în cele din urmă. Am 
ureche destul de bună la accente. 

— Adevărat, zâmbi Scott. 

— În vizită? întrebă şoferul, uitându-se din nou la Scottprin 
oglinda retrovizoare. Sau pentru afaceri? 

— În momentul ăsta, pentru afaceri, răspunse Scott. Trebuie 
să mă văd cu nişte avocaţi americani. Dar asta-i de fapt 
întâmplător. Am venit să mă logodesc. 

— Hei, felicitări, spuse şoferul, luminându-se brusc. Asta-i ce 
numesc eu o ocazie fericită. 

— Pentru mine este, oricum, zise Scott, amuzat de 
curiozitatea şoferului. 

Auzise el că şoferii americani erau vorbăreţi înveţe raţi. 

— Sunt un fel de romantic, spuse şoferul cu un zâmbet. Am 
fost şi eu căsătorit nouă ani şi jumătate. Am avut două fetiţe. 
Crede-mă, nu e nimic mai plăcut decât să ai o femeie bună la care 
să vii acasă. O să o iei pe mireasă în Anglia? întrebă el. 

— Da, zise Scott. O să locuim la Londra, unde lucrez eu. 

Urmă o pauză, când şoferul schimbă brusc banda de circulaţie 
şi claxonă la un camion de spălătorie. Începu să lase în jos geamul, 
de parcă voia să strige ceva, apoi se răzgândi. 

— Unii cred că sunt stăpâni pe şosea, spuse el. Pun pariu că la 
Londra nu sunt aşa de nebuni. 

— Depinde pe unde circuli, zâmbi Scott. În districtul Mayfair, 
poliţia menţine bine situaţia. Dar dacă te aventurezi în Picadilly la 
amiază, îţi iei viaţa în propriile mâini. Făcu o pauză. Eu nu conduc 
în Londra. lau metroul. 


— Logodnica e americancă? întrebă şoferul. 


— Da, este, răspunse Scott. 

— Ai întâlnit-o aici, sau acolo? 

Văzându-l pe Scott că face o pauză, şoferul ridică din umeri, 
luându-se singur peste picior. 

— Ascultă-mă, zise el. Ar trebui să-mi văd de treaba mea. Îmi 
pare rău, prietene. Dar te simţi singur într-un taxi, toată ziua. 

— Nu-i nimic, zise Scott. De fapt, ne-am cunoscut cu mulţi arii 
în urmă, când eram copii. El zâmbi gândindu-se la Julie. Familiile 
noastre aveau relaţii sociale. Apoi, familia mea... ei, am coborât în 
societate, cum se zice, şi n-am mai văzut-o şi n-am ştiut nimic de 
ea, mulţi ani. Dar mi-o aminteam foarte bine. Apoi, din întâmplare, 
ne-am întâlnit din nou, în urmă cu câţiva ani. M-am recomandat, i- 
am amintit de trecut şi am început o nouă legătură. Un lucru a dus 
la altul şi... acum o să ne căsătorim. 

— Este o poveste frumoasă, zâmbi şoferul. Îmi plac poveştile 
cu sfârşit fericit. Dar spune-mi. Ce zice familia ei că părăseşte 
țara? Unora, ştii, nu le place ca urmaşii lor să se instaleze prea 
departe. 

— Păi, ştii cum sunt familiile, zise Scott. Nu-mi închipui că 
sunt bucuroşi de idee. Mai ales tatăl ei. E obişnuit s-o aibă în 
apropiere şi e învăţat să facă ce vrea el. Dar a aprobat căsătoria. 
Cred că-l preocupă mai mult fericirea fiicei lui decât să tragă 
singur toate sforile. 

— Asta-i bine, spuse şoferul. Eu zic că trebuie să laşi copiii să 
plece din cuib, când le vine vremea. Când o să vă căsătoriţi? 

— În iulie, răspunse Scott. 

— Nunta o să fie aici, sau în Anglia? 

— Aici, zâmbi Scott la curiozitatea şoferului. 

— Ei, e o poveste drăguță, zise cel din faţă. Ştii, am vrut 


întotdeauna să mă duc în Anglia. Anglia e ţara noastră mamă, şi 


aşa mai departe. E ceva la care te gândeşti, dacă eşti american. 

— Ar trebui să vii să o vezi, într-o bună zi, spuse Scott. 
Desigur, nu e aşa de mare şi întinsă şi excitantă, cum este ţara 
voastră. Dar are un farmec al ei. Şi tradiţie, bineînţeles. 

— Tradiţie, da, spuse şoferul. Familia soţiei este originară din 
Anglia? 

— Fi, nu este încă soţia mea, râse Scott. Dar îţi mulţumesc că 
ai spus aşa. Din partea tatălui ei, sunt elveţieni. Dar din partea 
mamei, dacă nu mă înşel, sunt englezi şi irlandezi. 

Brusc, şoferul tăcu. Se opri în trafic lângă o clădire mare, cu 
multe uşi turnate. 

— Am ajuns, spuse el, Cincizeci şi cinci colţ cu Madison. 

— Mulţumesc mult, zise Scott, întinzându-i un mic bacşiş 
peste bancheta din faţă. 

— Mi-a făcut plăcere să discutăm, spuse şoferul. Şedere 
plăcută. Şi felicitări pentru logodnă. Sunt sigur c-o să fiţi foarte 
fericiţi. 

— Mulţumesc pentru urări, zise Scott coborând din maşină. 

Când se întoarse să intre în clădirea cu birouri, Scott zâmbi. 
Buna dispoziţie şi urările şoferului erau cu adevărat apreciate. Toţi 
americanii păreau să strălucească şi să zâmbească împreună la 
veştile lui bune de astăzi. 

Intră prin uşile turnante. 

Afară, în maşină, Johnny Marante întoarse oglinda 
retrovizoare, ca să se uite la fața lui proprie. 

— Eşti bun, prietene, îşi spuse. Foarte bun. 

Fusese uşor să-i mituiască pe funcţionarul de la recepţie şi pe 
portarul hotelului ca să-i împrumute un taxi galben de la un prieten 
şofer, pentru această mică excursie. Johnny dorise să-l vadă mai de 


aproape pe Scott Monteagle, după ce îl urmărise de la distanţă de 


multe ori, când era cu Julie. 

Se uită la uşile turnante ale clădirii. 

— Şedere plăcută, frăţioare, spuse el. O să ne mai vedem noi. 

Îşi strânse buzele de ură. Se gândi cu dispreţ la conformaţia 
slabă a englezului, la costumul lui închis, la servieta lui. Era exact 
tipul de floricică de societate aşa cum şi-l imaginase Johnny că va fi 
soţul pe care familia lui Julie îl va alege pentru ea. Sângele lui 
Johnny fiersese în vene când o văzuse pe Julie sărutându-l pe acel 
bărbat. 

Rămăsese gândindu-se la energia ucigaşă care îi trecea prin 
simţuri, când un poliţist se îndreptă spre el să-i spună să plece cu 
taxiul de acolo. 

Cu un semn din cap spre ofiţer, Johnny se îndepărtă. Mai bine 
să fie în siguranţă, se gândi el. Nu era momentul acum ca un 
poliţist să înceapă să-i controleze permisul de conducere. 

Avea alte treburi de făcut. Şi nimic nu trebuia să-i stea în 


cale. 


CAPITOLUL 49 


Victoria Wetherell Magnus şedea în salonul de la etaj, în casa 
ei din Park Avenue, uitându-se la soţul şi la fiica ei. 

Era una dintre rarele ocazii din ultimii opt sau nouă ani, când 
ce trei au petrecut un timp împreună, în afara cinei. Majoritatea 
serilor, Victoria stătea croşetând în fotoliul ei, în timp ce Anton, 
dacă nu era în biroul lui de la etaj, citea, asculta muzică sau uneori 
se uita la televizor, cu un aer amuzat pe faţă. 

Julie nu le înfrumuseţa serile cu prezenţa ei. Deşi nu mai 
ieşea noaptea pentru aventurile ei sinistre, de când se îndrăgostise 
de Scott Monteagle, se închidea în camera ei, excluzându-şi familia 
din viaţa ei particulară, la fel ca întotdeauna. 

Victoria Magnus se obişnuise cu această dezintegrare a 
familiei ei, aşa cum se întâmplă cu fiecare mamă. Dar era obişnuită 
de asemeni cu lucruri mai rele. 

Îşi amintea de adolescenţa tumultuoasă a lui Gretchen, când 
aceasta îşi folosea toată inteligenţa şi curajul ca să-şi păcălească 
familia în căutarea propriei sale fericiri, ca până la urmă fie redusă 
la o scoică goală, atunci când Anton s-a opus căsătoriei cu băiatul 
din Chicago pe care-l iubea. 

Ş] îşi amintea, cu mult înainte de asta, de vremea când 
Gretchen se transformase dintr-un copil sănătos, deşi uşor 
supraponderal, într-o tânără retrasă, schimbătoare, vizibil 
nefericită. 

Şi îşi aminti cum Julie, un copilaş şi o fetiţă vioaie şi 
deşteaptă, se transformase aproape peste noapte într-o fiinţă 
zăpăcită, hotărât autodistrugătoare, a cărei viaţă alunecase mereu 
în jos de atunci încoace - până când a apărut Scott Monteagle. 


Doar Jack părea să fi scăpat de ororile acelor ani de tinereţe. 


Oare asta din cauză că era băiat? Sau pentru că el şi Anton păreau 
să se înţeleagă atât de bine, unul cu celălalt. 

Oricare era motivul, Jack rămăsese inteligent, atletic şi 
complet normal. A terminat şcoala primară, liceul şi şcoala de 
economie cu rezultate excepţionale şi a intrat la Industriile Magnus 
având un mare viitor înaintea lui. 

Desigur, avusese şi Jack problemele lui. Căsătoria lui cu 
Belinda nu fusese reuşită. De fapt, fusese sortită eşecului de la 
început, după cum bănuise fiecare din familie, cu mult timp 
înainte. Dar Anton dorise această căsătorie şi deci trebuise să se 
facă. 

Totuşi, acum se terminase, iar Jack se simţea din nou fericit şi 
emoţionat ca un băiat, fiind logodit cu Francie Bollinger. — 
Victoriei Magnus nu-i plăcea că fiul ei Jack era în relaţii proaste cu 
tatăl lui. Pe de altă parte, ei îi plăcuse dintotdeauna Francie, de la 
prima lor întâlnire. Ca să recunoască adevărul, ea ar fi preferat-o 
în locul Belindei, pentru că Francie era ca o rază de lumină şi de 
fericire, în timp ce Belinda avea aerul tulburat care le caracteriza 
pe ambele fiice ale lui Magnus. 

Desigur, Jack părăsise corporaţia, înainte de a se fi logodit cu 
Francie. Şi Anton îl dezmoştenise. Totuşi, erau semne de 
reconciliere în atmosferă. Brusc, Anton a insistat să facă nunta. 
Asta îi dădea speranţe Victoriei că, odată cu trecerea timpului, 
rănile se vor vindeca şi Anton îl va accepta pe Jack din nou în 
familie, cu noua lui soţie. 

lar Anton, plin de mărinimie, şi-a dat binecuvântarea la 
căsătoria dintre Julie şi Scott Monteagle, scăpătatul dar devotatul 
ei curtezan. Aceasta a fost o mişcare ce i-a surprins pe toţi. Anton a 
transmis salutări cordiale familiei Monteagle din Anglia şi părea 


încântat de căsătorie. 


Din cauza asta, Julie şedea aici în seara asta, urmărind 
programul de la televizor şi deschizând cartea din poala ei, să mai 
citească un paragraf când spectacolul o plictisea. Părea de fapt că- 
şi dorea să fie cu părinţii ei, acum când ştia că Scott Monteagle 
avea să o ia curând de lângă ei. Avea libertatea pe care o dorea şi 
nu mai trebuia să se ascundă în camera ei. 

Victoria îşi privi fiica. Pe faţa lui Julie era o inocenţă nouă, o 
prospeţime nouă. Era de parcă ceasul ar fi fost dat înapoi, 
ştergându-se astfel masca de cinism amar care-i acoperişe atâţia 
ani trăsăturile frumoase. Mamei i se strângea inima, văzând umbra 
de fericire pe faţa feţei ei, care îşi revenea astfel, după o absenţă 
de atâţia ani. 

Anton citea The Wall Street Journal iar Victoria se uita peste 
lucrul ei, la mica ei familie. 

O parte a ei dorea să se simtă fericită în seara asta. În fond, 
Jack se va recăsători curând şi cu o fată drăguță. Juliet a găsit un 
bărbat tânăr, ideal, un bărbat care o adora şi care nu era deloc 
speriat de trecutul ei pătat. Părea că o nouă eră se zărea, o eră 
care ar putea readuce un pic de fericire şi apropiere în familia 
Magnus, atât de răvăşită. Peste câteva luni, vor avea loc două 
căsătorii, făcând să dispară nefericirea din trecut. 

Dar Victoria Magnus, care era o Pollyanna şi ştia despre ea că 
e aşa, bănuia că toate erau prea frumoase ca să fie adevărate. 

Îl cunoştea pe Anton Magnus de patruzeci de ani. Prima ei 
experienţă în legătură cu el a fost atunci când, ca tânăr şi nemilos 
întreprinzător, reuşise să-l înşele şi să-l îngrozească pe posesivul ei 
tată să renunţe la ea. Nimeni din societate nu-şi imaginase că o 
Wetherell putea să se mărite cu un nimeni, un imigrant. Dar Anîon, 
cu groaznica putere a voinţei şi vicleniei lui, a reuşit şi aproape că 


l-a ucis pe tatăl ei, în acest proces. 


După acea primă violare a persoanei ei, Victoria preferase să 
privească în altă direcţie, când era vorba de afacerile soţului ei. Ea 
îl lăsa să facă tot ce voia, trăind sub acoperişul lui ca o pasăre într- 
o colivie aurită. El era mult prea puternic pentru ea. 

Dar îl cunoştea. Decenii de căsătorie aduseseră familiaritate 
şi intuiţie. 

Şi ştia că el nu era un bărbat care să-i permită fiului său să 
divorţeze de fata pe care el i-o alesese şi să se însoare cu o nimeni, 
dintr-un mic orăşel din Pennsylvania. 

Nici nu era bărbatul care să-i permită lui Juliet, comoara, 
favorită lui, să se mărite cu un englez sărăcit care intenţiona să o 
scoată din ţară. 

Lucrurile nu erau chiar cum păreau să fie. 

Victoria Magnus se uita la fata ei tulburată, pe care o iubea 
atât de mult. O adorase dintotdeauna pe Juliet pentru spiritul ei, 
deşi devenise atât de indiferentă. Şi, cu toate că ştia că Juliet o 
dispreţuia, dacă nu o ura de-a dreptul, ea tot o iubea. 

Jack putea avea singur grijă de el. Dar Juliet era ca o păsărică 
rănită, atât de profund speriată - iar Scott Monteagle era şansa ei 
de libertate. O libertate pe care Victoria Magnus o pierduse cu 
patruzeci de ani în urmă. 

Aşa încât Victoria tremura, gândindu-se la viitor. 

Dacă ar trece aceste câteva luni şi Julie să se mărite în 
siguranţă! Şi Jack... 

Dar timpul nu putea fi grăbit. Se mişca în ritmul lui propriu, 
sinuos, permiţând iniţiativei unor oameni ca Anton Magnus să se 
impună în detrimentul altor oameni. 

Victoria Magnus se temea. Nu doar pentru că ştia ce era 
capabil să facă Anton Magnus în lumea bărbaţilor. Avea şi o idee - 


oricât de tare încercase să o nege - despre ce se întâmplase sub 


acest acoperiş în ultimii douăzeci de ani. Despre motivul schimbării 
fiicelor ei din copii luminoşi, energici, în tinere femei bântuite, 
speriate. 

Ştia cât de periculos era soţul ei. 

Şi bănuia că ultimul tribut pe care-l va cere familiei lui abia 
avea să vină. Nu îndrăznea să se gândească măcar cât de 
îngrozitor ar putea fi acesta. 

Dacă ea ar fi avut curaj, acum ar fi fost timpul ca Victoria 
Magnus să-şi fi făcut auzit cuvântul, în sfârşit, în favoarea copiilor 
ei. Să i se opună lui Anton. 

Dar ea îşi pierduse de mult capacitatea de a face aşa ceva. 

Aşa încât nu va face altceva decât să aştepte şi să vadă ce 
cotitură va lua soarta familiei pe care o iubea şi să se întrebe cum 


ar putea face ceva în legătură cu asta. 


CAPITOLUL 50 


6 martie, 1960 


Era duminică dimineața. 

Francie stătea cu Jack în marea sală centrală a depozitului din 
Brooklyn, unde era asamblată Mollie. 

Nu mai era nimeni acolo. Toată echipa se bucura de o seară 
de sâmbătă şi de duminica dimineaţa libere, singura vacanţă 
permisă în fiecare săptămână. 

În după-amiaza aceea, toată lumea urma să fie la lucru, 
inclusiv Francie. 

Ea îşi petrecuse seara trecută luând cina cu Jack şi mergând 
la teatru. Văzuseră Frumoasa mea doamnă. Era pentru prima dată 
că Francie mergea la teatru, ca să nu mai vorbim de filme, de 
aproape un an. Munca îi devorase toate orele de atunci încoace. 

Fusese de acord să se vadă cu Jack la micul dejun în 
dimineaţa aceea şi, la propria ei sugestie impulsivă, îl adusese aici. 

— Ai putea să vezi şi monstrul care îmi mănâncă viaţa, spuse 
ea. 

Îşi folosi propria cheie ca să intre în depozitul gol. Locul era 
un miracol al haosului controlat. Era plin de mici compartimente, 
mese şi locuri de asamblare, toate arătând murdare şi neîngrijite. 
Totuşi, după cum ştia Francie, acestea erau locuri de muncă unde 
lucrau specialişti în domeniile lor, specialişti care aveau să aducă 
pe piaţă un produs elegant şi eficient, în decurs de câteva luni. 

Îi arătă lui Jack prototipul final al lui Mollie, care era aşezat în 
mijlocul unui cerc concentric de bănci tehnice. Maşina era într-o 
carcasă de aluminiu emailat, care îi dădea un aspect modern, 


elegant. Forma ei era, după cum prevăzuse Sam de la început, mai 


mult sau mai puţin asemănătoare unui frigider de apartament. 

Mollie avea un ecran de monitor, un imput pe bandă 
magnetică, un aparat de tipărit şi o claviatură de control care 
semăna destul de mult cu claviatura unei maşini de scris obişnuite. 
Maşina arăta atrăgător şi oarecum domestică. 

— Am creat-o ca să arate prietenoasă, nu intimidantă, îi 
explică Francie, subliniind unele din principalele caracteristici. 
Când un om de afaceri cumpără un computer Mollie, îl va putea 
instrui pe unul dintre funcţionarii săi să lucreze cu el în cel mult o 
zi. Apoi, acela poate să-i instruiască pe alţii. Noi o să le oferim 
propriul nostru curs de instruire, gratuit, inclus în preţul de 
cumpărare. lar manualul pe care-l scriem va fi pe înţelesul 
clientului celui mai puţin înclinat spre tehnică. Toată ideea este să 
înlăturăm misterul din jurul computerului. 

Îi arătă lui Jack materialele de prezentare, desenele de 
reclamă şi unele dintre birourile vânzătorilor. 

— Încercăm să facem o înţelegere cu doi dintre principalii 
vânzători cu amănuntul de materiale de birou, îi zise ea. Între timp, 
o să deschidem centrele noastre de vânzare şi service în locuri 
strategice, în oraşele mai mari din ţară. Totul va fi programat să 
înceapă în acelaşi moment. Natural, toţi stăm ca pe ace. 

— Ei bine, un client ai, oricum, zâmbi jack. Abia aştept să 
învăţ şi eu cum se lucrează cu Mollie. 

— Vrei să ai o idee? îl întrebă ea. 

Se aşezară înafaţa maşinii, iar ea îi arătă câteva din funcţiile 
de bază. Îl lăsă chiar să încerce claviatura. 

— Toată şmecheria la Mollie este programul principal, îi spuse 
ea lui Jack. Acesta îi permite maşinii să înţeleagă comenzile simple 
ale operatorului. Apoi, adăugăm programe secundare speciale, 


care vor fi concepute după nevoile majorităţii companiilor - 


inventar, înregistrări şi aşa mai departe. Acestea se adaugă 
programului principal şi Mollie face toată treaba. Vrei să-ţi explic 
mai amănunţit? 

— Nu, mulţumesc, râse Jack. Computerele sunt sectorul tău. 
Astea sunt cu mult deasupra minţii mele. Eu' vreau să fiu doar ca 
secretara aia cu capul cam gol, care stă jos şi apasă pe butoane, 
după ce tu ai făcut toată munca. 

El se uită la ceas. 

— Mi-e teamă că trebuie să plecăm, spuse. Timpul a trecut. 

O luă în braţe. Pasiunea îmbrăţişării lui era uşor tristă, pentru 
că ştia că nu o va mai vedea decât câteva ore înainte de sfârşitul 
săptămânii viitoare. 

— Sunt atât de mândru de tine, zise el. Ai făcut toate astea 
singură. Ai o şiră a spinării al naibii de tare, sub pielea asta moale 
a ta. 

— Ei, dar n-am făcut totul singură, zâmbi ea. Am avut o 
grămadă de ajutoare. 

— Nu despre asta este vorba, zise el. Pentru un bărbat ca 
mine, a fost uşor să realizeze ceva. Am avut toate avantajele. Cele 
mai bune şcoli, cea mai bună instruire pentru ceea ce fac. Locul 
meu era pregătit pentru mine la Magnus, chiar înainte de a ieşi din 
şcoală. Am făcut ceea ce se aştepta de la mine. Dar tu, Francie, ai 
venit de nicăieri şi ţi-ai făcut singură norocul. Şi nici măcar 
puterea lui Magnus nu te-a putut opri. N-o să ştii niciodată cât de 
mult te admir pentru asta. 

El o strânse mai aproape şi o sărută, tare. Se simţi 
răspunzându-i. Ca şi cum ar fi privit din afara ei înseşi, urmări 
cărbunii aproape stinşi ai cărnii ei izbucnind în flăcări fierbinţi la 
atingerea lui. Pentru prima oară în viaţa ei, simţi că putea reţine 


acea flacără şi să nu o lase să se consume. 


Francie se controla acum. 

— Hai, să mergem, zise Jack în silă. Dacă mai stau un minut 
aici, mă transform într-un animal sălbatic. Atunci am face în 
depozitul tău mai mult deranj decât e acum. 

Ea îl luă de mână să-l conducă spre ieşire. 

Nu putu vedea ochii lui care se plimbau repede peste colţurile 
depozitului şi observând închizătoarea de la uşa din faţă, când 
plecară. 

Un moment mai târziu, erau în maşină, în drum înapoi, spre 


Manhattan. 


CAPITOLUL 51 


2 aprilie, 1960 


Julie Magnus zâmbi şi trase obrazul lui Scott Monteagle către 
al ei. Îl sărută încet, cu noua familiaritate care provenea din 
cunoaşterea intimă a trupului iubitului ei. 

Erau în maşina lui închiriată, oprită în spatele porţii casei 
tatălui ei. Tocmai petrecuseră o seară încântătoare împreună, cu o 
cină într-un restaurant moi,: în districtul teatrelor şi cu un film pe 
care Julie aproane că nu-l urmărise, atât era de absorbită de 
apropierea ei de Scott. 

Julie era în vârful lumii. Seara asta fusese ca o sută de seri la 
care se putea aştepta în viitor alături de frumosul ei soţ. Aveau să 
se bucure-împreună de plăcerile simple ale lumii, ţinându-se de 
mână ca în seara asta. lar tot restul vieţii se va uita în ochii lui 
Scott şi va vedea aceeaşi privire de totală încredere în ea şi în el şi 
va simţi protecţia dragostei lui. 

— Mm, murmură ea când buzele li se despărjiră. Aş vrea să 
putem... ştii tu. 

El zâmbi lângă obrazul ei. 

— Şi eu, spuse el. Asta înseamnă dublu, cum ziceţi voi 
americanii. 

— Dar vom avea timp suficient pentru asta, curând, spuse ea. 
Doar că urăsc aşteptarea. 

— Curând nu o să mai aştepţi pentru nimic, făcu el. Doar 
câteva săptămâni, draga mea, câteva săptămâni. 

Ea îl îmbrăţişă strâns. Chiar şi durerea de a-l aştepta o făcea 
fericită, pentru că ştia că găsise un cămin în dragostea lui. 


— Atunci, pe mâine? zise el Ţinându-i ambele mâini. 


— Să vii devreme, zise ea. Am să mă gândesc la tine toată 
noaptea. 

— Da, dar fă-o în somn, comentă el. Vreau să te odihneşti. 

— Foarte bine, atunci am să te visez. 

— O să visăm unul despre celălalt, zise el. Mă întreb dacă am 
putea vorbi unul cu celălalt prin vise. Încercăm? 

— Da, dragul meu. Da. Am să-ţi spun totul. O lacrimă 
involuntară îi izvori din ochi când îl privi şi văzu pe faţa lui propria 
ei fericire. Noapte bună, Scotty. 

— Noapte bună, Julie. 

O urmări deschizând poarta şi dispărând în umbrele ce 
înconjurau casa. Apoi, cu un oftat, îi spuse şoferului să-l ducă 
înapoi la hotel. 

Julie intră în casă şi păşi prin holul principal. Arăta întunecos 
şi neprimitor. Servitorii se duseseră la culcare. Ea intra totdeauna 
cu propria ei cheie când era atât de târziu, ca să nu-i trezească pe 
cei din casă. 

Simţi că o cuprinde o stare de spirit introspectivă şi se aşeză 
un moment pe scara îmbrăcată cu covor, uitându-se la mobilele 
tăcute din salon. Ea se gândi că aceasta era camera din faţă, în 
care se jucase când era copil şi avusese necazuri de mult uitate. 

Curând, va pleca de aici pentru totdeauna. Se va uita în urmă 
la acest loc ca la un coşmar din care a avut noroc să scape cu viaţă. 
Răul din lumea Magnus era într-adevăr suficient ca să ucidă un om, 
cel puţin cu încetul. Julie fusese deja pe cale să se sinucidă cu 
alcool şi avusese însoțitori răi, înainte de apariţia lui Scott. 

Dar acum, când libertatea era la orizont, putea să se uite 
înapoi la viaţa ei de aici cu alt sentiment decât cel de groază şi 
greață. Lucruri îngrozitoare i se întâmplaseră în această casă, e 


adevărat. Cu toate astea, aici cunoscuse bucuriile copilăreşti ale 


descoperirii, visurile feţei adolescente, creşterea intelectuală a 
unei minţi tinere şi toate celelalte lecţii şi accidente care formează 
viaţa unei persoane tinere, creatoare şi inteligente. 

Şi supravieţuise. Dovada acestui fapt minunat era că-l găsise 
fee Scotty şi, prin el, o uşă de ieşire din mocirlă spre un viitor real, 
al ei propriu. 

Într-un fel, acum, când se sfârşise totul, va simţi lipsa casei 
acesteia. Îi vor lipsi zilele în care Gretchen îi fusese sora mai mare, 
o luase la cumpărături şi o gătise pentru balul de la Grosvenor şi 
când Jack o ajutase la jocul de puzzle, îi cumpărase o păpuşă pe 
care a iubit-o toată tinereţea, o luase la înot şi la călărie şi o 
învățase să joace tenis. Chiar şi mama, care îi citea şi care o dată s- 
a trezit din migrenele siestelor ei zilnice ca să facă turtă dulce 
împreună cu ea, la bucătărie. 

Da, viaţa în Park Avenue fusese complexă şi chiar frumoasă în 
anumite privinţe. Nu fusese toată numai iad. 

Nu fusese toată doar tata. 

Cu acest gând, Julie se ridică şi se duse sus. Trecu prin 
coridoarele întunecate. Nu luase ascensorul, nu voia ca bâzâitul 
acestuia să trezească pe cineva. 

Când ajunse în camera ei, la etajul patru, deasupra tuturor, 
era obosită. Trebuia să fie trecut se ora două. 

Mai simţea încă sărutul lui Scott pe buze. Mai strălucea de 
senzaţia specială ce i-o dădea despre ea însăşi, curată, tânără şi 
drăguță. Abia aştepta să se bage în pat şi să se bucure în ascuns de 
gândurile despre el, ca o şcolăriţă, până o cuprindea somnul. Doar 
nouă ore o mai despărţeau de mâine dimineaţă când îl va vedea din 
nou. Această idee era ca o binecuvântare şi o umplea cu o 
mulţumire aproape religioasă pentru norocul ei. Tentaculele lumii 


lui Magnus slăbeau acum în jurul ei. Libertatea îi făcea cu degetul. 


Deschise uşa camerei ei, intră în întuneric, închise uşa şi o 
încuie în urma ei. Dorea să fie avut un zăvor, dar tata dăduse ordin, 
cu ani în urmă, să fie scoă de fiecare dată când instala unul. Asta o 
făcea pentru el însuşi, desigur. Folosise scuza că, întrucât ea era 
atât de instabilă şi tulburată, voia ca servitorii să poate intra în 
cameră în cazul vreunei comportări extravagante din partea ei. 

Dar Julie nu se gândea la tatăl ei în seara asta. La lumina 
nopţii îşi scoase rochia, slipul şi sutienul. Apoi întinse mâna să 
aprindă lumina, să-şi caute cămaşa de noapte. 

Inain'e să o poată atinge, o mână răsări, nu se ştie de unde, să 
se strângă în jurul gâtului ei şi să-i aspute gura. Ţipătul care porni 
din cât fu întrerupt. 

Înţelese îndată că ere johnny. Cunoştea mirosul lui animalic, 
înţepător, la f cum ştia aromele senzuale ale propriei ei pasiuni. 

În aceste ultime săptămâni, încercase atât de mult să nu se 
gândească la el, încât, în cele din urmă, devenise un obicei. Se 
îngrijise să nu meargă nicăieri neînsoţită şi o mituise pe secretară 
să-i spună unui domn Marante, dacă sună, că Julie era plecată din 
ţară, în Europa. 

În mintea ei, Johnny aparţinea trecutului. Şi, cu cât se apropia 
de momentul când avea să-şi părăsească lumea ei pentru Scotty, cu 
atât mai curând Johnny va fi separat de ea de un ocean şi o cultură, 
precum şi de o clasă socială. Din fericire, el se retrăgea în fundul 
memoriei, acolo unde îi era locul. 

Dar ea îl subestimase. Îşi dădu seama prea târziu că el nu o 
uitase. 

Ea se luptă pe tăcute, în întuneric, împingându-se încolo şi 
încoace. Văzu soneria pentru servitori şi încercă să se apropie de 
aceasta. Dar trupul ei micuţ nu se putea lupta cu el. El o ţinea cu 


uşurinţă cu un singur braţ, ca o menghină. Cu siguranţă că o putea 


ucide cu o singură smucitură a braţului, dacă voia. 

Ea nu putea vorbi. Nu-şi putea comunica protestul faţă de el, 
decât zbătându-se neajutorată în strânsoarea lui. 

Părea că el savurează imobilitatea forţată şi tăcerea ei. Îi 
putea simţi bucuria că se afla în camera ei, înăuntrul acestui 
bastion al puterii Magnus, despre care îl avertizase batjocoritor că 
nu se va putea apropia nici la câteva sute de metri. 

Se gândi la inteligenţa lui, la raţionamentul lui. Nu era de 
mirare că reuşise acest lucru. Ea trebuia să-şi fi dat seama că era 
capabil de aşa ceva. Ar fi trebuit să-şi ia mai multe precauţii. 

Înnebunită, încercă să-l muşte. Dar mâna lui uriaşă era prea 
bine închisă peste gura ei, ca dinţii ei să ajungă la el. 

lar acum, cu subtilitatea senzuală care făcea atât de mult 
parte din Johnny, începu să o ţină într-un mod uşor diferit, astfel 
încât legătura strânsorii lui era şi un fel de atac sexual. Se simţea 
trasă puternic la pieptul lui şi, din nou, ca şi prima dată când 
fusese cu el, putea simţi sexul lui tare apăsat de rotunjimile ferme 
de sub talia ei. 

Era o seducţie, această legătură şi această strânsoare 
sălbatică. Şi, în ciuda degetelor ca de fier de pe gura ei şi a 
dorinţei ei de a tipa, de a-l scoate de acolo chiar dacă asta însemna 
un scandal în casă, nu se putea opri să simtă pe sub piele un 
tremur al dorinţei feminine, în timp ce el o trăgea tot mai aproape. 
El îi putea simţi groaza amestecându-se cu excitaţia şi un râs gros 
ce ieşea din gâtul lui îi spunea cât de mult se bucura el de asta. 

Mâna lui stângă îi prinsese ambele încheieturi ale mâinilor. 
Dar acum îi dădu drumul, căci o avea în mijlocul camerei, unde nu 
putea atinge sau răsturna nimic. Mâna îi acoperi blând pântecele şi 
se strecură în sus, să-i mângâie sânii. Degetele îi atinseră cu 


uşurinţă ambele sfârcuri, ea fiind micuță şi mâna lui foarte mare. 


Bărbăţia lui sprijinită pe spatele ei era acum mai insistentă, 
mai intimă. Apropierea aspră a trupului lui avea acea veche 
subtilitate, acel talent special al lui Johnny de a-i măsura reacţiile 
aproape înainte de a le simţi ea însăşi. lar acum, mâna lui 
călătorea în jos pe pântecele ei, atingându-i buricul şi alunecând 
mai jos, găsindu-şi drumul fără greş spre chiloţii care erau ultima 
ei protecţie împotriva lui. 

O cuprinse o imobilitate stranie. Începu să-şi dea seama că 
trebuia să-l scoată de aici fără să-i trezească pe cei din casă. Nu-şi 
putea permite să-l lase să se confrunte cu părinţii ei, căci nu putea 
prevedea rezultatul unei asemenea scene. 

Dai Johnny îi citea aceste gânduri chiar în momentul când se 
formau şi savura teama ei de a fi descoperită, îmbrăţişarea lui slăbi 
în intensitate. Atingerea lui deveni mai languroasă, mai senzuală. 

Acum, îi simţi buzele sărutând-o moale lângă ureche şi găsind 
locul mic, sensibil, din spatele lobului urechii care totdeauna 
răspândea în ea primii fiori ai pasiunii. 

Şi auzi vocea lui şoptită, în timp ce limba lui atingea acel loc 
dulce. 

— Ce s-a-ntâmplat, Cenuşăreaso? Ai avut o întâlnire fierbinte 
în seara asta? 

Degetele lui intraseră pe sub chiloţi şi îi mângâiau centrul ei 
simţindu-i reacţia, în ciuda tremurului picioarelor ei. 

— Mm, făcu el. Asta-i fata mea... 

Ea gâfâi şi încercă spasmodic să se lupte iar. Dar nu avea 
rost. El era prea inteligent pentru ea. Nu putea ţipa sau să se 
smulgă din braţele lui. Tot ce putea face era să fiarbă în 
strânsoarea lui incredibilă ca într-o oală cu presiune şi să simtă 
cum i se ridică temperatura, în timp ce el o explora, o tachina, o 


tenta pe la spate cu sexul lui teribil de tare, simţind-o cum devenea 


tot mai neajutorată în braţele lui. 

Încet, îi trase chiloţii în jurul genunchilor. Ţinând-o strâns în 
continuare, o împinse spre pat. Centimetru cu centimetru, o apleca 
spre cearceafuri, trăgând-o mereu spre trupul lui, ca sexul să se 
apese şi să o atingă în centrul ei. 

Ea îşi simţea propria ei salivă umezindu-i obrajii, în timp ce 
mi: la lui rămăsese strânsă peste gura ei. Şi îşi aminti de noaptea 
aceea îngrozitoare când făcuseră dragoste, cu gustul sângelui ei 
amestecat în sărutările lor. Se gândi cum reuşeşte Johnny să 
transforme totul de la tandreţe la resentiment şi violenţă, ba chiar 
şi sânge, în sex. Acesta era genul lui, iar acum îl folosea asupra ei 
în modul cel mai crud şi mai triumfător. 

— Ai crezut c-ai scăpat de mine, da? şopti el. Nu-i chiar atât 
de uşor, nu-i aşa, Prinţesă? Johnny are mijloacele lui, nu? 

Ea era pe pat, o mică nimfă în braţele lui, cu chiloţii în jurul 
genunchilor. Simţi cum se eliberează şi el de haine. Putea simţi 
aroma lui unică, bărbătească, amestecată cu alcool, tutun şi 
colonia lui ieftină dar senzuală - toate încărcate acum de mirosul 
dorinţei. 

lar pe undeva, pe sub toate astea, se mai păstra o rămăşiţă 
din altă lume: era parfumul dulce, curat, al lui Scott Monteagle, 
copleşit dar nu total îndepărtat de îngrozitoarea atracţie sexuală 
animalică a lui Johnny. 

Complexitatea acestei situaţii contradictorii o depăşea pe 
Julie. Zăcea cuprinsă de frustrare şi predându-se. Neajutorată, 
simţi mâinile puternice mângâind-o. 

Simţi cum îi desparte picioarele, simţi degete puter nice 
plimbându-se pe partea interioară a coapselor ei, oprindu-se la 
genunchi ca să-i măsoare tremurul. Limba lui masculină era la 


urechea ei, sărutând-o, mângâind-o şi cercetând-o. 


— Asta-i fata mea, şopti el. Fetiţa lui tăticu' ştie unde-i pâinea 
şi untul ei, nu-i aşa? 

Niciun bărbat de pe lume nu-i cunoştea trupul aşa ca Johnny. 
Niciun bărbat nu-l va cunoaşte vreodată. Nici în timp ce plănuia o 
viaţă fără el, nu se aştepta ca vreun alt bărbat să o cunoască în 
felul ăsta. Şi adânc în sinea ei ştia că era o amintire pe care, în 
mod pervers, o va îndrăgi şi o va ţine aproape. Deoarece fiecare 
femeie, oricare ar fi destinul ei, este făcută pentru un Johnny, care 
să o cunoască mai bine, să-i cunoască fiecare ascunzătoare şi 
colţişor al pasiunii ei, să o cunoască a fi sclava lui, să dea viaţă 
celor mai secrete locuri. 

Astfel încât acum n-avea importanţă că ea se lupta pentru 
acea altă viaţă, că se lupta să scape de el. El ştia că, în acest 
moment şi în acest mod, ea îi aparţinea lui şi îi va aparţine 
totdeauna. Protestele, luptele ei, erau doar aspecte ale capitulării 
ei în faţa lui. 

lar acum, încă prinsă în strânsoarea lui teribilă, îi simţi 
membrul tare şi neted bătând delicat la poarta ei. Se opri, fără 
grabă, apoi alunecă liniştit şi triumfător în ea, drumul lui fiind 
pregătit de propria ei pasiune. Ea gâfâi în extaz, încă luptându-se 
cu el, dar nu cu trupul. 

lar el savură această inimă revoltată în trupul maleabil al 
femei care-i cedează. Încet, se împinse mai adânc în ea, cu buzele 
la urechea ei, sexul lui lucrând tot mai fierbinte în timp ce ondulări 
nepermise o făceau să se frământe de excitație în strânsoarea lui. 
Trupul ei părea de copil, tras în ţeapă cum era, iar pasiunea ei, 
emoţionant de inocentă, dădea tot mai mult din ea însăşi cu fiecare 
spasm de luptă. 

Ea putea simţi zâmbetul ironic pe obrazul lui. El ştia ca 


întotdeauna cât de aproape era de orgasm, ştia cu precizie cât de 


tare o excitase, iar acum, mişcându-se încet, mai ironic şi mai 
pervers, îi simţi paroxismele, unul câte unul, dulci, feminine şi 
neajutorate. 

Şi doar atunci când ştiu că nu se mai apăra împotriva lui, că 
toate barierele ei căzuseră, o ridică la punctul final. Un mic țipăt 
scăpă de pe buzele ei. Lacrimile îi umplură ochii şi îl alunecară pe 
obraji, ca să-i ude degetele. 

Când se termină totul, fu blând. Acum îşi putea permite să fie 
blând. Slăbi strânsoarea şi o ţinu de stomac, degetele mângâindu-i 
sânii, claviculele, umerii, în timp ce el rămânea în ea. 

Nu mai făcea nicio mişcare de rezistenţă sau luptă. El îşi 
impuspse punctul de vedere. Era în casa ei, în dormitorul ei, în 
trupul ei, chiar sub nasul paznicilor palatului Magnus, sub 
acoperişul tatălui ei ineluctabil. 

Julie încercă să-şi regăsească oarecum calmul. 

— Trebuie să pleci acum, or să ne găsească, zise ea. 

El clătină din cap. 

— M-ai evitat destul timp, Prinţesă, zise el. M-am căznit 
destul ca să intru aici. Am să plec înainte de ivirea zorilor, dar până 
atunci trebuie să plăteşti muzicantul. 

Julie îşi pierdu speranţa. Deci el aştepta un tribut pentru ceea 
ce ea îi făcuse. Voia să se distreze cu ea şi voia ca ea să ştie 
măsura dominaţiei lui asupra ei. 

Goală în braţele lui, abandonă orice gând de scapare. 
Groaznicul organ masculin din ea trebuia să-şi facă mendrele. lar 
Johnny avea nevoie de dovada deplină că ea îi aparţine. 

Mâna caldă o bătu pe coapsă, iar degetele alergau în jos pe 
coapsele ei, în timp ce iubitul o ţinea mai aproape. Ceasul arăta că 
mai urmau ore de întuneric. 


— Nu te îngrijora, spuse Johnny. O să fiu plecat de mult, până 


ce cineva o să se gândească să se îngrijoreze. Vezi, eu pot să vin şi 
să plec când vreau, Dar nu încerc să te bag în bucluc, iubito. Eu 
sunt de partea ta. Trebuie să înţelegi asta. 

Brusc, violent, o apucă de păr şi o împinse tare cu faţa-njos în 
pernă. 

— Înţelegi, iubito? întrebă el. 

Ea aprobă din cap cu disperare. Orice, numai să-l scoată de 
aici fără nicio scenă. 

— Bun, zise el. O să avem mica noastră petrecere şi, când s-o 
termina, o să plec. Nimeni n-o să ştie nimic. 

Din nou ea aprobă din cap. 

— Dar mai e încă ceva, Prinţesă, făcu el cu un ton şi mai 
întunecat. 

Ea se uită în sus la el, întrebătoare. 

— Tu îmi aparţii, spuse. Mie şi numănui altcuiva. Şi cel mai 
puţin îi aparţii micului tău prieten englez, Monteagle. Lui cel mai 
puţin dintre toţi. 

Râse cu un râs gros, înspăimântător. 

— N-o să te măriţi, zise el. N-o să pleci în Anglia, iubito. O să 
stai aici, unde pot să te am când vreau. E clar? 

Ochii i se deschiseră mari, îngroziţi. Nu spuse nimic. Mâna 
din părul ei trase ceva mai tare, clătinându-i capul într-o parte şi în 
alta. 

— Vezi, draga mea, nu poţi pleca de lângă mine niciodată, zise 
Johnny. Eu sunt Prinţul tău din poveste. Eu sunt Romeo al tău, 
puişor. Şi orice bărbat care stă în calea mea, e mort. Ai înţeles 
asta? 

Julie era prea şocată ca să se gândească la un răspuns la o 
asemenea nebunie. 


— Ei? întrebă el, împingându-i faţa în pernă. 


Ea schiţă un umil gest din cap, deşi abia de şi-l putea urni. 
Târziu, mult prea târziu, Julie îşi dădea seama cât de mult însemna 
ea pentru Johnny şi cât de periculos era el în realitate, Lumea pe 
care o văzuse deschizându-se înaintea ei, era închisă de mâinile 
uriaşe din jurul micului ei trup şi de enorma putere a voinţei lui 
Johnny şi poate a dragostei lui Johnny. 

Gânditoare, Julie rămase tăcută în timp ce iubitul ei îi 


mângâia gâtul. 


CAPITOLUL 52 


20 aprilie, 1960 


Francie şedea pe verandă, în faţa tatălui ei, cu tabla de şah 
între ei. Era o zi frumoasă, de primăvară. Pe copaci răsăriseră 
mugurii, pentru că un val neobişnuit de căldură se instalase în 
regiune. Aerul era atât de plăcut, încât Francie şi tatăl ei jucau şah 
afară, în loc să stea în casă în camera de zi. 

Ea îşi ridică privirea de pe tablă şi văzu că el o priveşte atent. 
Ea zâmbi. 

— De ce te uiţi la mine? întrebă ea. 

— Din două motive, răspunse el. Mai întâi, niciodată n-ai fost 
mai frumoasă. În al doilea rând, îmi aduci aminte atât de mult de 
mama ta, în lumina asta! 

El oftă şi pufăi din pipa care se stinsese. Francie observă 
mâneca tocită a cămăşii lui de flanel în carouri şi hotărî să-i 
cumpere una nouă. Arăta mai bătrân acum, îşi dădu ea seama. Era 
mai alb la păr şi pielea din jurul ochilor era mai ridată. În ultimii 
cinci ani, fusese prea absorbită de schimbările din viaţa ei, ca să-şi 
mai dea seama că timpul îl schimba şi pe domnul Bollinger. 

— Amândoi obişnuiam să şedem aici afară, spuse el, şi să ne 
uităm cum te dădeai în leagănul acela din grădină. Helen stătea în 
faţa mea, aşa cum faci tu acum, iar eu eram cu ochii pe tine. Aş, 
vrea să fi văzut cum se uita la tine... 

El tăcu la această amintire. Dragostea lui pasionată pentru 
soţia dispărută strălucea emoţionant pe faţa lui ridată. Francie ştia 
cât de fierbinte fusese iubirea pe care i-o purtase lui Helen 
Bollinger nu doar înainte de căsătorie, dar şi în timpul acesteia. 


Ea întinse mâna să i-o atingă pe a lui. 


— Tată, te iubesc. 

— Şi eu te iubesc, Francie, spuse el. 

Urmă o pauză, când se uitară unul în ochii celuilalt. Păreau 
că-şi măsoară înţelegerea unuia faţă de celălalt şi, de asemeni, faţă 
de evenimentele recente care s-au interpus între ei. 

— Eşti atât de slabă, spuse el. Nu-mi pot închipui cât de mult 
lucrezi. Eu n-am fost niciodată un om care lucrează atât de mult. 
Nu am crezut în muncă. Nu ştiu dacă e un lucru bun sau nu. Dar ai 
în tine atât de mult din mama ta. Ea era mereu ocupată, mereu 
lucra. Nu avea niciun moment de lenevie. 

Mândria de pe chipul lui, în timp ce se uita la ea era plină de 
amintiri despre soţia lui. După moartea lui Helen, îi revenise lui 
Francie sarcina - mai întâi singură şi apoi cu ajutorul lui Mollie 
Maguire - să aibă grijă de personalitatea visătoare a lui Mac şi de 
treburile practice ale vieţii lui. În acest scop, Francie îşi mobilizase 
partea responsabilă, încăpăţânată, a personalităţii ei, moştenită în 
întregime de la mama ei. 

Dar, în timp ce se uita la el acum, văzând cât de împăcat era 
cu el şi cu viaţa lui, Francie se întreba dacă grija ei a fost cu 
adevărat necesară. Poate că grija protectoare a lui Helen Bollinger 
asupra lui Mac îi fusese necesară mai mult lui Helen înseşi decât 
lui Mac. 

Acum faţa lui se întunecă. 

— Ceea ce faci, întrebă el, eşti sigură că e cu adevărat ceea 
ce vrei? 

Ea îi strânse mâna şi aprobă din cap. 

— Da, tată, îl asigură ea. Asta e ce vreau. 

Amândoi ştiau ce gândea el în realitate. De când se dusese să 
lucreze pentru Industriile Magnus şi suferise chinurile pe care le 


ţinuse departe de tatăl ei, Francie era o femeie schimbată. Nu 


putea ascunde această schimbare faţă de tatăl ei, oricât de subtilă 
ar fi fost pânza de minciuni ţesute ca să-l facă să nu-şi dea seama 
cât de rău fusese rănită. 

Ea era mai slabă acum şi mai încordată. De parcă ar fi fost 
devorată de cruciada în care pornise - o cruciadă care era pe 
sfârşite. 

El se uită la ea îndeaproape, în timp ce-i ţinea mâna. 

— Tânărul bărbat - Jack, făcu el. Când am să-l cunosc şi eu? 

— Curând, tată, răspuns ea. Suntem amândoi atât de ocupați. 
Jack trebuie să pună pe picioare propria sa companie şi eu sunt 
ocupată până peste cap cu Mollie. O să fie curând, îţi promit. 

— Sunt sigur că mi-ar plăcea să-l cunosc, spuse tatăl ei. Mă 
simt cumva pe linie moartă. 

Ea văzu cât de importantă era această remarcă. Tata o 
cunoştea destul de bine, ca să ştie că, dacă era implicată într-o 
relaţie serioasă, care ducea la căsătorie, nu ar fi ezitat să-l aducă 
pe tânărul acela acasă, ca el să-l cunoască. Ar fi fost, de fapt, 
primul ei gând. 

Faptul că ea nu-l adusese acasă pe Jack, îmbinat cumva cu 
distanţarea şi faima familiei Magnus şi a imperiului ei, făceau ca 
Mac Bollinger să fie bănuitor în privinţa acestei întorsături a 
evenimentelor. Timp de doi ani, o urmărise pe fiica lui implicându- 
se tot mai adânc în ceva dincolo de lumea lui, ceva tehnic şi 
financiar, de neînțeles Dentru el. lar acum urma să se mărite cu 
vlăstarul uneia dintre cele mai mari averi din lume - un tânăr pe 
care el nu l-a întâlnit niciodată. 

Francie îi spusese, bineînţeles, întreaga poveste. Lucrase 
fericită la Industriile Magnus, până se hotărâse să-şi facă propria 
ei companie. De atunci, ea avusese oarecari succese în afacerile cu 


computere. Între timp, ea nu-l uitase niciodată pe tânărul Jack 


Magnus, care lucrase cu ea la Industriile Magnus. Jack divorțase 
de prima lui soţie prin bună înţelegere şi o ceruse pe Francie în 
căsătorie. Ea a acceptat. 

Povestea avea un înţeles, într-un fel. Ar fi fost pe deplin de 
înţeles - dacă l-ar fi adus pe tânărul bărbat acasă. 

Mac dădu drumul mâinii ei şi se lăsă pe spătar, uitându-se la 
ea. * 

— Pe prietenul tău, Sam, zise el, nu-l mai vezi deloc? 

— În fiecare zi, zâmbi ea scurt. Ne vedem atât de mult unii pe 
alţii în depozitul ăla, încât mi se face greață. 

Jocul ei era inteligent, dar Mac putea simţi nervozitatea de 
sub el. 

Îl întâlnise pe Sam Carpenter doar o dată. Francie îl adusese 
acasă la un sfârşit de săptămână. Cei doi sosiseră vineri seara, iar 
Mac îi luase pe Sam şi pe Francie, sâmbătă la pescuit. Sam fusese 
un tânăr politicos, cu picioarele pe pământ şi, desigur, a dormit în 
camera de oaspeţi. Mac ştia cât de implicat fusese Sam în toate 
activităţile de afaceri ale lui Francie şi se întreba sincer dacă 
legătura lor mersese mai adânc. 

Mac se uitase la ochii lui Francie când îl privea pe tânărul din 
barca de pe lac. Era o privire piezişă, o privire posesivă amuzată, 
care îi amintea lui Mac de felul în care Helen se uita la el însuşi. 

Dar nu putea şti ce însemna asta pentru Francie. 

Cât îl privea pe Mac, el admirase felul în care pescuia Sam. 
Sam era un tânăr răbdător, care ştia cum să se bucure de lac, de 
valurile făcute de apă, izbindu-se de barcă, de compania lor. lar 
Sam a fost acela care a prins singurul peşte mare al zilei - poate 
din cauza răbdării lui remarcabile. Lui Mac i-a plăcut tânărul 
bărbat. Găsea că era uşor să-i vorbească. 


Mac o studia acum pe fiica sa. Menţionarea lui Sam o 


descumpănise. Era clar. 

Nu mai pomeni nimic despre asta. Nu o să se amestece în 
treburile ei personale. 

Dar o cunoştea destul de bine pe Francie ca să ştie că, în 
vreun fel oarecare, ea era mai singură acum decât fusese în ziua în 
care îl adusese pe Sam ca să-l cunoască. Se vedea clar, din privirea 
liniştită, hotărâtă, din ochii ei. Acum, era mai puţin ea însăşi. Era 
încordată, prudentă şi mai obosită de propria ei veghe decât de 
simpla povară a muncii ei. 

— Afacerii ăsteia cu Mollie, spuse el, i-ai dat prea mult din 
tine. Draga mea. Când o să fie gata, o să fii fericită? 

Francie îi zâmbi. Era un zâmbet parţial, plin de mister, poate 
intenţionat parţial, specific structurii complexe a caracterului fiicei 
lui. 

— Am tost totdeauna fericită, spuse ea. Când treaba asta o să 
se termine, voi fi şi mai fericită. 

Urmă o tăcere îndelungată. El îi studie faţa frumoasă, acum 
atât de slabă, şi se uită la mâna fină de sub bărbia ei, în timp ce ea 
plivea în jos, la tabla de şah. El auzi foşnetul crengilor. În 
depărtare, răsuna fluieratul unei locomotive. În aer era miros de 
primăvară. Francie făcea parte din acest pământ, era o parte 
prețioasă a acestuia şi aşa va fi întotdeauna, din punctul de vedere 
al lui Mac. 

Dar acum, ea aluneca în propria ei viaţă, tot mai mult şi mai 
mult. El spera cel puţin să fie o viaţă potrivită pentru ea. Ştia că ea 
era o fată puternică. Dar era oare destul de puternică pentru a 
supravieţui în lumea Magnus-ilor şi a unor oameni ca ei? 

Capacitatea lui de a o proteja de rău era un lucru din trecut, 
dispărut odată cu copilăria ei şi poate că nici n-a existat vreodată. 


Nu ne putem apăra copiii de viaţă, se gândi el. Putem doar să-i 


iubim. 

În timp ce-i treceau aceste gânduri prin minte, Mac îi urmări 
mâna lăsându-se în jos spre tabla de şah ca să mute nebunul. 

— Şah, zise ea. 

/ 

El zâmbi. 

— N-am putut să te bat niciodată, spuse el. Ai un cap prea 
bun pe umeri. 

— Iar începi? zâmbi ea. Acum hai înăuntru. Am să-ţi tac nişte 
budincă. În curând, trebuie să plec. Dacă n-aş avea grijă de tine, 
te-ai evapora. 

O urmări deschizând uşa. În acel moment, arăta ca fetiţa pe 
care o iubise atât de mult şi o admirase pe vremuri. 

Dar acum era o femeie plină de secrete şi cicatrici nevăzute. 
Îi ascundea ceva, cu tot curajul ei şi cu maturitatea de curând 
descoperită. 

Dar ce anume? Mac Bollinger clătina din cap. Nu-şi putea da 


seama. Era o prea bună jucătoare de şah pentru el. 


CAPITOLUL 53 


În timp ce Francie şedea cu tatăl ei pe terasa din 
Pennsylvania, Anton Magnus se afla în spatele biroului său de 
conducere din Manhattan, uitându-se drept la fiul său. 

Jack arăta calm şi plin de încredere. Se maturizase în ultimii 
câţiva ani, observă Anton cu satisfacţie. Jack era un bărbat de care 
trebuia să ţină seama. 

În spatele acelor ochi negri, era răbdare. O răbdare înnăscută 
la Anton şi pe care încercase să o transmită mai departe fiului său. 
O răbdare care îi spunea când să lovească şi când să aştepte. Jack 
o folosea acum. 

Dar în ochii lui Jack era şi pasiune, oricât încerca să o 
ascundă în spatele măştii lui de încredere în sine. Francie Bollinger 
pusese acolo pasiunea aceea, pe care Anton nu o văzuse la Jack 
înainte de a fi intrat ea în viaţa lui. 

Şi tocmai din această cauză, Jack, oricare ar fi fost 
capacităţile sale, u se putea măsura azi cu tatăl său. 

Anton nu dădu pe faţă această revelaţie în timp ce vorbea. 

— Presupun că totul este sub control? întrebă el. 

Jack Magnus îi zâmbi tatălui său... 

— Total. Desigur, nu a fost uşor. Ea ţine totul în mare 
siguranţă. Dar am obţinut mult de la Dana de la început, apoi 
oamenii mei au făcut restul. Suntem cu ochii pe operaţiunea ei, pas 
cu pas. Situaţia este sub control. 

— Putem să i-o luăm înainte pe piaţă? întrebă tatăl lui. 

— Cu uşurinţă! Jack zâmbi. Îi cunosc programul. Avem 
resurse de zece ori mai mari ca ea. Am oameni care lucrează în 
şase fabrici la treaba asta, douăzeci şi patru de ore pe zi. Agenţia 


de publicitate are campania pregătită în întregime. lar mijloacele 


de vânzare şi service sunt pregătite să înceapă. Tot ce trebuie să 
fac este să apăs pe buton. 

Zâmbetul lui Anton Magnus era slab, precaut. 

— Ea te bănuieşte? întrebă el. 

— Doar se mărită cu mine, nu? Jack râse. Cât mai aproape 
poţi să fii decât atât? îşi strânse mâinile. Cât o priveşte pe ea, a 
terminat cu Dana. Când am apărut eu, subiectul era iubire, nu 
computere. Crede că nici nu mai lucrez aici. Ea crede că Magnus 
face parte din trecutul meu. 

Anton dădu încet din cap. 

— Cât priveşte data căsătoriei, întrebă el, tot mai vrei să te 
căsătoreşti cu ea înainte de a ieşi cu produsul nostru pe piaţă? 

Era ceva înţepător în această întrebare, de parcă dorea să-şi 
irite fiul. 

Jack îşi ridică o sprânceană. 

— Crezi că altfel s-ar mai căsători cu mine? întrebă el. Fata 
asta are o şiră a spinării de oţel. N-ar mai vorbi cu mine niciodată. 

— Ce te face să crezi că o să rămână cu tine după ce se vor 
petrece toate astea? întrebă tatăl. 

— Nu-şi va da seama că eu am fost implicat, spuse Jack. O să 
dau toată vina pe tine. La fel o să facă şi ea. Ştii ce părere are 
despre tine. Nu cred că ai să primeşti prea multe vizite de familie 
din partea noastră, un timp. Dar o să stea cu mine. Căsătoria 
schimbă femeile. Ele au nevoie de dragoste. Uită-te la mama. 
Crede-mă, Francie o să se dea bătută. 

Anton Magnus spuse: 

— Sunt sigur că ai dreptate, fiule. 

Urmă o pauză. 

— Foarte bine, atunci, spuse Anton Magnus. Tu ţi-ai făcut 


partea ta de treabă. Intenţionez să-mi respect şi eu partea mea de 


înţelegere. Am dorit să faci o căsătorie mai bună, dar dacă asta e 
ce vrei tu, n-o să-ţi stau în cale. 

Jack aprobă din cap. Era mulţumit cu sine însuşi. El îşi dăduse 
seama de mult că tatăl lui nu-i va permite să divorţeze de Belinda 
şi să se însoare cu Francie, fără vreun fel de represiune 
monstruoasă. Anton Magnus avea puterea să realizeze orice voia, 
indiferent cât de groaznic, cât de pervers. Unicul mod de a-l păcăli 
era să-i facă jocul. 

Aşa încât Jack a făcut această înţelegere. A promis că-i va 
preda noul computer al lui Francie, ca să o capete pe Francie 
însăşi. 

Se despărţise de Belinda, părăsise corporaţia şi lucra singur 
ca acoperire. Făcuse chiar paşi ca să-şi deschidă o nouă companie, 
rupând toate legăturile financiare cu Anton Magnus. 

Între timp, sub acest camuflaj, lucrase fără întrerupere pentru 
Magnus şi o convinsese pe drăguţa Dana Salinger să lucreze 
pentru el, ca spioană. Dana avea un caracter curios, avea mintea 
plină de formule şi de ecuaţii, dar inima îi era plină de foamea 
după putere. El o folosise în mod strălucit şi, în cursul acestui 
proces, se bucurase de trupul ei micuţ şi senzual. 

Prin Dana, el aflase esenţa noului proiect de computer al lui 
Francie - unul revoluţionar, desigur, care valora sute de milioane 
de dolari, de îndată ce avea să fie adus pe piaţă - şi urmărise, pas 
cu pas, avansarea proiectului spre final. 

Când Dana a fost descoperită - pericol pe care ar fi trebuit să- 
l anticipeze, dar nu făcuse lucrul acesta - Jack a intrat pe fir el 
însuşi, cu povestea libertăţii sale nou cucerite şi cu propunerea de 
căsătorie făcută lui Francie. Asta a acţionat ca un farmec. Francie 
îl acceptase. Acum era destul de aproape de ea ca să cunoască 


slăbiciunile sistemului ei de securitate şi să le spună oamenilor lui 


cum să obţină cel mai bine programul încorporat în Mollie. 
Program ce va fi curând introdus în siguranţă într-un nou computer 
Magnus, care va ieşi pe piaţă chiar înaintea lui Mollie. 

Jack îşi elaborase planul cu grijă. Va găsi el un mod de a-i 
explica lui Francie furtul computerului, după ce vor fi căsătoriţi. Va 
da vina pe un spion, o cârtiţă, despre care n-au avut habar. Pe 
tentaculele îngrozitoare ale corporației Magnus. Pe orice... 

Computel Inc. Va muri de o moarte liniştită după ce 
Industriile Magnus o vor învinge pe Francie pe piaţă, tocmai cu 
produsul pentru care muncise atât de mult ca să-l dezvolte. 

Jack o va reconforta şi va fi alături de ea, vorbindu-i de răul 
reprezentat de corporaţia tatălui său. Ar putea chiar să amenințe 
cu ceva extravagant, ca de pildă că-l va ucide pe tatăl său. Francie 
însăşi va trebui să-l reţină, să-l convingă să fie raţional şi să se 
gândească mai întâi la propria sa fericire. 

Ar putea să o ajute să intenteze un proces împotriva 
corporației Magnus. Asta îi va arăta de partea cui este loialitatea 
lui. 

Dar ea nu va câştiga niciodată. Avocaţii lui Magnus erau prea 
puternici pentru o parvenită ca Francie. Jack era mai sigur de asta 
decât de orice altceva. 

Jack o va ţine de mână, va avea grijă de ea, o va încuraja şi 
poate o va implica în noua lui afacere. Destul timp, ca să se 
obişnuiască cu ideea că a pierdut-o pe Mollie. 

Iar după un mult timp, o va lăsa însărcinată. Copiii înseamnă 
mult pentru o femeie. De îndată ce va avea un bebeluş pe care să-l 
iubească şi de care să aibă grijă, fără îndoială că Francie va 
renunţa cu totul la ideea de afaceri. 

Va mai trece un timp. Apoi, când va fi momentul potrivit, Jack 


se va întoarce la Industriile Magnus. Atunci, Francie va fi devenit 


deja o soţie bună. Ea nu va mai fi în situaţia de a protesta. Va 
continua să meargă mai departe. 

Şi vor trăi fericiţi, până la adânci bătrâneţi. 

Acesta era planul lui Jack. 

Şi avea să funcţioneze. Pentru că toate resursele corporației 
Magnus erau în spatele lui în acest moment crucial, exact când 
avea nevoie de ele. 

Ca rezultat al strădaniei lui Jack, Industriile Magnus vor 
deţine o parte din cel mai revoluţionar produs nou ajuns pe piaţă, 
de la telefon încoace. Mini-computerul lui Francie va schimba faţa 
fiecărui aspect al vieţii, nu doar domeniul afacerilor. Suma de bani 
implicată era incalculabilă. Puterea ce o dădea era şi mai mare. 

Toate vor aparţine Industriilor Magnus. 

lar peste câţiva ani, Industriile Magnus îi vor aparţine lui 
Jack. 

Era imposibil să încetineşti mersul timpului. În cele din urmă, 
Anton Magnus va fi prea bătrân, prea obosit, poate prea bolnav, ca 
să stea la cârma corporației şi se va da în lături sau va muri. Jack îi 
va lua locul. 

lar Francie, ea nu va sta în calea promovării soţului ei, spre 
răspunderile care l-au aşteptat toată viaţa. Va ceda. Voința ei va fi 
sfărâmată. 

Jack cunoştea femeile. Planul va funcţiona. 

Şi astfel, îl va fi învins pe tatăl lui, în acest mod foarte sinuos 
şi complex, dându-i un premiu - computerul - în schimbul lui 
Francie. 

Jack zâmbi, gândindu-se cât de crud era bătrânul, cât de 
meschin. Ca un ţăran şmecher, el era uşor de satisfăcut cu bani. 
Tot ce trebuia să faci, era să-i dai o momeală destul de mare şi 


puteai să-l prosteşti. 


Comoara pe care o dorea Jack mai mult decât dorise orice 
altceva în viaţa lui era pe cale să o cucerească: va avea mână 
liberă la Magnus şi se va însura cu cea mai frumoasă femeie din 
lume. 

Iar cât privea sistemul de computer al lui Francie, acesta îi va 
aparţine desigur lui Jack, la fel ca şi toate celelalte, de îndată ce va 
prelua Industriile Magnus. Jack va lua toate piesele de şah, aşa 
cum intenţionase întotdeauna. 

— Ei bine, spuse el, ridicându-se să plece din birou. O să te 
ţin la curent. Dacă sunt schimbări de ultimul moment, am să te 
anunţ. 

— Mulţumesc, fiule. 

Anton văzu satisfacția fiului său imprimată pe trăsăturile lui 
frumoase, când părăsi biroul. 

Ce prost era Jack! îşi atribuia lui însuşi atâta minte şi atâta 
curaj! Nu avea niciuna, nici alta. Avea o inimă de femeie. 

Magnus se ridică şi se duse la tabla de şah de la fereastră. Se 
uită în jos la pioni, fiecare atât de tăcut şi demn, dar toţi 
reprezentând puterea în forma ei cea mai pură şi crudă. 

Anton Magnus zâmbi. Cea mai mare victorie a lui era 


aproape. 


CAPITOLUL 54 


New York „Daily News”, 2 mai, 1960 


MAGNUS ŞI MONTEAGLE SE ÎNCUSCRESC ÎN VARA ASTA. 

Juliet Baker Magnus, de multă vreme una dintre cele mai 
zvăpăiate femei candidate la măritiş, se zice că s-a liniştit, în cele 
din urmă. Frumosul care a vrăjit-o este Scott Monteagle, un avocat 
londonez, a cărui ilustră familie se cunoştea de decenii cu familia 
Magnus. 

Planurile de căsătorie se confirmă în iul! e, după care 
drăgălaşa Julie şi soţul ei vor locui la Loi ra. Vă dorim toată 
fericirea din lume, Julie, dar oraşul ostru va simţi lipsa îndrăznelii 
tale nebune şi a bucurie, Tale de a trăi. 

Johnny Marante lăsase ştirea din Daily News pe măsuţa de 
cafea din apartamentul său. 

Deasupra articolului, era un revolver de calibrul 38, încărcat. 

Johnny privi la revolver şi la ziarul împăturit, ţinând un pahar 
de whisky în mână. 

Era al treilea pahar, deja. Deşiyân mod normal, nu era mare 
băutor, Johnny constatase că ştirea din ziar i-a atins cumva nervii. 
Lichidul jece îl făcea să se simtă calm şi având control asupra lui 
însuşi. 

Se gândi la Scott Monteagle. Ce mai fătălău, se gândi el. Un 
englez slab, decorativ. Ce' papă-lapte! Exact genul de prost pe care 
îşi imaginase totdeauna că Julie îl va lua de soţ. 

Un rânjet de dispreţ îi arcui buzele la acest gând. Dar 
zâmbetul lui dispăru, când se gândi ia Julie. 

El o avertizase. Îi arătase absolut clar cum stăteau lucrurile. 


Şi acum, după mărturia ziarului, ea îl sfidase totuşi. 


De aceea, avusese nevoie în seara asta de cele trei pahare de 
băutură. Pentru că îşi dăduse seama că, după mintea lui Julie, ea 
nu-i datorează lui nimic. Nici măcar performanţa lui din dormitorul 
ei, în urmă cu o lună, nu o convinsese. Ea era o Magnus şi credea 
că putea face tot ce voia. 

Era momentul să-i dovedească faptul că nu putea. 

Bătaia se auzi în uşă la ora nouă. Zâmbi amar, ridicându-se să 
răspundă. Ca de obicei, venea mai târziu, când societatea nu se 
mai preocupa de persoana ei. Venea în vizită de caritate în 
cartierele sărace... Iar în seara asta, nici măcar nu venise aici de 
bunăvoie. El o avertizase că vor fi consecinţe neplăcute dacă nu-şi 
face apariţia. Se afla aici doar ca să-l neutralizeze. 

El deschise uşa zâmbind, în timp ce ea intra în apartament. 

Când uşa se închise, el o plesni peste faţă. 

Forţa loviturii o făcu să cadă înapoi pe canapea. Ea şedea 
uitându-se în sus la el, cu palma la obraz. Apoi se uită în jos şi văzu 
ştirea din Daily News. Şi revolverul. 

Arăta vinovată, speriată. 

— Deci, ai văzut! zise ea. 

— Da, draga mea, am văzut, spuse el printre dinţi, venind 
lângă ea. 

Julie nu ştia ce să-i spună. Privirea din ochii lui Johnny era 
sălbatică. Ştia cât de oosedat era de ea. Văzuse şi ea azi ştirea din 
Daily News şi se întrebase dacă o văzuse şi el. 

Acum, zărind revolverul pe masă şi privirea din ochii lui 
Johnny, se îngrozi. Va trebui să gândească repede. 

— Ascultă, Johnny, spuse ea. Nu plecăm în Anglia. Asta-i doar 
un zvon. Tata nu vrea ca eu să plec din ţară. 

O să-i ofere lui Scott un post de jurist la Magnus, ceva prea 


important pentru el, ca să refuze. Scott e un om mândru, voia să 


mă ia cu el, acasă - dar o să se răzgândească. O să trebuiască s-o 
facă. Tata o să-l oblige. Deci, vezi, o să fim chiar aici, în New York. 
Am să te pot vedea, oricând vreau. 

Reuşi un zâmbet plin de teamă. Făcuse repetiţie pentru 
momentul acesta şi voia să pară uşuratecă şi veselă, încântată că 
putea să fie împreună cu Johnny. Dar, în realitate, era atât de 
speriată şi atât de sigură că avea să se ducă în Anglia, încât îi fu 
greu să joace scena. 

Johnny se uită în jos la ea, cu nişte ochi plini de mândrie şi de 
scepticism. Ea ar fi putut observa că băuse mult. 

Apoi, brusc, privirea din ochii lui se schimbă. Era vechiul 
Johnny, care îi zâmbea. Metamorfoza aceasta abruptă o 
descumpăni. 

— Sigur, copilă, spuse el. Cum spui tu. lartă-mă că mi-am 
pierdut cumpătul. Am avut probleme în ultima vreme. Afaceri. 

Veni lângă ea şi o sărută. O ţinu cu o tandreţe neobişnuită. 

— O să vorbim mai târziu, spuse el. 

O ridică uşor ca pe o păpuşă şi o purtă spre dormitor. O puse 
pe pat şi o dezbrăcă tandru, scoţându-i rochia, apoi ciorapii şi, în 
cele din urmă, sutienul şi chiloţii, aproape ca un părinte plin de 
solicitudine faţă de un copil. Făcea treaba încet, urmărind dulcea 
nuditate feciorelnică apărându-i puţin câte puţin în faţa ochilor. Îi 
mirosi parfumul scump. 

Apoi, începu să o mângâie. Degetele mari, uscate, alunecau 
calde pe trupul ei, pline de senzualitate, dar blânde în drumul lor, 
de parcă îi acoperea şi îi proteja carnea fragilă. Ea se uita în sus la 
el, încercând să-şi ascundă îngrijorarea. Dar nici măcar încordarea 
nervilor ei nu putea înăbuşi excitaţia ce i-o producea atingerea lui. 
Tremura de dorinţă, în momentul când el terminase. 


Putea vedea umflătura propriei lui excitaţii pe sub pantalonii 


strâmţi, iar ea îşi trecu o mână pe coapsa lui. El se ridică şi îşi 
scoase hainele. Ea urmări uriaşul penis ridicându-se, mândru şi 
alert, când îşi scoase indispensabilii. Ce animal minunat era! Avea 
un trup care emana doar sexualitate bărbătească, un trup demn de 
o statuie a fertilităţii. 

Se aplecă să o sărute între picioare. Ea închise ochii, gâfâind 
în extaz la atingerea lui. 

Cumva, teama o făcea sexy. Aproape imediat, avu primul ei 
orgasm, apoi altul şi altul. Îl simţea cum răspunde la plăcerea ei. 

Se aşeză în poziţie ghemuită şi îi desfăcu picioarele, ca să o 
pătrundă. Ea nu zise nimic, stătu doar culcată, uitându-se la el 
speriată. 

Mâinile lui mari o ridicară să-l primească. Organul veni să 
cerceteze, tachinând-o în centrul ei, apoi alunecă în ea până la 
capăt, centimetru cu centimetru. Cumva i se părea mai mare ca 
înainte, mai periculos. Îşi ţinu respiraţia involuntar. 

Încet, el începu să se mişte, trupul lui mare împingând-o în 
perne când o pătrundea. Extazul ei era atât de puternic, încât ochii 
i se închiseră pe jumătate. 

— E bine, iubito, şopti el. 

Ea începu să se frământe sub el, cu mici gemete fierbinţi, 
când deodată mâinile lui se strânseră în jurul gâtului ei. * 

Surprinsă, ea nu reacţionă destul de repede. Nu putea 
respira. Strânsoarea se înteţi. 

— Nu pleci, nu? zise el. Nu eşti o mincinoasă prea bună, 
Prinţesă. Prietenul tău Scott pleacă deja. Şi tu pleci cu el. Am aflat. 
Johnny a aflat. Johnny are mijloacele lui. Spune-mi adevărul acum, 
dacă vrei să mai respiri. Am dreptate, nu-i aşa? 

Presiunea din jurul gâtului o făcea să leşine. Un văl negru se 


ridică în faţa ochilor ei, orbind-o. Era deja la marginea 


inconştienţei. Disperată, schiţă un gest aprobator din cap. 

— Voiai să fugi cu el, nu-i aşa? întrebă sălbatic. M-ai minţit, 
aşa-i? 

Din nou dădu din cap, cu ochii măriţi, rugători, plini de 
panică. 

— Dar acum, eu ştiu totul, nu-i aşa? întrebă el. Acum ştii că 
nu te poţi ascunde de mine, nu-i aşa, iubito? Ştii, nu? Ştii, nu? O 
lovea ritmic cu capul de pernă, în timp ce repeta întrebarea. 

Ea dădea înnebunită din cap, mâinile bălăbănindu-i-se pe 
aşternut. Zgomotul din cap o făcea să-l audă foarte greu. 

Brusc, de parcă voia să-şi exprime triumful, penisul erupse. 
Era ca o înţepătură de pură furie, fără dragoste, fără plăcere. 

Strânsoarea de la gâtul ei se relaxă. Ea începu să respire 
întretăiat. El încă se mai uita în jos la ea, dar ea nu îndrăznea să-l 
privească în ochi. 

leşi dur din ea, lăsând în urmă un gol dureros. El se ridică şi 
plecă spre camera de zi. Când se întoarse, ţinea un pahar mare de 
whisky într-o mână şi revolverul de pe măsuţa de cafea în cealaltă. 
Părea puţin nesigur pe picioare. Ea se uită în sus spre el, 
terorizată. 

— Pentru ce-i asta? întrebă ea în şoaptă, cu ochii la revolver. 

El ignoră întrebarea. Nu zise nimic un moment, apoi se uită la 
paharul din mâna lui. 

R Vrei să bei ceva? o întrebă cu răceală. 

Îi trebui un moment îndelungat ca să se gândească la un 
răspuns*. Priveliştea revolverului o paraliza. 

— Ce bei *i tu, răspunse ea în cele din urmă, sperând să 
câştige timp. 

El plecă, ţinând în continuare revolverul într-o mână şi se 


întoarse cu un pahar pentru ea. Ea luă o sorbitură. Alcoolul îi arse 


gâtul, dar îi trimise în corp o căldură binevenită. Încă goală între 
cearceafuri, ea se uită în sus la el. 

O întrebare normală îi veni pe buze. 

— Ce ai de gând să faci? 

El sorbi din băutură gânditor şi se uită în jos la ea. Apoi, aşeză 
revolverul pe noptieră şi îi mângâie sânii cu mâna liberă. 

— Păi, Prinţesă, zise el. E o-ntrebare interesantă. La asta nu 
m-am gândit încă bine. Ca să fiu cinstit cu tine, îmi place prietenul 
tău. Nu e un tip rău. 

Julie căscă ochii. 

— Vrei să spui... Vrei să spui că l-ai văzut? 

— Sigur, zise Johnny. Am avut o conversaţie simpatică. Are o 
părere de milioane despre tine. Sărută pământul pe care calci. 

Julie roşi în umbră. Furia bruscă pe care o simţi era la fel de 
mare ca şi teama. Nu-şi imaginase niciodată că s-ar putea încrucişa 
vreodată cele două coridoare paralele ale existenţei ei. Însuşi 
gândul că Johnny a stat de vorbă cu Scott Monteagle o făcea să-i 
treacă pe spinare fiori de scârbă. 

Johnny îi văzu reacţia şi zâmbi. 

— Nu te îngrijora, zise el. Nu i-am spus despre noi. Am fost 
tactul în persoană. M-am întrebat totuşi care ar fi reacţia lui dacă 
ar şti... 

— N-ai să îndrăzneşti. 

Vorbele au ieşit înainte ca ea să le poată opri. Ea văzu furia 
adunându-se în ochii lui. Mâna de pe sânul ei o strânse atât de 
brusc, încât ea ţipă. 

Apoi, furia lui slăbi, eclipsată încă o dată de bravada de beţiv. 
Rânjea în jos, spre ea. 

— Ar fi păcat să trebuiască să-l omor, zise el. 


Julie păli. Văzu revolverul pe noptieră cu coada ochiului. 


— Ce? şopti ea. 

— Să-l omor, repetă el. Să-l rad pe de faţa pământului. Să 
piară. Ai înţeles, iubito? Să-l fac să plece. Să nu mai fie niciun 
domn Monteagle. Mă urmăreşti? 

— Glumeşiti, zise ea. 

El ridică din umeri. 

— Probabil că tatăl tău o să-mi mulţumească, spuse el. 

Ea putea simţi forţa inteligenţei lui, strânsă în spatele acestor 
cuvinte. Pusese punctul pe i. Chiar şi Julie însăşi, agăţându-se 
pioasă de aprobarea lui Scott ca ginere din partea lui Anton 
Magnus. Nu-şi permisese să se gândească prea mult la adevăratele 
sentimente ale tatălui ei. 

Dar Johnny, beat şi plin de furie cum era, înţelegea totul, chiar 
prea bine. 

Julie se luptă să judece clar. Îl cunoştea pe Johnny şi îi 
înţelegea sentimentele pentru ea. Trebuia să-l facă să raţioneze, 
până nu era prea târziu. 

— Johnny, gândeşte-te la ce spui, zise ea. O să te bagi în 
bucluc. S-ar putea să nu te mai văd niciodată. N-aş vrea una ca 
asta. 

Ea urmări cum vorbele ei îşi fac efectul asupra lui. El ascultă 
cu atenţie, deşi prin aburul beţiei şi al furiei. 

— Ascultă Johnny, pledă ea. Trebuie să înţelegi. N-ai vrea să 
distrugi totul dacă ai înţelege. Scott este calea cea mai bună. 
Pentru mine... pentru noi amândoi. Am să găsesc o cale să rămân 
aici. N-o să plec în Anglia. Pot să-l conving pe Scott să facă ce 
vreau eu. Dar trebuie să mă crezi, Johnny. Scott este singura 
soluţie pentru mine. Desigur că el n-o să fie niciodată ceea ce eşti 
tu pentru mine. Dar el este singura cale de ieşire - într-un fel nu-ţi 


pot explica. Trebuie să mă crezi. Te rog... 


Johnny clătină din cap. 

— Aici greşeşti, iubito, spuse el. Eu sunt singura ta ieşire. 
Johnny este singura ta cale de ieşire. Înţelegi? 

Ea se uită la el. Nu putea raţiona normal. Ura şi obsesia 
puseseră toâal stăpânire pe el. 

— Vrei să te căsătoreşti cu mine? întrebă ea, într-un impuls de 
disperare. 

— Nicidecum, fetiţo, îi răspunse el cu un râs sălbatic. N-aş 
putea trăi cu tine. Mi-ai stânjeni stilul. Voi, doamnele bogate, 
sunteţi toate la fel. 

Fruntea ei se încruntă, perplexă. 

— Atunci de ce nu mă pot mărita cu Scott? întrebă ea. 

El dădu din cap la inocenta ei. 

— Vreau să nu fii măritată cu nimeni altcineva, explică el. 
Înţelegi, plăcintuţă dulce? Nimeni, în afară de Johnny, n-o să se 
bucure de drăguţul tău trup. Niciun fătălău din societate n-o să 
însămânţeze copiii în el. Nu, atâta timp cât sunt şi eu pe aici, prin 
preajmă. 

Acum îl înţelegea. El o voia în întregime pentru el. 

Lui nu-i păsa dacă ea nu se căsătorea niciodată, dacă nu avea 
să găsească vreodată dragostea sau fericirea. Nu-i păsa dacă New 
York-ul, sub acoperişul tatălui ei, era un iad viu pentru ea. Se 
gândea doar la propria lui plăcere şi la gelozia lui. 

Nu avea cum să-i explice ce însemna cu adevărat Scott 
Monteagle pentru ea. Scott era unica ei şansă pentru o viaţă 
omenească. Johnny îi arăta un viitor indefinit de oroare şi 
degradare, cu zâmbetul pe faţă. Şi, fără să cunoască lucrul acesta, 
el îi oferea un viitor în care el o va împărţi cu Anton Magnus. 
Johnny nu avea de unde să ştie că era încornorat de propriul tată al 


lui Julie. 


La acest gând, ceva îi îndreptă brusc mâna lui Julie spre 
revolverul de pe noptieră. Ea îl luă şi îl îndreptă spre pieptul lui 
Johnny. 

— N-ai să-mi distrugi lucrul ăsta, spuse ea cu o voce 
întunecată de ameninţare. 

Johnny zâmbi. 

— Căţea mică, bogată şi răsfăţată, zise el printre dinţi. Pariez 
că tu crezi că poţi scăpa din orice situaţie. Hai. Apasă pe trăgaci, 
dacă eşti aşa deşteaptă. 

Inteligența lui îi ţinea partea. O sfida să profite de cea mai 
mare şansă a vieţii ei. Din cauza lui, mersese pe o periculoasă 
sârmă întinsă de luni de zile. O sfida să îndrăznească să coboare de 
pe ea. 

— Haide, zise el. Hai să vedem din ce eşti făcută cu adevărat. 
Pun pariu că taică-tău ar fi mândru. Haide, te sfidez. 

El stătea pe vine, aplecându-se mai aproape, îndreptându-şi 
pieptul spre revolver. 

— Am să mă asigur ca băiatul ăsta al tău, Monteagle, să ştie 
totul despre noi, iubito, zise el. Toate amănuntele picante. Am să 
mă asigur că ştie ce fel de fată e Cenuşăreasa, de fapt. În fond, e în 
avantajul lui. Cum o să te facă fericită, dacă nu ştie ce te excită? 

Ochii lui Julie erau larg deschişi. Revolverul tremura în mâna 
ei. 

— Şi pun pariu că tatăl tău o să-mi mulţumească... adăugă 
Johnny. 

La aceste ultime cuvinte, revolverul se descărcă, parcă din 
voinţa lui proprie. Explozia fu zgomotoasă, dar scurtă, în 
apartamentul liniştit. Se pierdu repede în huruitul camioanelor şi 
al claxoanelor din oraş, de afară. Dar, în mintea lui Julie, răsună ca 


o bombă, în timp ce se uita fix la Johnny. 


El se uită în jos la ea, surprins. Ceva din poziţia lui îi spunea 
că fusese lovit rău. Dar bravada îl ţinea drept. 

— Hei, hei, hei, zise el şi ridicându-şi o sprânceană îi 
recunoscu îndrăzneala: Te-am subapreciat. Eşti cu adevărat fiica 
tatălui tău, nu-i aşa, Prinţesă? Eşti... 

Deschise brusc gura şi i se tăie respiraţia. Trupul i se încordă 
în întuneric. Apoi tuşi. Sângele îi ţâşni pe gură, stropind trupul gol 
al lui Julie şi cearceafurile murdare. 

Se îndreptă. Încă mai zâmbea, dar expresia din ochii lui era 
de groază, aproape copilărească în nevinovăție şi durere. Se uită în 
jos, la gaura din pieptul lui. 

Încercă să spună ceva, aar sângele din gât gâlgâi şi ochii îi 
deveniră opaci. Întinse mâna spre ea, de parcă o ultimă atingere i- 
ar fi dovedit câtă dreptate avea, cât de nescuzabil îl trădase, cât de 
mult trebuia pedepsită. 

Dar, în acel moment, moartea făcu un salt înainte în ochii lui, 
oprind orice intenţii omeneşti cu goliciunea ei. Căzu cu faţa-n jos, 
cu mâinile crispate, sângeie din gura lui inundând patul şi 
picioarele goale ale lui Julie. 

Julie se uită fix la el. Mai avea încă revolverul în mână. 

Doamne, l-am ucis. 

Un sughiţ de plâns involuntar, de durere şi de groază i-a 
scăpat de pe buze. Johnny fusese totdeauna atât de vibrant, de viu. 
Iar moartea râdea pe faţa lui însângerată, cu o hidoşenie cum nu-şi 
închipuise ea niciodată că ar fi posibilă. 

Se retrase de lângă trup, ascunzându-se în perne. Făcând 
asta, văzu petele de sânge întinzându-se mai departe, pictate pe 
cearceafuri de picioarele ei goale. 

La aceasta, în groaza ei, o cuprinse un impuls brusc de 


autoapărare şi îşi dădu seama de situaţia ei. 


Mai ţinea încă revolverul în mâna dreaptă, în timp ce stânga îi 
era strânsă la piept. 

Amprentele ei digitale erau pe revolver şi pe paharul de pe 
noptieră. Şi în alte locuri din apartament, bineînţeles. 

Dar nu erau în sângeie întins peste cearceafuri. Deocamdată. 

Şi nici nu vor fi. Dacă va fi atentă. 

Mintea ei începu să lucreze repede. 

Tot ce avea de făcut, se gândi, era să iasă de acolo, luând cu 
ea revolverul. Poliţia îl va găsi pe Johnny după un interval bun. 
Poate chiar zile. Vor găsi alcool în sângeie lui. Vor găsi în pat 
urmele unei femei. Vor presupune că a fost o ceartă, o luptă de 
beţivi între un fante de Brooklyn şi una dintre prietenele lui. O 
luptă care s-a încheiat cu o împuşcătură. 

Nu vor găsi revolverul. 

Vor căuta amprente în apartament. Vor găsi multe. Johnny 
adusese aici zeci de femei. 

Printre amprente, vor fi şi ale lui Julie. 

Dar amprentele digitale ale lui Julie nu erau în fişele de 
poliţie. Puterea lui Anton Magnus avusese grijă de asta, deşi ea 
fusese arestată pentru diverse comportări proaste, în stare de 
ebrietate. 

Nimeni nu o văzuse venind aici în seara asta. Desigur, nu 
exista portar. Ceilalţi locatari din această uriaşă clădire poate. or fi 
zărit-o, în trecut. Dar nimeni din acest loc nu putea şti cine era ea. 
Nu ar fi putut-o deosebi de zecile de femei cu care se întâlnea 
Johnny. 

Poliţia se va concentra spre celelalte prietene ale lui. Unele 
dintre fetele alea. or fi având amprente la poliţie. Era de bănuit. 
Poliţia le va găsi şi le va interoga. Ele vor fi suspecţii logici. 


Poliţia nu va putea găsi suficiente dovezi ca să facă o 


arestare. În cele din urmă, vor ridica din umeri, hotărând că un 
racoleur minor şi-a găsit soarta într-o ceartă cu o prietenă sau cu 
un alt şmecher. Le lipseau banii şi resursele pentru a face o 
cruciadă din descoperirea ucigaşului, pentru că Johnny nu era o 
victimă destul de importantă. Vor abandona chestiunea, după 
câteva zile de căutări. 

Cu toate aceste gânduri în minte, Julie se retrase de lângă 
cadavrul de pe pat. Se uită să vadă dacă în sânge erau amprente 
ale degetelor ei de la picioare. Nu erau. 

Încet, cu atenţie, se dădu jos din pat. Merse pe vârful 
degetelor la baie să-şi spele sângele de pe picioare. Avu grijă să 
nu-şi lase amprentele pe lucrurile din baie. 

Se întoarse în dormitor, luă paharul ei cu whisky de pe 
noptieră şi îl duse la bucătărie. 

Acolo văzu mai multe pahare murdare lângă chiuvetă. Asta îi 
dădu o idee. 

Ţinând sticla de whisky cu o batistă, ea turnă lichidul în două 
dintre paharele acelea. Pe celelalte le lăsă goale, cu rămăşiţele 
băuturii în ele. Ţinând paharele astfel încât să nu strice amprentele 
lăsate de ultima persoană care folosise paharele, le duse în 
dormitor şi în camera de zi, lăsându-le pe mese, de parcă un grup 
de persoane fusese în apartament. 

Apoi goli şi spălă paharul folosit de ea în seara aceea. Având 
grijă să nu lase amprente pe el, îl puse în bufet, cu celelalte pahare 
şi farfurii curate. 

Se întoarse în dormitor şi analiză situaţia. Vederea trupului lui 
Johnny o făcu să-i vină să vomite, dar un sentiment rece o 
determină să-şi păstreze controlul. Luă revolverul şi îl puse în 
poşetă. 


Se îmbrăcă atentă, adunându-şi lucrurile de pe podea, unde le 


aruncase Johnny. Din fericire nu era sânge pe ele. 

Poliţia se va concentra asupra paharelor pe care le aşezase ea 
prin cameră. Îi vor căuta pe posesorii lor. Singurele obiecte care ar 
fi putut dezvălui că ea fusese cu adevărat aici - paharul cu whisky 
şi revolverul - fuseseră aranjate. 

Juliet se gândi la Scott Monteagle. Făcuse o crimă pentru el, 
în seara asta. Făcuse primul pas ca să salveze viaţa lor împreună, 
fericirea lor. Acum trebuia să termine treaba. 

Se uită la Johnny pentru ultima oară. Zăcea ca un animal 
mort, cu ochii opaci, cu trupul musculos chircit pe pat, cu 
picioarele desfăcute. În mijlocul spatelui, era rana de ieşire a 
glonţului, o gaură hidoasă, zdrenţuită. 

Mai simţea încă atingerea lui pe tot trupul. În urmă cu zece 
minunte, fusese o fiinţă vie, obsedat de dragostea lui pentru ea. 

Ceva primitiv o făcu pe Julie să termine ceea ce începuse. Cu 
un calm de gheaţă, trecu în revistă camera pentru ultima oară. Era 
plină de urme ale ei. Dar poliţia nu va şti niciodată cum să 
descopere aceste urme, pentru că ea venea dintr-o lume aflată la 
ani lumină depărtare de acest apartament sărăcăcios. 

Întrucât ea nu aparţinea acestui loc, nimeni nu va fi capabil să 
o implice. 

Era absolvită. 

Începu să deschidă uşa. Când făcu lucrul ăsta, se opri brusc. 
Se uită la măsuţa de cafea, unde era ziarul din New York, Daily 
News, deschis la articolul care anunţa logodna ei cu Scott 
Monteagle. 

Ţâşni înapoi în cameră, luă ziarul, îl împături sub braţ şi se 
întoarse la uşă. 

Atentă, ieşi din apartament, asigurându-se că nimeni nu era în 


hol. Nu lăsă amprente pe uşă sau pe clanţă. Se strecură jos în hol 


şi ieşi pe uşa din faţă a clădirii, fără să vadă pe cineva afară, pe 
stradă. Merse pe jos o vreme, asigurându-se că nu era urmărită. 
Apoi se urcă într-un autobuz, fără să observe încotro mergea. 

Cobori la vreun kilomentru mai departe şi trecu la metrou. 
Luă Lexington Avenue Irt spre centrul oraşului, apoi opri un taxi. 
Cobori din taxi la Pierre. Apoi merse pe jos până acasă. 

Când deschise portofelul ca să plătească şoferului, simţi în 
geantă revolverul. 

În ciuda groazei care o stăpânea, se gândi la Scott şi îşi opri 
tremurul mâinilor. Acum lupta pentru el, lupta pentru viitorul lor 
împreună. 

Se strecură sus în camera ei şi făcu un duş lung, fierbinte. 
Ascunse revolverul. Se târî între aşternuturi şi zăcu mult timp 
tremurând. 

Era acum o ucigaşă. La asta o adusese întreaga ei viaţă 
pătată. 

Dar, la capătul tunelului negru din faţa ei, aştepta Scott 
Monteagle, cu zâmbetul şi cu dragostea lui. Nu va permite ca 
vreun lucru de pe pământul ăsta să o ţină departe de el. 

Cu acest gând în minte, Julie Magnus căzu într-un somn 
adânc, fără vise. 

15 mai, 1960 


Pendula de pe perete arăta ora trei şi cincisprezece minute 
noaptea. 

Francie şedea singură la o masă de lucru, într-o despărţitură 
interioară din depozitul Computel, studiind o schemă a 
instrucţiunilor programate în centrul memoriei lui Mollie. Ţinea în 
mână un creion. Era atât de intens concentrată, încât pierduse 


orice urmă de oboseală precum şi controlul celor ce o înconjurau. 


Francie lucra la cea mai complexă adaptare a unui program 
de computer care s-a încercat vreodată. Lupta pe care o dăduse cu 
legarea prin computere a sucursalelor europene Magnus, în urmă 
cu patru ani, era un joc de copii în comparaţie cu provocarea ce şi- 
o pusese în faţă acum. 

Nu o dată, disperase că nu va fi capabilă să rezolve toată 
problema. Făcuse un drum special la Boston ca să se consulte cu 
unul dintre cei mai de frunte specialişti în computere din toată 
ţara, un geniu al programării pe nume Karl Eccles. Dar până şi 
marele Eccles pe care Francie îl pusese să jure că va păstra 
secretul în timp ce îi descria schema pe o bază ipotetică, fusese 
uimit. El fusese în stare doar să-i dea sfaturi în termenii cei mai 
generali şi să-i ureze succes. Se întorsese acasă, fără nicio schemă 
pe care să se bazeze, în afară de cea din mintea ei. 

Dar Francie era sigură că planul pe care-l avea în cap va 
funcţiona. L-a trasat pe hârtie acasă, în apartamentul ei, şi l-a pus 
în practică, element cu element, iar aici în laborator, în orele cele 
mai întunecate ale nopţii, constatase că era mai mult decât un 
concept intelectual. Putea deveni o realitate funcţională. 

Unicul lucru în legătură cu strădania ei care o întrista şi îi 
rodea încrederea, era singurătatea. Nu avea pe nimeni care să o 
ajute în ceea ce făcea. Nici pe Sam, nici pe Dana, care să-i asculte 
ideile, să o încurajeze, să-i dea sfaturi. 

Francie era complet singură. Se lăsă în scaun, îşi îndreptă 
spatele care o durea şi închise ochii. Aproape imediat, cifrele şi 
conceptele cu care lucrase începură să i se învârtească în minte. 
Cu un efort final, ea îşi reveni, reluă panoul de control al memoriei 
interne a computerului şi implementă micile schimbări dictate de 
schema pe care o adusese cu ea. 


Apoi porni computerul şi trecu prin funcţiile lui de bază. Făcu 


lucruri de rutină, apoi analize mai complexe pe care ie va avea de 
realizat computerul în munca zilnică. Controlă şi recontrolă 
memoria aparatului în privinţa cifrelor şi a instrucţiunilor. 

Totul era perfect. Mollie lucra fără greşeală. 

Acum, oboseala o copleşi pe Francie. Se ridică, stinse lumina, 
părăsi mica despărţitură şi porni în ciorapi spre un mic dormitor pe 
care îl improvizase, într-un colţ al depozitului, în urmă cu o lună, 
când îşi dăduse seama că va trebui să vină noaptea aici. Era un pat 
cu o învelitoare. Îşi scoase jeanşii şi bluza, îşi îmbrăcă o cămaşă de 
noapte din bumbac şi se strecură în aşternut. 

Puse ceasul deşteptător de lângă pat să sune la ora şapte. 
Ştia că, atunci când se va trezi, depozitul va zumzăi de activitate, 
toţi angajaţii Computel lucrând în grabă tăcută la mesele lor. 

Niciunul dintre colegii ei nu cunoştea schimbarea din 
obiceiurile lui Francie, care avusese loc în ultimele câteva luni. Îşi 
dăduseră seama doar că acum venea la lucru la ore mai puţin 
regulate. Unul sau doi - poate Sam şi Quinn - îşi dăduseră seama 
că, uneori, ea dormea aici. Dar au presupus, în mod natural, că era 
doar un mod de a lucra peste program. 

Nimeni nu bănuia motivul real. 

Nici şeful grupului ei de securitate, de exemplu. În urmă cu 
trei luni el fusese luat deoparte de Francie, dându-i-se instrucţiuni 
speciale de supraveghere a clădirii, instrucţiuni care erau diferite 
de orice instrucţiuni primite vreodată înainte şi care îl făcuseră să 
se simtă mai mult un fel de spion decât un paznic de securitate. 

Nu bănuia nici Kevin Still, specialistul în supraveghere, care o 
ajutase să o descopere pe Dana toamna trecută. De atunci, Francie 
îi ceruse să controleze cu regularitate depozitul pentru a vedea 
dacă nu sunt microfoane sau alte mijloace de supraveghere 


electronică, raportându-i ei direct constatările în amănunt - dar 


fără să mişte nimic din loc. 

Instrucţiunile lui Francie erau tot atât de precise şi de ferme 
pe cât erau de uluitoare. Nimeni dintre cei din jurul ei nu ştia ce 
avea în gând. Şi nimeni nu ştia ce fel de muncă făcea aici, singură, 
în orele dinaintea zorilor. 

Aşa voia Francie să fie lucrurile. Nu se mai simţise atât de 
singură niciodată în viaţa ei - şi nici atât de sigură pe sine şi de 
rece. 

Acum, stătea culcată, somnolentă, urmărind imagini de vis 
care i se perindau prin minte. Unele dintre acestea erau imagini 
ale lui Jack, zâmbitor şi frumos în hainele lui elegante. Altele erau 
ale lui Sam, mototolit şi simpatic în bluza lui de bumbac şi jeanşi, 
lucrând la computer cu ani în urmă, aşa cum lucra acum Francie. 
Alte imagini erau ale tatălui ei, privind-o cu ochi îngrijoraţi, când îl 
vizitase acasă, în urmă cu câteva săptămâni - sau tata în urmă cu 
douăzeci de ani, când ea era o copilită, iar el o lua la plimbare prin 
regiune în camionul lui mic şi făcându-le semne prietenilor săi care 
mergeau în căruţe. 

Ultimele imagini fură ale mamei ei, stând liniştită în camera 
de zi, cu aerul acela curios, îndepărtat, pe chip, când boala îi 
distrugea trupul şi când o privea pe Francie cu ochi bântuiţi, plini 
de dragoste. Această dragoste tăcută risipită de forţa distrugerii, o 
reconforta acum pe Francie. I se părea că-i întinde mâna lui Helen 
Bollinger, chiar peste abisul morţii, în timp ce somnul o lua pe 
covorul lui fermecat şi o scotea din acest depozit, ducând-o într-un 
loc unde nu murea nimeni, nimeni nu era rănit sau trădat, nimeni 
nu se pierdea. 

Mai sunt câteva luni doar, se gândi Francie. Încă o duzină de 
nopţi ca asta, câteva noi modificări în inima controalelor lui Mollie, 


unde nimeni, în afară de ea, nu putea vedea - şi totul avea să fie 


gata. 
Apoi se va putea odihni. Atunci, furtuna se va opri. Atunci 


va... Gândul muri odată cu pierderea treziei. Francie adormise. 


CAPITOLUL 56 


20 mai, 1960 


Scott Monteagle se afla într-un avion, în drum spre Anglia. 

Era gata să facă ultimele aranjamente în apartamentul pe 
care-l închiriase la Londra pentru el şi pentru Julie - ea refuzase 
oferta tatălui ei de a-i da în dar de nuntă o casă luxoasă în Wilton 
Place - şi să facă aranjamentele pentru o lună de miere cu Julie 
într-o mică staţiune pe coasta engleză a mării. 

Nunta avea să fie mare, întrucât o organiza Anton Magnus. Va 
avea loc în biserica Sfântul Bartholomeu, în Manhattan, şi la ea vor 
participa, fără îndoială, toţi cei care erau cineva în înalta societate 
şi în afacerile internaţionale. Aceasta va fi calea lui Anton Magnus 
de a infirma zvonurile în legătură cu personalitatea zvăpăiată, de 
fată necăsătorită, a lui Juiie. Anton părea cu adevărat mândru de 
stabilitatea lui Scott şi, nu părea deloc nemulţumit de faptul că 
numele familiei Monteagle era vechi şi respectat. 

Scott şi Julie vor suporta acest fast de dragul părinţilor lui 
Juiie, pentru că era dreptul şi răspunderea familiei miresei să facă 
nunta. Dar după aceea, Scott o va avea pe Julie pentru el, pe veci. 
Vor locui ia Londra şi îi vor vedea pe cei din familia Magnus în 
ocazii rare, la fel ca orice pereche tânără fericită, cu rude mai 
puţin favorizate, şi se vor bucura de libertate tot restul vieţii. 

Insistenţa lui Anton Magnus de a-i da lui Julie banii ei nu l-a 
intimidat pe Scott. Ei şi cu Juiie discutaseră problema. Amândoi au 
înţeles că acesta era modul lui Anton de a încerca să-şi exercite o 
oarecare influenţă asupra viitorului lor. Ei vor lua banii, dar vor 
refuza influenţa lor. Va fi o chestiune simplă să-i depună pentru 


copiii şi nepoţii lor şi să uite de ei. 


Sensul acestei căsătorii era clar şi foarte tradiţional: Julie 
părăsea familia Magnus ca să se alăture familiei lui Scott. 

Avionul decolase în urmă cu douăzeci de minute. Sub el, Scott 
vedea doar oceanul rece, agitat, cu pete de spumă albă. Aproape 
că simţea cum se apropia Anglia, pentru că nu era nimic între el şi 
casă decât această apă cenușie, rece, care era elementul insulelor 
britanice. 

El îşi aplecă spătarul scaunului, ca să se relaxeze şi să închidă 
ochii, când una dintre stewardese se apropie, cu un plic mare în 
mână. 

— L-am primit încă la Idlewild, spuse ea. Un mesager. S-a 
rătăcit la plecare. Scuzaţi întârzierea cu care vi l-am dat. 

Scott îşi ridică o sprânceană, surprins. 

— Mulţumesc, spuse el. 

Plicul nu era timbrat şi avea numele lui Scott scris cu 
cerneală neagră. 

Îl deschise. 

Mâinile lui începură să tremure, înainte de a vedea 
conţinutul. 

Erau fotografii ale lui Julie. 

În toate, ea era goală. Bărbatul care era cu ea era vizibil 
dintr-o duzină de unghiuri diferite, dar era clar că era acelaşi tip. 
Un bărbat mare, puternic, cu un fizic frumos, cu păr negru, cam 
lung, şi Scott putea vedea o dotare sexuală foarte dezvoltată. 

În fotografii, el era prezentat făcând dragoste cu Julie în tot 
felul de poziţii. Organul lui părea că o pătrunde unde îi plăcea. Ea 
îl dorea pe acesta şi pe bărbat cu un aer de extaz în ochi. Era ceva 
mai mult decât simplă plăcere în expresia ei. Era un fel de umilire 
încântată. Era de parcă ar fi fost sclava lui. 


Cele mai elocvente fotografii o arătau culcată pe burtă în timp 


ce bărbatul o pătrundea pe la spate. Trupul ei, micşorat de al lui, 
era împins în aşternuturi. Pumnii ei mici erau strânşi, trăsăturile 
frumoase distorsionate de excitare, în timp ce bărbatul era în 
spatele ei. 

Scott ştia despre viaţa uşuratecă a lui Julie, dar nu-şi 
închipuise niciodată ceva atât de grotesc. Nu era vorba atât de 
realitatea fizică a ceea ce făcea cu acel iubit, un bărbat care 
provenea dintr-o societate mult sub a ei, judecând după tatuajul de 
pe braţul lui. Era vorba de încântarea ei, de dăruirea ei 
voluptuoasă, înjosirea ei în faţa cărnii bărbatului care o poseda. 

O secundă, lui Scott i se păru că bărbatul îi era cunoscut. Apoi 
înlătură ideea. El însuşi trăia la nişte lumi distanţă de un asemenea 
tip. Nu exista posibilitatea să li se fi încrucişat drumurile. 

Dar el nu va uita niciodată această faţă, acum. Nu, după ce 
văzuse aceste fotografii. 

Scott puse deoparte fotografiile şi închise ochii. Acea Julie 
care fusese în mintea lui în toţi aceşti ani, acea Julie pe care o 
iubise şi o aşteptase şi o visase, dispărea, fiind înlocuită de 
imaginea monstruoasă a trupului de femeie oferit cu perversitate, 
de bunăvoie, celui mai libidinos dintre masculi, un animal în 
călduri, care îşi revărsa sperma ca eroul unui film pornografic. 
Julie, cu ochii pe jumătate închişi, în extaz, plină de plăcere şi 
încântare. 

Scott căută în plic vreun mesaj. Nu fu surprins că nu era 
nimic. 

Fotografiile erau chiar mesajul. 

Scott se forţă să se mai uite la ele o ultimă dată. Un scurt 
moment, simţi un val de milă pentru fetiţa pe care o cunoscuse 
cândva pe pajiştea casei mătuşii lui de pe Long Island, fetiţa a 


cărei viaţă a fost întunecată de forţe de care Scott însuşi scăpase, 


din fericire, în existenţa lui sărăcită. Simţi o licărire de înţelegere 
pentru fata care fusese într-un fel pătată atât de rău în miezul 
existenţei ei, încât trebuia să-şi asume pedeapsa cea mai perversă 
în acest mod îngrozitor. 

Dar mila lui Scott fu eclipsată de greață, când văzu încântarea 
de sclavă din ochii ei. Aceasta nu era acea Julie pe care o căutase 
peste ocean după două decenii, acea Julie în care îşi pusese toate 
speranţele. Asta era o curvă. Scott n-ar mai fi putut face dragoste 
cu ea, cu obsesia acestor imagini în minte. 

Avionul prinse viteză, lăsând Statele Unite în urmă, tot mai în 
urmă. Lui Scott i se părea că se închide o uşă în spatele lui, o uşă 
care ducea spre o fericire care acum nu va mai putea exista. Nici 
în visele cele mai rele, nu şi-ar fi închipuit că acel ideal al lui de 
fericire putea să fie cândva sfărâmat atât de definitiv, atât de 
violent. Totuşi, asta s-a întâmplat. Ceea ce văzuse în aceste 
fotografii nu putea fi şters niciodată din mintea lui. lar cu această 
otravă în inimă, nu putea fi niciodată soţul lui Julie. 

Niciodată. 

În timp ce Atlanticul se căsca sub el, despărţindu-l tot mai 


mult de Julie, Scott Monteagle plânse. 


CAPITOLUL 57 


5 iunie, 1960 


Mai erau zece zile până la nuntă. 

Francie avu o vizită neanunţată în apartamentul ei. Vocea de 
la interfon era atât de neaşteptată încât o primi pe vizitatoare fără 
să se mai gândească. 

Când răspunse bătăii în uşă, o văzu pe Belinda Devereaux 
stând în coridor. 

Belinda arăta mai slabă decât şi-o amintea Francie de la 
petrecerea lui Gretchen Magnus. Mai slabă şi mai în vârstă. Dar 
avea ceva atrăgător de independent în ea. Era îmbrăcată simplu, 
într-o fustă şi o bluză. Avea o haină de ploaie pe braţ. 

Francie zâmbi circumspectă. 

— Sper că nu te-am prins într-un moment prea nepotrivit, zise 
Belinda. S-ar putea să mă socoteşti deplasată că m-am prezentat 
aici, dar nu m-am putut opri. Pot să intru? 

Francie se dădu în lături ca să o primească în apartament pe 
vizitatoarea ei. Era uimită de absurditatea prezenţei Belindei acolo. 

Asta poate pentru că Belinda provenea din societatea lui Jack. 
Ea era prima vizitatoare care venea aici din acea societate, în afară 
de Jack însuşi. Oricât de simple erau îmbrăcămintea şi manierele 
ei, nu puteau ascunde generaţiile de educaţie care se vedeau în 
felul cum se aşeza, cum îşi ţinea mâinile în poală şi cum îi zâmbea 
lui Francie. Belinda aproape că avea pe ea strălucirea lui Jack. 

Totuşi el divorțase de Belinda şi urma să se căsătorească cu 
Francie. Era o ironie aici, care nu-i scăpă lui Francie. 

— Vrei să bei ceva? întrebă Francie. 


Belinda clătină negativ din cap. Rămăsese cu haina de ploaie 


în mână şi acum o puse pe canapea, lângă ea. Era clar că nu 
intenţiona să stea prea mult. 

— Eşti o fată frumoasă, îi spuse ea lui Francie. Chiar mai 
drăguță decât atunci când ne-am cunoscut. Nu-i de mirare că Jack 
e nebun după tine. 

Francie nu zise nimic. Zâmbetul ei era neutru, fără ostilitate 
sau triumf. 

— Mă simt într-un fel curios, spuse Belinda. Tu eşti cea pe 
care o ia Jack de soţie, după ce eu am plecat, dar, într-un fel, tu 
erai acolo şi înaintea mea. Ştiu totul despre asta, după cum vezi. 
Am ştiut despre... relaţia voastră romantică de la Magnus, înainte 
de căsătoria mea. Am ştiut sau am dedus câte ceva despre felul 
rupturii. Bănuiesc că am ştiut mai mult decât aveam dreptul să 
ştiu, deşi nu mi-a fost de vreun folos. 

Francie tot nu spuse nimic. 

— Şi, totuşi, în alt mod, eu am fost înaintea ta, continuă 
Belinda. Jack şi cu mine eram logodiţi neoficial de multă vreme. 
Desigur, a fost o căsătorie împotriva căreia el s-a luptat cu 
ghearele şi cu dinţii, dar era totuşi o legătură oarecare şi, prin ea, 
am învăţat multe despre el şi despre familia Magnus. 

Urmă o pauză. Belinda arăta gânditoare şi liniştită. Era clar 
că venise aici să spună ceva important şi dorea să pună lucrurile 
într-o lumină potrivită. Cu toate astea, nu se ştie de unde apăru o 
lacrimă, care îi alunecă în jos, pe obraz. Ea scoase o batistă şi şi-o 
şterse, roşind. 

— Bănuiesc că cu un sunt o comoară, spuse ea. Dar nu vreau 
ca propria mea experienţă amară să-mi servească doar mie. Tu eşti 
în pragul lumii lui Anton Magnus, Francie, şi am venit aici să te 
întreb dacă eşti sigură că vrei să treci acest prag. 


— Sigură? întrebă Francie. Bineînţeles că sunt sigură, 


domnişoară... 

— Spune-mi Belinda. 

— Belinda. Bineînţeles că sunt sigură. Altfel nu m-aş fi logodit 
cu intenţia de a mă căsători cu Jack. 

— Eşti hotărâtă, nu-i aşa? întrebă Belinda. 

Francie aprobă din cap, încet. 

— Ăsta e un lucru pe care am învăţat că trebuie să-l fac, 
răspunse ea. 

Belinda oftă. 

— Am venit aici să-ţi spun un singur lucru, zise ea. Ar putea 
să nu sune foarte nobil şi, oricum, n-ar trebui să vină din partea 
mea. Dar, la vremea potrivită, aş vrea să-ţi aminteşti că eu am venit 
aici. Vreau să ştiu că am făcut acest mic lucru. Îţi este clar? 

Francie aprobă din cap. 

— Ce anume ai să-mi spui? 

— Jack poate părea diferit de tatăl lui, zise Belinda. Dar ceea 
ce îl face pe un bărbat să fie un Magnus este ceva mai adânc. Sunt 
croiţi din acelaşi material. Vreau să ştii asta. Vreau să faci 
căsătoria asta cu ochii deschişi. 

Belinda roşi. Părea că se ruşinează de propriile ei cuvinte, 
fiind totuşi uşurată, de parcă ele i-ar fi ars măruntaiele cu mult 
înainte de a fi reuşit să le scoată. 

Francie se uită îndelung şi stăruitor la vizitatoarea ei. Ochii 
negri îi erau atât de pătrunzători, încât roşeaţa Belindei se 
transformă în paloare. 

Apoi, Francie vorbi. Cuvintele ei o luară pe Belinda prin 
surprindere. 

— Dacă cu un m-aş căsători cu Jack, întrebă Francie încet, l-ai 
vrea înapoi? 


Belinda se uită într-o parte şi apoi iar la Francie. Încercă să 


răspundă, apoi se opri. Se gândi un moment prelungit, înainte de a 
vorbi. 

— Jack nu m-a iubit niciodată, răspunse ea. Nu aşa cum îşi 
iubeşte un soţ nevasta. El mima doar. O făcea elegant, poate chiar 
cu generozitate. Dar pentru mine era o tortură fiecare minut. Dacă 
l-aş lua înapoi? Ar fi o nebunie. Ar însemna o viaţă de coşmar. Dar, 
ca să spun adevărul adevărat, da, poate că da... Nu pentru că ar fi 
drept, ci pentru că... pentru că dragostea face lucruri stranii. 

Se opri o clipă. 

— Dar, te rog crede-mă, spuse ea cu o voce hotărâtă. N-am 
venit aici să te conving să nu te măriţi cu el, ca eu să-l pot lua 
înapoi. El nu s-ar întoarce din nou la mine orice-ar fi. Poţi fi sigură 
de asta. 

— Atunci, pentru ce ai venit? întrebă Francie. 

Belinda se gândi un moment. 

— Pentru liniştea propriei mele conştiinţe, răspunse ea. Asta e 
destul de onest spus, pentru tine? 

Francie zâmbi. În zâmbetul ei, era simpatie şi fermitate. 

— Mă îndoiesc că ai vreun motiv să-ţi faci probleme de 
conştiinţă, spuse ea. Dar dacă asta o să te facă să te simţi mai bine, 
Belinda, dă-mi voie să-ţi spun ceva. Ştiu tot ce am nevoie să ştiu 
despre Jack Magnus. Făcu o pauză. Asta lămureşte lucrurile între 
noi? 

Belinda aprobă din cap. Ea se gândea la un plic din biroul ei 
de acasă, care conținea fotografii luate de agenția ei de detectivi, 
ale lui Jack Magnus în pat cu o tânără femeie numită Dana 
Salinger, care lucrase cu Francie la Computel, şi a fost brusc 
concediată în condiţii stranii. 

Belinda fusese foarte aproape de a aduce aceste fotografi aici, 


în seara asta, dar ceva o oprise. Îşi dădea seama acum că avusese 


dreptate să le lase în afara întâlnirii ei cu Francie Bollinger. Pe de o 
parte, nu era rolul ei să fie purtătoarea unor asemenea informaţii. 
Pe de altă parte, mai obscur, avea senzaţia că Francie nu avea 
nevoie să o afle, pentru că Francie ştia exact ce face. 

Cu un alt zâmbet, Belinda se ridică, se îndreptă spre uşă şi 
întinse mâna. 

— Îţi doresc fericire, spuse ea. Sincer. Şi dacă... dacă ai 
vreodată nevoie de o prietenă, ai una în persoana mea. Să nu eziţi 
să pui la încercare lucrul ăsta. Mă crezi? 

— Da, spuse Francie strângându-i mâna. Şi îţi mulţumesc. 

Francie deschise uşa şi o urmări pe cealaltă femeie ieşind. 
Pasul Belindei avea fermitate în ciuda emoţiei ei. Cumva, Francie 
putea spune că Belinda era mai aproape de a se elibera de Jack 
decât îşi dădea singură seama. 

Când se închise uşa ascensorului, privirile celor două femei se 
întâlniră încă o dată. Cea a Belindei era plină de uşurare şi de 
durere, a lui Francie era calmă, precaută, dar nu lipsită de 
simpatie. 

Când uşa se închise, Francie simţi un val brusc de epuizare. 
Se duse direct la culcare şi dormi opt ore foarte necesare. În visele 
ei apăru de nenumărate ori imaginea frământată a Belindei, 
amestecată cu imaginea lui Jack şi a tatălui lui. 

Visele nu erau plăcute. Dar când Francie se trezi, se simţi 
împrospătată. 

Avea multe de făcut. 

11 iunie, 1960 


Era ora două noaptea. 
Anton Magnus şedea pe marginea patului fiicei lui. 


Julie avea un aer ametit. Ochii îi erau plini de lacrimi, dar pe 


faţa ei nu se vedea nicio durere. Dimpotrivă, avea un aer tâmp de o 
infinită lipsă de speranţă. 

Pe noptieră era o scrisoare scurtă de la Scott Monteagle, 
sosită în după-amiaza aceea. În ea, Scott rupea angajamentul de 
logodnă cu Julie, politeţea şi simpatia lui acoperind faptul că 
mesajul era final. Ea ştia că nu-l va mai vedea vreodată. 

Anton Magnus vorbea cu blândeţe. 

— Când o să fii mai bătrână, spuse el, ai să înţelegi că n-am 
avut încotro. Nu puteam permite această căsătorie, Juliet. Ar fi fost 
dezastruoasă, nu doar pentru familia noastră, dar şi pentru tine şi 
pentru Scott. Într-o bună zi, ai să înţelegi asta. 

Ea nu spuse nimic. 

— Întotdeauna am încercat să te las să ai libertatea de a 
alege, spuse tatăl ei. Asta-i cel mai mic lucru pe care poate să-l 
facă un părinte. Şi chiar cu riscul de a suna pompos, am plătit 
preţul acestui lucru prin propria ta comportare. Tocmai această 
comportare, Juliet, a fost cea care te-a distrus. Nu te poţi învinui 
decât pe tine. 

Ochii ei nu erau aţintiţi asupra lui. Se uita alb, spre pereţi. 

— Nu e prea târziu pentru tine să începi o pagină nouă, 
continuă el. Ține minte că provii din una dintre cele mai bune 
familii de oriunde. Sunt o mulţime de tineri care ar fi fericiţi să... 

Julie se aplecă brusc şi îl scuipă în faţă pe tatăl ei, 
întrerupându.-l. 

Gestul îl luă pe Anton Magnus total prin surprindere, cu atât 
mai mult cu cât păruse atât de pasivă, de când intrase el în 
cameră. 

El scoase o batistă şi îşi curăţă faţa, încet şi cu grijă. 

Când o puse deoparte şi o privi din nou, în ochii lui negri era 


o lucire periculoasă. 


— Acum ascultă-mă, spuse el. Poliţia poate nu ştie cine l-a 
ucis pe domnul Johnny Marante în apartamentul lui, dar eu ştiu. 

O simţi că reacţionează la vorbele lui. Aerul de dispreţ din 
ochii ei se coloră de spaimă. 

— Crezi că nu am fost cu ochii pe tine în aceşti ultimi ani, 
având în vedere comportarea ta copilărească, scandaloasă? întrebă 
el. Un om de-al meu a intrat în acel apartament la câteva minute 
după plecarea ta. Nu încercările tale patetice de a-ţi şterge urmele 
au fost cele care te-au salvat de poliţie. Ci munca foarte atentă a 
omului meu la locul acela, care a şters toate urmele tale. 

El îi simţea rezistenţa prăbuşindu-se, în timp ce vorbea. 

— Am dovada că ai fost acolo, zise Anton Magnus. În plus, am 
documentaţia privind întreaga ta relaţie sordidă cu dragul decedat, 
domnul Marante. Deşi revolverul a dispărut, există destule dovezi 
ca să fii spânzurată, draga mea. Dacă cumva vrei să faci vreo 
prostie, îţi sugerez să te gândeşti la alternativă a douăzeci de ani 
de închisoare. 

Urmă o tăcere. 

— Cred că ar fi mai bine să-mi spui ce-ai făcut cu revolverul, 
zise el. 

Julie nu răspunse. I se citea ura în priviri, dar şi renunţarea. 

— Spune-mi, insistă el. 

Ea oftă. 

— Am scăpat de el. 

Anton Magnus o privi, tandreţea paternă revenind în ochii lui. 

— Când ai să înţelegi, întrebă el, că singura preocupare a 
tatălui tău este siguranţa şi fericirea ta? Tot ceea ce fac-e pentru 
tine. 

El îi luă mâna. Ea o lăsă să stea în mâna lui. El simţi triumful 


voinţei lui asupra voinţei ei. Ca de obicei, Anton Magnus avea toate 


atu-urile. 

— Acum, continuă el, vreau să încerci să te aduni. Vreau să 
începi să ieşi cu mama ta şi să vezi lume. Oameni cumsecade. Am 
un tânăr pe care aş vrea să-l cunoşti. Provine dintr-una dintre cele 
mai bune familii din Est, iar ai lui sunt dornici de o eventuală 
căsătorie între voi. Am şi vorbit cu el. E mai mult decât gata să-ţi 
uite trecutul. El ştie ce va câştiga dacă se însoară cu tine. 

Se uită în jos la fiica lui. Chipul lui se îmblânzi. 

— Renunţă, Julie, spuse el. Nu mai încerca să te lupti cu mine. 
Renunţă să te opui inevitabilului. 

Ea nu spuse nimic. El văzu o lacrimă alunecându-i pe obraz. 

— Nu mai fi o fetiţă proastă, zise el. E timpul să fii femeie. 

Mâinile lui atinseră bluza pijamalei ei, găsindu-şi drumul spre 
pielea ei moale pe care o cunoştea atât de bine. Nicio revoltă nui 
se opuse. 

Voința fiicei lui era sfărâmată, exact aşa cum intenţionase el 
să fie. 

Pentru Anton Magnus, acesta era cel mai dulce joc amoros 
dintre toate. 

13 iunie, 1960 


Mai erau patruzeci şi opt de ore până la nuntă. Biserica 
Sfântul Bartholomeu era pregătită pentru o ocazie istorică. 
Ceremonia avea să fie urmărită de ziarişti din patruzeci de ţări. 
Recepţia avea să fie dată la Waldorf - Astoria. Toată povestea 
fusese de mult timp aranjată de Peter Dyson, care organiza gale, la 
Buckingham Palace şi la Elysee. Decorul era realizat/de Henry 
Descombes, masa asigurată de Jacques M creier. Căsătoria lui Jack 
Magnus urma să facă istorie atât prin stil cât şi prin lista 


oaspeţilor. Întrucât el era cel mai dorit bărbat liber din întreaga 


ţară, noua lui căsătorie trebuia sărbătorită din plin. 

În apartamentul lui din Strada 68 Est, Jack privea cerul 
Manhattanului şi încerca să-şi controleze nervii. 

Răscoala din simţurile lui era mai rea decât orice simţise până 
acum. Peste patruzeci şi opt de ore; Francie Bollinger avea să fie 
doamna Jack Magnus. În cele din urmă, îi va aparţine lui şi 
agonizanta frustrare de a fi aproape de ea, de a o atinge şia o 
săruta, din aceste luni, se va termina. 

Jack abia mai putea gândi normal. În viaţa lui nu mai dorise 
ceva cu atâta disperare cum o dorea pe această tânără femeie. Ea 
avusese ceva în ultimele luni, ceva adânc şi feminin şi puţin 
misterios în comportare, deşi îi răspundea la sărutări, care îl 
înnebuneau de dorinţă. 

Se simţea nerăbdător ca un elev. Îi fusese greu să ascundă 
lucrul acesta, când trecuse în revistă toate amănuntele cu tatăl 
său, azi, în biroul acestuia. 

După multe discuţii, Jack o convinsese pe Francie să se 
căsătorească acum, în loc să amâne până după lansarea noului ei 
computer. Explicaţia lui era că se puteau bucura de luna lor de 
miere în Caraibe, înainte ca ea să înceapă să lucreze la lansarea pe 
piaţă a computerelor ei. Francie, după nişte ezitări iniţiale, căzuse 
de acord. 

Jack scosese un oftat de uşurare, când ea acceptase. O 
căsătorie anterioară şi luna de miere erau esenţiale în planurile lui 
şi în cele ale lui Anton Magnus. 

De îndată ce Jack şi Francie erau în siguranţă în afara ţării, în 
croazieră, noul computer Magnus, desemnat să fure piaţa 
computerului Mollie de la Computel, avea să fie oferit publicului. 

Computerul Magnus urma să se numească ME 2000 şi avea 


să fie lansat pe piaţă printr-un blitz fără precedent în întreaga ţară, 


la câteva ore după ce Jack şi Francie vor fi plecat din portul New 
York. 

În patruzeci şi opt de ore din acest moment, va fi începutul 
unei revoluţii mondiale în lumea afacerilor cu computere, create de 
specialiştii de la Magnus sub îndrumarea lui Anton Magnus însuşi, 
dar devenită posibilă prin munca nemijlocită a lui Jack, după 
logodna lui cu Francie. 

La bordul vasului de croazieră, Jack va fi cel care va afla 
primul vestea. Mesajul va veni prin cablu, iar Jack o va informa pe 
Francie despre asta la câteva zile după plecarea lor. 

În acel moment Jack va juca cel mai important rol din viaţa sa. 
Va ameninţa că-l va ucide pe tatăl său. Va insista ca ei să 
părăsească vasul de croazieră imediat şi să se întoarcă la New York 
să o ajute pe Francie să facă faţă situaţiei. 

Emoţia lui nu va fi greu de jucat, pentru că, de fapt, îl ura pe 
tatăl său la fel de mult cât îl ura şi Francie. Cu toate acestea, jocul 
lui va trebui să fie subtil, pentru că ea va fi în gardă. 

Următoarele săptămâni aveau să fie neplăcute. Jack avea să 
facă tot posibilul să o ajute pe Francie să se lupte cu uriaşul 
Magnus, cu slabele puteri ale companiei ei. Aveau să fie procese, 
lupte pentru patente. Acestea se vor prelungi multe luni. Probabil 
ani. Rezultatele erau o concluzie cunoscută dinainte. Magnus va 
câştiga. 

Dar Francie va fi alături de Jack în tot acest timp. 

Totul depindea de faza iniţială. De îndată ce vor fi căsătoriţi şi 
Jack va putea pretinde că este aliatul lui Francie împotriva 
companiei tatălui lui, va fi liber. 

Dar nu se putea gândi la toate aceste subtilităţi acum. Peste 
patruzeci şi opt de ore, Francie va fi în braţele lui. Acest gând îl 


făcea pe Jack orb pentru orice altceva. 


Sus, în biroul lui, Anton Magnus nu era orb faţă de nimic. 
Mintea lui nu fusese niciodată mai limpede. 

Lansarea lui ME 2000 avea să fie unul dintre cele mai 
importante evenimente din istoria afacerilor în America. 
Importante reclame la televiziune, radio, în ziare şi reviste vor 
anunţa lumii noul computer revoluţionar, acceptabil, pentru 
companii mici şi mari. Centre de vânzare şi service pentru noul 
produs se vor deschide imediat, fiecare fiind anunţat în localităţile 
din împrejurimi de o bogată campanie publicitară locală. 

Două sute de oameni din secţiile de cercetare şi dezvoltare 
Magnus au lucrat la computer, cu statut de primă prioritate, în 
ultimele şase luni. Directorii lor l-au asigurat pe Anton Magnus că 
acel computer era o lucrare de geniu, bazat pe cele mai avansate 
tehnologii ale microprocesoarelor şi pe un program principal în 
credibil de subtil, care făcea aparatul uşor de mânuit practic de 
către orice funcţionar cu o inteligenţă medie. 

Anton Magnus se asigurase, folosindu-şi influenţa personală 
la şefii de companii americane, că ei îşi vor cumpăra noul aparat, 
pentru ei şi pentru sucursalele lor. Comenzi pentru ME 2000 erau 
deja cu miile. 

În plus, Anton Magnus şi-a folosit puterea ascunsă în zeci de 
ziare precum şi la reţelele de televiziune ca să se asigure că 
apariţia revoluţionară în scenă a lui ME 2000 va fi reflectată în zeci 
de articole, pretutindeni. 

Urma să aibă loc un eveniment care avea să facă epocă, un 
eveniment care va schimba peste noapte forma afacerilor în lume - 
iar Anton Magnus era cel care determinase ca el să se întâmple. 

Magnus stătea studiindu-şi tabla de şah. Jocul era partida din 
1937 din Campionatul Mondial, între Alekhine şi Euwe, dar nu se 


putea concentra asupra ei, atât era de preocupat de jocul lui 


propriu de maestru - o partidă care nu se juca pe o mică tablă de 
şah cu oameni neînsufleţiţi, ci pe scară mondială, cu mii de vieţi şi 
sute de milioane de dolari în joc. 

Aceasta era lovitura de maestru, după o viaţă întreagă, care 
va face din Industriile Magnus cea mai puternică unitate 
economică de pe planetă. 

Anton Magnus era fericit în seara asta. Mai ferici*, ca 
oricând. 

Julie, după ce mica ei aventură cu Scott Monteagle se 
încheiase, era din nou acolo unde îi era locul. Nu-i va mai produce 
necazuri. Spiritul ei era clar înfrânt, din cauza celor întâmplate cu 
Scott. Zilele zvăpăiate rămăseseră acum în urmă. La timpul 
potrivit, Anton va aranja o căsătorie potrivită pentru ea. 

Iar în privinţa lui Jack, Anton Magnus avea un plan mult mai 
subtil în minte pentru fiul său viclean şi îndărătnic. 

În câteva săptămâni, căsătoria lui Jack cu Francie Bollinger 
avea să fie doar o amintire. 

Anton va permite, bineînţeles, căsătoria. Jack îşi făcuse bine 
treaba, aducând la Magnus sistemul de computere, aşa că Jack o 
va avea pe Francie a lui. 

Dar când va veni vremea, Anton Magnus va avea grijă ca 
Francie să afle despre rolul lui Jack în furtul sistemului ei. 

Va fi simplu. Erau suficiente documente privind spionajul nu 
prea subtil al lui Jack la Computel în ultimele luni. Documente care 
arătau cum datorită lui Jack Industriile Magnus au urmărit 
progresiv programul treptat al computerului lui Francie, Mollie, în 
toate etapele de dezvoltare şi au copiat caracteristicile aparatului 
în laboratoarele lor proprii. 

Anton Magnus intenţiona să-i prezinte el însuşi lui Francie 


aceste informaţii. Dorea să vadă expresia feţei ei când va afla că 


soţul ei a fost trădătorul care i-a ruinat compania şi i-a furat cee. 
Mai strălucită idee. 

De îndată ce va şti adevărul, Francie va divorța de Jack, 
indiferent de preţul pe care-l va plăti, frigându-şi inima şi umilindu- 
se. În legătură cu lucrul acesta, Anton nu avea nicio îndoială. 

Magnus înţelegea oamenii mai bine decât fiul său. De aceea, 
el o cunoştea pe prietena fiului său mai bine decât Jack însuşi chiar 
şi fără să fi avut privilegiul de a-i fi savurat în pat trupul frumos. O 
cunoştea prin acea intimitate specială pe care o crease lupta lui cu 
ea timp de patru ani. Francie era o fată cu o voinţă de fier şi cu un 
sentiment de nezdruncinat în legătură cu ce e bine şi ce e rău. 
Când va afla că Jack o trădase, îl va abandona ca pe un gunoi. 

Iar lucrul acesta îi va frânge inima lui Jack. Pentru că Jack o 
iubea. Anton Magnus era mai sigur de asta, decât de orice altceva. 

Când prima etapă a partidei se va termina, Industriile Magnus 
vor fi cea mai mare corporație de pe pământ. 

Acest fapt va fi începutul celei de-a doua etape, jocul de 
mijloc. 

Jack nu va putea rezista atracției faţă de atâta putere. Îşi va 
linge un timp rănile şi probabil îl va uri pe tatăl său cu tot atâta 
pasiune cu cât o iubea acum pe Francie Bollinger. Dar, în cele din 
urmă, va veni târâş înapoi. Asta era natura lui Jack. 

Anton îi va oferi, cu mărinimie, vechea lui funcţie. Dar, cu un 
ultim qui pro quo, Anton va fi ales o altă fată pentru el. Pe cineva 
dintr-o familie potrivită. 

lar Jack va ceda. Pentru că, altfel, va pierde În” dustriile 
Magnus. 

Astfel Anton îl va face şah mat pe fiul său, odată pentru 
totdeauna. 


Totul era la fel de simplu şi de frumos ca şi marile partide pe 


care Anton avea plăcerea să le joace pe tabla de şah, de marmură, 
din biroul lui de acasă. Dar, în acest joc, pionii erau Francie 
Bollinger, cu energia, intelectul şi ambiția ei - şi Jack, cu lăcomia şi 
pasiunea lui pentru Francie. 

Ei erau nişte pioni drăguţi, plăcuţi să-i priveşti şi plini de 
îndemânare. Dar erau doar nişte piese care urmau să fie mişcate 
de o mână mai fină. Mâna lui Anton Magnus. 

Curând, totul se va termina. 

Cu acest gând, Anton Magnus înlătură imaginea fiului său şi 
îşi reluă gândurile despre alte probleme. 

La un etaj sub Anton Magnus, şedea soţia lui, singură în 
camera ei de lectură, uitându-se distrată la un spectacol de 
varietăţi la televizor. 

Victoria Magnus era cu nervii încordaţi. De când se rupsese 
logodna lui Julie, Victoria şi-a dat seama nu numai că s-a întâmplat 
ceva îngrozitor, dar şi că ceva şi manngrozitor avea să se întâmple. 

Îl cunoştea pe soţul ei şi ştia de ce anume era capabil. Ştiuse 
că el nu era în favoarea căsătoriei lui Julie cu Scott Monteagle. 
Deci, aşa cum noaptea urmează după zi, căsătoria n-a avut loc. 

Acesta fusese un eveniment trist, pentru că Victoria Magnus îl 
plăcuse cu adevărat pe Scott şi aşteptase cu nerăbdare ca el să-i 
devină ginere. Mai mult încă, ştia că Julie îl iubea pe tânărul acela. 
El fusese unica şansă reală a lui Julie de a fi fericită. 

Dar din această tristă stare de lucruri, se putea deduce mai 
mult - dacă îl cunoşteai pe Anton Magnus. Căci Anton nu era nici 
în favoarea căsătoriei lui Jack cu Francie Bollinger. Nu fusese 
niciodată. El o împiedicase şi prima oară, având grijă ca Jack să se 
însoare cu Belinda Devereaux. lar acum, oricât de subtil era Anton 
în acceptarea aparentă a acestei căsătorii, soţia sa ştia că el era 


mai puţin ca oricând de acord cu Francie Bollinger, o fată pe care 


el o rănise în trecut, o fată a cărei căsătorie cu fiul lui va fi ca o 
palmă pe care ar primi-o pe obraz. 

Anton nu va permite aşa ceva. 

Dar cum putea să împiedice căsătoria? Asta era întrebarea. 
Indiferent de intenţii şi de scopuri, Jack era un bărbat liber. 

Victoria Magnus nu se putea măsura cu soţul ei în privinţa 
vicleniei şi cu atât mai puţin a puterii. Ea nu ştia cum va proceda 
el. Dar el nu o va primi pe Francie Bollinger în familie. Era 
convinsă. 

Iar faptul acesta îi va distruge fericirea lui Jack, la fel de sigur 
cum pierderea lui Scott Monteagle a distrus-o pe Julie şi la fel de 
sigur cum căsătoria cu Elliot Trowbridge a distrus-o pe Gretchen. 
Pentru că Jack era nebun după Francie, absolut nebun. Toată 
lumea putea vedea asta. 

Anton nu părea niciodată satisfăcut, până când nu îi domina. 
Şi se părea că prefera ca fiecare să fie nefericit, deoarece lucrul 
acesta dovedea şi mai mult întinderea puterii lui. El nu era un 
simplu tiran, ci un tiran sadic. 

Victoria Magnus îşi frângea mâinile. Ea bănuia ce avea de 
gând să facă soţul ei, dar nu era nicio cale să-l oprească, niciun 
mod de a-i avertiza pe cei în cauză de pericolul în care se aflau. 

Aşa încât Victoria şedea privind imaginile fără sens ale 
ecranului televizorului şi aştepta cataclismul care putea distruge 
tot ce mai rămăsese din mica ei lume. 

Sus, în camera ei, Julie Magnus şedea liniştită în pat, uitându- 
se la revolverul din mâna ei. 

Era revolverul lui Johnny, revolverul cu care îl împuşcase ea. 
Ţeava era îndreptată spre gura ei. Îl ţinea fără să tremure. 
Tranchilizantele pe care le luase în seara asta - şi în fiecare zi - în 


doze periculos de mari, de când primise scrisoarea de la Scott - îi 


făceau mâna să fie calmă. 

Era bucuroasă că păstrase revolverul. Va fi o dreptate poetică, 
dacă îşi va lua singură viaţa cu el. O va aduce mai aproape de 
Johnny, care era, într-ufr mod pervers, singurul bărbat care o 
cunoscuse cu adevărat, pe dinăuntru şi pe dinafară. Păcat că nu 
putea fi înmormântată alături de el. Asta ar fi gluma cea mai 
grozavă dintre toate. 

Dar revolverul o va scăpa de nefericirea ei şi nu va mai trebui 
să facă faţă faptului că fiecare zi pe care o trăia pe lumea asta o 
separa şi mai mult de Scott Monteagle. 

Moartea ei va fi ultima neplăcere făcută părinţilor. Dar ea nu 
va mai fi acolo ca să se bucure. Ea va fi dincolo de asemenea 
satisfacţii neînsemnate. 

Nu, dorea pur şi simplu să se termine totul. 

Dar, uitându-se în jos la ţeava revolverului, ceva o făcu să 
ezite. 

Momentul nu era potrivit. Era prea curând. Zilele următoare 
aveau să aducă evenimente importante în familia Magnus. Întreg 
viitorul lui Jack era în joc. 

Julie voia să ştie cum vor evolua lucrurile. O să mai trăiască 
puţin, asta doar din pură curiozitate. 

Cu acest gând şi un mic zâmbet acru pentru sine însăşi, Julie 
lăsă revolverul din nou în poală. 

Francie era în biroul ei din depozit. Locul era aproape gol 
acum, pentru că era târziu. 

Ea ridică telefonul şi formă un număr. Se auziră trei apeluri. 
Apoi o voce bărbătească răspunse. 

— Sam Carpenter. 

— Sam... Un moment Francie se simţi slăbită. O lăsase vocea. 


— Alo? Cine-i acolo? Vocea lui Sam suna găunoasă şi iritată. 


— Sunt Francie, Sam, îmi pare rău că te deranjez acasă... 

— Niciun deranj, făcu Sam. Cu ce te pot ajuta? 

El vorbea cu un ton calm, oficial, pe care-l adoptase din ziua 
anunţării logodnei lui Francie cu Jack Magnus. Nu era nicio urmă 
de reproş în vocea lui. Nici tristeţe. Doar o neutralitate albă, care îi 
rupea inima lui Francie. 

Dar fusese tare până acum. Ea trebuia să continue să fie tare. 

— Sam, am vrut doar să fiu sigură că mâine seară ai să fii 
acasă, zise ea. O să am nişte amănunte de ultimă oră de revgzut, 
înainte de... înainte de plecare. Nu vreau să chem pe toată lumea 
la o adunare. Dacă nu te deranjează, aş vrea ca tu să fii acela care 
transmite instrucţiunile. 

— Nicio problemă, zise Sam. Am să fiu aici. 

Urmă o pauză. Vorbele lui atât de reci, de scurte, atârnau în 
eterul electronic, unindu-i prin distanţele oraşului. Francie se 
întreba dacă el îi putea simţi tristeţea. Ea i-o sinţea pe a lui, încă 
prea mult. Îi frângea inima. 

— Mulţumesc, Sam. O să vorbim mâine, deci. 

— Bine, Francie. La revedere. 

— La revedere. 

Ochii i se înceţoşară când închise telefonul. Ea se simţea mai 
singură în acest moment decât se simţise vreodată în viaţă. Atâtea 
săptămâni şi luni, misiunea ei solitară, planurile şi munca 
istovitoare o menţinuseră în activitate, deşi o consumaseră în 
acelaşi timp. Dar în seara asta, se simţea ca o fetiţă nefericită, 
disperată după dragoste. 

Respiră adânc ca să-şi limpezească mintea. 

Doar încă puţin, îşi spuse în sinea ei. [ine-te bine. Ai să 
reuşeşti. 


Apoi, ridică din nou telefonul, se forţă să zâmbească şi formă 


numărul lui Jack. 


CAPITOLUL 60 


15 iunie, 1960 


Ziua căsătoriei lui Jack Magnus se arăta favorabilă. Era o 
dimineaţă frumoasă, plină de frunze noi, proaspete, cu semne ale 
verii fructuoase ce avea să vină. 

Jack rămăsese mult timp în pat după ce se trezise, simțind 
aproape o emoție copilărească, de parcă ar fi fost dimineaţa de 
Crăciun şi el urma să alerge jos, să-şi desfacă darul de sub brad. 

În cele din urmă se sculă, se bărbieri şi se aranjă cu grijă, 
îmbrăcat cu redingotă şi vestă gri cu pantaloni negri cu dunguliţe, 
şi dispuse să fie dus cu maşina la casa părinţilor săi. În camerele 
elegante, domnea o atmosferă de emoție potolită. 

Jack urcă la etaj să o vadă pe Julie. Era îngrijorat în legătură 
cu ea, căci mama îl avertizase că ar putea fi prea necăjită ca să 
meargă la nuntă. 

Dar Julie părea calmă şi chiar bine dispusă. 

— Aşteaptă până ai să vezi ce dar ţi-am luat, zise ea. O să vă 
fie de folos în luna de miere. 

Strălucirea din ochii ei era puţin sălbatică. El se întreba dacă 
ea luase vreun drog, chiar atât de dimineaţă. Dar îmbrăcase o 
rochie frumoasă pentru această ocazie, asigurându-l că nu se va 
comporta rău. Ceva rece şi hotărât în ţinuta ei îl linişti. 

Mama se învârtea nervoasă prin casă, alarmată de orice 
lucru, şi încercând să pară mulţumită. Ea îl văzuse deja o dată 
căsătorit pe fiul ei şi nu era încântată la gândul de a trece a doua 
oară prin emoția asta. Era în obişnuita ei agitaţie, când sună la 
biserică şi la directorul recepţiei, asigurându-se că totul era gata 


pentru o ceremonie la ora unsprezece şi o recepţie care avea să 


urmeze o oră mai târziu. 

Jack bătu la uşa tatălui său. Anton Magnus îl salută cu o 
îmbrăţişare şi cu un semn făcut cu ochiul. 

— Azi e ziua, spuse Anton Magnus. El însuşi părea 
surprinzător de emoţionat. 

Jack dorea să o poată suna pe Francie, dar îşi aminti 
interdicţia ei fermă. 

— Este semn rău să iei legătura cu mine în ziua nunţii, 
spusese ea. O să ne vedem la altar, iubitule. 

Anticiparea lui Jack creştea cu fiecare moment. În seara asta, 
Francie va fi în braţele lui, pe un vas de croazieră care se va 
îndrepta spre Insulele Virgine. Plăcerea la care visase în toate 
aceste luni de tensiune va fi în sfârşit o realitate. El va fi cel mai 
fericit om din lume. 

Pe măsură ce se apropia ora unsprezece Jack simţea că era 
gata să facă explozie. 

În cursul dimineţii, la cartierul general al lui Magnus, o sută 
de specialişti se ocupau de ultimele amănunte ale celei mai mari 
puneri pe piaţă, fulger, din istoria corrvarfiei. La locurile de 
distribuire din New Jersey, Chicago şi San Diego, sute de 
computere ME 2000 stăteau în cutii, gata să fie livrate. O armată 
de re prezentării de vânzări erau pregătiţi să înceapă cea mai 
importantă campanie din cariera lor şi cea mai secretă. 

Mâine dimineaţă aveau să apară reclame pe o pagină întreagă 
în Times, Chicago Tribune şi în Los Angeies Times, pe lângă 
principalele reviste şi ziare economice. Articole despre ME 2000 
vor apărea în numerele următoare ale revistelor Time, Newsweek 
şi Look, anunțând computerizarea afacerilor în America şi 
analizând semnificaţia creatoare de epocă a inovației de la 


Magnus. Principalele publicaţii internaţionale nu vor rămâne nici 


ele mai prejos. 

În câteva săptămâni, întreaga lume va şti de apariţia lui ME 
2000. Niciun produs nu a fost ţinut până acum secret atâta timp şi 
nu a fost lansat cu atâta zarvă. 

Aşa voia Anton Magnus. 

Familia se adună în salonul de la parter, la ora zece. Flancaţi 
de doi secretari de presă de la Magnus, ieşiră pe uşile din faţă, 
trecură pe lângă o sută de reporteri, intrară în limuzina lor Rolls- 
Royce şi începură să meargă lent prin trafic, spre biserica 
Sfântului Bartholomeu. 

În maşină nu se prea vorbi. Ştiau cu toţii ce urma. Asta era 
ziua lui Jack, ziua pentru care luptase, pe care o aşteptase şi pe 
care în sfârşit o cucerise. 

Anton Magnus ţinea mâna soţiei sale. Jack o ţinea pe a lui 
Julie. Julie şedea şi se uita liniştită pe fereastră. 

În mansarda lui din Spring Street, Sam Carpenter şedea cu o 
ceaşcă de cafea rece şi cu un muc de ţigară în faţă, uitându-se la 
ziarul Times de dimineaţă. 

„AZI NUNTA MAGNUS” era scris în titlul rubricii scandal, 
deasupra unui articol destul de lung despre legătura dintre 
frumosul Jack Magnus şi strălucita, frumoasa tânără femeie cu 
care avusese o relaţie romanţioasă care în cele din urmă a dus la 
căsătorie. 

Sam se uită pentru a suta oară la relatare şi la fotografia care 
o însoțea. 

Deci astăzi era ziua. 

Se temuse de ea şi o aşteptase în ultimele luni, ca un pacient 
care se luptă cu o boală incurabilă şi aşteaptă moartea fără să-i 
vină să creadă. Încercase să-şi spună că va apărea ceva ca să o 


oprească sau că Francie îşi va reveni cumva la luciditate. El nu 


privise niciodată adevărul în faţă, pentru că durerea din inimă nu-l 
lăsase să accepte ideea că o va pierde pe Francie pentru 
totdeauna. 

Se uită la mansarda din jurul lui. Niciodată nu arătase atât de 
goală. Îşi aminti de prima săptămână pe care o petrecuse la New 
York, în urmă cu şapte ani, când căsătoria lui distrusă era o rană 
proaspătă şi el se simţise total singur pe lume. Atunci închiriase el 
mansarda şi începuse să o umple cu piese de computer, care 
deveniseră în final cărămizile de construcţie ale lui Mollie, pur şi 
simplu ca să nu înnebunească. 

Dar durerea pe care o cunoscuse în zilele acelea nu se putea 
nicicum compara cu vidul pe care-l simţea în el acum. 

Aseară, Francie îl sunase ca să-i transmită instrucţiunile 
speciale pentru Computel, în timpul lunii ei de miere. Sam 
ascultase răbdător instrucţiunile cumva surprinzătoare, încercând 
să se concentreze la cuvintele ei mai curând decât la faptul că, 
data viitoare când va vorbi cu el, ea va fi o femeie măritată. 

Se gândi la Francie şi la noul ei soţ, bărbatul care fusese 
înaintea lui Sam şi apoi îi urmaşe, bărbatul căruia nu i-a putut fi 
niciodată concurent. 

Ce fel de bărbat era oare Jack Magnus? Oare era chiar atât de 
rău pe cât îi spuneau instinctele lui Sam? Sau impresia aceasta era 
rezultatul celei mai teribile gelozii pe care Sam n-a visat-o 
niciodată că ar fi posibilă? 

Sam ridică din umeri. N-avea nicio importanţă. Nu avea rost 
să se lupte cu morile de vânt. Jocul se încheiase. 

Fii fericită, Francie, se gândi el, în timp ce se uita la 
fotografia ei din Times. 

Orga răsuna încet în biserică, aceasta fiind arhiplină cu 


invitaţi ale căror nume ilustre se potriveau cu hainele scumpe de la 


mari creatori de modă. Toţi cei pe care îi invitase Anton Magnus 
erau aici; nimeni nu îndrăznise să refuze. Daruri de nuntă de o 
valoare incalculabilă de la preşedinţi, familii regale şi stâlpi ai 
afacerilor şi societăţii aşteptau în sălile de recepţie. În faţa 
bisericii, erau o duzină de limuzine şi o mulţime de ziarişti. 

Familia Magnus era aşezată în faţă. Jack şi cavalerul lui de 
onoare, un coleg de la Magnus care fusese colegul lui de cameră la 
Yale, aşteptau să intre în biserică. 

Cineva observă că locul rezervat pentru tatăl lui Francie era 
gol. Domnul Bollinger nu participase la recepţia din urmă cu patru 
zile, din cauza unei boli în familie. Nimeni din familia Magnus nu-l 
cunoscuse. 

Era unsprezece fără zece minute. Anton Magnus începu să se 
îngrijoreze. 

— A vorbit cineva cu Francie? o întrebă el pe soţia sa. 

Victoria Magnus se bâlbâi, neştiind nimic despre asta. 

— Juliet, îi spuse Anton lui Julie, du-te şi vorbeşte cu fratele 
tău. Întreabă-l dacă ştie ceva de Francie. 

Julie se scuză. Jack aştepta nervos într-un colţ. 

— Julie, zise el, eşti tocmai cea de care aveam nevoie. Caut-o 
pe Francie. Vezi ce o reţine. 

Julie dispăru. Jack aştepta, făcând jenat conversaţie cu 
cavalerul său de onoare. 

Cinci minute mai târziu, Julie se întoarse. Expresia de pe faţa 
ei era de neînțeles. 

— Nu-i aici, zise ea. 

Jack păli. 

— Nu-i aici? întrebă el. Ce naiba vrei să spui? Trebuia să fie 
aici. Ce se întâmplă? 


Julie ridică din umeri. 


— Am vorbit cu rectorul şi cu directorul nunţii. Nu e j nicăieri 
de găsit. lar domnişoarele ei de onoare nu au! apărut nici ele, 
deocamdată. 

Buzele lui Jack se strânseră încruntate. 

— Poate i s-a întâmplat ceva, zise el. Cineva trebuie să se 
ducă să o caute. E imposibil. 

Anton Magnus îşi făcu apariţia din interiorul bisericii. Auzind 
agitația, îl însoţi pe Jack la cel mai apropiat telefon. Julie se ţinu 
după cei doi bărbaţi, cu un aer straniu, atent, pe faţă. Jack sună la 
apartamentul lui Francie, aşteptând nervos, în timp ce telefonul 
suna insistent la celălalt capăt al firului. Julie stătea şi se uita 
calmă în ochii tatălui ei. 

În cele din urmă, Jack puse jos telefonul. Formă un alt număr. 
Telefonul fu ridicat aproape imediat. 

— Computel, pot să vă fiu de folos? 

— Jack Magnus la telefon, trebuie să vorbesc cu Francie 
Bollinger sau să aflu unde este. E urgent. 

— Domnişoara Bollinger nu e disponibilă, spuse secretara cu 
o voce neutră. Îmi pare rău. 

— Pentru Dumnezeu, e ziua ei de nuntă! urlă Jack la telefon. 
Trebuie să fie disponibilă. E o urgenţă. Unde pot s-o găsesc? 

— Domnişoara Bollinger nu e la birou, spuse secretara. Doriţi 
să lăsaţi un mesaj, domnule Magnus? 

Paloarea lui Jack se transformase într-un val de roşeaţă de 
ruşine. Mâna îi tremura ţinând receptorul. În spatele lui putea 
simţi familia care-l urmărea. Adevărul începu să i se înfăţişeze. 

— Şi nu ştii unde este? întrebă el cu o voce joasă. 

— Domnişoara Bollinger e plecată azi din oraş, răspunse 
vocea implacabilă. Nu o puteţi găsi. Aş fi bucuroasă dacă aţi lăsa 


un mesaj... 


Jack trânti telefonul. 

Când se întoarse, o văzu pe Julie zâmbindu-i. 

— Frate dragă, zise ea, se pare că ai fost lăsat baltă. 

Se uită la tatăl ei. 

— Cineva ar trebui să le spună oaspeţilor, zise ea. Triumful 
din vocea ei era clar. 

Anton Magnus roşi. Abia acum începea el să bănuiască faptul 
că fusese păcălit monumental. 

— Tu şi cu mama puteţi rezolva treaba asta de aici, îi spuse el 
lui Jack, cu o strâmbătură acră a buzelor. Eu mă duc la birou. 

Am s-o ucid pentru asta, se gândi el, în timp ce ieşi din 
biserică. Se gândi cât de ridicoli fuseseră, el şi fiul lui şi familia, în 
faţa cremei societăţii şi a afacerilor, şi a lumii presei. În ziarele de 
seară, toată ţara va fi informată că Jack Magnus fusese abandonat 
în faţa altarului de o anonimă, o fată dintr-o familie rurală, 
nesemnificativă. 

În treizeci de ani de când era în fruntea unei corporaţii 
legendare, Anton Magnus nu fusese niciodată atât de umilit. Îşi va 
lua el revanşa de la fata aceea, Bollinger, pentru treaba asta, chiar 
de-ar fi ultimul lucru pe care l-ar face pe lume. 

Când ajunse în biroul lui de la cartierul general Magnus, îl 
aştepta o telegramă. 

— M-am gândit că trebuie să o primiţi imediat, spuse 
secretara executivă, întinzându-i telegrama. Se pare... mă rog, 
poate e bine să vă uitaţi personal. 

Anton Magnus îi smulse telegrama şi o 'eschise. În ea scria: 

DRAGĂ DOMNULE MAGNUS, REGINA A LUAT PIONUL, 
CRED CĂ URMEAZĂ MIŞCAREA DUMITALE. 

Telegrama era nesemnată. 


Anton Magnus o mototoli şi o aruncă pe jos. Secretara stătu 


uitându-se la el, cu o expresie neajutorată pe faţă, în timp ce îi 
admira hainele de gală şi butoniera de un roşu aprins. 

Anton Magnus nu se mişcă pentru a intra în biroul lui. Stătu 
uitându-se pe fereastră la cer, la telegrama mototolită de la 
picioare, rotiţele învârtindu-i-se repede în minte. Îşi dădu seama că 
întâlnise un adversar hotărât şi al naibii de inteligent, cineva destul 
de deştept ca să-l fi sedus pe fiul său şi să fi înscenat această 
situaţie grotescă, pur şi simplu pentru a lovi în Anton Magnus 
însuşi. Triumful liniştit din telegramă nu lăsa nicio îndoială. 

Dar, deja, Anton Magnus începea să-şi regăsească 
autocontrolul şi să-şi evalueze puterile. Jack fusese cel sedus şi 
abandonat, nu Anton însuşi. Tânără Francie Bollinger, o femeie 
respinsă cu dispreţ când Jack s-a căsătorit cu Belinda, se 
răzbunase. Răzbunarea unei femei. Fie şi aşa. 

Dar mâine dimineaţă Industriile Magnus îşi vor lua revanşa 
asupra micii Francie, în singura arenă care avea importanţă - 
piaţa. 

Mâine nu luăm prizonieri, îşi spuse el în gând. Să înceapă 
jocul. 

Lăsând-o pe secretară uitându-se la el cu gura căscată, el 


intră în biroul lui şi trânti uşa. 


CAPITOLUL 61 


În dimineaţa de după nunta avortată a lui Jack Magnus, noul 
ME (Magnus Computel) 2000 ajunse în lumea afacerilor cu mare 
tam-tam. Atât de mare a fost impactul publicităţii or-pestrate a lui 
Magnus, încât informaţiile despre noul computer au apărut 
simultan în toate agenţiile de ştiri, iar materialele despre cum 
lucrează şi despre marele lui viitor s-au transmis pe toate cele trei 
reţele de televiziune. Computerul ME 2000 era cea mai mare 
lovitură în afaceri, de la apariţia televiziunii. Însuşi Anton Magnus 
a dat un interviu la emisiunea Întâlnire cu presa, iar salariaţii din 
secţiile de cercetare şi dezvoltare de la Magnus, care lucraseră la 
ME 2000, au devenit peste noapte celebrităţi. 

În mijlocul acestei furtuni publicitare, puţini observatori au 
remarcat că, la două săptămâni după uluitoarea apariţie a lui ME 
2000, şi-a făcut modestul debut pe piaţa computerelor, curios 
numitul Mollie, un produs concurenţial realizat de micuța 
companie Computel Inc. Din Brooklyn, New York. Când Anton 
Magnus fu informat de acest eveniment, îşi zâmbi în sinea lui. Era 
imposibil ca Mollie să intre în competiţie cu ME 2000, care era 
deja instalat în sute de locuri şi fusese comandat de mii de clienţi. 
Computel fusese bătut măr, drept răzbunare. 

Totuşi, ce îl uimea pe Anton Magnus era faptul că nu se 
intentase niciun proces de către Computel în care să se pretindă că 
fuseseră furate secrete comerciale sau material patentat de către 
Industriile Magnus. Acest lucru îl surprindea. Faptul surprindea şi 
departamentul juridic al lui Magnus, care pregătise o apărare 
complicată şi îmbătabilă pentru un asemenea proces, încă în urmă 
cu luni de zile. 


Anton îşi folosi mintea lui de maestru al şahului pentru a 


studia situaţia. Dacă fata Bollinger aflase de şiretenia lui Jack şi îl 
abandonase din acest motiv, atunci de ce nu dă în judecată 
compania Magnus? Aceasta era prima mişcare la care s-ar fi 
aşteptat Anton Magnus din partea ei. În fond, un proces era unica 
ei şansă de supravieţuire financiară, întrucât Mollie, cu numele 
acela zăpăcit, nu putea spera să concureze cu o adevărată centrală 
electronică, ME 2000. 

Ce mai avea ea oare în mânecă? 

Spre supărarea lui, Anton Magnus avea să afle. Ce i s-a 
întâmplat corporației Magnus în următoarele trei luni avea să 
devină o piatră de hotar în istoria afacerilor din America. 

Iniţial, punerea pe piaţă a lui ME 2000 a fost un uriaş succes. 
Companii din întreaga ţară se concurau unele pe altele pentru a fi 
primele care să-şi computerizeze operaţiunile cu noul computer pe 
care şi-l puteau permite. Acesta era considerat modul „modern” de 
a face afaceri şi niciun preşedinte de corporație nu voia să fie 
catalogat ca un încuiat. ME 2000 era însoţit de un manual 
complicat de instruire şi programe de bază, încât o companie putea 
să-şi folosească propriii săi operatori să lucreze cu aparatul fără să 
trebuiască să angajeze programatori profesionişti. 

În decurs de o lună după lansare, ME 2000 lucra eficient în 
peste două mii de locuri în întreaga ţară, iar alte unităţi fuseseră 
trimise cu vaporul în Europa, America de Sud şi Australia, pe 
măsură ce producţia putea să le realizeze. Fuseseră vândute cinci 
mii de bucăţi şi Magnus se grăbea să producă încă zece mii ca să 
facă faţă cererii. Corporaţia urma să aibă un profit record în 
următoarele trei trimestre, datorită lui ME 2000. 

Industriile Magnus erau salutate drept cel mai mare 
producător de birotică din lume, întrecând compania /BM dintr-o 


singură lovitură. 


Între timp, aproape nimeni nu auzise de modestul Mollie de la 
Computel, Inc. 

Apoi, ceva începu să scârţâie. 

Cam la şase săptărrv, i după introducerea lui ME 2000, o 
companie mic din Virginia se plânse specialiştilor de service că 
maşina confundă în mod nefericit datele şi statele de salarii ale 
companiei. Întrucât politica de service pentru ME 2000 era extrem 
de liberală, specialiştii în computere Magnus alergară la faţa 
locului, gratuit, să repare computerul şi să acopere daunele 
eventuale aduse companiei. 

Dar computerul nu putu să fie reparat. Specialiştii au lucrat la 
el timp de trei zile, studiind acţiunile interioare şi programele de 
bază, din nou şi din nou. Desfăcură aparatul în bucățele şi îl 
montară din nou. Dar nu găsiră niciun defect la mecanică sau în 
programe. 

Totul era în ordine. Totuşi, rezultatele erau dezastruoase. 
Vânzătorii de la Magnus au oferit companiei din Virginia un aparat 
nou, pe care aceasta îl acceptă. Exemplarul defect a fost dat la fier 
vechi şi performanţa lui a fost legată de un circuit defect sau de un 
tranzistor ars. 

Dar de-abia fusese uitat episodul, când veni o plângere de la o 
companie de confecţii din Chicago. Problema era aceeaşi. ME 2000 
a lucrat perfect câteva săptămâni şi apoi „a înnebunit”. Zăpăcea 
cifrele în mod incontrolabil, tipărind note de plată aiurite şi făcând 
un coşmar din inventar şi vânzări. 

În momentul în care cei de la service au ajuns la Chicago, 
erau deja mai multe plângeri de la companii din întreaga ţară. 
Toate plângerile erau identice. După ce lucra în mod exemplar 
câteva săptămâni, ME 2000 începea - să prezinte defecte, 


probleme, curiozităţi. Activitatea lui se deteriora rapid şi niciun 


tehnician sau programator nu-l putea repara. 

În timp ce plângerile ajunseseră la stadiul de potop, 
companiile care primiseră primele maşini înlocuitoare ale lui ME 
2000 - primii reclamanţi - au constatat că înlocuitorii aveau 
aceleaşi defecte. 

La Magnus se ţinu o adunare urgentă a secţiilor de cercetare 
şi dezvoltare. Specialiştilor în calculatoare li s-a ordonat să lucreze 
continuu ca să găsească sursa defecţiunilor. Nu era o treabă 
uşoară. Elementele interioare ale lui ME 2000 erau complexe şi 
foarte subtile. La fel erau şi programele care dădeau aparatului 
ordinele de execuţie. 

Înainte ca specialiştii să-şi poată face raportul, o bancă din 
Ohio a deschis un proces împotriva Industriilor Magnus pentru 
daunele suferite în diverse sectoare, în economie, în domeniul 
cecurilor şi investiţiilor, din cauza nonperformanţei lui ME 2000. 
Banca acuza Magnus că afirmaţiile erau înşelătoare şi că aparatul 
a violat conţinutul contractului de vânzare, conform legii federale 
şi a statului, şi a produs băncii mari neplăceri financiare. 

Mai multe companii i-au urmat exemplul. Într-o activitate de 
coşmar, Magnus a fost obligat să ia înapoi cu miile aparatele ME 
2000, având astfel o uriaşă pierdere financiară. În plus, 
departamentul juridic al uriaşei corporaţii ducea o bătălie 
disperată cu procesele care se ridicau la sute de milioane de dolari. 

ME 2000 era un dezastru. În cea de-a treia lună de la lansare, 
secţia computere restituia clienţilor banii pentru toate aparatele 
vândute, iar Magnus era inundat de procese. Pretutindeni apăreau 
articole, deoarece presa, mirosind sânge, îşi bătea joc de „Regele 
lumii computerelor”. Industriile Magnus deveniseră obiect de 
batjocură. Presa economică era plină de materiale despre 


prematura distribuire de către uriaşul conglomerat a unui produs 


insuficient de testat. Unele publicaţii au sugerat că Magnus „a dat 
înapoi era computerelor cu douăzeci de ani”. 

Dar, în mod surprinzător, această prezicere se dovedi a fi 
incorectă. 

Deoarece, încet, pe tăcute, umilul Mollie de la micul Computel 
din Brooklyn s-a introdus în aceeaşi piaţă devastată de ME 2000 a 
lui Magnus. 

În ciuda dezastrului lui ME 2000, clienţii, odată ce au 
cunoscut tehnologia computerului, îşi dăduseră seama că acesta le 
putea face viaţa mult mai uşoară. Când îi vizitau oamenii 
prietenoşi, dornici să-i ajute, de la Computel şi le explicau că 
puteau obţine un computer Mollie, cu mai puţin decât plătiseră 
pentru ME 2000, cu garanţie necondiționată privind performanţele 
lui Mollie şi cu vizite gratuite ale personalului de service care să se 
asigure de eficienţa în activitate a aparatului, unii dintre ei au fost 
dispuşi să încerce. 

Mollie lucra perfect. Niciun client nu a fost nemul tumit. La 
sfârşitul unei perioade de trei luni, în care ME 2000 a devenit un 
dezastru, fuseseră vândute 7.500 unităţi Mollie şi afacerile 
creşteau cu fiecare zi. Pe terenul arid al eşecului lui ME 2000 
seminţele lui Mollie dădeau roade. 

Acum, când vânzările justificau o importantă companie 
publicitară pentru Mollie, Computel a plasat reclame frumoase în 
principalele publicaţii economice, sub lozinca explicită: mollie, 
computerul care funcţionează. 

O reclamă de televiziune, inteligent realizată, s-a transmis în 
ţară, arătând o femeie de serviciu de vârstă mijlocie, dar 
competentă, punând în ordine afacerile stăpânilor ei. Femeia 
atrăgătoare, ciufulită - o actriţă bună, bine aleasă pentru rol după 


o îndelungată căutare, de către Francie şi personalul ei - vorbea 


spre aparat despre virtuțile încrederii de modă veche şi sugera, cu 
vocea ei autoritară, că omul de afaceri cu un cap bun pe umeri 
trebuie să cumpere un computer Mollie care să-l ajute să-şi pună la 
punct afacerile şi să-i elibereze pe funcţionarii săi de munca 
plictisitoare de contabilitate. 

Compania avu un succes imediat. Numele Mollie accentua 
imaginea neameninţătoare a noului produs şi umaniza era 
computerelor. 

Computel creştea zi de zi, se opri un timp, apoi crescu din 
nou. Vânzările urcau ca racheta. 

Acum, presa economică luă notă de acest modest nou venit 
care reuşea acolo unde marea corporație Magnus eşuase. În 
revistele economice începură să apară articole despre noua 
companie şi despre eficienta şi inovatoarea ei conducere. Peste 
noapte, Computel deveni o companie cunoscută. 

La 17 septembrie, Anton Magnus a fost informat de către 
Consiliul director că nu există altă alternativă decât să oprească 
linia de producţie a lui ME 2000, să facă înţelegeri costisitoare în 
procesele deschise şi să dizolve imediat întreaga secţie de 
computere din în dustriile Magnus. Intrarea companiei în domeniul 
computerelor fusese un eşec. Se pierduseră sute de milioane de 
dolari. Veniturile Industriilor Magnus scăzuseră serios, din cauza 
dezastrului lui ME 2000, ceea ce se reflecta asupra companiei în 
general. Era timpul să se pună capăt pierderilor. 

De nevoie, Anton Magnus acceptă. Capitularea lui făcu vâlvă 
pe plan naţional şi internaţional în lumea afacerilor. Anton Magnus 
citi articole umilitoare, printre care unele apăreau cu mari reclame 
pentru Mollie, ale cărui vânzări atingeau nivele tot mai înalte. CAD 
TOT MAI RĂU, se scria într-un titlu despre acel fiasco de la 
Magnus. NEBUNIA LUI ANTON DESCHIDE CALEA PENTRU 


MOLLIE, scria altul. 

Bătălia era pierdută. Nu avea altceva de făcut decât să se 
retragă elegant, pe cât posibil, şi să trăiască să mai ducă altă luptă. 
Retragerea nu era în natura lui Anton Magnus, de data asta însă 
nu avea de ales. 

Anton Magnus îşi dădu seama că fusese bătut. 

Dar nu atât de rău, pe cât fusese păcălit. Cea mai rea veste 
abia avea să vină. 

La 1 octombrie, a apărut în revista Fortune un interviu în 
exclusivitate al lui Francie Bollinger. Acesta a creat o asemenea 
senzaţie, încât versiuni reduse au fost retransmise de principalele 
agenţii de ştiri şi au apărut în reviste şi ziare din întreaga ţară. Au 
urmat prezentări ale lui Francie în Time, Newsweek, Journal, iar 
zeci de publicaţii străine le-au urmat. 

Interviul relata o poveste incredibilă. 

Frances Bollinger, ca preşedintă şi şef executiv al Comptvte/- 
ului, a inventat şi a dezvoltat computerul Mojlie cu ajutorul 
colegilor ei, se spunea în material. În decursul cercetării şi 
dezvoltării, şi-a dat seama că o importantă corporație competitoare 
- pe care a refuzat să o numească în cursul relatării - era pregătită 
să-i fure proiectul. Au fost implicate ultimele tehnici în materie de 
spionaj industrial. Resursele financiare ale conglomeratului 
invadator depăşeau slaba apărare a micului Computel. 

— Aşa încât am decis, le-a spus Francie reporterilor, să-i 
lăsăm să-şi sape singuri groapa. Noi ştiam că Mollie mai-avea 
câteva defecte serioase, deşi nu erau vizibile. Şi. Tiu nimeni în 
afara ochilor celor mai experţi. Astfel încât am instituit câteva 
măsuri speciale de securitate pentru produsul final şi am lăsat 
prototipul anterior mai mult sau mai puţin neprotejat, în depozitul 


nostru. 


— Desigur - a continuat ea, corporaţia cea mare ne-a furat 
munca şi a apărut cu un produs înaintea noastră. Dar aparatul lor 
s-a defectat după câteva săptămâni, din cauza greşelilor din 
concepţie. Din fericire pentru noi, clienţii din ţară au fost destul de 
interesaţi în computerizare ca să se adreseze lui Mollie. Între timp, 
bineînţeles, noi am rezolvat defectele şi am perfecţionat apart. Tul 
nostru. Norocul a fost de partea noastră şi împotriva lor. Deci, 
acesta a fost modul nostru neobişnuit de a învinge un concurent cu 
o putere financiară superioară şi, desigur, cu o etică dubioasă îi 
rafaceri. 

Francie nu putea spune întregul adevăr - şi anume, că ea, 
doar ea singură, a sabotat în mod intenţionat planul lui Mollie în 
aşa fel, ca la început, computerul să lucreze bine, dar să se 
deterioreze în timp. Realizarea ei cea mai mare şi mai neobişnuită 
ca programator nu avea să vadă niciodată lumina zilei. 

Dar efectele acestei activităţi făceau deja istorie. 

Interviul a produs senzaţie. DAVID ÎL ÎNVINGE PE GOLIAT, 
anunţa un titlu, SE DEZVĂLUIE ŞI CANELE LUI MAGNUS 
COMPUTER, se scria în altul, FRANCIE, UCIGAŞA URIAŞULUI, 
comenta un al treilea titlu. 

Niciunul dintre reporterii economici nu putea fi indus în 
eroare în privinţa firmei la care se referea Francie atunci când a 
acuzat un concurent că i-a furat secretele comerciale şi materialul 
patentat. Magnus deveni cunoscut ca fiind conglomeratul monstru 
care a încercat să-l înghită pe concurentul său mai mic şi mai onest 
şi a fost pedepsit din plin pentru necazurile produse. 

Când Anton Magnus citi aceste articole, văzu roşu în faţa 
ochilor. 

El convocă o adunare specială a funcţionarilor superiori din 


secţia juridică şi a Consiliului de conducere. Juriştii au fost instruiți 


să intenteze un proces împotriva lui Computel, care să oblige 
compania mai mică să plătească daunele suferite de Magnus prin 
eşecul lui ME 2000, deoarece Computel era indirect răspunzător 
de toate pierderile. 

Specialiştii în drept clătinară din cap. 

— Nu putem da în judecată Computel pentru că a testat şi 
dezvoltat un produs cu defecte, ştiind că noi îl vom fura, spuse 
şeful avocaţilor. Pentru a face asta ar trebui să recunoaştem că noi 
într-adevăr l-am furat - iar asta nu putem face. 

— Bine, zise Anton Magnus, în cazul ăsta nu putem măcar da 
în judecată Computel pentru calomnie pe baza acestui interviu 
defăimător pe care l-a dat în presă? Juriştii noştri ar trebui să 
poată să câştige un asemenea proces. 

Şeful avocaţilor clătină din cap. 

— Domnişoara Bollinger refuză să dea nume, zise el. Nu ne-a 
acuzat direct de nimic absolut. Iar dacă încercăm să o prindem în 
propria ei cacealma, o să recunoaştem acuzaţia ei. Ne învinge la 
tribunal. 

Anton Magnus arătă spre unul dintre ajutoarele sale 
executive care îşi spuse părerea. 

— N-am putea oare să-i dăm noi în judecată arătând că, de 
fapt, Computel a furat produsul nostru? întrebă tânărul bărbat 
uitându-se la nişte notițe dintr-un dosar din faţa lui. Ar putea părea 
o poziţie grea din care să atacăm, dar noi avem cei mai buni jurişti. 
În fond, i-am bătut pe Computel la distribuţie. 

Avocatul clătină din cap. 

— Pe se o parte, aparatul lor funcţionează, în timp ce ai 
nostru nu. Procesul nostru ar părea frivol şi ne-ar face să fim 
ridicoli. De asemeni, nu mai trebuie menţionat că nu avem 


materialele de cercetare şi dezvoltare care să arate că ideea a fost 


a noastră de la început. Asta, adăugă el, dregându-şi glasul, pentru 
că ideei* de fapt nu a fost a noastră. 

Oftă. 

— Sincer să fiu, domnule, continuă el, eu cred că am pierde în 
orice caz. Singurul lucru pe care-l putem face este să stăm pe loc şi 
să aşteptăm ca tptul să se potolească. Şi, aş putea adăuga, ar 
trebui să fim bucuroşi că nu ne dă Computel în judecată pe noi, 
pentru practici necinstite şi furt de secrete comerciale. 

Anton se uită furios în jurul mesei. 

Pierduse. 

Dădu drumul Consiliului şi juriştilor. 

Nu va permite niciodată furiei ce ardea în el să se stingă. 
Mica Francie Bollinger, acea anonimă pe care intenţionase să o 
strivească aşa cum omori un ţânţar, a fost mai şireată decât 
întreaga corporație Magnus şi decât însuşi Anton Magnus. 

Şi, ceea ce era încă mai umilitor, îl folosise pe sărmanul şi 
nebunul Jack ca pion în partida ei inteligentă. Îi permisese să 
reintre în viaţa ei, îi uşurase furtul secretelor ei în favoarea lui 
Magnus, dar aranjase în mod inteligent lucrurile în aşa fel încât 
computerul să nu lucreze pentru Magnus, dar să lucreze peatru eu. 
Lucrul acesta a necesitat uriaşe cunoştinţe tehnice... 

Dar a avut nevoie de asemeni de un incredibil de subtil 
instinct pentru slăbiciunile omeneşti şi de o concentrare neobosită 
spre răzbunare. Francie Bollinger fusese cu un pas înaintea 
tuturor, în tot acest timp. Ea a folosit corporaţia Magnus la 
maximum, în timp ce îi distrugea planurile cele mai bine 
concepute. lar azi, ea putea să-şi vadă noul produs obţinând 
succese tot mai mari şi să savureze faptul că Magnus nu putea face 
nimic decât să stea deoparte şi să fiarbă în propria-i fiere. 


Ca jucător de şah, Anton Magnus îşi găsise adversarul. Cele 


mai mari puteri ale sale fuseseră transformate în slăbiciuni. 
Bastioanele puterii sale fuseseră transformate într-un castel din 
cărţi de joc. 

Nu fu deci surprins când sosi o a doua telegramă anonimă, 
după ce abandonarea la fier vechi a lui ME 2000 a fost anunţată 
lumii afacerilor. 

Scria: 

DRA GĂ DOMNULE MĂ GNUS. 

ŞAH ŞI MAT. 

Acum Anton Magnus cunoştea întreaga măsură a umilirii. 


Goliat fusese învins. 


CAPITOLUL 62 


Sam era singur pe lac. 

Era după-amiaza târziu şi el fusese afară toată ziua, dar nu-i 
venea să se întoarcă la mal. Nu prinsese nimic, dar se bucura de 
vălurelele uşoare ale apei şi de mişcarea legănată a bărcii. 

Sam era din nou acasă. Lacul era tot acelaşic ca şi pământul 
din jur. Peştii de sub barcă îl cunoşteau. Simţea asta din 'lelul în 
care mâncau din momeală şi se învârteau în jurul hărcii. În salutul 
lor şi al lacului, era un fel de permanenu 

Pentru a doua oară în viaţa lui, Sam revenise aici, după ce îşi 
pierduse fericirea pe care încercase să şi-o făurească în alte locuri. 
Prima oară se întorsese, plin de ar 'ărăciune, dându-şi seama că 
însurătoarea lui nu fusese demnă niciodată de acest nume. 

De data aceasta, venea înapoi cu o rană mai adâncă de 
vindecat. Pentru că ştia că, acolo unde era Francie, va fi şi inima 
lui, pentru totdeauna. 

Sam nu se simţise niciodată mai gol pe dinăuntru şi mai 
obosit. Dorea să se poată ascunde în 'ocul acesta pentru totdeauna 
şi să nu se mai arunce 'vreodată în luptele inegale ale lumii. 

Dar aoa de sub el îi spunea că nu era sfârşit. Va trăi cumva. 
Mai erau încă lucruri de învăţat, provocări de întâmpinat. 

Iar ca să poarte cu el cicatricea pe care i-o lăsase Francie, era 
prin ea însăşi o torţă nobilă de suportat. Totul o meritase din plin. 
A-ţi da inima unei femei ca Francie era o şansă atât de aparte, 
încât şi atunci când ducea la pierdere, nu puteai s-o regreţi. 

Îşi aminti cum soarta îl făcuse să dea, în urmă cu aproape 
patru ani, peste micul anunţ din ziar - Computel Inc, consultanţi 
pentru computere - şi îi dusese paşii la micul birou de pe Strada 


40, unde Francie l-a privit de la masa ei de lucru, când el a intrat 


pe uşa veche, zgâriată. Ce decor neobişnuit pentru cea mai 
importantă întâlnire din viaţa lui. Chiar şi acum, zâmbea 
amintindu-şi. 

Sam era dus pe gânduri, când ceva îl făcu să-şi înalțe capul. 
Era zgomotul unei vâsle care lovea apa şi scârţâitul fierului din 
locaşul ei. 

Se uită în sus şi văzu o barcă apropiindu-se. Era greu ca de la 
această distanţă să-şi dea seama cine era ocupantul, mai ales că se 
lăsa înserarea. 

Dar, pe măsură ce barca se apropia, el o recunoscu pe 
Francie. Era îmbrăcată în jeanşi, o cămaşă de lână în carouri şi cu 
o pălărie de pescuit care nu i se potrivea. 

Lui Sam nu-i venea să-şi creadă ochilor. Viziunea din faţa lui îi 
tăia respiraţia şi îi lua tot curajul. Nu putea decât să şadă şi să se 
uite cum se apropia. 

Francie vâsli lângă el şi întinse vâsla ca să tragă barca lui 
lângă a ei. Apoi, îl ţinu de marginea bărcii şi zâmbi. 

— Aici muşcă? întrebă ea. 

Sam se uită la ea prin ceața bruscă ce îi acoperi ochii. 
Niciodată nu fusese mai frumoasă. Zâmbetul de pe faţa ei arăta 
clar pentru ce se afla aici. 

— Încă n-au muşcat, spuse el. Dar sper. Ziua-i lungă. 

— Bineînţeles că-i lungă, zise ea. Avem tot timpul din lume, tu 
şi cu mine. Nu-i aşa? Un pescar bun ştie că toate lucrurile vin până 
la urmă dacă ştii să aştepţi. 

Sam aprobă din cap. Bărcile lor grele erau ţinute laolaltă doar 
de mâna ei subţire, dar nu era niciun curent care să-i despartă. 

El se aplecă înainte şi îi prinse mâna ferm cu mâna lui. 

— Vrei să vii la bord? întrebă el. 


— Sunt deja, căpitane, răspunse ea. 


CAPITOLUL 63 


THE WALL STREET JOURNAL, 1 noiembrie, 1960 SCĂDERE 
RECORD A ACŢIUNILOR MAGNUS 

Industriile Magnus care se luptă cu sute de procese în 
legătură cu eşecul lăudatului computer de afaceri ME 2000 şi sub 
incriminarea Ministerului de Justiţie al SUA pentru diferite practici 
comerciale necinstite şi fraudă are indicele 77,82, cei mai scăzut la 
Bwsa acţiunilor, consecutiv pentru al treilea trimestru în ultimii 
douăzeci de ani. 

Nenorocirile uriaşului conglomerat fac valuri în reţeaua 
internaţională de acţionari, care vând fostele acţiuni valoroase 
Magnus în cantităţi mari. Căderea rapidă a acţiunilor a fost 
tumultuoasă în ultimele trei săptămâni. 

Purtători de cuvânt ai corporației aflate în declin au asigurat 
ieri acţionarii că pierderile suferite în urma lui ME 2000 sunt 
temporare şi că baza economică fermă a companiei va reuşi să 
treacă la un viitor prosper. Totuşi, există zvonuri cu privire la mari 
schimbări la nivel înalt în cadrul corporației şi la unele presiuni din 
partea Consiliului de conducere de a-l forţa pe preşedintele şi şeful 
executiv Anton Magnus să se retragă. Conform zvonurilor, el 
personal a aprobat, de la început, proiectul pentru ME 2000. 

Dacă Industriile Magnus îşi vor reveni urând, rămâne o 
ipoteză. Ceea ce e însă sigur e că zilele glorioase ale faimosului 
conglomerat s-au terminat. 

O picătura mare de Armagnac căzu pe suprafaţa ziarului şi se 
absorbi încet în hârtia poroasă. Un deget oarecum nesigur se 
plimbă o secundă peste pată, o atinse cu regret, apoi se lăsă pe 
birou. 


Anton Magnus era singur în biroul lui de la etaj, din casa lui. 


Era beat. Începuse să bea încă deja începutul serii un 
Armagnac vechi de treizeci de ani. În timp ce se uita în jos la ziar, 
liniile începură să se tulbure în faţa ochilor săi. Aproape nu mai 
vedea bine. 

Magnus nu era obişnuit cu beţia. Era o slăbiciune pe care nu 
şi-o permisese în îndelungata lui carieră de om de afaceri. Dar, în 
seara asta, după ce văzuse al treilea trimestru de scădere record a 
câştigurilor corporației sale, trâmbiţate în întreaga lume, ceva se 
rupsese în el. Refuzase cina, se repezise sus cu sticla lui de coniac 
şi se închisese aici să se gândească. 

Dar gândurile nu voiau să vină. Atât de uriaşă era furia lui 
încât, şezând la birou, bând pahar după pahar, cu măruntaiele în 
flăcări, nu ajunsese nici cu un centimetru mai aproape de ascuţita 
perspicacitate care îl susţinuse în toţi aceşti ani. 

Pentru prima oară în viaţa lui, Anton Magnus îşi pierduse 
controlul. 

Când făcu un efort să-şi analizeze situaţia, gândurile îi 
aminteau doar de înfrângerea totală pe care o suferise din partea 
unei fete fără experienţă, pe care ar fi trebuit să o distrugă demult. 
Nici în cele mai rele coşmaruri nu-şi închipuise că poate fi păcălit 
de un adversar cu puteri atât de slabe. Totuşi, lucrul acesta se 
întâmplase şi toată lumea aflase. El era ţinta a mii de glume 
proaste pe tot Wall Street-ul. Nenumăraţii duşmani pe care şi-i 
făcuse de-a lungul anilor îşi băteau acum cu toţii joc de el. Şi asta 
datorită lui Frances Bollinger. 

Simţind ridicându-se furia în el, mai luă o înghiţitură zdravănă 
de coniac. Făcând asta, observă ceasul de pe birou. Două noaptea. 
Se pierduse deci în reveriile lui de beţiv, de şapte ore. 

Casa era tăcută în jurul lui. Familia, speriată de furia lui 


afişată, se dusese probabil la culcare, fără să mai spună „noapte 


bună”. 

El luă ziarul împăturit şi îl aruncă spre coşul de hârtii. Greşi 
ţinta cu treizeci de centimetri, deşi coşul era doar la câţiva 
centimetri de el. Furia lui crescu. Chiar şi obiectul cel mai 
neînsemnat se opunea voinţei Îţi. 

Dintr-odată, se gândi la Julie. 

Nu o atinsese din noaptea în care avuseseră conversaţia 
despre englezul ei. Dorise să-i dea timp să treacă peste asta, 
înainte de a se duce din nou la ea. De atunci, căsătoria avortată a 
lui Jack, urmată de groaznica întorsătură a lucrurilor la Magnus, l- 
au distras. Fusese prea ocupat cu adunări ale Consiliului de 
conducere şi lucrase până târziu, ca să oprească valul dezastrului, 
încât nu avusese timp să se gândească la fiica lui. 

Dar acum se gândi la ea. 

Se ridică în picioare. Stătu sprijinindu-se de birou, cu paharul 
de Armagnac într-o mână, cu sticla - acum aproape goală - în 
cealaltă. Deşi îşi simţea trupul clătinându-se uşor în tăcere, ca un 
zgârie-nori la un vânt puternic, părea să fie în deplinătatea 
facultăţilor sale. 

Părăsi biblioteca, se târşâi pe hol şi luă ascensorul spre etajul 
patru. Ştia că avea paşii nesiguri, dar reuşi să nu facă zgomot, ca 
să nu trezească lumea din casă. 

Ajunse la uşa lui Julie. Era încuiată. Îşi căută cheia, cheia lui 
favorită, cea care părea să simbolizeze pentru totdeauna farmecele 
ei tinereşti. Avea mai multe dificultăţi să o găsească, decât se 
aşteptase. Neputinţa îl făcu şi mai furios decât înainte. 

Potrivi cheia în broască şi o răsuci. 

Uşa se deschise. 

Intră. Închise uşa în urma lui cât putu de încet şi întoarse 


mânerul să o încuie. Se uită la pat. Fiinţa din el nu era vizibilă în 


întuneric. Nu se vedea nicio lumină de noapte. 

— Juliet, şopti el gros. 

Se auzi o mişcare în pat. 

— Nu te apropia de mine, se auzi vocea ei. 

— Juliet, fii raţională. 

El încerca vechea lui metodă de îmbunare. 

— leşi afară de-aici. Te avertizez... 

Revolta era prea mult. Anton Magnus văzu roşu în ultimele 
luni suferise cele mai rele umiliri din viaţa sa. Dar fata asta nu va 
sta în calea dorinţei lui din noaptea aceasta. 

Se mişcă spre fiica lui. 

— Nu te lăsa greu de obţinut în seara asta, tânără doamnă, 
mormăi el. Încă o vorbă dacă în & i scoţi şi îţi rup gâtul tău mic. 

Se aşeză pe marginea patului. Întinsemăna să o mângâie. O 
mână apăru nu se ştie de unde şi îl lovi tare peste faţă. Excitat, 
furios, dădu şi el. Ea îl lovi din nou. Elo plesni mai tare. Brusc, i se 
păru că lupta lor finală izbucnise. El putea simţi în întuneric 
întreaga putere a urii ei. Se loveau unul pe celălalt, în atmosfera 
încărcată, tăcută, a camerei. În lupta lor era o intimitate care îi 
aţâţa dorinţa şi îi dădea gândul ciudat că, în fond, el îşi iubea 
foarte mult fiica. 

Auzi de undeva un zgomot, dar nu mai putea raţiona. El o 
ataca pe Julie cu toată forţa furiei lui, trăgând dj nasturii cămăşii ei 
de noapte, apucând-o de sâni, pipăind tot ce putea vedea din ea. 

Era excitat acum, gata de a o poseda. Începu să se urce în 
pat. I se păru că vede ceva în mâna ei. Un revolver? Imposibil. 
Femeile din clasa ei nu deţin revolvere. 

În acea fracțiune de secundă, se gândi la tânărul bărbat pe 
care ea îl omorâse, tipul acela, Marante. Ea spusese că scăpase de 


revolver. Oare îl minţise? 


Gândul veni o clipă prea târziu. 

Simţi o explozie foarte puternică undeva, la mijlocul trupului. 
În urma ei, auzi o pocnitură puternică. 

Se înmuie. Văzu faţa lui Julie, luminată de o strălucire a cărei 
sursă nu şi-o putea închipui. Ochii ei erau larg deschişi, îngroziţi, 
dar exprimau un fel de triumf. 

Trupul lui deveni fără greutate, amortit. Se prăbuşi peste fiica 
lui. Se uită la ea cu o ultimă privire de ură. Apoi îşi pierdu 
cunoştinţa. 

În spatele lui, uitându-se din uşă peste trupul lui inert direct 
în ochii fiicei sale, stătea Victoria Wetherell Magnus. 

Glonţul care pătrunsese în torsul lui Anton Magnus nu-i 
atinsese niciun organ intern vital. Totuşi, traversase măduva 
spinării şi daunele erau ireversibile. După o chirurgie exploratoare, 
Anton Magnus a fost declarat paralizat la toate cele patru membre 
şi condamnat la un scaun cu rotile. 

Având în vedere rana care îl făcea invalid. Anton Magnus a 
fost obligat să-şi abandoneze funcţia de preşedinte al Industriilor 
Magnus. A rămas membru al Consiliului de conducere, dar starea 
nu-i permitea să participe la şedinţe sau să joace un rol activ în 
compania pe care o crease. 

Jack Magnus deveni preşedinte şi şef executiv al Industriilor 
Magnus. La un an după ce a preluat acest post, s-a căsătorit cu 
fosta Priscilla Knowlton din familia industriaşilor Knowlton. 

Francie Bollinger a devenit doamna Sam Carpenter, la o lună 
după ce compania ei, Computel, a ajuns pe lista celor 500 de firme 
în ce priveşte cifra de afaceri. Ea a rămas preşedintă la Computel 
şi a devenit una dintre cele mai cunoscute femei de afaceri ale 
Americii. Computel a continuat să crească, devenind firma cea mai 


importantă în producţia de computere şi şi-a deschis sucursale în 


cincisprezece ţări. 

După accidentul său, Anton Magnus a rămas retras, 
petrecându-şi jumătate din an în casa din Insula Hilton Head, iar 
cealaltă jumătate la New York. Era îngrijit în exclusivitate de fiica 
sa, Juliet. Care nu s-a căsătorit niciodată. 

N-a avut loc niciodată vreo investigaţie oficială a accidentului 
lui Anton Magnus. 

Ofițerii cei mai apropiaţi de acest caz au fost de părere că 
rana lui Anton Magnus a fost provocată de un revolver descărcat 
de aproape. Dovada unei lupte în dormitorul fiicei sale, combinată 
cu vânătăi constatate pe faţa şi pe braţele lui Juliet Magnus, au 
creat bănuieli serioase în privinţa unei dispute de natură 
necunoscută între tată şi fiică, ceea ce a determinat accidentul. 

Revolverul folosit în accident nu a fost găsit niciodată. 
Cercetările au fost sistate, în urma unor presiuni provenite din 


cercuri influente. 


Sfârşit 


